
“Belaisvis" 


Saimonas liko, kur stovėjo, - tamsi, už lapų 
pasislėpusi figūrėlė. Jis mirksėjo, bet ir tuomet 
kiaulės galva nenyko priešais jį. Primerktas 
akis užtraukė beribis suaugusiųjų gyvenimo ci- 
nizmas. Jie tikino Saimoną, kad viskas šlykštu. 


Viljamas Goldingas 
“Musių valdovas" 
“Mes pražiopsojome." 


“Sumanus raitelis" 


I. Berniukas ir jo mama. Bobio gimimo diena. 
Naujas gyventojas. Apie laiką ir nepažįstamus 
Žmones 


Bobio Garfildo tėtis buvo iš tų vyrukų, kurie pradeda barstyti 
plaukus trečiame dešimtmetyje, o pasiekę keturiasdešimt penkerius 
metus šviečia plike per visą galvą. Šito kraštutinumo Rendolas iš- 
vengė miręs nuo infarkto trisdešimt šešerių. Jis dirbo nekilnojamo- 
jo turto agentu ir apleido pasaulį ant svetimos virtuvės grindų. Kai 
Bobio tėtis mirė, potencialus pirkėjas bandė išsikviesti greitukę iš- 
jungtu telefonu svetainėje. Bobiui tuomet buvo treji. Jis blausiai 
prisiminė vyrą, kuris kuteno jį, o po to bučiuodavo į skruostus ir 
kaktą. Jis neabejojo, kad ten buvo jo tėtis. “PALIKO LIŪDESY- 
JE“ - skelbė Rendolo Garfildo antkapinis akmuo, bet jo mama vi- 
sai neatrodė liūdinti, o pats Bobis - ką čia kalbėti apie liūdesį, jeigu 
tėvo visai neprisimeni? 

Praėjus aštuoneriems metams po tėvo minties Bobis iki ausų 
įsimylėjo dvidešimt šešių colių “šviną" “Harvič vestemn auto“ vit- 
rinoje. Jis visaip bandė atkreipti mamos dėmesį į dviratį, netgi pa- 
rodė jai, kai ėjo namo iš kino (rodė “Tamsa laiptinės aikštelėje"; 
Bobis ničnieko nesuprato, bet filmas jam vis tiek patiko - ypač ta 
vieta, kur Dorotė Makgair išsidrėbė krėsle ir atkišo ilgas savo ko- 
jas). Pasiekęs parduotuvę, Bobis atsainiai pareiškė, kad tas dvira- 
tis lange būtų puiki dovana kokiam nors laimingam vienuolikme- 
čiui. 

- Nesvaičiok, - atsakė mama. - Dviračiui iki tavo gimtadienio 
neturiu pinigų. Tavo tėvas, kaip pats žinai, nepaliko mūsų maudy- 
tis piniguose. 

Nors Renoldas atgulė į žemelę dar prezidentaujant Trumenui, 
o dabar savo aštuonerių metų kadenciją baigė Eizenhaueris, “tėvas, 
kaip pats žinai, nepaliko mūsų maudytis piniguose" dažniausiai at- 
sakydavo mama, kai Bobis užsimindavo apie ką nors, kas galėjo 
kainuoti daugiau nei vieną dolerį. Paprastai tą frazę lydėdavo prie- 
kaištingas žvilgsnis, lyg jos vyras būtų pabėgęs, o ne numiręs. 


Gimtadieniui dviračio jis negaus, niūriai svarstė Bobis, kol jie 
ėjo namo, ir dingo visas malonumas po nesuprantamo ir painaus 
filmo. Jis nesiginčijo su mama, nepuolė įkalbinėti - tai tik sukeltų 
kontrpuolimą, o kai Liza Garfild trenkdavo atsakomąjį smūgį, be- 
laisvių neimdavo, - bet galvoje vis sukosi mintys apie nepasiekia- 
mą dviratį... ir nepasiekiamą tėvą. Kartais Bobis beveik nekęsdavo 
jo. Kartais nuo neapykantos sulaikydavo tik nuojauta - niekuo ne- 
paremta, bet labai stipri, - jog kaip tik to ir trokšta jo mama. Kai 
jie pasiekė parką ir praėjo palei jį du kvartalus, o tada pasuko kai- 
rėn į Plačiąją gatvę, kur gyveno, - jis užgniaužė įprastus nuogąs- 
tavimus ir paklausė apie Rendolą Garfildą: 

- Mama, o jis apskritai ką nors paliko? Nors ką nors? 

Prieš pusantros savaitės jis skaitė detektyvą su Nense Driu, ku- 
riame vargšo berniuko palikimas buvo paslėptas už seno laikrodžio 
apleistame name. Bobis neturėjo rimtų vilčių, kad tėvas kažkur pa- 
slėpė auksinių monetų ir retų pašto ženklų, bet jeigu liko kas nors, 
jie galėtų parduoti Bridžporte. Pavyzdžiui, lombarde. Bobis nela- 
bai įsivaizdavo, kaip užstatomi daiktai, bet mokėjo tokią įstaigą at- 
skirti - virš durų kaba trys auksiniai bumbulai. Ir, žinoma, įkeitė- 
jai džiaugsis galėdami jiems padėti. Tiesa, čia tik vaikiška pasaka, 
bet Kerolė Gerber, gyvenanti gatvės gale, turi visą lėlių, kurias jos 
tėtis, karo jūreivis, parsiuntė iš jūros, kolekciją. Tad jeigu tėvai ką 
nors dovanoja, - o jie paprastai dovanoja, - kodėl negalėtų ko nors 
palikti? Tai juk aišku! 

Kai Bobis uždavė savo klausimą, jie ėjo pro žibintą (jų vora 
rymo palei parko tvorą), ir berniukas pastebėjo, kaip siaurėja ma- 
mos lūpos: jos visuomet taip susiaurėdavo, kai vaikas sukaupda- 
vo drąsos paklausti apie velionį savo tėvą. Žiūrėdamas į jas, Bo- 
bis prisimindavo mamos piniginę: patrauki už virvelės - anga su- 
siaurėja ir beveik dingsta klostelėse. 

- Aš pasakysiu tau, ką jis paliko, - pažadėjo ji, kai abu pradė- 
jo kilti Plačiąja gatve į kalvą. Bobis gailėjosi paklausęs, bet jau bu- 
vo per vėlu. Jeigu užsiveda, nesustabdysi. 

- Jis paliko draudimo polisą, kuris jau metai buvo anuliuotas. 
Nieko nežinojau, kol jis nenumirė, ir visi, įskaitant duobkasį, pa- 
reikalavo savo dalies iš to, ko neturėjau. Dar jis paliko pluoštą ne- 
apmokėtų sąskaitų, su kuriomis jau beveik susitvarkiau - žmonės 
suprato mano padėtį, o misteris Bidermenas ypač, reikia pripažinti. 

Visa tai buvo sena, pikta dainelė, bet štai dabar Bobis išgirdo 


kai ką nauja. 

- Tavo tėvas, - tęsė ji, praeidama pusiaukelėje į jų butą stovintį 
namą, - užkibdavo už kiekvieno nepilno streto. 

- Mama, o kas tas stretas? 

- Nesvarbu. Bet viena tau pasakysiu, brangusis Bobi: žiūrėk 
man, jeigu sužinosiu, kad loši kortomis iš pinigų! Man to iki kaklo. 

Bobiui knietėjo paklausinėti daugiau, bet protas nugalėjo, nes 
naujas klausimas vėl sukeltų žodžių laviną. Tada jis pagalvojo, kad 
filmas apie nelaimingus vyrus ir žmonas galėjo visiškai sugadinti 
mamai nuotaiką dėl priežasčių, kurios jam, berniukui, buvo nesu- 
prantamos. O apie nepilną stretą jis pirmadienį pasiklaus Džono 
Salivano, geriausio savo draugo. Bobis manė, jog tai pokeris, bet 
nebuvo visai tikras. 

- Bridžporte yra tokių vietų, kur vyrai praranda pinigus, - pa- 
sakė mama, kai jie visai pasiekė namus. - Tenai eina vyrai-kvailiai. 
Jie prisidirba, o visos moterys pasaulyje po to turi srėbti. Ką gi... 

Bobis žinojo, ką išgirs toliau: tai buvo mėgstamiausias mamos 
priežodis. 

- Gyvenimas neteisingas, - ištarė Liza Garfild, traukdama raktą 
ir ketindama atrakinti namo, pažymėto 149 numeriu, mažame Har- 
vičo miestelyje, Plačiojoje gatvėje, duris. Buvo 1960 metų balan- 
dis, vėjas alsavo pavasario kvapais, o greta jos stovėjo liesutis ber- 
niukas su rūdžių rausvumo savo velionio tėvo plaukais. Liza nie- 
kad nesilietė prie jo plaukų, o tais retais kartais, kai norėdavo pa- 
glostyti sūnų, paprastai liesdavo jo petį arba skruostą. 

- Gyvenimas neteisingas, - pakartojo motina, atrakino duris, ir 
jie įėjo. 


Teisybė, su jo mama gyvenimas pasielgė ne kaip su princese, 
ir, be abejo, negerai, kad jos vyras užvertė klumpes trisdešimt še- 
šerių metų ant tuščio namo linoleumo, tačiau kartais Bobiui atro- 
dydavo, jog galėjo būti ir blogiau. Pavyzdžiui, ne vienas vaikas, o 
du. Arba trys. Po galais! Net keturi. 

Arba, tarkim, mamai tektų išties sunkiai plušti, kad išmaitin- 
tų juos du? Salo mama dirbo “Tip-Top" kepykloje kitame mieste- 
lio gale ir tomis dienomis, kai jai tekdavo įjungti krosnis, Salas 
Džonas ir du vyresni jo broliai beveik jos nematydavo. Be to, Bo- 
bis matė, kaip pro kompanijos “Nuostabioji kurpaitė" vartus po 
trečios valandos sirenos (jis pats namus palikdavo pusę trijų) iš- 

virsdavo moterys, visos arba pernelyg liesos, arba per storos, pa- 
pilkėjusiais veidais ir pirštais, nudažytais šiurpia sukepusio krau- 
jo spalva, moterys nuleistomis akimis, nešančios savo darbo dra- 
bužius ir apavą plastikiniuose maišeliuose. O praeitą rudenį, va- 
žiuodamas į bažnyčios mugę su misis Gerber, Kerole ir mažuoju 
Jenu, matė, kaip už miesto vyrai ir moterys skynė obuolius. Jis pa- 
klausė misis Gerber, kas ten per žmonės, o ši atsakė, jog tai sezo- 
niniai darbininkai, na, kažkas panašaus į keliaujančius paukščius 
- jie visą laiką keliauja iš vietos į vietą, rinkdami viską, kas tuo 
metu prinoko. 

Mama dirbo misterio Donaldo Bidermeno sekretore nekilno- 
jamojo turto kompanijoje “Gimtasis miestas" - toje pačioje, kur 
dirbo ir Bobio tėtis mirties dieną. Berniukas nutarė, kad tą darbą 
ji gavo todėl, kad Donaldui Bidermenui patiko Rendolas ir jis gai- 
lėjosi Lizos, likusios našle su sūneliu, ką tik išlipusiu iš vystyklų, 
- tačiau ji gerai tvarkėsi ir dirbo labai daug. Labai dažnai užsibū- 
davo darbe iki vėlumos. Porą kartų Bobis matė mamą ir misterį Bi- 
dermeną kartu - ypač įstrigo atmintyje kompanijos surengtas pik- 
nikas; bet įsidėmėjo ir tą kartą, kai žaisdamas per pertrauką išsi- 
mušė dantį ir misteris Bidermenas nuvežė juos pas dantistą į 
Bridžportą, - jie žiūrėjo vienas į kitą kažkaip, na, ypatingai. Kar- 
tais misteris Bidermenas skambindavo jai vakare, tada ji vadinda- 
vo jį Donu. Bet “Donas" buvo visai senas, ir Bobis dėl jo galvos 
nekvaršino. 

Bobis gerai nežinojo, kuo užsiima mama dienos metu (ir va- 
kare) savo agentūroje, bet būtų lažinęsis iš bet ko, kad darbas ten 
- ne batus siūti ir ne krosnis įjunginėti “Tip-Top" kepykloje pusę 
penkių ryto. Bobis iš bet ko kirstų, jog tų darbų su mamos net iš 
tolo lyginti negalima. Ir dar, kalbant apie jo mamą, tai klausinėti 
ją apie ką nors reikštų ieškoti nemalonumų. Jeigu, pavyzdžiui, pa- 
siteirausi, kodėl kišenė leidžia turėti tris sukneles iš “Sirso", vie- 
ną netgi šilkinę, o neleidžia tris mėnesius mokėti po vienuolika do- 
lerių penkiasdešimt centų už “šviną" iš “Vestern auto“ vitrinos 
(dviratis buvo raudonai sidabrinis, vien pasižiūrėjus į jį Bobiui tįso 
seilė). Paklausi - lauk nemalonumų. 

Ir Bobis neklausė. Jis tiesiog pats nutarė užsidirbti dviračiui. 
Kiek reikės, surinks ne anksčiau kaip rudenį, gal net žiemą. Per tą 
laiką dviratis gali dingti iš “Vestern auto“ vitrinos, bet jis sieks 
tikslo. Reikia pasiraitoti rankoves ir nenuleisti rankų. Gyvenimas 

nelengvas, gyvenimas neteisingas. 


Kai paskutinį balandžio antradienį apsilankė vienuoliktas Bo- 
bio gimtadienis, mama padovanojo plokščią paketėlį iš sidabrinio 
popieriaus. Viduje berniukas rado oranžinę bibliotekos kortelę. 
SUAUGUSIŲJŲ BIBLIOTEKOS KORTELĘ! Likite sveiki, Nen- 
se Driu, Hardžio bemniūkščiai ir Donai Vinslou, karo jūreivi. Svei- 
ki visi kiti! Pasakojimai, pilni paslaptingos neaiškios aistros, pa- 
našūs į “Tamsą laiptinės aikštelėje“. Jau nekalbant apie kruvinus 
durklus bokštų viršuje. (Paslapčių ir kambarių bokšto viršuje ne- 
stigo ir knygose apie Nensę Driu ir Hardžio berniūkščius, bet krau- 
jo jose trūko, o aistros ir su žiburiu nebūtum radęs.) 

- Tik nepamiršk, kad knygas išduodanti bibliotekininkė, misis 
Kelton, mano draugė, - įprastu sausu įspėjančiu tonu tarė mama, 
nors liko patenkinta, pastebėjusi sūnaus džiaugsmą. - Jeigu bandy- 
si pasiimti “Peiton Pleis" arba “Kings Rou", sužinosiu. 

Bobis nusišypsojo. Jis ir pats tai žinojo. 

- O jeigu budės kita, mis Priekiba, ir paklaus, kodėl turi oran- 
žinę kortelę, pasakyk jai, kad atsiverstų kitą pusę. Išrašiau leidimą 
su savo parašu. 

- Ačiū, mama, čia tai jėga! 

Ji nusišypsojo, palenkė galvą ir greitai prisilietė sausomis lū- 
pomis prie jo žando. Kartą - ir viskas. 

- Džiaugiuosi, kad tau patiko. Jeigu neužtruksiu, eisime į “Ko- 
loniją", paragausime keptų midijų ir ledų. O pyrago tau teks pa- 
laukti iki šeštadienio, anksčiau neturėsiu laiko jį iškepti. Dabar vil- 
kis striukę ir judinkis, sūnau. Į mokyklą pavėluosi. 

Jie nusileido laiptais ir kartu išėjo į gatvę. Prie šaligatvio sto- 
vėjo taksi. Poplino striuke vilkintis vyras pasilenkė prie langelio 
mokėti vairuotojui. Už jo stovėjo lagaminai ir popieriniai maiše- 
liai su rankenomis. 

- Čia greičiausiai tas, kuris išsinuomojo kambarį trečiame 
aukšte, - pasakė Liza, ir jos lūpos susitraukė, it patemptos už vir- 
velės. Ji stovėjo ant viršutinio verandos laiptelio, apžiūrinėdama 
siaurą vyro užpakalį (jis nukrypo į juos, kai nepažįstamasis pasi- 
lenkė). - Nemėgstu žmonių, kurie savo daiktus vežiojasi popieri- 
niuose maišuose. Man nuo daiktų popieriniuose pakuose trenkia 
lindynėmis. 

- Jis turi ir lagaminų, - pastebėjo Bobis, bet mama galėjo ir ne- 

pastebėti, kad naujojo gyventojo lagaminėliai daug nekainavo. Ne 
iš vieno komplekto, visi atrodo taip, lyg kažkas supykęs ištrenkė 
juos iš Kalifornijos. 

Bobis su mama nuėjo betoniniu takeliu. Taksi nuvažiavo. Vy- 
ras poplino striuke atsigręžė. Bobis visus žmones skirstė į tris ka- 
tegorijas: vaikus, suaugusius ir senukus. Senukai - tai suaugusie- 
ji žilais plaukai. Naujasis gyventojas priklausė šiems. Veidas lie- 
sas, išvargęs. Ne raukšlėtas (kelios raukšlelės buvo tik apie nublu- 
kusias melsvas akis), bet visas sukritęs. Žili jo plaukeliai buvo plo- 
ni it kūdikio, virš senatvinių dėmių išmuštos kaktos nuplikę. Jis 
buvo aukštas ir pakumpęs kaip Borisas Karlofas siaubo filmuose, 
kuriuos pusę dvyliktos rodydavo penktadienio vakarais per 
“WPIX" kanalą. Po poplino striuke matėsi pigus ir šiek tiek per di- 
delis darbinis kostiumas. Ant kojų - numinti spalvotos odos batai. 

- Sveiki, kaimynai, - pasisveikino jis ir nusišypsojo tarsi per 
prievartą. - Aš esu Teodoras Brotigenas. Ketinu čia pagyventi. 

Jis ištiesė ranką Bobio mamai, ji vos vos prisilietė. 

- Aš esu Elizabeta Garfild. O čia mano sūnus Robertas. Atleis- 
kite mums, misteri Bretigenai... 

- Brotigenas, ponia, bet džiaugsiuosi, jeigu jūs ir jūsų sūnelis 
vadinsite mane Tedu. 

- Taip-taip, bet Robertas vėluoja į mokyklą, o aš - į darbą. Ma- 
lonu buvo susipažinti, misteri Bretigenai. Paskubėkim, Bobi. Tem- 
pus fugit*. 

Ji pasileido gatve miesto centro link, o Bobis pasuko į priešin- 
gą pusę, į kalną (ir gerokai lėčiau), į Harvičo vidurinę mokyklą 
Ešėrio skersgatvyje. Paėjęs tris keturis žingsnius sustojo ir atsig- 
ręžė. Jautė, kad mama su misteriu Brotigenu pasielgė nemandagiai, 
kad ji perlenkė. O mažame jo draugų būrelyje blogiau už kivirčus 
nieko nebuvo. Kerolė nekentė storžievių, Salas Džonas irgi. Mis- 
teris Brotigenas jau greičiausiai bus nuėjęs pusę takelio, bet jeigu 
ne, Bobis panoro jam nusišypsoti: tegu žino, kad bent vienas Gar- 
fildų šeimos narys neriečia nosies. 

Jo mama taip pat sustojo ir atsigręžė. Ne todėl, kad norėjo dar 
kartą žvilgtelėti į naująjį kaimyną, apie tai Bobis nė nepagalvojo. 
Ne. Ji atsisuko į savo sūnų. Juk žinojo, kad jis atsigręš, anksčiau, 
negu jis nutarė taip pasielgti. Ir tą mirksnį paprastai saulėtą vaiko 
nuotaiką užtemdė šešėlis. Ji kartais sakydavo, jog veikiau liepą ims 
*Laikas bėga (Iot.). 

snigti negu Bobiui pavyks ją apgauti, ir vaikas tikėjo, kad tai yra 
tiesa. Pagaliau, kiek jums turėtų būti metų, kad pavyktų pavedžioti 
už nosies savo mamą? Dvidešimt? Trisdešimt? O gal teks laukti, 
kol ji visai nukarš ir jos galvelėje pasimaišys? 

Misteris Brotigenas netgi nebuvo pasukęs į takelį. Jis stovėjo 
prie šaligatvio krašto, kiekvienoje rankoje laikė po lagaminėlį, tre- 
čią spaudė po pažastimi (tris popierinius maišus jau pernešė ant 
149 namo vejos) ir kūprinosi dar smarkiau. Jis stovėjo tiesiai tarp 
jų it koks stulpas. 

Lizos Garfild žvilgsnis praslydo pro jį į sūnų. “Eik! - suko- 
mandavo jos akys. - Nesakęs nė žodžio. Jis nepažįstamas žmogus, 
nežinia, iš kur, apskritai iš niekur, ir pusė jo daiktų popieriniuose 
maišeliuose. Nieko nesakyk, Bobi, tik mink toliau, ir viskas". 

Va ir ne! Gal todėl, kad gimtadieniui gavo suaugusiųjų biblio- 
tekos kortelę, o ne dviratį. 

- Malonu su jumis susipažinti, misteri Brotigenai, - tarė Bobis. 
- Tikiuosi, jums čia patiks. Viso gero. 

- Geros dienos mokykloje, sūnau, - atsakė naujasis kaimynas. 
- Sužinok daugiau. Tavo mama teisi - tempus fugit. 

Bobis dirstelėjo į mamą vildamasis, kad mažutį jo maištą už- 
glostys šitas švelnus pameilikavimas, bet jos lūpos liko suspaustos. 
Daugiau nesakiusi nė žodžio ji pasisuko ir ėmė leistis nuo šlaito. 
Berniukas nudrožė savo keliu džiaugdamasis, kad užkalbino mis- 
terį Brotigeną, nors vėliau atsiims už tai nuo mamos. 

Artėdamas prie Kerolės Gerber namų jis išsitraukė oranžinę 
bibliotekos kortelę ir apžiūrėjo ją. Žinoma, ne “švinas" su dvide- 
šimt šešių colių ratais, bet vis vien labai neblogai. Ištisas knygų pa- 
saulis, kurį galima tyrinėti, net jeigu kainavo tik kokius du tris do- 
lerius. Juk yra toks posakis: dovanotam arkliui... 

Taip bent jam kartoja mama. 

Jis atvertė kitą kortelės pusę. Ten valdinga jos rašysena buvo 
užrašyta: “Visiems, kam tai gali rūpėti: čia mano sūnaus bibliote- 
kos kortelė. Jis turi mano leidimą imti po tris knygas per savaitę 
iš Harvičo viešosios bibliotekos suaugusiųjų skyriaus." Ir parašas: 
“Elizabeta Penrouz Garfild". 

Po jos pavarde lyg post scriptum buvo pridurta: “Baudas už 
laiku negrąžintas knygas Robertas mokės pats". 

- Su gimimo diena! - sušuko Kerolė Gerber, iššokdama iš už 
medžio, kur laukė pasislėpusi. Ji apsikabino rankomis Bobio kaklą 

ir pakštelėjo į skruostą. Bobis nukaito ir apsidairė - ar kas nema- 
to? Po šimts, draugauti su mergaite nelengva ir be nelauktų buči- 
nių! Bet viskas gerai. Ešerio skersgatviu kalno viršuje traukė įpras- 
tos mokinių virtinės, o ant šlaito jie buvo vieni. 

Bobis rūpestingai nusišluostė skruostą. 

- Eik jau! Juk tau patiko, - nusikvatojo Kerolė. 

- Visai ne, - atsakė Bobis. Ir pamelavo. 

- Tai ką gavai dovanų? 

- Bibliotekos kortelę, - tarė Bobis ir parodė ją. - SUAUGU- 
SIŲJŲ. 

- Geras! - Jis pastebėjo mergaitės akyse... užuojautą? Tikriau- 
siai ne. O jei ir taip, tai kas? 

- Štai, imk, - ištiesė ji voką auksiniais apvadais ir jo vardu, iš- 
spausdintu centre. Dar ji priklijavo ant voko širdelių ir pliušinių 
meškiukų. 

Bobis truputuką nuogąstaudamas atplėšė voką, primindamas 
sau, kad atvirutę galima susikišti giliai į užpakalinę kelnių kišenę, 
jeigu ji per daug saldi. 

Visai ne. Gal ir vaikiška truputį (berniukas ant žirgo su plačia- 
bryle kepure, o kitoje pusėje užrašas tarsi medinėmis raidėmis: 
“SU GIMTADIENIU, KAUBOJAU!"*), bet ne saldi. Žinoma, “Su 
meile nuo Kerolės“, bet ne saldi, o ko daugiau galima laukti iš 
mergaitės? 

- Dėkui. 

- Žinau, atvirutė mažiukams, bet kitos buvo dar baisesnės, - da- 
lykiškai pastebėjo mergaitė. 

Šiek tiek aukščiau ant kalno jų laukė Salas Džonas, energin- 
gai treniruodamasis su savo jo-jo - po dešine ranka, po kaire, už 
nugaros. Tik jau tarp kojų šiukštu. Kartą pamėgino mokyklos kie- 
me ir šniojo sau per kiaušus. Salas suinkštė. Bobis ir dar keli ber- 
niukai mirė iš juoko. Kerolė ir trys jos draugės atbėgo pasiklaus- 
ti, kas atsitiko, o berniukai visi tvirtino, kad nieko, ir vos neverkė 
iš juoko. “Visi berniukai kvailiai," - pareiškė tada Kerolė, bet Bo- 
bis netikėjo, kad ji pati tuo tiki. Nebūtų iššokusi iš už medžio ir ne- 
bučiuotų jo! O bučinys buvo geras. Klasiškas. Beje, geresnis už 
mamos. 

- Visai ne mažiukams, - nesutiko jis. 

- Taip, bet beveik, - atsakė Kerolė. - Norėjau nupirkti tau su- 
augusiųjų atvirutę, bet jos visos tokios saldžios. 

- Žinau, - tarė Bobis. 

- Kai užaugsi, Bobi, irgi imsi seilėtis? 

- Na, ne, - atsakė jis. - O tu? 

- Ne-a. Būsiu kaip Rionda, mamos draugė. 

- Juk Rionda storulė, - dvejodamas ištarė Bobis. 

- Aha, bet ji kieta. Ir aš būsiu kieta, tik ne stora. 

- Pas mus atsikėlė naujas gyventojas. Į butą trečiame aukšte. 
Mama sako, ten tikras pragaras. 

- Taip? O koks jis? - Ji sukikeno. - U-tiu-tiu? 

- Jis senas, - atsakė Bobis ir sekundei nutilo pagalvoti. - Jo vei- 
das įdomus. Mamai iš karto nepatiko, nes atsivežė daiktus popie- 
riniuose maišuose. 

Prie jų prisiartino Salas Džonas. 

- Su gimdieniu, kalės vaike, - tarė jis ir pliaukštelėjo Bobiui 
per nugarą. - “Kalės vaikas" šiuo metu buvo mėgstamiausias Sa- 
lo Džono pertaras, kaip Kerolės - “kietas". Bobis tąkart apsiėjo be 
mėgstamo posakio, nors ir manė, kad “sumautas" skamba visai ne- 
blogai. 

- Jeigu keiksies, su tavimi neisiu, - pasakė Kerolė. 

- Gerai jau, - nusileido Salas Džonas. 

Kerolė buvo garbanota šviesiaplaukė, panaši į Bobsių dvynu- 
kes, tik vyresnė; Džonas Salivanas - aukštas, juodaplaukis, žalio- 
mis akimis. Panašus į Džo Hardį. Bobis Garfildas žingsniavo tarp 
jų, pamiršęs neseną liūdesį. Jo gimimo diena, jis su draugais ir gy- 
venimas nuostabus. Kerolės atvirutę paslėpė užpakalinėje kišenėje 
- iš ten jos niekas nepavogs, ir pati neišslys. 

Kerolė ėjo pasistrikinėdama, ir Salas Džonas paprašė ją liau- 
tis. 

- Kodėl? - nustebo mergaitė. - Man patinka šokinėti. 

- Man patinka sakyti “kalės vaikas“, bet nesakau, kai manęs to 
paprašai, - pamokomu tonu atsakė Salas Džonas. 

Kerolė pasisuko į Bobį. 

- Šokinėja be šokdynės tik maži vaikai, Kerole, - apgailestau- 
damas atsakė Bobis, po to truktelėjo pečiais, - bet tu šokinėk, jei- 
gu norisi, mes nieko prieš, ar ne, Es-Džėjau? 

- M-hm, - numykė Salas Džonas ir vėl ėmė treniruotis su jo- 
jo. Į viršų - žemyn, į viršų - žemyn, op-op-op. 

Kerolė nebestraksėjo. Ji ėjo tarp berniukų ir įsivaizdavo, jog 
yra Bobio Garfildo draugė, kad Bobis turi vairuotojo teises ir 

“Biuiką", ir jie važiuoja į Bridžporto rokenrolo festivalį. Bobis jai 
atrodė kietas. Pats jis to nežino, ir tai dar geriau. 

Bobis namo po pamokų parsirado trečią valandą. Būtų grįžęs 
anksčiau, bet į jo kampaniją UŽ DVIRATĮ IKI PADĖKOS DIE- 
NOS buvo įtrauktas butelių, kuriuos galima parduoti, rinkimas, to- 
dėl išsuko į krūmus palei Ešerio skersgatvį jų paieškoti. Rado tris 
“Reinoldo" ir “Nikai". Nekas, bet aštuoni centai yra aštuoni cen- 
tai. “Netaupo cento, neturės dolerio" - buvo dar vienas mamos 
priežodis. | 

Bobis nusiplovė rankas (pora butelių buvo aplipę visokia bjau- 
rastimi), susirado šaldytuve pavalgyti, pervertė kelis senus komik- 
sus apie Supermeną, dar kartą patikrino šaldytuvą ir sėdo žiūrėti 
“Amerikos estradą". Paskambino Kerolei pasakyti, kad programoje 
dalyvauja Bobis Deirinas - jai Bobis Deirinas pats kiečiausias, 
ypač, kai dainuoja “Vakarėlio karalienę“ ir spragsi pirštais, - bet 
ji ir taip žinojo. Ji žiūrėjo su savo kvailomis draugėmis - trys ar ke- 
turios be perstojo kikeno tolokai nuo ragelio. Bobis prisiminė 
paukštelius zoologijos parduotuvėje. Ekrane tuo metu Dikas Klar- 
kas demonstravo, kiek spuogų gali sunaikinti vienui vienas “Stri- 
Deks" tamponas. 

Mama paskambino ketvirtą. Misteriui Bidermenui jos reikės 
iki pat vakaro. Jai labai gaila, bet šventinė vakarienė “Kolonijoje" 
nukeliama. Šaldytuve ras vakarykščios troškintos mėsos - gali pa- 
vakarieniauti pats, o ji būtinai pasirodys prieš aštuonias ir pagul- 
dys jį į lovą. Ir, dėl dievo, Bobi, nepamiršk išjungti dujų, kai pa- 
sišildysi mėsą. 

Bobis nusivylęs grįžo prie televizoriaus, nors, tiesą sakant, nie- 
ko kito ir nesitikėjo. “Amerikos estradoje“ Dikas dabar vertino 
plokšteles. Bobis pagalvojo, kad tam tipeliui viduryje neužteks jo- 
kio “Stri-Deks" tampono. 

Berniukas įsikišo ranką į vidinę kišenę ir išsitraukė naują oran- 
žinę kortelę. Kaipmat palengvėjo. Kam sėdėti priešais teliką su se- 
nais komiksais, jeigu nesinori. Gali nueiti į biblioteką ir parodyti 
savo naują kortelę - SUAUGUSIOJO kortelę. Šiandien budės mis 
Priekiba, nors iš tikrųjų ji - mis Harington, ir Bobiui ji atrodė la- 
bai graži. Ir dar ji kvepinosi. Berniukas visuomet jautė nuo jos 
odos ir plaukų dvelkiant kažkuo kvapniu lyg malonus prisimini- 
mas. Ir nors Salas Džonas dabar mokosi groti trombonu, grįždamas 
atgal galės užsukti pas jį pamėtyti kamuolį. 

“Be to, - pagalvojo Bobis, - galiu nusitrenkti iki Spaiserio ir 
priduoti butelius, man juk reikia surinkti per vasarą dviračiui". 
Gyvenimas staiga vėl įgavo prasmę. 


Salo mama pakvietė Bobį likti vakarienės, bet jis atsakė, ne, 
ačiū, geriau grįšiu namo. Jis, žinoma, mielai sukirstų misis Salivan 
kepsnį su traškančiomis bulvytėmis iš orkaitės užuot kimšęs vaka- 
rykštį troškinį, bet žinojo, kad mama grįžusi iš darbo iš karto pa- 
tikrins indelį su vakarykšte vakariene. Pamačiusi pilną paklaus, ką 
Bobis valgė vakarienės. Paklaus ramiai, netgi atsainiai. Jeigu jis at- 
sakys, kad pavalgė pas Salą Džoną, ji linktels ir pasiteiraus, ką jie 
valgė ir ar gavo deserto, o vėliau - ar padėkojo misis Salivan; ji 
netgi atsisės greta jo ant sofos, jie pasidalins ledų indelį, žiūrėda- 
mi “Šugarfut" per televizorių. Ir viskas bus gerai... tik nebus. 
Anksčiau ar vėliau teks sumokėti. Gal po dienos arba dviejų, gal 
po savaitės, bet atsiimti už tai teks. Bobis gerai tą žinojo, nors nie- 
ko tikro kol kas nė nenujautė. Be abejo, jai būtinai teko užtrukti 
darbe, tačiau vienam valgyti vakarykštę troškintą mėsą per gimta- 
dienį be kita ko buvo bausmė už tai, kad jis savavališkai užkalbi- 
no naująjį gyventoją. Jeigu jis pamėgins išsisukti nuo šitos baus- 
mės, ji tik padidės kaip pinigai banko sąskaitoje. 

Iš Salo Džono jis grįžo ketvirtis po šešių, jau temo. Nešėsi dvi 
neskaitytas knygas: apie Perį Meisoną, “Aksominių nagučių byla", 
ir Klifordo Saimeko mokslinės fantastikos romaną “Žiedas aplin- 
kui Saulę“. Abi atrodė klaikiai, o mis Harington visiškai nesikabi- 
nėjo. Priešingai, pasakė, jog knygos skirtos vyresniam amžiui, o jis 
esąs šaunuolis, kad jas skaito. 

Pakeliui namo nuo Es-Džėjaus Bobis fantazavo, kaip jie su mis 
Harington plaukia kruizinių garlaiviu, šis nuskęsta, ir lieka tik jie- 
du, nes surado gelbėjimosi ratą su užrašu “LUZITANIKAS"*. 
Bangos išnešė juos į salelę su palmėmis, džiunglėmis ir ugnikal- 
niu, ir kol jie gulėjo pliaže, mis Harington visa drebėjo ir kalbėjo 
kaip jai šalta, baisiai šalta, ar jis negalėtų apkabinti jos ir sušildy- 
ti. Jis, suprantama, galėjo, tad taip ir padarė (“mielai, mis Haring- 
ton"), ir tada iš džiunglių išniro čiabuviai, lyg ir draugiški, bet vė- 
liau paaiškėjo, kad jie kanibalai, gyvenantys vulkano šlaituose ir 


*Sudėtinis žodis: “Luzitanija" - keleivinis anglų garlaivis, nuskandintas vokie- 
čių povandeninio laivo 1915 metais; “Titanikas" - anglų keleivinis garlaivis, nu- 
skendęs 1912 metais po susidūrimo su ledkalniu. 

žudantys savo aukas aikštelėje, apsuptoje kaukolių. Taigi prasti 
reikalai, bet kai jį su mis Harington ėmė vilkti prie kunkuliuojan- 
čio katilo, ugnikalnis suriaumojo ir... 

- Sveikas, Robertai. 

Bobis pakėlė akis sutrikęs dar labiau nei tada, kai Kerolė iššo- 
ko iš už medžio, kad paliktų gimtadienio bučkį jam ant žando. Jį 
pašaukė naujasis gyventojas. Misteris Brotigenas sėdėjo ant viršu- 
tinio verandos laiptelio ir rūkė cigaretę. Senus numintus batus jis 
pakeitė senomis numintomis šlepetėmis ir nusivilko poplino striu- 
kę - vakaras buvo šiltas. Lyg sėdėtų prie savo namų, toptelėjo vai- 
kui. 

- Oi, misteri Brotigenai. Sveiki. 

- Nenorėjau tavęs išgąsdinti. 

- Jūs ir ne... 

- O aš manau, kad taip. Tu juk buvai už tūkstančių mylių nuo 
čia. Ir, prašau, vadink mane Tedu. 

- Gerai. - Bet Bobis nebuvo tikras, kad jam pasiseks. Kreipinys 
į suaugusįjį (be kita to, seną suaugusįjį) vardu prieštaravo tiek ma- 
mos pamokymams, tiek jo paties įpratimui. 

- Pamokos praėjo gerai? Išmokai ko nors naujo? 

- Aha, puikiai. - Bobis mindžikavo, perėmė knygas į kitą ran- 
ką. 

- Neprisėstum prie manęs minutėlei? 

- Žinoma, tik ilgai negaliu. Reikia kai ką nuveikti, suprantate? 

Svarbiausia - pavakarieniauti: vakarykštis mėsos troškinys da- 
bar jam atrodė pakankamai viliojantis. 

- Suprantu. Padaryti kai ką, o tempus fugit. 

Kai Bobis atsisėdo prie misterio Brotigeno... Tedo... ant pla- 
taus laiptelio, traukdamas jo “Česterfildo" cigaretės aromatą, pa- 
galvojo, kad niekad anksčiau nėra matęs tokio pavargusio žmo- 
gaus. Juk ne persikraustymas kaltas, ar ne? Kiek galima pavargti, 
jeigu visas tavo turtas telpa į tris lagaminėlius ir tris popierinius 
maišelius su rankenomis? Galbūt vėliau pasirodys krovikai su 
daiktais furgone? Bet Bobis nusprendė, jog vargu. Juk viršuje vi- 
so labo vienas kambarys - didelis, bet vienas su virtuve iš vieno šo- 
no ir visa kita - iš kito. Jie su Salu Džonu buvo užlipę į viršų ir ap- 
sižvalgė, kai senutėlė misis Sidl po insulto persikėlė gyventi pas 
dukterį. 

- Tempus fugit reiškia, kad laikas bėga, - tarė Bobis. - Mama 
dažnai tai kartoja. Ir dar ji sako, kad laikas ir potvyniai nieko 

nelaukia, o laikas užgydo visas žaizdas. 

- Tavo mama žino daug patarlių, taip? 

- Aha, - sutiko Bobis, ir prisiminimas apie visas tas patarles bei 
priežodžius užgriuvo jį it nuovargis. - Daugybę. 

- Benas Džonsonas vadino laiką senu pliku sukčiumi, - tarė 
Tedas Brotigenas, giliai užsitraukė ir išpūtė dvi sroveles pro šner- 
ves. - O Borisas Pasternakas sakė, kad mes laiko belaisviai, amži- 
nybės įkaitai. 

Bobis susižavėjęs pakėlė į jį akis, laikinai pamiršęs tuščią sa- 
vo pilvą. Laiko, kaip seno pliko sukčiaus, įvaizdis jam baisiai pa- 
tiko - tai absoliučiai ir neginčijamai teisinga, nors jis ir negalėjo 
pasakyti, kodėl... bet juk tas atsparumas įvardijimui tik pridėjo jė- 
gos, a? Lyg žiūrėtum į kažką kiaušinyje arba į šešėlį už matinio 
stiklo. 

- O kas yra Benas Džonsonas? 

- Anglas ir seniai velionis, - paaiškino misteris Brotigenas. - 
Egoistas ir pagarsėjęs kaip godus pinigų, be to, linkęs į meteoriz- 
mą. Bet... 

- O kas tas meteorizmas? 

Tedas iškišo liežuvį tarp lūpų ir trumpai, bet labai tikroviškai 
purptelėjo. Bobis užsidengė delnu burną ir sukikeno. 

- Vaikams perdimas atrodo juokingas, - linktelėjo Tedas Bro- 
tigenas. - Taip-taip. O štai mano amžiaus žmogui tai viso labo nuo- 
lat augančio gyvenimo keistumo apraiška. Benas Džonsonas, be- 
je, pukšėdamas, pasakė daug protingų žodžių. Ne tiek daug, kaip 
daktaras Džonsonas... tai yra Semiuelis Džonsonas, - bet vis tiek 
pakankamai. 

- O Borisas... 

- Pasternakas. Rusas, - atsainiai mestelėjo Brotigenas. - Tuš- 
čias žmogelis, mano nuomone. Ar galiu pažiūrėti tavo knygas? 

Bobis ištiesė jas. Misteris Brotigenas (Tedas, - priminė sau Bo- 
bis, - jį reikia vadinti Tedu) Perį Meisoną grąžino vos užmetęs akį 
į viršelį. Klifordo Saimeko romaną jis palaikė ilgiau - iš pradžių 
įsistebeilijo į viršelį pro cigarečių dūmų uždangą, temdžiusią jam 
akis, po to švilptelėjo. Ir vartydamas linksėjo galva. 

- Šitą aš skaičiau, - tarė jis. - Turėjau daug laiko skaitymui 
prieš tai, kai čia atsikrausčiau. 

- Tikrai? - užsidegė Bobis. - Gera? 

- Viena iš geriausių, - atsakė misteris Brotigenas... Tedas. Jis 

pašnairavo į berniuką - vieną akį atmerkė, o kitą vis dar laikė pri- 
merkęs nuo dūmų. Tuo metu jis atrodė ir išmintingas, ir paslaptin- 
gas kaip ne šaukštu penimas filmo herojus. - O tu įsitikinęs, kad 
įveiksi? Tau juk ne daugiau dvylikos metų. 

- Man vienuolika, - pataisė Bobis. Kaip šaunu, kad Tedas da- 
vė jam dvylika. - Šiandien suėjo. Įveiksiu. Galbūt ir ne viską su- 
prasiu, bet jeigu romanas geras, man jis patiks. 

- Tavo gimtadienis! - šūktelėjo Tedas, lyg ši žinia būtų pada- 
riusi jam didžiulį įspūdį. Jis paskutinį kartą užsitraukė ir numetė 
nuorūką. Ši nukrito ant betoninio takelio ir pažiro kibirkštėlėmis. 
- Sveikinu su gimimo diena, Robertai, linkiu daug laimės! 

- Ačiū. Tik “Bobis" man labiau patinka. 

- Tai Bobi. Eisite kur nors švęsti? 

- Ne-a. Mama iš darbo grįš vėlai. 

- Nenori pakilti į mano kamaraitę? Ne kažin ką galiu pasiūly- 
ti, bet konservų turiu. Lyg ir turėjau sausainių... 

- Dėkui, bet man mama šio bei to paliko. Vakarienei. 

- Suprantu. - Ir tikras stebuklas - jis tikrai suprato. Tedas ati- 
davė “Žiedą aplink Saulę". - Šioje knygoje misteris Saimekas iš- 
kelia mintį, kad egzistuoja pasauliai, tokie, kaip mūsų. Ne kitos 
planetos, o kitos Žemės, paralelinės Žemės, supančios Saulę žie- 
du. Nuostabi mintis. 

- M-hm, - pritarė Bobis. Jis buvo girdėjęs apie paralelinius pa- 
saulius iš kitų knygų. Ir iš komiksų. 

Tedas Brotigenas dabar žiūrėjo į jį susimąstęs, lyg kažką sver- 
damas. 

- Kas? - paklausė Bobis, staiga pasijutęs nejaukiai. “Pamatei 
ką nors žalia?" - pasakytų jo mama. 

Jam pasirodė, kad Tedas neatsakys - pernelyg įsitraukęs į ap- 
mąstymus. Bet tas krestelėjo galvą ir išsitiesė. 

- Nieko tokio, - atsakė jis. - Man šovė viena mintis. Gal tu no- 
rėtum užsidirbti? Nepasakyčiau, kad esu labai turtingas, bet... 

- Aha! Taip! Žinoma! - Ir vos nepridūrė: “Aš dviračiui tau- 
pau“, bet susilaikė. “Liežuvio nelaidyk!"* - dar viena mamos patar- 
lė. - Padarysiu viską, ko norėsite! 

Tedas Brotigenas tarsi nusigando ir vos nenusijuokė. Lyg bū- 
tų prasivėrusios durys ir pasirodęs kitas veidas, Bobis pastebėjo, 
kad šitas senas žmogus kadaise buvo jaunas. Gal net ir pasiutęs. 

- Tokių dalykų nedera sakyti nepažįstamiems, - pasakė jis. - Ir 

nors mes vadiname vienas kitą vardais, - tai gera pradžia, - vis tiek 
dar nesame pažįstami. 

- O kuris nors iš tų Džonsonų ką nors sakė apie nepažįstamus? 

- Kiek pamenu, ne, bet apie šią temą sako Biblija: “Nes aš at- 
eivis šioje žemėje. Atsitrauk nuo manęs, kad galėčiau pasistiprinti 
anksčiau, nei išeisiu..." - Tedas minutėlei nutilo. Veidas vėl su- 
rimtėjo, paseno. Po kurio laiko jis baigė: - “Amksčiau, nei išeisiu, 
ir nebus manęs..." Psalmė. Neprisimenu, kuri. 

- Na, - pasakė Bobis, - žudyti ir plėšti nepradėsiu, nesijaudin- 
kite, tiesiog man labai reikia užsidirbti. 

- Leisk pagalvoti, - tarė Tedas. - Leisk man truputį pagalvoti. 

- Taip, žinoma. Bet jeigu reikia atlikti kokį nors darbą ar kaž- 
ką tokio, aš visada pasiruošęs. Sakau jums atvirai. 

- Darbo? Galbūt, nors aš pavartočiau kitą žodį. - Tedas apglėbė 
kaulėtus kelius dar kaulėtesnėmis rankomis ir pažvelgė per veją į 
gatvę. Beveik visai sutemo. Atėjo tas metas, kurį Bobis ypač mė- 
go. Pravažiuojančios mašinos užsidegė žibintus, kažkur tolėliau 
misis Sigsbi šaukė savo dvynukes mano vakarieniauti. Šituo paros 
metu - ir dar auštant, kai stovėdavo vonios kambaryje ir šlapinda- 
vosi į unitazą, o saulės spinduliai krisdavo per langelį į sulipusias 
nuo miego jo akis - Bobis jautėsi kaip sapnas kažkieno galvoje. 

- O kur jūs gyvenote prieš atvažiuodami čia, misteri... Tedai? 

- Vietelėje, kuri nebuvo tokia miela, - atsakė tas. - Anaiptol ne 
tokia. O jūs seniai čia gyvenate, Bobi? 

- Kiek save prisimenu. Nuo to laiko, kai mirė tėtis. Man tuo- 
met buvo treji. 

- Ir tu pažįsti visus gatvėje? Šitame kvartale, turiu galvoje. 

- Taip, ko gero. Aha! 

- Ir sugebėsi pažinti nepažįstamus? Atėjūnus? Kurių veidų 
anksčiau nesi matęs? 

Bobis nusišypsojo ir linktelėjo. 

- Aha, manau, sugebėsiu. 

Jis nutilo ir laukė - darėsi vis įdomiau, tačiau, iš visa ko spren- 
džiant, tai dar ne galas. Tedas atsistojo, lėtai, atsargiai. Bobis nu- 
girdo, kaip traška jo stuburo kauliukai. Tedas prispaudė delną prie 
nugaros, pasirąžė ir susiraukė. 

- Eime, - tarė jis. - Darosi žvarbu. Įeisiu su tavimi. Tavo rak- 
tu ar mano? 

- Geriau pats išbandykite, - nusišypsojo Bobis. - Teisingai? 

Tedas - darėsi vis lengviau vadinti jį Tedu - ištraukė iš kiše- 
nės žiedą su raktais. Su dviem - nuo didžiųjų paradinių durų ir sa- 
vo kambario. Abu blizgėjo nauji, lyg paauksuoti. Bobio raktai bu- 
vo patamsėję, apsitraukę apnašomis. Kiek Tedui metų? Vaikas nu- 
tarė, kad šešiasdešimt - mažiausiai. Šešiasdešimtmetis žmogus viso 
labo su dviem raktais kišenėje. Kažkas čia ne taip. 

Tedas atidarė duris, ir juodu įėjo į didžiulį tamsų vestibiulį su 
stovu skėčiams ir senu paveikslu, kuriame Liuisas ir Klarkas* ap- 
žiūrinėjo Amerikos Vakarus. Bobis pasisuko į Garfildų duris, o 
Tedas patraukė prie laiptų ir uždėjo ranką ant turėklo. 

- Saimeko knygos siužetas nuostabus, - pasakė jis, - bet para- 
šyta ji ne itin gerai. Ne tragiška, bet, patikėk manimi, yra ir geres- 
nių. 

Bobis tylėdamas laukė. 

- Yra knygų, kurių kalba nuostabi, bet siužetas poprastis. Kar- 
tais skaityk dėl turinio, Bobi. Nesek knygų snobų pavyzdžiu, ku- 
rie mano kitaip. O kartais skaityk dėl žodžių, dėl stiliaus. Nesek 
etalonų mėgėjų pavyzdžiu, kurie taip nesielgia. Bet kai rasi kny- 
gą, kurioje geras ir stilius, ir siužetas - laikykis jos. 

- O tokių daug, kaip manote? - paklausė Bobis. 

- Daugiau, negu įsivaizduoja snobai ir etalonininkai. Gerokai 
daugiau. Galbūt padovanosiu tau tokią. Kaip pavėluotą gimtadie- 
nio dovaną. 

- O, dėl to nesirūpinkite. 

- Nesirūpinsiu. Bet gal ir padovanosiu. O dabar - laimingos gi- 
mimo dienos. 

Tada Bobis įėjo į savo butą, pasišildė mėsą (nepamiršęs išjung- 
ti dujų, kai skystis užvirė, ir pamerkti keptuvę į kriauklę, kad at- 
mirktų) ir vienas pavalgė, skaitydamas “Žiedą aplinkui Saulę" prie 
įjungto televizoriaus, kad būtų linksmiau. Jis beveik negirdėjo, 
kaip Četė Hantli ir Deividas Brinklis išpylė vakarines naujienas. 
Tedas nemelavo - knyga iš tikro buvo puiki. Ir žodžiai jam atrodė 
visai tinkami, nors šioje srityje Bobis nesijautė didelis specialistas. 

“Gerai būtų parašyti tokią knygą, - pagalvojo jis, kai pagaliau 
užvertė romaną ir griuvo ant sofos žiūrėti “Šugarfuto", - tik ar su- 
gebėčiau?". 


*Ekspedicijos, tyrinėjusios 1804-1806 metais sritis į vakarus nuo Misisipės, va- 
dovai. 

Gali būti. Taip, tikrai. Juk kažkas rašo knygas, kaip kiti taiso 
kaminus, kai šie sprogsta nuo šalčio, arba keičia lemputes parke, 
kai tos perdega. 

Maždaug po valandos, kai Bobis vėl atsivertė “Žiedą aplinkui 
Saulę", įėjo mama. Lūpdažiai lūpų kamputyje buvo šiek tiek nu- 
sitrynę, 0 apatinukas vienoje vietoje kyščiojo iš po sijono. Bobis 
norėjo pasakyti jai tai, bet prisiminė, jog ji nemėgsta, kai jai sako, 
kad “pietuose sninga". Ir kokių galų? Darbo diena baigėsi ir, kaip 
kartais sakydavo, čia nieko, be mūsų, paukštelių, nėra. 

Ji patikrino šaldytuvą, ar nestovi vakarykštė mėsa, apžiūrėjo 
viryklę, ar išjungtas degiklis, patikrino kriauklę, ar ten mirksta 
“Tapevie" indas su keptuve. Po to pakštelėjo jam į smilkinį - iš- 
tepdama dažais - eidama į miegamąjį nusivilkti kostiumėlio ir pėd- 
kelnių. Ji atrodė išsiblaškiusi, paskendusi savo mintyse. Net nepa- 
klausė, ar gerai jis praleido savo gimimo dieną. 

Vėliau Bobis parodė jai Kerolės atvirutę. Ji užmetė akį, pasa- 
kė “labai miela" ir grąžino sūnui. Vėliau liepė eiti jam praustis, va- 
lytis dantis ir miegoti. Bobis neprieštaravo, o apie įdomų pašnekesį 
su Tedu neužsiminė. Apimta tokios nuotaikos ji tik įširstų. Geriau- 
sia buvo palikti mamą ramybėje, leisti jai sugrįžti pas jį. Tačiau 
baigęs valytis dantis Bobis pajuto, kad vėl genda nuotaika. Kartais 
be mamos jis inkšdavo lyg išalkęs, o ji net neįtarė. 

Bobis pakilo iš lovos ir uždarė duris, nutraukdamas kažkokio 
seno filmo garsus. Užgesino šviesą. Ir tada, kai jau spėjo suimti 
miegas, mama įėjo, atsisėdo ant lovos krašto ir pasakė, jog labai 
gailisi, kad buvo tokia nešneki, bet turėjo labai daug darbo ir pa- 
vargo. Ji perbraukė pirštu per jo kaktą ir pabučiavo į tą vietą - vai- 
kas net suvirpėjo. Jis atsisėdo ir stipriai apkabino mamą. Ji tarsi 
įsitempė nuo jo prisilietimo, bet vėliau atsipalaidavo ir sekundei 
pati jį spustelėjo. Tada Bobas pagalvojo, jog dabar, ko gėro, pats 
metas papasakoti jai apie Tedą. Šiek tiek. 

- Kai grįžau iš bibliotekos, kalbėjausi su misteriu Brotigenu, - 
pradėjo jis. 

- Su kuo? 

- Su naujuoju gyventoju iš trečiojo aukšto. Jis prašė, kad va- 
dinčiau jį Tedu. 

- Na jau ne, nė negalvok! Tu juk matei jį pirmą kartą. 

- Jis pasakė, kad suaugusiųjų bibliotekos kortelė - nuostabiau- 
sia dovana berniukui. 

Tedas nieko panašaus nesakė, bet Bobis pragyveno su mama 
pakankamai, kad nujaustų, kas jai patiks, o kas ne. 

Ji šiek tiek atlyžo. 

- O jis sakė, iš kur atvyko? 

- Ne iš tokios malonios vietos, kaip ši. Išsireiškė kažkaip pa- 
našiai. 

- Na, tai mums nieko nesako, taip? - Bobis vis dar sėdėjo ap- 
kabinęs mamą. Būtų sėdėjęs taip nors ir valandą, traukęs jos “Bal- 
tojo lietaus" šampūno, “Akva-Net" plaukų lako aromatą ir malo- 
nų tabako kvapą iš jos nosies, bet mama išsivadavo iš jo rankų ir 
paguldė jį ant pagalvės. - Ką gi, jeigu jis taps tavo draugu... SU- 
AUGUSIU tavo draugu, man reikia su juo susipažinti. 

- E... 

- Gal jis patiks man labiau be popierinių paketų ant vejos. - Iš- 
girsti tai iš Lizos Garfild lūpų buvo lyg atsiprašymas, ir Bobis nu- 
džiugo. Diena vis tik baigėsi gerai. - Labanakt, naujagimi. 

- Labanakt, mama. 

Ji išėjo ir uždarė duris. Vėliau naktį - gerokai vėliau - jam pa- 
sirodė, kad girdi mamą verkiant, bet gal jam tik prisisapnavo. 


II. Dvejopas požiūris į Tedą. Knygos kaip siurbliai. 
Net negalvok apie tai. Salas išlošia prizą. Bobis 
gauna darbą. Žemųjų žmonių vaiduokliai. 


Kitas savaites, vis labiau šylant orui, kai Liza grįždavo iš dar- 
bo, Tedas paprastai rūkydavo verandoje. Kartais jis būdavo vienas, 
kartais šalia sėdėdavo Bobis ir jie kalbėdavosi apie knygas. Kar- 
tais prie jų prisijungdavo Kerolė ir Salas Džonas - jie trise mėty- 
davo kamuolį ant pievelės, o Tedas juos stebėjo. Retkarčiais už- 
sukdavo ir kitų vaikų - Denis Riversas su sklandytuvu, trenktas 
Frensis Atersonas su paspirtuku, stumdamasis neproporcingai di- 
dele koja, Andžela Everi ir Ivona Laving - paklausti Kerolės, ar 
ši eis su jomis pas Ivoną žaisti lėlėmis arba seselėmis, - bet daž- 
niausiai būdavo tik Es-Džėjus ir Kerolė, patys geriausi Bobio drau- 
gai. Visi vaikai vadino misterį Brotigeną Tedu, bet kai Bobis pa- 
aiškino, kodėl geriau bus, jeigu prie mamos jie vadins jį misteriu 
Brotigenu, Tedas iškart sutiko. 

O mama tarytum nesugebėjo ištarti “Brotigeno" pavardės. Jai 

visuomet išeidavo “Bretigenas". Bet gal ir netyčia. Dabar Bobis 
nuolat nuogąstavo, kaip mama reaguos į Tedą. Vaikas bijojo, kad 
ji elgsis su juo kaip su misis Evers, jo antrosios klasės mokytoja. 
Mamai nepatiko misis Evers iš pirmo žvilgsnio, baisiai nepatiko - 
ir visai be priežasties, kaip atrodė berniukui; ji net nesugebėjo rasti 
nė vieno gero žodžio per visus mokslo metus: misis Evers rengiasi 
kaip sutrė, misis Evers dažosi plaukus, misis Evers piktnaudžiau- 
ja makiažu, ir tegu Bobis iš karto praneša, jeigu misis Evers NORS 
PIRŠTU jį palies, nes iš karto matosi, jog ji iš tų moterų, kurios 
negaili niuksų ir antausių. Viskas buvo nutarta po tėvelių susirin- 
kimo, kuriame misis Evers pasakė Lizai, kad Bobis gerai mokosi 
visų dalykų. Tais metais buvo dar keturi susirinkimai, bet jo ma- 
ma surado pretekstą nepasirodyti nei viename iš jų. 

Liza lipdė žmonėms etiketes ilgai negalvodama. Jeigu užrašy- 
davo NIEKAM TIKĘS po vaizdiniu jūsų portretu, užrašydavo che- 
miniu pieštuku. Net jeigu misis Evers būtų ištraukusi šešis vaikus 
iš degančio mokyklos autobuso, Liza Garfild būtų purkštelėjusi ir 
pareiškusi, kad jie, veikiausiai, skolingi tai senai karvei už pieną. 

Tedas kaip mokėdamas stengėsi jai patikti nemeilikaudamas (o 
žmonės meilikaudavo jo mamai, Bobis tai žinojo... po šimts, jis ir 
pats stengėsi jai įtikti!) ir tai veikė... iš dalies. Kartą Tedas su Bo- 
bio mama šnekėjosi beveik dešimt minučių apie tai, kaip bjauru, 
kad “Dodžersai" persikėlė į kitą šalies kraštą ir nė sudie nepasakė. 
Bet ir tai, kad abu sirgo už “Dodžersus", neįskėlė tarp jų simpati- 
jos kibirkštėlės. Draugais jie niekad netaps. Ir negalima teigti, kad 
mama nemėgo Tedo Brotigeno kaip misis Evers, tačiau vis tiek 
kažkas buvo ne taip. Bobis įtarė, kur šuo pakastas - pastebėjo jos 
žvilgsnyje dar tą rytą, kai jie susitiko pirmą kartą. Liza juo nepa- 
sitikėjo. 

Kerolė Gerber, kaip paaiškėjo, taip pat. 

- Kartais man atrodo, kad jis nuo kažko slapstosi, - pasakė ji 
vieną vakarą, kai jie visi trys kilo į kalną Ešerio skersgatvio link. 

Jie mėtė kamuolį apie valandą, kalbėdamiesi su Tedu, o dabar 
ėjo į Muno “Pakelės laimę" ledų. Es-Džėjus turėjo trisdešimt cen- 
tų, jis ir vaišino. Dar buvo pasiėmęs savo jo-jo, kurį dabar visaip 
šokdino. 

- Slapstosi? Tu ką - juokauji? - nustėro Bobis. Bet Kerolė bu- 
vo įžvalgi, net jo mama tai pripažino. “Ta mergaitė visai negraži, 
bet viską pastebi", - pasakė ji kartą. 

- Rankas aukštyn, misteri Geridžilai! - suriko Salas Džonas. Jis 
pasikišo savo žaisliuką po pažastimi, pasilenkė ir paleido ugnį iš 
nematomo automato, perkreipęs lūpas ir atitinkamai tratėdamas. - 
Gyvo tu manęs nepaimsi, fare! Klok juos, Marsi! Rikas nieko ne- 
pasigailės! Oi! Ach! Jie mane pribaigė! - Es-Džėjus stvėrėsi už 
krūtinės, apsisuko ir krito negyvas ant misis Konland vejos. 

Ta ponia, sena septyniasdešimt penkerių ar daugiau metų ra- 
gana suspigo: 

- Berniuk! Ei, berniu-u-u-uk! Kelkis! Tu man visas gėles išlau- 
žysi! 

Per dešimt pėdų nuo tos vietos, kur nugriuvo Salas Džonas, 
neaugo jokia gėlė, bet jis išsyk pašoko ant kojų. 

- Atsiprašau, misis Konlan! 

Ji numojo ranka, tylomis priimdama jo atsiprašymą, ir permetė 
akimis vaikus, kai tie ėjo pro šalį. 

- Tu juk nerimtai, a? - paklausė Bobis Kerolės. - Apie Tedą. 

- Ne, ko gero, - atsakė ji. - Bet ar pastebėjai, kaip jis nuolat 
dairosi po gatvę? 

- Aha. Lyg ko nors lauktų, taip? 

- Arba norėtų kažką įžiūrėti, - pridūrė Kerolė. 

Salas Džonas vėl ėmė raičioti jo-jo, ir netrukus raudonas skri- 
tuliukas virto vientisa mirgančia juosta. Salas nuleido jį tik tada, 
kai ėjo pro “Ešerio Ampyrą", kur rodė du filmus su Bridžita Bar- 
do - TIK SUAUGUSIEMS. RODYTI VAIRUOTOJO TEISES 
ARBA ASMENS KORTELĘ, JOKIŲ IŠIMČIŲ. Vienas filmas 
buvo naujas, antras - įkyrėjęs “Ir Dievas sukūrė moterį", kurį nuo- 
latos suko “Ampyre". Afišoje Bridžita dangstėsi tik rankšluosčiu 
ir šypsena. 

- Mama sako, kad ji šiukšlė, valkata, - pasakė Kerolė. 

- Jeigu ji - šiukšlė, aš eičiau dirbti šiukšlininku, - tarė Es-Džė- 
jus ir pakrutino antakius kaip Graučas Marksas. 

- Tu irgi manai, kad ji šiukšlė? - pasiteiravo Bobis draugės. 

- Aš gerai nesuprantu, ką tai reiškia. 

Kai jie ėjo po kino teatro širma, iš stiklinės savo būdelės juos 
įtariai sekė kasininkė misis Godlou (kurią vaikai vadino misis Go- 
dzila), Kerolė atsigręžė į Bridžitą Bardo su rankšluosčiu. Buvo 
sunku perprasti jos veido išraišką. Gal smalsumas? Bobis negalė- 
jo nutarti. 

- Bet ji gražuolė, ar ne? 

- Aha, 

- Ir reikia drąsos, kad leistum žmonėms matyti save tokią, tik 
su rankšluosčiu. Bent jau aš taip manau. 

Salas Džonas prarado susidomėjimą /a femme Brigitte*, vos 
tik ji liko už nugaros. 

- Bobi, iš kur atvažiavo Tedas? 

- Nežinau. Jis niekad to nepasakoja. 

Salas Džonas linktelėjo, lyg kito atsakymo ir nebūtų laukęs. Jis 
vėl ėmė žaisti jo-jo. Į viršų, žemyn, skersai, išilgai - op, op, op! 


Gegužę Bobis vis dažniau susimąstydavo apie vasaros atosto- 
gas. Juk pasaulyje iš tikro nėra nieko geriau už “Didįjį Atą", kaip 
jas vadino Salas Džonas. Jis daug laiko leis su draugais Plačiojo- 
je gatvėje ir Sterling Hauze kitoje parko pusėje - vasarą Sterling 
Hauze buvo ką veikti, įskaitant beisbolą ir kasdienines keliones į 
Vest Heivino pliažą, - tačiau ir be to liks marios laiko sau. Žino- 
ma, skaitys, bet labiau už viską norėjo pasiieškoti darbo valandai 
dviems per dieną. Skardinėje su užrašu “2račio fondas" gulėjo apie 
septynias monetas, o tai pradžia, nors ir ne itin nuostabi. Jeigu to- 
kiu greičiu taupys ir toliau, Niksonas spės du kartus pabūti prezi- 
dentu, kol Bobis galės važiuoti į mokyklą dviračiu. 

Vieną iš tų priešatostoginių dienų Tedas įteikė jam knygą 
lanksčiais viršeliais. 

- Pameni, sakiau, kad yra knygų, kurios parašytos ir gražiai, ir 
įdomiai? - paklausė jis. - Štai viena iš jų. Pavėluota gimtadienio 
dovana nuo naujojo draugo. Tai yra, tikiuosi, kad laikai mane 
draugu. 

- Žinoma. Labai ačiū! - Nepaisant džiugios gaidelės balse, Bo- 
bis paėmė knygą dvejodamas. Jis įprato prie kišeninių knygelių 
rėksmingais viršeliais ir seksualiomis reklaminėmis eilutėmis - “Ji 
nusirito į griovį... ir prasmego!"'. O šita buvo ne tokia. Viršelis be- 
veik baltas. Viename kampe vos įžiūrimas eskizas: ratu stovintys 
berniukai. Knyga vadinosi “Musių valdovas". Virš antraštės nebu- 
vo jokios reklaminės eilutės. Netgi kažko tokio “Istorija, kurios 
niekada nepamiršite". Vienu žodžiu, ji atrodė nejauki, bauginan- 
ti, lyg sakytų, kad pasakojimas po viršeliu bus sunkus. Bobis ne- 
buvo nusiteikęs prieš sunkias knygas, su ta sąlyga, kad jos įtrauk- 
tos į užklasinio skaitymo sąrašą. Tačiau skaitymui dėl savo ma- 


*Moteris Bridžita (pranc.). 

lonumo knygos turi būti lengvos - autorius turi stengtis, kad jūsų 
akys nenukryptų nuo teksto. Kitaip - koks malonumas ją skaityti? 

Jis norėjo perversti knygą, paskaityti, kas ant kito viršelio. Te- 
das švelniai sulaikė berniuko ranką. 

- Nereikia, - pasakė jis. - Padaryk man asmeninę paslaugą - ne- 
versk. 

Bobis nesuprasdamas pakėlė akis. 

- Knyga turi būti kaip neištirta žemė. Keliauk per ją be žemė- 
lapio. Ištyrinėk ją ir palik savo paties žemėlapį. 

- O jeigu ji man nepatiks? 

Tedas patraukė pečiais. 

- Tada nebaik skaityti. Knyga - kaip siurblys. Jis nieko neduos, 
jeigu prieš tai jo neužtaisysi. Užtrauki siurblį vandeniu, suki ran- 
keną, eikvodamas savo jėgas. Darai tai tikėdamas, kad gausi dau- 
giau, negu atidavei... laikui bėgant. Supranti? 

Bobis linktelėjo. 

- Ar ilgai suksi siurblio rankeną, jeigu iš jo netekės vanduo? 

- Greičiausiai neilgai. 

- Šitoje knygoje ratas - du šimtai puslapių. Perskaityk pirmus 
dešimt procentų - tai yra dvidešimt puslapių, - juk žinau, kad ma- 
tematika prasčiau sekasi nei skaitymas, - jeigu nepatiks, jeigu ne- 
duos daugiau negu paima, - padėk į šalį. 

- O, kad ir mokykloje taip! - pasakė Bobis. Prisiminė Ralfo 
Voldo Emersono eilėraštį, kurį mokėsi mintinai. Jis prasidėjo taip: 
“Kur virš srovės išlinko nukaršęs medinis tiltas". Es-Džėjus poetą 
pravardžiavo Pifu Valdu Išmirkėliu. 

- Mokykla - kas kita. - Jie sėdėjo už Tedo virtuvės stalo, žvelgė 
į galinį kiemą, kur viskas žydėjo. Bauzeris, misis O“Hara šuva, 
skelbė vasarą nesibaigiančiu “au-au-au". Tedas traukė “Česterfil- 
dą". - Beje, apie mokyklą: šitos knygos tenai nesinešk. Joje yra da- 
lykų, kuriuos mokytoja palaikys netinkamais tau skaityti. Ir prasi- 
dės fantasmagorija. 

- Kas-kas? 

- Skandalas. Jeigu turėsi nemalonumų mokykloje, turėsi ir na- 
muose. O tavo mama... - Ranka su cigarete nubrėžė ore zigzagą, 
ir Bobis išsyk suprato: “Tavo mama manimi nepasitiki". 

Berniukas prisiminė, kaip Kerolė svarstė, ar tik Tedas nesi- 
slapsto nuo ko nors. O mama vertina jos pastabumą. 

- O kas joje tokio, dėl ko galiu turėti bėdos? - Jis pažvelgė į 
“Musių valdovą". 

- Nieko, dėl ko verta nuogąstauti, - sausai atsakė Tedas, mai- 
gydamas nuorūką geležinėje peleninėje. Tada nuėjo prie šaldytu- 
vo ir išėmė du limonado butelius. Jame nebuvo nei alaus, nei vy- 
no - tik imbiero alus, vaisvandeniai ir stiklinis grietinėlės butelis. 
- Na, pokalbiai apie tai, kaip įsmeigti ietį į laukinės kiaulės užpa- 
kalį - blogiausia. Tačiau vis tiek pasitaiko suaugusių, kurie mato 
tik medžius, o ne mišką. Perskaityk pirmus dvidešimt puslapių, 
Bobi, ir nebesustosi, pažadu tau. 

Tedas pastatė butelius ant stalo, atidarė juos, paėmęs savo bu- 
telį susidaužė su Bobiu. 

- Už tavo draugus saloje. 

- Kokioje saloje? 

Tedas Brotigenas nusišypsojo ir iškratė iš aplamdyto pakelio 
paskutinę cigaretę. 

- Greitai sužinosi, - pasakė jis. 


Ir Bobis sužinojo, ir jam neprireikė dvidešimties puslapių, kad 
įsitikintų: “Musių valdovas“ - klasiška knyga, gal net geriausia iš 
visų, kokias skaitė. Dešimtame puslapyje jis pasijuto užburtas, o 
dvidešimtame - visai pakerėtas. Gyveno saloje su Ralfu, Džeku, 
kiaule ir mažiais. Virpėjo iš baimės dėl Žvėries, kuris, pasirodo, 
buvo suiręs lakūno, susipainiojusio savo parašiute, kūnas; nuliū- 
dęs, vėliau ir išsigandęs sekė, kaip nekalti vaikai virsta žiauriais 
laukiniais ir galiausiai surengia medžioklę to, kuris sugebėjo išsau- 
goti žmogiškumo likučius. 

Knygą jis baigė krimsti šeštadienį, likus savaitei iki mokslo 
metų pabaigos. Atėjus vidurdieniui, kai Bobis liko savo kambaryje 
užuot žaidęs su draugais, žiūrėjęs rytinius animacinius filmus ir 
klausęs “Linksmųjų melodijų" nuo dešimtos iki vienuoliktos, ma- 
ma užėjo pas jį, liepė padėti knygą ir kuo skubiau eiti kur nors į 
parką. 

- Kur Salas? - paklausė ji. 

- Dolhauz skvere. Ten mokyklos orkestro koncertas. - Bobis 
žiūrėjo į mamą tarpduryje, į įprastus daiktus keistu, nustebusiu 
žvilgsniu. Knygos pasaulis tapo toks realus, kad šitas - tikrasis - at- 
rodė netikras ir blausus. 

- O tavo mergaitė? Pasikviesk ją į parką kartu. 

- Kerolė - ne mano mergaitė, mama. 

- Vis vien. Viešpatie, aš ir nesakiau, kad nori su ja pabėgti ir 
susituokti, Bobi. 

- Ji su kitom mergaitėmis nakvojo pas Andžę. Kerolė sakė, kad 
kai pas viena kitą nakvoja, visą naktį nemiega ir plepa. Tikriausiai 
dabar miega arba pusryčiauja, nors jau laikas pietauti. 

- Tada eik į parką vienas. Prisinervinau per tave. Kai televizo- 
rius visą šeštadienio rytą tyli, man atrodo, kad mirei. 

Ji užėjo į kambarį ir paėmė knygą iš sūnaus rankų. Bobis lyg 
apkvaitęs žiūrėjo, kaip ji varto puslapius ir pasirinktinai skaito. 
Kas, jeigu akis užklius už vietos, kur berniukai kalba apie kiaulės 
užpakalį? (Tik ten parašyta ne taip švelniai.) Ką ji apie tai pama- 
nys? Jis neįsivaizdavo. Visą gyvenimą jie pragyveno kartu, beveik 
visą laiką dviese, ir jis vis vien negalėjo nuspėti, kaip mama rea- 
guos į vieną ar kitą dalyką. 

- Čia ta, kurią tau padovanojo Bretigenas? 

- Aha, 

- Kaip gimtadienio dovaną? 

- Aha. 

- Apie ką ji? 

- Berniukai pakliuvo į negyvenamą salą. Jų garlaivį nuskandi- 
no. Manau, veiksmas vyksta lyg ir po Trečiojo pasaulinio karo ar 
panašiai. Tipas, kuris parašė, niekur tiesiogiai nenurodo. 

- Vadinasi, čia mokslinė fantastika? 

- M-hm, - numykė Bobis. Jo galvoje truputį susijaukė mintys. 
Jis pagalvojo, kad “Musių valdovas" toks nepanašus į “Žiedą ap- 
linkui Saulę“, kiek tik įmanoma, bet jo mama nekentė mokslinės 
fantastikos, ir jeigu kas nors galėjo sukliudyti jai grėsmingai var- 
tyti knygą, tai užuomina apie fantastiką. 

Liza atidavė jam knygą ir priėjo prie lango. 

- Bobi? 

Ji neatsigręžė į jį - bent jau ne iš karto. Vilkėjo seną palaidi- 
nukę ir šeštadienines kelnes. Ryški vidudienio saulė švietė kiau- 
rai per palaidinę. Jis matė jos šonus ir staiga pastebėjo, kokia ji lie- 
sa. Lyg pamirštų pavalgyti ar dar kas. 

- Ką, mama? 

- Misteris Bretigenas dovanojo tau dar ką nors? 

- Jis BROTIGENAS, mama. 

Liza susiraukė savo atvaizdui stikle... nors, greičiausiai, rau- 

kėsi jo atvaizdui. 

- Nedrįsk manęs taisyti, Bobi. Tai kaip? 

Bobis pasvarstė. Kelios sulčių skardinės, kartais sumuštinis su 
tunu arba paplotis iš kepyklos, kur dirbo Salo mama, bet tai juk ne 
dovanos? 

- Na, ne, o kodėl turėtų? 

- Nežinau. Aš juk nežinau, kodėl žmogus, su kuriuo nespėjai 
gerai susipažinti, staiga dovanoja tau kažką per gimtadienį. - Ji at- 
siduso, sukryžiavo rankas po mažomis smailiomis krūtimis ir to- 
liau žiūrėjo pro Bobio langą. - Jis minėjo man, kad anksčiau dir- 
bo valstybinėje įstaigoje Hartforde, o dabar išėjo į pensiją. Jis ir 
tau taip sakė? 

- Taip, panašiai. - Tiesą sakant, Tedas niekad nieko nepasakojo 
apie ankstesnį savo gyvenimą, o Bobiui netoptelėjo jį kamantinė- 
ti. 

- Kokioje valstybinėje įstaigoje? Sveikatos apsaugoje ir socia- 
linėse tarnybose? Transporte? Revizijos skyriuje? 

Bobis papurtė galvą. Koks čia dar revizijos skyrius? 

- Matyt, kažkas susiję su švietimu, - pasakė ji susimąsčiusi. - 
Jis kalba kaip buvęs mokytojas. Taip? 

- Aha. 

- O kuo jis domisi? 

- Nežinau. 

Na, žinoma, skaitymu - du iš trijų popierinių maišų, taip įžei- 
dusių jo mamą, buvo prigrūsti knygų popieriniais viršeliais ir be- 
veik visos atrodė lengvutės. 

Tas faktas, kad Bobis nežinojo nieko apie tai, kaip naujasis 
kaimynas leido savo laisvalaikį, ją kažkodėl nuramino. Ji gūžtelė- 
jo, o kai prakalbo, tai šnekėjo ne tiek su Bobiu, kiek pati su savi- 
mi. 

- Tiek to. Čia tik knyga. Be to, lanksčiu viršeliu. 

- Jis sakė, kad tikriausiai ras man darbo. Bet kol kas nieko ne- 
siūlė. 

Ji žaibiškai atsigręžė. 

- Kad ir kokį pasiūlytų, kad ir kokią užduotį duotų, iš pradžių 
pasakai man. Aišku? 

- Na, taip. - Jos griežtumas nustebino ir šiek tiek išgąsdino. 

- Pažadėk! 

- Pažadu. 

- Iš tikro pažadėk, Bobi. 

Jis nuolankiai persižegnojo ir tarė: 

- Pažadu savo mamai Dievo vardu. 

Paprastai to užtekdavo, bet ne šį kartą. 

- O arjis kada nors... jis kada nors... - Tada ji nutilo netikė- 
tai sutrikusi. Berniukai šitaip atrodydavo pakviesti prie lentos pa- 
braukti daiktavardžių ir veiksmažodžių, kai niekaip jų nerasdavo. 

- Ką jis “kada nors", mama? 

- Nesvarbu! - piktai nukirto ji. - Dink iš čia, Bobi. Keliauk į 
parką ar Sterling Hauzą, man atsibodo į tave žiūrėti. 

“Tai ko atėjai? - pagalvojo jis, bet, suprantama, balsu nepa- 
klausė. - Aš juk nesistengiau tau įkyrėti, mama. Nelindau į akis“. 

Bobis įsikišo “Musių valdovą“ į užpakalinę kišenę ir priėjo 
prie durų. Ten atsisuko. Mama ir toliau stovėjo prie lango, tik da- 
bar žiūrėjo į jį. Tokiomis akimirkomis jis niekad nematydavo mei- 
lės jos akyse. Geriausiu atveju kažkas panašaus į rūpestį ir susido- 
mėjimą, o kartais (bet anaiptol ne visuomet) beveik švelnumą. 

- Mama, a? - Norėjo paprašyti penkiasdešimt centų. Nusipirktų 
stiklinę limonado ir porą dešrelių “Kolonijoje". Jis mėgo tenykš- 
tes dešreles karštose bandelėse su bulvių traškučiais ir marinuoto 
agurko griežinėliais iš šonų. 

Jos lūpos susitraukė it ant virvelės, ir vaikas suprato, kad šian- 
dien dešrelių neragaus. 

- Neprašyk, Bobi. Net ir nesvajok (“Net ir nesvajok" - vienas 
iš nuolatinių jos priežodžių). Šią savaitę gavau tūkstantį sąskaitų, 
ne mažiau, todėl kad nematyčiau, kaip varvini seilę. 

Bet nebuvo jokios krūvos sąskaitų, štai kas. Šią savaitę ji ne- 
gavo. Bobis matė ir sąskaitą už elektrą, ir čekį už butą voke su už- 
rašų “mr. Monteleonė“ dar praeitą trečiadienį. Ji net negalėjo tei- 
sintis tuo, kad jam greitai reikės naujų drabužių - juk mokslo metai 
ne prasideda, o baigiasi, be to, paskutiniu metu pinigų jis nepra- 
šė. Tik penkių dolerių - ketvirtį įnašo už Sterling Hauzo abonen- 
tą, ji ir dėl jų niršo, nors gerai žino, kad už tai jis lanko ir basei- 
ną, Vilkų ir Liūtų beisbolą, ir dar gauna draudimą. Jeigu tai būtų 
ne jo mama, apkaltintų ją sukčiavimu. Bet pasakyti jai nieko ne- 
galėjo - tik užsimink apie pinigus, Liza iškart užsirauks, o išgirdusi 
bet kokį prieštaravimą, kai kalbama apie juos, ima isteriškai šaukti. 
Ir tampa labai baisi. 

- Viskas gerai, - nusišypsojo Bobis. 

Ji irgi šyptelėjo, po to parodė galva į skardinę su “2račio fon- 
du“. 

- Kodėl nepaimi iš ten truputėlį? Palepink save. Aš tavęs ne- 
išduosiu, o vėliau grąžinsi. 

Bobis sulaikė šypseną, nors ir didžiulėmis pastangomis. Kaip 
lengvai ji tai pasakė, nė nepagalvojusi, kaip įsiustų, jeigu Bobis pa- 
mėgintų bent centą paimti iš pinigų už elektrą ar telefoną, arba iš 
tų, kuriuos ji atideda savo “darbiniams kostiumams“, dešrelėms 
“Kolonijoje" ir gal net gabalėliui pyrago “a la mod"*. Jei linksmai 
pasakius, kad neišduos jos, o ji po to sugrąžins? Kurgi ne! Dar 
gaus antausį. 

Per tą laiką, kai pasiekė parką, Bobio nuoskauda išdilo ir žo- 
delis “sukčiauti" pasimiršo. Diena buvo pasakiška, kišenėje - jė- 
giška knyga - argi galima kaupti nuoskaudas ir pykti, kai tau taip 
nuskilo? Jis surado suolelį jaukiame kampe ir atsivertė “Musių 
valdovą". Knygą reikia baigti šiandien, reikia sužinoti, kaip viskas 
baigėsi. 

Paskutiniai keturiasdešimt puslapių atėmė valandą, ir per tą 
laiką jis nematė nieko aplinkui. Kai pagaliau užvertė knygą, apsi- 
žiūrėjo, kad jo keliai apibirę baltais žiedeliais. Jų buvo ir plaukuose 
- nė nepastebėjo, kad sėdėjo obels žiedlapių pūgoje. 

Jis nusibraukė lapelius, žiūrėdamas į žaidimų aikštelę: vaikai 
ten vaikščiojo buomu, suposi, daužė prie stulpo pritvirtintą kamuo- 
lį. Juokėsi, vaikėsi vienas kitą, raičiojosi ant žolės. Nejaugi tokie 
pat berniukai gali vaikščioti nuogi ir melstis pūvančiai kiaulės gal- 
vai? Labai norėjosi visa tai atmesti kaip suaugusiojo, kuris nemyli 
vaikų (Bobis žinojo, kad tokių itin daug), fantazijas, bet tada akis 
užkliuvo už smėlio dėžės, kurioje taip, lyg širdis plyštų, verkė ma- 
žylis, o greta sėdėjo vyresnis berniūkštis ir žaidė atimtu iš jo sunk- 
vežimiuku. 

O knygos galas - laimingas ar ne? Kad ir kaip idiotiškai nu- 
skambėtų - Bobis negalėjo nutarti. Kiek beskaitė knygų per savo 
gyvenimą, visuomet žinojo, gera pabaiga ar ne, linksma ar liūdna. 
Tedas tikriausiai žinos. Jis pasiklaus Tedo. 


Bobis vis dar sėdėjo ant suolelio po obelimis, kai po ketvirčio 
valandos į parką įlėkė Salas ir iškart jį pastebėjo. 
- Štai kur tu, senas kalės vaike! - sušuko jis. - Buvau užėjęs pas 


*Madingą (pranc.). 

tave, tai mama pasakė, kad sėdi čia arba nuėjai į Sterling Hauzą. 
Baigei pagaliau tą knygą? 

- Aha. 

- Gera? 

- Aha. 

Es-Džėjus mostelėjo galva. 

- Dar niekad nepasitaikė knyga, kuri veža, bet patikėsiu. 

- Kaip koncertas? 

Salas patraukė pečiais. 

- Mes pūtėme, kol visi išsivaikščiojo, taigi pavyko lyg ir neblo- 
gai - bent jau mums. Spėk, kas laimėjo savaitę stovykloje “Vini- 
vinja“? 

“Vini" vaikų stovykla, priklausanti jaunųjų krikščionių asocia- 
cijai, buvo prie Džordžo ežero, miškuose į šiaurę nuo Mensfildo. 
Kiekvienais metais HVK - Harvičo visuomeninis komitetas - su- 
rengdavo loteriją, ir laimėtojas keliaudavo ten savaitei. 

Bobiui sukilo pavydas. 

- Negali būti! 

Salas Džonas išsišiepė. 

- Taip, bičiuli! Skrybėlėje septyniasdešimt pavardžių, tai yra 
gal ir daugiau, o senas plikas kalės vaikas misteris Kaflinas ištrau- 
kia Džoną L. Salivaną jaunesnįjį, gyvenantį Plačiosios gatvės de- 
vyniasdešimt trečiame. Mama vos neprisisiojo iš laimės. 

- Kada važiuosi? 

- Praėjus dviem savaitėms nuo atostogų pradžios. Mama pamė- 
gins tada gauti savaitės atostogas ir važiuos į Viskonsiną aplankyti 
močiutės ir dieduko. Didžiuoju Pilku Šunimi. 

“Didysis Atas" buvo vasaros atostogos, “Didysis Šou" - buvo 
Edas Salivanas per televizorių sekmadienį vakare, o “Didysis Pil- 
kasis Šuva" buvo, suprantama, tarpmiestinis autobusas “Greihaun- 
das“ - pilkasis skalikas. Stotis buvo tolėliau už “Ešerio Ampyro“" 
ir užkandinės “Kolonija". 

- O tu nenorėtum važiuoti su ja į Viskonsiną? - pasiteiravo Bo- 
bis, jausdamas bjaurų norą truputį apkartinti draugo, kuriam taip 
pasisekė, nuotaiką. 

- Neblogai būtų, bet pašaudyti lanku stovykloje įdomiau. - Jis 
suėmė Bobį už pečių. - Gaila tik, kad tu su manimi nevažiuosi, su- 
mautas tu skaitove. 

Dabar Bobis pasijuto bjauriai. Jis pašnairavo į “Musių valdo- 

vą“ ir suprato, kad labai greitai pakartotinai perskaitys jį. Gal rug- 
pjūčio pradžioje, jeigu viskas spės įgristi (paprastai tokiu metu taip 
ir atsitikdavo, nors ir labai sunku patikėti tuo gegužę). Tada pa- 
žvelgė į Salą Džoną, nusišypsojo ir apkabino per pečius. 

- Sekasi tau, peliūkšti! 

- Vadinkite mane tiesiog Mikiu, - sutiko Salas Džonas. 

Jie truputį pasėdėjo ant suolo apsikabinę, po obels žiedlapių 
lietumi, ir žiūrėjo, kaip žaidžia mažyliai. Tada Salas pasakė, kad 
eis į dieninį filmą “Ampyre", tad reikia paskubėti, jeigu nori į jį 
suspėti. 

- Gal ir tu eisi, Boborino? “Juodasis skorpionas“ - kur pažiū- 
rėsi, vien monstrai. 

- Negaliu. Aš ant kranto, - atsakė Bobis. Tai buvo tiesa (jeigu 
neminėsim septynių žalių “2račio fonde"), bet ir šiaip šiandien ne- 
sinorėjo eiti į kiną, nors mokykloje jis nugirdo, kad “Juodasis skor- 
pionas“ - klasiškas filmas: skorpionai žudė žmones persmeigdami 
geluonimis, be to, nušlavė visą Meksiką. 

O labiausiai norėjo grįžti namo ir su Tedu aptarti “Musių val- 
dovą". 

- Ant kranto, - liūdnai pakartojo Salas. - Gaila, Džekai. Aš su- 
mokėčiau už tave, bet turiu tik trisdešimt centų. 

- Nežliumbk. Ei, o kur tavo jo-jo? 

Salas paniuro dar labiau. 

- Gumelė nutrūko. Iškeliavo į jo-jo rojų, reikia manyti. 

Bobis nusijuokė. Jo-jo rojus - gerai pasakyta! 

- Pirksi naują? 

- Vargu. Aš taikausi į fokusininko rinkinį “Vulvorte". Šešias- 
dešimt fokusų, jeigu tikėsim dėžute. Žinai, Bobi, norėčiau tapti fo- 
kusininku, kai užaugsiu. Važinėčiau su cirku, vaikščiočiau su juo- 
du fraku ir cilindru. Traukčiau iš jo triušius ir kitokį mėšlą. 

- Na, triušiai prišiks tau pilną cilindrą, gali būti ramus, - pasakė 
Bobis. 

Salas nusišypsojo. 

- Būsiu kietas bičas! Ech, jėga! Kad ir kuo užsiimčiau. - Jis pa- 
kilo. - Tikrai neisi? Prasmuksi pro Godzilą ir viskas. 

Į “Ampyrą" šeštadieniais ateidavo šimtai vaikų. Programą pa- 
prastai sudarė meninis filmas, aštuoni devyni animaciniai filmukai, 
naujų filmų reklama ir dar - kino naujienos. Misis Godlou kraus- 
tėsi iš proto, bandydama sustatyti juos į eilę ir priversti užsičiaupti, 

nesuprasdama, kad šeštadienį net ir geriausių vaikų negalima pri- 
versti elgtis taip, kaip mokykloje. Be to, ją kankino maniakiška pa- 
ranoja, kad dešimtys dvylikamečių ir vyresnių bando nupirkti bi- 
lietus jaunesniems, ir mielai būtų reikalavusi asmens kortelių, kaip 
į du filmus su Bridžita Bardo, jeigu tik galėtų. Neturėdama tiek 
valdžios ji apsiribojo šūkaudama “KOKIAISMETAISGIMĘS?"* 
kiekvienam, kuris buvo aukštesnis nei penkios su puse pėdos. Kol 
tęsėsi ta procedūra, buvo visai nesunku pro ją prasmukti, o šešta- 
dienį dienos metu kontrolierius prie durų nestovėdavo. Tačiau 
šiandien gigantiški skorpionai Bobio netraukė. Paskutinę savaitę 
jis praleido su kur kas realistiškesnėmis baidyklėmis, nors daugu- 
ma iš jų, ko gero, beveik niekuo nesiskyrė nuo jo paties. 

- Ne-a, - atsakė jis. - Liksiu čia. 

- Gerai. - Salas Džonas ištraukė iš juodų savo plaukų kelis la- 
pelius, po to iškilmingai pažvelgė į draugą. - Pavadink mane kietu 
kalės vaiku, Didysis Bobai. 

- Salai, tu kietas kalės vaikas! 

- Aha! - pašoko Salas Džonas į viršų, mosuodamas kumščiais. 
- Taip! Kietas kalės vaikas šiandien! Superkietas kalės vaikas fo- 
kusininkas rytoj! I-ho-ho! 

Bobis atsilošė ant suolo atkaltės ir kvatojo ištiesęs kojas, pa- 
sirėmęs į jas pirštais. Es-Džėjus galėjo iš juoko numarinti, kai tik 
duodavo sau valią. 

Salas pasuko vartų link, po to atsisuko. 

- Žinai ką, biče? Kai ėjau į parką, pastebėjau porą šiurpių ti- 
pų. 

- Ir kas ten buvo šiurpaus? 

Salas Džonas papurtė galvą. 

- Nežinau, - tarė jis. - Tikrai negaliu pasakyti. - Ir nuėjo prie 
vartų, traukdamas “ Vakarėlyje". Vieną iš mėgstamiausių savo dai- 
nų. Bobiui ji taip pat patiko. “Deni ir berniukai“ - klasė! 

Bobis atsivertė Tedo dovanotą knygą (ji dabar atrodė smarkiai 
aptrinta) ir perskaitė du paskutinius puslapius, tuos, kur pagaliau 
pasirodo suaugusieji. Vėl susimąstė - laimingas galas ar ne? Ir Sa- 
las Džonas iškrito jam iš galvos. Vėliau toptelėjo, jog daug kas ga- 
lėjo susiklostyti kitaip, jeigu Es-Džėjus būtų užsiminęs, kad tie 
šiurpūs tipai, kuriuos jis pastebėjo, vilkėjo geltonus lietpalčius. 


- Viljamas Goldingas parašė įdomų dalyką apie šitą knygą ir, 

mano supratimu, apie tai, kodėl tau tai svarbu išsiaiškinti apie pa- 
baigą... dar limonado, Bobi? 

Bobis papurtė galvą ir padėkojęs atsisakė. Jam ne itin patiko 
šakniavaisių vaisvandeniai, dažniausiai jis gerdavo tą limonadą iš 
mandagumo, kai lankėsi pas Tedą. Jie vėl sėdėjo už virtuvės sta- 
lo, misis O“Hara šuva nenustojo kiauksėti - kaip suprato Bobis, 
Bauzeris niekad neužsičiaupia, - o Tedas plėšė savo “Česterfildą". 
Grįžęs iš parko Bobis užėjo pas mamą, bet pamatęs, kad ji miega 
savo lovoje, nulėkė pas kaimyną į trečiąjį aukštą pasiklausti apie 
“Musių valdovo" pabaigą. 

Tedas nuėjo prie šaldytuvo... ir liko stovėti tenai, uždėjęs ran- 
ką ant durelių, žvelgdamas į tuštumą. Vėliau Bobis suvokė, kad tai 
buvo pirmas kartas, kai jis aiškiai pamatė, jog Tedui kažkas yra, 
yra kažkas negero ir darosi vis blogiau. 

- Juos pirmiausiai pastebi akių dugnu, - ištarė kaimynas lyg 
tęsdamas pokalbį. Jis kalbėjo aiškiai, Bobis suprato aliai žodį. 

- Ką pastebi? 

- Juos pirmiausiai pastebi akių dugnu. - Vis dar žiūrėdamas į 
vieną tašką, ranka gniauždamas durų rankenėlę pakartojo Tedas. 
Ir Bobis nusigando. Ore tarsi kažkas buvo, lyg kokios spalvotos 
žiedadulkės - ėmė kutenti nosį, niežėti plaštakas. 

Tada Tedas atidarė šaldytuvą ir pasilenkė. 

- Tikrai nenori? - paklausė jis. - Šaltutėlis, pats tas. 

- Ne... ne, nereikia. 

Misteris Brotigenas grįžo prie stalo, ir berniukas suprato, kad 
Tedas arba stengiasi apsimesti, kad nieko neįvyko, arba nieko ne- 
prisimena. Ir dar jis suprato, kad viskas vėl gerai. Bobiui to paka- 
ko. Suaugusiųjų nesuprasi. Kartais geriau tiesiog nepastebėti to, ką 
jie išdarinėja. 

- Papasakokite, ką jis sakė apie pabaigą, tas misteris Goldin- 
gas? 

- Kiek pamenu, kažkaip taip: “Berniukus išgelbėjo linijinio 
kreiserio komanda, o kas išgelbės komandą?" - Tedas įsipylė sau 
gėrimo, palaukė, kol nuslūgs puta, ir įsipylė daugiau. - Dabar su- 
pranti? 

Bobis pasvėrė vienaip, pasvėrė kitaip, lyg spręsdamas rebusą. 
Dieve, tai buvo tikras rebusas. 

- Ne, - atsakė jis pagaliau. - Vis tiek nesuprantu. Jų nebuvo 
nuo ko gelbėti - kalbu apie laivo jūrininkus, - nes jie juk negyve- 

no saloje. Ir dar... - Jis prisiminė mažylius smėlio dėžėje: vienas 
bliauna visa gerkle, kitas lyg niekur nieko žaidžia atimta mašinė- 
le. - Jūreiviai juk suaugę. O jų gelbėti nereikia. 

- Ne? 

- Ne. 

- Niekada? 

Bobis staiga prisiminė savo mamą: kokia ji tampa užsiminus 
apie pinigus. Po to prisiminė, kaip pabudo naktį ir tarsi išgirdo ją 
verkiant. Jis nieko neatsakė. 

- O tu pasuk galvą, - pratarė Tedas, giliai įtraukė ir išpūtė dū- 
mų kamuolį. - Geros knygos tam ir rašomos, kad apie jas vėliau 
galvotų. 

- Gerai. 

- “Musių valdovas" juk nelabai panašus į “Hardžio berniūkš- 
čius“, taip? 

Bobis akimirką įsivaizdavo, kaip Frenkas ir Džo Hardžiai bė- 
ga per džiungles su savadarbėmis ietimis ir dainuodami užmuša 
šerną, įgrūdę ietį jam į užpakalį. Jis nusijuokė, o kai Tedas irgi už- 
sikvatojo, suprato, kad su Hardžiais, Tomu Sviftu, Riku Brentu ir 
Bomba - berniuku iš džiunglių - baigta. “Musių valdovas" juos su- 
naikino, ir Bobis dar kartą apsidžiaugė, kad turi suaugusiųjų bib- 
liotekos kortelę. 

- Tai jau taip! - atsakė jis. 

- O geros knygos visų savo paslapčių iš karto neatskleidžia. 
Nepamirši? 

- Taip. 

- Puiku! O dabar pasakyk man, ar nori užsidirbti pas mane po 
dolerį per savaitę? 

Pokalbio tema pasikeitė taip staigiai, kad berniukas suglumo, 
po to išsišiepė iki ausų ir atsakė: 

- Žinoma, po galais! Savaime suprantama. 

Jo galvelėje ėmė suktis skaičiai: Bobis išmanė matematiką pa- 
kankamai, kad suskaičiuotų, jog doleris per savaitę reiškia ne ma- 
žiau penkiolikos žalių iki rugsėjo. Pridėjus tai, kas jau sutaupyta, 
priedo vidutinišką butelių derlių iš pakrūmių, nupjovus vieną ki- 
tą veją gatvėje... oho! Darbo dieną* jis jau galės lėkti “švinu 

- O ką man reiks daryti? 

- Čia mums reikia būti atsargiems. Labai atsargiems. - Tedas 


4] 


*JAV švenčiama pirmą rugsėjo sekmadienį. 

nutilo ir susimąstė. Taip ilgai tylėjo, kad Bobis išsigando, jog vėl 
ims kalbėti visokias nesąmones apie akių dugną. O kai misteris 
Brotigenas pažvelgė į jį, vaikas keistos tuštumos jo akyse nepaste- 
bėjo. Žvilgsnis buvo žvalus, nors ir šiek tiek nusikaltęs. - Aš nie- 
kad neprašyčiau savo draugo - ypač jauno draugo - meluoti tė- 
vams, bet dabar paprašysiu atitraukti dėmesį. Ar žinai, ką tai reiš- 
kia? 

- Savaime aišku. - Bobis pagalvojo apie Salą ir jo naują planą 
keliauti su cirku, vilkėti juodą fraką ir traukti triušius iš skrybėlės. 
- Taip daro fokusininkai, kad apmautų žiūrovus. 

- Skamba nekaip, tiesa? 

Bobis papurtė galvą. Taip, jeigu nuimsim lemputes ir spalvo- 
tą apšvietimą, skamba ne visai gerai. 

Tedas nugėrė vaisvandenių ir nusišluostė putą nuo lūpos. 

- Tavo mama, Bobi. Ji ne tai, kad manęs nemėgsta, - ko gero, 
taip sakyti neteisinga... bet aš manau, kad ji TRUPUTĮ manęs ne- 
mėgsta. Sutinki? 

- Atrodo, taip. Kada jai pasakiau, kad galbūt surasite man dar- 
bo, ji iškart pasišiaušė. Pasakė, kad jai iš karto praneščiau, ko jūs 
pageidausite, o tada ji nutars, ar man galima. 

Tedas Brotigenas linktelėjo. 

- Mano nuomone, viskas iš dalies dėl to, kad kai kuriuos daik- 
tus atsigabenote popieriniuose maišeliuose. Žinau, skamba kvailai, 
bet kitos priežasties nesugalvoju. - Berniukas pagalvojo, kad Te- 
das nusijuoks, bet tas tik dar kartą linktelėjo. 

- Galbūt priežastis tik šita. Bet kokiu atveju, Bobi, aš nenorė- 
čiau, kad neklausytum savo mamos. 

Labai nuostabu, tik berniukas nelabai juo patikėjo: jeigu taip, 
kodėl užsiminė apie dėmesio atitraukimą? 

- Pasakyk mamai, kad mano akys greitai pavargsta. Tai tiesa. 
- Ir lyg įrodinėdamas Tedas pamasažavo pirštais dešinės akies 
kampelius. - Pasakyk jai, jog noriu, kad kiekvieną dieną skaitytum 
man straipsnius iš laikraščio. Už tai mokėsiu po dolerį per savai- 
tę - monetą, kaip sako tavo draugužis Salas. 

Bobis linktelėjo... doleris už tai, kad paskaitytum apie pirmi- 
nius Kenedžio rinkimus ir tai, ar laimės Floidas Patersonas birželį? 
Na, gal dar “Blondį" ir “Diką Treisį". Jo mama arba koks nors 
misteris Bidermenas iš nekilnojamojo turto agentūros gal tuo ir pa- 
tikėtų, bet tik ne Bobis. 

Tedas vis dar trynė akį, ir jo plaštaka pakibo virš siauros no- 
sies kaip voras. 

- O kas dar? - paklausė Bobis. Jo balsas nuskambėjo keistai, 
sausai kaip mamos, kai pažadėdavo susitvarkyti savo kambarį, o ji 
vakare dirstelėdavo vidun ir pamatydavo, kad jis dar net nepradėjo. 
- O koks tikrasis darbas? 

- Aš noriu, kad tu kai ko pasidairytum, tik tiek. 

- Ko taip? 

- Žemųjų žmonių geltonais apsiaustais. - Tedo pirštai vis dar 
trynė akis. Bobis laukė, kol jis baigs, nuo tų judančių pirštų jam 
darėsi nejauku. Tedas jaučia kažką akių dugne ir todėl trina jas bei 
glosto? Tą, kas užvaldė jo dėmesį ir sutrikdė paprastai logišką 
minčių tėkmę? 

- Liliputų? 

Bet kodėl geltonais apsiaustais? Tačiau nieko geresnio nesu- 
galvojo. 

Tedas nusijuokė - linksmai, nuoširdžiai, ir nuo to juoko Bobiui 
tapo aišku, kaip nejaukiai jis jautėsi. 

- Žemųjų, - paaiškino Tedas. - Žodį “žemas" pavartojau diken- 
siška prasme, turėdamas omenyje subjektus, kurie atrodo kvaili... 
bet kartu ir pavojingi. Tokie žmonės, kurie, kaip čia pasakiau, žai- 
džia kauliukais tamsiose tarpuvartėse ir siunčia ratu į popierinį 
maišelį susuktą butelį. Tokie, kurie ramstosi į žibintus ir švilpia 
moterims, einančioms šaligatviu toje pusėje, kurie šluostosi prakai- 
tą nosinėmis. Kurie niekad nebūna švarūs. Kuriems skrybėlė su už- 
kišta plunksna - šaunumo simbolis. Žmonės, kurie atrodo taip, lyg 
žinotų atsakymus į visus gyvenimo iškeltus kvailus klausimus. 
Kalbu nelabai aiškiai, a? Ar ką nors supratai? Pagavai? 

Pagavo, kurgi ne. Panašu į tai, kaip pavadinti laiką senu plikų 
sukčiumi. Lyg žodis ar frazė yra tokie, kokie turi būti, nors nega- 
li paaiškinti kodėl. Jis prisiminė, kad misteris Bidermenas visuo- 
met atrodo nesiskutęs, net kai jauti losjono po skutimosi kvapą, 
sklindantį nuo jo veido; kad kažkodėl tvirtai žinai, jog misteris Bi- 
dermenas krapšto nosį, kai lieka vienas mašinoje ir tikrina visų 
taksofonų, pro kuriuos praeina, monetų grąžinimo skyrelius pats to 
nejusdamas. 

- Supratau, - atsakė Bobis. 

- Gerai. Aš ir už tūkstantį gyvybių neprašyčiau tavęs šnekėtis 
su tokiais žmonėmis, netgi artintis prie jų. Bet prašau tave sekti, 

kartą per dieną apeiti kvartalą - Plačiąją, Gerovės gatvę, Koloni- 
jos gatvę, Ešerio skersgatvį, o po to grįžti į šitą šimtas keturiasde- 
šimt devintą namą. Tiesiog dairytis kas ir kaip. 

Viskas pradėjo skaidrėti Bobio galvoje. Per gimtadienį - kuris 
sutapo su Tedo atsikraustymu į šitą namą - Tedas paklausė jo, ar 
jis galėtų pažinti nepažįstamuosius, nevietinius, tuos, kurių veidai 
jam nematyti, jeigu čia pasirodytų. Nepraėjus trims savaitėms Ke- 
rolė Gerber užsiminė, kad jai kartais atrodo, jog Tedas nuo kažko 
slapstosi. 

- O kiek tų tipų? - paklausė jis. 

- Trys, penki, dabar gal ir daugiau. - Tedas patraukė pečiais. - 
Tu juos pažinsi iš ilgų geltonų lietpalčių ir tamsios odos... nors 
juodas gymis tik maskuotė. 

- Ką... kažkas panašaus į savaiminio įdegio kremą, taip? 

- Ko gero. O jeigu jie pasirodys su mašinomis, pažinsi jas. 

- O kokios jos? Kokie modeliai? - Bobis.pasijuto Darenu Mak- 
greivu iš “Maiko Hamerio" ir patarė sau per daug neįsijausti. Čia 
juk ne serialas. Ir vis tiek labai įdomu. 

Tedas papurtė galvą. 

- Nesivaizduoju. Bet tu vis tiek juos pažinsi, nes automobiliai 
bus tokie pat, kaip jų geltoni lietpalčiai, smailianosiai batai ir aro- 
matizuotas briliantinas, kuriuo tepasi plaukus, - iššaukiantys ir vul- 
garūs. 

- Žemi, - pasakė Bobis. 

- Žemi, - pakartojo Tedas ir energingai linktelėjo. Tada nugėrė 
vaisvandenių, atsigręžė į nenutylantį Bauzerį... ir kelioms sekun- 
dėms sustingo lyg būtų žaisliukas, kurio spyruoklė nulūžo, arba 
mašina, kuriai baigėsi benzinas. - Jie mane jaučia, - ištarė jis, - o 
aš jaučiu juos. Kas per pasaulis! 

- Ko jiems reikia? 

Tedas atsigręžė į jį it užkluptas netikėtai. Lyg pamiršęs, kad 
berniukas jo virtuvėje. Po to nusišypsojęs uždėjo delną ant Bobio 
rankos. Delnas buvo didelis, šiltas ir patikimas - vyro delnas. Nuo 
šio prisilietimo išsisklaidė net ir silpnos Bobio abejonės. 

- To, ką turiu, - atsakė jis. - Šituo ir baigsim. 

- O jie ne policininkai? Ne slapti agentai? Ar... 

- Nori paklausti, ar nesu įtrauktas į “Didžiausių nusikaltėlių 
dešimtuką“, kurio ieško FTB? Ar ne komunistų šnipas, kaip “Gy- 
venau tris gyvenimus“? Ar ne piktadarys? 

- Žinau, kad jūs ne piktadarys, - tarė Bobis, bet skruostus už- 
liejęs raudonis išdavė ką kita. Nors tai, ką jis galvojo, mažai ką 
keičia. Juk piktadarys gali patikti, jį netgi galima pamilti. Juk ir 
Hitleris turėjo mamą, kaip mėgsta kartoti jo paties mama. 

- Aš ne piktadarys. Neapiplėšiau nei vieno banko, nepavogiau 
nei vienos karinės paslapties. Pernelyg didelę gyvenimo dalį skai- 
čiau knygas ir stengiausi nemokėti baudų - jeigu egzistuotų biblio- 
tekų policija, ji dabar gainiotųsi mane. Bet aš nesu nusikaltėlis, ko- 
kius matai per televizorių. 

- O tie tipai geltonais lietpalčiai, taip, a? 

- Iki kaulų smegenų, - linktelėjo Tedas. - Ir, kaip jau sakiau, - 
pavojingi. 

- Jūs juos matėte? 

- Daug kartų, bet ne čia, ir devyniasdešimt devyni procentai ti- 
kimybės, kad tu jų nepamatysi. Viskas, ko prašau: dairykis, ar jie 
nepasirodė. Galėsi? 

- Taip. 

- Bobi? Kas nors ne taip? 

- Ne, nieko. - Ir vis tik sekundę kažkas buvo - kažkas neapib- 
rėžta, šmėkštelėjęs “čiupinėjimo" pojūtis. 

- Tu įsitikinęs? 

- Aha. 

- Tai gerai. O dabar klausimas: ar sugebėsi švaria sąžine - bent 
jau ramia sąžine - nepasakoti apie šitą savo pareigų dalį mamai? 

- Taip, - nesvarstęs atsakė berniukas, nors ir nujautė, kad tai 
reiškia dideles permainas jo gyvenime. Jis bijojo savo mamos - la- 
bai bijojo, ir ta baimė tik iš dalies buvo susijusi su jos įpročiu stip- 
riai supykti ir priversti ilgai mokėti už nepaklusnumą. Svarbiausia 
buvo kartus supratimas, kad yra tik truputėlį mylimas ir tą meilę 
dar reikia saugoti. O Tedas jam patiko... ir buvo taip malonu jausti 
ant savo rankos jo delną - šiltus kietus pirštus, kaulėtų pirštų pri- 
silietimą. Juk tai nereiškia meluoti, jis tik nepasakys visos tiesos. 

- Tu įsitikinęs? 

“Jeigu nori meluoti, Bobi, tai nutylėjimas - pati blogiausia pra- 
džia“, - sukuždėjo vidinis balsas. Bobis jo nesiklausė. 

- Taip, - patvirtino jis. - Aš įsitikinęs. Tedai... o tie tipai pa- 
vojingi tik jums ar visiems? - Jis galvojo apie mamą ir apie save. 

- Man jie gali būti labai pavojingi. Labai. Kitiems žmonėms... 
didžiajai daliai kitų žmonių, veikiausiai, ne. Nori sužinoti vieną 
dalyką? Dažniausiai žmonės jų nemato. Nebent atsiduria visai arti. 
Jie, sakytum, moka užtemdyti žmogaus sąmonę. Kaip koks Šešė- 
lis sename radijo seriale. 

- Vadinasi, jie... na... - Jis manė, kad čia labiausiai tiktų Žo- 
dis “antžmogiai", bet nebuvo tikras, jog sugebės jį ištarti. 

- Ne, ne, visai ne! - Tedas numojo ranka anksčiau, nei išgirdo 
visą klausimą. (Vakare, kai Bobis ilgiau nei paprastai neužmigo, 
jis pagalvojo, kad Tedas tarsi bijojo ištarti tą žodį garsiai.) - Yra 
daug žmonių, pačių paprasčiausių, kurių mes nematome. Padavė- 
jos, kuri grįžta namo nuleidusi galvą, nešdama popierinį maišelį su 
savo restoraniniu apavu. Senukų, išėjusių į parką pasivaikščioti. 
Paauglių mergaičių su plaukų suktukais ir ausinėmis, nusistačiu- 
siomis savo imtuvus ties Piterio Tripo “Laiko atskaita". Bet vaikai 
juos mato. Vaikai visus mato. O tu, Bobi, tebesi vaikas. 

- Na, tokių tipų sunku nepastebėti. 

- Tu galvoji apie striukes. Batus. Neskoningas mašinas. Bet 
kaip tik tai priverčia kai kuriuos žmones - tiksliau, labai daug žmo- 
nių, - nusisukti. Tai pastato nedideles užtvaras tarp akių ir proto. 
Bet kokiu atveju aš neleisiu tau rizikuoti. Jeigu pastebėsi žmones 
geltonais apsiaustais, NESIARTINK PRIE JŲ. Nesikalbėk su jais, 
netgi jeigu jie užkalbins tave. Sunku patikėti, kad taip atsitiks. Ma- 
nau, jie tavęs paprasčiausiai nepastebės - kaip dauguma nemato jų. 
Bet daug ko apie juos nežinau. O dabar pasakyk man, apie ką kal- 
bėjau. Pakartok. Tai svarbu. 

- Nesiartinti prie jų ir nesišnekėti. 

- Net jeigu užkalbintų. (Tai buvo pasakyta nekantriai.) 

- Net jeigu užkalbintų. Aha. Bet ką man tada daryti? 

- Iš karto grįžti čia ir pranešti man, kad jie netoliese ir kur tiks- 
liai juos pastebėjai. Eik neskubėdamas, kol įsitikinsi, kad tavęs ne- 
mato, o tada bėk. Bėk kaip vėjas. Bėk, lyg vytųsi visas pragaras. 

- Ir ką tuomet darysite? - paklausė Bobis, nors ir pats žinojo. 
Kad ir nėra toks pastabus, kaip Kerolė, bet nėra ir visai kvailas. - 
Išvažiuosite, taip? 

Tedas Brotigenas patraukė pečiais ir baigė gerti, vengdamas 
Bobio žvilgsnio. 

- Nutarsiu, kai ateis laikas. Jeigu ateis. Jeigu man pavyks, tai 

jausmas, atsiradęs paskutinėmis dienomis - tų žmonių jautimas, - 
pranyks. 

- Taip jau buvo nutikę? 

- O taip! Bet gal geriau pasikalbėkim apie malonesnius daly- 
kus? 

Kitą pusvalandį jie aptarinėjo beisbolą, po to šnekėjo apie mu- 
ziką (Bobis nustebo išsiaiškinęs, kad Tedas ne tik žino Elvio Pres- 
lio dainas, bet kai kurias netgi mėgsta), ir Bobio viltis bei nuogąs- 
tavimus, susijusius su jo perėjimu į naują klasę rugsėjį. Visa tai 
buvo įdomu, bet už kiekvienos temos Bobis jautė neregimą žemųjų 
žmonių buvimą. Žemieji žmonės slėpėsi čia, Tedo kambaryje tre- 
čiajame aukšte, it raibuliuojantys šešėliai, kurių neįmanoma paste- 
bėti. 

Bet kai Bobis rengėsi eiti, Tedas vėl prakalbo apie juos. 

- Įdėmiau dairykis į šonus, - pasakė jis. - Gal pastebėsi ženklų, 
kad mano... mano seni draugai kur nors čia. 

- Kokių ženklų? 

- Vaikščiodamas po miestą ant sienų, vitrinų, stulpų ieškok 
skelbimų apie pradingusius šunis ir kates. “Pradingo pilka katytė 
su juodomis ausytėmis, balta krūtine ir kreiva uodegėle. Paskam- 
binkite IRokėzas-776-61". “Pradingo mažas šuniukas, biglio miš- 
rūnas, vardu Triksis, mėgsta vaikus, mūsiškiai nori, kad jis sugrįž- 
tų namo. Paskambinkite IRokėzas-709-84". Kažkas panašaus. 

- Ką jūs sakote? Dieve! Jie ką - žudo svetimus šunis ir kates? 
Manote... 

- Manau, kad dauguma tų gyvūnų apskritai neegzistuoja, - at- 
sakė Tedas. Jo balsas buvo pavargęs ir liūdnas. - Netgi jeigu pri- 
klijuota maža neaiški nuotrauka, aš manau, jog tai fikcija. Mano 
supratimu, tokie skelbimai - tai žinių perdavimo priemonė, nors 
gerai nežinau, kodėl žmonės, kurie juos kabina, nenueina tiesiog 
į “Koloniją" ir neapsikeičia jais tiesiog valgydami karštą bulvių 
piurė. O kur tavo mama eina apsipirkti? 

- Į “Bet kokią bakalėją". Ji visai netoli misterio Bidermeno 
agentūros. 

- O tusu ja ten eini? 

- Kartais. - Kai buvo mažas, tai pasitikdavo ją tenai kiekvieną 
penktadienį. Skaitydavo televizijos programą prie stovo su žurna- 
lais, kol ji pasirodydavo. Vaikui patikdavo penktadienio vakaras, 

nes nuo jo prasidėdavo išeiginės, mama leisdavo stumti vežimėlį, 
o jis žaisdavo, kad tai lenktyninis automobilis, ir todėl, kad ją my- 
lėjo. Bet Tedui jis nieko nepasakė. Prakeikimas! Jam juk buvo tik 
aštuoneri! 

- Pasižvalgyk skelbimų lentoje, kiekvienoje parduotuvėje yra 
priešais kasas, - pasiūlė Tedas. - Joje tu pastebėsi kelias ranka 
spausdintas korteles su skelbimais, pvz., “SAVININKAS PAR- 
DUODA AUTOMOBILT". Ieškok tokių skelbimų, kurie prismeigti 
atvirkščiai. Ar mieste yra kita didelė parduotuvė? 

- Netoli geležinkelio tilto. Mama ten nesilanko. Sako, kad mė- 
sininkas į ją spokso. 

- O tu galėsi patikrinti skelbimus ir tenai? 

- M-hm. 

- Kol kas viskas gerai, labai gerai O dabar... Žinai “klasių" 
kvadratėlius, kuriuos vaikai nubraižo ant šaligatvio? 

Bobis linktelėjo. 

- Ieškok tokių, šalia kurių nupaišytos žvaigždės, mėnulis arba 
ir viena, ir kita. Paprastai skirtingų spalvų kreidelėmis. Ieškok ait- 
varų uodegų ant laidų. Ne aitvarų, tik uodegų. Ir... 

Tedas nutilo suraukęs antakius. Kai išsitraukė “Česterfild" ci- 
garetę iš pakelio ir užsirūkė, Bobis visai logiškai pagalvojo: “Bet 
jis juk psichas. Trenktas, visiškai". 

Taip, žinoma, dar yra abejonių? Jis tik vylėsi, kad Tedas bus 
atsargus. Jeigu mama nugirs, kad Tedas pliurpia tokius dalykus, 
neprileis per kilometrą. Ir greičiausiai iškvies baltus chalatus... ar- 
ba paprašys senio Dono Bidermeno padaryti tai vietoj jos. 

- Žinai laikrodį aikštėje, Bobi? 

- Savaime suprantama. 

- Jis gali mušti ne tą valandą arba su pertraukomis. Ir dar, ieš- 
kok laikraščiuose žinučių apie smulkų vandalizmą bažnyčiose. 
Mano draugai nemėgsta bažnyčių, bet niekad neperžengia ribos. 
Jie stengiasi laikytis žemai... atsiprašau už kalambūrą. Yra ir dau- 
giau jų buvimo požymių. Tačiau nenoriu tavęs perkrauti. Mano 
nuomone, tiksliausias iš jų - skelbimai. 

- “Jeigu pamatysite Rainiuką, prašau, grąžinkite jį namo". 

- Bū... 

- Bobi? - Tai buvo jo mamos balsas, netrukus į viršų laiptais 
ėmė šiurenti jos šeštadieninės šliurės. - Bobi, tu viršuje? 

III. Mamos valdžia. Bobis pradeda dirbti. "Jis tave 
liečia?“ Paskutinė diena mokykloje 


Bobis su Tedu susižvalgė it nusikaltėliai. Abu išsitiesė, lyg ne 
kalbėjo kvailystes, o jomis užsiiminėjo. 

“Ji pastebės, kad mes kažką sugalvojome, - nusiminęs pagal- 
vojo berniukas. - Mano veide parašyta." 

- Ne, - nuramino Tedas. - Visai ne. Visa jos valdžia slypi ta- 
me, kad ja tiki. Tokia ta motinos valdžia. 

Bobis nustėręs išvertė akis į Tedą. “Jūs skaitėte mano mintis? 
Va, dabar?" 

Bet jo mama jau beveik pakilo į trečiojo aukšto aikštelę, ir Te- 
das nespėjo atsakyti, net jeigu būtų norėjęs. Ir jo veide nesimatė nė 
ženklo to, kad jis atsakytų, jeigu turėtų laiko. Bobis tuoj ėmė abe- 
joti, ar tikrai girdėjo tai, ką lyg ir išgirdo? 

Tada atvirose duryse išniro jo mama, žiūrėdama tai į sūnų, tai 
į kaimyną. 

- Ak, štai kur tu, - tarė ji. - Viešpatie, Bobi, tu ką, negirdėjai, 
kaip tave šaukiau? 

- Taip, mama, bet tu atėjai greičiau nei spėjau prasižioti. 

Ji numykė. Lūpos išsiraitė nieko nesakančiu lanku - į automa- 
tišką mandagią šypsenėlę. Žvilgsnis gręžė tai vieną, tai kitą, ieško- 
damas ko nors ne taip, ko nors negero. 

- Aš negirdėjau, kaip grįžai. 

- Tu miegojai savo lovoje. 

- Kaip šiandien jaučiatės, misis Garfild? - paklausė Tedas. 

- Kaip ridikas. 

Jos akys vis varstė tai vieną, tai kitą. Bobis nė nenutuokė, ko 
ji ieško, bet kalta išraiška, ko gero, pranyko iš jo veido. Jeigu ma- 
ma ją pamatytų, jis tikrai tai suprastų. 

- Gal norite atsigaivinti? - paklausė Tedas. - Turiu vaisvande- 
nių. Ne pats skaniausias gėrimas, bet šaltas. 

- Mielai, - atsakė Liza. - Ačiū. - Ji pasitraukė nuo durų ir pri- 
ėjusi atsisėdo prie sūnaus. Žiūrėdama, kaip Tedas eina prie šaldy- 
tuvo ir ištraukia butelį, ji išsiblaškiusi paglostė Bobio kelį. - Vir- 
šuje čia kol kas nekaršta, bet po mėnesio bus, garantuoju. Jums rei- 
kės ventiliatoriaus. 

- O čia tai mintis! - Tedas pripylė švarią stiklinę, pakėlė ir pa- 
laukė, kol nuslūgs puta. Bobiui jis priminė mokslininką iš rekla- 
mos, pamišusį dėl kokybiškų “Iks" produkto savybių ir to, kad “ro- 
leids" tabletės sugeria skrandžio rūgšties penkiasdešimt septynis 
kartus daugiau nei pačios sveria - neįtikėtina, bet gryniausia tiesa. 

- Nepilną. Dėkui, užteks, - pasakė ji truputį nekantriai. Tedas 
atnešė stiklinę, - ir ji sveikindama ją kilstelėjo. - Štai! - Gurkšte- 
lėjo ir susiraukė, lyg paragavusi gryno viskio, o ne vaisvandenių. 
Per stiklo viršų ji sekė, kaip kaimynas atsisėda, nukrato pelenus 
nuo cigaretės ir vėl įsikiša ją į burnos kamputį. 

- Jūs dabar neperskiriami, - pastebėjo ji. - Sėdite sau virtuvė- 
je, geriate... jauku, jeigu norite išgirsti mano nuomonę! Ir apie ką 
gi šiandien šnekėjotės? 

- Apie knygą, kurią man padovanojo misteris Brotigenas, - at- 
sakė Bobis. Jo balsas nuskambėjo natūraliai ir ramiai, balsas, ku- 
ris nieko neslepia. - “Musių valdovą". Nesupratau, gera pabaiga ar 
ne. Tai ir nutariau jo paklausti. 

- O? Ir ką jis atsakė? 

- Kad galas ir toks, ir toks. Tada patarė man pamąstyti. 

Liza nusijuokė, bet ne itin linksmai. 

- Aš skaitau trilerius, misteri Bretigenai, o apmąstymus pasi- 
lieku gyvenimui. Na taip, žinoma, aš dar ne pensininkė. 

- Taip, - pritarė Tedas. - Jūs pačiame jėgų žydėjime, tai išsyk 
matyti. 

Ji metė į jį Bobiui gerai pažįstamą žvilgsnį: meilikavimai tau 
nepadės. 

- Ir dar aš pasiūliau Bobiui nedidelį darbelį, - tarė Tedas. - Jis 
sutinka... jeigu jūs pritarsite, suprantama. 

Užsiminus apie darbą mamos kakta susimetė į klosteles, bet sa- 
kinys apie jos pritarimą jas vėl išlygino. Ji ištiesė ranką ir vos vos 
palietė rausvus Bobio plaukus - vaikas buvo prie to nepratęs, to- 
dėl išplėtė akis. O jos akys taip ir liko prikaustytos prie Tedo vei- 
do. Ir Bobis suprato, kad mama ne tik nepasitiki tuo žmogumi, bet 
niekada juo ir nepasitikės. 

- Koks tai darbas? 

- Jis nori, kad aš... 

- Ššš, - sudraudė ji, o akys virš stiklinės vis dar siurbė Tedą. 

- Norėčiau, kad jis skaitytų man laikraščius, tarkim, antroje 
dienos pusėje, - pratęsė misteris Brotigenas, tada paaiškino, kad 

akys nebe tos, kokios buvo anksčiau, ir kaip jam kiekvieną dieną 
vis sunkiau įžiūrėti smulkų šriftą. Bet jis mėgsta sekti naujienas - 
tokie įdomūs laikai, tiesa, misis Garfild? Ir skiltis, žinoma: Stiu- 
arto Asloro, Volterio Vinčelo ir kitų. Vinčelas, aišku, liežuvauto- 
jas, jums taip neatrodo, misis Garfild? 

Bobis klausėsi vis labiau įsitempęs, nors ir matė iš savo mamos 
veido - netgi to, kaip ji gurkšnojo gaivą, - kad ji tiki Tedo žodžiais. 
Čia viskas tvarkoje, bet kas nutiks, jeigu Tedas vėl ims paistyti ne- 
sąmones? Kalbėti žvelgdamas į tolį apie žemuosius žmones gelto- 
nais apsiaustais arba aitvarų uodegas be pačių aitvarų ant telefo- 
no laidų? 

Bet nieko panašaus neatsitiko. Tedas baigdamas tarė, kad, pa- 
galiau, norėtų žinoti, kaip sekasi “Dodžersams" - ypač Moriui Vil- 
sui, nors jie ir persikėlė į Los Andželą. Pasakė lyg žmogus, nuta- 
ręs pasakyti tiesą, kurios šiek tiek gėdijasi. Bobis pripažino, kad tai 
vykęs ėjimas. 

- Na, mintis, atrodo, nebloga, - atsakė jo mama (lyg nenoromis, 
pagalvojo Bobis). - Darbas - tai ne gulintį mušti. Norėčiau, kad ir 
mano toks būtų! 

- Galiu lažintis, misis Garfild, kad savo darbą atliekate be prie- 
kaištų. 

Ji vėl sausai žvilgtelėjo į jį: meilikavimu manęs nepaimsi. 

- Už kryžiažodžių sprendimą jums teks jam primokėti, - išta- 
rė ji pakildama, ir nors Bobis nesuprato mamos žodžių, jį pritrenkė 
šiurkštumas, kurį juose pajuto - lyg stiklo šukę uogienėje. Tarsi 
norėtų išjuokti silpstantį Tedo regėjimą, o kartu ir jo protą, lyg no- 
rėtų užgauti jį už gerumą savo pačios sūnui. Bobis gėdijosi, kad ją 
apgaudinėja, ir bijojo, kad mama apie tai sužinos, bet dabar jis 
džiaugėsi... beveik piktdžiugiškai džiaugėsi. Taip jai ir reikia! 

- Jis gerai sprendžia kryžiažodžius, tas mano Bobis. 

Tedas nusišypsojo. 

- Aš tuo neabejoju. 

- Keliauk žemyn, Bobai. Metas duoti misteriui Bretigenui ra- 
mybę. 

- Bet... 

- Norėčiau vėl prigulti, Bobi. Man šiek tiek maudžia galvą. 
Džiaugiuosi, kad tau patiko “Musių valdovas". Dirbti galėsi pra- 
dėti rytoj, jeigu nori, nuo straipsnių sekmadienio numeryje. Įspė- 
ju, kad tai, greičiausiai, bus išbandymas ugnimi. 

- Gerai. 

Liza išėjo į mažą aikštelę priešais Tedo duris. Bobis nusekė 
pridurmui. Ten ji atsigręžė ir pažvelgė į Tedą pro Bobio galvą. 

- Kodėl negalėtumėt susitikinėti verandoje? - paklausė ji. - 
Šviežias oras jums abiems naudingas. Geriau nei sėdėti šitame 
tvankiame kambarėlyje. O ir aš galėsiu pasiklausyti, jeigu būsiu 
svetainėje. 

Bobiui pasirodė, kad jie keičiasi mintimis. Na, ne telepatijos 
pagalba, žinoma... nors buvo panašu. Nesuprantama telepatija, ko- 
kia naudojasi suaugusieji. 

- Puiki mintis, - atsakė Tedas. - Verandoje bus nuostabu. Vi- 
so gero, Bobi. Viso geriausio, misis Garfild. 

Bobis vos neleptelėjo “čiau, Tedai“, bet paskutinę akimirką pa- 
keitė “iki, misteri Brotigenai“. Jis pasuko prie laiptų išpiltas šalto 
prakaito kaip žmogus, vos netapęs nelaimingo atsitikimo auka. Jo 
mama stabtelėjo ant viršutinio laiptelio. 

- Jūs seniai pensijoje, misteri Bretigenai? O gal nepadoru to 
klausti? 

Lig tol berniukui atrodė, kad Tedo pavardę ji kraipo netyčia, 
bet dabar iš karto persigalvojo. Ne, tyčia. Tyčia! 

- Treti metai. - Jis sumaigė nuorūką peleninėje ir tuoj pat už- 
sitraukė naują cigaretę. 

- Vadinasi, jums... šešiasdešimt aštuoneri? 

- Tiksliau, šešeri. - Jis ir toliau kalbėjo atvirai ir nuoširdžiai, 
bet Bobiui pasirodė, kad tie klausimai jam ne itin patinka. - Ma- 
ne išleido į pensiją dvejais metais anksčiau. Dėl medicininių prie- 
žasčių. 

“Mama, tik neklausk, kas jam, - mintyse paprašė Bobis. - Ne- 
drįsk!" 

Ji nepaklausė, bet pasiteiravo, kuo jis užsiėmė Hardforde. 

- Buhalterija. Dirbau Piniginių srautų kontrolės valdyboje. 

- O mes su Bobiu manėme, kad jūs pedagogas. Buhalterija! 
Skamba labai atsakingai. 

Tedas nusišypsojo. Bobiui pasirodė, kad visa tai šiurpu. 

- Per dvidešimt metų sunaudojau tris skaičiuotuvus. Jeigu tai 
atsakingas darbas, misis Garfild, tada taip - mano darbas buvo la- 
bai atsakingas. Kuinas kreta ant nesilankstančių kojų, mašininin- 
kė deda plokštelę į gramofoną su automatiniu adapteriu. 

- Nesuprantu. 

- Aš tiesiog turėjau galvoje, kad daug metų sugaišta darbui, 
kuris niekad daug nereiškė. 

- Jis daug reikštų, jeigu jums reikėtų maitinti, rengti, auti ir au- 
ginti vaiką. - Ji pažvelgė į jį kilstelėjusi smakrą, tarytum sakyda- 
ma, kad jeigu Tedas nori gilintis į tą temą - ji pasiruošusi. 

Tedas, lengviau atsiduso Bobis, nenorėjo atsidurti ant kilimėlio 
ir netgi artintis prie jo. 

- Manau, jūs teisi, misis Garfild. Visiškai teisi. 

Ji sekundę stovėjo atkišusi smakrą, lyg klaustų, ar jis įsitikinęs, 
leisdama jam persigalvoti. Tačiau Tedas tylėjo, ir ji nusišypsojo. 
Pergalingai. Bobis mylėjo mamą, bet staiga pajuto, kad pavargo ir 
nuo tos meilės. Pavargo suprasti jos veido išraiškas, pavargo nuo 
jos priežodžių, nuo kieto kaip ketus proto. 

- Dėkui už gėrimą, misteri Bretigenai. Buvo labai skanu. - Ir 
nusivedė sūnų žemyn. Aikštelėje ji paleido jo ranką ir toliau ėjo 
pirma. 

Bobis pagalvojo, kad vakarieniaudami jie kalbėsis apie naująjį 
jo darbą, tačiau apsiriko. Mama atrodė kažkur toli, jos akys žvel- 
gė į tašką virš jo. Jam teko du kartus prašyti dar vieno mėsos suk- 
tinuko, o kai vakare suskambo telefonas, ji pašoko nuo sofos, ant 
kurios jie žiūrėjo televizorių. Prisispaudė prie telefono kaip Rikis 
Nelsonas, kai telefonas skamba programoje “Ozis ir Harieta". Pa- 
siklausė, kažką pasakė ir sugrįžusi atsisėdo ant sofos. 

- Kas skambino? - paklausė Bobis. 

- Ne ten pataikė, - atsakė Liza. 


Tais savo gyvenimo metais Bobis Garfildas vis dar laukdavo 
miego su vaikišku džiaugsmu: ant nugaros, išskėtęs rankas per visą 
lovą, įsikišęs delnus į vėsą po pagalve, atkišęs alkūnes. Naktį po 
to, kai Tedas papasakojo apie žemuosius vyrus geltonais lietpal- 
čiais (“Ir nepamiršk jų mašinų, - pagalvojo jis, - didelių jų maši- 
nų, ryškiai nuterliotų"'), jis gulėjo ta poza pusiau atsiklojęs. Mėne- 
siena krito ant siauros jo krūtinės, lango rėmo padalinta į keturias 
dalis. 

Jeigu būtų pagalvojęs apie tai (bet negalvojo), tai neabejotų, 
jog žemieji Tedo žmonės taps realesni, kai tik jis liks vienas tam- 
soje, kurią trikdo tik jo “Big Beno" su mechaniniu užvedimu tik- 
sėjimas ir diktoriaus, pranešančio paskutines naujienas iš televizo- 

riaus ekrano balsas. Anksčiau taip būdavo visuomet: žinoma, leng- 
va juoktis, kai “Siaubo teatre“ pasižiūrėjus “Frankenšteiną" griū- 
ni vaitodamas “Ach, Frenki!“ apsimetęs alpstančiu... ypač kai nak- 
voti likdavo Salas Džonas. Bet tamsoje, po to, kai Salas imdavo 
šnarpšti (arba, dar blogiau, kai Bobis likdavo vienas), daktaro 
Frankenšteino kūrinys atrodydavo kur kas... ne, ne realesnis, tai 
yra ne iš tikrųjų, ne visai... bet ĮMANOMAS. 

Tačiau Tedo žemieji žmonės neatrodė realūs. Veikiau atvirkš- 
čiai, mintis, kad kažkokie žmonės ims siuntinėti pranešimus pra- 
dingusių kačių ir šunų skelbimais, tamsoje jam atrodė visiškai ab- 
surdiška. Bet ne pavojingai beprotiška. Šiaip ar taip Bobis netikėjo, 
kad Tedas visiškas beprotis - tiesiog per daug prisigalvojęs, juo la- 
biau, kad beveik neturi kaip leisti laiką. Tedas truputį... et... vel- 
nias! Truputį - koks? Bobis nerado žodžių. Būtų žinojęs žodį “eks- 
centriškas"“, nusitvertų jo su džiaugsmu ir palengvėjimu. 

“Bet jis tarytum perskaitė mano mintis. Ar tikrai?" 

A, jis tiesiog apsiriko! Gerai nenugirdo. Arba Tedas iš tiesų 
perskaitė jo mintis - su tos visai neįdomios suaugusiųjų telepati- 
jos pagalba, nutrindamas kaltę nuo jo veido tarsi perregimą vitra- 
žo paveikslėlį nuo stiklo. Juk mama visuomet mokėjo skaityti jo 
mintis... bent jau iki šiol. 

- Bet... 

Jokių “bet". Tedas šaunus žmogus ir daug žino apie knygas, 
bet minčių jis neskaito. Ne didesnis minčių skaitovas kaip Salas 
Džonas yra (arba kada nors bus) fokusininkas. 

- Viskas tik akių dūmimas, - sumurmėjo Bobis balsu, ištraukė 
rankas iš po pagalvės, sukryžiavo riešus ir pakarpė plaštakomis. 
Per mėnulio dėmę ant jo krūtinės nuskrido balandėlis. 

Bobis nusišypsojo, užsimerkė ir užmigo. 


Kitą dieną jis sėdėjo verandoje ir garsiai skaitė sekmadienio 
“Džorne!"*. Tedas, įsitaisęs šalia ant supamojo krėslo, tyliai rūkė 
“Česterfildą". Už jo, kairėje pusėje pleveno atviro Garfildų svetai- 
nės lango užuolaida. Bobis įsivaizdavo, kaip mama sėdi krėsle kur 
šviesiau, pasidėjusi šalia darbo pintinaitę, ir klausydamasi persiu- 
vinėja sijonus (dabar sijonus vėl segi ilgesnius, pasakė ji prieš dvi 
savaites; šiais metais patrumpinti, o kitais - būkite mieli, išleiski- 
te siūles, vėl apsiuvinėkit pakraščius, ir viskas tik todėl, kad saujelė 

žydrų Niujorke ir Londone taip nutarė, ir kodėl gi ji vargsta, pati 
nežino). Berniukas negalėjo žinoti, ar ji tikrai sėdi tenai - atviras 
langas ir užuolaida nieko nesakė, tačiau jis vis tiek įsivaizdavo tą 
reginį. Kai paaugs, staiga supras, jog visuomet įsivaizdavo mamą 
kažkur šalia - už durų, toje tribūnos eilėje, kur šešėliai tokie tam- 
sūs, kad sunku įžiūrėti, kas ten sėdi; tamsioje viršutinėje aikštelėje 
- Bobio vaizduotėje mama visuomet buvo ten. 

Skaityti sporto naujienas buvo įdomu (Moris Vilsas karšė kai- 
lį), straipsnius - ne taip, o asmenines skiltis - visai nyku: ilgos, 
nuobodžios, prikaišiotos frazių, tokių kaip “fiskalinė atsakomybė" 
ir “recesyvinio charakterio ekonominiai indikatoriai". Tačiau Bo- 
bis buvo pasirengęs juos skaityti. Juk pagaliau tai jo darbas, jis už- 
dirba pinigus, be to, kiekvienas darbas bent iš dalies būna nuobo- 
dus. “Tenka dirbti už tavo dribsnius pusryčiams“, - kartais saky- 
davo mama, kai misteris Bidermenas užlaikydavo ją iki vėlumos. 
Bobis didžiavosi, kad sugeba ištarti neužsikirsdamas tokius jungi- 
nius kaip “recesyvinio charakterio ekonominiai indikatoriai". Be 
to, kitą darbą - slaptą darbą - jis gavo dėl kvailo Tedo įsitikinimo, 
kad jį medžioja kažkokie žmonės, ir Bobiui nesinorėjo imti pini- 
gus tiktai už jį: jaustųsi maustąs jį, nors tai paties Tedo užgaida. 

Tai kas, kad kaimynas trenktas, - toks buvo Bobio darbas, ir jis 
pradėjo jį sekmadienio dieną. Kai jo mama atsigulė pasnausti, ber- 
niukas apėjo kvartalą, dairydamasis žemųjų žmonių geltonais ap- 
siaustais ar jų ženklų. Jis matė daug įdomaus: Kolonijos gatvėje 
moteris kėlė skandalą savo vyrui - jie stovėjo sukišę nosis it Gra- 
žuoliukas Džordžas ir Snopas Kolhaunas prieš imtynių pradžią; 
mažius poškino akmeniu pistonus; Gerovės ir Plačiosios gatvių 
kampe prieš Spaiserio “Bet kokią bakalėją" vaikinas su mergina 
įsisiurbė vienas kitam į lūpas; pastebėjo furgonėlį su paslaptingu 
užrašu: “NIAM NIAM KIEKVIENAM"“'. Bet jis neaptiko nei gel- 
tonų lietpalčių, nei skelbimų ant stulpų apie pradingusius šunis ar 
kates, nei vienos aitvaro uodegos ant elektros laido. 

Tada nuėjo į parduotuvę nusipirkti kramtomosios gumos už 
centą ir permetė akimis skelbimų lentą, didžiąją dalį kurios užėmė 
šių metų pretendenčių į “Mis Reingold" karūną nuotraukos. Paste- 
bėjo du skelbimus apie parduodamas mašinas, bet abu buvo priseg- 
ti teisingai. Dar vienas - “PARDUODU SAVO BASEINĄ PRIE 
NAMŲ, GEROS BŪKLĖS, LABAI TIKS JŪSŲ VAIKUČIAMS" 
- buvo pakrypęs, bet jis nutarė, kad tai nesiskaito. 

Ešerio skersgatvyje pamatė tą patį “Biuiką", pastatytą prie 
gaisrinės krano, bet šis buvo tamsiai žalios spalvos ir, Bobio supra- 
timu, nepriklausė iššaukiantiems automobiliams, nepaisant nedidu- 
kų iliuminatorių iš abiejų kapoto pusių ir radiatoriaus grotelių, pri- 
menančių pašaipiai iššieptą chromuotą burną. 

Pirmadienį jis tikrino žmones pakeliui į mokyklą ir namo. Nie- 
ko nepamatė... bet Kerolė Gerber, ėjusi su juo ir Es-Džėjumi, pa- 
stebėjo, kad jis žvilgčioja į šalis. Jo mama teisi: Kerolė viską pa- 
stebi. 

- Komunistų agentai medžioja planus? - paklausė ji. 

- A? 

- Tu visą laiką žiūri tai kairėn, tai dešinėn ir gręžiojiesi. 

Bobis pasvarstė, ar jiems nepapasakojus, kam jį pasamdė Te- 
das, bet nutarė, jog neverta. Kitas reikalas, jeigu iš tiesų būtų ga- 
lima ką nors pamatyti - trys poros akių patikimiau nei viena, o aky- 
los Kerolės akutės - juo labiau, - bet jis netikėjo. Kerolė su Salu 
Džonu žinojo, kad Tedas nusamdė jį skaityti kiekvieną dieną, ir čia 
nieko bloga. To užteks. Jeigu papasakos jiems apie žemuosius vy- 
rus, atrodys, kad tyčiojasi iš kaimyno, o tai jau išdavystė. 

- Komunistų agentai? - paklausė Salas dairydamasis, ir vėl iš- 
leido “tra-ta-ta" (mėgstamiausią savo garsą). Tada susverdėjo, iš- 
metė iš rankų nematomą automatą ir griebėsi už krūtinės. - Mane 
kliudė! Skriskite! Bėkite be manęs! Perduokite linkėjimų Rozai! 

- Perduosiu storai savo tetos subinei, - atsakė Kerolė ir kumš- 
telėjo alkūne. 

- Žiūriu, ar nėra vaikų iš Gabo, tik tiek, - atsakė Bobis. 

Skambėjo įtikinamai. Vaikai iš Sent Gabrielio mokyklos vi- 
suomet kabinėjosi prie vaikų iš jų mokyklos: pralėkdavo dvira- 
čiais, rėkaliojo, kad jie seiliai, mergaitės “duoda"... o tai, Bobio 
įsitikinimu, reiškė bučiuotis su liežuviu ir leisti grabalioti savo pa- 
pus. 

- Tiems pizdrikams dar anksti, - atsakė Salas Džonas. - Dabar 
jie dar namie, kabinasi savo kryžiukus ir šukuojasi plaukus už ausų 
kaip Bobis Raidelas. 

- Nesikeik, - pasakė Kerolė ir vėl bakstelėjo alkūne. 

Salas Džonas įsižeidė. 

- Kas keikiasi? Aš nesikeikiau. 

- Keikeisi. 

- Ne-a, Kerole. 

- Taip. 

- Ne, sere! 

- Taip, sere! Tu pasakei “pizdrikai". 

- Čia ne keiksmažodis. Pizdrikai - tai tokie žiurkėnai! - Es- 
Džėjus pasisuko į Bobį, ieškodamas pagalbos, bet tas žiūrėjo į 
“Kadilaką", kuris lėtai važiavo Ešerio skersgatviu. Jis buvo dide- 
lis ir šiek tiek iššaukiantis. Bet juk visi “Kadilakai" iššaukiantys! 
O šitas - solidžios smėlinės spalvos ir visai neatrodo žemas. Be to, 
už vairo sėdi moteris. 

- Ach, taip? Parodyk man pizdriko paveikslėlį enciklopedijo- 
je, tada patikėsiu. 

- Reikėtų duoti tau į akį, - tyliai ištarė Salas. - Parodyti, kas čia 
svarbiausias. Mano - Tarzanas, tavo - Džeinė. 

- Mano - Kerolė, tavo - avigalvis. Laikyk. - Kerolė įgrūdo Es- 
Džėjui tris knygas: “Aritmetiką", “Rašybos nuotykius" ir “Namelį 
prerijose“. - Paneši mano knygas, kad keikeisi. 

Salas Džonas įsižeidė dar labiau. 

- O kodėl aš turiu nešti kvailas tavo knygas, nors ir keikiausi? 
O ko nebuvo, tai nebuvo. 

- Čia tau epitetas, - atšovė Kerolė. 

- Kas kas? 

- Bausmė už negražų poelgį. Jeigu nusikeiki arba pameluoji, 
tau uždeda epitetą. Man sakė vienas berniukas iš Gabo. Vilis var- 
du. 

- Laikykis nuo jų toliau, - patarė Bobis. - Jie visi žąsinai. 

Tuo jis įsitikino savo kailiu. 

Ką tik pasibaigus Kalėdų atostogoms trys gabiečiai nusivijo jį 
Plačiąja gatve, grasindami prikulti, nes ne taip pasižiūrėjo. Ir bū- 
tų prikūlę, jeigu tas, kuris buvo priekyje, nebūtų paslydęs ir griu- 
vęs ant kelių, o kiti du - užvirtę ant jo; Bobis kaip tik spėjo įsmukti 
pro 149 namo duris ir užtrenkti jas. Bernai kurį laiką pasisukiojo 
tenai, po to nuėjo, pažadėję Bobiui “pasišnekėti vėliau". 

- Jie ne visi chuliganai, kai kurie visai nieko, - pasakė Kero- 
lė, tada pasižiūrėjo į Salą Džoną ir paslėpė šypseną po delnu. Es- 
Džėjų galima priversti daryti, ką tik užsigeidi: tereikia kalbėti grei- 
tai ir užtikrintai. Būtų maloniau priversti knygas nešti Bobį. Tačiau 
nepavyks, jeigu jis pats nepasisiūlys. Galbūt jis taip ir padarys. Ji 
buvo optimistė. O kol kas malonu žingsniuoti tarp jų rytinėje sau- 
lės šviesoje. Ji pašnairavo į Bobį, bet tas spigino į “klases", nubrai- 

žytas ant šaligatvio. Jis toks gražus, nors pats to nežino. Ko gero, 
tai ir buvo mieliausia. 


Paskutinė mokslo metų savaitė kaip visuomet vos slinko, iš- 
protėti galima. Tas pirmas birželio dienas Bobiui atrodė, kad bib- 
liotekoje tinkas dvokia taip, jog ir sliekas apsivemtų, o geografi- 
jos pamoka tęsėsi tūkstantį metų. Ir kam svarbūs tie alavo ištekliai 
Paragvajuje? 

Per pertrauką Kerolė pasakojo, kaip liepą savaitę atostogaus 
fermoje pas tetą Korą ir dėdę Rėjų Pensilvanijoje. Es-Džėjus ne- 
užsičiaupdamas pliurpė apie stovyklą, į kurią laimėjo kelialapį: 
kaip šaudys lanku ir kiekvieną dieną plaukios kanoja. Bobis savo 
ruožtu papasakojo jiems apie didįjį Morį Vilsą, tuoj tuoj pasiek- 
siantį beisbolo rekordą, kuris išsilaikys iki jų mirties. 

Liza Garfild vis giliau grimzdo į savo mintis, pašokdavo kas- 
kart, kai suskambėdavo telefonas, tada bėgdavo pagriebti ragelį, 
užsisėdėdavo iki vakarinių naujienų galo (kartais, atrodė Bobiui, 
iki vėlyvojo filmo pabaigos) ir nieko nevalgė, tik knaibė maistą 
lėkštėje. Kartais ji ilgai ir įtemptai kalbėdavosi telefonu, atsisukusi 
nugara ir pritildžiusi balsą (lyg sūnus būtų klausęsis jos pokalbių!). 
Kartais priėjusi pradėdavo rinkti telefono numerį, po to mesdavo 
ragelį ir vėl grįždavo ant sofos. 

Kartą Bobis pasiteiravo jos, ar pamiršo numerį, kurį rinko. 
“Atrodo, aš daug ką užmiršau, - sumurmėjo ji, o tada pridūrė: - 
Nekišk savo nosies, Bobi". 

Jis būtų galėjęs pastebėti ir daugiau - mama visai sulyso ir vėl 
pradėjo rūkyti po dviejų metų pertraukos, - jeigu viso jo laiko ir 
minčių nebūtų užėmę kiti reikalai. Geriausia buvo jo suaugusiųjų 
bibliotekos kortelė, kuri kaskart, kai ja naudojosi, atrodė vis nuo- 
stabesnė dovana, tiesiog nepakartojama dovana. Bobis jautė, kad 
vien tik mokslinės fantastikos romanų, kuriuos jis norėjo perskai- 
tyti, skyriuje buvo milijardas knygų. Paimkim kad ir Aizeką Azi- 
movą. Polo Frenčo vardu Azimovas rašė mokslinius fantastinius 
romanus apie kosminį pilotą Laki Starą, gerus romanus. Bet tik- 
ruoju savo vardu jis pasirašinėjo dar geresnes knygas. Mažiausiai 
trys iš jų buvo apie robotus. Bobiui patiko robotai, ir, jo įsitikini- 
mu, robotas iš “Uždraustos planetos“ buvo bene nuostabiausias vi- 
sų laikų kino herojų, tiesiog superkietas. Bobis tikėjosi vasarą pra- 
leisti su jais. (Salas vadino tą didį rašytoją Aizeku-Pizdriku, kur- 

gi ne, apie knygas Salas nė bum-bum). 

Eidamas ir grįždamas iš mokyklos jis dairėsi žmonių geltonais 
lietpalčiais, jų ženklų ieškojo ir skuosdamas į biblioteką po pamo- 
kų. Mokykla ir biblioteka buvo skirtingose pusėse, ir Bobis manė 
patikrinąs didžiąją Harvičo dalį. Žinoma, nesitikėjo, kad iš tikro 
sutiks žemuosius žmones. Po vakarienės neskubančioje prietemoje 
jis ilgai skaitydavo Tedui laikraščius - verandoje arba jo virtuvė- 
je. Tedas paklaūsė Lizos Garfild patarimo ir įsigijo ventiliatorių, 
o Bobio mama jau nereikalavo, kad sūnus skaitytų misteriui “Bre- 
tigenui" būtinai verandoje. Iš dalies todėl, kad jos, jautė Bobis, 
mintys vis labiau klydo į savus suaugusiųjų reikalus, antra vertus, 
ji išmoko truputį pasitikėti Tedu. Bet tai dar nereiškia, kad kaimy- 
nas ėmė jai patikti. Bet tą pasitikėjimą buvo sunku išsaugoti. 

Kartą vakare jie sėdėjo ant sofos ir žiūrėjo “Vajetą Erpą". Ma- 
ma atsigręžė į Bobį ir piktai paklausė: 

- Jis tave liečia? 

Bobis suprato, kodėl ji klausia, bet nesuvokė, kodėl mama taip 
įsitempė. 

- Taip, žinoma, - atsakė jis. - Kartais paploja per nugarą, vie- 
ną sykį, kai tris kartus suklupau ant ilgo žodžio, bakstelėjo man į 
kaktą, bet jis manęs neglostinėja, ne, nieko panašaus. Aš manau, 
jam neužtektų jėgų. O kas? 

- Nesvarbu, - atšovė ji. - Gal jis ir nieko. Skraido padebesiais, 
žinoma, bet lyg ir ne... - Mama nutilo, žiūrėdama, kaip jos ciga- 
retės dūmas vejasi svetainės ore. Jis kilo nuo anglėjančio galiuko 
šviesiai pilka srovele ir draikėsi, o Bobis prisiminė, kaip persona- 
žai misterio Saimeko “Žiede aplinkui Saulę" sekė besisukantį vil- 
kelį į kitus pasaulius. 

Pagaliau mama vėl atsigręžė į jį ir tarė: 

- Jeigu jis prisilies prie tavęs taip, kad tau bus nemalonu, tu 
man iš karto pasakysi. Supratai? Iš karto! 

- Aišku, mama. 

Jos veide buvo išraiška, kokią jis prisiminė nuo to karto, kai 
pasiteiravo jos, iš kur moteris žino, kad laukiasi. “Ji kiekvieną mė- 
nesį kraujuoja, - paaiškino tada mama. - Jeigu kraujo nėra, ji su- 
pranta, kad tas kraujas teka į kūdikį". Bobis norėjo sužinoti, iš kur 
teka tas kraujas, kai vaiko nėra (jis prisiminė atvejį, kai mamai 
ėmė tekėti kraujas iš nosies, bet tai buvo vienintelis kartas, kai ma- 
tė ją kraujuojančią). Bet mamos veido išraiška privertė jį pakeisti 

temą. Ir dabar veide jis matė tokią pat išraišką. 

Tiesą sakant, Tedas lietėsi prie jo ir kitaip: švelniai perbrauk- 
davo dideliu delnu Bobio “ežiuką", lyg glostydamas jo šerį. Kar- 
tais, kai Bobis neteisingai ištardavo žodį, nestipriai suspausdavo 
jam nosį sulenktais pirštais ir sakydavo: “Nagi, sakyk teisingai!" 
O kai abu prabildavo vienu metu, jiedu susikabindavo mažyliais 
pirštais ir sakydavo: “Nieko nėra! Laimė visada!“ Netrukus Bobis 
jau kartojo su juo. Jų mažieji pirštai likdavo sukabinti, o balsai 
skambėjo normaliai - lyg prašytų vienas kito paduoti druską arba 
sveikintųsi. 

Tik vieną kartą Bobis pasijuto nejaukiai prisilietus naujajam 
bičiuliui. Jis kaip tik baigė skaityti straipsnį, kurį Tedas norėjo iš- 
girsti, - kažkoks žurnalistas karksėjo, kad Kuboje nėra jokių bėdų, 
kurių nepajėgtų ištaisyti sena gera amerikiečių iniciatyva. Buvo 
pradėję temti. Už namo Kolonijos gatvėje lojo misis O'Hara šuo 
Bauzeris. Ilgesingas garsas ir tarsi sapne, lyg prisimeni, o ne gir- 
di dabar. 

- Na, - tarė Bobis, lankstydamas laikraštį ir stodamasis, - aš, ko 
gero, pasibastysiu po kvartalą, pasižvalgysiu, ar nieko nėra. 

Kalbėti apie tai atvirai jis nenorėjo, bet davė Tedui suprasti, 
kad ir toliau ieško žmonių geltonais lietpalčiais. 

Tedas irgi pakilo ir priėjo prie jo. Bobis nuliūdo pastebėjęs iš- 
sigandusį Tedo veidą. Jis nenorėjo, kad misteris Brotigenas labai 
tikėtų žemaisiais žmonėmis, nenorėjo, kad jis kuoktelėtų dar la- 
biau. 

- Grįžk prieš tamsą, Bobi. Aš niekad sau neatleisiu, jeigu tau 
kas nors nutiks. 

- Aš būsiu atsargus. Ir grįšiu dar nesutemus. 

Tedas nusileido ant vieno kelio (jis buvo per senas žemai lenk- 
tis, nutarė Bobis), suėmė Bobį už pečių ir pritraukė prie savęs taip, 
kad vos nesusirėmė kaktomis. Bobis jautė cigarečių kvapą iš Te- 
do burnos ir tepalo kvapą nuo odos - jis tepėsi “Musteroliu" sąna- 
rius, nes juos labai skaudėjo. “Dabar gelia ir geru oru," - paaiški- 
no misteris Brotigenas. 

Stovėti taip arti prie Tedo buvo nebaisu, tačiau vis tiek kažkaip 
nejauku. Matėsi, kad Tedas, nors dar ir ne visai nusenęs, greitai vi- 
sai nukarš. Ir dar jis, greičiausiai, serga. Akys kažkokios ašarotos. 
Burnos kampučiai trukčioja. Blogai, kad jis visiškai vienas čia, tre- 
čiajame aukšte, pagalvojo Bobis. Turėtų žmoną ar vaikų, nebūtų 

kvėštelėjęs dėl žemųjų žmonių. Tačiau tada Bobis nebūtų perskai- 
tęs “Musių valdovo". Žinoma, taip galvoti savanaudiška, bet jis 
nieko negalėjo pakeisti. 

- Jokių ženklų, Bobi? 

Berniukas papurtė galvą. 

- Ir tu nieko nejauti? Štai čia? - Jis nuėmė kairę ranką nuo pe- 
ties ir pastukseno sau į smilkinį, kur nežymiai pulsavo dvi mėly- 
nos gyslelės. Bobis papurtė galvą. - Arba čia? - Tedas palietė pil- 
vą. Bobis ir trečią kartą papurtė galvą. 

- Na ir gerai, - nusišypsojo Tedas. Kairė jo ranka nuslydo ant 
Bobio kaklo, po to ten pat nukeliavo ir dešinė. Jis labai rimtai žvel- 
gė vaikui į akis, o Bobis žiūrėjo rimtai į jį. 

- Tu juk man pasakytum, jeigu matytum? Tu juk neimsi... na, 
gailėtis manęs? 

- Ne, - atsakė Bobis. Jam patiko jausti Tedo delnus ant kaklo 
- ir nepatiko kartu. Juk ten vaikinas uždeda rankas filme, kai nori 
pabučiuoti merginą. - Ne! Pasakyčiau! Tai juk mano darbas! 

Tedas linktelėjo. Po to paleido rankas ir atsistojo remdamasis 
į stalą. Kai vienas kelis garsiai trakštelėjo, susiraukė. 

- Taip, tu man papasakotum. Tu šaunus vaikinukas. Na, eik pa- 
sivaikščioti. Bet laikykis šaligatvio, Bobi, ir grįžk nesutemus. Mū- 
sų laikais reikia būti atsargiems. 

- Aš būsiu atsargus. - Jis nuėjo prie laiptų. 

- Jeigu pamatysi juos... 

- Pabėgsiu. 

- Aba. - Saulėlydžio šviesoje Tedo veidas atrodė paniuręs. - 
Bėk taip, lyg vytųsi visas pragaras! 

Vadinasi, jis lietė, ir mamos nuogąstavimai savotiškai pateisi- 
nami - gali būti, kad jis lietė ir ne visai taip, kaip derėtų. Tai yra, 
gal ji apskritai turėjo galvoje ką kita... Ir vis dėlto mama kalbėjo 
apie kitokį lietimą. Pavojingesnį. 


Trečiadienį, prieš atostogų pradžią Bobis pamatė, kad nuo kaž- 
kieno antenos Kolonijos gatvėje karo ilga raudona atraiža. Tiksliai 
pasakyti negalėjo, bet skarulys nepaprastai priminė aitvaro uode- 
gą. Bobio kojos sustojo pačios, o širdis ėmė kalti taip smarkiai, 
kaip ėjus lenktynių su Salu Džonu. 

“Net jeigu ten ir uodega, vis tiek sutapimas, - tarė jis sau. - 
Kvailas sutapimas. Na, juk pats supranti, taip?" 

Gali būti. Gal ir taip. Ir jis beveik įtikino save tuo iki penkta- 
dienio - paskutinės mokslo metų dienos. Namo kulniavo vienas: 
Salas Džonas pasisiūlė padėti nunešti vadovėlius į sandėlį, o Ke- 
rolė išskubėjo į Teinės Libel gimtadienį. Jis jau ketino kirsti Eše- 
rio skersgatvį ir leistis Plačiąja gatve. Kai staiga ant šaligatvio pa- 
stebėjo violetine kreidele nubraižytas “klases". Tokias: 


- O dangau, ne, - sušnibždėjo Bobis. - Kažkas pajuokavo. 

Jis suklupo ant vieno kelio nelyginant kavalerijos žvalgas ves- 
terne, nepastebėdamas iš mokyklos grįžtančių vaikų - pėsčių, su 
riedučiais ar dviračiu, kreivadančio Frencio Atersono su aprūdiju- 
siu raudonu paspirtuku, žvengiančio į dangų sulig kiekvienu pasi- 
spyrimu. Jie Bobio taip pat nematė - prasidėjo atostogos, daugu- 
mą apkvaitino nesuskaičiuojamos galimybės. 

- Ne, ne, ne. Negali būti! Pokštas ir tiek! - Jis ištiesė ranką prie 
žvaigždės ir pusmėnulio, nupieštų ne violetine, o geltona kreidu- 
te, beveik palietė liniją ir atitraukė ranką. Raudonas kaspinas ant 
televizoriaus antenos, žinoma, galėjo ir nieko nereikšti. O pridėjus 
šitą - irgi sutapimas? Bobis negalėjo žinoti. Jam juk buvo tik vie- 
nuolika metų, milijardų dalykų jis dar nežinojo. Bet darėsi baisu... 
baisu, kad... 

Bobis atsistojo ir apsidairė, beveik tikėdamasis pamatyti virtinę 
ilgų, savo ryškumų akis rėžiančių automobilių, judančių Ešerio 

gatve lyg laidotuvių procesija į kapines, užsidegusių žibintus vi- 
duryje baltos dienos. Kone laukė, kad po “Ešerio Ampyro" ar “Sa- 
kės tavernos" pastoge pamatys susigrūdusius vyrus geltonais liet- 
palčiais, rūkančius “Kemel"' ir sekančius jį. 

Jokių mašinų. Jokių geltonių lietpalčių. Tik vaikai skuba iš 
mokyklos namo. Tarp jų pasirodė pirmieji gabiečiai, smarkiai iš- 
siskiriantys žaliomis uniforminėmis kelnėmis ir marškinėliais. 

Bobis pasisuko ir sugrįžo atgal tris kvartalus Ešerio skersgat- 
viu, per daug susirūpinęs dėl violetinio brėžinio, kad prisimintų 
žiaurius gabiečius. Ant stulpų nesimatė nieko, išskyrus afišas, 
kviečiančias į “Bingo vakarą" Sent Gabrielio parapijos namuose, 
ir dar vieną, Ešerio ir Takomos gatvių kampe, kuri skelbė apie 
rokenrolo grupės pasirodymą Hartforde su Klaidu Makfateriu ir 
Dveinu Edžiu, “Žmogumi Brazdančia Gitara". 

Per tą laiką, kai pasiekė Ešerio gatvę, kitaip sakant, beveik pri- 
ėjo mokyklą, Bobis ėmė tikėti, kad supanikavo be reikalo. Bet vis 
dėlto užsuko tenai patikrinti skelbimų lentą, o vėliau praėjo visą 
Plačiąją gatvę iki Spaiserio “Bet kokios bakalėjos“, kur nusipirko 
gumos ir žvilgtelėjo į skelbimus lentoje. Ir vėl nieko įtartino. Tiesa, 
kortelės apie parduodamą baseiną neberado, bet kas iš to? Ko ge- 
ro, savininkas jau pardavė. Kam dar būtų smeigęs skelbimą? 

Bobis išėjo ir sustojo kampe, kramtydamas gumą ir svarstyda- 
mas, ko imtis toliau. 

Brendimas - kaupiamasis procesas, judantis nelygiais postū- 
miais su pasikartojimais ir persidengimais. Bobis Garfildas tą die- 
ną priėmė pirmąjį suaugusiojo sprendimą: nutarė, jog būtų klaida 
papasakoti Tedui tai, ką matė... bent jau iš karto. 

Jo įsitikinimas, kad žemųjų žmonių nėra, subyrėjo. Bet Bobis 
dar nesiruošė iškelti baltos vėliavos. Kol kas viskas apsiribojo tik 
tokiais įrodymais. Jeigu papasakos Tedui apie tai, ką matė, šis su- 
sijaudins. Gal net taip, kad sumes savo daiktus į lagaminėlius (ir 
popierinius maišelius su rankenomis, kurie saugomi sulankstyti už 
šaldytuvo) ir išvažiuos. Jeigu jus tikrai persekiotų piktadariai, toks 
bėgimas nebūtų beprasmis, bet Bobis nenorėjo prarasti vienintelio 
savo suaugusiojo draugo sukėlęs netikrą pavojų. Todėl nutarė pa- 
laukti ir pažiūrėti, kas bus toliau - jeigu bus. 

Tą naktį Bobis susipažino su dar vienu suaugusiųjų gyvenimo 
aspektu: jis gulėjo nesumerkdamas akių ilgai po to, kai jo “Big Be- 
nas“ pranešė, jog yra antra valanda nakties. Jis žiūrėjo į lubas ir 

negalėjo suprasti, ar teisingai pasielgė. 


IV. Tedas žvelgia į niekur. Bobis keliauja į pliažą. 
Makuonas. Apšvietė 


Pirmąją atostogų dieną Kerolės Gerber mama prisisodino į sa- 
vo “Fordą Esteitą" vaikų ir nusivežė juos į Seivin Roką, atrakcionų 
parką pajūryje už dvidešimt mylių nuo Harvičo. Anita Gerber ke- 
liavo su vaikais ten jau trečius metus, ir ta kelionė Bobiui, Es-Džė- 
jui, Kerolei, jos jaunesniam broliukui ir Kerolės draugėms - Ivo- 
nai, Endžei ir Teinai spėjo tapti sena tradicija. Nei Salas Džonas, 
nei Bobis niekur nevažiuotų su trimis mergaitėmis atskirai, bet kai 
visi kartu - tada tvarka. O ir atsispirti Seivin Roko kerams buvo ne- 
lengva. Vanduo vandenyne dar buvo ganėtinai šaltas, todėl galima 
tik pabraidžioti pakrante, bet jų žinioje - visas paplūdimys, visi at- 
rakcionai jau veikė, su balionais - taip pat. Praėjusiais metais Sa- 
las Džonas sugriovė tris medinių butelių piramides vos trimis ka- 
muoliukais ir išlošė savo mamai didžiulį rožinį meškiną, kuris vis 
dar užėmė garbingą vietą ant Salivanų televizoriaus. O dabar Es- 
Džėjus vylėsi išlošti jam draugę. 

Bobiui malonu buvo tiesiog trumpam ištrūkti iš Harvičo. Po 
žvaigždės su mėnuliu, nupieštų greta “klasių", jis nieko įtartino ne- 
pastebėjo, bet Tedas labai jį nugąsdino, kai Bobis skaitė sekmadie- 
nio laikraštį. O po to sekė kvailas ginčas su mama. 

Su Tedu tai atsitiko jam beskaitant poleminį straipsnį, nieki- 
nančiai atmetantį tai, kad Mikis Mantlas kada nors sumuš Mažy- 
lio Ruto rekordą. Jam neužteks nei jėgų, nei atkaklumo, tvirtino 
autorius. “Svarbiausia, kad jis ne tokio charakterio, - skaitė Bobis. 
- Minėtasis Mikis labiau linkęs šlaistytis po naktinius klubus, 
užuot..." 

Tedas vėl kažkur pražuvo. Bobis kažkaip pajuto tai anksčiau 
nei pakėlė akis. Tedas nieko nematančiomis akimis žvelgė į lan- 
gą, išeinantį į Kolonijos gatvę ir duslų misis O'Hara šuns amsėji- 
mą. Antrą kartą šįryt. Bet pirmą sykį jo dėmesys nuklydo vos ke- 
lioms sekundėms (Tedas pasilenkė prie atidaryto šaldytuvo, jo 
akys išsiplėtė matinėje šviesoje, jis visas sustingo... bet tuoj pat at- 
sitiesė, pasipurtė ir ištiesė ranką paimti apelsinų sulčių). Šįkart jis 
visiškai atsijungė. Bobis pašiureno laikraštį - gal paveiks? Nieko. 

- Tedai, tu... ar viskas ge... - pradėjo Bobis ir išsigandęs su- 
prato, kad kažkas negero darosi Tedo vyzdžiams. Jie tai traukėsi, 
tai plėtėsi. Lyg šis žaibiškai nertų į kažkokią tamsą ir tuoj pat vėl 
išnertų... nors tuo metu paprasčiausiai sėdėjo nutviekstas saulės. 

- Tedai? 

Peleninėje smilko cigaretė. Dabar iš jos liko tik striuka nuorū- 
ka ir pelenai. Žiūrėdamas į ją Bobis suprato, kad Tedo dėmesys nu- 
trūko pačioje straipsnio apie Mantlą pradžioje. Ir kas, kas jo 
akims? Vyzdžiai plečiasi ir traukiasi, plečiasi ir traukiasi... 

“Jam epilepsijos priepuolis ar kažkas panašaus. Viešpatie! Jie 
juk kartais praryja savo liežuvį?" 

Tedo liežuvis lyg ir liko ten, kur jam priklauso būti, bet jo 
akys... jo AKYS... 

- Tedai! Tedai, atsipeikėk! 

Bobis atsidūrė prie misterio Brotigeno nė nepajutęs, kaip api- 
bėgo stalą. Jis suėmė kaimyną už pečių ir papurtė. Lyg žmogaus 
pavidalo lentą. Po medvilniniu nertiniu pajuto kietus, liesus, nepa- 
siduodančius pečius. 

- Atsipeikėk! NA, ATSIPEIKĖK GI! 

- Jie dabar šukuoja vakarus. - Tedas ir toliau žvelgė į langą 
akimis, kurių vyzdžiai tai traukėsi, tai siaurėjo... 

- Tai gerai. Bet jie gali sugrįžti atgal. Jie... 

Bobis stovėjo, laikydamas Tedą už pečių, - persigandęs, įsi- 
tempęs. Kaimyno akys plėtėsi ir traukėsi, tarsi plakanti širdis. 

- Tedai, kas tau? 

- Man reikia sustingti. Turiu tapti kiškiu krūmuose. Jie gali 
praeiti pro šalį. Jeigu tokia bus Dievo valia, bus vanduo, ir jie gali 
praeiti pro šalį. Viskas tarnauja... 

- Kam tarnauja? - Bobis kalbėjo beveik pašnibždomis. - Kam 
tarnauja, Tedai? 

- Visa esamybė tarnauja Spinduliui, - atsakė Tedas, - ir staiga 
jo delnai atsidūrė ant Bobio rankų. Jie buvo nepaprastai šalti, tie 
delnai, ir akimirką Bobį suėmė košmariškas, paralyžiuojantis siau- 
bas. Tarytum jį būtų pastvėręs lavonas, galintis krutinti tiktai ran- 
kas ir negyvų akių vyzdžius. 

Tada Tedas pažvelgė į jį - jo akys buvo nusigandusios, bet vėl 
beveik normalios. Ir anaiptol ne negyvos. 

- Bobi? 

Bobis ištraukė ranką ir apkabino Tedą už kaklo, prisispaudė jį 
prie savęs ir staiga pajuto, kaip jo galvoje skamba varpas - vos se- 
kundę, bet labai aiškiai. Bobis netgi pajuto, kaip varpo garsas pa- 
sikeitė - lyg traukinio švilpukas, kai sąstatas lekia labai greitai. Ta- 
rytum jo galvoje kažkas lėkė didžiuliu greičiu. Jis išgirdo kanopų 
bilsmą tvirtu paviršiumi. Medis? Ne, metalas. Nosimi traukė dul- 
kių kvapą - sausą ir bildantį. Ir netikėtai akis ėmė niežėti lyg iš vi- 
daus. 

- Ššš. - Tedo alsavimas jo ausyje buvo toks sausas, kaip tų dul- 
kių kvapas, ir savotiškai artimas. Tedo delnai rėmėsi į jo mentes, 
neleisdami pajudėti. - Nė žodžio. Nė mintelės. Tiktai... apie beis- 
bolą! Taip, apie beisbolą, jeigu nori. 

Bobis pagalvojo apie Morį Vilsą: jis atmatuoja žingsnius - trys, 
keturi... po to susilenkia per juosmenį, rankos laisvai nukąra, kul- 
nai šiek tiek pakelti - jis pasiruošęs pulti bet kurion pusėn priklau- 
somai nuo to, kaip elgsis puolėjas... ir štai Vilsas metasi į priekį, 
sprogsta greičiu, pakėlęs dulkes, ir... 

Praėjo. Viskas praėjo. Nei aidinčio varpo galvoje, nei kanopų 
kaukšėjimo, nei dulkių kvapo. Ir akyse neniežti. O ar niežėjo? Gal 
jam vėl pasirodė, nes išsigando Tedo akių? 

- Bobi, - tarė Tedas, ir vėl tiesiai jam į ausį. Tedo lūpos palietė 
jo odą, ir jis krūptelėjo. Staiga: - Dieve švenčiausias, ką aš darau? 

Jis atstūmė berniuką; švelniai, bet griežtai. Veidas atrodė su- 
trikęs, labai baltas, bet žvilgsnis vėl tapo įprastas, vyzdžiai nebesu- 
sitraukinėjo. Tą minutę Bobiui daugiau niekas nerūpėjo. Nors jau- 
tėsi keistai - apkvaitęs lyg ką tik pakirdęs iš kieto miego. Ir sykiu 
pasaulis atrodė nepaprastai ryškus, o kiekviena linija, kiekvienas 
kontūras - neįtikimai griežtas. 

- Uch, - atsiduso Bobis ir nedrąsiai nusijuokė. - Kas atsitiko? 

- Nieko, kas tau būtų svarbu. - Tedas siekė cigaretės ir tarsi nu- 
stebo, radęs peleninėje tik mažą galiuką. Piršto galu nurito jį į pe- 
leninės vidurį. - Vėl atsijungiau? 

- Taip! Aš persigandau. Pamaniau, gal epilepsijos priepuolis ar 
dar kas nors tokio. Jūsų akys... 

- Tai ne epilepsija, - tarė Tedas. - Ir nepavojinga. Bet jeigu vėl 
atsitiks, geriau manęs neliesk. 

- Kodėl? 

Tedas prisidegė naują cigaretę. 

- O todėl. Pažadi? 

- Gerai. O kas tas Spindulys? 

Tedas įsisiurbė į jį akimis. 

- Kalbėjau apie Spindulį? 

- Jūs pasakėte: “Visa esamybė tarnauja Spinduliui". Kažkaip 
panašiai. 

- Galbūt vieną dieną tau papasakosiu, bet ne šiandien. Šiandien 
juk važiuoji į pajūrį, taip? 

Bobis net pašoko. Jis dirstelėjo į Tedo laikrodį ir pamatė, kad 
jau beveik devynios. 

- Aha, - atsakė. - Man jau reikia eiti. Laikraštį baigsiu skaity- 
ti grįžęs. 

- Taip, gerai. Puiki mintis. Man reikia parašyti kelis laiškus. 

“Ne, nereikia. Nori atsikratyti manęs, kad neuždavinėčiau 
klausimų, į kuriuos nenori atsakyti". 

Bet jeigu Tedas to siekia, tegu. Kaip dažnai sakydavo Liza 
Garfild, Bobis turėjo ką veikti. Ir vis dėlto, pasiekus Tedo kamba- 
rio duris mintis apie raudoną skarulį ant televizoriaus antenos ir 
žvaigždę su mėnuliu prie “klasių" privertė jį atsigręžti. 

- Tedai, žinai ką... 

- Žemieji žmonės, taip, žinau. - Misteris Brotigenas nusišyp- 
sojo. - Kol kas nesijaudink dėl jų, Bobi. Kol kas viskas gerai. Jie 
nejuda į šitą pusę, netgi nežiūri šia kryptimi. 

- Jie šukuoja vakarus, - pratarė Bobis. 

Tedas pažvelgė į jį pro vinguriuojančių dūmų uždangą ramio- 
mis mėlynomis akimis. 

- Taip, - pasakė. - Ir jeigu pavyks, jie liks vakaruose. Sietlas 
mane visai patenkina. Pasilinksmink paplūdimyje, Bobi. 

- Bet aš mačiau... 

- Gali būti, kad matei tik šešėlius. Bet kokiu atveju dabar ne 
metas kalbėtis. Tik įsidėmėk, ką tau pasakiau: jeigu dar kartą taip 
atitrūksiu nuo realybės, tiesiog sėdėk ir lauk, kol praeis. Jeigu iš- 
tiesiu tau ranką, pasitrauk. Jeigu atsistosiu, liepk man sėstis. Tos 
būsenos padarysiu viską, ką pasakysi. Ji veikia tarsi hipnozė. 

- Kodėl jūs... 

- Užteks klausinėti, Bobi. Prašau. 

- Bet jums viskas gerai? Taip? 

- Geriau nebūna. O dabar keliauk. Ir pašėlk puikiai. 

Bobis nubėgo žemyn vėl stebėdamasis, kaip viskas ryšku: 

akinantis spindulys, įstrižai krentąs pro langą į antrojo aukšto aikš- 
telę, vabaliukas, ropojantis tuščio pieno butelio kakleliu priešais 
Proskisų duris, malonus zirzimas ausyse, lyg šios dienos balsas - 
pirmo atostogų šeštadienio balsas. 


Grįžęs namo Bobis išsitraukė savo žaislinius automobiliukus 
ir furgonėlius iš slėptuvių po lova ir už spintos sienelės. Porelė - 
“Fordas" ir mėlynas metalinis savivartis, kurį misteris Bidermenas 
atsiuntė jam su mama praėjus kelioms dienoms nuo gimtadienio - 
buvo visai nieko, bet net nepalyginami su Salo benzovežiu ir gel- 
tonu buldozeriu. Buldozeris ypač tiko žaisti smėlyje. Bobis jau įsi- 
vaizdavo, kaip mažiausiai valandą stato kelius prie ošiančios jūros, 
kaip jo oda rausvėja ryškioje šviesoje prie vandens. Jis pagalvojo, 
kad nebuvo išsitraukęs savo mašinų nuo praeitos žiemos, nuo to 
nepaprasto šeštadienio, kai po pūgos abu su Es-Džėjumi pusę die- 
nos tiesė kelių tinklą šviežiame parko sniege. Dabar jis užaugo - 
jam vienuolika! - per didelis tokiems žaidimams. Apie tai pagal- 
vojus darėsi graudu, bet dabar nėra ko liūdėti, jeigu pats to nepa- 
norės. Tegu jo dienos su žaislinėmis mašinėlėmis baigiasi, bet 
šiandien paskutinė diena dar neatėjo. Ne, tik ne šiandien. 

Mama sutepė jam sumuštinių, bet pinigų nedavė, kai jis papra- 
šė, - netgi penkių centų atskirai persirengimo būdelei, kurios rikia- 
vosi eilėmis tarp pagrindinės alėjos ir vandenyno. Ir Bobis net ne- 
spėjo suvokti, kas vyksta, kai tarp jų prasidėjo tai, ko jis labiausiai 
bijojo, - kivirčas dėl pinigų. 

- Penkiasdešimt centų su kaupu užteks, - pasakė Bobis. Jis iš- 
girdo savo balse maldavimo gaidelę, bet nieko pakeisti negalėjo, 
nors pats ja šlykštėjosi. - Tik puselę. Na, mama, a? Būk gera. 

Ji užsirūkė cigaretę, taip smarkiai brūkštelėjusi degtuką, kad 
tas sutraškėjo, ir pakėlė į jį primerktas nuo dūmų akis. 

- Tu dabar pats užsidirbi, Bobai. Žmonės moka po tris centus 
už laikraštį, o tau moka už tai, kad juos skaitai. Dolerį per savai- 
tę! Dievaži! Kai aš buvau mergaitė... 

- Mama, šitie pinigai dviračiui! Juk žinai! 

Liza žiūrėjo į veidrodį susiraukusi, taisėsi savo palaidinės pe- 
tukus - misteris Bidermenas paprašė ją padirbėti kelias valandas, 
nors ir šeštadienis. Dabar ji atsisuko į jį, neištraukdama iš burnos 
cigaretės ir suraukė antakius. 

- Tu vis kaulini, kad nupirkčiau tau tą dviratį, taip? VIS DAR. 

Aš tau sakiau, kad jis ne mano kišenei, o tu vis kauliji. 

- Ne! Nieko aš nekauliju! - Bobio vyzdžiai išsiplėtė nuo pyk- 
čio ir apmaudo. - Man reikia tik penkiasdešimt centų va... 

- Pusę dolerio ten, dvidešimt centų ten - suma tai bendra, jei 
nori žinoti. Tu nori, kad apmokėčiau tavo dviratį, duodama pini- 
gų viskam kitam. Taip, kad tau nereikėtų atsisakyti nieko, apie ką 
tik pasvajoji. 

- Tai neteisinga! 

Bobis žinojo, ką tuoj išgirs, anksčiau, nei mama tai pasakė, ir 
suprato pats prisišaukęs tą priežodį. 

- Gyvenimas neteisingas, mielas Bobi. - Ji pasisuko į veidro- 
dį, kad paskutinį kartą pataisytų dešinį petuką. 

- Penkis centus persirengimo būdelei, - paprašė Bobis. - Ar ne- 
galėtum nors... 

- Taip, galiu įsivaizduoti, - tarė ji, pabrėždama kiekvieną žo- 
dį. Paprastai prieš eidama į darbą ji rausvindavo skruostus, bet 
šiandien jos veidas buvo paraudęs ne vien nuo kosmetikos, ir Bo- 
bis, kad ir kaip buvo įskaudintas, suprato, jog jam geriau pasisau- 
goti. Jeigu mama neteks kantrybės, kaip ne kartą pasitaikė, jam 
teks tupėti tvankiame bute visą dieną - negalės žengti kojos net į 
koridorių. 

Mama griebė nuo stalo rankinuką, sumaigė cigaretę taip, kad 
sprogo filtras, tada atsigręžė ir nuplikė jį žvilgsniu. 

- O jeigu sau pasakyčiau: “Šią savaitę nevalgysime, nes pama- 
čiau tokius batelius, kad negalėjau jų nenusipirkti!" - ką pagalvo- 
tum? 

“Pagalvočiau, kad tu melagė, - pagalvojo Bobis. - Ir pasaky- 
čiau, mama, kad jau mums taip striuka, ką pasakysi apie “Sirs" ka- 
talogą tavo spintos viršutinėje lentynoje? Tą, kurio viduryje, prie 
apatinių reklamos, lipnia juosta priklijuoti vieno ir penkių dolerių 
banknotai - netgi dešimties ar net dvidešimties? O ką pasakysi apie 
mėlyną ąsotėlį, į kurį dedi ketvirtukus nuo tada, kai mirė mano tė- 
tis? Kai ąsotėlis prisipildo, tu išpili monetas, neši į banką ir keiti 
į popierinius, - jie juk keliauja į katalogą, taip? Priklijuojami prie 
apatinių drabužių reklamos knygoje, kurioje viskas, ko tau norisi?" 

Bet nieko panašaus jis nepasakė, tik nudelbė į sportbačius akis, 
kurias degino ašaros. 

- Man tenka rinktis, - tęsė ji. - Ir jeigu tu toks didelis, kad ga- 

li dirbti, sūneli, tu irgi turi rinktis. Manai, man malonu tai sakyti? 

“Na, ne visai, - pagalvojo Bobis, spoksodamas į savo batus ir 
kramtydamas lūpą, kuri norėjo atvipti ir vaikiškai žliumbti. - Ne 
visai, bet nėra labai nemalonų". 

- Būtume mes piniguočiai, duočiau tau penkis žalius iššvais- 
tyti pliaže. Velnias! Ir dešimt negailėčiau. Tau nereikėtų skolintis 
iš skardinės dviračiui, jeigu sugalvotum pavartyti savo mielą mer- 
gytę Mirties Kilpoje... 

“Ji ne mano mergytė! - suriko Bobis mintyse. - JI NE MANO 
MIELA MERGYTĖ!* 

- „„„arba pavežioti “amerikietiškais kalneliais“. Na, žinoma, 
jeigu būtume piniguočiai, tau nereikėtų taupyti dviračiui, teisingai? 
- Jos balsas darėsi vis spigesnis, labiau veriantis. Kad ir kas graužė 
ją paskutinius mėnesius, dabar grasino prasiveržti į paviršių, taš- 
kydamas purslais it putojantis vynas, ėsdamas, lyg rūgštis. - Neži- 
nau, ar pastebėjai, bet tavo tėtis visiškai mūsų neaprūpino, o aš da- 
rau, ką galiu. Aš maitinu tave, rengiu, užmokėjau už tave Sterling 
Hauze, kad galėtum žaisti beisbolą, kol aš knisuosi popieriuose 
tvankiame kabinete. Tave pakvietė važiuoti į pajūrį su kitais vai- 
kais, ir aš labai džiaugiuosi dėl tavęs, bet kaip prasimanysi pinigų 
šitai poilsio dienai - tavo reikalas. Jeigu nori važinėti atrakcionais, 
paimk pinigų iš savo taupyklės ir pravažinėk. Jeigu nenori, žaisk 
pajūry arba lik namie. Man tas pat. Aš tik noriu, kad nustotum kau- 
linti. Nekenčiu, kai inkšti ir prašinėji. Visai kaip... - Ji nutilo, at- 
siduso, atsegė rankinuką ir išsitraukė cigaretes. - Nekenčiu, kai 
inkšti ir prašinėji, - pakartojo ji. 

“Visai kaip tavo tėvas" - štai ko ji nebaigė sakyti. 

- Kas dar, balandėli? - pasiteiravo ji. - Viską pasakei? 

Bobis tylėjo, akys degė, kaito skruostai, jis dėbsojo į savo ba- 
telius ir sutelkęs visas valios pastangas laikėsi, kad nepraskystų. 
Šią minutę užtektų pyptelėti - ir beveik garantuotai iki nakties sė- 
dėtų užrakintas: mama rimtai įsiuto ir tiktai laukė prie ko prikib- 
ti. O, jeigu būtų reikėję tramdyti tik raudą! Jam taip norėjosi už- 
rikti, kad geriau jau būti panašiam į tėtį negu į ją, seną šykštuolę 
ir spaudikę, kuri neduoda net niekingų penkių centų. Na ir kas, kad 
velionis ne pats nuostabiausias Rendolas Garfildas jų neaprūpino? 
Kodėl ji visuomet kalba taip, lyg tai jo kaltė? Kas už jo ištekėjo? 

- Tu įsitikinęs, Bobi? Daugiau nedrįsi plėšyti akių? - Jos bal- 
se nuskambėjo pati pavojingiausia nata, savotiškas trapus smagu- 

mas. Jeigu nepažinotų motinos, sakytų, kad ji puikios nuotaikos. 

Bobis atkakliai svilino į sportinius batelius ir nieko neatsakė. 
Užrakino visas dejones, visus piktus žodžius gerklėje ir neprasižio- 
jo. Tarp jų kunkuliavo tyla. Jautė mamos cigaretės kvapą - ir vi- 
sas vakarykštes cigaretes, ir tas, kurios buvo surūkytos kitais va- 
karais, kai ji ne tiek žvelgė į televizoriaus ekraną, kiek kiaurai jį, 
laukdama, kad suskambėtų telefonas. 

- Gerai, atrodo, viską išsiaiškinome, - tarė ji, davusi jam pen- 
kiolika sekundžių prasižioti ir ką nors atšauti. - Maloniai praleisk 
dieną, Bobi. - Ji išėjo nepabučiavusi sūnaus. 

Bobis priėjo prie atviro lango (jo veidu sruvo ašaros, bet jų tar- 
si nejuto), atitraukė užuolaidą ir žiūrėjo, kaip mama, kaukšėdama 
kulniukais, eina Gerovės gatvės link. Porą kartų giliai atsidusęs jis 
nuėjo į virtuvę. Pažvelgė į kampe stovinčią spintelę, kurioje slėpėsi 
mėlynasis ąsotėlis. Būtų galima paimti porą monetų - ji tiksliai ne- 
skaičiavo ir nebūtų pastebėjusi pradingusių trijų keturių ketvirtu- 
kų, bet Bobis to nenorėjo daryti. Leisti juos būtų nemalonu. Neži- 
nia, iš kur, bet jautė tai. Devynerius metus nuo tada, kai rado spin- 
telėje paslėptą ąsotėlį su smulkiais pinigais. Todėl jausdamas vei- 
kiau apgailestavimą nei teisėtą išdidumą, jis nuėjo į savo kamba- 
rį ir pažvelgė į “2račio" skardinę. 

Jam toptelėjo mintis, kad ji teisi - gali paimti šiek tiek pinigė- 
lių ir išleisti Seivin Roke. Gal po to jam teks dar vieną mėnesį il- 
giau taupyti, tačiau juos bent bus malonu leisti. Ir dar kai kas. Jei- 
gu jis nepaims pinigų iš taupyklės, tik taupys ir kaups, vadinasi, 
yra toks pat, kaip mama. | 

Mintis privertė jį apsispręsti. Bobis iškrapštė iš skardinės pen- 
kias dešimties centų monetas, įsidėjo į kišenę, o ant viršaus sukim- 
šo nosinę, kad nepamestų bėgdamas. Po to baigė ruoštis pliažui. 
Netrukus jau linksmai švilpavo, ir Tedas nusileido pažiūrėti ko. 

- Išplaukiate, kapitone Garfildai? 

Bobis linktelėjo. 

- Seivin Rokas - šauni vietelė. Atrakcionai, suprantate? Ir šiaip. 

Bobis priėjo prie durų, atsigręžė į kaimyną, kuris liko stovėti 
ant apatinės laiptų pakopos su šlepetėmis. 

- Gal pasėdėkite verandoje? - pasiūlė Bobis. - Name bus kaip 
krosnyje, lažinamės? 

- Gali būti. - Tedas nusišypsojo. - Bet, manau, pasėdėsiu na- 
mie. 

- Prastai jaučiatės? 

- Puikiai, Bobi. Geriau nebūna. 

Pereidamas į Plačiosios gatvės pusę, kur gyveno Gerberiai, Bo- 
bis staiga suprato, kad gailisi Tedo, kuris slepiasi savo tvankiame 
kambarėlyje be jokios priežasties. Juk be priežasties, taip? Tai aiš- 
ku. Net jeigu žemieji žmonės ir egzistuoja (“Vakaruose, - pagal- 
vojo jis, - jie šukuoja vakarus“), kam jiems tas senas pensininkas 
Tedas? 


Iš pradžių ginčas su mama jį truputį slėgė (Rionda Hjuson, sto- 
ra graži misis Gerber draugė, apkaltino Bobį, jog šis “nukabinęs 
nosį - kad ir ką tai reiškia, - o tada ėmė kutenti šonus ir pažastis, 
kol berniukas ėmė juoktis tiesiog iš savigynos), bet pajūryje pasi- 
juto geriau - vėl savimi. 

Nors sezonas dar tik prasidėjo, Seivin Rokas jau lėkė į priekį 
visomis burėmis - karuselė sukosi, Pasiutusi Pelė griaudėjo, var- 
lynukas girgždėjo, iš garsiakalbių priešais paviljoną skardžiai 
griaudėjo rokenrolas, iš kioskų garsiai šaukė ir viliojo palošti. Sa- 
las Džonas nelaimėjo meškino, kurį norėjo, išmušęs tik du iš liku- 
sių trijų medinių bokštelių (Rionda pareiškė, jog kai kurių apačioje 
pritaisyti svareliai, kad jie nugriūtų tik tada, kai pataikai į patį cen- 
trą), bet tipas, šeimininkavęs atrakcione, vis tiek įteikė jam baisiai 
mielą prizą - juokingą skruzdėdą iš geltono pliušo. Es-Džėjus tuo- 
jau pat padovanojo jį Kerolės mamai. Anita nusijuokė, pamylavo 
jį ir pasakė, kad jis pats geriausias berniukas pasaulyje ir tuojau pat 
už jo ištekėtų, jeigu šis būtų bent penkiolika metų vyresnis. Salas 
Džonas nuraudo kaip bijūnas. 

Bobis pamėgino mėtyti žiedus ir nepataikė visus tris kartus. Ti- 
re jam pasisekė labiau: kartą sudaužė dvi lėkštutes ir gavo mažą 
pliušinį meškutį. Atidavė jį Jenui Žliumbai, kuris, visų nuostabai, 
elgėsi labai gražiai - nebliovė, nešlapino į kelnytes ir nebandė už- 
tvoti Salui arba Bobiui į tarpukojį. Jenas prisispaudė meškiuką prie 
pilvo ir pažvelgė į Bobį kaip į Dievą. 

- Nuostabus meškiukas, Jenas jį tiesiog įsimylėjo, - tarė Ani- 
ta. - Bet negi tu nenori padovanoti jo savo mamai? 

- Ne-a, ji žaislų nemėgsta. Išloščiau jai kvepalus. 

Jiedu su Salu Džonu ėmė raginti vienas kitą pasivažinėti Pa- 
siutusia Pele, kol galiausiai pasiryžo abu, ir, kai jų vagonėlis lei- 
dosi nuo eilinio kalno, abu vienu balsu suriko lyg galvoję, kad gy- 

vens amžinai, staiga suprato, jog mirs šią akimirką. Po to jie pa- 
sisuko Arbatos Puodeliuose, Mirties Kilpoje, o kai Bobiui liko pas- 
kutiniai penkiolika centų, jis atsidūrė Apžvalgos rato kabinoje su 
Kerole. Kai kabina sustojo viršutiniame taške šiek tiek supdama- 
si, jam suspaudė pilvą. Kairėje į krantą baltomis karūnomis pasi- 
dabinusios ritosi Atlanto bangos. Paplūdimys atrodė neapsakomai 
baltas, o jūra - neįsivaizduojamai mėlyna. Jos paviršiuje kaip šil- 
kas liejosi saulės šviesa. Tiesiai po jais driekėsi pagrindinė alėja. 
Iš garsiakalbių sklido Fredžio Kenono balsas: “Ji iš Talasi, kur pa- 
sauliniai šasi". 

- Visi apačioje tokie maži, - tarė Kerolė. Kažkokiu tyliu, ne- 
įprastu balsu. 

- Nebijok, tai pats saugiausias atrakcionas. Leistų ir bamblius, 
jeigu nebūtų toks aukštas. 

Daugeliu atžvilgių Kerolė buvo pati vyriausia iš jų trijulės - 
tvirta, pasitikinti savimi, - na, kaip tą dieną, kai privertė Es-Džė- 
jų nešti savo knygas už tai, kad tas keikėsi, - bet dabar jos veidu- 
kas buvo kaip kūdikio: apvalus, pabalęs, su pora žydrų baikščių 
akių. Pats nepajutęs Bobis pasilenkė ir prispaudė lūpas prie jos lū- 
pų. Kai išsitiesė, mergaitės akys pasidarė dar didesnės. 

- Pats saugiausias atrakcionas, - ištarė jis ir išsišiepė. 

- Dar kartą! - Čia gi buvo jos pirmas tikras bučinys! Ji gavo 
Seivin Roke patį pirmą atostogų šeštadienį ir dar nespėjo nieko su- 
prasti. Štai todėl norėjo, kad jis dar kartą... 

- Taip, bet... - pradėjo Bobis. Nors čia, tokiame aukštyje, kas 
galėjo jį pamatyti ir išvadinti mergišiumi? 

- Ne silpna? 

- O tu nesakysi? 

- NE, tikrai! Nagi! Greičiau, kol nenusileidome. 

Ir jis pabučiavo Kerolę dar kartą. Jos lūpos buvo švelnutės ir 
kietai suspaustos, įkaitintos saulės. Tada ratas vėl ėmė suktis, ir jis 
atsitraukė nuo jų. Sekundei Kerolė atsirėmė galva jam į krūtinę. 

- Ačiū, Bobi, buvo labai gera. Geriau nebūna. 

- Aš irgi taip pagalvojau. 

Jie šiek tiek atsitraukė vienas nuo kito, kai jų kabina sustojo ir 
tatuiruotas tarnautojas atitraukė skląstį. Bobis išlindo laukan ir ne- 
atsigręžęs nubėgo pas Es-Džėjų. Ir vis tiek jau žinojo, kad geriau- 
sia tą dieną bus akimirka, kai pabučiavo Kerolę Apžvalgos Rato 
viršuje. Tai buvo pirmas tikras jo bučinys, ir Bobis visam laikui 

įsiminė jos lūpų, prispaustų prie jo, sausų ir lygių, prisilietimą. Tai 
buvo bučinys, pagal kurį bus sveriami visi kiti jo gyvenimo buči- 
niai - ir niekaip nesulyginami. 


Apie trečią valandą misis Gerber pasakė, kad metas ruoštis na- 
mo. Kerolė simboliškai užprotestavo - “Ne, mama!“ - ir pradėjo 
rinkti išmėtytus daiktus ir žaislus. Jai padėjo draugės, netgi Jenas 
(nepaleisdamas iš rankų smėliu aplipusio meškiuko, net kai rinko 
ir nešė). Bobis beveik tikėjosi, kad Kerolė klijuosis prie jo iki va- 
karo, ir neabejojo, kad apie bučinį Apžvalgos Rate papasakos sa- 
vo draugėms (jis iš karto supras, kai pamatys susispietusias jas į ra- 
telį ir prunkščiančias į delniukus ar reikšmingai žvilgčiojančias jo 
pusėn), bet neįvyko nei viena, nei kita. Nors kelis kartus sugavo 
jos žvilgsnį ir pats kelis kartus pasijuto dirsčiojąs į Kerolę. Jis vis 
prisiminė, kokios buvo jos akys ten, viršuje. Tokios didžiulės ir iš- 
sigandusios. O jis ėmė ir pabučiavo ją. Jėga! 

Bobis su Salu paėmė didžiąją dalį paplūdimio krepšių. 

- Šaunuoliai mulai! No-o-o! - juokdamasi suriko Rionda, kai 
jie kopė laipteliais iš pliažo į krantinę. Po vėsinančio kremo 
sluoksniu, kuriuo buvo išsitepusi veidą ir pečius, ji buvo raudona 
kaip virtas vėžys, ir dejavo Anitai Gerber, kad naktį nesumerks 
akių: jeigu ne dėl saulės nudegimo, tai dėl skanumynų, kurių pri- 
sirijo paplūdimyje. 

- O kas tave vertė kimšti keturias dešreles ir dvi spurgas? - su- 
irzusi atsakė misis Gerber. Tokios Bobis jos nebuvo girdėjęs. Vei- 
kiausiai pavargo, nusprendė jis. Berniukas ir pats truputį apkvai- 
to nuo saulės. Nugara degė, į kojines pribiro smėlio. Krepšiai, ku- 
riais pėdino apsikarstęs, siūbavo ir trinksėjo vienas į kitą. 

- Bet maistas toks skanuuuuus, - liūdnai paprieštaravo Rionda. 
Bobis nusijuokė. Nieko negalėjo sau padaryti. 

Jie lėtai traukė pagrindine alėja prie neasfaltuotos automobi- 
lių aikštelės, daugiau nežiūrėdami į atrakcionus. Viliotojai užmes- 
davo į juos akį ir nukreipdavo žvilgsnį šalin, dairydamiesi šviežio 
kraujo. Gaišti laiką kompanijoms, apsikarsčiusioms maišais ir dū- 
linančioms prie mašinos, nebuvo jokios prasmės. 

Pačiame alėjos gale, kairėje, stovėjo liesas žmogus plačiais 
mėlynais bermudiškais šortais, sujuosiama palaidine ir katiliuku. 
Katiliukas buvo senas, nurudęs, bet šauniai užsmauktas. O už juos- 
tos kyšojo plastmasinė saulėgrąža. Jis buvo baisiai juokingas, ir 

mergaitėms pasitaikė proga prisidengti delnais burnas ir nusijuokti. 

Jis pažvelgė į jas kaip žmogus, iš kurio dar ne taip šaipytasi, 
ir nusišypsojo. Tada Kerolė su draugėmis nusikvatojo dar garsiau. 
Žmogus su katiliuku šypsodamasis išskėtė rankas virš improvizuo- 
to staliuko, kurį sudarė stiklo pluošto lapas ant dviejų ryškiai oran- 
žinių ožių. Ant staliuko gulėjo trys kortos, raudonomis nugarėlė- 
mis į viršų. Grakščiu judesiu jis apvertė jas. Žmogaus pirštai, pa- 
stebėjo Bobis, buvo ilgi ir visiškai balti. Nei įdegio, nei rausvumo. 

Centre gulėjo čirvų dama. Vyras su katiliuku pakėlė ją ir pa- 
rodė jiems, mikliai vartydamas pirštais. 

- Raskite raudonąją damą, cherchez la femme rouge - štai ką 
jums reikia padaryti, tik tai ir nieko daugiau, - pasakė jis, - leng- 
viau nebūna, lengviau nei iš kačiuko atimti žaisliuką. - Jis pamo- 
jo Ivonai Laving. - Na, lėlyte, prieik, parodyk jiems, kaip tai da- 
roma. 

Ivona vis dar kikendama ir rausdama iki juodų plaukų šaknų 
prisiglaudė prie Riondos ir sumurmėjo, kad nebeliko pinigų žaidi- 
mams - viską išleido. 

- Nieko tokio, - tarė žmogus su katiliuku. - Čia tik bandymas, 
meilute, noriu, kad tavo mamytė ir jos draugė pamatytų, kaip vis- 
kas paprasta. 

- Čia nėra mano mamos, - atsakė Ivona, tačiau vis tiek žengė 
į priekį. 

- Mums tikrai reikia važiuoti, Ivi, nes pakliūsime į kamštį, - pa- 
sakė misis Gerber. 

- Ne, luktelk sekundę, juk įdomu, - paprašė Rionda. - Ruletė 
iš trijų kortų. Atrodo paprasta, kaip ir sako, bet jeigu nesisaugosi, 
įsitrauksi ir keliausi namo be laimikio. 

Žmogus su katiliuku priekaištingai į ją dėbtelėjo, po to išsišie- 
pė iki ausų. Žemojo žmogaus šypsena, toptelėjo Bobiui. Jis ne iš 
tų, kurių bijo Tedas, bet vis tiek žemasis. 

- Man visiškai aišku, kad esate tapusi sukčius auka, - tarė vy- 
ras su katiliuku. - Kaip kam nors užteko žiaurumo apgauti tokią 
gražuolę, tiesiog negaliu įsivaizduoti. 

Gražuolė - septynių pėdų ar panašiai, kokių dviejų šimtų sva- 
rų, veidas ir pečiai ištepti storu “Ponds" sluoksniu - linksmai nu- 
sikvatojo. 

- Užteks pliurpti, parodyk mergaitei, kaip tai daroma. Tu ką - 
rimtai bandai įtikinti, kad tai legalu? 

Žmogus už stalelio užvertęs galvą nusijuokė. 

- Centrinės alėjos gale viskas legalu, kol nenustvėrė ir neišme- 
tė lauk... kaip, drįstu manyti, gerai žinote. Nagi, saldainiuk, kuo 
tu vardu? 

- Ivona, - neatpažįstamai tyliu balsu atsakė mergaitė. Bobis su 
Salu Džonu susidomėję sekė. - Kartais mane vadina Ive. 

- Na ir puiku, Ive. Pažvelk čionai, lėlyte. Matai? Pasakyk, ką 
matai, aš žinau, kad moki, tokia protinga mergytė. Ir liesk, nebi- 
jok. Čia jokios apgaulės nėra. 

- Šita iš krašto - valetas, iš ano krašto - karalius, o šita - dama. 
Viduryje. 

- Teisingai, balandėle. Kortose, kaip gyvenime, dama dažnai 
atsiduria tarp dviejų vyrų. Čia slypi jos jėga, kaip pati įsitikinsi po 
penkerių šešerių metelių. - Jo balsas palaipsniui tilo, virto melodin- 
gu, hipnotizuojančiu. - O dabar įdėmiai žiūrėk ir nė mirksniui ne- 
atitrauk akių nuo kortų. - Jis apvertė jas nugarėlėmis į viršų. - Na, 
brangioji, kur dama? 

Ivona Laving parodė į raudoną stačiakampį viduryje. 

- Ji teisingai spėjo? - paklausė žmogus grupelės, aplipusios sta- 
liuką. 

- Kol kas taip, - atsakė Rionda ir nusikvatojo taip garsiai, kad 
po plona suknele sukliuksėjo storas jos pilvas. 

Nusišypsojęs jai žmogus su katiliuku kilstelėjo kortą ir paro- 
dė raudonąją damą. 

- Šimtu procentų teisingai, brangute, kol kas viskas puiku. O 
dabar žiūrėk! Sek atidžiai! Tai dvikova tarp tavo akių ir mano ran- 
kos! Kieno bus pergalė? Štai koks klausimas! 

Jis ėmė skubiai dėlioti kortas ant stalelio, prodainiu kalbėda- 
mas: 

- Aukštyn žemyn, tik pirmyn, vienur kitur, žiūrėki kur, kaip 
padėta, pažymėta, o dabar jie išsirikiavo vienas prie kito, tai pasa- 
kyk man, susimildama, kur slepiasi dama? 

Kol Ivona apžiūrinėjo tris kortas, kurios iš tikrųjų grįžo į pra- 
dinę padėtį, Salas pasilenkė prie Bobio ausies ir tarė: 

- Galima ir nežiūrėti, kaip jas maišo. Damos kraštelis nulenk- 
tas. Matai? 

Bobis linktelėjo ir pagalvojo “šaunuolė" ,tkai Ivona nedrąsiai 
parodė į kortą kairėje - su užlenktu kampeliu. Vyras su katiliuku 
atvertė ją - čirvų damą. 

- Gerai padirbėta! - tarė jis. - Turi geras akis, meilute. Labai 
geras. 

- Ačiū, - burbtelėjo Ivona rausdama, ir atrodė tokia pat laimin- 
ga, kaip Kerolė, kai ją pabučiavo Bobis. 

- Būtumėte pastatę dešimt centų prieš maišymą, dabar sumo- 
kėčiau dvidešimt išloštų centų, - tęsė vyras su katiliuku. - Klausiate 
kodėl? Todėl, kad šiandien šeštadienis, o šeštadienį vadinu dvigu- 
badieniu. O kaip jūs, ponios? Nenorite rizikuoti dešimčia centų iš- 
mėginti jaunas savo akeles prieš pavargusias mano rankeles? Ga- 
lėsite pasakyti savo vyreliams - tai laimingi, gavę tokias gyvenimo 
drauges! - kad misteris Herbas Makuonas, kortų magas, apmokė- 
jo automobilio aikštelę Seivin Roke. O gal ketvirtuką? Parodysi- 
te čirvų damą, ir duosiu jums pusę dolerio. 

- Pusę, aha! - leptelėjo Salas Džonas. - Aš turiu ketvirtuką, 
misteri! Statau! 

- Džoni, čia azartinis žaidimas, - abejodama tarė Kerolės ma- 
ma. - Nežinau, ar galiu leisti... 

- Nieko tokio, - paprieštaravo Rionda. - Tegu berniukas gau- 
na naudingą pamoką. Be to, šitas tipas gal net leis jam išlošti, kad 
įtrauktų mus visus. 

Ji netgi nesistengė kalbėti tyliau, bet vyras su katiliuku - mis- 
teris Makuonas - tik pakėlė akis ir nusišypsojo. Tada ėmėsi Es- 
Džėjaus. 

- Parodyk savo ketvirtuką, vaikeli. Trauk, trauk pinigėlius ant 
stalo! 

Salas Džonas ištiesė jam monetą. Makuonas sekundę pakrei- 
pė ją prieš šviesą ir prisimerkė. 

- M-hm! Atrodo, tikras, - pasakė jis ir padėjo pinigą kortų ei- 
lės kairėje. Pažvelgė į kairę, po to - į dešinę, - gal dairėsi polici- 
ninkų, - tada pamerkė sarkastiškai šypsančiai Riondai ir vėl sutelkė 
dėmesį į Salą Džoną. - Kuo esi vardu, vaikine? 

- Džonas Salivanas. 

Makuonas išpūtė akis ir pastūmė katiliuką ant kitos ausies taip, 
kad plastmasinė saulėgrąža ėmė juokingai linksėti. 

- Šaunus vardelis! Supranti, apie ką aš? 

- Žinoma. Gal ir aš tapsiu boksininku, - atsakė Es-Džėjus, ta- 
da atsistojo boksininko poza ir atliko kablį dešine, po to kaire ran- 
ka virš misterio Makuono stalo. - Viens du! 

- Ir viens, ir du, - sutiko kortų magas. - O kaip reikalai su ake- 

lėmis, misteri Salivanai? 

- Nesiskundžiu. 

- Tai išplėsk labiau, varžytuvės prasideda. Dabar! Jūsų akys 
prieš mano rankas! Aukštyn-žemyn, kortos pirmyn! Kur dama nu- 
slys, kas pasakys? - Kortos, kurios judėjo daug greičiau, vėl sugulė 
eilute. 

Salas kilstelėjo ranką parodyti, bet tuoj ją vėl atitraukė. Dabar 
ant stalelio gulėjo DVI kortos nulenktu kampeliu. Salas pakėlė akis 
į misterį Makuoną, sukryžiavusį rankas ant ne per švariausios pa- 
laidinės. Misteris Makuonas šypsojosi. 

- Neskubėk, sūneli, - tarė jis. - Rytas dangum ritos, o dabar va- 
karas, ne toks strakalas. 

“Žmonės, kuriems skrybėlė su plunksna atrodo mados viršū- 
nė", prisiminė Bobis Tedo žodžius. “Žmonės, kurie žaidžia kauliu- 
kais tamsiuose užkaboriuose ir siunčia ratu alkoholio butelį popie- 
riniame pakete". Ant misterio Makuono skrybėlės pūpsojo saulėg- 
rąža, o butelio su alkoholiu niekur nesimatė... bet jis slėpėsi jo ki- 
šenėje. Nedidukas. Bobis tuo neabejojo. Ir dienai baigiantis, kai 
norinčių išmėginti laimę beveik neliks, visiška akių ir pirštų koor- 
dinacija nebebus tokia svarbi, Makuonas išsitraukinės jį vis daž- 
niau ir dažniau. 

Salas parodė į kortą dešinėje. “Ne, Es-Džėjau!" - pagalvojo 
Bobis, ir, kai Makuonas ją atvertė, visi pamatė pikų karalių. Ma- 
kuonas atvertė kairę kortą ir parodė jiems valetą. Dama vėl buvo 
viduryje. 

- Apgailestauju, sūneli, šiek tiek pražioplinai, nėra ko gėdytis. 
Nori dar pabandyti, kad jau apšilai? 

- Aš... e... šitas buvo paskutinis. - Salas atrodė baisiai nusimi- 
nęs. 

- Tuo geriau tau, vaike, - tarė Rionda. - Jis atimtų iš tavęs vis- 
ką, iki paskutinių trumpikių. - Čia mergaitės pratrūko juoktis, o Es- 
Džėjus nuraudo. Rionda nekreipė į juos dėmesio. - Kai gyvenau 
Masačiusetse, - kalbėjo ji toliau, - dirbau Reviro pliaže. Aš jums 
parodysiu, vaikai, kaip tai daroma. - Nori lošti iš žalio, drauguži? 
Ar tau per saldu? 

- Šalia jūsų viskas saldu, - sentimentaliai atsiduso Makuonas 
ir stvėrė jos dolerį, vos tik ištraukė iš piniginės. Pakėlė jį prieš 
šviesą, šaltu žvilgsniu patyrinėjo ir padėjo šalia kortų. - Atrodo, 
tikras, - pasakė jis. - Nagi, paloškime, balandėle mano. Koks jūsų 

vardas? 

- Auksinis kardas, - atšovė Rionda. - Paklausi dar kartą, išgirsi 
tą patį. 

- Ri, tau neatrodo... - pradėjo Anita Gerber. 

- Juk sakiau tau, kad šitie dalykėliai man ne naujiena. Maišyk 
jas, drauguži. 

- Klausau, ponia, - sutiko Makuonas, ir jo rankose sumirgėjo 
trys raudonos kortos (aukštyn žemyn, tik pirmyn, vienur kitur, žiū- 
rėki kur), o po kurio laiko vėl išsidėstė viena eilute. Tada Bobis 
nustebęs pamatė, kad visų trijų kampeliai užlenkti. 

Riondos šypsena nuvyto. Ji pakėlė akis nuo trumpos kortų ei- 
lės į Makuoną, vėl pažvelgė į kortas, o tada į savo dolerį, kurį ėmė 
švelniai kilnoti papūtęs vėjelis. Galiausiai ji vėl pažvelgė į kortų 
magą. 

- Išdūrei mane, draugeli? - pasakė ji. - Ar ne? 

- Ne, - atsakė Makuonas, - aš varžiausi su jumis. Na... tai ką 
pasakysite? 

- Pasakysiu, kad buvo geras doleris, nekėlė jokių rūpesčių ir 
man gaila su juo skirtis, - atsakė Rionda, rodydama viduriniąją 
kortą. 

Makuonas atvertė ją ir parodęs karalių įsikišo Riondos bankno- 
tą į kišenę. Šį kartą dama gulėjo iš kairės. Makuonas, praturtėjęs 
doleriu su ketvirčiu, nusišypsojo kompanijai iš Harvičo. Plastma- 
sinis žiedas, užkištas už jo katiliuko kaspino, linksėjo druska kve- 
piančiame ore. 

- Kuris toliau? - paklausė jis. - Kas dar norsi susiremti savo 
akimis su mano rankomis? 

- Man regis, užtektinai prisibandėme, - pareiškė misis Gerber. 
Ji šyptelėjo kietai suspaudusi lūpas žmogui už kortų stalelio, tada 
uždėjo ranką dukrai ant peties, kitą - ant snūduriuojančio sūnaus 
peties, pasukdama juos aikštelės link. 

- Misis Gerber? - klausiamai tarė Bobis. Vieną mirksnį jį su- 
simąstė apie tai, ką pasakytų jo mama, kadaise ištekėjusi už žmo- 
gaus, kuris visuomet užkibdavo ant nepilno streto, jeigu pamaty- 
tų, kaip jos sūnus stovi už misterio Makuono kortų stalelio, o raus- 
vi Rendžio Garfildo plaukai dega saulėje. Ta mintis privertė jį nu- 
sišypsoti. Dabar Bobis žinojo, ką reiškia nepilnas stretas, ir /lešas, 
ir mostis. Išsiaiškino. 

- Ar galiu pabandyti? 

- Ach, Bobi, man tikrai atrodo, kad mums užteks, taip? 

Bobis įkišo ranką po popierine nosine ir ištraukė tris paskuti- 
nius savo pinigėlius po penkis centus. 

- Tai viskas, ką turiu, - pasakė jis, iš pradžių parodęs juos misis 
Gerber, tada misteriui Makuonui. - Jų užteks? 

- Sūneli, - tarė tas, - esu žaidęs ir po centą, su didžiausiu ma- 
lonumu. 

Misis Gerber pasisuko į Riondą. 

- Uch, velniūkštis! - tarė ji ir žnybtelėjo Bobiui į žandą. - Tai 
juk vieno apsikirpimo kaina! Tegu prakiša juos ir važiuosime na- 
mo. 

- Gerai, Bobi, - tarė misis Gerber ir atsiduso. - Kad jau taip no- 
ri, 

- Padėk pinigėlius štai čia, Bobai, kad visi matytume. - Jie, ma- 
nau, tikri, taip taip. Pasiruošęs? 

- Atrodo. 

- Tai ir pradėsime. Du berniukai ir mergaitė žaidžia slėpynių. 
Berniukai - nulio verti. Mergaitę randi - sumelę padvigubini. 

Balti miklūs pirštai apvertė kortas. Makuonas kalbėjo, kortos 
susiliejo į vieną dėmę. Bobis žiūrėjo, kaip jos čiuožia po stalą, bet 
nė nemėgino sekti damos. To nereikėjo. 

- Ant stabdžių jau, vietoj pagaliau. - Trys raudoni stačiakam- 
piai vėl gulėjo vienas prie kito. - Pasakyk, Bobi, kur ji slepiasi? 

- Čia, - atsakė berniukas rodydamas kairę kortą. 

Salas sudejavo. 

- Vidurinė korta, avino galva. Dabar aš tiksliai susekiau. 

Makuonas net nepasuko galvos į Salą. Jis spigino į Bobį. Bo- 
bis žiūrėjo į jį. Po akimirkos Makuonas ištiesė ranką ir atvertė kor- 
tą, kurią nurodė Bobis. Čirvų dama. 

- Rupke! - aiktelėjo Salas. 

Kerolė suplojo delnais ir ėmė šokinėti. Rionda Hjuson švilp- 
telėjusi paplojo jam per nugarą: 

- Pamokei jį, Bobi! Šaunuolis! 

Makuonas nusišypsojo berniukui keista mąslia šypsena ir iš- 
traukė iš kišenės saują smulkių monetų. 

- Neblogai, sūneli. Pirmą kartą pralošiau per šią dieną. Tai yra, 
kai pralošiau ne tyčia. - Jis padėjo ketvirtuką ir penkių centų mo- 
netą šalia Bobio monetų. - Paleisi jas? - Jis pastebėjo, kad berniu- 
kas nesuprato. - Nori sulošti dar kartą? 

- Galiu? - paklausė Bobis Anitos Gerber. 

- Negi nenori baigti laimėtoju? - paklausė ji, bet jos akys ži- 
bėjo, o pati atrodė visai pamiršusi kamščius keliuose. 

- Aš ir baigsiu laimėtoju, - patikino jis Anitą. 

Makuonas nusijuokė. 

- O vaikinas, pasirodo, pagyrūnas. Dar penkerius metus lauks, 
kol ūsai prasikals, o jau pagyrų puodas. Na, gerai, Bobi Pagyrūne, 
ką pasakysi? Sužaisime? 

- Žinoma! - atsakė Bobis. Jeigu pagyrūnu išvadintų Kerolė ar- 
ba Salas Džonas, jis susimąstytų - visi jo herojai, pradedant Džo- 
nu Veinu ir baigiant Laki Staru iš “Kosmoso patrulio", buvo labai 
kuklūs - iš tokių, kurie sako “niekis", gelbėdami planetą arba fur- 
goną su naujakuriais. Bet teisintis misteriui Makuonui, kuris bu- 
vo žemas žmogus mėlynais šortais, o gal net kortų sukčius, jis ne- 
ketino. Bobis mažiausiai norėjo girtis. Ir nemanė, kad šitas žaidi- 
mas primena tėčio nepilnus stretus. Nepilni stretai buvo tik viltis, 
kad Fortūna nusišypsos - “kvailių pokeris“, jeigu tikėsime Čarliu 
Jermenu, mokyklos sargu, kuris džiaugėsi galėdamas papasakoti 
apie pokerį viską, ko nežinojo Salas Džonas ir Denis Riversas, - o 
čia nieko spėlioti nereikėjo. 

Misteris Makuonas dar kurį laiką pasižiūrėjo į jį - Bobio ramy- 
bė, atrodė, jį trikdo. Tada pakėlė ranką, pasitaisė katiliuką, pasi- 
tempė ir pamiklino pirštus kaip triušis Bagsas atsisėdęs už fortepi- 
jono Karnegi Hole. 

- Ištempk ausis, pagyrų puode. Šį kartą pateiksiu visą meniu, 
nuo sriubos iki riešutėlių. 

Kortos susiliejo į rausvą rūką. Bobis išgirdo, kaip už nugaros 
Salas Džonas sumurma “o-lia-lia!"". Kerolės draugė Teina nusivy- 
lusi aikteli “per greitai!"". Bobis vėl sekė kortas tik todėl, kad to iš 
jo tikėjosi. Misteris Makuonas šį kartą tylėjo, ir tai buvo dar ge- 
riau. 

Kortos atsidūrė savo vietoje. Misteris Makuonas žiūrėjo į Bobį 
pakėlęs antakius. Jo lūpose žaidė lengvas šypsnys, bet jis sunkiai 
alsavo, o viršutinę lūpą išmušė prakaito karoliukai. 

Bobis iš karto parodė dešinę kortą: 

- Štai ji. 

- Iš kur žinai? - paklausė kortų magas, ir jo šypsena dingo. - Iš 
kur, po velnių, žinai? 

- Žinau, ir viskas, - atšovė berniukas. 

Užuot atvertęs kortą, Makounas šiek tiek pasuko galvą ir nu- 
žvelgė alėją. Šypsena užleido vietą susierzinimui - lūpų kampučiai 
nukabo, tarp akių susimetė raukšlė. Net plastmasinė gėlė ant jo ke- 
purės atrodė nepatenkinta: lankstėsi vangiai, nelinksmai. 

- Šito maišymo niekas neperpranta, - ištarė jis. - Niekam dar 
nepavyko. 

Rionda ištiesė ranką per Bobio petį ir atvertė kortą, kurią pa- 
rodė vaikas. Čirvų dama. Dabar ėmė ploti katučių visos mergaitės 
ir Es-Džėjus. Nuo tų plojimų raukšlė tarp misterio Makuono akių 
įsirėžė dar giliau. 

- Mano apskaičiavimu, esi skolingas Bobiui Pagyrūnui devy- 
niasdešimt centų. Mokėsi? 

- O jeigu ne? - paklausė kortų magas, piktai žiūrėdamas į Rion- 
dą. - Ką jūs padarysite? Bėgsite pas policininkus? 

- Gal mums reikėtų tiesiog palikti jį? - nervingai pasiūlė Ani- 
ta Gerber. 

- Policininkus? Na, ne, - atšovė Rionda, praleidusi draugės žo- 
džius pro ausis. Ji prirėmė Makuoną žvilgsniu. - Niekingi devy- 
niasdešimt centų iš tavo kišenės, o tu surauki snukį kaip vaikas, 
prikrovęs į kelnes. Nieko sau! 

Bet tik Bobis žinojo, kad svarbiausia buvo ne pinigai. Kartais 
misteris Makuonas pralošdavo ir gerokai daugiau. Kartais apsi- 
žioplinęs, kartais tyčia. Jis širdo dėl maišymo. Misteriui nepatiko, 

- Aš padarysiu tai, - tęsė Rionda, - papasakosiu alėjoje visiems, 
kas tik klausys, kad tu nagas. Makuonas Devyniasdešimt Centų - 
taip tave pavadinsių. Manai, po to negalėsi atsikratyti norinčių pa- 
lošti? 

- Aš tau parodyčiau, kur kojos dygsta, - iškošė Makuonas, bet 
įsikišo ranką į kišenę ir pasėmė monetų - šįkart daugiau. Atskai- 
čiavęs, kiek priklauso, metė: 

- Devyniasdešimt centų. Eik nusipirk sau martinio. 

- Aš juk dūriau aklai, - pasakė Bobis, sugniaužęs pinigėlius 
saujoje ir įleidęs juos į kišenę, kurią metalas nusvėrė kaip svarstis. 
Rytinis ginčas su mama dabar atrodė visiškai kvailas. Pinigų, kai 
grįš namo, turės daugiau negu išeidamas, ir tai nieko nereiškia. Vi- 
siškai nieko. - Aš tiesiog atspėjau. 

Misteris Makuonas atlyžo. Jis ir taip nebūtų jų puolęs. Kad jis 
ir žemas žmogus, bet ne iš tų, kurie kabinėjasi prie kitų žmonių. 
Jis nė už ką nežemintų savo protingų rankų mikliais ilgais pirštais, 
gniauždamas jas į kumščius, - tačiau Bobis nenorėjo palikti jo su- 
sikrimtusio, troško, kaip būtų išsireiškęs misteris Makuonas, atsi- 
sėsti ant atsarginių suoliuko. 

- Aha, spėlioji tu neblogai, - tarė misteris Makuonas. - Nori pa- 
mėginti trečią kartą, Bobi? Kaip reikiant pralobti? 

- Ne, mums jau tikrai metas, - užbėgo už akių misis Gerber. 

- Jeigu bandysiu dar kartą, tai pralošiu, - atsakė Bobis. - Ačiū, 
misteri Makuonai. Buvo labai įdomu palošti. 

- M-hm. Skusk iš čia, vaike. - Kortų magas jau žiūrėjo į prie- 
kį. Dairėsi naujų aukų. 


Kol jie važiavo namo, Kerolė ir jos draugės pagarbiai žvilgčio- 
jo į Bobį, - o Salas Džonas - suglumęs. Bobis pasijuto nejaukiai. 
Po kurio laiko Rionda atsigręžė ir įsmeigė į jį akis. 

- Tu ne šiaip aklai spėjai, - pareiškė ji. 

Bobis žiūrėjo į ją įsitempęs ir nieko nesakė. 

- Tave pastūmėjo. 

- Kaip tai? 

- Mano tėtis nebuvo labai azartiškas. Bet kartais jis nujausdavo 
numerius. Sakydavo, kad jį staiga apšvietė. Ir tada jis statydavo su- 
mą. Vieną kartą išlošė penkiasdešimt dolerių. Pripirko maisto at- 
sargų visam mėnesiui. Taip ir tau nutiko, a? 

- Ko gero, - sutiko Bobis. - Ir mane apšvietė. 


Kai grįžo, mama sėdėjo sūpynėse priešais paradines duris. Ji 
buvo persirengusi šeštadienines kelnes ir niūriai žvelgė į gatvę. 
Vangiai pamojo Kerolės mamai, kai ji pajudėjo mašina, nulydėjo 
akimis važiuojančią savo namų link. Bobis, žingsniuodamas take- 
liu, jautė, ką mąsto mama: misis Gerber vyras tarnauja laivyne, bet 
ji vis tiek turi vyrą, dar daugiau, Anita Gerber vairuoja “Univer- 
salą“. O Liza mina savo kojomis arba autobusu, jeigu kelias arti- 
mas, ir ima taksi, kai reikia nusigauti iki Bridžporto. 

Bet Bobis nutarė, kad ji daugiau ant jo nebeširsta, ir tai buvo 
nuostabu. 

- Gerai praleidai laiką Seivine, Bobi? 

- Geriau nebūna, - atsakė jis ir pagalvojo: “Kas yra, mama? 
Tau juk nerūpi, kaip man sekėsi pliaže. Ką tu sugalvojai?" Bet to 
jis nežinojo. 

- Tai gerai. Klausyk, mažiau... Atleisk, kad ryte susikirtome. 
Aš NEKENČIU, kai reikia dirbti šeštadieniais. - Paskutiniai žo- 
džiai išsiveržė kaip spjūvis. 

- Nieko tokio, mama. 

Ji palietė jo skruostą ir palingavo galvą. 

- Vis ta tavo šviesi oda! Tu negali įdegti, Bobi. Įdegis ne tau. 
Eime, ištepsiu vaikišku kremu. 

Jis nusekė pridurmui, nusivilko marškinius ir atsistojo priešais 
ją prie sofos. Mama ištepė jo nugarą, rankas iki pečių ir kaklą 
kvapniu kremu, po to patepė net skruostus. Vaikui buvo taip ma- 
lonu, kad jis vėl pagalvojo, kaip ją myli, kaip jam patinka, kai jį 
šitaip glosto. Vėliau pasvarstė, ką ji pasakytų išgirdusi, kad jis pa- 
bučiavo Kerolę Apžvalgos Rate. Nusišypsotų? Turbūt ne. O jeigu 
dar išgirstų apie misterį Makouną su kortomis... 

- Tavo viršutinio draugo nematyti, - nutraukė tylą mama. - Ži- 
nau, kad jis namuose, nes radijas plyšauja be proto. “Jankiai" l0- 
šia. Kažin kodėl neišėjo į verandą, kur vėsiau? 

- Tikriausiai, nenorėjo, - atsakė Bobis. - Mama, o tu ar gerai 
jautiesi? 

Liza metė į jį išsiblaškiusį žvilgsnį. 

- Kuo puikiausiai, Bobi. - Šyptelėjo, Bobis atsakė jai šypsena. 
Bet jam teko pasistengti: vaikas nebuvo įsitikinęs, kad mama jau- 
čiasi tikrai gerai. Priešingai, jis buvo beveik tikras, kad yra ne taip. 

Jį ir vėl apšvietė. 


Vakare lovoje Bobis gulėjo ant nugaros, išskėtęs kojas iki čiu- 
žinio kampų, ir spoksojo į lubas plačiai atmerktomis akimis. Jo 
langas taip pat buvo atvertas, ir tykiai plaikstėsi užuolaida, o iš 
kažkieno lango veržėsi “Pleterių"* balsai: “Gęstant auksinei dienai 
mėlynoj tamsoj pasitinki mane“. Dar toliau ūžė lėktuvas ir pypsėjo 
automobilis. 

Riondos tėvas sakydavo, kad jį tartum kažkas apšvietė: ir vieną 
kartą išlošė penkiasdešimt dolerių. Bobis sutiko: “apšvietė, žino- 
ma, apšvietė", bet loterijos skaičiaus jis nebūtų atspėjęs net gelbė- 
damas savo gyvybę. Reikalas tas... 

“Reikalas tas, kad misteris Makuonas kiekvieną kartą žinojo, 
kur dama, todėl žinojau ir aš“. 

Vos tik Bobis suvokė tai, viskas stojo į savo vietas. Guli pavir- 
šiuje, bet jam buvo taip linksma ir... na... juk jeigu žinai ką nors, 
tai tiesiog žinai ir baigta, ar ne? Gali susimąstyti, jeigu tave apšvie- 
čia, bet jeigu ką nors žinai, tai žinai, ir baigtas kriukis. 

Bet iš kur jis sužinojo, kad mama klijuoja kupiūras kataloge 
tarp puslapių, reklamuojančių apatinį trikotažą? Iš kur sužinojo, 
kad katalogas apskritai guli tenai? Apie katalogą ji niekad nepra- 
sitarė. Niekad nieko nepasakojo ir apie mėlyną ąsotėlį, kur dėda- 
vo monetas, nors, aišku, apie jį Bobis žino jau daugelį metų, juk 
ne aklas, nors kartais atrodo, kad seniausiai apakęs. Bet katalogas? 
Monetos išpilamos, keičiamos į popierinius pinigus, o šie klijuo- 
jami į katalogą? Viso šito jis niekaip negalėjo žinoti, tačiau, gulė- 
damas lovoje per tą laiką, kai “Tamsos metą" pakeitė “Žemės an- 
gelas“, berniukas jau žinojo, kad katalogas guli ten. Jis žinojo, nes 
žinojo mama ir staiga pagalvojo apie katalogą. Ir Apžvalgos Rato 
kabinoje jis žinojo, kad Kerolė nori, jog pabučiuotų ją dar kartą, 
nes tai buvo pirmas tikras jos bučinys su Beniuku ir ji gerai vis- 
ko nesuprato. Bet tiesiog žinoti - ne tas pat, kas nujausti ateitį. 

- Ne, čia tiesiog minčių skaitymas, - sukuždėjo jis, ir ėmė vir- 
pėti, tarytum nudegimai saulėje būtų virtę ledu. 

“Saugokis, mielas Bobi! Nesisaugosi, kuoktelsi kaip Tedas su 
savo žemaisiais žmonėmis!" 

Toli toli, miesto aikštėje laikrodis ėmė mušti dešimtą valandą. 
Bobis pasuko galvą į žadintuvą ant rašomojo stalo. “Big Benas" 
tvirtino, jog kol kas tik devynios penkiasdešimt aštuonios. 

“Na, gerai, vadinasi, miesto laikrodis šiek tiek skuba arba ma- 
nasis atsilieka. Aišku. Miegok dabar“. 

Jis nesitikėjo, kad galės užmigti, - bent jau ne taip staiga, ta- 
čiau diena prabėgo: ginčas su mama, pinigai, išlošti iš paplūdimio 
sukčiaus, bučinys pačiame Apžvalgos Rato viršuje... ir jis ėmė 
grimzti į malonų sapną. 

“Galbūt ji mano mergina, - pagalvojo Bobis. - Galbūt, vis dėlto 
ji mano mergina“. 

Per paskutinį, anksčiau laiko tolumoje mirštantį miesto laikro- 
džio dūžį Bobis užmigo. 

V. Bobis skaito laikraštį. Kaštoninis su balta 
krūtinėle. Didžiulė permaina Lizai. Plačiosios gatvės 
stovykla. Nerami savaitė. Kelionė į Providensą 


Pirmadienį, kai mama išėjo į darbą, Bobis užlipo pas Tedą pa- 
skaityti laikraščio (nors jo akims nieko nebuvo ir puikiausiai ga- 
lėjo skaityti pats, Tedas sakė, kad jam patinka klausytis Bobio bal- 
so, o kai tau skaito, kai skutiesi, apskritai prabanga). Tedas stovėjo 
ankštame savo vonios kambarėlyje priešais atviras duris ir gram- 
dėsi nuo veido putą, kol Bobis supažindino jį su antraštėmis įvai- 
riuose puslapiuose. 

- “MŪŠIAI VIETNAME STIPRĖJA"? 

- Prieš pusryčius? Ne, ačiū. 

- “VEŽIMĖLIŲ VAGYSTĖ. SUIMTAS VIETINIS GYVEN- 
TOJAS"? 

- Pirmą pastraipą, Bobi. 

- “Kai vakar pavakare į namus Poind Leine pasibeldė polici- 
ja, Džonas T. Andersonas iš Harvičo išsamiai papasakojo apie savo 
pomėgį - supermarketų vežimėlių kolekcionavimą. “Jis labai įdo- 
miai pasakojo apie savo hobį, - pasakė policininkas Kerbis Molo- 
jus iš Harvičo policijos, - bet mūsų neįtikino, kad visi vežimėliai 
įsigyti sąžiningu būdu“. Pasirodo, kad Molojus neprašovė. Iš dau- 
giau kaip penkiasdešimties vežimėlių, stovėjusių misterio Ander- 
sono galiniame kieme mažiausiai dvidešimt buvo nuvaryti iš Har- 
vičo “Bet kokios bakalėjos" ir universalinės. Aptikti keli vežimė- 
liai net iš Stansberio parduotuvės“. 

- Užteks, - pasakė Tedas, skalaudamas skustuvą po karštu van- 
deniu ir kišdamas prie muilino kaklo. - Stambaus kalibro provin- 
ciališkas šaipymasis iš smulkaus maniakinio vogimo. 

- Aš nesuprantu. 

- Iš visko sprendžiant, misteris Andersonas serga nervais - ki- 
taip sakant, psichine liga. O ar tau juokingi atrodo psichiniai su- 
sirgimai? 

- Ne. Žmonių, kuriems trūksta vieno varžtelio, man gaila. 

- Malonu girdėti. Pažinojau žmonių, kurie varžtelių apskritai 
neturėjo. Ir tokių labai daug, tiesą sakant. Kartais jie atrodo apgai- 
lėtini, kartais sukelia pagarbą arba siaubą, bet jie nėra juokingi. 

“VEŽIMĖLIŲ VAGYSTĖ" - nieko sau. Kas daugiau? 

- “KYLANTI KINO ŽVAIGŽDĖ ŽUVO AUTOMOBILIO 
AVARIJOJE EUROPOJE". 

- Fu! Nereikia. 

- “IANKIAI"" PERĖMĖ ŽAIDĖJĄ IŠ “SENATORIŲ"? 

- Kad ir ką “Jankiai" padarė “Senatoriams", manęs tai nedo- 
mina. 

- “ALBINIS TAIKOSI SU PRALAIMĖJUSIOJO DALIA"? 

- Taip, šitą paskaityk. 

Tedas įdėmiai klausėsi, kruopščiai gramdydamas kaklą. Patį 
Bobį straipsnis ne itin sužavėjo - vis dėlto buvo ne apie Floidą Pa- 
tersoną ar Ingemarą Johansoną (Salas pavadino švedų boksininką 
Leliuku Inge), bet vis tiek skaitė atsidėjęs. Dvylikos raundų dvi- 
kova tarp Tomio Uragano Heivudo ir Edžio Albinio turėjo įvykti 
kito trečiadienio vakare Medison Skver Gardene. Abu priešininkai 
puikiai pasirodė praeityje, bet svarbiausiu, jeigu ne lemiamu, fak- 
toriumi buvo amžius - dvidešimt trejų metų Heivudas prieš trisde- 
šimt šešerių Edį Albinį, ir tai, kad vienas iš jų buvo pripažintas fa- 
voritas. Nugalėtojui atiteks galimybė rudenį susitikti su sunkaus 
svorio čempionu ir pabandyti atimti iš jo titulą, - maždaug tuo me- 
tu, kai Ričardas Niksonas taps prezidentu (Bobio mama neabejo- 
jo pastarojo pergale: net nesvarbu, kad Kenedis - katalikas, tiesiog 
jis labai jaunas ir įsikarščiavęs gali priskaldyti daug malkų). 

Straipsnyje Albinis sakė suprantąs, kodėl jis nurašomas - ne- 
be toks jaunas, kai kas mano, kad jo dienos baigiasi, nes pralaimė- 
jo nokautu Cukriniam Berniukui Mastersui. Suprantama, jis žinąs, 
kad Heivudo rankos ilgesnės ir tokio amžiaus jis bus nelengvas 
priešininkas. Bet jis atkakliai treniruojasi, šokinėja per virvutę, o 
trenerių komanda parinko vaikiną, kurio judesiai ir smūgiai pana- 
šūs į Heivudo. Straipsnis mirgėjo epitetais “nepalenkiamas", “ku- 
pinas ryžto“, o apie Albinį buvo pasakyta, kad jis “karštakošis". 
Bobis numanė, kad straipsnio autorius įsitikinęs, jog iš Albinio liks 
šlapia vieta, ir labai jo gailisi. Klaindinstas (Tedas Bobui padėjo 
teisingai perskaityti šitą pavardę) teigė, jog tai, ko gero, bus pas- 
kutinis Albinio mūšis. “Kitados jis buvo ne iš kelmo spirtas, - ra- 
šė Klaindinstas, - bet jo laikas praėjo. Jeigu Edis išsilaikys šešis 
raundus, nusiųsiu savo vaikį miegoti be vakarienės". 

- Irvingas Klaindinstas ka-mai, - burbtelėjo Tedas. 

- K-ką? 

- Kvailys. - Tedas žvelgė į langą, į tą pusę, iš kurios kiauksė- 
jo misis O“ Hara šuva. Ne visai nereginčiomis akimis, kaip kartais 
pasitaikydavo, bet nutolęs. 

- Jūs jį pažįstate? - pasiteiravo Bobis. 

- Ne-ne, - atsakė Tedas. Klausimas tarsi jį nugąsdino. Po to 
pralinksmino. - Esu apie jį girdėjęs. 

- Manau, kad tam Albiniui bus riesta. 

- Iš anksto nieko spręsti negalima. Todėl ir įdomu. 

- Jūs apie ką? 

- Apie nieką. Pereik prie komiksų, Bobi. Man reikia Flešo Gor- 
do. Ir pirma pasakyk man, kaip apsirengusi Deilė Arden. 

- Kodėl? 

- Nes ji, mano galva, tikra lėlytė, - atsakė Tedas, ir Bobis 
prunkštelėjo. Nieko negalėjo sau padaryti. Kartais Tedas kad pa- 
sakys! 


Kitą dieną, grįždamas iš Sterlig Hauso, kur užpildė visas an- 
ketas vasaros beisbolui, Bobis užtiko parke, prie medžio prismeigtą 
kruopščiai atspausdintą skelbimą: 


PRAŠAU, PADĖKITE MUMS RASTI FILĄ! 
FILAS - mūsų ŠUNIUKAS! 
FILUI 7 METAI! 

FILAS - KAŠTONINIS su BALTA KRŪTINĖLE:! 
JO AKYS RYŠKIOS ir LABAI PROTINGOS! 
AUSŲ GALIUKAI - JUODI! 

Atneš kamuoliuką, jeigu pasakysite: “ATNEŠK, FILAI!* 
PASKAMBINKITE HOuzitonik 5-8337! 

(arba) 
ATVESKITE ADRESU Haigeito aveniu 745! 
SAGAMORŲ ŠEIMA! 


Filo nuotraukos nebuvo. 

Bobis ilgokai stoviniavo prie skelbimo. Dalis jo veržėsi kuo 
skubiau grįžti namo ir papasakoti Tedui; ne tik apie tai, bet ir apie 
pusmėnulį su žvaigžde, nupieštus prie “klasių". O kita dalis tvir- 
tino, kad parkas pilnas visokių skelbimų - štai, ant gretimos guo- 
bos priklijuota koncerto afiša, - jis būtų kvailas per visą pilvą, jei- 
gu dėl tokio nieko sugadintų Tedui nuotaiką. Šitos dvi mintys ko- 

vėsi viena su kita, kol virto dviem besitrinančiais pagaliukais, gra- 
sinančiais pakurti smegenis. 

“Negalvosiu apie tai," - pasakė jis sau, pasitraukdamas nuo 
skelbimo. Ir kai balsas iš sąmonės gelmių - grėsmingas SUAUGU- 
SIOJO balsas - priminė, kad jam MOKA už tai, kad galvotų apie 
tai, kad PASAKOTŲ apie tai, Bobis liepė balsui užsičiaupti. Tas 
nutilo. 

Priartėjęs prie namų jis pamatė, kad mama vėl sėdi ant sūpy- 
nių, šį kartą dygsniuodama chalato rankovę. Ji pakėlė akis - parau- 
dusiais vokais, užtinusias. Vienoje rankoje ji gniaužė popierinę 
servetėlę. 

- Mama)?.. 

“Kas atsitiko?" - baigė mintyse jis, nes prasižioti būtų nepro- 
tinga. Prisišauktų nemalonumus. Ne, niekas jo neapšvietė, kaip ta- 
da Seivin Roke, bet gerai ją pažįsta, žino, kaip mama žiūri, kai yra 
blogos nuotaikos, prisimena, kaip ranka gniaužo nosinę. Ji giliai 
atsiduso, atsitiesė, pasiruošusi atsikirsti, jeigu pajustų spaudimą. 

- Kas? - paklausė ji. - Tavo galvoje dar kas nors, be plaukų? 

- Ne, - atsakė berniukas, ir jam pačiam balsas pasirodė keistai 
nedrąsus. - Buvau Sterling Hause. Jau iškabinti beisbolo koman- 
dų sąrašai. Ir šią vasarą būsiu Vilkas. 

Liza linktelėjo ir šiek tiek atsileido. 

- Manau, kad kitais metais išsimuši į Liūtus. - Ji nukėlė siuvi- 
mo reikmenų krepšelį nuo sūpynės, pastatė ant grindų ir paplojo 
per laisvą vietą. - Atsisėsk prie manęs, Bobi. Turiu tau kai ką pa- 
sakyti. 

Bobis atsisėdo kamuojamas baisiausių nuojautų - šiaip ar taip 
mama verkė ir jos balsas buvo labai rimtas, - o paaiškėjo, kad bai- 
minosi visiškai be reikalo. 

- Misteris Bidermenas... Donas... pakvietė važiuoti mane su 
misteriu Kušmanu ir misteriu Dinu į seminarą Providense. Man tai 
nepaprasta proga. 

- O kas yra seminaras? 

- Na, kažkas panašaus į konferenciją - žmonės susirenka apie 
ką nors daugiau sužinoti, pasitarti, pasvarstyti. Šitas apie “Nekil- 
nojamąjį turtą septintajame dešimtmetyje". Aš labai nustebau, kai 
Donas mane pakvietė. Žinojau, kad Bilas Kušmanas ir Kertisas Di- 
nas važiuos - jie juk agentai. Bet kad Donas pasikvies mane... - Ji 
staiga nutilo pasisuko į Bobį ir nusišypsojo. Vaikas nutarė, kad 

šypsena nuoširdi, bet ji nederėjo prie paraudusių skruostų. - Net 
nebežinau, kiek laiko svajoju tapti agente, o dabar taip netikėtai... 
Man tai nepaprasta proga, Bobi. Mums abiems. 

Bobis žinojo, kad mama nori pardavinėti nekilnojamąjį turtą. 
Ji turėjo knygų apie tai ir beveik kas vakarą skaitinėjo jas, pasi- 
braukdama svarbias eilutes. Tik jeigu proga tokia nepaprasta, ko- 
dėl ji verkia? 

- Jėga! - atsakė jis. - Tiesiai į dešimtuką! Tu ten daug išmok- 
si. O kada? 

- Kitą savaitę. Mes keturiese išvažiuojame antradienį anksti ry- 
te, o grįšime ketvirtadienį vėlų vakarą. Visi posėdžiai vyks “Vo- 
rik" viešbutyje, ten Donas užsakė mums numerius. Man net truputį 
nejauku. 

Jeigu būna nejauku, tai verkia? Gal ir taip, pagalvojo Bobis, 
jeigu esi suaugęs... o juo labiau - suaugusi. 

- Noriu, kad paklaustum Es-Džėjaus, ar leis tau pernakvoti pas 
juos iš antradienio į trečiadienį. Žinau, misis Salivan... 

Bobis papurtė galvą: 

- Nieko nebus. 

- Kodėl gi? - Liza metė į jį aršų žvilgsnį. - Misis Salivan vi- 
suomet anksčiau tave kviesdavosi. Ar ką nors iškrėtei? 

- Ne, mama. Tiesiog Es-Džėjus laimėjo savaitę “Vini" stovyk- 
loje. - Nuo “ini" lūpos išsitempė lyg šaipytųsi, bet jis pasistengė 
išlikti rimtas. Mama nenuleido nuo jo pikto žvilgsnio... o gal aky- 
se švietė panika? Panika ir dar kažkas? 

- Kokia dar “Vini" stovykla? Apie ką tu čia? 

Bobis paaiškino, kaip Es-Džėjus laimėjo nemokamą savaitę 
stovykloje “Vinivinja", o misis Salivan važiuos aplankyti tėvų į 
Viskonsiną - planus, kurie išsipildys: Didįjį Pilką Šunį ir taip to- 
liau. 

- Velnias! Na ir nesiseka! - Ji beveik nesikeikdavo, kalbėjo, 
kad velniavimasis ir “purvini žodeliai"" - nekultūringų žmonių atri- 
butas. Dabar ji sugniaužė kumštį ir daužydama juo į sūpynių rank- 
tūrį suriko: - Velnias! Velnias! Velnias! 

Valandėlę Liza Garfild sėdėjo ir mąstė. Bobis taip pat suko 
galvą. Gatvėje jis turėjo dar vieną draugą - Kerolę, bet abejojo, kad 
mama skambins Anitai Gerber ir prašys priimti sūnų pernakvoti. 
Kerolė - mergaitė, ir tai kažkodėl buvo svarbu, kai kalbama apie 
nakvynę. Kas nors, su kuo draugauja mama? Bet ji juk neturi tik- 

rų... išskyrus Doną Bidermeną (na, gal dar tuos du, kurie vyksta 
į seminarą Providense). Daug pažįstamų, su kuriais sveikinasi grįž- 
dami iš parduotuvės arba penktadienio vakare eina į vakarinį ki- 
no seansą, bet nieko, kam galėtų paskambinti ir paprašyti priglausti 
dviems naktims jos vienuolikametį sūnų. Jokių giminaičių... kiek 
Bobiui žinoma. 

Kaip žmonės, kurie eina artėjančiais takais, Bobis ir jo mama 
palaipsniui susitiko viename taške: Bobis aplenkė ją pora sekun- 
džių. 

- O Tedas? - paklausė jis ir vos neužspaudė delnu sau burnos 
- mama net kilstelėjo. | 

Jo mama stebėjo, kaip ranka vėl nusileidžia ant kelio, taip pat 
dygiai šypsodamasi, kaip tardama priežodžius: “Prieš mirdamas 
spėsi srėbtelėti purvo“, “Du žmonės žiūrėjo pro kalėjimo pinučius: 
vienas matė purvą, kitas - žvaigždes" arba mėgstamiausią - “Gy- 
venimas neteisingas“. 

- Manai, nežinau, kad vadini jį Tedu, kai lieki vienas? - pa- 
klausė ji. - Tu ką, manei, kad esu kurčia, Bobi? - Ji atsilošė ir pa- 
sisuko į gatvę. Lėtai pro šalį praplaukė “Kraisler niujorker" - juo- 
kingas, su pūstais kaip sijonėliai buferiais, tviskantis chromu. Bo- 
bis įsižiūrėjo. Už vairo sėdėjo žilas senukas mėlynu švarku. Bobis 
pagalvojo, kad jis, veikiausiai, normalus. Senas, bet ne žemas. 

- Gal kas nors ir pavyks, - pagaliau ištarė Liza. Pasakė susi- 
mąsčiusi, daugiau sau nei Bobiui. - Eime pasišnekėti su Brotige- 
nu. 

Kildamas paskui ją į trečiąjį aukštą vaikas spėliojo, ar seniai 
mama išmoko teisingai tarti Tedo pavardę. Prieš savaitę? Mėnesį? 

“Mokėjo iš pat pradžių, kvaily, - pagalvojo jis. - Iš pat pra- 
džių." 


Bobis tikėjosi, kad Tedas liks savo kambaryje trečiajame aukš- 
te, o jis savo pirmajame. Laikys atviras duris ir reikalui esant pa- 
sišauks vienas kitą. 

- Nemanau, kad Kilgolensai arba Protskiai apsidžiaugs, kai tu 
trečią nakties imsi šauktis misterio Brotigeno, kad susapnavai koš- 
marą, - kandžiai pareiškė Liza. Kilgolensai ir Protskiai gyveno ant- 
rajame aukšte. Garfildai nepalaikė su jais jokių ryšių. 

- Nesapnuosiu jokių košmarų, - atšovė Bobis įsižeidęs, kad su 
juo kalba kaip su mažiumi. - Taip, kad verkčiau. 

- Patylėk, - nukirto mama. Ji sėdėjo už Tedo virtuvinio stalo, 
abu suaugusieji rūkė, o priešais Bobį stovėjo vaisvandenių stiklas. 

- Ne pati geriausia mintis, - pasakė jam Tedas. - Tu šaunus vy- 
rukas, Bobi, atsakingas, protingas, bet vienuolikos metų berniukas, 
mano supratimu, dar per mažas gyventi savarankiškai. 

Bobiui buvo lengviau išgirsti iš kaimyno, kad yra mažas, ne- 
gu iš mamos. Na, tenka pripažinti, kad nyku atsibusti naktį ir eiti 
į tualetą žinant, jog esi namuose visiškai vienas. Ištvertų, žinoma, 
bet gerai jautė, kad būtų nesmagu. 

- O ką pasakytum apie sofą? - paklausė jis. - Ją gi galima iš- 
skleisti, taip? - Jie niekad sofos neišlankstydavo, bet Bobis gerai 
prisiminė, kaip mama kažkada sakė, kad iš jos pasidaro lova. Jis 
nesuklydo, ir problema išsisprendė. Greičiausiai ji nenorėjo, kad 
Bobis miegotų jos lovoje (o “Bretigenas" - juo labiau), taip pat bu- 
vo nusistačiusi prieš tvankų Tedo kambarėlį trečiajame aukšte. Bo- 
bis nusprendė, jog mama taip karštligiškai ieškojo sprendimo, kad 
pražiopsojo patį paprasčiausią. 

Ir buvo nutarta, kad kitą savaitę antradienį ir trečiadienį Tedas 
permiegos ant išskleistos sofos Garfildų svetainėje. Bobis džiūga- 
vo: jo laukia dvi savarankiškos dienos - netgi trys, jeigu skaičiuo- 
sime ketvirtadienį, o naktį, kai gali pasidaryti nejauku, greta mie- 
gos Tedas. Ne ateinanti auklė, o suaugęs draugas. Žinoma, ne vi- 
sai savaitė “Vini" stovykloje, kaip Salui Džonui, bet panašu. “Pla- 
čiosios gatvės" stovykla," - pagalvojo Bobis ir vos nenusijuokė 
balsu. 

- Mes linksmai leisim laiką, - pasakė Tedas. - Aš sukurpsiu 
prabangiausią savo patiekalą: pupeles su dešrelėmis. - Ir pasilen- 
kęs pataršė Bobio ežiuką. 

- Na, jeigu bus pupelės su dešrelėmis, gal pasiimkite į apačią 
šitą? - tarė jo mama ir pirštais su cigarete parodė į Tedo ventilia- 
torių. 

Tedas su Bobiu nusijuokė. Liza Garfild šyptelėjo karčia savo 
šypsena, pasukiojo cigaretę ir užgesino ją Tedo peleninėje. 

Kai Bobis su mama leidosi laiptais, jis prisiminė skelbimą par- 
ke - pradingęs šuniukas, kuris atneš KAMUOLIUK Ą, jeigu pasa- 
kysite: “ATNEŠK, FILAI!“* Jis turi papasakoti Tedui. Turi papa- 
sakoti apie viską. Bet jeigu tai išgirdęs Tedas išsikraustys iš 149- 
ojo namo? Kas liks su juo kitą savaitę? Kas nutiks “Plačiosios gat- 
vės" stovyklai, dviems draugams, vakarienei šveičiantiems garsią- 

sias Tedo pupeles su dešrelėmis (gal netgi priešais televizorių, ko 
mama paprastai neleisdavo), ir ėjimui miegoti taip vėlai, kaip tik 
norėsis? 

Bobis pažadėjo sau: jis papasakos Tedui viską kitą penktadie- 
nį, kai mama grįš iš to savo seminaro ar konferencijos. 

Tas pažadas neįtikėtinai nuskaidrino Bobiui sąžinę, ir kai po 
dviejų dienų jis pamatė apverstą “PARDUODAMA"' kortelę “Bet 
kokios bakalėjos" skelbimų lentoje, - pamiršo ją vos nusisukęs. 


Nepaisant viso to, savaitė Bobiui Garfildui buvo labai nerami. 
Jis pamatė dar du skelbimus apie keturkojų draugų dingimą - vieną 
miesto centre, o antrą - Ešerio skersgatvyje, už pusės mylios nuo 
“Ešerio Ampyro". (Kvartalo, kuriame gyveno, buvo per mažai, da- 
bar jis nusigaudavo vis toliau ir toliau.) O Tedas vis dažniau nu- 
grimzdavo į nebūtį ir tie priepuoliai tęsdavosi vis ilgiau. Kartais jis 
kažką kalbėdavo - ir ne visuomet angliškai. O net tada, kai buvo 
galima suprasi, vapėjo kažkokias nesąmones. Šiaip Bobis laikė Te- 
dą vos ne pačiu protingiausiu, nuovokiausiu, na, pačiu saviausiu iš 
tų, kuriuos pažinojo. Bet kai jis užsimiršdavo, tapdavo nejauku. 
Gerai dar, kad mama nežinojo. Kažin ar paliktų jį globai žmogaus, 
kuris retsykiais atsijungia ir ima murmėti visokius niekus angliš- 
kai arba nežinoma kalba. 

Per vieną tokį transą, kai Tedas beveik pusantros minutės ne- 
judėdamas žiūrėjo į niekur ir visiškai neatsiliepė į vis nerimastin- 
gesnius berniuko klausimus, tam toptelėjo, kad kaimynas, galbūt, 
dabar yra kokiame nors kitame pasaulyje - kad jis paliko Žemę 
kaip “Žiedo aplinkui Saulę" veikėjai, kai suprato, jog vaikiško vil- 
kelio spirale gali keliauti, kur tik užsigeidžia. 

Užsigalvojęs Tedas spaudė tarp pirštų cigaretę. Pelenų galiu- 
kas vis ilgėjo, po kurio laiko pabiro ant stalo. Kai smilkstantis ga- 
liukas beveik pasiekė kampuotus Tedo sąnarius, berniukas atsar- 
giai ištraukė cigaretę ir jau laikė ją virš perpildytos peleninės, tada 
Tedas staiga atsipeikėjo. 

- Rūkai? - paklausė jis suraukdamas antakius. - Po paraliais, 
Bobi, tau dar anksti! 

- Ne, tik norėjau užgesinti. Pamaniau... - Bobis patraukė pe- 
čiais staiga susidrovėjęs. 

Tedas žvilgtelėjo į savo smilių ir didįjį pirštą, pažymėtus ne- 

nuplaunama geltona nikotino dėme, ir nusijuokė - skardžiu, lojan- 
čiu, visai nelinksmu juoku. 

- Pamanei, kad nusisvilinsiu, a? 

Bobis linktelėjo. 

- Apie ką galvojate, kaip taip atsijungiate? Kai dingstate? 

- Sunku paaiškinti, - atsakė misteris Brotigenas, tada paprašė 
Bobį perskaityti jo horoskopą. 

Mintys apie Tedo priepuolius trukdė gyventi. O tylėti apie tai, 
už ką kaimynas jam mokėjo, buvo dar sunkiau. Dėl to Bobis - pa- 
prastai labai gerai mėtantis kamuolį - keturis kartus nepataikė, kai 
Vilkai žaidė Sterling Hauze. Ir keturis kartus pralaimėjo “laivų 
mūšį" Salui, kai lauke lijo. 

- Kas tau? - paklausė draugas. - Tu trečią kartą sakai kvadra- 
tėlius, kuriuos jau šaukei. Aš staugiu tau į ausį, kol atsakai. Kas 
yra? 

- Nieko, - atsakė jis. “Viskas" - štai, ką jis jautė. 

Kerolė taip pat du kartus paklausė Bobio, ar jis neserga, misis 
Gerber pasidomėjo, ar “turi apetitą", o Ivona Laving mestelėjo, ar 
jam ne visi namie ir ėmė žvengti taip, kad vos nesprogo. 

Tik mama nepastebėjo nieko keisto Bobio elgesyje. Liza Gar- 
fild buvo užsiėmusi kelione į Providensą. Vakarais ji kalbėdavo- 
si su misteriu Bidermenu ar vienu iš tų dviejų, kurie važiavo tenai 
(vienas Bilis Kušmanas, o koks kitas - Bobis pamiršo) telefonu; 
dėliojo drabužius ant lovos taip, kad nesimatė užtiesalo, po to pur- 
tydavo galvą ir viską sukimšdavo atgal į spintą; tardavosi telefo- 
nu, kada daryti šukuoseną, o vėliau perskambindavo ir teiraudavo- 
si, ar galima pasidaryti dar ir manikiūrą. Bobis gerai nežinojo, ką 
reiškia manikiūras. Teko paklausti Tedo. 

Pasiruošimas kelionei ją įtraukė, nors už viso to galėjai justi 
kažkokią grėsmę. Ji buvo kaip desantininkas pasiruošęs priešo 
kranto įtvirtinimų šturmui arba parašiutininkas, besirengiantis šuo- 
liui už fronto linijos. Vienas vakarinis pokalbis virto ginču pa- 
šnibždomis - Bobiui pasirodė, kad su misteriu Bidermenu, bet įsi- 
tikinęs nebuvo. Šeštadienį berniukas įėjo į mamos miegamąjį ir pa- 
matė, kad ji apžiūrinėja dvi naujas sukneles - “išeigines sukneles", 
- vieną su siauromis petnešėlėmis, kitą - visai be petnešėlių, tik vir- 
šus kaip maudymosi kostiumėlio. Jų dėželės mėtėsi ant grindų, iš 
jų it puta plaukė plonytis rūkomasis popierius. Mama stovėjo pa- 

linkusi virš suknelių ir žiūrėjo į jas su tokia veido išraiška, kokios 
Bobiui dar neteko matyti: didžiulės akys, suraukti antakiai, įsitem- 
pę balti skruostai, ant kurių liepsnoja raudonos dėmės. Vieną ranką 
ji spaudė prie burnos, ir jis išgirdo spragsėjimą - mama kramtė na- 
gus. Peleninėje ant biuro smilko cigaretė, iš visko sprendžiant, pa- 
miršta. Akys išsiplėtusiais vyzdžiais lakstė nuo suknelės prie suk- 
nelės. 

- Mama? - ištarė Bobis, ir ji pašoko - iš tikro pašoko. Tada žai- 
biškai atsisuko į jį ir žiauriai išsišiepė. | 

- Ach, velnias! - kone suurzgė ji. - Tu ką - NESIBELDEI?! 

- Atleisk, - burbtelėjo berniukas ir ėmė trauktis prie durų. Ma- 
ma niekad neliepdavo jam belstis. - Mama, tau negera? 

- Netgi labai gera! - Ji pastebėjo cigaretę, griebė ją ir ėmė ener- 
gingai traukti. Bobis pagalvojo, kad dūmai tuoj ims rūkti mamai 
iš ausų, nosies ir burnos. - Nors būtų geriau, jeigu rasčiau sukne- 
lę priėmimui, su kuria neatrodyčiau kaip Karvė Elzė. Kadaise dė- 
vėjau šešto dydžio, ar žinai? Prieš tai, kai ištekėjau už tavo tėvo, 
nešiojau šeštą dydį. O dabar pažvelk į mane! Karvė Elzė! Sumau- 
tas Mobis Dikas! 

- Mama, tu visai nestora. Priešingai, pastaruoju metu... 

- Nešdinkis, Bobi. Prašau, nelįsk prie manęs. Man skauda gal- 
vą. 

Naktį jis vėl girdėjo, kaip mama verkia. O ryte pamatė, kaip ji 
atsargiai lanksto į lagaminą vieną suknelę - tą su petnešėlėmis. O 
antrąją deda į parduotuvės dėžutę - ant dangtelio dailiomis oran- 
žinėmis raidėmis buvo užrašyta: “LIUSI SUKNUTĖS, BRIDŽ- 
PORTAS". 

Pirmadienio vakare Liza pasikvietė Tedą Brotigeną pavakarie- 
niauti kartu. Bobis mėgo mamos gamintus mėsos suktinukus ir pa- 
prastai prašydavo pakartoti. Bet tą kartą sunkiai baigė ir vieną. Jis 
mirtinai bijojo, kad Tedas vėl užsigalvos, ir jo mama sukels iste- 
riją. 

Bet nuogąstavo be reikalo. Tedas įdomiai papasakojo apie savo 
vaikystę Niu Džersyje, atsakydamas į mamos klausimą išklojo ir 
apie savo darbą Hartforde. Bobiui pasirodė, kad apie buhalteriją jis 
kalba ne taip noriai, kaip apie pasivažinėjimą rogutėmis nuo sniego 
kalnelių, bet jo mama nieko nepastebėjo. O štai Tedas paprašė pa- 
kartoti suktinukų. 

Kai vakarienės likučiai buvo nukraustyti nuo stalo, Liza davė 
kaimynui telefonų sąrašą - tarp jų ir daktaro Gordono, Sterling 
Hauzo ir “Vorik" viešbučio administracijos. 

- Jeigu kas nors bus ne taip, paskambinkite man. Sutarta? 

Tedas linktelėjo: 

- Būtinai. 

- Bobi? Viskas tvarkoje? - Ji uždėjo delną ant kaktos, kaip ta- 
da, kai sūnus skųsdavosi karščiuojąs. 

- Ir dar kaip! Mes šauniai praleisime laiką. Taip, misteri Bro- 
tigenai? 

- Vadink jį Tedu! - kone riktelėjo Liza. - Jeigu jau nakvos mū- 
sų svetainėje, tai ir man geriau vadinti jį Tedu. Galima? 

- Na, žinoma. “Tedas" nuo šios akimirkos. 

Ir nusišypsojo. Bobis pagalvojo: kokia gera ta jo šypsena - 
draugiška, šilta. Jis nesuprato, kaip galima prieš tokią atsilaikyti. 
Bet mama nesutirpo. Netgi dabar, kai atsakinėjo Tedui, jos ranka 
nervingai ir nepatenkintai gniaužė servetėlę. Ir Bobis prisiminė 
vieną iš mėgstamiausių jos posakių: “Ja (arba juo) pasitikiu, kaip 
rojalį viena ranka pakeliu". 

- Nuo šios minutės aš - Liza. - Ji ištiesė ranką per stalą ir pa- 
spaudė kaimynui ranką, tarsi būtų ką tik susipažinę... nors Bobis 
gerai žinojo, kad mama susidariusi tvirtą nuomonę apie Tedą Bro- 
tigeną. Jeigu nebūtų atsidūrusi aklavietėje, sūnaus jam nepatikėtų. 
Nė už ką. 

Ji atsegė rankinę ir ištraukė baltą voką be jokio užrašo. 

- Čia dešimt dolerių, - pasakė ji, tiesdama voką Tedui. - Ma- 
nau, jums, vyručiai, patiks kartelį užkąsti ne namie - Bobis mėgsta 
“Koloniją", jeigu neprieštaraujate, - o gal užsimanysite nueiti į ki- 
ną? Na, nežinau, ką dar, bet ne pro šalį turėti šiek tiek atsargoje, 
taip? 

- Visuomet geriau apsidrausti, nei po to gailėtis, - sutiko Te- 
das, rūpestingai sulankstęs ir įkišęs voką į priekinę savo naminių 
kelnių kišenę, - bet nemanau, kad sugebėsime išleisti dešimt do- 
lerių per tris dienas, a, Bobi? 

- Ne. Net nesugalvoju kur. 

- Pinigai ėsti neprašo, - atrėmė Liza. Tai irgi mėgstamas jos 
posakis, kartu su “kvailam ir purvas pinigai". Ji išsitraukė cigaretę 
iš pakelio ant stalo prie sofos ir užsirūkė ne visai tvirta ranka. - Jūs, 

vaikinai, nepražūsite. Tikriausiai laiką praleisite geriau nei aš. 
Dirstelėjęs į jos nukramtytus kone iki mėsos nagus berniukas 
pagalvojo: “Tai jau tikrai“. 


Jo mama su kompanija keliavo į Providensą misterio Biderme- 
no automobiliu. Septintą ryto Liza su sūnumi stovėjo verandoje ir 
laukė. Viskas skendėjo balzganoje vasaros miglelėje, kuri prana- 
šauja karštas dienas. Iš Ešerio gatvės jų ausis pasiekė automobilių 
pypsėjimas ir tiršto mašinų srauto, judančio į darbus, šniokštimas, 
bet čia, Plačiojoje gatvėje, tik retkarčiais pravažiuodavo lengvasis 
ar krovininis automobilis. Bobis girdėjo žoliapjovės burzgimą ir 
nenutylantį Bauzerio skalijimą. Tas “au-au" buvo vienodas tiek 
birželį, tiek sausį. Bauzeris buvo pastovus kaip Dievas. 

- Tau visai nebūtina stovėti su manimi, - pasakė Liza. Ji apsi- 
vilko lietpaltį ir rūkė. Pasidažė šiek tiek daugiau nei paprastai, ta- 
čiau Bobis vis tiek įžiūrėjo pamėlusius paakius - vadinasi, ji pra- 
leido dar vieną neramią naktį. 

- Man norisi. 

- Tikiuosi, nieko neatsitiks, kad palieku tave su juo. 

- Na, ko tu jaudiniesi, mama? Tedas geras žmogus. 

Ji kažką numykė. 

Pakalnėje žybtelėjo chromas - iš Gerovės gatvės išsuko ir šlai- 
tu ėmė kilti misterio Bidermeno “Merkuris" (na, ne visai vulgari, 
bet gremėzdiška mašina). 

- Štai ir jis, štai ir jis, - šūktelėjo mama nervingai, tačiau links- 
mai. Ji pasilenkė. - Pabučiuok mane į žanduką, Bobi. Tavęs bu- 
čiuoti nenoriu, kad neištepčiau lūpdažiu. 

Bobis uždėjo pirštus jai ant alkūnės ir palietė lūpomis skruostą. 
Pajuto mamos plaukų, kvepalų, pudros aromatą. Daugiau jis nie- 
kad nebučiuos jos su tokia, nieko netemdoma meile. 

Liza šyptelėjo vangia šypsena, žiūrėdama ne į jį, 0 į purviną 
misterio Bidermeno automobilį, kuris grakščiai išsuko iš gatvės ir 
sustojo prie namo. Liza pasilenkė paimti dviejų savo lagaminų 
(daugoka, nutarė Bobis - du lagaminai dviems dienoms), bet vai- 
kas užbėgo už akių. 

- Jie sunkūs, Bobi, - pasakė mama. - Suklupsi ant laiptelių. 

- Ne, nesuklupsiu, - atšovė jis. 

Ji sutrikusi pasižiūrėjo į Bobį, tada pamojavo misteriui Bider- 
menui ir nuėjo prie mašinos, kaukšėdama aukštais kulniukais. Bo- 

bis ėjo greta, stengdamasis nesiraukyti nuo lagaminų svorio... ir 
ko ji į juos prikrovė? Drabužių ar plytų? 

Jis nutįsė juos prie šaligatvio krašto nesustojęs atsipūsti. Ir ge- 
rai. Misteris Bidermenas jau išlipo iš mašinos, atsainiai pakštelė- 
jo mamai į skruostą ir atrinko iš ryšulio bagažinės raktelį. 

- Kaip einasi, biče? A? - Misteris Bidermenas visuomet vadi- 
no jį “biču". - Trenk juos prie užpakalinių ratų, o aš padėsiu į vie- 
tą. Moterys visuomet tamposi su savimi pusę namų, taip? Juk ži- 
nai seną posakį - gyventi su jomis negalima, ir nušauti negalima, 
jei tu ne Montanoje. - Jis iššiepė dantis taip, kad Bobiui priminė 
Džeko šypsnį “Musių valdove". - Paimti vieną? 

- Susidorosiu, - atsakė berniukas ir paniuręs nusliūkino įkan- 
din misterio Bidermeno. Pečius maudė, kaklas sukaito ir išrasojo. 

Misteris Bidermenas atidarė bagažinę, paėmė lagaminus iš Bo- 
bio ir pastatė greta kitų. Už jo mama žiūrėjo į užpakalinį stiklą ir 
kalbėjosi su dviem vyrais, kurie važiavo kartu. Ji nusijuokė iš to, 
ką pasakė kažkuris bendradarbis. Bobiui tas juokas pasirodė ne tik- 
resnis už medinę koją. 

Misteris Bidermenas uždarė bagažinę ir pažvelgė į Bobį iš vir- 
šaus. Jis buvo siaurapetis, plačiu veidu, o žandai visuomet degė 
raudonai. Skyrimuose, kuriuos plaukuose paliko jo šukų dantys, 
matėsi rausva oda. Jis nešiojo akinius mažais apvaliais stiklais auk- 
siniuose aptaisuose. Ir šypsena berniukui atrodė tokia pat netikra, 
kaip mamos juokas. 

- Žaisi beisbolą vasarą, biče? - Donas Bidermenas truputį su- 
lenkė kelius ir suvaidino, kad švysteli beisbolo lazda. Bobis pagal- 
vojo, kad vaizdelis baisiai kvailas. 

- Taip, sere. Aš žaidžiu už Vilkus Sterling Hauze. Tikėjausi 
tapti Liūtu, bet... 

- Puiku. Puiku. - Misteris Bidermenas labai atvirai patikrino 
laikrodį - ryto saulės spinduliuose auksinis laikrodis akino, - tada 
paplekšnojo Bobiui per veidą. Vaikui teko sukąsti dantis, kad ne- 
atitrauktų galvos. - Na, metas pajudinti šitą karietą iš vietos! Aukš- 
čiau nosį, biče! Ir dėkui, kad paskolinai mums savo mamytę. 

Jis apsisuko ir nulydėjo Lizą priekinių durelių link. Nuvedė 
uždėjęs ranką ant nugaros. Tai Bobiui dar labiau nepatiko už bu- 
činį į skruostą. Jis spėjo pastebėti, kad du įsiganę vyrai griežtais 
kostiumais - antrojo pavardė Dinas, prisiminė jis, - kumši vienas 

“Kažkas čia ne taip", - pagalvojo Bobis, ir kai misteris Bider- 
menas atidarė duris priešais jo mamą, o toji šmurkštelėjo vidun, 
kilstelėjusi suknelę, kad nesusiglamžytų, jis norėjo paprašyti jos 
niekur nevažiuoti: iki Rod Ailendo labai toli. Ir iki Bridžporto toli. 
Jai geriau likti namie. 

Tik nepravėrė burnos, o tiesiog liko stovėti ant šaligatvio, kol 
misteris Bidermenas užtrenkė dureles ir apėjo mašiną iki vairuo- 
tojo pusės. Tada vėl suvaidino idiotišką padavimą. Ir dar kvailai 
pakrutino užpakalį. “Na ir šiknius!" - pagalvojo Bobis. 

- Žiūrėk, nedaryk nieko, ko aš nedaryčiau, biče, - pasakė mis- 
teris Bidermenas. 

- O jeigu padarysi, pavadink jį mano garbei, - karktelėjo Kuš- 
manas nuo galinės sėdynės. Bobis ne visai suprato, ką jis pasakė. 
Bet, greičiausiai ką nors juokinga, nes Dinas užsižvengė, o miste- 
ris Bidermenas pamerkė jam, suprask “tarp mūsų, draugelių“. 

Mama pasilenkė prie jo per langą. 

- Būk protingas, Bobi, - pasakė ji. - Aš grįšiu ketvirtadienio va- 
kare apie aštuntą... ne vėliau dešimtos. Ar tinka? 

“Ne, netinka! Nevažiuok su jais, nevažiuok su misteriu Bider- 
menu ir tais dviem žvengiančiais idiotais už nugaros. Tais šikniais. 
Labai prašau!" 

- Na, žinoma, tinka. Jis gi šaunuolis. Taip, biče? 

- Bobi? - pakartojo mama, nežiūrėdama į misterį Bidermeną. 
- Susitvarkysi? 

- Aha, - atsiliepė jis. - Aš gi šaunuolis. 

Misteris Bidermenas sustugo nuo juoko (“Kiaulę - mušk! Ger- 
klę - rėžk!" - pagalvojo Bobis) ir nuspaudė akceleratorių. 

- Providensas arba nieko! - suriko jis, ir “Merkuris" atsiplėšė 
nuo šaligatvio, išsuko į priešingą eismo juostą ir nuriedėjo Ešerio 
skersgatvio link. Bobis stovėjo prie gatvės krašto ir mojo automo- 
biliui, o tas pravažiavo pro Kerolės namą, pro Salą Džoną. Bobiui 
širdį užgulė sunkumas. Jeigu tai nuojauta - jeigu jį apšvietė, - at- 
eityje mielai be to apsieitų. 

Ant jo peties nusileido ranka. Jis pasuko galvą ir išvydo Tedą, 
kuris stovėjo šalia susisiautęs chalatu, su šlepetėmis ir pešė ciga- 
retę. Plaukai, kurie kol kas nebuvo atnaujinę pažinties su šukomis, 
styrojo aplinkui juokingais baltais sūkuriais. 

- Tai čia buvo bosas? - paklausė jis. - Misteris... Bidermeje- 
ris, taip? 

- BiderMENAS. 

- Jis tau patinka, Bobi? 

Su vos pastebimu kartėliu berniukas atsakė: 
- Patinka, kaip rojalį kilnoti viena ranka. 


VI. Purvinas senis. Karališkas Tedo patiekalas. 
Bjaurus sapnas. "Prakeiktųjų kaimas“. Ten apačioje 


Praėjus valandai po atsisveikinimo su mama Bobis išėjo į “B" 
beisbolo aikštelę už Sterling Hauzo. Tikras žaidimas prasidės tik 
antroje dienos pusėje, kol kas - nieko, tik treniruotės su lazda, bet 
ir tai buvo geriau negu nieko. “A" aikštelėje mažiai žaidė kažką, 
iš toli panašaus į beisbolą; “C" aikštelėje, pietinėje pusėje, vyres- 

Kai aikštės laikrodis išmušė vidudienį ir vaikai iškeliavo ieš- 
koti furgono su karštomis dešrelėmis, Bilas Pretas paklausė: 

- Koks ten senas krienas? 

Jis parodė į suolelį pavėsyje, ir nors Tedas vilkėjo ilgą lietpaltį, 
ant galvos buvo užsismaukęs seną fetrinę skrybėlę, akis slėpė po 
tamsiais akiniais, Bobis iš karto jį pažino. Ir Es-Džėjus tikriausiai 
būtų pažinęs, jeigu dabar nebūtų “Vini" stovykloje. Bobis vos jam 
nepamojo, bet susilaikė - Tedas juk užsimaskavo. Ir vis dėlto at- 
ėjo pažiūrėti, kaip žaidžia jo draugas iš pirmojo aukšto. Nors tai tik 
paprasta treniruotė, Bobis vis tiek pajuto, kaip gerkle ima kilti 
kvailas gumulas. Per dvejus metus, kai jis pradėjo žaisti beisbolą, 
mama atėjo pasižiūrėti tik kartą - praėjusį rugpjūtį, kai jo koman- 
da dalyvavo trijų miestų čempionate, - bet ir tada išėjo nesulauku- 
si, kai Bobis pasiuntė kamuolį, kuris ir buvo lemiamas. “Kažkam 
juk reikia dirbti, mielas Bobi, - būtų atsakiusi ji, - juk žinai, kad 
tavo tėvas nepaliko mūsų maudytis piniguose“. 

Žinoma, tai tiesa - jai reikėjo dirbti, o Tedas pensininkas. Ta- 
čiau Tedas turėjo slapstytis nuo žemųjų žmonių geltonais lietpal- 
čiais - ir tas darbas tęsėsi kiaurą parą. O tai, kad jie neegzistuoja, 
nieko nekeičia. Juk Tedas jais tiki... bet vis vien atėjo pažiūrėti, 
kaip jis žaidžia. 

- Tikriausiai koks nors purvinas senis sugalvojo nusižiūrėti 
pradinuko ir duoti jam pačiulpti, - leptelėjo Garis Šou. Garis bu- 
vo mažas ir kietas - berniukas, kuris žengia per gyvenimą atkišęs 

smakrą. Staiga dėl to, kad buvo su Bilu ir Gariu, Bobis ėmė ilgė- 
tis Salo Džono, kuris pirmadienį ryte (penktą valandą, tik pagal- 
vokite!) išvyko į “Vini" stovyklą autobusu. Es-Džėjus buvo nuo- 
laidus ir geras. Kartais Bobiui atrodė, jog Salas labiausiai traukia 
savo geru būdu. 

Iš lauko “C" pasigirdo garsus kaukštelėjimas - 142da kažkas 
smagiai tvojo kamuoliuką, o toks smūgis buvo ne nosiai tų, kurie 
žaidė “B" aikštelėje. Jį palydėjo garsus pritarimo riksmas, privertęs 
berniukus atsisukti ton pusėn. 

- Bernai iš Sent Gabo, - tarė Bilas. - Jiems atrodo, kad “C" lau- 
kas priklauso jiems. 

- Žiurkės, - iškošė Garis. - Jie visi mėmės. Visus suriesčiau! 

- O jeigu su penkiolika ar dvidešimt? - paklausė Bilas, ir Ga- 
ris užsičiaupė. Priekyje lyg veidrodis priešais saulę žybtelėjo fur- 
gonas su dešrelėmis. Bobis apčiuopė kišenėje dolerį. Tedas išėmė 
jį iš mamos palikto voko, tada užkišo šį už skrudintuvo ir pasakė 
jam, kad gali imti tiek, kiek reikės ir kada reikės. Bobis netvėrė 
džiaugsmu dėl tokio pasitikėjimo. 

- Nėra to blogo, kas neišeitų į gera, - pasakė Bilas. - Gal ga- 
biečiai sumuš tą bjaurų senį. 

Kai jie pasiekė furgoną, Bobis nusipirko tik vieną dešrelę vie- 
toj dviejų, kaip ketino. Jis prarado apetitą. Kai grįžo į aikštelę, ku- 
rion kaip tik su lazdomis ir kamuoliukais ėmė rinktis treneriai, ant 
suoliuko, kur sėdėjo Tedas, nieko nebebuvo. 

- Nagi, nagi! - suriko treneris Terelas, pliaukšėdamas delnais. 
- Kas nori pažaisti beisbolą? 


Vakare Tedas Garfildų orkaitėje paruošė iškilmingiausią savo 
patiekalą. Ir vėl buvo dešrelės, tačiau 1960 metų vasarą Bobis Gar- 
fildas galėjo pusryčiauti, pietauti ir vakarieniauti vien dešrelėmis, 
o tai dar ir prieš miegą vieną suraityti. 

Jis skaitė laikraštį, kol Tedas kurpė pietus. Tedas pageidavo iš- 
girsti tik kelias pastraipas apie artėjančią Patersono ir Johansono 
dvikovą, o štai straipsnį apie Albinio kovą išklausė iki paskutinio 
žodelio. Bobiui tai atrodė gana kvaila, bet jis buvo toks laimingas, 
kad nieko nesakė, o skųstis net nebūtų sugalvojęs. 

Jis negalėjo prisiminti nė vieno vakaro, kurį būtų praleidęs be 
mamos, ir jam jos trūko, tačiau vis tiek jautė palengvėjimą, kad ji 
trumpam išvyko. Bute jau kelias savaites ar net mėnesius tvyrojo 

kažkokia keista įtampa. Tarsi elektros dūzgimas, toks įprastas, kad 
nebejauti, o kai jis staiga nutrūksta - supranti, kaip buvo įaugęs į 
kraują. Ta mintis ištraukė iš atminties dar vieną mamos priežodį. 

- Ko susimąstei? - pasiteiravo Tedas, kai Bobis priėjo paimti 
lėkščių. 

- Apie tai, kad permaina - geriausias poilsis, - atsakė berniu- 
kas. - Kartais mama taip sako. Kad tik jai dabar būtų taip pat ge- 
ra, kaip man. 

- Ir aš to tikiuosi, - tarė Tedas, paskui pasilenkęs atidarė orkaitę 
ir patikrino, kaip pietūs. - Ir aš tikiuosi. 


Karališką kaimyno patiekalą sudarė konservuotos pupelės (tos 
rūšies, kurią labiausiai mėgo Bobis) ir dešrelės su prieskoniais - ne 
iš universalinės, o iš mėsos krautuvės netoli miesto aikštės (berniu- 
kas nutarė, kad Tedas pirko jas vilkėdamas savo maskuotę). Ir vis- 
kas buvo valgoma su krienais, nuo kurių dilgčiojo burna ir karš- 
tis plūdo į veidą. Tedas suvalgė dvi porcijas, Bobis - tris, užsiger- 
damas vynuoginiu “Kuleid" limonadu. 

Per pietus Tedas vieną kartą atsijungė prieš tai pasakęs, kad 
jaučia “juos" akių dugnu, tada perėjo į kažkokią užsienio kalbą ar 
šiaip pradėjo kažką vapalioti, bet viskas truko neilgai ir Bobiui 
apetito nesugadino. Priepuoliai buvo neatskiriama Tedo dalis kaip 
čiūžaujanti eisena ir nikotino dėmė ant dešiniojo smiliaus ir di- 
džiojo piršto. 

Indus nurinko abu. Tedas sudėjo pupelių likučius į šaldytuvą 
ir išplovė indus, o Bobis šluostė juos ir dėjo į vietą, nes žinojo, kur 
kas turi būti. 

- Nori važiuoti su manimi rytoj į Bridžportą? - paklausė Tedas, 
kol jie dirbo. - Galėsime nueiti į rytinį kino seansą, vėliau turiu 
vieną reikalą. 

- O kaipgi! - apsidžiaugė Bobis. - O ką norite pažiūrėti? 

- Pasiruošęs išklausyti bet kokį pasiūlymą, o pats galvojau pa- 
žiūrėti “Prakeiktųjų kaimą". Anglų filmas, sukurtas pagal labai ge- 
rą Džono Vindemo mokslinės fantastikos romaną. Tinka? 

Bobis net užsikirto iš jaudulio ir nepajėgė pratarti nė žodžio. 
Jis matė “Prakeiktųjų kaimo" reklamą laikraštyje - šiurpūs tipai su 
švytinčiomis akimis, - bet nė nesapnavo, kad pavyks jį pamatyti. 
“Harviče" miestelio aikštėje ar “Ešerio Ampyro“ rytiniame sean- 
se tokio nė už ką nerodytų. Suka juostas apie pabaisas-vabzdžius, 

vesternus arba karinius filmus apie Odį Merfį. Ir nors mama ves- 
davosi jį į vakarinius seansus, mokslinės fantastikos ji nemėgo (Li- 
zai labiau patiko melancholiškos meilės istorijos, kaip kad “Tamsa 
viršutinėje laiptų aikštelėje“). O ir kino teatrai Bridžporte buvo ki- 
tas reikalas, ne tas senutėlis “Harvičas" ar pernelyg "sausas “Am- 
pyras“ su paprastu fojė. Bridžporto kino teatrai priminė stebuklin- 
gas pilis - didžiuliai ekranai (tarp seansų juos dengė kilometrai ak- 
somo užuolaidos), lubos, ant kurių kaip žvaigždės mirgėjo lempu- 
tės... ir DU balkonai. 

- Bobi? 

- Žinoma! - atsakė jis pagaliau ir pagalvojo, kad naktį, ko ge- 
ro, neužmigs. - Labai norėčiau. Bet negi jūs nebijote... na, žino- 
te... 

- Važiuosime ne autobusu, o taksi. Telefonu išsikviesiu kitą, 
kai nutarsime grįžti namo. Viskas bus gerai. Ir, man atrodo, jie 
traukiasi. Netgi nejaučiu jų taip gerai. 

Tačiau sakydamas tai Tedas žiūrėjo į šalį, ir Bobiui pasirodė, 
kad jis primena žmogų, kuris pasakoja sau istoriją, o pats ja neti- 
ki. 

“Baik! Žemieji žmonės neegzistuoja, jie ne tikroviškesni už 
Flešą Gordoną ir Deilą Ardeną. O tai, kad jis pasamdė tave dairy- 
tis, tai... e... niekai... Atsimink, mielas Bobi: paprasčiausi nie- 
kai!" 

Baigę tvarkytis jie sėdo žiūrėti “Mustango" su Tajumi Hardi- 
nu. Ne pats geriausias vesternas suaugusiems (geriausi - “Šajenas" 
ir “Valkata"), bet ir ne pats blogiausias. Viduryje Bobis gana gar- 
siai pirstelėjo (ėmė veikti Tedo patiekalas). Jis atsargiai pašnairavo 
į misterį Brotigeną - ar neužrietė nosies ir nesuraitė grimasos? Nie- 
ko panašaus, akių nuo ekrano neatitraukė. 

Per reklamą (kažkokia aktorė gyrė šaldytuvą) Tedas paklausė, 
ar Bobis nenorėtų išgerti limonado. Bobis atsakė “taip" ir padėko- 
jo. 

- O man, atrodo, bus geriau “alka-seltersas" nuo rėmens. Ma- 
čiau buteliuką vonioje, Bobi. Atrodo, šiek tiek padauginau. 

Stodamasis Tedas pratisai sutrimitavo kaip trombonas. Bobis 
užsidengė delnais burną ir nusijuokė. Kaimynas atsiprašinėdamas 
žvilgtelėjo ir išėjo. Iš juoko Bobis vėl ėmė pukšėti - pasigirdo vi- 
sai neblogas ritmas, o kai Tedas grįžo su šnypščiančio “alka-sel- 
terso" stikline vienoje rankoje ir vaisvandeniais kitoje, berniukas 


100 


kvatojosi taip, kad per skruostus ritosi ašaros, pakibdamos ant 
smakro krašto it lietaus lašai. 

- Turėtų padėti, - pasakė Tedas, bet kai lenkėsi paduoti Bobiui 
gėrimą, už jo nugaros pasigirdo garsus tratėjimas. - Iš užpakalio 
žąsis išlėkė, - pareiškė jis rimtu veidu, ir Bobis taip užsižvengė, 
kad nuslydo nuo krėslo ir tarsi bekaulis susirietė ant grindų. 

- Tuojau grįšiu, - tarė Tedas. - Mums praverstų dar kai kas. 

Duris iš buto į vestibiulį jis paliko atviras, ir Bobis girdėjo, 
kaip kaimynas kyla laiptais. Per tą laiką, kai Tedas pasiekė trečiąjį 
aukštą, Bobiui pavyko vėl užsirangyti ant fotelio. Atrodo, dar nie- 
kad gyvenime jis taip smarkiai nesijuokė. Nugėręs gaivos ir vėl 
purptelėjo. 

- Žąsis išlėkė... iš užpakalio... - Bet baigti jam nepavyko. Pri- 
sispaudęs prie krėslo atlošo jis suinkštė, sukiodamas galvą į šalis. 

Laiptų girgždesys įspėjo, kad Tedas grįžta. Jis įėjo į butą su 
ventiliatoriumi po pažastimi, kruopščiai suvyniojęs laidą ant pa- 
grindo. 

- Tavo mama buvo teisi dėl jo, - tarė Tedas, - o kai pasilenkė 
įkišti kištuko į lizdą, iš jo užpakalio išlėkė dar viena žąsis. 

- Ji dažniausiai visada būna teisi, - atsakė Bobis, ir tai prajuo- 
kino abu. Jie sėdėjo svetainėje, o ventiliatorius sukiojosi iš vienos 
pusės į kitą, maišydamas vis smardesnį orą. Bobis pagalvojo, kad 
sprogs galva, jeigu jis nenustos juoktis. 

Kai “Mustangas" baigėsi (per tą laiką Bobis visiškai nebesu- 
sigaudė, kas vyksta ekrane), jis padėjo Tedui ištiesti sofą. Lova, 
kuri slėpėsi viduje, neatrodė labai jau patogi, bet Liza priklojo ant 
jos atsarginių antklodžių, ir kaimynas pasakė, kad viskas kuo pui- 
kiausia. Bobis išsivalė dantis, tada kyštelėjo galvą iš savo kamba- 
rio. Tedas sėdėjo ant sofos-lovos krašto ir žiūrėjo paskutinės Ži- 
nias. 

Tedas atsigręžė į jį, ir Bobiui pasirodė, kad misteris Brotige- 
nas pakils, pereis kambarį, apsikabins ar net pabučiuos. Bet jis tik 
juokingai pasaliutavo: 

- Saldžių sapnų, Bobi. 

- Ačiū. 

Bobis užvėrė miegamojo duris, įlindo po apklotu ir išskėtė ko- 
jas į lovos kampus. Žvelgdamas į tamsą staiga prisiminė, kaip Te- 
das suėmė jį už pečių, o vėliau sunėrė senus sąnariuotus pirštus 
jam ant menčių. Jų veidai tuomet priartėjo - beveik kaip su Kero- 

le Apžvalgos Rate, kai jie pirmą kartą pasibučiavo. Tądien, kai jis 
susiginčijo su mama sužinojęs apie pinigus kataloge. Tada, kai iš- 
lošė devyniasdešimt centų iš misterio Makuono. “Eik nusipirk 
martinio," - pasakė tada kortų šuleris. 

O gal tai vis dėl Tedo? Gal jį apšvietė, nes Tedas prisilietė prie 
jo? 

- Aha, - suniurnėjo Bobis tamsoje. - Aha, taip greičiausiai ir 
bus. 

O jeigu jis dar kartą šitaip prisiliestų? 

Bobis tebenarstė šią mintį, kai užklupo miegas. 


Jis sapnavo žmones, kurie vaikėsi jo mamą džiunglėse, - Dže- 
kas ir Kriu-Kriu, mažiai ir Donas Bidermenas, Kušmanas su Di- 
nu. Mama vilkėjo naująją savo suknelę - iš “Liusi suknelių", juo- 
dą, su siaurytėmis petnešėlėmis, tiktai sudraskytą šakų ir dyglių. 
Jos kojinės karojo draiskalais ir priminė nebegyvą odą. Jos akys, 
juodos duobės, blėsuojančios siaubu. Berniukai, vejantys ją, buvo 
nuogi, o Bidermenas su kompanija lėkė kostiumuoti. Visi veidus 
buvo nusitepę baltais ir raudonais dryžiais, visi kratė ietis ir šūka- 
liojo: “Kiaulę - mušk! Gerklę - rėžk! Paleisk kraują! Kiaulę - pri- 
baik!" 

Jis pakirdo dar neprabrėškus virpėdamas ir atsikėlė nueiti į tu- 
aletą. O kai grįžo, jau nebegalėjo tiksliai prisiminti, ką sapnavo. 
Numigęs dar porą valandų pabudo pažadintas nuostabaus kiauši- 
nienės su krūtinėle kvapo. Į kambarį smigo įstriži saulės spindu- 
liai, o Tedas ruošė pusryčius. 


“Prakeiktųjų kaimas" tapo paskutiniu ir pačiu geriausiu Bobio 
Garfildo vaikystės filmu. Jis buvo to periodo, kuris atėjo po vai- 
kystės: tamsaus periodo, kada jis neretai buvo bjaurus ir visą lai- 
ką sutrikęs, kai buvo Bobis Garfildas, kurio, jam rodėsi, pats nie- 
kad iš tikrųjų nesuprato, pirmas ir pats geriausias filmas. Policinin- 
ko, suėmusio jį pirmą kartą, plaukai buvo balti, ir, kai policinin- 
kas vedė jį iš “šeimyninės krautuvėlės", kurion Bobis įsmuko (tada 
jie su mama gyveno priemiestyje, Bostono šiaurėje), Bobis prisi- 
minė baltapūkius vaikus iš “Prakeiktųjų kaimo“. Lyg kuris nors iš 
jų užaugęs tapo policininku. 

Filmas buvo rodomas “Kriterione", puikiausiai įkūnijančiame 
tuos pasakiškus rūmus, apie kuriuos išvakarėse mąstė Bobis. Juos- 

ta, tiesa, buvo nespalvota, tačiau labai kontrastinga - ne kokios ten 
išplaukusios figūros jo namų “Zenite". O vaizdas - gigantiškas. Ir 
garsai, ypač šiurpą kelianti muzika, kuri grojo, kai Midvičo vaike- 
liai galutinai parodė savo jėgą. 

Filmas Bobį užbūrė. Nespėjo praeiti penkios minutės, kai jis 
suprato, kad tai tikra - kaip tikra buvo “Musių valdovas“. Žmonės 
atrodė visiškai tikroviški, ir dėl to fantastinis siužetas buvo tik dar 
baisesnis. Jis pagalvojo, kad Salui Džonui išsėdėti tokį būtų sun- 
ku, nebent pabaigą. Es-Džėjus mėgo žiūrėti, kaip milžiniški skor- 
pionai griauna Meksiką arba Rodanas trypia Tokiją, bet tuo jo pa- 
sitenkinimas nuo tų visų “gyvulinių pasakėlių" apsiribojo. Bet Salo 
ten nebuvo, ir pirmą kartą po jo išvažiavimo Bobis tuo džiaugėsi. 

Jie spėjo į pirmos valandos seansą, salėje buvo beveik tuščia. 
Tedas (su fetrine skrybėle ir tamsiais akiniais marškinių kišenėje) 
nupirko didelį spragintų kukurūzų paketą, ledinukų dėžutę, koka- 
kolos Bobiui ir vaisvandenių (savaime suprantama!) sau. Dabar jis 
pakaitomis kaišiojo Bobiui tai ledinukų, tai kukurūzų, o berniukas 
ėmė juos beveik nejausdamas, kad kramto kažką, juolab - ką kram- 
to. 

Filmas prasideda nuo momento, kai visi anglų kaimelio Mid- 
vičo gyventojai staiga užmiega. Žmogus, kuris tą akimirką važia- 
vo traktoriumi, žuvo, ir dar moteris, kuri griuvo veidu ant įkaitu- 
sios dujinės viryklės. Apie tai buvo pranešta kariškiams, ir šie pa- 
siuntė žvalgybinį lėktuvą išsiaiškinti, kas atsitiko. Vos tik lėktuvas 
atsidūrė Midvičo oro erdvėje, pilotas užmigo ir lėktuvas sudužo. 
Kareivis, aprištas virve, įėjo į kaimą per dešimt dvylika žingsnių 
ir kietai užknarkė. Kai jį ištraukė, pabudo, vos tik atsidūrė kitoje 
“miego sienos", nupieštos ant plento, pusėje. 

Po kurio laiko Midvičo gyventojai pabudo - visi iki vieno, ir, 
atrodė, niekas nepasikeitė... kol po kelių savaičių visos vietinės 
moterys pasijuto nėščios. Senos, jaunos, netgi Kerolės Gerber am- 
žiaus mergaitės - visos laukėsi, ir vaikai, kuriuos jos pagimdė, bu- 
vo tie patys šiurpūs tipai iš afišos, tie su baltais plaukais ir švytin- 
čiomis akimis. 

Nors filme apie tai nebuvo užsiminta, Bobis nutarė, kad Pra- 
keiktųjų vaikai gimė dėl kažkokio kosminio reiškinio, panašiai 
kaip ankštiniai žmonės “Kūnų grobikų įsiveržime". Šiaip ar taip, 
augo jie greičiau už normalius vaikus, buvo superprotingi, mokė- 
jo priversti žmones daryti tai, ko jie norėjo... ir buvo negailestin- 

gi. Kai vienas tėvas sugalvojo pamokyti savo prakeiktą sūnelį, visi 
vaikai susirinko ir pasiuntė savo mintis įkyrėjusiam suaugusiajam 
(jų akys tvieskė, o muzika buvo tokia slegianti ir keista, kad Bo- 
bio rankos pašiurpo), ir šis paleido sau kulką Elio šautu- 
vu (ekrane, jo laimei, to nerodė). 

“Prakeiktųjų kaimo“ herojus buvo toks Džordžas Sandersas, 
kurio žmona pagimdė vieną iš tų baltaplaukių vaikų. Es-Džėjus 
imtų žvengti iš tokio herojaus, išvadintų jį “trenktu kalės vaiku" 
arba “auksiniu seniu“, bet Bobiui jis patiko kur kas labiau už to- 
kius įkyrėjusius šaunuolius, kaip Rendolfas Skotas, Ričardas Karl- 
sonas ar pro gerklę lendantis Odis Merfis. Džordžas buvo tikras 
nutrūktgalvis, tik angliško sukirpimo. Kalbant Denio Riverso žo- 
džiais, senis Džordžas “mokėjo parodyti stilių". Ryšėjo ypatingus 
kaklaraiščius, o plaukus šukavosi taip, kad jie gulėjo it šalmas. Ne- 
atrodė, kad jis galėtų vienas sudoroti visą banditų šutvę saliūne, 
bet Midvičo prakeiktųjų vaikai sutiko turėti reikalų tiktai su juo. 
Netgi išsirinko jį savo mokytoju. Bobis net negalėjo įsivaizduoti, 
kad koks Rendolfas Skotas ar Odis Merfis sugebėtų ko nors pamo- 
kyti genialius vaikus iš kosmoso. 

Filmo pabaigoje Džordžas Sandersas tapo tuo vieninteliu, ku- 
ris pribaigė išgamas. Jis išsiaiškino, kad gali sukliudyti vaikams 
skaityti savo mintis - neilgam, tiesa, bet vis tiek! - jeigu pastatys 
mintyse įsivaizduojamą plytų sieną ir paslėps už jos visas slaptas 
savo mintis. Ir kai visi miestelėnai nutarė, kad vaikų reikia atsikra- 
tyti (juos buvo galima išmokyti matematikos, bet ne to, kad nevalia 
versti nieko už bausmę pasukti mašiną nuo skardžio), Sandersas 
įsidėjo į savo portfelį uždelsto veikimo bombą ir nusinešė į klasę. 
Tai buvo vienintelė vieta, kur vaikai (Bobis nujautė, jog iš esmės 
tai tiesiog antgamtiška Džeko Meridju ir jo medžiotojų “Musių 
valdove“ kopija) susirinkdavo visi. 

Jie pajuto, kad Sandersas kažką nuo jų slepia, ir baigiamaja- 
me širdį veriančiame epizode matėsi, kaip krenta plytos iš sienos, 
kurią mokytojas pasistatė savo galvoje, - krenta vis greičiau ir grei- 
čiau, nes prakeiktųjų vaikai iš visų jėgų skverbėsi į jo sąmonę ieš- 
kodami, ką jis nutyli. Galiausiai jie prisikasė iki bombos portfelyje 
vaizdinio, aštuonių dešimties dinamito lazdelių, surištų laidu su 
laikrodiniu mechanizmu. Matėsi, kaip šiurpios auksinės jų akys iš- 
siplečia pagaliau viską supratus, bet laiko ko nors imtis jiems ne- 
beliko. Bomba sprogo. Bobį sukrėtė herojaus mirtis - Rendolfas 

Skotas niekada nežūdavo dieniniuose “Ampyro" seansuose. Ir 
Odis Merfis taip pat. Ir Ričardas Karlsonas - bet jis suprato, kad 
Džordžas Sandersas paaukojo savo gyvybę vardan visuotinės ge- 
rovės. Ir nutarė supratęs dar kai ką - Tedo minties duobes. 

Kol Tedas su Bobiu leido laiką Midviče, diena pietų Konek- 
tikute spėjo tapti karšta ir akinanti. Po gerų filmų pasaulis Bobiui 
apskritai niekad nepatiko. Kurį laiką tas pasaulis atrodydavo kaž- 
kieno piktu pokštu: žmonių blankiais žvilgsniais, niekingais pla- 
nais ir visokiausiomis ydomis veiduose knibždėlynas. Jam kartais 
atrodydavo, kad pasaulis būtų gerokai malonesnė vieta, jeigu tu- 
rėtų puikesnį siužetą. 

- Brotigenas ir Garfildas išeina į gatvę! - paskelbė Tedas, kai 
jie išėjo iš po stogelio (su užrašu “UŽEIKITE, VIDUJE VĖSU*). 
- Na, kaip tau? Ar patiko? 

- Ir dar kaip! - atsakė Bobis. - Geriau nebūna. Ačiū, kad pasi- 
ėmėte mane. Geresnio filmo dar nebuvau matęs. Prisimenate, kaip 
jis atėjo su dinamitu? Pagalvojote, kad jam pavyks juos apdumti? 
Ar ne? 

- Na... aš juk skaičiau romaną, nepamiršk. O tu norėtum jį per- 
skaityti, kaip manai? 

- Aha! - Bobį apėmė netikėtas noras tuojau pat grįžti į Harvi- 
čą, tekinam pasileisti Konektikuto ir Ešerio gatvėmis po svilinan- 
čia saule, kad pasiimtų “Midvičo gegutes“ su savo naująja biblio- 
tekos kortele. - O jis parašė daugiau fantastikos knygų? 

- Džonas Vindemas? O taip, daug. Ir dar parašys ne vieną kny- 
gą. Rašytojai, kurie rašo mokslinę fantastiką ar detektyvinius ro- 
manus, turi vieną didelį privalumą prieš kitus rašytojus: jie retai 
kada leidžia praeiti penkeriems metams nuo vienos knygos iki ki- 
tos. Tinginystė - rimtų autorių, kurie geria viskį ir leidžiasi į visas 
sunkiąsias nuodėmes, ypač su moterimis, prerogatyva. 

- O kitos irgi tokios geros, kaip šita? 

- “Trifidų diena" ne prastesnė. O “Krakenas prabunda“ netgi 
geresnė. 

- O kas tas “krakenas"? 

Jie stovėjo ant gatvės kampo ir laukė, ko! užsidegs žalia švie- 
sa. Tedas išpūtė akis, suraitė grimasą ir pasilenkė prie Bobio, pa- 
sirėmęs į kelius. 

- Tai baidy-y-yklė, - atsakė jis, meistriškai mėgdžiodamas Bo- 
risą Karlofą. 

Jie ėjo toliau ir šnekėjosi apie filmą, vėliau apię tai, ar iš tik- 
rųjų gali būti gyvybė kosmose, apie tuos šaunius Džordžo Sander- 
nami kaklaskarėmis). Kai Bobis vėl atgavo sugebėjimą suvokti ap- 
linką, išvydo, kad keliauja Bridžporto gatvėmis, kurių niekad anks- 
čiau nematė - kai atvažiuodavo čia su mama, jie laikėsi centro, kur 
stovi visos didžiosios parduotuvės. O čia viena prie kitos spaudė- 
si mažos krautuvėlės. Nė vienoje nebuvo parduodama tai, ką ga- 
lima rasti didelėse parduotuvėse, - drabužių, visokių namų apyvo- 
kos reikmenų, batų, žaislų. Bobis matė šaltkalvio, čekių grynini- 
mo paslaugų, bukinistų iškabas. “RODO PISTOLETAI" - skelbė 
viena iškaba, “RIEBŪS VO IR K* KUKULIAI" - kvietė kita, - 
“FOTOFINIŠAS" - trečia. Už “RIEBIŲ KUKULIŲ* kiurksojo 
“NEPAPRASTŲ SUVENYRŲ* krautuvėlė. Ši gatvė atrodė kaž- 
kuo panaši į pagrindinę Seivin Roko alėją; Bobiui beveik pasivai- 
deno ant kampo stovintis misteris Makuonas su raudonomis, tar- 
si virti vėžiai, kortomis ant stalelio. 

Bobis pamėgino ką nors įžiūrėti “NEPAPRASTŲ SUVENY- 
RŲ" vitrinoje, kai ėjo pro šalį, bet ji buvo užtraukta plačia bam- 
bukine užuolaida. Jis net neįsivaizdavo, kad būna parduotuvių, ku- 
rios užtraukia savo langus darbo metu. 

- Kaip manote, kam Bridžporte gali prireikti nepaprastų suve- 
nyrų? 

- Manau, čia nepardavinėja jokių suvenyrų, - atsakė Tedas. - 
Veikiau prekiauja sekso reikmenimis, uždraustais pardavinėti. 

Bobis mielai būtų apipylęs klausimais - milijardu ar net dau- 
giau klausimų apie tai, bet nutarė, kad protingiau būtų patylėti. 
Priešais lombardą su trimis auksiniais rutuliais, pakabintais virš 
durų, jis sustojo apžiūrėti tuziną pavojingai atrodančių skustuvų 
ant aksomo. Skustuvai buvo pusiau atlenkti, išdėlioti ratu, kuris 
berniukui padarė didelį įspūdį. Kriaunos - daug gražesnės už Te- 
do skustuvo. Vieno lyg iš dramblio kaulo, kito - tarsi iš rubino su 
aukso gyslelėmis, o trečio - kaip krištolinės. 

- Jeigu nusipirktumėte tokį, tai gražiai skustumėtės, ar ne? - 
pasakė Bobis. 

Jis tikėjosi, kad Tedas nusišypsos, bet jis nesišypsojo. 

- Žmonės perka tokius skustuvus ne skustis, Bobi. 

- Kaip tai? 

Bet Tedas nieko jam neaiškino, o graikų kulinarinėje krautu- 

vėlėje nupirko sumuštinį, pavadinimu “džiro"': susuktą naminį pa- 
plotėlį, iš kurio sunkėsi įtartinas baltas padažas - Bobiui jis pasi- 
rodė panašus į pūlius, tekančius iš spuogų. Bet prisivertė atsikąs- 
ti - Tedas tvirtino, kad jie labai skanūs. Ir tikrai, nieko gardžiau jis 
nevalgė; toks pat sotus ir su mėsa viduje, kaip mėsainis iš “Kolo- 
nijos“ užkandinės, tik su nepaprastu prieskoniu, kurio nei mėsai- 
niuose, nei dešrelėse niekad nebūna. Kaip smagu valgyti einant ša- 
ligatviu, dairantis į šalis ir žinant, kad į jį taip pat žiūri. 

- Kaip vadinasi šitas rajonas? - paklausė Bobis. - Ar jis turi pa- 
vadinimą? 

- Dabar - bala žino! - patraukė pečiais Tedas. - Kadaise jį va- 
dino Graikų rajonu. Vėliau privažiavo italų ir puertorikiečių, o da- 
bar - negrų. Yra rašytojas, Deividas Gudisas, - iš tų, kurių koledžo 
dėstytojai neskaito, - knygų lanksčiais viršeliais vaistinių lentynose 
genijus. Tai štai jis sakydavo “Ten, apačioje“. Jis kalbėjo, kad 
kiekviename mieste yra štai toks rajonas ar kvartalas, kur galima 
nusipirkti sekso, marihuanos, papūgą, iš kurios sklinda rinktiniai 
keiksmai, kur vyrai sėdi prieangiuose ir pliauškia kaip tie, priešais; 
kur moterys, atrodo, visuomet laido gerkles, kad atžalos tuojau pat 
grįžtų namo, jeigu nenori gauti diržo; kur alkoholio butelius sle- 
pia popieriniuose paketuose. - Tedas parodė į kanalizacijos grio- 
vį, kuriame iš tikro kyšojo butelio kaklelis iš rado maišelio. - “Ten, 
apačioje“, - sako Deividas Gudisas, - tai vieta, kur pavardės nerei- 
kalingos ir kur galima nusipirkti viską, ko užsigeidi. 

“Ten, apačioje“, - pagalvojo Bobis, dirsčiodamas į tris juod- 
bruvus paauglius gangsterių lietpalčiais, nenuleidžiančius nuo jų 
akių, kol jie ėjo pro šalį, - tai pavojingų skustuvų ir nepaprastų su- 
venyrų šalis". 

Dar niekad “Kriterionas" ir Munsio universalinė neatrodė taip 
toli. O Plačioji gatvė? Ir ji, ir visas Harvičas tarytum pasiliko ki- 
toje galaktikoje. 

Galiausiai jie priėjo prie įstaigos, pavadintos “Kampine kiše- 
ne“ - biliardas, žaidimų automatai, pilstomas alus. Čia irgi kabo- 
jo audeklo gabalas su užrašu “UŽEIKITE, VIDUJE VĖSU"'. Kai 
Bobis su Tedu palindo po juo, pro duris išėjo vaikinas dryžuotais 
marškinėliais su piešiniu ir šokolado spalvos Frenko Sinatros sti- 
liaus pinta skrybėle. Vienoje rankoje jis nešėsi siaurą ilgą futlia- 
rą. “Ten jo lazda, - pagalvojo Bobis nustėręs. - Jis nešiojasi biliar- 
do lazdą kaip kokią gitarą!“. 

- Kas rimtesnio, seni? - paklausė jis Bobio ir išsišiepė. Bobis 
atsakė jam šypsena. Vaikinas su futliaru išlankstė pirštais pistoletą 
ir nusitaikė į berniuką. Bobis irgi pasidarė pistoletą ir nusitaikė. 
Vyrukas linktelėjo it sakytų: “Gerai, tvarkelė. Tu kietas, aš kietas, 
ir mes abu kieti", tada perėjo gatvę spragsėdamas laisvąja ranka ir 
pasišokinėdamas į taktą muzikai, kuri skambėjo jo galvoje. 

Tedas pasižiūrėjo į vieną gatvės galą, po to į kitą. Šiek tiek to- 
liau, po išardyto gaisrinės siurblio čiurkšle turškėsi trys negriukai. 
O toje pusėje, iš kurios jie atėjo, du vaikinai - vienas baltasis, o ki- 
tas greičiausiai puertorikietis, - lupo ratų diskus nuo senutėlio 
“Fordo", triūsdami susikaupę, kaip chirurgai prie operacinio sta- 
lo. Tedas pažvelgė į juos, atsiduso, tada pasižiūrėjo į Bobį. 

- “Kišenė" ne vieta vaikams, netgi viduryje baltos dienos, bet 
gatvėje tavęs vieno nepaliksiu. Eime! - Jis paėmė Bobį už rankos 
ir įvedė vidun. 


VII. "Kišenėje". Jo paskutiniai marškiniai. Priešais 
"Viljamą Peną". Prancūziška katytė 


Pirmiausia Bobį pritrenkė alaus tvaikas. Toks tirštas, sakytum 
čia gėrė dar tada, kai piramidės egzistavo tik architektų planuose. 
Vėliau - televizoriaus, kuriame buvo įjungta ne “Estrada", o kaž- 
kokia priešpietinė muilo opera (“Ach, Džonai, ach, Marša!“, - taip 
jas vadino mama), garsai ir biliardo kamuolių kaukšėjimas. Tik kai 
priėmė visa tai, įsijungė ir akys - joms juk teko prisitaikyti prie 
tamsios patalpos. Salė buvo ilga, dešinėje už arkos prasidėjo ir tę- 
sėsi begalinis kambarys. Beveik visi biliardo stalai buvo aptemp- 
ti audeklu, tačiau keli plūduriavo akinančių šviesos salelių centre, 
aplink juos neskubėdami vaikščiojo vyrai, kartais pasilenkdami ir 
atlikdami smūgį. Kiti, beveik.nematomi, sėdėjo aukštuose krėsluo- 
se palei sieną ir sekė žaidėjus. Vienam blizgino batus. Jis atrodė 
kaip pinigų maišas. 

Tiesiai priešais juos vaizdas vėrėsi į didelę patalpą su žaidimų 
automatais. Miriadai raudonų ir oranžinių lempučių skleidė trapią 
pilvo skausmo spalvos šviesą iš tablo, kuris skelbė: “JEIGU DU 
KARTUS PALENKSITE VIENĄ AUTOMATĄ, BŪSITE IŠ- 
PRAŠYTAS LAUK". Vaikinas, taip pat su pinta skrybėle - matyt, 
madingas galvos apdangalas “ten, apačioje", - pasilenkęs prie 


108 


“Kosmoso patrulio" nervingai spaudė mygtukus. Nuo apatinės jo 
lūpos karojo cigaretė, dūmų siūlas vijosi virš jo veido ir atgal su- 
šukuotų plaukų. Ant juosmens jis buvo užsirišęs išverstą striukę. 

Kairėje įėjus pasitiko baras. Būtent iš jo sklido televizoriaus 
garsas ir alaus kvapas. Bare prie alaus bokalų kiurksojo trys vyrai, 
apsupti tuščių taburečių. Jie visai nepanėšėjo į patenkintus alaus 
mėgėjus reklamose. Bobiui jie pasirodė patys vienišiausi žmonės 
pasaulyje. Jis negalėjo suprasti, kodėl jie neprisėda arčiau vienas 
kito ir nepasišneka apie šį bei tą. 

Jie su Tedu stabtelėjo prie rašomojo stalo. Pro duris už jo svir- 
duliuodamas išėjo storulis, ir Bobio ausis pasiekė tyli radijo mu- 
zika. Storulis laikė įsikandęs cigarą, vilkėjo palmėmis išpieštą pa- 
laidinę. Jis spragsėjo pirštais kaip vaikinas su dėklu lazdai, ir ty- 
liai niūniavo kažką panašaus į “Ču-ču-čou; ču-ču-ka-čou-čou, ču- 
ču-čou-čou!"* Bobis pažino melodiją - “Čempsų" “Tekila". 

- Kas tu toks, bičiuli? - paklausė storulis Tedo. - O jam čia iš 
viso ne vieta. Tu ką, skaityti nemoki? - Ir storu smiliumi juoda pa- 
nage dūrė į lentelę ant rašomojo stalo: “Neturi 21 - kad nematy- 
čiau!" 

- Mes nesame pažįstami, bet, manau, Džimį Džirardį pažįsta- 
te, - mandagiai atsakė Tedas. - Jis patarė man kreiptis į jus... tai 
yra, jeigu jūs Lenas Failsas. 

- Taip, Lenas, - atsakė dručkis. Ir iš karto suminkštėjo. Jis iš- 
tiesė ranką - labai baltą ir putlią it pirštinės, kurias animaciniuose 
filmuose nešioja Mikis, Donaldas ir Gufis. - Pažįstate Džimį Dži? 
O štai ten jo dėdulei batus blizgina. - Leilas Failsas mirktelėjo Te- 
dui. Tedas nusišypsojęs papurtė jo ranką. 

- Jūsiškis? - paklausė Lenas Failsas, lenkdamasis per stalą, kad 
geriau Bobį matytų. Bobis užuodė mėtinių ledinukų ir cigaro smar- 
vę iš nosies, prakaito tvaiką nuo kūno. Jo palaidinės apykaklė buvo 
aplipusi pleiskanomis. 

- Mano draugas, - atsakė Tedas, ir Bobis vos nesprogo iš lai- 
mės. - Nenorėjau palikti jo gatvėje. 

- Žinoma, jeigu nėra noro po to jį išpirkinėti, - sutiko Lenas 
Failsas. - Tu man kažką primeni, vaike. Ką, įdomu? 

Bobis papurtė galvą truputį nusigandęs, kad gali būti panašus 
į kokį nors Leno Failso pažįstamą. 

Storulis visai nepaisė to gesto. Atsitiesė ir pažvelgė į Tedą. 

- Man draudžiama leisti čia mažamečius, misteri... 

- Tedas Brotigenas. - Jis ištiesė ranką. Lenas Failsas paspau- 
dė ją. 

- Juk suprantate, Tedai. Jeigu žmogus turi tokią bylą, kaip aš, 
policija neatstoja. 

- Taip, žinoma. Bet jis pastovės čia, taip, Bobi? 

- Savaime aišku, - atsakė Bobis. 

- O mūsų reikalas daug laiko neatims. Ir reikaliukas visai nie- 
ko, misteri Failsai... 

- Lenas. 

Lenas, o kaipgi, pagalvojo Bobis. Tiesiog Lenas. Nes mes - 
“ten, apačioje". 

- Kaip jau sakiau, Lenai, sugalvojau neblogą reikaliuką. Ma- 
nau, jūs sutiksite. 

- Kad jau žinote Džimį Dži, vadinasi, žinote, kad aš smulkme 
neužsiimu. Tai apie ką mes čia kalbame? Patersonas - Johansonas? 

- Albinis - Heivudas. Rytoj vakare “Gardense"? 

Lenas išvertė akis. Po to riebūs, neskusti jo žandai išsiliejo 
šypsena. 

- Oho-ho! Šitą reikia apgalvoti. 

- Be abejo. | 

Lenas Failsas išlindo iš už stalo, paėmė Tedą už parankės ir 
nusivedė į biliardo salę. Bet netrukus sustojo ir atsigręžė. 

- Tai tu Bobis, kai nesidairai į šalis? 

- Taip, sere (“Taip, sere. Bobis Garfildas," - pasakytų jis bet 
kurioje kitoje vietoje... bet čia - “ten, apačioje" - užteks ir paprasto 
“Bobio", - nutarė jis). 

- Tai štai, Bobi, aš žinau, kad tau visai patiktų automatai, kad 
kišenėje galbūt rastum monetą kitą, bet pasielk taip, kaip nepasi- 
elgė Adomas, - nepasiduok pagundai. Pajėgsi? 

- Taip, sere. £ 

- Aš greitai, - tarė Tedas ir leidosi nuvedamas už arkos į biliar- 
do salę. Jie praėjo pro vyrus aukštuose krėsluose, ir Tedas susto- 
jo persimesti keliais žodžiais su tuo, kuriam šveitė batus. Šalia 
Džimio Dži dėdės Tedas Brotigenas atrodė visai jaunas. Senis pri- 
simerkęs pasižiūrėjo, ir Tedas pasakė kažką, dėl ko abu nusijuo- 
kė. Džimio Dži dėdė juokėsi garsiai ir skambiai, kaip toks senas. 
Tedas ištiesė abi rankas, švelniai paglostė abu jo pilkšvus skruos- 
tus. Ir Džimio Dži dėdė nusijuokė dar kartą. Tada Tedas leido Le- 
nui nulydėti jį į užuolaida užtrauktą nišą pro krėslus su žiūrovais. 

Bobis stovėjo prie rašomojo stalo kaip įkaltas, bet Lenas neuž- 
draudė dairytis į šalis, todėl jis ir dairėsi. Sienos buvo nukabinė- 
tos alaus reklamomis ir kalendoriais su beveik neapsirengusiomis 
merginomis. Viena lipo per tvorą kaime. Antra ropštėsi iš “Pakar- 
do" taip, kad sijonas užvirto ir matėsi jos dirželiai. Už stalo - pil- 
na užrašų, daugiausia su žodeliu “ne" (JEIGU NEPATINKA MUŪ- 
SŲ MIESTAS, ŽIŪRĖK AUTOBUSŲ TVARKARAŠTĮ, NE- 
SKIRK BERNIUKUI VYRO DARBO, NEMOKAMŲ PIETŲ 
NEBŪNA, ČEKIŲ NEPRIIMU, KREDITAN NEAPTARNAUJA- 
ME, RANKŠLUOSČIAIS AŠAROMS ADMINISTRACIJA NE- 
APRŪPINA) ir didelis raudonas mygtukas po užrašu “POLICIJOS 
IŠKVIETIMAS*. Nuo lubų ant dulkėtos vielos kabojo celofaniniai 
maišeliai su užrašais “ŽENŠENIS, RYTIETIŠKA MEILĖS ŠAK- 
NIS* ir “ISPANIŠKAS LUKUMAS". Bobis pagalvojo, kad ten 
greičiausiai vitaminai. Bet kodėl pardavinėjami tokioje vietoje? 

Vaikinas žaidimų kambaryje trinktelėjo per “Kosminio patru- 
lio" šoną, atsitraukė, parodė automatui nepadorų gestą. Tada ne- 
skubėdamas numynė prie išėjimo, taisydamasis kepurę. Bobis iš- 
tiesė pirštą pistoletu ir nusitaikė į jį. Vaikinas nustebo, po to išsi- 
šiepė ir pakeliui į duris “išsitraukė" savo pistoletą. Eidamas jis at- 
sirišinėjo striukės rankoves. 

- Klubines striukes čia vilkėti draudžiama, - paaiškino jis, pa- 
stebėjęs smalsų Bobio žvilgsnį. - Negalima net sumautų spalvų ro- 
dyti. Tokios čia taisyklės. 

- A! 

Vaikinas nusišypsojo ir pakėlė ranką. Kitoje delno pusėje mė- 
lynu rašalu buvo išpieštos velnio šakės. 

- Bet aš turiu ženklą, broliuk. Matai? 

- Oho! Tatuiruotė! - Bobis net išblyško nuo pavydo. Vaikinas 
tai pastebėjo ir iššiepė baltus dantis. 

- Velniai, bliamba. Pats kiečiausias klubas. Velniai valdo gat- 
ves. O visi kiti - šikniai. 

- “Ten, apačioje" gatves? 

- Ten, apačioje, kur daugiau? Gyvenk, broliuk. Tu man patinki. 
Išvaizda tavo teisinga. Tik ežys tau nei prie ko. - Durys atsivėrė, 
tvokstelėjo karšto oro banga, gatvės triukšmas, ir vaikinas prany- 
ko. 

Bobis susidomėjo pintinėle ant stalo. Palenkė ją, norėdamas 
dirstelėti vidun. Joje buvo pilna žiedelių raktams su plastikiniais 

pakabučiais - raudonais, mėlynais, žaliais. Bobis paėmė vieną ir 
perskaitė auksinį užrašą: “KAMPINĖ KIŠENĖ", BILIARDAS, 
ŽAIDIMŲ AUTOMATAI. Kenmoras 8-2127.* 

- Imk, imk, vaike. 

Bobis taip pašoko, kad vos neišvertė pintinėlės su pakabučiais 
ant grindų. Pro tas duris, kaip anksčiau Lenas Failsas, išlindo mo- 
teris, ir ji buvo dar stambesnė už jį - beveik kaip cirko storulė, - tik 
judėjo nelyginant lengvutė balerina. Bobis pakėlė akis, o ji jau sto- 
vėjo priešais, tiksliau, kabojo virš jo. Niekas kitas, kaip tik Leno 
sesuo, ji negalėjo būti. 

- Atsiprašau, - burbtelėjo berniukas, dėdamas žiedą atgal į pin- 
tinėlę ir stumdamas ją pirštų galiukais nuo krašto. Ko gero, būtų 
stūmęs iki kito krašto ir išvertęs, bet storulė sulaikė ją ranka. Ji 
šypsojosi ir visai nepyko, todėl Bobiui nepaprastai palengvėjo. 

- Ne, aš rimtai: būtinai paimk! - Ji ištraukė žiedą su mėlynu pa- 
kabučiu. - Pigūs niekučiai, nemokami. Daliname juos kaip rekla- 
mą. Kaip degtukus, supranti? Nors štai degtukų berniukui nedova- 
nočiau. Tu juk nerūkai? 

- Ne, ponia. 

- Gera pradžia. Ir alkoholio neragauk. Nagi, imk, neatsisakyk 
to, kas dykai, vaike. Ne taip dažnai pasitaiko. 

Vaikas išsirinko žiedą su žaliu pakabučiu. 

- Ačiū, ponia. Labai gražus. - Jis įsidėjo žiedą į kišenę gerai ži- 
nodamas, kad jo reikės atsikratyti - jeigu mama aptiks tokį daik- 
čiuką, tikrai neapsidžiaugs. O užduos dvidešimt klausimų, kaip pa- 
sakytų Salas. O gal ir trisdešimt. 

- Kuo tu vardu? 

- Bobis. 

Jis nutilo ir laukė: gal paklaus pavardės, ir baisiai nudžiugo, 
kai ji nepasidomėjo. 

- O aš Alana. - Ji ištiesė žieduotą ranką. Papuošalai žibėjo kaip 
automatų lemputės. - Tu čia su tėčiu? | 

- Su savo DRAUGU. - Bobis pabrėžė paskutinį žodį. - Manau, 
kad jis stato už Heivudo ir Albinio bokso mačą. 

Alana tarsi sunerimo ir vos laikėsi nesusijuokusi. Ji pasilenkė, 
priglaudusi pirštą prie raudonų lūpų. Tada šnipštelėjo tylėti, tvoks- 
telėdama alkoholiu. 

- Čia neminėk žodžio “statyti", - įspėjo ji. - Čia biliardinė. Nie- 
kada to nepamiršk, gyvensi sau ir vargo nematysi. 

- Gerai. 

- O tu gražus velniūkštis, Bobi. Ir panašus į... - Ji užsičiaupė. 
- Gal aš pažįstu tavo tėvą? Kaip sakai, tai įmanoma? 

Bobis papurtė galvą, bet nelabai užtikrintai - juk jis ir Lenui 
kažką priminė. 

- Tėtis mirė. Labai seniai. - Jis visuomet pridurdavo “labai se- 
niai", kad žmonės nepultų gailėtis. 

- O kuo jis vardu? - Bet vaikas nespėjo atsakyti, Alana Fails 
pasakė pati - jos dažytos lūpos ištarė tarytum stebuklingą užkeiki- 
mą: 

- Gal Rendis? Rendis Garetas, Rendis Griras ar kažkas tokio? 

Akimirką Bobis stovėjo stabo ištiktas, kad neįstengė pralemen- 
ti nė žodžio. Tarsi amą būtų praradęs. 

- Rendolas Garfildas. Bet iš kur... 

Ji džiugiai nusijuokė. Krūtinė subangavo. 

- Iš tavo plaukų daugiausia. Na, ir strazdanėlių... ir dar šito 
tramplinėlio... - Ji palinko, atskleisdama Bobiui baltų savo krūtų 
viršutinę pusę. Jos atrodė didelės tarsi statinės. Moteris švelniai 
perbraukė jam per nosį. 

- Jis ateidavo čia žaisti biliardo? 

- Ne-a. Sakydavo, kad su lazda jam nesiseka. Tiesiog išgerda- 
vo alaus, kartais... - Ji greitai suvaidino dalinanti kortas. Bobis pri- 
siminė Makuoną. 

- Aha, - tarstelėjo Bobis. - Užkibdavo už nepilno streto, kaip 
man sakė. 

- Na, šito tai nežinau. Bet jis buvo geras žmogus. Ateidavo čia 
pirmadienio vakare, kai čia ramu kaip kapuose, o po pusvalandžio 
visi jau kvatodavo. Jis leisdavo Džo Stefordo dainą - nepamenu 
pavadinimo, - ir versdavo Leną įjungti grotuvą. Mielas vyrukas, 
mažiau, todėl ir prisimenu; meilutis su ugniniais plaukais - dide- 
lė retenybė. Girtų jis nevaišino, turėjo tokį nusistatymą, o šiaip - 
paskutinius marškinius nuo savęs nusitrauktų. Tik paprašyk - mie- 
lai. 

- Bet jis lyg tai daug pinigų pralošdavo, - pasakė Bobis. Jis ne- 
galėjo patikėti, kad kalbasi apie tai, kad sutiko kažką, kas pažinojo 
jo tėtį. Na taip, greičiausiai dauguma atradimų taip ir nutinka - per 
atsitiktinumą. Gyveni sau, užsiimi savais reikalais, ir staiga praeitis 
ima ir užgriūva. 

- Rendis? - Ji tarytum nustebo. - Ne-a. Užsukdavo išgerti - ko- 

kius tris kartus per savaitę, na, supranti, jeigu važiuodavo pro ša- 
lį. Jis lyg ir nekilnojamuoju turtu užsiėmė, o gal draudimu, arba 
kažką pardavinėjo... 

- Nekilnojamuoju turtu, - patvirtino Bobis. - Buvo agentas. 

- ...ir čia netoli buvo firma, kur jis atvažiuodavo. Vadinasi, ne- 
kilnojamuoju? Tu įsitikinęs, kad ne medikamentais prekiavo? 

- Ne, nekilnojamuoju turtu. 

- Keistai veikia ta atmintis, - pasakė Alana. - Kai kas lyg va- 
kar būtų, bet dažniausiai praėjus laikui žalia virsta mėlyna. Na, 
taip, visos tos firmos - juodi kostiumai, baltos apykaklės - iš čia iš- 
sikraustė. 

Ji liūdnai palingavo galva. 

Bobiui nebuvo įdomu, kaip nuskurdo šitas rajonas. 

- Bet kai jis vis dėlto lošdavo, tai pralošdavo. Bandydavo pa- 
pildyti stretą ir panašiai. 

- Čia tau mama pripasakojo? 

Bobis nutylėjo. 

Alana patraukė pečiais. Iš priekio tai atrodė visai įdomiai. 

- Na, čia jau jūsų reikalai... be to, tavo tėtis galėjo pinigus ir 
kitur išleisti. Aš tiktai žinau, kad čia jis kartą ar du per mėnesį su- 
sėsdavo su savo draugais, palošdavo gal iki vidurnakčio ir trauk- 
davo namo. Būtų čia nuolat suolą trynęs arba daug išlošęs, tikriau- 
siai prisiminčiau. O neprisimenu. Vadinasi, kiekvieną vakarą tiek 
pralošdavo, tiek išlošdavo. O tai rodo, kad pokerį jis žaidė gerai. 
Geriau už visus tuos. - Ji parodė akimis į tą pusę, kur brolis nusi- 
vedė Tedą. 

Bobis žiūrėjo į ją visiškai išmuštas iš balno. “Tavo tėvas ne- 
paliko mūsų maudytis piniguose", - mėgo kartoti jo mama. Anu- 
liuota draudimo sutartis, krūva neapmokėtų sąskaitų. “O aš nieko 
nežinojau,“ - pasakė mama dar pavasarį, ir dabar Bobiui atrodė, 
jog tai tinka ir jam: “O aš nieko nežinojau". 

- Jis buvo tikras gražuolis, tas tavo tėtis, - pasakė Alana. - No- 
sis kaip Bobo Haupo, ir šiaip. Spėju, kad ir pats gali to tikėtis. Tu 
juk į jį atsidavei. O merginą turi? 

- Taip, ponia. 

Tai neapmokėtos sąskaitos - išgalvotos? O jeigu?.. Jeigu drau- 
dimo išmoka buvo gauta ir kur nors paslėpta, galbūt banko sąskai- 
toje arba tarp katalogo puslapių? Bauginanti mintis: Bobis nega- 
lėjo įsivaizduoti, kodėl mama norėjo įtikinti jį, kad tėtis buvo 

(žemas žmogus, žemas žmogus ugniniais plaukais) 

niekingas žmogus, jeigu iš tikro toks nebuvo, ir vis dėlto... vis 
dėlto jam atrodo, kad tai tiesa. Ji mokėjo pykti, štai kuo pasižymė- 
jo mama. Taip širsti! Ir tada galėjo pasakyti ką tik nori. Vadinasi, 
gali būti, kad jo tėtis - mama niekad nevadino jo “Rendžiu" - iš- 
dalino pernelyg daug paskutinių marškinių nuo savęs ir įsiutino Li- 
zą Garfild iki beprotybės. Liza Garfild marškinių nedalino - nei sa- 
vo, nei kieno nors kito. Šiame pasaulyje savus marškinius reikia 
saugoti, nes gyvenimas neteisingas. 

- O kuo ji vardu? 

- Liza. - Jis buvo apstulbintas, kaip ką tik išėjęs iš kino teatro 
į ryškią šviesą. 

- Kaip Liza Teilor. - Alana pritariamai šypsojosi. - Gražus 
draugės vardas. 

- Ne, tai mano mama Liza. O mano draugė vardu Kerolė. 

- Dailutė? 
patenkintas, kai Alana ėmė leipti juokais. Ji persisvėrė per stalą 
(viršutinė rankos dalis nuo alkūnės iki peties sukliuksėjo it tešla) 
ir čiuptelėjo už žando. Bobiui truputį suskaudo, bet vis tiek buvo 
malonu. 

- Vikrus žalčiukas! Žinai ką? 

- Ką? 

- Jeigu žmogus mėgsta kartais palošti kortomis, tai jis dar nė- 
ra banditas. Supranti? 

Bobis linktelėjo - iš pradžių neužtikrintai, vėliau drąsiai. 

- Tavo mama - tau mama. Ir aš nieko nesakysiu blogo apie kito 
motiną, nes mylėjau savo, tačiau ne visos motinos pritaria lošimui 
kortomis arba biliardui... arba dar kam nors. Toks jų požiūris. Štai 
ir viskas. Pagavai? 

- Aha, - atsakė Bobis. Na, taip. Pagavo. Jį apėmė keistas jaus- 
mas, lyg juoktųsi ir verktų vienu metu. “Mano tėtis lankėsi čia“, 
- pagalvojo jis. Kol kas tai buvo daug svarbiau už bet kokį moti- 
nos melą. “Mano tėtis būdavo čia, gal net stovėjo šitoje pačioje 
vietoje, kur dabar stoviu aš“. - Aš džiaugiuosi, kad esu panašus į 
ji, - Išpylė jis garsiai. 

Alana šypsodamasi linktelėjo. 

- Štai užsukai čia iš gatvės. Atsitiktinai. Kokia tikimybė buvo, 
a? 

- Nežinau. Bet dėkui, kad papasakojote man apie jį. Labai ačiū. 

- Jis visą naktį būtų leidęs tą Džo Stefordo dainą, jeigu būtų 
galėjęs, - pasakė Alana. - Na, žiūrėk man, niekur iš čia neik. 

- Žinoma, ponia. 

- Žinoma, Alana. 

- Alana. 

Ji pasiuntė jam oro bučinį, kaip kartais darydavo mama, ir nu- 
sijuokė, kai Bobis apsimetė, kad jį sugavo. Tada storulė dingo už 
durų kitoje stalo pusėje. Bobis pamatė kambarį, panašų į svetainę. 
Ant vienos sienos kabojo didelis kryžius. 

Jis įsikišo ranką į kišenę, užkabino žiedą pirštu (jis bus, nuta- 
rė, nepaprastas suvenyras, primenantis, kad lankėsi “ten, apačio- 
je") ir įsivaizdavo, kaip lekia Plačiąja gatve motoroleriu iš “Ves- 
tern Auto". Važiuoja į parką. Ruda pinta skrybėlė pakreipta ant pa- 
kaušio. Plaukai ilgi, šukuosena - antino pasturgalis. Daugiau jokių 
ežiukų, Džekai! Striukė parišta ant juosmens, ir ant jos - jo spal- 
vos, o kitoje delno pusėje mėlyna tatuiruotė, išbadyta giliai giliai, 
amžiams. Prie “B" lauko jo lūkuriuoja Kerolė. Žiūri. Kaip jis le- 
kia prie jos ir galvoja: “Šaunus tu vaikinas", kai jis apsuka ratu- 
ką, žerdamas žvyro akmenukus netoli jos baltų batelių (bet ne ant 
jų!). Taip, šaunus. Kietas ant motorolerio ir tikras vikruolis. 

Neilgai trukus pasirodė Lenas Failsas su Tedu. Abudu atrodė 
linksmi. Lenas, beje, priminė katiną, surijusį kanarėlę (vienas iš 
mamos priežodžių). Tedas stabtelėjo dar kartą - trumpai - šnekte- 
lėti su seniu, kuris ėmė linkėti galva ir išsišiepė. Kai Tedas su Lenu 
priėjo arčiau, Tedas pasuko prie telefono būdelės tarp durų. Lenas 
sugavo jį už rankovės ir nuvedė prie rašomojo stalo. 

Kai Tedas praėjo pro jį, Lenas pašiaušė Bobiui plaukus. 

- Aš žinau, į ką tu panašus, - tarė jis. - Prisiminiau, kol buvom 
ten. Tavo tėvas... 

- Garfildas. Rendis Garfildas. - Bobis pažiūrėjo į Leną, labai 
panašų į seserį, ir pagalvojo, kaip keista ir kaip puiku būti tokiam 
panašiam į savo kraujo gimines. Tokiam panašiam, kad netgi vi- 
sai nematyti žmonės pažįsta tave minioje. - Jis jums patiko, mis- 
teri Failsai? 

- Kas, Rendis? Dar kaip! Puikus buvo vyrukas. - Tačiau Lenas 
Failsas kalbėjo kažkaip neaiškiai. Priešingai nei sesuo, jis, atrodė, 
neišsaugojo prisiminimų apie Bobio tėtį. Lenas tikriausiai pamir- 

šo Džo Stefordo dainą ir apie tai, kad Rendis Garfildas mielai ati- 
duodavo kitiems paskutinius marškinius. O štai girtų nevaišino. 
Nevaišino - ir kriukis. 

- Tavo draugelis irgi nieko, - kur kas entuziastingiau tęsė Le- 
nas. - Mėgstu aukštos klasės žmones, ir jie mane mėgsta. Bet-su to- 
kiu užmoju, kaip jis, nedažnai pasitaiko. - Savininkas pasisuko į 
Tedą, kuris gerai neprimatydamas vartė telefonų knygą. - Paban- 
dykite “Taksi ratą", Kenmor šeši septyni keturi du nuliai. 

- Dėkui, - atsakė Tedas. 

- Į sveikatą! - Lenas praėjo pro duris už stalo, vos nepastūmęs 
Bobio. Vaikas vėl pamatė kambarį su didžiuliu kryžiumi. Kai du- 
rys užsivėrė, Tedas atsisuko į duris ir tarė: 

- Pastatai penkis šimtus žalių už mačo nugalėtoją, ir tau nerei- 
kia naudotis mokamu telefonu kaip visokiai smulkmei. Gerai, a? 

Bobiui atrodė, kad jis uždus. 

- Jūs pastatėte PENKIS ŠIMTUS DOLERIŲ už Uraganą Hei- 
vudą? 

Tedas iškratė iš pakelio cigaretę, įsikišo į burną ir šypsodama- 
sis užsirūkė. 

- Viešpatie, žinoma, ne, - pasakė jis. - Už Albinį. 


Iškvietęs taksi Tedas nusivedė Bobį į barą ir užsakė abiems 
vaisvandenių. “Jis nežino, kad to gėrimo aš visai nemėgstu", - pa- 
galvojo Bobis. Tai buvo dar vienas dėlionės gabaliukas - dėlionės 
“Tedas". Lenas aptarnavo juos ten ir nė neužsiminė, kad vaikams 
negalima sėdėti bare: jis, neva, neblogas vaikinas, bet nuo jo taip 
ir neša metais, kurių trūksta iki dvidešimt vienerių. Nemokamas 
skambutis telefonu akivaizdžiai neišsėmė to, kas priklausė už pa- 
statytus penkis šimtus žalių. Bet netgi jaudulys dėl tokios sumos 
neilgam atitraukė Bobį nuo įsitikinimo, kuris gerokai slopino jo 
džiaugsmą dėl to, kad tėvas, pasirodo, visai nėra toks blogas. Pi- 
nigai buvo pastatyti, kad pasipildytų grynųjų pinigų atsargos. Te- 
das rengėsi išvykti. 


Atvažiavo “Čeker"" modelio taksi su plačia galine sėdyne. Vai- 
ruotojas taip buvo įsitraukęs į “Jankių" rungtynes, transliuojamas 
per radiją, kad protarpiais imdavo ginčytis su komentatoriumi. 

- Failsas ir jo sesuo pažinojo tavo tėtį, taip? - Tai nebuvo klau- 
simas. 

- Aha. Bet Alana labiau. Ji laikė jį iš tikro geru žmogumi... - 
Bobis patylėjo. - Bet mano mamai atrodo kitaip. 

- Ko gero, tavo mama matė tą jo pusę, apie kurią Alana Fails 
net neįsivaizdavo, - atsakė Tedas. - Ir ne vieną. Žmonės tuo prime- 
na brangakmenius, Bobi, jie turi daugybę briaunų. 

- Bet mama sakė... - Viskas atrodė labai painu. Ji juk nieko 
tiesiai nekalbėdavo, tik laidė užuominas. Jis nežinojo, kaip pasa- 
kyti Tedui, kad ir jo mama turi daug briaunų ir kai kurios iš jų 
trukdo patikėti tuo, apie ką ji niekad nekalbėdavo tiesiai ir atvirai. 
Bet jau jeigu apie tai užsiminta, ar tikrai jis nori sužinoti? Juk tė- 
tis seniai miręs, kaip besuktum. O mama gyva, ir jam teks su ja gy- 
venti... jis privalo ją mylėti. Daugiau juk neturi ką, netgi Tedo. 
Todėl, kad... 

- Kada jūs išvažiuojate? - tyliai paklausė Bobis. 

- Po to, kai grįš tavo mama. - Tedas atsiduso ir pažvelgė pro 
langą, tada nuleido akis į savo rankas, sunertas ant kelių. Jis nežiū- 
rėjo į berniuką. Kol kas nežiūrėjo. - Greičiausiai penktadienį ry- 
te. Savo pinigus galėsiu atsiimti tik rytoj vakare. Pastačiau už Al- 
binį keturi prie vieno. Vadinasi - laimikis du tūkstančiai. Mano 
draugas Lenis juk turės paskambinti į Niujorką. 

Jie pravažiavo tiltu per kanalą, ir “ten, apačioje" virto “ten, už- 
pakalyje“. Dabar jie važiavo gatvėmis, kuriose Bobis lankėsi su 
mama. Praeiviai vilkėjo švarkus, ryšėjo kaklaraiščius. Vyrai. O 
moterys nešiojo pėdkelnes, ne kojines. Nė viena nebuvo panaši į 
Alaną Fails, ir Bobis nutarė, kad jeigu kuri nors iš jų šnipštelėtų 
patylėti, nuo jos nepadvelktų alkoholiu. Tai yra, ketvirtą dienos. 

- Aš žinau, kodėl nestatėte ant Patersono ir Johansono mačo, 
- tarė Bobis. - Nes žinote, kas laimės. 

- Aš manau, kad šį kartą laimės Patersonas, - atsakė Tedas, - 
nes ruošėsi kautis būtent prieš Johansoną. Gal ir surizikuočiau sta- 
tyti porą žalių už Floidą Patersoną, bet penkis šimtus? Penkis šim- 
tus stato arba tie, kurie žino tiksliai, arba trenkti. 

- Albinio-Heivudo mačas nupirktas, taip? 

Tedas linktelėjo. 

- Aš supratau tai perskaitęs apie Klaindinstą. Iš karto supratau, 
kad nugalėtoju taps Albinis. 

- Jau anksčiau teko statyti už mačus, kurių menedžeriu buvo 
misteris Klaindinstas? 

Tedas nieko neatsakė, tik žiūrėjo į langą. Per radiją kažkas pa- 

pasavo Vičiui Fordui. Fordas perdavė Briedžiui Skouronui. Paga- 
liau Tedas ištarė: 

- Nugalėtoju vis dėlto galėjo būti Heivudas. Mažai tikėtina, bet 
vis dėlto... O tada... matei ten senuką? Batų blizgintojo krėsle? 

- Žinoma. Jūs dar paglostėte jam veidą. 

- Tai Artūras Džirardis. Failsas leidžia jam tupėti ten, nes 
anksčiau jis turėjo ryšių. O dabar jis paprastas senis, užsukantis 
nusiblizginti batus dešimtą, po to pamirštantis ir grįžtantis trečią 
vėl juos nuvalyti. Failsas mano, kad jis tik paprastas senis, kuris, 
kaip sakoma, nei mū, nei be. Džirardis leidžia jam galvoti, ką tik 
nori. Jeigu Failsas pareikš, kad mėnulis padarytas iš žalio sūrio, 
Džirardis nepuls prieštarauti. Senis Dži eina ten pasėdėti vėsumo- 
je. O ryšių jis tebeturi. 

- Su Džimiu Dži. 

- Su įvairiais žmonėmis. 

- Misteris Failsas nežinojo, kad mačas nupirktas? 

- Ne, tai yra tiksliai nežinojo. O aš maniau, kad jis informuo- 
tas. 

- Bet senis Dži žinojo. Ir žinojo, kuris iš jų atsiguls. 

- Taip. Štai todėl man ir pasisekė. Uraganas Heivudas pralai- 
mės nokautu aštuntame raunde. O kitais metais, kai statyti ant jo 
bus pelningiau, Uraganas atsiims savo. 

- O jūs būtumėte statę, jeigu misterio Džirardžio ten nebūtų? 

- Ne. - Tedas atsakė negalvodamas. 

- Tada iš kur imtumėte pinigų? Kaip išvyktumėte? 

Tedas tarsi apsiniaukė nuo žodžių “kaip išvyktumėte". Jis lyg 
norėjo kelti ranką apglėbti berniuką per pečius, po to vėl ją nulei- 
do. 

- Visuomet atsiras kas nors, kuris ką nors žino, - atsakė jis. 

Dabar jie važiavo Ešerio gatve, dar Bridžporte, bet iki Harvi- 
čo miesto sienos juos skyrė apie mylia. Jausdamas, kas bus, Bobis 
ištiesė ranką prie didelės, su nikotino dėmėmis Tedo plaštakos. 

Tedas pasuko kelius į dureles, atitraukdamas ir savo rankas. 

- Geriau nereikia, - pasakė jis. 

Bobiui nereikėjo klausti kodėl. Skelbimėlius “ATSARGIAI, 
DAŽYTA!" iškabina todėl, kad prisilietus ant odos prilimpa dažai. 
Juos galima nuplauti arba patys nusitrins, bet kurį laiką vaikščio- 
site dažuotas. 

- Kur jūs važiuosite? 

- Nežinau. 

- Man taip negera! - neišlaikė Bobis. Jis pajuto, kad ašaros de- 
gina akių kampučius. - Jeigu jums kas nors atsitiks - kaltas būsiu 
aš. Aš juk mačiau visa tai, na, tai, ko jūs prašėte mane dairytis, ir 
nieko jums nesakiau. Aš nenorėjau, kad jūs išvažiuotumėt. Tai ir 
pasakiau sau, kad jūs trenktas, ne apskritai, tik išsigalvojote, kad 
jus vejasi kažkokie žemieji žmonės - ir nieko nepranešiau. Jūs da- 
vėte man darbo, o aš jo neatlikau. 

Tedo ranka vėl pakilo. Jis nuleido ją ir apsiribojo tuo, kad pa- 
plekšnojo Bobiui per kelį. Stadione Tonis Kubekas ką tik pelnė sa- 
vo komandai du taškus. Tribūnos riaumojo iš džiaugsmo. 

- Bet aš žinojau, - tyliai pasakė Tedas. 

Bobis išpūtė akis. 

- Ką? Apie ką jūs? 

- Aš jaučiau juos artinantis. Štai kodėl mano transai ėmė kar- 
totis taip dažnai. Bet melavau sau - kaip ir tu. Ir dėl tų pačių prie- 
žasčių. Manai, noriu palikti tave, Bobi? Dabar, kai tavo mama vi- 
sai susipainiojo ir tokia nelaiminga? Kalbant visai atvirai, tai ne- 
rimauju ne dėl jos - mes juk nesame draugai, nesutarėme nuo tos 
sekundės, kai pažvelgėme vienas į kitą, bet ji tavo mama ir... 

- O kas jai yra? - paklausė Bobis. Jis nepamiršo kalbėti tyliau, 
bet stvėrė Tedą už peties ir papurtė. - Pasakykite man! Jūs žinote, 
taip? Tai misteris Bidermenas? Kas nors dėl misterio Bidermeno? 

Tedas žvelgė pro langą, jo kakta susiraukšlėjo, lūpos kietai su- 
sičiaupė. Galiausiai jis atsiduso, išsitraukė cigaretes ir užsirūkė. 

- Bobi, - pasakė jis, - misteris Bidermenas blogas žmogus. Ta- 
vo mama žino tai, bet taip pat žino, kad kartais tenka bendrauti su 
blogais žmonėmis. Bendrauti, kad susitvarkytum savo gyvenimą, 
galvoja ji. Ir paskutiniais metais jai teko daryti tai, kuo ji visai ne- 
sididžiuoja, jai tenka elgtis atsargiai. Kai kuriais atžvilgiais taip pat 
atsargiai, kaip ir man, ir dėl to žaviuosi ja, patinka ji man ar nepa- 
tinka. 

- Bet ką ji darė? Ją jis verčia ją daryti? - Kažkoks šaltis nutvil- 
kė Bobio krūtinę. - Kodėl misteris Bidermenas išsivežė ją į Provi- 
densą? 

- Į nekilnojamojo turto konferenciją. 

- Ir viskas? VISKAS? 

- Nežinau. Ir ji nežinojo. Gali būti, kad pridengė tai, ką žino, 
ko bijo, tuo, ko tikisi. Negaliu pasakyti. Kartais galiu - kartais ži- 

nau tiksliai ir aiškiai. Vos tik sutikau tave, žinojau, kad svajoji apie 
dviratį, kad tau labai svarbu jį turėti ir nori per vasarą užsidirbti jį, 
jeigu pavyks. Ir mane sužavėjo tavo ryžtas. 

- Jūs tyčia mane lietėte? 

- Na, taip, taip! Bent jau pirmą kartą. Norėjau truputį tave pa- 
žinti. Bet draugai nešnipinėja, tikra draugystė reiškia ir gebėjimą 
nesibrauti į vidinį draugo gyvenimą. Be to, mano prisilietimai per- 
duoda... na, tartum atveria langą. Manau, tau tai ne naujiena. Kai 
antrą kartą paliečiau tave... iš tikro... apkabinau - na, žinai, apie 
ką aš... tai buvo klaida, bet ne tokia ir baisi. Kurį laiką žinojai dau- 
giau, nei reikėjo, bet tai praėjo, ar ne? O jeigu ir toliau liesčiau... 
liesčiau kaip žmonės, artimi vienas kitam... ateitų momentas, nuo 
kurio prasidėtų permainos. Ir jos jau neišsitrintų. - Jis pakėlė be- 
veik surūkytą cigaretę ir su pasidygėjimu pažvelgė į ją. - Tarsi su- 
rūkai vieną cigaretę ir puti dūmus iki gyvenimo galo. 

- O su mama kol kas viskas gerai? - paklausė Bobis, žinoda- 
mas, kad Tedas to pasakyti jam negali. Tedo talentas - ar kaip tai 
pavadinti - tokiais atstumais neveikia. 

- Nežinau. Aš... 

Tedas staiga įsitempė. Jis žvelgė pro langą į kažką priekyje. 
Sumaigė cigaretę durelių peleninėje su tokia jėga, kad ant rankos 
pažiro kibirkštys. Bet jis, rodos, nieko nepajuto. 

- Velnias, - iškošė. - O velnias, pakliuvome, Bobi! 

Bobis pasilenkė per jo kelius pasižiūrėti pro langą, bet žiūrė- 
damas pasąmonėje vartė tai, ką pasakė Tedas. “Liesčiau... liesčiau 
kaip žmonės, artimi vienas kitam“. Taksi artėjo prie trijų magist- 
ralių sankirtos: Ešerio, Bridžporto ir Konektikut Paiko, suformuo- 
jančių Puritan Skver aikštę. Vakarinėje saulėje blykčiojo tramva- 
jaus laidai, nekantriai signalizavo furgonai, laukiantys progos pra- 
smukti pro kamštį. Suplukęs policininkas su švilpuku burnoje re- 
guliavo eismą rankomis su baltomis pirštinėmis. Kairėje stovėjo 
garsusis “Viljamo Peno grilio" restoranas, kurio jautienos pjaus- 
niai garsėjo šlove visame Konektikute. (Misteris Bidermenas pa- 
kvietė ten visus savo darbuotojus, kai agentūra pardavė Verlio už- 
miesčio namą, ir Bobio mama grįžo su dešimčia degtukų knyge- 
lių “Viljamo Peno grilis“.) Visas jo įdomumas tas, paaiškino ma- 
ma, kad baras yra už Harvičo miesto sienos, o pats restoranas - 
Bridžporte. 

Priešais restoraną prie pat Puritan Skver aikštės kampo buvo 

pastatytas tokios violetinės spalvos “De Soto“, kokios Bobis dar 
nematė - net įsivaizduoti negalėjo. Spalva buvo tokia ryški, kad 
žeidė akis. Jam net galva įsisopo. 

“Jų mašinos bus tokios pat, kaip geltoni lietpalčiai ir smailia- 
nosiai batai, ir aromatizuotas briliantinas, kuriuo išsitepa plaukus, 
- krentantys į akį ir vulgarūs“. 

Violetinis automobilis tviskėjo chromo juostelėmis ir visokiais 
niekučiais. Dekoratyvinės grotelės ant buferių. Didelis papuošalas 
ant kapoto. Vado De Soto galva švietė blausioje šviesoje kaip dirb- 
tinis brangakmenis. Padangos išpūstos ir labai baltos, o diskai - su 
ryškiais žiedais tarytum vilkeliai. Užpakalyje styrojo radijo ante- 
na, ant kurios galo plaikstėsi pritaisyta meškėno uodega. 

- Žemieji žmonės! - sušnibždėjo Bobis. Abejonių neliko. Taip, 
“De Soto" - mašina, kokios jam neteko regėti, kažkokia nežemiš- 
ka it asteroidas. Kai jie priartėjo prie mašinų prisigrūdusios san- 
kryžos, Bobis pamatė, kad apmušalai viduje elektrinės žalios spal- 
vos su metalo atspalviu it žiogo pilvelis - spalva, kuri tiesiog inkštė 
nuo kaimynystės su kėbulo violetu. Vairas buvo aptrauktas baltu 
kailiu. Rupu-pupu, čia jie! 

- Nukreipk savo mintis, - paliepė Tedas, pastvėręs Bobį už pe- 
čių (priekyje šniokštė stadionas, ir taksistas tarsi pamiršo keleivius 
ant galinės sėdynės, ačiū ir už tai), stipriai krestelėjo ir paleido. - 
Nukreipk savo mintis nuo jų, supratai? 

Taip, jis suprato. Džordžas Sandersas pastatė plytų sieną, kad 
paslėptų savo mintis nuo baltagalvių vaikų. Vieną kartą Bobis pa- 
sinaudojo Moriu Vilsu, bet dabar nemanė, kad beisbolas padės ir 
antrą kartą. O kas padės? 

Bobis pamatė “Ešerio Ampyro“ stogelį, išsikišusį į šaligatvį už 
trijų keturių kvartalų nuo Puritan Skvero, ir netikėtai išgirdo Es- 
Džėjaus jo-jo garsus: klap-klap-klap. “Jeigu ji šiukšlė, - pasakė ta- 
da Es-Džėjus, - tai aš eisiu į šiukšlininkus". 

Ir Bobio mintis užpildė afiša, į kurią jie žiūrėjo tą dieną: Bri- 
džita Bardo (“prancūziška sekso katytė", vadino ją laikraščiai), pri- 
sidengusi tik rankšluosčiu ir šypsena. Ji buvo šiek tiek panaši į mo- 
terį, lipančią iš automobilio viename iš “Kampinės kišenės" kalen- 
dorių, tą, kurios sijonas visai užlipo ant kelių ir matėsi apatinių dir- 
želiai. Tik Bridžita Bardo buvo gražesnė. Be to, tikra. Žinoma, per 
sena Bobiui Garfildui ir jo bendraamžiams 

(“Aš toks jaunas, o tu tokia sena, - dainavo Polas Anka tūks- 

tančiuose tranzistorių, - girdžiu aš rytą vakare“.) 

bet vis vien labai graži, o ir katė gali žiūrėti į karalienę - jo ma- 
ma taip visuomet sakydavo: katei nedraudžiama žiūrėti į karalie- 
nę. Bobis matė vis aiškiau ir aiškiau, atsilošęs ant sėdynės, ir jo 
žvilgsnis susidrumstė kaip Tedo, kai šis nugrimzdavo į savo tran- 
sus. Bobis pamatė šlapius po dušo, bet purius pelenų spalvos Bri- 
džitos plaukus, krūtinės iškilimą, paslėptą po rankšluosčiu, ilgas 
kojas, kurių lakuoti nagai remiasi į žodžius: “TIK SUAUGU- 
SIEMS, PATEIKTI VAIRUOTOJO TEISES ARBA GIMIMO 
LIUDIJIMĄ". Jis užuodė jos muilo kvapą - lengvą, gėlių. Traukė 
(Nuit a Paris) kvepalų aromatą, ir girdėjo jos radiją, grojantį ki- 
tame kambaryje. Fredis Kenonas, Seivin Roko vasaros dievukas. 

Jis nutuokė - vangiai, toli toli, kitame pasaulyje, toliau ir aukš- 
čiau besisukančio vilkelio spirale, - kad jų taksi sustojo prie “Vil- 
jamo Peno grilio" beveik greta violetinės kraujosruvos - “De So- 
to". Bobis tarsi išgirdo savo galvoje mašinos klyksmą: “Nušauk 
mane! Aš per daug violetinė! Nušauk! Aš per daug violetinė!" O 
toliau, visai arti, jis pajuto JUOS. Jie sėdėjo restorane, šlamštė jau- 
tienos pjausnius. Užsisakė vienodus - su krauju. Prieš išeidami jie 
gali prismeigti vestibiulyje prie telefonų skelbimą apie dingusį ke- 
turkojį draugą arba kortelę su spausdintomis raidėmis: “SAVININ- 
KAS PARDUODA MAŠINĄ"', - žinoma, atvirkščiai. Jie ten, tie 
žemi žmonės geltonais apsiaustais ir baltais batais - užgėrinėja 
martiniu beveik žalios jautienos gabaliukus, ir jeigu nukreips sa- 
vo sąmonę į jį... 

Iš dušo virto garo bangos. B.B. pakilo ant dažytų pirštų galiukų 
ir kaip du sparnus praskleidė rankšluostį prieš numesdama ant 
grindų. Bobis pamatė, kad tai visai ne Bridžita Bordo, o Kerolė 
Gerber. “Reikia drąsos, kad leistum žmonėms žiūrėti į tave, kai esi 
tik su rankšluosčiu," - pasakė ji. O dabar jis matė ją tokią, kokia 
ji bus po aštuonerių devynerių metų. 

Bobis Žiūrėjo į ją nepajėgdamas atplėšti akių, nepajėgdamas 
atsispirti meilei, užburtas jos muilo, kvepalų kvapo, radijo garsų 
(Fredis Kenonas užleido sceną “Pleteriams" - “nakties šešėliai lei- 
džias iš dangaus“), jos mažučių lakuotų kojų nagų. Jo širdelė su- 
kosi kaip vilkutis, kurio juostelė kilo ir nyko kituose pasauliuose. 
Kituose pasauliuose, išskyrus šitą. 

Taksi pajudėjo. Violetinė pabaisa su keturiomis durelėmis, pa- 
statyta prie restorano (pastatyta “tik krovininiams automobiliams“ 

zonoje, bet JIEMS į tai nusišvilpt), ėmė tolti. Taksi truktelėjo ir vėl 
sustojo, vairuotojas tyliai nusikeikė; Puritan Skver aikšte pražvan- 
gėjo tramvajus. Žemųjų “De Soto" dabar liko už jų, bet atspindžiai 
nuo jo chromo šokinėjo taksi viduje. Netikėtai Bobis pajuto siau- 
bingą perštėjimą akių dugne. Vėliau jo regos lauką užstojo ban- 
guojantys juodi siūlai. Jam pavyko vėl užsikabinti už Kerolės, tik 
dabar matė ją tarsi pro matinį stiklą. 

Jie mus jaučia... ar kažkas panašaus. Viešpatie, leisk mums iš- 
trūkti iš čia. Prašau, leisk... 

Taksistas pastebėjo tarpą tarp mašinų ir šmurkštelėjo ten. Po 
sekundės jie jau riedėjo Ešerio aveniu. Akių peršulys silpo, juodi 
siūlai pranyko, ir jis pamatė, kad nuoga mergina visai ne Kerolė 
(bent jau dabar), ir net ne Bridžita Bardo, o manekenė iš “Kampi- 
nės kišenės“ kalendoriaus, Bobio vaizduotės išrengta nuogai. Ra- 
dijo muzika nutilo. Dingo muilo ir kvepalų aromatas. Gyvybė jo- 
je užgeso. Ji buvo tiesiog... tiesiog... 

- Ji tiesiog paveikslas, nupieštas ant sienos, - pasakė Bobis ir 
atsisėdo tiesiai. 

- Kažką sakei, berniuk? - paklausė taksistas ir išjungė radiją. 
Rungtynės baigėsi. Melas Alenas reklamavo cigaretes. 

- Et, nieko, - atsakė Bobis. 

- Snustelėjai, a? Lėta kelionė, karšta dienelė... O tavo bičiu- 
lis visai atsijungęs. 

- Ne, - išsitiesdamas atsakė Tedas. - O štai ir aš. - Jis pasirą- 
žė, nugaroje kažkas trakštelėjo, ir jis susiraukė. - Bet aš buvau ke- 
lias minutes užsnūdęs... - Jis atsigręžė į užpakalinį langą, tačiau 
“Viljamo Peno grilis“ jau buvo dingęs iš akių. - Manau, laimėjo 
“Jankiai"*? 

- Nepaliko iš sumautų indėnų šlapios vietos, - pasakė taksistas 
ir nusijuokė. - Nesuprantu, kaip jūs sugebate užmigti, kai žaidžia 
“Jankiai"! 

Jie išsuko į Plačiąją gatvę ir po dviejų minučių taksi sustojo 
priešais 149 numerį. Bobis pažvelgė į namą lyg tikėtųsi pamatyti, 
kad jis perdažytas kita spalva arba paaugo per vieną aukštą. Jau- 
tėsi taip, lyg nebuvęs ten dešimt metų. Bet taip lyg ir buvo - jis gi 
matė Kerolę Gerber visai suaugusią? 

“Aš vesiu ją", - nutarė Bobis, lipdamas iš taksi. Kolonijos gat- 
vėje misis O'Hara šuo vis lojo ir lojo, lyg dėdamas kryžių ant ši- 
tos ir visų kitų žmogiškų vilčių: au-au, au-au, au-au. 

Tedas pasilenkė prie vairuotojo langelio, laikydamas rankoje 
piniginę. Ištraukė du banknotus po dolerį, pagalvojo ir pridėjo tre- 
čią. 

- Grąžą pasilikite. 

- Jūs tikras džentelmenas, - atsiliepė taksistas. 

- Einam namo, - pasakė Tedas, - man pavojinga likti gatvėje. 

Jie pakilo į verandą, ir Bobis savo raktu atrakino duris į ves- 
tibiulį. Jis vis galvojo apie bjaurų perštėjimą akyse ir juodus siū- 
lus. Tos gijos buvo ypač baisios, lyg grėsmė apakti. 

- Jie mus matė, Tedai? Ar pajuto? Kaip? 

- Tu žinai, kad taip... bet nemanau, kad nustatė, kaip arti pra- 
silenkėme. - Kai jie įėjo į Garfildų butą, Tedas nusiėmė tamsius 
akinius ir įsikišo į marškinių kišenę. - Vadinasi, tu gerai užsimas- 
kavai. Fu-u! Na ir karštis čia! 

- O kodėl manote, kad jie nežino, ar mes arti jų? 

Tedas, jau priėjęs atidaryti langą, įdėmiai pažvelgė į vaiką per 
petį. 

- Jeigu žinotų, ta violetinė mašina atvažiuotų čia kartu su mu- 
mis. 

- Ten buvo ne mašina, - ištarė Bobis, darydamas kitą langą. 
Bet iš to nebuvo jokios naudos. Oras, ūžtelėjęs pro langą, vangiai 
pajudinęs užuolaidas, buvo bemaž toks pat karštas, kaip tas, laiky- 
tas visą dieną uždaroje patalpoje. - Negalėčiau pasakyti, kas ten 
buvo, bet ji tik iš pažiūros priminė mašiną. O tai, kaip pajutau 
JUOS... - Bobis sudrebėjo, nors mušė karštis. 

Tedas išsitraukė savo ventiliatorių, priėjo prie lango netoli len- 
tynėlės su Lizos niekučiais ir pastatė jį ant palangės. 

- Jie maskuojasi kaip moka, bet mes vis vien juos nujaučiame. 
Netgi žmonės, kurie apie juos net nenutuokia, pajunta. Lašeliai to, 
kas paslėpta po kamufliažu, prasimuša į paviršių, o tai, kas po juo, 
- neįsivaizduojamai šlykštu. Tikiuosi, kad tau neprireiks sužinoti, 
kaip tai neįsivaizduojama. 

Bobis irgi norėjo tuo tikėti. 

- Iš kur jie, Tedai? 

- Iš.tamsios vietos. 

Tedas atsiklaupė, įkišęs kištuką į lizdą įjungė ventiliatorių. 
Oras, kurį aparatas gainiojo po kambarį, buvo mažumėlę vėsesnis, 
bet ne toks gaivus, kaip “Kampinėje kišenėje" arba “Kriterione". 

- O ji kitame pasaulyje kaip “Žieduose aplinkui Saulę"? Juk 
taip? 

Tedas vis dar klūpėjo netoli lizdo. Lyg melstųsi. Bobiui jis pa- 
sirodė visai iškankintas - beveik mirtinai nukamuotas. Kaipgi jis 
pasislėps nuo žemųjų žmonių? Jis juk iki “Bet kokios bakalėjos" 
nenueis nepargriuvęs. 

- Taip, - ištarė jis pagaliau. - Jie iš kito pasaulio. Iš kitos erd- 
vės ir kito laiko. Tai viskas, ką galiu tau pasakyti. Daugiau žinoti 
tau pavojinga. 

Bet Bobis negalėjo neužduoti dar vieno klausimo: 

- Ojie iš vieno iš tų... e... kitų pasaulių? 

Tedas pažiūrėjo į jį labai rimtai. 

- Štai aš iš Tineko? 

Bobis išvertė akis, tada nusijuokė. Tedas, dar neatsistojęs, juo- 
kėsi kartu su juo. 

- Bobi, apie ką galvojai taksi? - paklausė Tedas, kai baigė 
juoktis. - Kur dingai, kai kilo pavojus? - Ir patylėjęs pridūrė: - Ką 
tu matei? 

Bobis pagalvojo apie dvidešimties metų Kerolę su rausvai nu- 
lakuotais kojų nagais, apie Kerolę, nuogą, su rankšluosčiu prie ko- 
jų, virstančiuose garų debesyse. TIK SUAUGUSIEMS, PATEIK- 
TI VAIRUOTOJO TEISES, BE IŠIMČIŲ. 

- Negaliu pasakyti, - atsakė jis pagaliau. - Todėl, kad... na... 

- Kad reikia kažką pasilikti sau. Aš suprantu. - Tedas pakilo. 
Bobis prišoko jam padėti, bet kaimynas numojo ranka. - Gal nori 
pažaisti, - pasiūlė jis. - Vėliau - tarkim, apie šeštą - užsidėsiu juo- 
dus akinius ir nueisime į “Koloniją" užkąsti. 

- Tiktai ne pupų! 

Tedo lūpų kampučiai truputį pakilo. 

- Tik ne pupų, pupos verboten*. Dešimtą paskambinsiu savo 
draugui Lenui ir sužinosiu, kaip baigėsi dvikova, a? 

- Žemieji žmonės... jie dabar ieškos ir manęs? 

- Jeigu taip galvočiau, neišleisčiau tavęs iš namų, - atsakė Te- 
das šiek tiek nustebęs. - Tau niekas negresia, ir aš pasirūpinsiu, kad 
taip būtų ir toliau. O dabar eik. Pažaisk, man reikia kai ką pada- 
ryti. Tik šeštą pasirodyk, nes imsiu nerimauti. 

- Gerai. 

Bobis nupėdino į savo kambarį ir įmetė keturias monetas, ku- 


*Uždrausta (vok.). 

rias pasiėmė į Bridžportą, atgal į skardinę “2račiui". Jis nužvelgė 
kambarį, matydamas viską kitaip: kaubojišką antklodę ant lovos, 
mamos nuotrauką ant vienos sienos ir Kleitono Muro fotografiją 
su kauke (gautą už talonus iš dėžučių su kukurūzų dribsniais) - ant 
kitos, riedučius kampe (vienas su nutrauktu dirželiu), stalą prie sie- 
nos. Kambarys dabar atrodė mažas - ne ta vieta, kur sugrįžtama, o 
ta, iš kurios iškeliauja. Jis suprato, kad darosi pakankamai suaugęs 
turėti oranžinę bibliotekos kortelę, ir kažkoks balsas su kartėlių 
„mintyse suriko: ne, ne, ne! 


VIII. Bobis išpažįsta. Gerber-beibė* ir 
Malteks-Beibis. Rionda. Tedas skambina telefonu. 
Medžiotojų riksmai 


Gerovės parke vaikai žaidė kamuoliais. “B" laukas buvo tuš- 
čias; tik keli paaugliai oranžinėmis Sent Gabo vasarinukėmis vai- 
kėsi kamuolį. Kerolė Gerber sėdėjo ant suolelio su šokdyne ant ke- 
lių ir stebėjo juos. Pamačiusi Bobį ji nusišypsojo. Bet iš karto su- 
rimtėjo. 

- Bobi, kas atsitiko? 

Bobis nesuvokė, kad būtų kas nors atsitikę, kol Kerolė to ne- 
paklausė, tačiau susirūpinimas jos veide privertė prisiminti viską. 
Daugiau valdytis jis neįstengė. Kas atsitiko? Įsitikino, kad žemieji 
žmonės iš tiesų egzistuoja, išsigando to, kad vos neįkliuvo grįžda- 
mi iš Bridžporto, bet svarbiausia buvo Tedas. Bobis puikiausiai ži- 
nojo, kodėl Tedas išsiuntė jį iš namų ir kuo užsiima dabar: krau- 
nasi daiktus į lagaminėlius ir popierinius maišelius. Jo draugas iš- 
važiuoja. 

Ir Bobis pravirko. Nenorėjo paleisti dūdų prieš mergaitę. Juo 
labiau šitą mergaitę, bet nieko sau padaryti negalėjo. 

Kerolė sekundę sėdėjo suglumusi, nusigandusi. Bet tuoj pašo- 
ko nuo suolelio, pribėgo prie jo ir apsikabino. 

- Viskas gerai, - ramino ji. - Viskas gerai, Bobi, neverk, viskas 
bus gerai. 

Beveik nieko nematydamas pro ašaras ir įsiverkęs dar labiau - 
galvoje tartum įsismarkavo vasaros liūtis, - Bobis nuolankiai lei- 
dosi nuvedamas prie tankių medžių giraitės, kuri užstojo beisbo- 


*Vaikų maistelio “Gerber beibi fuds" pavadinimo dalis. 

lo aikšteles ir pagrindinius takus. Kerolė atsisėdo ant žolės vis dar 
apsikabinusi jį viena ranka, o kita glostydama jo plaukus. Kurį lai- 
ką ji nieko nekalbėjo, o Bobis nebūtų išlemenęs nė žodžio; jis pa- 
jėgė tik verkti, kol įsisopo gerklė, o akių obuoliai ėmė tvinksėti 
akiduobėse. 

Po kurio laiko jis nusiramino, išsitiesė ir nusišluostė veidą ran- 
kove, pasibaisėjęs tuo, ką pajuto, ir susigėdęs: ten juk buvo ne tik 
ašaros, bet ir seilės su snargliais. Jis tikriausiai išterliojo visą Ke- 
rolę. 

Bet draugė to tarsi visai nepajuto. Ji paglostė šlapią jo veidą. 
Bobis išsisuko nuo jos pirštų, sukūkčiojo ir įsmeigė akis į žolę. Jo 
akys, nuskalbtos ašaromis, atrodė antgamtiškai akylos. Matė kiek- 
vieną pienės pūką, kiekvieną žolės stiebelį. 

- Viskas gerai, - pasakė Kerolė, bet Bobis iš gėdos negalėjo į 
ją pažiūrėti. 

Kurį laiką jie sėdėjo tylėdami, po to Kerolė tarė: 

- Bobi, aš būsiu tavo draugė, jeigu nori. 

- Tu jau esi mano draugė, - atsakė Bobis. 

- Tada paaiškink man, kas atsitiko? 

Ir Bobis išgirdo, kaip pasakoja jai viską, pradedant juo tos die- 
nos, kai Tedas apsigyveno jų name ir jo mamai iš karto nepatiko. 
Jis papasakojo jai apie Tedo transus, žemuosius žmones, apie jų 
ženklus. Kai užsiminė apie ženklus, Kerolė timptelėjo jį už ranko- 
vės. 

- Kas? - paklausė jis. - Tu netiki manimi? - Gerklę vis dar 
skaudėjo nuo rauda netikėtai išsiveržusių jausmų, bet pasidarė ge- 
riau. Jeigu ji nepatikės juo, jis ir nepyks. Netgi neįsižeis. Tiesiog 
buvo neapsakomai lengva išpasakoti apie viską. - Taip, suprantu. 
Žinau, kad panašu į kvailas sapaliones. 

- Mačiau tokias juokingas “klases" visame mieste, - pasakė ji. 
- Ir Ivona, ir Andžė. Kalbėjomės apie jas. Prie jų nupiešti maži mė- 
nuliukai ir žvaigždės. Kartais dar ir kometos. 

Jis įsispitrijo į ją. 

- Trauki per dantį? 

- Visai ne. Mergaitės juk visuomet pastebi “klases". Nežinau 
kodėl. Ir užsičiaupk, kol musė neįlėkė. 

Jis sučiaupė lūpas. 

Kerolė patenkinta linktelėjo, tada paėmė jo ranką ir sunėrė 
pirštus. Bobis nustebo, kaip tiksliai visi pirštai prigludo vienas prie 

kito. 

- O dabar pasakok, kas liko. 

Ir jis apsakė tai, kas atsitiko tą dieną: filmą, “Kampinę kišenę“, 
kaip Alana pažino jame jo tėtį, kaip jie vos neįkliuvo grįždami. Jis 
mėgino paaiškinti, kodėl violetinis “De Soto" nebuvo tikra maši- 
na, 0 tik priminė automobilį. Bet galiausiai pasakė tik, kad “De So- 
to" tarytum buvo gyvas - kaip koks Daktaro Dolitlio strutis, tik 
piktas. Bobis nutylėjo tik tai, kur paslėpė savo mintis, kai taksi rie- 
dėjo pro “Viljamo Peno grilio“ restoraną ir ėmė perštėti akis. 

Įveikęs save išpylė tai, kas blogiausia: kad bijo, jog mamos ke- 
lionė į Providensą su misteriu Bidermenu ir kitais dviem buvo 
klaida. Apmaudi klaida. 

- Tu manai, kad misteris Bidermenas prie jos klijuojasi? - pa- 
siteiravo Kerolė. Jie ėjo prie suolelio, kur ji paliko šokdynę. Bo- 
bis pakėlė ją ir padavė draugei. Jie pasuko iš parko, Plačiosios gat- 
vės link. 

- Naaa... gali būti, - rūškanai atsakė Bobis. - Bent jau... - Ta- 
me slypėjo dalis to, ko jis bijojo, nors neturėjo nei pavadinimo, nei 
vaizdo - tarsi pikta lemianti esybė po brezentu. - Bent jau ji ma- 
no, kad taip yra. 

- Jis prašys ištekėti už jo? Tada jis taps tavo patėviu. 

- Prakeikimas! - Bobis nė karto nepagalvojo, kad misteris Bi- 
dermenas gali tapti patėviu, ir liūdnai pasigailėjo, pradėjęs kalbą 
apie tai. Nuo pačios minties darėsi klaiku. 

- Jeigu jinai jį myli, tau geriau su tuo susitaikyti. - Kerolė kal- 
bėjo kaip suaugusi, patyrusi moteris, ir Bobiui pasidarė dar blo- 
giau. Ko gero, šią vasarą ji per dažnai žiūri “Ach, Džonai, ach, 
Marša" serialą su mama. Tačiau, kad ir kaip keista, iš dalies jam 
buvo vis vien, ar mama pamils misterį Bidermeną. Šlykštu, nes tas 
tipas yra šliužas, bet suprantama. Jo mamos įprotis skaičiuoti kiek- 
vieną centą, jos godumas turėjo kažkokį ryšį su tuo, kas privertė 
ją vėl griebtis cigaretės, o kartais ir verkti naktimis. Skirtumas tarp 
Rendolo Garfildo, nepatikimo jo motinos vyro, kuris paliko po 
mirties neapmokėtas sąskaitas, ir Rendžio Garfildo, kurį pažinojo 
Alana, kuris mėgo garsiau įjungti grotuvą... netgi šitas skirtumas 
galėjo būti to paties dalis. (Ar tikrai buvo neapmokėtų sąskaitų? Ar 
buvo anuliuotas draudimo polisas? Kam mamai meluoti apie visa 
tai?) Su Kerole apie tai jis negalėjo kalbėti. Ir ne dėl uždarumo. 
Tiesiog nežinojo, nuo ko pradėti. 

Jie ėmė kilti šlaitu. Bobis paėmė vieną šokdynės galą, ir jie vil- 
ko ją šaligatviu tarp savęs. Staiga Bobis sustojo ir dūrė pirštu: 

- Žiūrėk! 

Priekyje, ant vieno iš gatvę kertančių elektros laidų karojo il- 
ga aitvaro uodega. Ji išsirietė kaip klaustukas. 

- Aha. Matau, - atsakė Kerolė tyliu balseliu. Jie priėjo arčiau. 
- Jam reikia išvažiuoti dar šiandien, Bobi. 

- Jis negali. Dvikova šiandien vakare. Jeigu nugalės Albinis, 
Tedas atgaus išloštą sumą rytoj vakare. Manau, pinigų jam labai 
reikia. 

- Žinoma, - pasakė Kerolė. - Užtenka pažiūrėti, kaip jis apsi- 
rengęs, ir iš karto aišku, kad kišenėse vėjai švilpia. Tikriausiai pa- 
statė paskutinius savo pinigus. 

“Kaip apsirengęs... tik mergaitės pastebi", - pagalvojo Bobis 
ir prasižiojo tą pasakyti, bet kažkas jiems už nugarų sušuko: 

- Tik pažiūrėkit! Čia gi Gerber-Beibė ir Malteks-Beibis! Kaip 
sekasi, beibiukai? 

Jie atsigręžė. Prie jų lėtai nuo kalno dviračiais važiavo trys vai- 
kinai oranžiniais Sent Gabrielio marškinėliais. Pintinėse prie vai- 
ro gulėjo visoks beisbolo inventorius. Vienas, spuoguotas bernas, 
kuriam ant kaklo karojo sidabrinis kryžius, buvo įsikišęs beisbo- 
lo lazdą į savo darbo futliarą ant nugaros. “Vaizduoja Robiną Hu- 
dą,* - pagalvojo Bobis, bet vis tiek persigando. Čia juk dideli ber- 
nai, vyresniųjų klasių, parapijinės mokyklos mokiniai, ir jeigu jie 
nutars pasiųsti jį į ligoninę, tai ir keliaus ten pasišvilpaudamas. 
“Žemieji žmonės oranžinėmis palaidinėmis", - toptelėjo jam. 

- Sveikas, Vili, - kreipėsi į vieną Kerolė. Bet ne į stuobrį su 
lazda. Ji kalbėjo ramiai, netgi linksmai, bet atsainiame tone slėpėsi 
baimė, spurdanti kaip paukštukas. - Žiūrėjau, kaip žaidėte. Tu ne- 
blogai gaudai. 

Tas, kuriam tai pasakė, buvo išsigimėliško veido po tankiais, 
atgal sušukuotais kaštoniniais su rausvu atspalviu plaukais ir su- 
augusio vyro kūnu. “Hafi" dviratis po juo atrodė kvailai mažas. 
Bobis pagalvojo, kad jis primena trolį iš pasakos. 

- O tau kas, Gerber-Beibe? - atšovė šis. 

Visi trys sentgabiečiai susigretino su jais. Po to du - su kryžiu- 
mi ir tas, kurį Kerolė pavadino Viliu, - pavažiavo šiek tiek toliau, 
nuleido kojas ant žemės ir toliau dviračius stūmė. Su augančiu ne- 
rimu Bobis suprato, kad jie apsupti. Jis užuodė su prakaitu sumi- 

šusį “vitalio" kvapą, sklindantį nuo vaikinų oranžiniais marškinė- 
liais. 

- O tu kas toks, Malteks-Beibi? - paklausė Bobio trečiasis. Jis 
pasilenkė virš savo dviračio vairo. - Ar tik ne Garfildas? A? Bilis 
Donahju tavęs vis dar ieško po to atvejo praeitą žiemą. Nori dan- 
tis tau išbarškinti. Gal man išdaužti tiesiog dabar, padaryti pradžią? 

Bobio pilve kažkas sujudėjo lyg gyvačių pintinė. “Aš neverk- 
siu, kad ir kas būtų, neverksiu, nors ir pakliūsiu į ligoninę. Ir pa- 
bandysiu ją apginti". 

Apginti nuo tokių drimbų? Juokinga. 

- Kodėl tu dabar toks šiurkštus, Vili? - paklausė Kerolė. Ji kal- 
bėjosi tik su vaikinu kaštoniniais plaukais. - Tu juk nebūni toks, 
kai vienas. Tai kodėl dabar? 

Vilis nuraudo. Dėl tamsiai rausvų, daug tamsesnių už Bobio, 
plaukų galėjo atrodyti, kad jis užsiliepsnojo nuo kaklo iki pakau- 
šio. Vilis nenorėjo, suprato Bobis, kad draugai sužinotų, jog be jų 
jis elgiasi žmoniškai. 

- Užsičiaupk, Gerber-Beibe! - viauktelėjo jis. - Geriau užsi- 
čiaupk ir pabučiuok savo draugelį, kol jis su visais dantimis. 

Trečiasis vaikinas buvo susijuosęs motociklininko diržu su 
sagtimi šone ir avėjo senus sportinius dulkinus batelius. Jis stovėjo 
už Kerės nugaros. Dabar priėjo arčiau, stumdamas dviratį, ir abiem 
rankomis patraukė už ją plaukų. 

- Oi! - suinkštė Kerolė. Ne tik iš skausmo, bet ir iš nuostabos. 
Ir ištrūko su tokia jėga, kad vos nenugriuvo. Bobis spėjo sugauti 
ją, o Vilis - kuris, pasak Kerolės, be savo draugelių buvo visai nor- 
malus - nusižvengė. 

- Kodėl taip darote? - suriko Bobis tipui su motociklininko dir- 
žu, ir vos tik žodžiai išsprūdo iš jo lūpų, jis suprato, kad girdėjo to- 
kius tūkstančius kartų. Tarsi kokia apeiga: formulės, kurias reikia 
ištarti, prieš pradedant stumdytis ir pakylant kumščiams. Jis vėl 
prisiminė “Musių valdovą“ - Ralfas bėga nuo Džeko ir kitų. Gol- 
dingo saloje bent jau buvo džiunglės. O jiems su Kerole nėra kur 
bėgti. 

“Jis pasakys: “Todėl, kad man patinka“. Tokie kiti žodžiai". 

Bet nespėjus ilgšiui su diržu, užsegtu ant šono, atsakyti, už jį 
reikalingus žodžius ištarė Robinas Hudas su lazda ant nugaros: 

- O todėl, kad jam tai patinka. Ir kaip tu jam sukliudysi, Mal- 
teks-Beibi? 

Jo ranka staigiai lyg gyvatė šovė į priekį ir pliaukštelėjo Bo- 
biui per veidą. Vilis vėl nusikvatojo. 

- Parodykim šitam šlapukui, - tarė vaikinas su diržu. - Mane jo 
snukis vimdo. 

Jie susiglaudė, dviračių padangos iškilmingai čirkštelėjo. Ta- 
da Vilis nuvertė savąjį ant šono tarsi nudvėsusį mulą ir žengė prie 
Bobio. Tas atstatė sugniaužtus kumščius, nevykusiai mėgdžioda- 
mas Floido Patersono stovėseną. 

- Ei, berniukai, ką čia veikiate? - paklausė kažkas už jų nuga- 
rų. 

Vilis atitraukė kumštį. Vis dar laikydamas paruoštas rankas, jis 
atsigręžė. Ir Robinas Hudas atsisuko, ir vaikinas su diržu. Prie ša- 
ligatvio stovėjo senas mėlynas “Studebekeris" su prarūdijusiais 
sparnais ir Kristumi-magnetuku, prilipdytu ant prietaisų skydo. 
Priešais jį stovėjo krūtinga ir neaprėpiamų klubų Anitos Gerber 
draugė Rionda. Vasariniai drabužiai buvo ne geriausi jos draugai 
(tai net Bobis pastebėjo), bet tą akimirką ji atrodė deivė su bri- 
džais. 

- Rionda! - sušuko Kerolė kone verkdama. Ji prasibrovė tarp 
Vilio ir jo bendro su motociklininko diržu. Nė vienas nebandė jos 
sulaikyti. Bobis pajuto, kad žiūri į sugniaužtą Vilio kumštį. Kar- 
tais jis prabusdavo ryte, ir ten buvo kieta kaip akmuo ir statu it 
kosminė raketa. Kol jis nueidavo į tualetą, ta vieta suminkštėdavo 
ir nusileisdavo. Vilio ranka su kumščiu susileido taip pat, kumš- 
tis išsitiesė į pirštus. Nuo tokio palyginimo Bobio lūpas ėmė tempti 
šypsena. Bet jis susitvardė. Jeigu vaikinai pamatys, kad jis šypsosi, 
dabar nieko nedarys. Bet vėliau... kokią kitą dieną... 

Rionda apkabino Kerolę ir priglaudė prie savo putlios krūtinės. 
Nužvelgė vaikinus oranžiniais marškinėliai ir - nusišypsojo! Nu- 
sišypsojo nesistengdama nuslėpti šypsenos. 

- Vilis Širmenas, taip? 

Ką tik kabojusi Vilio ranka nusileido prie šono. Kažką murmė- 
damas jis pasilenkė pakelti savo dviratį. 

- Ričis O'Mira? 

Vaikinas su motociklininko diržu dėbsojo į dulkėtas savo ko- 
jines ir kažką burbtelėjo. Jo žandai degė. 

- Na, kažkuris iš jaunesniųjų O'Mirų - dabar jūsų tiek daug, 
kad visų neprisimenu. - Jos žvilgsnis nukrypo į Robiną Hudą. - O 
tu kas toks, drimba? Kuris nors iš Dedhemų? Panašus į Dedhemus! 

Robinas Hudas nuleido akis į savo rankas. Ant jo piršto buvo 
mokyklinis žiedas, kurį jis dabar ėmė sukioti. 

Rionda vis dar laikė Kerolę apkabinusi. Mergaitė viena ranka 
laikėsi Riondai už juosmens, kiek siekė ranka. Ji nežiūrėjo į ber- 
niukus, kai Rionda kartu su ja užlipo ant žolės juostos priešais ša- 
ligatvį. O moteris tebežiūrėjo į Robiną Hudą. 

- Atsakyk, kai su tavim kalbu, sūnau. Jeigu norėsiu, rasti tavo 
motiną nebus sunku. Paklausiu tėvo Ficdžeraldo - ir baigta. 

- Na, aš Garis Dulinas, - pagaliau atsiliepė trečiasis, vis grei- 
čiau sukiodamas žiedą. 

- Vadinasi, nelabai apsirikau, a? - švelniai paklausė Rionda, 
paėjo dar du tris žingsnius ir sustojo ant šaligatvio. Kerolė, išsigan- 
dusi, bandė ją sulaikyti, bet Rionda vis vien artėjo prie vaikinų. - 
Dedhemai ir Dulinai susimaišę dar Korko apygardoje, taip, taip. 

Ir joks Robinas Hudas, o vyrukas, vardu Garis Dulinas, su 
idiotišku savo gamybos futliaru beisbolo lazdai. Ne Marlonas 
Brando iš “Laukinio", o Ričis O'Mira, kuris greičiau kaip per pen- 
kerius metus niekaip neįsigis “Harlėjaus" prie savo diržo, jeigu ap- 
skritai kada nors įsigis. Ir Vilis Širmenas, bijantis gražiai šnekėtis 
su mergaitė, jeigu greta jo draugeliai. Ir kad jie susitrauktų iki tik- 
rojo savo dydžio užteko vienos storulės su bridžais ir ilga beran- 
kove palaidine, atskubėjusios gelbėti ne baltu karo ristūnu, o 1954 
metų “Studebekeriu". Ta mintis turėjo nuraminti Bobį, bet nenu- 
ramino. Jis staiga prisiminė, ką pasakė Viljamas Goldingas: ber- 
niukus saloje išgelbėjo linijinio kreiserio komanda... o kas išgel- 
bės komandą? 

Kvaila, žinoma, kas jau kas, o Riondos šiuo metu visiškai ne- 
reikėjo gelbėti. Bet tie žodžiai vis tiek nudžiugino Bobį. O kas, jei- 
gu suaugusiųjų apskritai nėra? Jeigu pati sąvoka “suaugęs" - ap- 
gaulė? Kas, jeigu jų pinigai - tai tik žaidimo žetonai, o dalykiniai 
sandėriai - ne daugiau kaip mainai beisbolo kortelėmis, jų karai - 
žaidimai su žaisliniais šautuvėliais parke? Kas, jeigu savo kostiu- 
muose ir išeiginėse suknelėse jie tebėra verksniai vaikai? Velnias! 
To juk negali būti, tiesa? Tai taip baisu, kad net pagalvojus eina 
pagaugai. 

Rionda vis dar žiūrėjo į sentgabiečius su keista ir gana pavo- 
jinga šypsena. 

- Jūs, trys stambūs bernai, juk neimtumėte kabinėtis prie tų, 
kurie silpnesni ir mažesni už jus, taip? Ir dar prie mergaitės, tokios 

kaip jūsų jaunesnės sesutės? 

Jie dabar tylėjo, net nemurmėjo sau po nosimi. Tik mindžikavo 
nuo kojos ant kojos. 

- Aš įsitikinusi: tai būtų žema ir niekinga, taip? 

Ji vėl leido jiems atsakyti - ir užtektinai laiko pasiklausyti sa- 
vo pačių tylėjimo. 

- Vili? Riči? Gari? Jūs juk nesikabinėjote prie jų, teisingai? 

- Na, ne, žinoma, - atsakė Garis, ir Bobis pagalvojo, kad ir to- 
liau taip sukiojamas žiedas ims rūkti. 

- Jeigu taip galvočiau, - tęsė Rionda, vis dar pavojingai jiems 
šypsodamasi, - nueičiau pasikalbėti su tėvu Ficdžeraldu, ar ne? Na, 
padrė greičiausiai nutartų, kad reikia pasišnekėti su jūsų tėvais, o 
jūsų tėvai, galbūt nutartų pašildyti jums uodegas... ir pelnytai, 
taip? Už tai, kad kibote prie mažesnių ir silpnesnių. 

Trys bernai, apžergę per mažus savo dviračius, atkakliai tylė- 
jo. 

- Jie prie tavęs kabinėjosi, Bobi? - paklausė Rionda. 

- Ne, - tuoj išpyškino berniukas. 

Rionda pakėlė pirštu Kerolės smakrą ir pasuko į save. 

- O prie tavęs, mažule? 

- Ne, Rionda. 

Rionda nusišypsojo jai iš viršaus, ir Kerolė, nors ir su ašaro- 
mis, atsakė jai šypsena. 

- Na, berniukai, atrodo, jums nėra ko nerimauti, - pasakė ji. - 
Jie sako, kad nedarėte nieko tokio, kas suteiktų jums nemalonių 
minučių prie klausyklos. Manau, turėtumėte jiems padėkoti. 

Sentgabiečiai: bu-bu-bu. 

“Prašau, baik! - mintyse paprašė Bobis. - Neversk jų iš tikrų- 
jų dėkoti mums. Nesiutink jų!" 

Gal Rionda išgirdo jo mintis (Bobis dabar tikėjo, jog tai įma- 
noma): 

- Na, - tarė ji, - manau, apsieisime be padėkų. Keliaukite na- 
mo, berniukai. Ir, Gari, kai pamatysi Moirą Dedhem, pasakyk jai, 
kad Rionda liepė perduoti: ji vis dar važinėja į Bridžporto “Bin- 
go" kiekvieną savaitę, tad jeigu reikės pavežti... 

- Gerai, būtinai, - atsakė Garis, sėdo ant dviračio ir numynė į 
kalną, vis dar nepakeldamas galvos. Jeigu priekyje būtų ėję praei- 
viai, būtų užlėkęs ant jų. Abu jo draugeliai pasekė jo pavyzdžiu, 
spausdami iš visų jėgų, kad jį pasivytų. 

Rionda nulydėjo juos akimis, tada liovėsi šypsotis. 

- Gaidžiai airiai, - leptelėjo ji. - Iš jų gero nelauk. Tegu juos 
skrandžiai. Kerole, tau tikrai nieko? 

Kerolė patvirtino: taip, tikrai. 

- Bobi? 

- Viskas tvarkoje. - Jam teko sukaupti valią, kad neimtų prie- 
šais ją virpėti it spanguolių drebučiai, bet jeigu Kerolė laikosi, tai 
jis irgi privalo. 

- Lįsk į mašiną, - pasakė Rionda Kerolei, - pavešiu. - O tu ke- 
liauk pėstute, Bobi. Bėgte per gatvę ir namo. Tie vaikėzai iki ry- 
tojaus pamirš ir tave, ir mano mažutę Kerolę, bet šiandien vakare 
geriau pasėdėti namie. 

- Gerai, - atsakė Bobis, puikiai žinodamas, kad jų nepamirš nei 
rytoj, nei pasibaigus savaitei, nei atėjus rudeniui. Jam su Kerole 
dar ilgai teks vengti Gario ir jo draugužių. - Iki, Kerole. 

Bobis nubėgo Plačiąja gatve. Kitoje pusėje sustojo ir sekė, 
kaip sena Riondos mašina privažiuoja prie draugės namų. Kai Ke- 
rolė iššoko, ji pasižiūrėjo nuo kalno ir pamojavo. Bobis pamoja- 
vo jai, tada užlipo laipteliais į 149 namo verandą ir įėjo vidun. 

Tedas sėdėjo svetainėje, rūkė ir skaitė “Laif"? žurnalą su Ani- 
ta Ekberg ant viršelio. Jam neliko abejonių, kad trys Tedo lagami- 
nėliai jau supakuoti, bet jų niekur nesimatė. Tikriausiai paliko vir- 
šuje savo kambaryje. Bobis apsidžiaugė. Nenorėjo jų matyti. Už- 
tenka to, kad žino apie juos. 

- Ką gero nuveikei? - paklausė Tedas. 

- Et, nieko, - atsakė Bobis. - Einu, pagulėsiu ant lovos ir pa- 
skaitysiu iki vakarienės. 

Jis nuėjo į savo kambarį. Ant grindų prie lovos gulėjo knygų 
krūvelės iš Harvičo viešosios bibliotekos suaugusiųjų skyriaus - 
Klifordo Saimeko “Kosmoso inžinieriai“, Elerio Kvino “Romos 
kepurės paslaptis" ir Viljamo Goldingo “Paveldėtojai". Bobis iš- 
sirinko “Paveldėtojus" ir išsitiesė kojomis ant pagalvės. Ant vir- 
šelio buvo nupiešti urviniai žmonės, tiktai labai abstraktūs - ant 
vaikiškų knygų tokių piešinių nepamatysi. Jėga, kai turi suaugusio- 
jo kortelę... nors kažkodėl jau nebe taip, kaip atrodė anksčiau. 


Devintą prasidėjo “Havajų akis“, ir įprastomis aplinkybėmis 
Bobis būtų prilipęs prie televizoriaus (jo mamos įsitikinimu, “Ha- 
vajų akies" ar “Neliečiamųjų" pobūdžio programose per daug 

smurto, tad jų dažniausiai neleisdavo žiūrėti), bet tą vakarą jis vis 
pamesdavo įvykių seką ekrane. Arčiau nei už šešiasdešimt mylių 
nuo čia Edis Albinis ir Uraganas Heivudas tuoj susitiks ringe. Žyd- 
rųjų Ašmenų gražuolė “Džilet" žydru maudymosi kostiumėliu ir 
tokiais pat aukštakulniais bateliais apeis ringą prieš kiekvieną 
raundo pradžią ir kels lentelę su žydru numeriu. 1... 2... 3... 4... 

Apie pusę dešimtos Bobis nebūtų sugebėjęs pažinti ekrane net- 
gi privataus detektyvo, juo labiau atspėti, kas nužudė aukštuome- 
nės damą. “Uraganas Heivudas pralaimės nokautu aštuntame raun- 
de", - pasakė jam Tedas. Tai žinojo senis Dži. O kas, jeigu kas 
nors užstrigs? Bobis nenorėjo, kad Tedas išvažiuotų, bet jei kitaip 
negalima... O mintis, kad šiam gali tekti išvykti tuščiomis kišenė- 
mis, buvo visai nepakeliama. Na, taip, žinoma, to negali būti... o 
jeigu? Bobis matė filmą, kur boksininkas turėjo pasiruošti, bet ap- 
sigalvojo. Kas, jeigu šitaip nutiks šiandien? Suvaidinti nokautą - 
apgaulė. (Nejaugi, Šerlokai? Nuo kokio įkalčio pradėjote?)... Bet 
jeigu Uraganas nesigriebs apgaulės, Tedui bus rūgštu: “Baloj iki 
ausų dar ne taip baisu", pasakytų Salas Džonas. 

Pusė dešimtos, jeigu laikrodis ant sienos nemeluoja. Ir jeigu 
Bobis nesupainiojo aritmetikos veiksmų, turėjo prasidėti lemiamas 
aštuntasis raundas. 

- Tau patinka “Paveldėtojai"?7 

Bobis taip giliai paniro į savo mintis, kad net pašoko. Televi- 
zoriaus ekrane Kinenas Vinas stovėjo priešais buldozerį ir kalbė- 
jo, kad nueitų mylią dėl “Kemel" pakelio. 

- Sunkesnė už “Musių valdovą“, - tarė jis. - Gyvena dvi tokios 
mažos urvinių žmonių šeimos, kurios keliauja tai vienur, tai kitur. 
Ir viena šeima - truputį nuovokesnė. Bet kita, kvailių, yra herojai. 
Vos nenumečiau jos, tačiau po truputį darosi įdomu. Manau, pa- 
baigsiu. 

- Šeima, su kuria susipažįsti pirmiausiai, su maža mergaite, tai 
neandertaliečiai. Antroji šeima - iš tikrųjų tai gentis (Goldingas ir 
jo gentys!) - tai kromanjoniečiai. Kromanjoniečiai ir yra paveldė- 
tojai. Tai, kas vyksta tarp tų grupių, puikiai atitinka tragedijos api- 
brėžimą: įvykiai veda į nelaimingą pabaigą, kurios negalima iš- 
vengti. 

Tedas toliau pasakojo apie Šekspyro pjeses, apie Po eilėraščius 
ir kažkokio Teodoro Dreizerio romanus. Kitų metu Bobiui būtų 
buvę įdomu, bet tą vakarą jo mintys skriejo į Medison Skver Gar- 


136 


deną. Jis matė aršiai, kaip tie biliardo stalai “Kampinėje kišenėje“, 
apšviestą ringą, kuriame vyko mačas. Jis girdėjo žiūrovų šūksnius, 
kai Heivudas perėjo į ataką, talžydamas sutrikusį Albinį iš kairės 
ir iš dešinės. Heivudas neketino pasiduoti - taip, kaip filme, jis ke- 
tino prilupti priešininką, kad maža nepasirodytų. Bobis jautė pra- 
kaito kvapą, girdėjo duslius pirštinių bumbsėjimus į kūną. Edžio 
Albinio akys išsprogsta... keliai sulinksta... žiūrovai griaudėja, pa- 
šoka ant kojų... 

- „lemties, kaip jėgos, kurios išvengti neįmanoma, idėja, grei- 
čiausiai kilo graikams. Dramaturgas, vardu Euripidas... 

- Paskambinkite, - nutraukė jį Bobis, ir, nors burnoje dar ne- 
buvo turėjęs cigaretės (1964 metais jis per savaitę dūmais paleis 
daugiau kaip bloką), jo balsas nuskambėjo kimiai kaip Tedo vaka- 
rais, po visos dienos bendravimo su “Česterfidu"". 

- Atleisk, ką, Bobi? 

- Paskambinkite misteriui Failsui, sužinokite, kaip ten dviko- 
va?.. - Bobis pakėlė akis į sieninį laikrodį. Devynios keturiasde- 
šimt devynios. - Jeigu buvo tik aštuoni raundai, vadinasi, kova jau 
pasibaigė. 

- Sutinku, kad baigėsi, bet jeigu paskambinsiu Failsui taip 
anksti, jis gali įtarti, kad kažką žinojau, - atsakė Tedas. - O per ra- 
diją aš nieko sužinoti negalėjau - šita dvikova, kaip mums abiems 
žinoma, per radiją netransliuojama. Geriau palaukti. Saugiau. Tegu 
tiki, kad pasikliauju nuojauta. Paskambinsiu dešimtą lyg manyda- 
mas, kad kova baigėsi ne nokautu, o pagal taškus. O kol kas, Bo- 
bi, nesijaudink. Sakau tau, tai kaip riešutą krimsti. 

Bobis nebežiūrėjo “Havajų akies“, tiesiog sėdėjo ant sofos ir 
klausėsi, kaip žiopčioja aktoriai. Vyras stūgavo ant storo Havajų 
policininko. Moteris baltu bikiniu išlėkė į prieplauką. Automobi- 
lis vijosi kitą automobilį dundant garso takelio būgnams. Laikro- 
džio rodyklės ant sienos vos judėjo stabčiodamos nuo dešimtos iki 
dvyliktos tarsi koptų į paskutines Everesto viršūnės pėdas. Aukš- 
tuomenės damos žudikas pats buvo nudėtas, kai bėgo per anana- 
sų lauką, ir “Havajų akis“ pagaliau baigėsi. 

Bobis nelaukė kitos savaitės filmų reklamos. Išjungė televizo- 
rių ir pasakė: 

- Prašau, paskambinkite! Na, prašau! 

- Minutėlę, - atsiliepė Tedas, - atrodo, būsiu išgėręs per daug 
gaivos. Mano cisternos su amžiumi siaurėja. 

Ir nušiureno į vonios kambarį. Stojo nesibaigianti tyla, po to į 
unitazą ėmė čiurlenti srovė. 

- A-a-a! - nutęsė Tedas su pasitenkinimu. 

Bobis jau nenustygo vietoje. Jis pašoko ir ėmė vaikštinėti po 
kambarį. Jis neabejojo, kad kaip tik dabar Tomis Uraganas stovi 
apsuptas reporterių savajame ringo kampe, sumuštas, bet išsišiepęs 
iki ausų. Greta jo stypso Žydrųjų Ašmenų mergina (ji apsikabinusi 
ji per pečius, jis ją - už liemens), o Edis Albinis inkščia visų pa- 
mirštas savo kampe; stiklinės jo akys visai užtino, jis pats niekaip 
neatsigaivelioja po sutrenkimo. 

Per tą laiką, kol grįžo Tedas, Bobis visiškai nuleido nosį. Jis 
tvirtai žinojo, kad Albinis dvikovą prakišo, o jo draugas prarado 
penkis šimtus dolerių. Ar Tedas pasiliks, kai paaiškės, kad neteko 
paskutinių pinigų? Gali būti... Bet jeigu tokiu atveju grįžtų žemieji 
žmonės... 

Nervingai gniaužydamas kumščius Bobis žiūrėjo, kaip Tedas 
paima ragelį ir ima rinkti numerį. 

- Nusiramink, Bobi, - pasakė jam Tedas. - Viskas gerai. 

Bet vaikas neįstengė nusiraminti. Pilve tarsi sukosi vielos gu- 
mulai. Tedas spaudė prie ausies ragelį ir nieko nekalbėjo visą am- 
žinybę. 

- Na, kodėl jie nekelia? - suirzęs vos nesuriko Bobis. 

- Dar tik antras skambutis, Bobi. Gal tu nu... Alio, kalba Te- 
das Brotigenas. Tedas Brotigenas. Taip, ponia, šiandien dieną. - 
Kad ir kaip neįtikėtina, Tedas pamerkė Bobiui:. Ir kaip jis gali likti 
toks šaltakraujiškas? Jau jis pats tai Tedo vietoje ragelio rankoje 
nenulaikytų. O dar mirksėti! - Taip, ponia, jis čia. - Tedas pasisuko 
į Bobį ir pasakė nepridengęs ragelio delnu. - Alana klausia kaip ta- 
vo mergaitė? 

Berniukas bandė kažką atsakyti, bet tik sugirgždėjo lyg senis. 

- Bobis sako, kad nuostabu, - atsakė Tedas Alanai. - Graži kaip 
giedra diena. Gal galėčiau pasikalbėti su Lenu? Taip, aš palauksiu. 
Tik papasakokite man apie dvikovą, gerai? - Stojo pauzė, kuri, ro- 
dės, niekad nesibaigs. Tedo veidas liko visiškai abejingas. Šį kartą 
Jis pridengė mikrofoną delnu. - Ji sako, kad per pirmus penkis 
raundus Albinis gerai gavo į kailį, šeštame ir septintame laikėsi ge- 
rai, 0 po to mostelėjo kabliu dešine nežinia kaip ir patiesė Heivu- 
dą ant lynų aštuntame raunde. Uraganui laidotuvių maršas. Ot siur- 
prizas, a? 

- Taip, - atsiliepė Bobis suakmenėjusiomis lūpomis. Viskas tie- 
sa. Viskas. Penktadienį tokiu metu Tedas išvažiuos. Su dviem 
tūkstančiais žalių kišenėje galima bėgti nuo žemųjų žmonių Di- 
džiuoju Pilku Šunimi nuo vieno vandenyno iki kito. 

Bobis nuėjo į vonią ir išliejo savo pyktį ant dantų šepetėlio. Jo 
baimė, kurią sukėlė įsitikinimas, kad Tedas pastatė pinigus ne ant 
to boksininko, išsisklaidė, bet liūdesys dėl greito išsiskyrimo liko 
ir vėl suvešėjo. Jis net neįsivaizdavo, kad kas nors, dar net neįvy- 
kęs, gali kelti tokią gėlą. “Po savaitės neprisiminsiu, kas man bu- 
vo. Po metų aš jį visai pamiršiu." 

Tiesa? Po galais, nejaugi tai tiesa? 

“Ne, - pagalvojo Bobis, - nieko nebus! Aš neleisiu". 

Kambaryje Tedas kalbėjosi su Lenu Failsu. Lyg ir draugiškai, 
kaip Tedas ir tikėjosi... ir tikrai, dabar jis pasakoja, kad statė pa- 
sikliaudamas nuojauta, tokia stipria, kad negalima ignoruoti, jei- 
gu save gerbi. Žinoma, rytoj pusę dešimtos vakaro bus gerai, su 
sąlyga, kad jo draugo mama grįš iki aštuntos. Jeigu ji užtruktų, Le- 
nas pamatys jį tarp dešimtos ir vienuoliktos. Ar patogu? Tedas nu- 
sijuokė. Vadinasi, storuliui Failsui buvo patogiau nei patogu. 

Bobis įstatė dantų šepetėlį į stiklinę ant lentynėlės po veidro- 
džiu, tada kyštelėjo ranką į kišenę. Ten tarp įprasto turinio buvo 
kažkas, ko pirštai nepažino. Jis išsitraukė žiedą raktams su žaliu 
pakabučiu - savo ypatingą suvenyrą iš Bridžporto, tos jo dalies, 
apie kurią mama nieko nežino. “Ten, apačioje“ rajono. “KAMPI- 
NĖ KIŠENĖ": BILIARDAS, ŽAIDIMŲ AUTOMATAI. KEN- 
MORAS 8-2127". 

Jam, žinoma, seniai reikėjo paslėpti žiedą (ar apskritai jo atsi- 
kratyti), ir staiga Bobiui šovė į galvą viena mintis. Tą vakarą nie- 
kas negalėjo pradžiuginti Bobio Garfildo, bet mintis vis tiek buvo 
maloni. Jis atiduos žiedą su pakabučiu Kerolei Gerber, įspėjęs, kad 
ji neprasitartų jo mamai apie tai, iš kur jį gavo. Jis žinojo, kad 
draugė turi mažiausiai du raktus, kuriuos gali pakabinti ant to Žie- 
do: raktą nuo buto ir nuo dienoraščio, kurį Rionda jai padovano- 
jo gimtadienio proga. (Kerolė buvo trimis mėnesiais vyresnė už 
Bobį, bet ji niekad dėl to nesipūsdavo.) Padovanoti žiedą raktams 
- tai juk beveik tas pat, kas paprašyti draugauti. Ne, jis nesiseilios 
ir nepasirodys kvailiu tiesiai siūlydamasis į kavalierius. Kerolė ir 
taip supras. Nes ji kieta mergaitė. 

Bobis padėjo raktą ant lentynėlės prie stiklinės su dantų šepe- 

tėliu ir nuėjo apsirengti pižamos. Kai išėjo iš kambario, Tedas sė- 
dėjo ant sofos ir rūkė. Tada pakėlė akis. 

- Bobi, ar viskas gerai? 

- Aha. Juk turėtų taip būti, ar ne? 

- Tikriausiai. Tikriausiai mums abiems viskas turėtų būti ge- 
rai. 

- O aš dar kada nors jus pamatysiu? - paklausė Bobis, minty- 
se prašydamas, kad draugas neprabiltų kaip vienišasis reindžeris, 
nepradėtų malti visokių paistalų “mes dar susitiksim, drauge“... 
nes tai ne paistalai - “paistalai" per švelnus žodis. Šūdas - štai kas. 
Tedas, tikėjo Bobis, niekad jam nemelavo, ir jis nenorėjo, kad pra- 
dėtų, kai galas taip arti. 

- Nežinau. - Tedas apžiūrinėjo smilkstantį savo cigaretės ga- 
liuką, o kai pakėlė akis į Bobį, tas pamatė, kad jo akys sklidinos 
ašarų. - Nemanau. 

Tos ašaros Bobį pribaigė. Jis puolė per kambarį apkabinti Te- 
dą, jam reikėjo prie jo prisiglausti. Jis sustojo, kai draugas iškėlė 
ir sukryžiavo rankas ant savo prastos palaidinės. Jo veide tarsi mi- 
šo nuostaba ir siaubas. 

Bobis sustojo kaip įkastas, vis dar tiesė rankas jį apkabinti. 
Paskui iš lėto jas nuleido. Nei apsikabinti, nei prisiliesti. Tokios 
taisyklės. Bjaurios taisyklės. Neteisingos taisyklės. 

- O jūs parašysite? 

- Siųsiu tau atvirutes, - pagalvojęs atsakė Tedas. - Bet ne tie- 
siai tau. Tai gali būti pavojinga mums abiems. O ką man daryti? 
Turi minčių? 

- Siųskite jas Kerolei, - nė kiek nesusimąstęs atsakė Bobis. 

- Kada tu jai papasakojai apie žemuosius žmones, Bobi? - Te- 
das nepriekaištavo. Ir kokių galų? Jis juk išvyksta, taip? Nors tas 
tipas, kuris parašė apie vežimėlių vagystes iš universalinių, dabar 
išspausdintų laikraštyje: “BEPROTIS SENUKAS BĖGA NUO 
AGRESYVIŲ KITŲ PLANETŲ GYVENTOJŲ". Žmonės skaitys 
tai valgydami rytinę košę, užsigerdami kava, ir juoksis. Kaip Te- 
das sakė tą dieną? “Sunkiasvoris mažų miestelių humoras“, kaž- 
kaip panašiai? Bet jeigu tai juokinga, kodėl šitaip skauda? Kodėl 
taip nepakeliamai skauda? 

- Šiandien, - atsakė jis tyliai. - Pamačiau ją parke, ir viskas... 
kažkaip savaime... išsiliejo. 

- Pasitaiko, - labai rimtai atsakė Tedas. - Aš gerai suprantu. 

Kartais pluta praplyšta. Gal net geriau. Tu ją įspėsi, kad galbūt 
man reikės susisiekti su tavimi per ją? 

- M-hm. 

Tedas mąsliai pabarbeno pirštais per lūpas.Tada linktelėjo. 

- Viršuje parašysiu “Miela K.", o ne Kerolė, ir pasirašysiu 
“Draugas". Tuomet jūs abu suprasite, kad atvirutė nuo manęs. Tin- 
ka? 

- Aha! - atsakė Bobis. - Jėga. - Nieko čia gero, anaiptol ne jė- 
ga, bet tegu būna taip. 

Netikėtai jis pakėlė ranką, pabučiavo pirštus ir papūtė į juos. 
Tedas ant sofos nusišypsojo, sugavo oro bučinį ir priglaudė jį prie 
skruosto raukšlių. 

- O dabar miegoti, Bobi! Diena buvo ilga, jau vėlu. 

Bobis nupėdino miegoti. 


Iš pradžių jam atrodė, kad sapnas toks pat, kaip aną kartą: Bi- 
dermenas, Kušmanas ir Dinas vejasi jo mamą Goldingo salos 
džiunglėmis. Vėliau Bobis suprato, kad medžiai ir lianos nupieš- 
tos ant sienų apmušalų, o po bėgančios mamos kojomis - rudas ki- 
limas. Ne džiunglės, o viešbučio koridorius. Taip jo sąmonė pie- 
šė “Vorik" viešbutį. 

Misteris Bidermenas ir kiti du išgamos vijosi ir vijosi ją. Ir dar 
vaikai iš Sent Gabo - Vilis, Ričis ir Galis Dulinas. Visi veidus bu- 
vo nusitepę baltai raudonais dryžiais. Ir visi vilkėjo skaisčiai gel- 
tonas liemenes su ryškia raudona akimi. 


< 


...Ir po tomis liemenėmis buvo nuogi. Jų vyriška lytis tirtėjo 
ir šokčiojo garbanotų plaukų lizde. Visi, išskyrus Garį Duliną, mo- 
savo ietimis, 0 jis - savo beisbolo lazda. Ji iš abiejų galų buvo nu- 
smailinta. 

- Nudėk kalę! - subliovė Kušmanas. 

- Gerk jos kraują! - sukriokė Donas Bidermenas ir sviedė ietį 
į Lizą Garfild tą akimirką, kai ši pasislėpė už kampo. Ietis vibruo- 
dama įsmigo į džiungles ant sienos. 

- Smeik į jos dvokiančią skylę! - suriko Vilis, Vilis, kuris be 
savo draugelių galėjo būti normalus. Raudona akis ant jo krūtinės 

tarsi išsipūtė. Kaip ir jo pimpalas apačioje. 

“Bėk, mama!“, - bandė sušukti Bobis, bet neįstengė išspausti 
žodžio. Jis neturėjo burnos, neturėjo kūno. Jis buvo ten - ir nebu- 
vo. Jis sekė mamą nelyginant šešėlis. Girdėjo jos alsavimą, matė 
virpančias iš siaubo lūpas, jos sudraskytas kojines. Išeiginė Lizos 
suknelė taip pat karojo draiskalais. Viena krūtis raudonavo nuo 
kraujosruvų ir įdrėskimų. Viena akis visai užgriuvo. Ji atrodė taip, 
tarsi atlaikiusi kelis raundus prieš Edį Albinį ar Uraganą Heivu- 
dą... o gal net abu iš karto. 

- Paskersiu tave nuo viršaus iki apačios! - staugė Ričis. 

- Suėsiu gyvą! - pritarė Kertis Dinas (visa gerkle). - Išgersiu 
kraują, paleisiu žarnas! 

Mama atsigręžė, ir jos pėdos (batus ji kažkur pametė) ėmė lipti 
viena ant kitos. “Nereikia, mama! - mintyse sudejavo Bobis. - 
Viešpatie, nereikia!" 

Tarsi išgirdusi sūnų, Liza nusisuko ir pasileido dar greičiau. Ji 
pralėkė skelbimą ant sienos: 


PRAŠAU, PADĖKITE RASTI MUMS MŪSŲ MYLIMĄ 
KIAULYTĘ! 
LIZA - mūsų TALISMANAS! 
LIZAI 34 METAI! 
JI YRA BJAURAUS BŪDO KIAULĖ, bet MES JĄ 
MYLIME! 
Padarys viską, ko norite, jeigu pasakysite “PAŽADU" 

(arba) 

“TAI KVEPIA DIDELIAIS PINIGAIS?*. 

PASKAMBINKITE HOuzitonik 5-8337. 
(arba) 

NUGABENKITE Į “VILJAMO PENO GRILĘ"'! 
Kvieskite ŽEMUOSIUS ŽMONES GELTONAIS 
APSIAUSTAIS! 

Devizas: “ĖDAME JAS SU KRAUJU!"* 


Mama taip pat perskaitė skelbimą, ir šį kartą, kai jos kulkšnys 
atsitrenkė viena į kitą, nugriuvo. 

“Mama, kelkis!" - suriko Bobis, bet ji nepakilo, gal nepajėgė. 
Ir nušliaužė rudu kilimu, dairydamasi per petį. Plaukai krito jai ant 
kaktos ir skruostų sulipusiais kaltūnais. Užpakalyje iš jos sukne- 

lės buvo išplėštas ilgas skutas, ir Bobis matė jos užpakalį... apa- 
tinius ji kažkur pametė. Dar blogiau: jos kojos iš užpakalio buvo 
aptekėjusios krauju. Ką jie jai padarė? Dieve, Dieve, ką jie pada- 
rė jo mamai? 

Donas Bidermenas iššoko iš už kampo priešais ją - rado trum- 
pesnį koridorių ir užbėgo už akių. Kiti išbėgo jam pridurmui. Da- 
bar misterio Bidermeno organas styrojo tiesiog į viršų, kaip Bobio 
rytais prieš einant į tualetą. Tik misterio Bidermeno buvo didžiu- 
lis ir priminė krakeną, trifidą, baidyklę, ir Bobis suprato žinąs, ko- 
dėl mamos kojos kruvinos. Nenorėjo žinoti, bet nujautė, kas atsi- 
tiko. 

“Neliesk jos! - mėgino surikti jis misteriui Bidermenui. - Ne- 
liesk jos, dar neužtenka?" 

Raudona akis ant geltonos misterio Bidermeno liemenės stai- 
ga prasimerkė plačiau ir... nuslinko į šoną. Bobis buvo nemato- 
mas, jo kūnas stovėjo per vieną pasaulį aukščiau vilkelio spirale 
nei tas... bet raudonoji akis jį pastebėjo. Raudonoji akis matė VIS- 
KĄ. 
- Kiaulę mušk, kraują gerk, - sukrankė Bidermenas nepažįsta- 
mu balsu ir žengė į priekį. 

- Kiaulę mušk, jos kraują gerk, - antrino Bilas Kušmanas ir 
Kertis Dinas. 

- Nudėk kiaulę, paleisk žarnas, suryk mėsą, - traukė Vilis ir Ri- 
čis, žengdami į koją po tų galvijų. Kaip ir vyrų, jų žaisliukai vir- 
to patrankomis. 

- Ryk ją, gerk ją, išdulkink ją, - prisijungė Galis. 

“Stokis, mama! Bėk! Nenusileisk jiems!“ 

Ji pamėgino. Bet nespėjo pakilti nuo kelių ant kojų, kai Bider- 
menas užgriuvo ją. Kiti - iš paskos. Susispietė aplink ją, ir kai ran- 
kos ėmė plėšyti nuo jos drabužius, Bobis pagalvojo: “Noriu ištrūk- 
ti iš čia, noriu nulipti nuo vilkelio į savo pasaulį! Tegu sustoja ir 
ima suktis į kitą pusę, kad galėčiau įlįsti į savo lovą savame pasau- 
lyje"... 

Tik, kaip suprato Bobis, kai vaizdai ėmė skaidytis ir temti, tai 
buvo ne vilkelis. Taip, ne vilkelis, o bokštas - ašis, ant kurios su- 
sipynė ir judėjo visa, kas egzistuoja. Vėliau jis išnyko, ir kurį lai- 
ko tvyrojo palaimingas niekas. Kai atmerkė akis, jo kambarin tryš- 
ko saulės šviesa - paskutinio Eizenhauerio prezidentavimo birže- 
lio antradienio saulės šviesa. 

IX. Šlykštusis ketvirtadienis 


Viena apie Tedą Brotigeną buvo galima pasakyti tvirtai: jis 
mokėjo gaminti valgyti. Pusryčiai, kuriuos jis pastatė priešais Bobį 
- omletas, skrudinta duona, traškanti krūtinėlė, - buvo gerokai gar- 
desni už viską, ką pusryčiams ruošdavo mama (ypač ji mėgdavo 
didžiulius sklindžius, mirkstančius “Tetulės Dženimos sirupe“), ir 
nenusileido tam, ką buvo galima gauti “Kolonijos" arba “Harvičo" 
užkandinėse. Bėda ta, kad Bobis visai prarado apetitą. Savo sap- 
no smulkmenų jau neprisiminė, bet žinojo, kad sapnavo košmarą 
ir verkė per miegus - kai pakirdo, rado drėgną pagalvę. Bet ne vien 
dėl sapno tą rytą jis jautėsi palaužtas ir sugniuždytas. Šiaip ar taip 
- sapnai ne realybė. O Tedas išvažiuoja iš tikrųjų. Ir visam laikui. 

- Jūs išvažiuosite iš “Kampinės kišenės"? - paklausė Bobis, kai 
Tedas atsisėdo priešais jį su savo kiaušiniene. - Juk taip? 

- Taip. Taip bus saugiau. - Jis ėmė valgyt, bet lėtai ir be dide- 
lio malonumo. Bobis apsidžiaugė. - Tavo mamai pasakysiu, kad 
susirgo brolis Ilinojuje. Daugiau jai žinoti nebūtina. 

- Jūs važiuosite Didžiuoju Pilkų Šunimi? 

Tedas nusišypsojo. 

- Ko gero, traukiniu. Aš juk baisiai turtingas, nepamiršk. 

- Kokiu traukiniu? 

- Tau geriau nežinoti detalių, Bobi. Ko nežinai, to negali pa- 
pasakoti. Ir priversti tave taip pat negalės. 

Bobis apmąstė tai ir po kurio laiko paklausė: 

- O atviručių nepamiršite? 

Tedas pasmeigė krūtinėlės gabalėlį, tada padėjo jį atgal į lėkš- 
tę. 

- Daug daug atviručių, pažadu. O dabar nustokim apie tai kal- 
bėti, gerai? 

- Tai apie ką mums kalbėtis? 

Tedas susimąstė, po to nusišypsojo. Nusišypsojo švelniai ir 
nuoširdžiai. Kai jis šypsodavosi, Bobis galėjo jį įsivaizduoti dvi- 
dešimties metų, pačiame jėgų žydėjime. 

- Apie knygas, žinoma, - tarė Tedas, - šnekėsimės apie knygas. 


Diena žadėjo kankinantį karštį - tai tapo aišku jau dešimtą ryto. 
Bobis padėjo suplauti indus - šluostė ir krovė į vietą. Vėliau susė- 

do svetainėje prie Tedo ventiliatoriaus, kuris kaip mokėdamas gai- 
niojo nudvėsusį orą, ir kalbėjosi apie knygas... tiksliau, apie kny- 
gas kalbėjo Tedas. Ir dabar, kai Albinio ir Heivudo susitikimas 
praėjo, Bobis godžiai jo klausėsi. Ne viską suprasdamas, bet suvo- 
kė, kad knygos sukuria savus pasaulius, o Harvičo biblioteka ne tas 
pasaulis, o tiktai durys į jį. 

Tedas pasakojo apie Viljamą Goldingą ir tai, ką jis vadino 
“ikiutopine fantastika“, perėjo prie Herberto Velso “Laiko maši- 
nos“, pastebėjo galimą morlokų ir elojų ryšį su Džeku ir Ralfu iš 
Goldingo salos. Kalbėjo apie tai, ką vadino “vieninteliu literatūros 
pateisinimu“, - nekaltybės ir žinių, gėrio ir blogio problemų tyri- 
nėjimą. Baigdamas tą improvizuotą paskaitą jis paminėjo romaną 
“Egzorcistą", kuriame sprendžiamos tos abi problemos (“populia- 
riuoju aspektu“), ir nelauktai nutilo. Po to papurtė galvą, lyg skaid- 
rindamas mintis. 

- Kas nors ne taip? - Bobis gurkštelėjo gaivos. Ši jam nelabai 
patiko, bet nieko kito šaldytuve nebuvo. O gaiva bent jau šalta. 

- Apie ką aš čia? - Tedas persibraukė ranka per kaktą, lyg stai- 
ga būtų suskaudusi. - Jis juk dar neparašytas. 

- Kaip tai? 

- Niekaip. Užsišnekėjau. Kodėl tau nenyėjus pasivaikščioti? 
Aš prigulčiau. Naktį prastai miegojau. 

- Gerai. - Bobis nutarė, kad šviežias oras - nors ir tvankus va- 
saros oras - jam bus sveika. Ir nors klausytis Tedo buvo įdomu, jo 
nepaliko jausmas, kad kambario sienos glaudžiasi vis arčiau ir ar- 
čiau. Viskas todėl, kad jis žino Tedą išvyksiant, nutarė Bobis. 

Vieną mirksnį, eidamas paimti beisbolo pirštinės iš savo kam- 
bario, jis prisiminė žiedą iš “Kampinės kišenės" - ketino padova- 
noti jį Kerolei, kad ji suprastų esanti jo mergaitė. Tada prisiminė 
Garį Duliną, Ričį O'Mirą ir Vilį Širmeną. Jie kažkur tenai. Jeigu 
pričiups jį visai vieną, gerai prikuls. Pirmą kartą per dvi tris die- 
nas Bobis pasigailėjo, kad šalia nėra Salo. Salas buvo dar visai ža- 
lias, kaip ir jis, bet ne iš kelmo spirtas. Dulinas su draugeliais ga- 
li jam įkrėsti, bet Salas Džonas privers juos susimokėti už tai. Ta- 
čiau Es-Džėjus sėdėjo savo stovykloje; jei bobulė turėt kulę, būt 
dėdulė. 

Bobis net nepagalvojo likti namie - juk negali visą vasarą 
slapstytis nuo tokių, kaip Vilis Širmenas! Ne, jis uodegos nepa- 

bruks, bet leisdamasis iš verandos priminė sau, kad turi pasisaugoti 
ir dairytis į šalis. Svarbiausia pamatyti juos laiku! 

Paskendęs mintyse apie sentgabiečius, Bobis išėjo iš savo na- 
mo, pamiršęs žiedą su pakabuku, ypatingąjį savo suvenyrą, kuris 
liko ten, ant lentynėlės su dantų šepetėliu, - ten, kur padėjo vakar. 


Jis išvaikščiojo visą Harvičą skersai išilgai - Plačiąja gatve į 
Gerovės parką (“C" lauke - nei vieno iš Sent Gabo. Ten treniravosi 
komanda iš Amerikiečių legiono, vaikydama muses po svilinančia 
saule), iš parko į miesto aikštę, iš aikštės - į stotį. Kai atsistojęs ten 
prie nediduko laikraščių kiosko po pėsčiųjų tiltu apžiūrinėjo roma- 
nus lanksčiais viršeliais (misteris Bertonas, kioskininkas, leido sto- 
vėti ir žiūrėti, jeigu nečiupinėji “prekės""), sugriaudėjo miesto si- 
rena, ir abu krūptelėjo. 

- Mergele švenčiausia, čia dabar kas? - piktai paklausė miste- 
ris Bertonas. Jis paleido ant grindų dėžutę su kramtomąja guma ir 
pasilenkė pakelti. - Juk dar tik ketvirtis po vienuoliktos! 

- Tikrai anksti, - sutiko Bobis, tada išėjo iš kiosko. Prarado su- 
sidomėjimą knygomis. Patraukė Upės aveniu, pakeliui užbėgęs į 
“Tip-Top" kepyklą nusipirkti pusę vakarykščio batono (du centai) 
ir pasiteirauti Džordžio Salivano, kaip sekasi Es-Džėjui. 

- Gerai, - atsakė vyresnysis Es-Džėjaus brolis. - Antradienį ga- 
vome iš jo atviruką apie tai, kad pasiilgo visų ir nori namo. Antrą 
gavome trečiadienį apie tai, kad mokosi nardyti. O šiandien iš ryto 
atėjo dar vienas apie tai, kad dar niekad taip smagiai neleido lai- 
ko. - Jis nusijuokė - drūtas dvidešimt penkerių metų airis galingais 
pečiais ir rankomis. - Gal ir liktų, bet mama be jo visai sunyktų. 
Ančių lesinti susiruošei? 

- Aha. Kaip visada. 

- Neleisk joms žnaibyti savo pirštų. Tos bjaurios upės antys 
pilnos visokių bacilų. Jos... 

Miesto aikštėje laikrodis ėmė mušti dvylika, nors nebuvo dar 
ir pusės dvyliktos. 

- Čia dabar kas? - paklausė Džordžis. - Tai sirena užkaukia 
anksčiau laiko, o dabar dar tas prakeiktas laikrodis nušuoliavęs. 

- Gal nuo karščio, - spėjo Bobis. 

- Na... - Vaikinas dvejodamas pasižiūrėjo į berniuką. - Paaiš- 
kinimas ne blogesnis už kitus. 

“Aha, - pagalvojo Bobis, eidamas į gatvę. - Ir gerokai sauges- 
nis už kitus“. 


Bobis pasileido Upės aveniu, kramsnodamas pyragą. Kol rado 
laisvą suoliuką ant Housitoniko upės kranto, nemaža batono dalis 
jau spėjo pranykti jo pilve. Iš meldų pasirodė antys, Bobis ėmė šer- 
ti joms likučius, juokdamasis iš to, kaip godžiai jos puldinėjo prie 
numestų kąsnelių ir kaip užvertusios galvas nurijo pastvertą gaba- 
lėlį. 

Po kurio laiko ėmė lipti akys. Jis pažvelgė į upę, į oranžinės 
šviesos raštą, slenkantį jos paviršiumi, ir užsimanė miego dar la- 
biau. Naktį jis miegojo, bet nepailsėjo. Dabar užsnūdo, gniaužda- 
mas kumštyje batono trupinius. Antys, surankiojusios tai, kas iš- 
barstyta žolėje, tyliai kreksėdamos prislinko arčiau. Po dvyliktos 
dvidešimt miesto laikrodis išmušė antrą valandą. Praeiviai linga- 
vo galvomis ir klausinėjo vienas kitą, kur ritasi pasaulis. Bobis vis 
giliau migo, ir kai ant jo nukrito šešėlis, nematė jo ir nepajuto. 

- Ei, vaikeli! 

Balsas buvo tylus ir įsitempęs. Bobis išsitiesė, mėšlungiškai 
įkvėpdamas. Iš kumščių pabiro batono trupiniai. Pilve vėl ėmė ran- 
gytis gyvatės. Tai ne Vilis Širmenas, Ričis O'Mira ar Garis Duli- 
nas - tai jis žinojo net sapne. Bobis iš pradžių net pasigailėjo, kad 
tai ne kuris nors iš jų. Kad net ne visi trys. Kumščių puota - dar ne 
blogiausia, kas gali nutikti. Taip, ne blogiausia. Prakeikimas, kaip 
jis sugebėjo užsnūsti? 

- Berniuk. 

Antys lipo Bobiui ant kojų, pešėsi dėl netikėtų vaišių. Jų spar- 
nai kliudė jo kulkšnis ir blauzdas, bet jis to beveik nejautė. Prie- 
šais save ant žolės išvydo vyro galvos šešėlį. Vyras stovėjo už jo. 

- Berniuk! 

Lėtai, girgždėdamas Bobis atsigręžė. Vyras vilkės geltoną ap- 
siaustą su akimi - veriančia raudona akimi. 

Bet už nugaros stovintis vyras vilkėjo smėlio spalvos vasari- 
nį kostiumą, švarkas stovėjo pastiręs ties vieta, kur pilvas virto pil- 
vu, ir Bobis iš karto suprato, kad tai ne vienas iš jų. Akių nepra- 
dėjo perštėti, regėjimo lauko nesuaižė juodi siūlai... bet svarbiau- 
sia, kad tai ne esybė, apsimetinėjanti žmogumi, o tikras žmogus. 

- Ką? - vangiai paklausė berniukas. Jis vis dar negalėjo pati- 
kėti, kad ėmė šitaip ir užmigo. - Ko jums reikia? 

- Duosiu tau du žalius, jeigu leisi men pačiulpti, - atsakė vy- 
ras smėliniu kostiumu. Ir kyštelėjęs ranką į kišenę išsitraukė pini- 
ginę. - Atsistosime už to medžio, ir mūsų niekas nepamatys. Tau 
patiks, pamatysi. 

- Ne, - atsakė Bobis ir atsistojo. Jis ne visai suprato, apie ką 
šneka tas nepažįstamasis, bet užteko ir to, ką suprato. Antys išsi- 
lakstė į visas puses, bet trupiniai buvo per didelė pagunda, kad jų 
atsisakytų, ir sugrįžusios trynėsi prie Bobio kojų. - Man laikas na- 
mo. Mama... 

Vyras žengė arčiau, laikydamas piniginę. Lyg būtų nutaręs ati- 
duoti ją visą, ne tik niekingus du dolerius. 

- Tau nereikės manęs. Tik aš tave. Ką pasakysi? Gerai, trys do- 
leriai. 

- Ne, tikrai. Aš... 

- Tau patiks. Visiems berniukams patinka. - Jis palinko prie 
Bobio, ir tas staiga prisiminė, kaip Tedas paėmė jį už pečių, kaip 
uždėjo rankas ant menčių, kaip pritraukė prie savęs taip arti, kad 
jie beveik pasibučiavo. Dabar buvo visai ne taip... ir vis dėlto taip. 
Kažkodėl taip. 

Berniukas nieko negalvodamas pasilenkė, paėmė antį - besi- 
muistantį plunksnų, mataruojančių kojų ir snapo gumulą - ir sviedė 
į vyrą smėliniu kostiumu. Tas aiktelėjo, prisidengdamas veidą del- 
nais. Ir paleido piniginę iš rankų. 

Bobis paspruko. 


Jis traukė per aikštę namo, kai pastebėjo skelbimą ant stulpo 
priešais nedidelę konditeriją. Priėjo prie jo ir nebyliai perskaitė. 
Savo sapno jis neprisiminė, bet jame buvo kažkas panašaus. Jis tuo 
neabejojo. 


JŪS NEMATĖTE BROTIGENO? 
Jis paprastas SENAS KIEMSARGIS, bet MES MYLIME 
JĮ! 
BROTIGENO KAILIS BALTAS IR MĖLYNOS AKYS! 
LABAI LIPŠNUS 
ĖS TRUPINIUS IŠ JŪSŲ RANKŲ! 
MES sumokėsime LABAI DIDELĮ APDOVANOJIMĄ 
($$58) 
JEIGU MATĖTE BROTIGENĄ! 

PASKAMBINKITE HOusitonik 5-8337! 
(arba) 
ATVEŽKITE BROTIGENĄ Į Haigeito aveniu 745! 
SAGAMORŲ ŠEIMOS namą! 


“Negera diena, - pagalvojo Bobis, žiūrėdamas, kaip jo ranka 
pasiekia skelbimą ir nuplėšia nuo stulpo. Tolėliau nuo kino teat- 
ro “Harvičas" bokšto leidosi mėlyna aitvaro uodega. - Labai negera 
diena. Man nereikėjo eiti iš namų. Ir šiaip geriausia buvo likti 10- 
voje“. 

HOusitonikas 5-8337 - visai kaip skelbime apie Filą, Velso 
aviganį... jeigu tik Harviče būtų Housitoniko telefono stotis, o Bo- 
bis apie tokią niekad negirdėjo. Kai kurie numeriai buvo Harvičo 
stoties. Kiti - Gerovės. Bet Housitonikas? Ne. Nei čia, nei Bridž- 
porte. 

Jis sumaigė skelbimą ir įmetė jį į urną ant kampo su užrašu 
“Išsaugokime savo miestą švarų ir žalią". Tačiau kitoje pusėje ap- 
tiko visai tokį patį. O dar toliau - trečią ant pašto dėžutės. Nuplė- 
šė ir juos. Žemieji žmonės arba pernelyg arti, arba griebiasi už 
šiaudo. Tedui apskritai šiandien negalima niekur išeiti - reikia grei- 
čiau jam pasakyti. Ir tegu ruošiasi bėgti. Teks pasakyti jam ir tai. 

Bobis patraukė nosies tiesumu per parką - jis ir pats beveik bė- 
go, norėdamas kuo greičiau nusigauti namo, ir beveik neišgirdo ty- 
laus, silpno kvietimo, pasigirdusio iš kairės pusės: 

- Bobi... 

Jis išsuko iš takelio ir nėrė po medžiais. Tai, ką ten išvydo, pri- 
vertė paleisti iš rankų beisbolo pirštinę. Ta pirštinė buvo Alvino 
Darko modelio, ir vėliau jis jos neberado. Kažkas, spėjo Bobis, ėjo 
pro šalį ir nušvilpė ją. Na ir kas? Tą dieną pirštinė jam neberūpė- 
jo. 

Po ta pačia guoba, po kuria jį nuramino, sėdėjo Kerolė, prisit- 
raukusi kelius prie krūtinės. Jos veidas buvo pelenų spalvos, po 
akimis juodavo šoko ratilai, darantys mergaitę panašią į meškėną. 
Iš vienos šnervės tekėjo kraujo srovelytė. Kairė ranka gulėjo sker- 
sai pilvą, glotniai prispaudusi jos palaidinę prie dviejų iškilumų, 
kurie po metų kitų virs krūtimis. Tos rankos alkūnę ji prilaikė de- 
šiniu delnu. 5 

Ji vilkėjo šortukus ir plačią palaidinę ilgomis rankovėmis - to- 
kią, kokias užsivelka per galvą. Vėliau Bobis suvers didžiąją dalį 

kaltės dėl to, kas atsitiko, tai kvailai palaidinei. Greičiausiai ji ap- 
sirengė saugodamasi saulės - kam dar jai reikėjo ilgų rankovių to- 
kią troškią dieną? Pati išsirinko ar misis Gerber privertė? Bet ar 
svarbu? “Taip, - pagalvos Bobis atsiradus laiko apmąstyti. - Taip, 
svarbu! Po galais, labai svarbu!" 

Bet kol kas palaidinė ir ilgos jos rankovės nieko nereiškė. Tą 
pirmą akimirką jis matė tiktai Kerolės petį: atrodė, kad jų ne vie- 
nas, o du. 

- Bobi, - ištarė mergaitė, žvelgdama į jį blizgančiomis apkvai- 
tusiomis akimis. - Jie mane suluošino. 

Žinoma, ji apimta šoko. O ir jį patį sukrėtė pamatytas vaizdas, 
todėl instinktyviai mėgino pakelti ją ant kojų, bet draugė suriko iš 
skausmo - dangau, kaip suriko! 

- Bėgu pagalbos, - pasakė jis, leisdamas ją ant žemės. - Tu lauk 
čia ir nejudėk. 

Ji papurtė galvą - atsargiai. Kad nesujudintų rankos. Mėlynos 
jos akys visai pajuodo nuo skausmo ir siaubo. 

- Ne, Bobi, ne, nepalik manęs čia! O jeigu jie grįš? Jeigu su- 
grįžę suluošins mane dar labiau? - Dalį to, kas atsitiko tą karštą 
ketvirtadienį, jis pamiršo, pamiršo kaip nuo sprogimo bangos smū- 
gio, bet tos akimirkos visam laikui išliko ryškios: Kerolė žiūri į jį 
ir sako: “O jeigu jie grįš ir suluošins mane dar labiau?" 

- Bet... Kerole... 

- Aš pajėgsiu eiti pati. Jeigu man padėsi. 

Bobis atsargiai apglėbė ją per juosmenį vildamasis, kad ji ne- 
suriks. Buvo taip baisu! 

Mergaitė palengva atsistojo, remdamasi nugara į medį. Kol 
stojosi, kairė ranka truputį krustelėjo. Keistas dvigubas petys išsi- 
pūtė ir truktelėjo. Ji sudejavo, bet, ačiū Dievui, nesuklykė. 

- Gal nereikia? - pasakė Bobis. 

- Ne. Noriu dingti iš čia. Padėk man. Kad tu žinotum, kaip 
skauda! 

Kai ji visai išsitiesė, jai šiek tiek palengvėjo. Vaikai išėjo iš 
medžių paunksmės lėtai ir iškilmingai it prie altoriaus einanti po- 
ra. Už medžių šešėlių diena vis smarkiau alsavo karščių ir buvo 
akinančiai skaisti. Bobis apsidairė, bet nieko nepastebėjo. Kažkur 
parko gilumoje būrelis mailiaus (greičiausiai Žvirbliukai ar Snie- 
genos iš Sterling Hauzo) choru traukė dainą, bet aplinkui beisbo- 
lo aikšteles nesimatė nė gyvos dvasios - nei paauglių, nei mamy- 

čių, stumiančių vežimėlius su kūdikiais, nei Reimerio, vietinio įga- 
liotinio, kuris būdamas gero ūpo galėjo pavaišinti ledais ar arachi- 
sais. Karštis visus suginė į namus. 

Lėtai - Bobis ranka laikė Kerolę per liemenį - sliūkino jie ta- 
keliu, vedančiu į Gerovės ir Plačiosios gatvės kampą. Kalnas, į ku- 
rį kilo Plačioji gatvė, buvo toks pat tuščias, kaip ir parkas; įkaitęs 
oras mirgėjo virš gatvės kaip virš šiukšlių degintuvo. Nei vieno 
pėsčiojo, nei vieno automobilio. 

Jie išėjo ant šaligatvio, Bobis jau ketino paklausti, ar Kerolė 
sugebės pereiti gatvę, bet ši plonu balseliu sušnibždėjo: 

- Oi, Bobi, tuoj nualpsiu. 

Jis išsigandęs pasisuko į ją ir pamatė, kad mergaitės akys už- 
virto, subaltavo, ji pati susvyravo kaip beveik nupjautas medis. Bo- 
bis nesąmoningai pasilenkė ir, kai jos keliai sulinko, apglėbė per 
klubus ir nugarą. Jis ėjo draugei iš dešinės, todėl neužgavo jos kai- 
rės rankos. Be to, net ir praradusi sąmonę Ketė laikė už kairės al- 
kūnės, kad ranka nejudėtų. 

Kerolė Gerber buvo vieno ūgio su Bobiu, gal net per pirštą 
aukštesnė. Atrodo, jam neturėjo užtekti jėgų nunešti ją Plačiąja 
gatve, net svirduliuojant, tačiau šoko ištikti žmonės atranda savyje 
nesuprantamos jėgos. Bobis nešė ją - ir nė karto nesusverdėjo... Jis 
bėgo po svilinančia birželio saule. Niekas jo nesustabdė, niekas ne- 
paklausė, kas nutiko mergaitei, niekas nepasisiūlė padėti. Jis gir- 
dėjo mašinų eismą Ešerio gatvėje, bet šitas pasaulio kampelis krau- 
piai priminė užmigusį Midvičą. 

Bobiui ir netoptelėjo mintis nunešti Kerolę pas jos mamą. Ger- 
berių butas buvo aukščiau įkalnėje, bet ne ši priežastis buvo svar- 
biausia. Bobis pajėgė galvoti tiktai apie Tedą. Draugas žinos, ką 
daryti. 

Kai jis ėmė lipti į savo verandą, antgamtiškos jėgos atsargos 
ėmė katastrofiškai sekti. Bobis susverdėjo, ir keistas padvigubėjęs 
Kerolės petys užkliudė turėklus. Ji įsitempė jo rankose ir suriko. 
Primerktos akys išsiplėtė. 

- Mes jau beveik vietoje, - patikino berniukas švokšdamas. - 
Beveik. Atleisk, kad sutrenkiau. Mes jau bevei... 

Durys atsidarė ir pasirodė Tedas. Vilkintis senas pilkas kostiu- 
mines kelnes ir vasarinukę. Atrodė nustebęs, užjaučiantis, bet vei- 
de baimės nesimatė. 

Bobis vargais negalais atsistojo ant viršutinio laiptelio ir stai- 

ga loštelėjo. Vieną siaubingą akimirką jis pagalvojo, kad nugarmės 
žemyn ir persiskels galvą į cementą. Bet Tedas sugavo jį ir sulai- 
kė. 

- Duok ją man, - tarė jis. 

- Tik prieikite iš kito šono, - išspaudė Bobis. Jo rankos drebėjo 
tarytum gitaros stygos, o pečiai degė nuo įtampos. - Iš šito nega- 
lima. 

Tedas apėjo juos ir atsistojo šalia Bobio. Kerolė žiūrėjo į juos 
iš apačios, pilki jos plaukai karojo persvirę per Bobio riešą. 

- Jie mane sužalojo, - sušnibždėjo ji Tedui. - Vilis... Prašiau 
jį sulaikyti draugus, bet jis nenorėjo. 

- Kol kas nekalbėk, - paprašė Tedas. - Viskas bus gerai. 

Jis kuo atsargiausiai perėmė ją iš Bobio, tačiau vis tiek suju- 
dino kairę Kerolės ranką. Dvigubas petys po balta palaidine krus- 
telėjo. Kerolė sudejavo, po to pravirko. Iš dešinės jos šnervės vėl 
ėmė lašėti kraujas - akinančiai raudonas ant pergamentinės odos. 
Vieną sekundę Bobis prisiminė savo sapną. Akis. Raudona akis. 

- Palaikyk duris, Bobi. 

Bobis atidarė duris plačiau, įleisdamas Tedą į vestibiulį ir sa- 
vo butą. 

Tą akimirką Liza Garfild ėmė leistis geležiniais laiptais į Pa- 
grindinę gatvę, prie taksi sustojimo. Ji judėjo vangiai it mirtinas li- 
gonis, laikydama abiejose rankose po lagaminą. Misteris Bertonas, 
laikraščių kiosko savininkas, kaip tik išėjo parūkyti. Jis sekė, kaip 
Liza leidosi laiptais, kilstelėjo vualį ir atsargiai perbraukė per veidą 
nosinaite. Kiekvieną kartą prisilietusi ji krūpčiojo. Moteris buvo 
smarkiai prisidažiusi, bet joks makiažas nepajėgė padėti. Tik at- 
kreipė dėmesį į tai, kas jai nutiko. Iš vualio naudos buvo daugiau, 
ir Liza vėl jį nuleido. Ji priėjo prie pirmo taksi, vairuotojas išlipo 
padėti jai sukrauti lagaminus. 

Bertonas pagalvojo: kas galėjo ją taip išgražinti? Ir nuoširdžiai 
palinkėjo, kad kaltininkui tuo metu drimbos policininkai bananais 
masažuotų galvą. Tas, kuris gali šitaip pasielgti su moterimi, nie- 
ko geriau nenusipelnė. Žmogus, galintis taip pasielgti su moterimi, 
negali vaikščioti laisvas... Bertono įsitikinimu. 


Bobis pagalvojo, kad Tedas paguldys Kerolę ant sofos, bet ne. 
Svetainėje buvo vienas krėslas tiesia atkalte, ir jis atsisėdo į jį, lai- 
kydamas mergaitę ant kelių - kaip Santa Klausas “Grant" univer- 

salinėje su mažyliu ant kelių. 

- Kur dar skauda, neskaitant peties? 

- Jie mušė mane į pilvą. Ir šoną. 

- Kurį šoną? 

- Dešinį. 

Tedas atsargiai pakėlė jos palaidinukę tame šone. Bobis švilp- 
telėjo išpūsdamas orą, kai pamatė kraujosruvą, kertančią draugės 
šonkaulius. Jis iškart pažino beisbolo lazdos kontūrą. Ir suprato, 
kieno lazdos - Gario Dulino, spuoguoto išgamos, įsivaizduojančio 
save Robinu Hudu toje pridvisusioje dykumoje, kuri atstojo jam 
vaizduotę. Jis, Ričis O'Mira ir Vilis Širmenas sugavo Kerolę par- 
ke, Garis daužė ją lazda, o kiti du laikė. Visi trys žvengė ir vadi- 
no ją Gerber-Beibe. Gal viskas prasidėjo juokais, vėliau tapo ne- 
valdoma? Juk beveik tas pat atsitiko ir “Musių valdove"? Viskas 
tapo šiek tiek nevaldoma? 

Tedas prisilietė prie mergaitės šono. Kaulėti jo pirštai ėmė lėtai 
slinkti į viršų. Tai darydamas jis palenkė galvą, lyg ne tiek liestų, 
kiek klausytųsi. Galbūt taip ir buvo. Kai pasiekė mėlynę, Kerolė 
aiktelėjo. 

- Skauda? - paklausė Tedas. 

- Truputį. Ne taip, kaip petį. Jie juk sulaužė man ranką, taip? 

- Ne, nemanau, - atsakė Tedas. 

- Aš girdėjau, kaip trakštelėjo. Ir jie išgirdo. Todėl ir pabėgo. 

- Žinoma, girdėjai. Be abejo. 

Jos skruostais ritosi ašaros, veidas vis dar buvo papilkėjęs, bet 
Kerolė atrodė nurimusi. Tedas užraitojo palaidinę jai iki pažasties 
ir apžiūrėjo kraujosruvą. “Ne blogiau už mane supranta, kuo ją 
mušė“, - pagalvojo Bobis. 

- Kiek jų buvo, Kerole? 

“Trys", - pagalvojo Bobis. 

- T-trys. 

- Trys berniukai? 

Ji linktelėjo. 

- Trys berniukai prieš vieną mažą mergaitę. Vadinasi, jie tavęs 
bijojo. Jie tikriausiai pamanė, kad tu liūtė. Tu esi liūtė, Kerole? 

- O, kad būčiau! - atsakė Kerolė ir bandė nusišypsoti. - Jeigu 
galėčiau suriaumoti ir juos praryti! Jie mane s-suluošino. 

- Aš žinau. Žinau. - Jo delnas nuslydo žemyn ant mėlynės ir 
uždengė bjaurų lazdos atspaudą ant jos šonkaulių. - Įkvėpk. 

Mėlynė išsipūtė po Tedo ranka. Pro pageltusius nuo nikotino 
pirštus Bobis matė violetinės dėmės ruoželius. 

- Taip skauda? 

Ji papurtė galvą. 

- O kvėpuoti? 

- Taip pat ne. 

- Ir kai tavo šonkauliai liečiasi prie mano delno, taip pat ne- 
skauda? 

- Ne. Tik maudžia. O skauda... - Ji žvilgtelėjo į subjaurotą sa- 
vo petį ir tuojau pat nusuko akis. 

- Žinau. Vargšiukė Kerolė. Vargšiukė. Mes iki jo prieisime. 
Kur dar tave mušė? Sakei, kad per pilvą? 

- Taip. 

Tedas pakėlė palaidinę iš priekio. Kita mėlynė. Tik ne tokia 
ryški ir baisi. Tedas atsargiai prisilietė pirštų galiukais - iš pradžių 
virš bambos, vėliau po ja. Mergaitė sakė nejaučiant tokio skausmo, 
kaip petyje, - maudžia ir tiek. 

- Per nugarą jie tavęs nedaužė? 

- N-ne. 

- Per galvą? Per kaklą? 

- N-ne. Tik per šoną ir pilvą, o tada per petį. Jis sutraškėjo, tai 
išgirdę jie pabėgo. O aš galvojau, kad Vilis Širmenas - geras. 

Ji liūdnai pažvelgė į Tedą. 

- Pasuk galvutę, Kerole... dabar į kitą pusę. Neskauda, kai su- 
ki? 

- Ne. 

- Tu įsitikinusi, kad jie nemušė tavęs per galvą? 

- Ne. Tai yra taip, įsitikinusi. 

- Tau pasisekė. 

Bobis nepajėgė suprasti, kodėl Tedas vadina Kerolę laimės kū- 
dikiu. Kairė jos ranka, atrodė, ne šiaip sulaužyta, o pusiau išplėš- 
ta iš peties. Jis netikėtai prisiminė keptą vištą ir kaip trakšteli są- 
narys, kai jį ištrauki. Kažkas sujudėjo skrandyje. Dar truputis - ap- 
sivems - ir pusryčiai, ir sužiedėjęs batonas, kuriuo pasidalijo su an- 
timis. 

“Ne, - paliepė jis sau. - Nedrįsk tokiu metu! Tedui ir be tavęs 
rūpesčių pakanka". 

- Bobi? - Tedo balsas buvo garsus ir aiškus. Lyg problemų tu- 
rėtų mažiau nei jų sprendimų. Kaip malonu buvo tai jausti! - Kaip 

tu, ar viskas gerai? 

- Aha. - Juk pasakė tiesą: skrandis apsiramino. 

- Puiku. Tu pasielgei teisingai, kad atnešei ją čia. Ar galėsi at- 
likti dar vieną teisingą poelgį? 

- Aha. 

- Man reikia žirklių. Surasi? 

Bobis nuėjo į mamos miegamąjį, ištraukė viršutinį komodos 
stalčių ir surado siuvinių dėžutę. Joje aptiko vidutinio dydžio žir- 
kles. Grįžęs atgal parodė jas Tedui: 

- Tokios tiks? 

- Kuo puikiausiai, - atsakė kaimynas ir kreipėsi jau į mergai- 
tę: - Aš perkirpsiu tavo palaidinę, Kerole. Man labai gaila, bet turiu 
tuojau pat apžiūrėti tavo petį, o daugiau skaudinti nenoriu. 

- Nieko, - atsiliepė ji ir bandė nusišypsoti. Bobį net šiurpas nu- 
purtė nuo jos drąsos. Jeigu jo petys styrotų tokia kupra, jis bliau- 
tų kaip avinas, įsipainiojęs į spygliuotą vielą. 

- Namo galėsi grįžti Bobio marškinėliais. Taip, Bobi? 

- Žinoma. Man nusispjaut į vieną kitą utėlę. 

- Juokis, juokis, - atsiliepė Kerolė. 

Tedas atsargiai perkirpo palaidinės nugarą, tada iš priekio, ir 
nuėmė abi dalis lyg virto kiaušinio lukštą. Su kairiu šonu elgėsi 
itin atsargiai, bet Kerolė dusliai sudejavo, kai Tedo pirštai užga- 
vo jos petį. Bobis pašoko, ir jau nurimusi širdis vėl suspurdėjo. 

- Atsiprašau, - sumurmėjo Tedas. - Oho. Tik pažiūrėkite! 

Kerolės petys atrodė bjauriai, bet ne taip baisiai, kaip nuogąs- 
tavo Bobis - ko gero, taip nutinka visada, kai tiesiai pasižiūri į tai, 
ko labai bijojai. Antrasis petys buvo aukščiau už normalų, ir oda 
ant jo buvo taip išsitempusi, kad Bobis nesuprato, kaip ji iš viso 
neplyšta. Ir jos spalva kažkokia keistai alyvinė. 

- Labai blogai? - paklausė Kerolė. Ji žiūrėjo į kitą pusę - į sie- 
ną. O veidas atrodė iškankintas, sulysęs kaip pabėgėlių vaikų. Bo- 
bis pagalvojo, kad vieną kartą užmetusi akį į tą petį ji daugiau ne- 
pasižiūrėjo. - Teks vaikščioti su gipsu visą vasarą? 

- Kažin ar tau apskritai prireiks jo. 

Kerolė pažvelgė į Tedą nieko nesuprasdama. 

- Petys nesulūžęs, vaikeli, tik išsuktas. Kažkas uždrožė tau per 
petį... 

- Garis Dulinas... 

- ..„taip smarkiai, kad išmušė kairės rankos kaulo galvutę iš 

duobelės. Manau, sugebėsiu įstatyti ją į vietą. Ar pajėgsi iškęsti 
vieną kitą didžiulio skausmo minutę žinodama, kad po to viskas 
susitvarkys? 

- Taip, - atsakė ji nesusimąsčiusi. - Įstatykite jį, misteri Bro- 
tigenai, prašau. 

Bobis pažvelgė į jį sutrikęs. 

- Ar jums tikrai pavyks? 

- Taip. Duokš man savo diržą. 

- Ką-ą? 

- Savo diržą. Išsiverk jį. 

Bobis ištraukė iš kilpelių diržą - dar visai naują, gautą dova- 
nų per Kalėdas - ir ištiesė Tedui, kuris paėmė jį, neatitraukdamas 
akių nuo Kerolės. 

- Kokia tavo pavardė, mergyt? 

- Gerber. Jie pravardžiavo mane Gerber-Beibe. Bet aš jau ne 
mažytė. 

- Žinoma. Ir dabar tai įrodysi. - Jis pakilo, pasodino mergaitę 
į krėslą, tada nusileido šalia ant kelių it koks gerbėjas, siūlantis sa- 
vo ranką ir širdį. Jis dusyk sulenkė diržą per pusę ir įkišo Kerolei 
į sveikąją ranką, kai ji pagaliau nuleido alkūnę, o tada sugniaužė 
jos pirštus. - Puiku. O dabar įsikąsk jį. 

- Įsikąsti Bobio diržą? 

Tedas nė akimirkai neatitraukė nuo jos akių, o dabar ėmė glos- 
tyti sveikąją jos ranką nuo alkūnės iki riešo. Jo pirštai slydo nuo 
alkūnės... sustodavo... ir grįždavo prie alkūnės. “Atrodo, kad ją 
hipnotizuoja," - pagalvojo Bobis. Ir tikrai - Tedas ją hipnotizavo. 
Jo vyzdžiai ėmė plėstis ir trauktis kartu su pirštų judesiais. Kero- 
lė, pravėrusi lūpas įsistebeilijo į jį. 

- Tedai... jūsų akys... 

- Taip-taip, - nekantriai sutiko jis, lyg paties vyzdžiai visai ne- 
domintų. - Skausmas kyla į viršų, Kerole, ar žinai? 

- Ne... 

Ji įsmeigė akis į misterį Brotigeną. Jo pirštai leidžiasi ir kyla 
ranka... leidžiasi ir kyla. O vyzdžiai - tarsi ramus širdies plakimas. 
Bobis pamatė, kaip draugė patogiau įsitaiso krėsle. Ji tebelaikė dir- 
žą, o kai Tedas nustojo glostyti ir palietė plaštaka jos delną, Ke- 
rolė paklusniai pakėlė diržą prie veido. 

- Taip-taip, - pasakė Tedas, - skausmas kyla iš savo šaltinio į 
smegenis. Kai taisysiu tavo petį, skausmas bus labai stiprus, bet tu 

sugausi didžiąją jo dalį savo burnoje ir neleisi į smegenis. Sukąsi 
jį dantimis ir išlaikysi Bobio dirže, todėl tavo galvą, kur būna 
skaudžiausia, pasieks tik jo dalis. Tu mane supranti, Kerole? 

- Taip... - Jos balsas atrodė kažkoks nutolęs. Ji atrodė visai 
maža tame krėsle su aukšta tiesia atkalte, vilkinti tik šortukus, ba- 
somis kojomis įsispyrusi į sportinius batelius. Tedo vyzdžiai, pa- 
stebėjo Bobis, liovėsi plėstis. 

- Įsikišk diržą sau į burną. 

Ji suspaudė diržą tarp lūpų. 

- Kask, kai skaudės. 

- Kai skaudės. 

- Sugauk skausmą. 

- Sugausiu. 

Tedas paskutinį kartą perbraukė dideliu smiliumi per jos dil- 
bį ir pasisuko į Bobį. 

- Palinkėk man sėkmės. 

- Sėkmės! - karštai palinkėjo berniukas. 

Ne savo balsu, lyg per miegus Kerolė Gerber tarė: 

- Bobis švystelėjo į jį antį. 

- Tikrai? - paklausė Tedas. Ir švelnutėliai suėmė kaire ranka 
Kerolės riešą. 

- Bobis pamanė, kad tas žmogus - žemasis žmogus. 

Tedas pasižiūrėjo į Bobį. 

- Ne ta prasme žemas, - tarė Bobis. - Tiesiog... Na, nesvarbu. 

- Nepaisant to, jie labai arti, - pasakė Tedas. - Miesto sirena... 
bokšto laikrodis... 

- Girdėjau, - rūškanai burbtelėjo Bobis. 

- Aš nelauksiu, kol tavo mama grįš - negaliu. Dieną praleisiu 
kine arba parke. Kritišku atveju Bridžporte galima gauti pernakvo- 
ti. Kerole, tu pasirengusi? 

- Pasirengusi. 

- Kai pradės skaudėti, ką darysi? 

- Sugausiu skausmą. Sukąsiu dantimis į Bobio diržą. 

- Šaunuolė mergaitė. Dešimt sekundžių, ir pasijusi kur kas ge- 
riau. 

Tedas giliai įkvėpė, tada ištiesė dešinę ranką taip, kad delnas 
pakibo virš violetinio iššokusio Kerolės peties. 

- Tuoj pradės skaudėti, vaikeli. Būk drąsi. 

Ne dešimt sekundžių ir net ne penkios. Bobiui pasirodė, kad 

viskas įvyko per vieną mirksnį. Dešinės plaštakos briauna Tedas 
spustelėjo guzą, kyšantį iš Kerolės peties. Tuo pat metu jis stipriai 
truktelėjo kairę jos ranką už riešo. Kerolės skruostai sujudėjo - ji 
sukando dantimis diržą. Bobis išgirdo trakštelint; kaip kad trakš- 
teli nutirpęs sprandas. Guzas ant Kerolės peties išnyko. 

- Tvarka! - šūktelėjo Tedas. - Viskas atrodo gerai! Kerole? 

Ji prasižiojo, iš burnos iškrito Bobio diržas ir nusileido jai ant 
kelių. Bobis pastebėjo mažų taškiukų lanką, įspaustą odon: ji be- 
veik kiaurai perkando diržą. 

- Visai neskauda! - patenkinta ištarė ji. Palietė ranka tą vietą, 
kur mėlynė buvo itin tamsi, ir krūptelėjo. 

- Skaudės dar visą savaitę, - įspėjo Tedas. - Ir mažiausiai pu- 
sę mėnesio nekilnok šita ranka nieko sunkaus, taip pat nieko ne- 
mėtyk. Nes galvutė vėl gali iššokti iš duobutės. 

- Aš būsiu atsargi. - Dabar Kerolė nebijojo žiūrėti į savo petį 
ir toliau atsargiai čiupinėjo jį pirštų galiukais. 

- Kiek skausmo pagavai? - paklausė Tedas, ir, nors jo veidas 
liko kuo rimčiausias, Bobis kaimyno balse išgirdo šypseną. 

- Beveik visą, - atsakė ji. - Beveik neskaudėjo. 

Tačiau nespėjusi atsakyti ji atsilošė. Akys žvelgė į niekur. Ke- 
rolė antrą kartą neteko sąmonės. 


Tedas liepė Bobiui sušlapinti rankšluostį ir atnešti jam. 

- Šaltame vandenyje, - pridūrė jis. - Išgręžk, bet ne labai stip- 
riai. 

Bobis nubėgo vonion, stvėrė savo rankšluostį nuo lentynėlės ir 
sudrėkino šaltame vandenyje. Apatinė vonios lango pusė buvo iš 
matinio stiklo, bet jeigu jis būtų pažvelgęs pro viršutinę dalį, bū- 
tų pamatytęs, kaip prie namo privažiuoja taksi su jo mama. Jis pa- 
miršo žiedelį su žaliu pakabučiu, nors šis gulėjo ant lentynėlės po 
pat nosimi. 

Kai Bobis grįžo į svetainę, Tedas vėl sėdėjo krėsle sų Kerole 
ant kelių. Bobis pastebėjo, kokios įdegusios draugės rankos lygi- 
nant su kita oda, kuri buvo balta ir lygi (išskyrus mėlynes). “Lyg 
su nailono kojinėmis ant rankų", - pagalvojo jis, ir šyptelėjo. Ke- 
rolė buvo pradėjusi gaiveliotis ir sekė prieinantį Bobį. Tačiau ji vis 
tiek atrodė nekaip - plaukai suvelti, veidukas išprakaitavęs, tarp 
šnervių ir lūpų kamputyje prikepę kraujo. 

Tedas paėmęs rankšluostį ėmė šluostyti jai skruostus ir kaktą. 

Bobis atsikaupė prie krėslo ranktūrių. Kerolė truputį išsitiesė, su 
dėkingumu atsiduodama maloniai vėsai. Tedas nušluostė kraują po 
nosimi, tada padėjo rankšluostį ant kampinio stalelio, nubraukė su- 
lipusius plaukus nuo Kerolės kaktos. Kai pora sruogų vėl nukrito, 
jis kilstelėjo ranką vėl jas nubraukti. 

Bet prieš tai garsiai trinktelėjo durys. Per koridorių nuaidėjo 
žingsniai. Delnas ant drėgnos Kerolės kaktos sustingo. Bobio akys 
susidūrė su Tedo akimis, ir jie apsikeitė viena mintimi: galinga te- 
lepatija, kurią sudarė vienintelis žodis: JIE. 

- NE, - tarė Kerolė, - ne JIE, Bobi, čia tavo ma... 

Durys į svetainę atsilapojo ir jose pasirodė Liza. Su raktais vie- 
noje rankoje ir skrybėlaite (ta, su šydu) kitoje. Už jos durys į tvan- 
kų pasaulį lauke buvo atviros. Vienas greta kito vestibiulyje, ant 
kilimėlio “Sveiki atvykę“, ten, kur juos užnešė taksistas, stovėjo du 
lagaminai. 

- Bobi, kiek tau sakiau, kad rakintum tas prakei... 

Tada ji nutilo. Po to daugelį metų Bobis vis persukdavo atmin- 
tyje tą momentą, matydamas vis daugiau to, ką pamatė jo mama, 
grįžusi iš katastrofiškos kelionės į Providensą: jos sūnus klūpi prie- 
šais krėslą, ant kurio senis, niekad nekėlęs jai simpatijos ir pasiti- 
kėjimo, sėdi su mergaite ant kelių. Mergaitė kaip nesava. Plaukai 
sulipę nuo prakaito. Jos palaidinė perplėšta - skutai mėtosi ant 
grindų - ir, nors jos pačios akys buvo smarkiai užtinusios, Liza pa- 
stebėjo mėlynes ant Kerolės kūnelio: vieną ant peties, kitą ant šono 
ir pilvo. 

Ir Kerolė, ir Bobis, ir Tedas Brotigenas pamatė Lizą neįtikimai 
aiškiai: dvi pamuštos akys (tiesą sakant, dešinė buvo tik piktai bliz- 
gantis plyšelis mėlynose klostėse), ištinusios, dviejose vietose trū- 
kusios lūpos su vis dar prikepusiu krauju kaip šlykščiu lūpdažiu; 
nukreipta į šoną nosis, nelyginant raganos kablys iš komikso. 

Tyla, suvokimo tylos akimirka karštą vasaros vidurdienį. Kaž- 
kur pasigirdo pokštelėjimas. Kažkur berniukas sušuko: “Na, vai- 
kinai!"* O užpakalyje, Kolonijos gatvėje sklido garsas, kuris Bobiui 
itin stipriai siejosi su jo vaikyste apskritai ir tuo ketvirtadieniu kon- 
krečiai: vis aršiau verždamasis į dvidešimtąjį amžių lojo misis 
O'Hara Bauzeris: am-am-am. 

“Džekas ją pastvėrė, - pagalvojo Bobis. - Džekas Meridju ir iš- 
sigimėliai jo draugeliai". 

- Oho! Kas atsitiko? - paklausė jis mamos, nutraukdamas ty- 

lą. Jis ne norėjo, o privalėjo sužinoti. Jis pribėgo prie jos beveik 
verkdamas iš baimės - ir iš skausmo: jos veidas, koks iškankintas 
jos veidas! Ji buvo visai nepanaši į mamą. Greičiau priminė senę, 
kuriai vieta ne šešėliuotoje Plačiojoje gatvėje, o “ten, apačioje“, 
kur žmonės maukia vyną iš butelių popieriniuose paketuose ir ne- 
turi pavardžių. - Ką jis padarė? Ką tas niekšas tau padarė? 

Liza nekreipė į jį dėmesio, tarsi net negirdėjo. Tačiau pastvė- 
rė jį ir taip suspaudė pečius, kad pirštai skaudžiai susmigo į jo odą. 
Palaikė ir stumtelėjo į šalį net nežvilgtelėjusi. 

- Paleisk ją, šlykštus seni, - iškošė ji tyliu balsu. - Tuojau pat 
paleisk! 

- Misis Garfild, prašau, supraskite, - atsakė Tedas, keldamas 
Kerolę nuo kelių, - jis ir dabar stengėsi neliesti sužeisto peties. Ta- 
da atsistojo, pasitaisė kelnes automatišku judesiu, kuris jam buvo 
taip būdingas. - Matote, ją sumušė. Bobis rado ją... 

- Išsigimėlis! - sužvigo Liza. Dešinėje stovėjo staliukas su va- 
za. Ji griebė ją ir šveitė į kaimyną. Tedas pasilenkė, bet per mažai; 
vazos dugnas kliudė pakaušį, pašoko it akmenukas, paleistas “var- 
lyte" lėkti ežero paviršiumi, atsitrenkė į sieną ir pažiro šukėmis. 

Kerolė suriko. 

- Mama! Ne! - sušuko Bobis. - Jis nieko blogo nepadarė. Jis 
nieko blogo nepadarė! 

Liza tarsi negirdėjo. 

- Kaip tu drįsai ją liesti? Ir mano sūnų grabaliojai? Taip? Taip? 
Tau nesvarbu, kokių būdu, kad tik būtų vaikai!!! 

Tedas žengė prie jos. Tuščios jo petnešų kilpos pynėsi jam prie 
kojų. Bobis pastebėjo kraujo dėmeles retuose draugo plaukuose, 
kur atsimušė vaza. 

- Misis Garfild, užtikrinu jus... 

- Užtikrink ką nori, niekingas išgama!!! - Ant stalo be vazos 
nieko daugiau neradusi ji čiupo staliuką ir sviedė. Tas atsitrenkė 
Tedui į krūtinę, privertė susverdėti. Brotigenas būtų nuvirtęs, bet 
pasipainiojo krėslas, ir jis šleptelėjo į jį plačiai atmerktomis aki- 
mis, drebančiomis lūpomis. 

- Jis padėjo tau? - paklausė Liza. Jos veidas išbalo kaip mirti- 
ninkės. Kraujosruvos priminė didžiules pigmentines dėmes. - Tu 
išmokei mano sūnų tau padėti?!! 

- Mama, jis nieko bloga jai nedarė! - pravirko Bobis ir apka- 
bino ją per juosmenį. - Jis nieko blogo jai nedarė, jis... 

Ji griebė Bobį kaip staliuką, ir vėliau vaikas pagalvojo, kad 
mama tada turėjo tiek jėgos, kaip ir jis, kai užnešė Kerolę į šlai- 
tą. Liza šveitė jį per kambarį. Bobis atsitrenkė į sieną, galva už- 
kliudė sieninį laikrodį. Tas nukrito ant grindų ir visam laikui su- 
stojo. Akyse pražydo juodos gėlės, galvoje šmėkštelėjo nerišli 
mintis 

(ruošiasi puolimui, nes skelbimuose pasirodė jo pavardė) 

apie žemuosius žmones. Tada nuslydo ant grindų, pabandęs, 
bet taip ir neišsilaikęs ant kojų. 

Liza pažiūrėjo į sūnų visai abejingai, tada nukreipė žvilgsnį į 
Tedą, kuris sėdėjo krėsle su aukšta atkalte su staliuku ant pilvo ir 
veidą beveik siekiančiomis kojytėmis. Kraujas lašėjo ir iš skruosto, 
o žili plaukai tapo rūdžių atspalvio. Jis bandė kažką pasakyti, bet 
tik sugargė kaip senas rūkalius. 

- Šlykštus senpalaikis! Dvokiantis senis! Už du centus nutrauk- 
čiau nuo tavęs kelnes ir su šaknimis išraučiau tavo dvokiantį gai- 
dį! 

Ji atsigręžusi dar kartą žvilgtelėjo į susirietusį sūnų, ir išraiš- 
ka, kurią Bobis pastebėjo akyje, - panieka, kaltinimas - privertė jį 
pravirkti dar stipriau. Ji nepasakė: “Ir tu!“', bet jis perskaitė tai vie- 
nintelėje dar matomoje mamos akyje. Tada ji vėl puolė Tedą: 

- Žinai ką? Dabar keliausi į kalėjimą! - dūrė ji pirštu, ir net pro 
ašaras berniukas pastebėjo, kad vietoj nago, kuris ten buvo prieš 
lipant į misterio Bidermeno “Mersą", liko tik kruvinas randas. Ji 
kalbėjo pridususiu balsu, kuris tarsi suskambėdavo garsėliau, kai 
įveikdavo išpurtusią apatinę lūpą. - Tuojau iškviesiu policiją. Jeigu 
dar turi proto, tai sėdėk ramiai, kol skambinsiu. Prikąsk liežuvį ir 
sėdėk ramiai. - Balsas vis kilo, kilo... Apdraskyti pirštai sutinusiais 
sąnariais, subjaurotais nagais susigniaužė į kumščius, kuriais ji 
grasė Tedui. - Jeigu bandysi bėgti, aš pasivysiu ir sudryžuosiu il- 
giausiuų virtuviniu savo peiliu. Pamatysi! Gatvėje, kad visi maty- 
tų, ir pradėsiu nuo to daikto, kuris kelia jums... jums, berniu- 
kams... tiek problemų. Todėl sėdėk kaip pelė, Bretigenai. Jeigu 
nori išgyventi iki kalėjimo, nedrįsk pajudėti! 

Telefonas gulėjo ant kampinio staliuko prie sofos. Ji nuėjo prie 
jo. Tedas liko sėdėti su stalu ant kelių, iš jo skruosto lašėjo krau- 
jas. Bobis susirietė prie nukritusio laikrodžio, kurį mama laimėjo 
už reklaminius įdėklus. Į langą veržėsi Bauzerio amsėjimas. 

- Jūs nežinote, kas čia atsitiko, misis Garfild. Tai, kas nutiko 

jums, - baisu, ir labai jus užjaučiu... Bet tai nutiko jums, ne Ke- 
rolei. 

- Užsičiaupk! - Ji nesiklausė, netgi nežiūrėjo į jo pusę. 

Kerolė pribėgo prie Lizos, ištiesė jai rankas ir sustingo. Akys 
išbalusiame veide pasidarė milžiniškos, lūpos persikreipė. 

- Jie nuplėšė nuo jūsų suknelę? - Pusiau sudejavo, pusiau su- 
šnibždėjo. Liza nustojo rinkti numerį ir lėtai atsisuko į vaiką. - Ko- 
dėl jie nuplėšė nuo jūsų suknelę? 

Liza tarsi svarstė, kaip atsakyti. Rūpestingai svėrė viską. 

- Užsikišk, - metė ji pagaliau. - Užsikišk ir viskas, gerai? 

- Kodėl jie vijosi jus? Kas mušė? - Kerolės balsas nutrūko. - 
KAS mušė? 

- Užtilk!!! - Liza paleido iš rankų ragelį ir užsikišo ausis. Bo- 
bis stebėjo mamą su augančiu siaubu. 

Kerolė pasisuko į jį. Per veidelį vėl ritosi ašaros. Jos akyse 
švietė suvokimas - taip, suvokimas. Toks pat, nutarė Bobis, kurį 
pajuto ir jis, kai misteris Makuonas bandė sukčiauti. 

- Jie vijosi ją, - pasakė Kerolė. - Ji mėgino pabėgti nuo jų, bet 
jie pasivijo ir privertė grįžti. 

Bobis ir taip žinojo. Jie vijosi mamą viešbučio koridoriumi. Jis 
matė tai. Neprisiminė kur, bet matė! 

- Tegu baigia! Aš nenoriu daugiau matyti! - sukliko Kerolė. 
- Ji ginasi, bet ištrūkti negali! Ji ginasi, bet ištrūkti negali! 

Tedas numetė staliuką ant grindų ir šiaip taip atsistojo. Jo akys 
degė. 

- Apkabink ją, Kerole! Apsikabink iš visų jėgų! Ir tada tai 
baigsis! 

Kerolė apsikabino sveikąja ranka Bobio mamą. Ta piktai su- 
švokštė. 

Vieną sekundę viskas sustingo toje padėtyje, tarsi žaidžiant 
“statulas", kai vadovas surinka: “Suakmenėkit!"* Pirmoji pajudė- 
jo Kerolė, atitraukė ranką nuo Lizos Garfild ir atsitraukė. Sulipu- 
sios plaukų sruogos krito jai ant veido. Tedas priėjo ir ketino už- 
dėti ranką jai ant peties. 

- Nesiliesk prie jos! - įsakė Liza, bet jau automatiškai, bejė- 
giškai. Kad ir ką ji prisiminė išvydusi mergaitę ant Tedo Brotigeno 
kelių, dabar užgeso, laikinai. Ji atrodė visiškai nusigalavusi. 

Tačiau Tedas nuleido ranką. 

- Jūs teisi, - pripažino jis. 

Liza giliai įkvėpė, sulaikė kvapą, tada išpūtė. Pasisuko į Bobį, 
nukreipė akis pro šalį. Kerolė papasakojo Bobio mamai apie tai, 
kaip dideli berniukai sugavo ją parke ir juokaudami ėmė ją muš- 
ti. Kaip vėliau Garis ėmė daužyti ją iš tikro, o kiti du laikė. Išsi- 
gandę trakštelėjusio jos peties jie išsilakstė. Papasakojo Lizai, kaip 
po penkių minučių, o gal po dešimties (jai taip skaudėjo, kad ne- 
galėjo pasakyti, kiek laiko praėjo) ją rado Bobis ir parnešė čia. Ir 
kaip Tedas ištiesino petį, bet iš pradžių davė Bobio diržą gaudyti 
skausmui. Ji pasilenkė ir pakėlusi parodė Lizai skylutes, paliktas 
jos dantų. Parodė išdidi ir sutrikusi. 

- Viso skausmo nepagavau. Bet labai daug. 

Liza užmetė akį į diržą ir atsisuko į Tedą. 

- O kodėl sudraskei jos palaidinę, a? 

- Jis nedraskė! - netikėtai suirzęs riktelėjo Bobis. - Jis perkir- 
po ją, kad galėtų apžiūrėti petį ir pataisyti jį, bet nenorėdamas per 
daug jos skaudinti. Juk aš pats atnešiau jam žirkles! Kodėl tu to- 
kia kvaila, mama, kodėl nesupranti... 

Liza užsimojo neatsigręždama ir užtiko Bobį nepasiruošusį. Iš- 
orinė delno pusė įsispaudė į jo žandą iš šono, smilius netgi kliu- 
it staigiai užtrumpinus jas pumpavusį siurblį. 

- Nedrįsk vadinti manęs kvaile, Bobi, - pasakė ji. 

Kerolė išsigandusi žiūrėjo į kumpanosę raganą, kuri grįžo taksi 
misis Gerber drabužiais. Misis Gerber, kuri bėgo ir gynėsi, kai jau 
nebepajėgė bėgti. Ir galiausiai jie vis tiek padarė su ja tai, ką no- 
rėjo. 

- Nereikia mušti Bobio, - pasakė Kerolė. - Jis ne toks, kaip jie. 

- Jis ką - tavo kavalierius? - nusijuokė Liza. - Taip? Šaunuo- 
lė! Bet aš atskleisiu tau vieną paslaptį, mažule, - jis toks pat, kaip 
jo tėvelis ir visi kiti. Einam į vonią. Aš tave nuprausiu ir surasiu, 
ką tau apsirengti. Po velnių, na ir atrodai! 

Mergaitė kelias sekundes žiūrėjo į ją, tada pasisuko ir nuėjo į 
vonią. Plika jos nugara atrodė siaurutė, beginklė. Ir balta. Tokia 
balta, lyginant su įdegusiomis rankomis! 

- Kerole! - šūktelėjo ją Tedas. - Dabar geriau? 

Bobis nutarė, kad klausia ją ne-apie petį. Tik ne dabar. 

- Taip, - atsakė ji, neatsigręždama. - Bet vis girdžiu kažkur toli. 
Ji šaukia. 

- Kas šaukia? - paklausė Liza. Kerolė neatsakė. Ji įėjo į vonią 

ir uždarė duris. Liza valandėlę žiūrėjo į jas lyg tikėdamasi, kad Ke- 
rolė iššoks, po to pasisuko į Tedą. - Kas šaukia? 

Tedas atsargiai pakėlė į ją akis it laukdamas naujo puolimo. 

Liza ėmė šypsotis. Bobis pažino tą šypseną, “aš tuoj pratrūk- 
siu" šypseną. Nejaugi dar liko kam pratrūkti? Dėl pamuštų akių, 
sulaužytos nosies ir ištinusių lūpų ta šypsena atrodė labai kraupiai 
- ne jo mamos, o kažkokios beprotės veidas. 

- Vadinasi, jūs tik gerasis samarietis, ar ne? Ir kiek kartų ją ap- 
čiupinėjote, kol atstatėte petį? Palaikyti, tiesa, nelabai yra už ko, 
bet jūs nieko nepraleidote, taip? Geros progos nepraleidžiate, a? 
Nagi, prisipažinkite mamytei! 

Bobis pažvelgė į ją su augančiu nusivylimu. Kerolė juk papa- 
sakojo jai viską - visą tiesą, tačiau niekas nepasikeitė. Niekas! Pra- 
keikimas! 

- Šitame kambaryje yra pavojingas suaugusysis, - ištarė Tedas. 
- Bet tai ne aš. 

Ji spigino į jį iš pradžių nesuprasdama, po to netikėdama sa- 
vo ausimis, galiausiai su įniršiu. 

- Ir kaip tu drįsti! Kaip drįsti! 

- Jis juk nieko nepadarė! - suriko Bobis. - Tu ką, negirdėjai, 
ką pasakojo Kerolė? Tu ką... 

- Užsičiaupk, - nukirto Liza, nežiūrėdama į jį. Žiūrėjo tik į Te- 
dą. - Policija, mano įsitikinimu, labai tavimi susidomės. Donas 
penktadienį paskambino į Hartfordą prieš... na, prieš tai. Aš jo pa- 
prašiau. Jis ten turi draugų. Tu niekad nedirbai buhalteriu Konek- 
tikute, niekad nedirbai kontrolės valdyboje, nei kur kitur. Kalėji- 
me sėdėjai, taip? 

- Tam tikra prasme, ko gero, taip, - atsakė Tedas. Jis, rodės, 
šiek tiek nusiramino, nors skruostu tebetekėjo kraujas. Jis išsitrau- 
kė iš kišenės cigaretes, pasižiūrėjo ir vėl susikišo. - Bet ne tokia- 
me, apie kokį galvojate. 

“Ir ne šio pasaulio", - pagalvojo Bobis. 

- Ir už ką? - paklausė Liza. - Už mergaičių tvirkinimą? 

- Turiu kai ką vertinga, - atsakė Tedas ir pastukseno pirštu per 
savo smilkinį. Ant piršto pagalvėlės įsispaudė kraujas. - Yra ir dau- 
giau tokių, kaip aš. Taip pat yra žmonių, kurių darbas - gaudyti 
mus, laikyti ir išnaudoti dėl... na, išnaudoti mus, apsiribokim tuo. 
Aš ir dar du pabėgome. Vieną sugavo, kitą nužudė. Tik aš likau 
laisvėje. Jeigu... - Jis apsidairė į šalis, - jeigu tai galima vadinti 

laisve. 

- Tu trenktas. Kvaištelėjęs senis Bretigenas. Paskutinis puspro- 
tis. Skambinu policijai, tegu jie sprendžia, grūsti tave į cypę ar ne. 
Arba į bepročių namus. - Ji pasilenkė paimti telefono ragelio. 

- Ne, mama! - suriko Bobis ir ištiesė ranką. - Ne... 

- Bobi! Nereikia! - griežtai sudraudė Tedas. 

Bobis atsitraukė, pasižiūrėjo į mamą, kuri jau pastatė telefono 
aparatą kaip reikiant, tada į Tedą. 

- Tik ne tokioje situacijoje, - paaiškino misteris Brotigenas. - 
Tokioje būklėje ji gali tik kandžiotis. 

Liza Garfild padovanojo Tedui švytinčią, beveik nenusakomą 
šypseną - “Nieko nebus, šunsnuki", - ir nukėlė ragelį. 

- Kas ten vyksta? - šūktelėjo Kerolė iš vonios. - Ar galiu išei- 
ti? 

- Kol kas dar ne, vaikeli, - atsakė Tedas. - Truputį vėliau. 

Liza patikrino telefoną, liko patenkinta ir ėmė rinkti numerį. 

- Mes išsiaiškinsime, kas tu toks, - ištarė ji keistu, užtikrintu 
balsu. - Tikriausiai bus įdomu. Ir tai, ką padarei. Tai gali būti dar 
įdomiau. 

- Jeigu iškviesite policiją, jie sužinos, kas tokia esate ir ką pa- 
darėte jūs, - pasakė Tedas. 

Liza Garfild liovėsi rinkti numerį ir pakėlė į jį akis. Tai buvo 
gudrus šnairas žvilgsnis - Bobiui jis buvo nematytas. 

- Ką čia mali, a? 

- Apie kvailą moterį, kuri turėjo geresnį pasirinkimą. Apie 
kvailą moterį, kuri pakankamai prisižiūrėjo į savo viršininką, kad 
būtų apdairesnė, kuri pakankamai prisiklausė jo pokalbių su drau- 
gužiais, kad būtų apdairesnė, kad žinotų, jog jų “seminarai" prak- 
tiškai apsiriboja girtuoklystėmis ir seksualiniu siautėjimu. Su tru- 
pučiu marihuanos. Apie kvailą moterį, kuri leido savo godumui 
nugalėti sveiką protą... 

- Ir ką tu išmanai apie tai, ką reiškia gyventi vienai? - šūkte- 
lėjo Liza. - Man reikia auginti vaiką! - Ji pasižiūrėjo į Bobį taip, 
lyg pirmą kartą po ilgokos pertraukos prisiminė turinti vaiką. 

- Kiek, jūsų nuomone, jis turėtų išgirsti? 

- Nieko tu nežinai! Iš kurgi? 

- Aš žinau VISKĄ. Klausimas, kiek viso to turi žinoti Bobis? 
O kiek - jūsų kaimynai? Jeigu pasirodys policija ir suims mane, jie 
sužinos viską, ką žinau aš, pažadu. - Jis patylėjo. Jo vyzdžiai neiš- 

siplėtė, bet akys tartum tapo didesnės. - Aš žinau VISKĄ. Patikėkit 
mano žodžiu, jeigu nenorite įsitikinti. 

- Kodėl imtumėt man taip kenkti? 

- Jeigu turėsiu pasirinkimą, to nedarysiu. Jūs jau ir taip nu- 
skriausta - ir nusiskriaudėte save pati, ne tik kiti. Leiskite man iš- 
važiuoti, daugiau nieko neprašau. Aš vis tiek rengiausi išvykti. Tad 
nekliudykite man. Aš juk tik norėjau padėti. 

- O taip! - nusijuokė ji. - Padėti! Kai ji sėdėjo ant kelių beveik 
nuoga. Padėti! 

- Aš ir jums padėčiau, jeigu... 

- Kurgi ne! Ir žinau kaip! - Ji vėl nusijuokė. 

Bobis norėjo prasižioti, bet pastebėjęs Tedo žvilgsnyje įspėji- 
mą, užsičiaupė. Už vonios durų vanduo ėmė tekėti į kriauklę. Li- 
za nuleido galvą svarstydama. Po kurio laiko pakėlė ją. 

- Gerai jau, - tarė ji. - Štai ką padarysiu. Padėsiu Bobio drau- 
gei susitvarkyti. Duosiu nuo skausmo aspirino. Surasiu ką nors ap- 
sirengti, kad galėtų pasiekti namus. Kai ko paklausinėsiu. Jeigu at- 
sakymai bus normalūs, galėsi nešdintis. Name bus švariau. 

- Mama... 

Liza pakėlė ranką lyg policininkas sankryžoje, įsakydama jam 
nutilti. Ji rijo akimis Tedą, o tas žiūrėjo į ją. 

- Aš palydėsiu ją namo, palauksiu, kol įeis pro duris. Ką ji no- 
rės papasakoti mamai - jų reikalas. Mano rūpestis - kad ji sėkmin- 
gai pasiektų namus. Tada nueisiu į parką ir pasėdėsiu pavėsyje. 
Buvo sunki naktis, vakarykštė. - Ji įtraukė oro ir garsiai atsiduso. 
- Labai sunki. Taigi, nueisiu į parką pasėdėti ir pagalvoti, ko im- 
tis toliau. Kaip man apsaugoti sūnų ir save nuo nakvynės namų. 
Jeigu grįžusi iš parko rasiu tave, mielasis, čia, iškviesiu policiją... 
ir geriau nesugalvok tikrinti mano žodžių. Pasakok, ką nori. Nie- 
kas nesiklausys, kai pasakysiu, kad grįžusi namo keliomis valan- 
domis anksčiau nei tikėjaisi radau tave, kišantį leteną į vienuoli- 
kametės mergytės šortukus. 

Bobis spoksojo į mamą iš sukrėtimo nepajėgdamas ištarti žo- 
džio. Ji nematė jo žvilgsnio, nes tebežiūrėjo į kaimyną, nei mirks- 
niui nenuleisdama užtinusių akių. 

- Jeigu grįšiu, o tavęs čia nebus nė kvapo, man nereikės nie- 
kur skambinti ir nieko sakyti. Tout fini* 


“Aš važiuosiu su tavimi, - galvojo Bobis apie Tedą. - Aš ne- 
*Viskas baigta (pranc.). 

bijau žemųjų žmonių. Geriau tegu tūkstantis žemųjų žmonių gel- 
tonais apsiaustais ieško manęs - Kaga ir milijonas, - negu gyventi su 
ja. Aš jos nekenčiu!" 

- Na? - paklausė Liza. 

- Sutarta. Aš išvažiuosiu po valandos. O gal ir anksčiau. 

- Ne! - suriko Bobis. Pabudęs ryte susitaikė su Tedo išvykimu 
- buvo liūdna, bet susitaikė. O dabar visas skausmas grįžo. Ir net 
stipresnis nei anksčiau. - Ne! 

- Patylėk, - metė mama, nežiūrėdama į jį. 

- Tai vienintelė išeitis, Bobi. Tu juk supranti. - Tedas pažvel- 
gė į Lizą iš apačios į viršų. - Pasirūpinkite Kerole. Aš pasikalbė- 
siu su Bobiu. 

- Ne jūs čia nurodinėjate, - atkirto Liza, bet nuėjo į vonią, ir 
Bobis pastebėjo, kad ji šlubčioja. Vienas jos kulniukas buvo nu- 
lūžęs, bet krypavo ji ne vien dėl to. Liza pabeldė į vonios duris, bet 
nesulaukusi atsakymo įsmuko vidun. 

Bobis metėsi per kambarį, bet kai išskėtė rankas apkabinti 
draugą, Tedas jas sugavo, spustelėjo ir prispaudęs prie Bobio krū- 
tinės paleido. 

- Pasiimkite ir mane, - pareikalavo Bobis. - Aš padėsiu jums 
susekti juos. Dvi poros akių geriau nei viena. Paimkite mane su sa- 
vimi! 

- To negaliu padaryti, bet gali palydėti mane į virtuvę, Bobi. 
Nes ne vien Kerolei reikia susitvarkyti. 

Tedas pakilo iš fotelio ir susverdėjo. Bobis ištiesė ranką jį pri- 
laikyti, tačiau Tedas vėl pastūmė ją, švelniai, bet ryžtingai. Bobiui 
sugėlė širdelę. Mažiau negu tada, kai mama nepadėjo jam atsikelti 
(net nepažvelgė į jį!), trenkusi į sieną. Bet vis tiek buvo labai skau- 
du. 

Jis nuėjo su Tedu į virtuvę nesiliesdamas prie jo, bet laikyda- 
masis labai arti, kad spėtų sulaikyti, jeigu tas sukluptų. Bet Tedas 
nesuklupo. Jis pažvelgė į blausų savo atspindį lange virš kriauklės, 
atsiduso ir atsuko kraną. Sušlapinęs pašluostę ėmė šluostytis kraują 
nuo žando, vis pasitikrindamas lange kaip sekasi. 

- Tavo mamai reikia tavęs kaip niekad anksčiau, - pasakė jis. 
- Jai būtinas žmogus, kuriuo ji galėtų pasitikėti. 

- Manimi ji nepasitiki. Man atrodo, ji manęs apskritai nemėgs- 
ta. 

Tedas suspaudė lūpas, ir Bobis suprato, kad palietė tiesą, ku- 

rią Tedas perskaitė jo mamos sąmonėje. Bobis žinojo, kad mama 
jo nemėgsta, žinojo seniai, tai kodėl gerkle vėl ėmė lipti gumulas? 

Tedas pasilenkė prie jo, tada susigriebė ir vėl ėmė šluostyti 
kraują. 

- Na, gerai, - pasakė jis. - Tarkime, kad ji tavęs nemėgsta. Bet 
jeigu tai ir tiesa, nemėgsta ne todėl, kad padarei ką nors ne taip. O 
todėl, kad tu - tai tų. 

- Berniukas, - su kartėliu ištarė Bobis. - Prakeiktas berniukas! 

- Ir savo tėvo sūnus, nepamiršk to. Bet, Bobi... patinki tu jai 
ar ne, ji myli tave. Suprantu, kad tai primena sveikinimo atviruką, 
bet tai tiesa. Ji myli tave ir jai tavęs reikia. Tu esi viskas, ką ji tu- 
ri. Dabar ji labai nukentėjo... 

- Pati kalta, kad nukentėjo! - neišlaikė jis. - Juk žinojo, kad 
kažkas ne taip! Jūs pats sakėte. Žinojo ne savaites, o MĖNESIUS! 
Bet nemetė to darbo! Žinojo ir vis tiek važiavo su jais į Providen- 
są! Vis tiek važiavo! 

- Liūtų tramdytojas taip pat žino, bet vis tiek eina į narvą. Nes 
už tai jam moka. 

- Ji turi pinigų! - išrėkė Bobis. 

- Matyt, jų neužtenka. 

- Jai niekad nebus gana, - pasakė Bobis ir vos ištaręs suprato, 
kad tai tiesa. 

- Ji tave myli. 

- Kas man iš to? Aš jos nemyliu. 

- Ne, myli. Ir mylėsi. Taip reikia. Tai ka. 

- Ka? Koks dar “ka"? 

- Likimas. - Tedas beveik išplovė plaukus nuo kraujo. Užsu- 
ko kraną ir dar kartą pasižiūrėjo į savo atspindį stikle. Už lango bu- 
vo vasara - jaunesnė, nei kada nors vėl taps Tedas Brotigenas. Jau- 
nesnė, nei kada nors taps Bobis, jei jau prakalbome apie tai. - Ka 
- tai lemtis. Tu myli mane, Bobi? 

- Juk žinote, kad taip, - atsakė Bobis, vėl pravirkdamas. Pas- 
kutiniuoju metu jis lyg ir nieko daugiau neveikė, tik verkė. Net 
akis perštėjo. - Labai labai. 

- Tada pasistenk būti draugu savo mamai. Dėl manęs, jeigu ne 
dėl savęs paties. Lik su ja. Padėk jai užsigydyti šitą skausmą. Aš 
protarpiais siųsiu tau atvirutes. 

Jie grįžo svetainėn. Bobiui truputį palengvėjo, bet jis troško, 
kad Tedas apkabintų jį. Troško to labiau už viską pasaulyje. 

Atsivėrė vonios durys. Pirma pasirodė Kerolė, įbedusi akis į 
kojas su neįprastu jai drovumu. Jos plaukai buvo drėgni, sušukuoti 
atgal ir surišti gumute į “uodegą". Ji buvo apsivilkusi mamos pa- 
laidinę, tokią didelę, kad siekė jai kelius ir labiau priminė sukne- 
lę. Raudonų šortukų visai nesimatė. 

- Išeik į verandą ir palauk, - paliepė Liza. 

- Gerai. 

- Tu be manęs namo juk neisi, taip? 

- Taip, - atsakė Kerolė, ir nuleistame jos veide pasirodė išgąs- 
tis. 

- Gerai. Atsistok prie mano lagaminų. 

Kerolė nuėjo į koridorių, ten atsisuko. 

- Ačiū, Tedai, kad išgydėte mano ranką. Tikiuosi, dėl to netu- 
rėsite nemalonumų. Aš nenorėjau... 

- Eik į verandą, po velnių! - viauktelėjo Liza. 

- „kad dėl manęs kam nors būtų blogai, - baigė Kerolė plo- 
nu balseliu kaip peliukas iš animacinio filmo. Tada išėjo į korido- 
rių. Ji skendo Lizos palaidinėje - kitą dieną ji būtų atrodžiusi ko- 
miškai. Liza pasisuko į sūnų, ir kai jis pamatė mamą iš arti, širdis 
nusirito į kulnus. Mama vėl alsavo pykčiu. Veidą tarp mėlynių ir 
kaklo užliejo raudonis. 

“O, dieve, kas dar?" - pagalvojo jis. Ji pakėlė ranką su žaliu 
pakabučiu ant žiedo, ir Bobis viską suprato. 

- Aš... e... - Jis nesugalvojo, kaip pasiaiškinti; nei išsisukti, 
nei tiesiog sumeluoti, nei prisipažinti. Staiga Bobis pasijuto neap- 
sakomai pavargęs. Norėjo tik viena: nuslinkti į savo miegamąjį, 
palįsti po apklotu ir užmigti. 

- Aš jam padovanojau, - tyliai ištarė Tedas. - Vakar. 

- Tu tempeisi mano sūnų į Bridžportą? Pas bukmekerį? Į po- 
kerio irštvą? 

“Ant pakabučio apie bukmekerį neužsimenama, - pagalvojo 
Bobis. - Ir apie pokerį nė žodžio... nes tai draudžia įstatymas. Ji 
žino, kuo ten užsiima, nes mano tėtis tenai lankydavosi. Koks tė- 
vas, toks ir sūnus. Yra tokia patarlė: obuolys nuo obels netoli rie- 
da". 

- Aš vežiau jį į kiną, - pasakė Tedas. - Į “Prakeiktųjų kaimą" 
“Kriterione". Kol jis žiūrėjo filmą, nuėjau į “Kampinę kišenę" vie- 
nu reikalų. 

- Kokiu reikalu? 

- Pastačiau už vieną boksininką. 

Bobio širdis nusirito į kulnus, jis pagalvojo: “Kas tau? Kodėl 
nesumelavai? Jeigu žinotum, kaip ji reaguoja į tokius da..." 

Bet Tedas juk žinojo! Aišku, kad žinojo. 

- Statei už boksininką. - Ji linktelėjo. - Taip-taip. Palikai ma- 
no sūnų vieną Bridžporto kine, kad galėtum nueiti pastatyti pini- 
gų. - Ji nusikvatojo. - Ką gi, atrodo, turėčiau tau padėkoti, a? At- 
nešei jam tokį mielą suvenyrą. Jeigu sugalvos kada nors pastatyti 
pats arba prašvilpti visus pinigus pokeriu, kaip jo tėvas, žinos, kur 
kreiptis. 

- Aš palikau jį dviems valandoms kino teatre, - pasakė Tedas. 
- Jūs palikote jį su manimi. Jam lyg ir nepakenkė nei viena, nei ki- 
ta. 

Liza akimirką stovėjo lyg gavusi antausį, net atrodė, kad ji pra- 
virks. Bet jos veidas išsilygino, tapo bereikšmis. Ji suspaudė žie- 
dą su pakabučiu saujoje ir įsigrūdo į suknelės kišenę. Bobis žino- 
jo, kad daugiau jo niekad nepamatys, bet jam buvo vis vien. Dau- 
giau nenorėjo matyti to prakeikto žiedo. 

- Bobi, eik į savo kambarį, - įsakė mama. 

- Ne. 

- BOBI, EIK Į SAVO KAMBARĮ! 

- Ne! Neisiu! 

Stovėdama saulės šviesoje ant “Sveiki atvykę" kilimėlio prie 
Lizos Garfild lagaminų, skęsdama senoje Lizos palaidinėje Kerolė 
pravirko. 

- Keliauk į savo kambarį, Bobi, - tyliai paprašė Tedas. - Aš la- 
bai džiaugiuosi, kad susipažinau su tavimi ir pažinau. 

- Pažinau? - pakartojo Liza piktu balsu su užuomina, bet jos 
Bobis nesuprato, o Tedas neatkreipė į ją dėmesio. 

- Eik į savo kambarį, - pakartojo jis. 

- Ar jums viskas bus gerai? Suprantate, apie ką aš. 

- Taip. - Tedas nusišypsojo ir pabučiavęs pirštus pasiuntė Bo- 
biui oro bučinį. Bobis sugavo jį ir stipriai sugniaužė kumštyje. - 
Man viskas bus gerai. 

Bobis lėtai nupėdino prie savo miegamojo durų nunarinęs gal- 
vą, įrėmęs žvilgsnį į savo sportbačių kojines. Jau pasiekė duris, kai 
staiga pagalvojo: “Aš negaliu! Negaliu jam leisti taip išeiti". 

Jis nubėgo prie Tedo, apkabino jį ir ėmė bučiuoti jo veidą - 
kaktą, skruostus, lūpas, plonus šilkinius vokus. 

- Tedai, aš myliu tave. 

Tedas pasidavė ir stipriai jį apglėbė. Bobis uodė silpną jo los- 
jono po skutimosi kvapą ir daug stipresnį “Česterfild" cigarečių 
aromatą. Tie kvapai dar ilgai gyvens jo atmintyje, kaip ir plačių 
Tedo delnų, glostančių jo nugarą, remiančių pakaušį, prisilietimas. 

- Bobi, aš irgi tave myliu, - pasakė jis. 

- Dėl Dievo! - kone sucypė Liza. Bobis pasisuko į ją ir pama- 
tė, kaip Donas Bidermenas įstumia ją į kampą. Kažkur grotuvas vi- 
su garsu plyšojo “Šuolį pirmą dienos“, atliekamą Benio Gudme- 
no orkestro. Misteris Bidermenas kėlė ranką smogti. Misteris Bi- 
dermenas klausė, ar ji nori dar, jeigu taip patinka, gaus, jei patin- 
ka. Bobis beveik skonio receptoriais pajuto, su kokiu siaubu ji vis- 
ką suprato. 

- Tai tu juk nežinojai. Tiesa? - pasakė jis. - Tai yra, ne viską, 
ko jie norėjo. Jie manė, kad supranti, o tu nesupratai. 

- Tuojau pat keliauk į kambarį, o tai skambinu į policiją ir pa- 
prašau atsiųsti patrulinę mašiną, - pareiškė jo mama. - Aš nejuo- 
kauju, Bobi. 

- Žinau, kad nejuokauji, - atsakė Bobis. Jis nuėjo į savo kam- 
barį ir uždarė duris. Iš pradžių atrodė, kad viskas gerai, vėliau pa- 
juto, kad apsivems arba praras sąmonę. Arba ir viena, ir kita. Nu- 
sliūkino prie lovos linkstančiomis kojomis. Norėjo pasėdėti ant 
jos, bet tuoj griuvo skersai tarsi iš nugaros ir pilvo būtų išvirtę visi 
raumenys. Jis mėgino atsikelti, bet kojos net nekrustelėjo. Jam 
staiga pasirodė, kad Salas Džonas užlipa kopėtėlėmis ant baseino 
tramplino, įsibėgėja ir neria. Jeigu dabar būtų kartu su Es-Džėju- 
mi!.. Bet kur, tik ne čia. 


Kai Bobis pabudo, jo kambaryje tvyrojo prietema, o kai pasi- 
žiūrėjo į grindis, tai vargiai įžiūrėjo medžio, augančio už lango, še- 
šėlį. Jis pramiegojo - arba pragulėjo nualpęs tris valandas, gal net 
keturias. Buvo visas permirkęs prakaitu, kojos nutirpo: taip ir ne- 
užkėlė jų ant lovos. 

Pabandęs tai padaryti, vos nesuriko, kai perėjo mėšlungis. Jis 
nuslydo ant grindų, o kojas iki pat tarpkojo ėmė varstyti adatėlės. 
Sėdėjo pritraukęs kelius prie ausų, nugarą maudė, galvoje tvenkėsi 
rūkas. Atsitiko kažkas baisaus - tik jis ne iš karto prisiminė, kas to- 
kio. Sėdėjo atsirėmęs į lovą, žiūrėjo į Keitoną Murą su Vienišojo 
Reindžerio kauke ir po truputį traukė iš atminties. Išsuktas Kero- 

lės petys, sumušta, beveik išprotėjusi jo mama, įtūžusi krato prie- 
šais jį žalią pakabutį raktams. O Tedas... 

Tedas, tikriausiai jau išvažiavo, gal ir gerai, tik kodėl taip 
skaudu apie tai galvoti! 

Jis atsistojo ir du kartus apėjo kambarį. Antrą kartą sustojo prie 
lango ir pažvelgė laukan, abiem rankomis trindamasis sprandą, ku- 
ris buvo nutirpęs ir suprakaitavęs. Gatvėje su šokdynėmis šokinėjo 
dvynukės Deina ir Dajana Sigsbi, bet daugiau vaikų nesimatė: iš- 
sivaikščiojo po namus vakarieniauti, o gal ir miegoti. Pro šalį pra- 
švilpė automobilis su įjungtais žibintais. Buvo vėliau, negu jis iš 
pradžių manė: naktis leidosi ant miesto. 

Bobis dar kartą apėjo kambarį kaip įkalintas kameroje. Durys 
neturėjo spynos - kaip ir mamos miegamasis, tačiau jis vis tiek jau- 
tėsi kaliniu. Jis bijojo išeiti. Mama nepakvietė jo vakarieniauti, 
nors jam norėjosi valgyti - truputį, bet norėjosi, - ir jis bijojo kelti 
koją iš kambario. Bijojo ją pamatyti... ar visai nepamatyti. Kas, 
jeigu ji nutarė, kad užtektinai prisigyveno su Bobiu, tėvo vertu sū- 
numi? Bet kad ir būtų tenai - ir visai normali... o ar būna kas nors 
visiškai normalu? Kartais po žmonių veidais tikra klaikuma. Da- 
bar jis buvo tuo įsitikinęs. 

Berniukas priėjo prie uždarų durų ir sustojo. Ant grindų gulėjo 
popieriaus lapelis. Pasilenkęs pakėlė jį. Buvo dar pakankamai švie- 
su, ir jis nesunkiai jį perskaitė: 


"Brangusis Bobi! 

Kai skaitysi tai, manęs čia jau nebus... bet aš išsioežu tave 
savo mintyse. Drašau, mylėk savo mamą ir prisimink, kad ji my- 
Li tave. Siandien ji buvo įbauginta, sumušta, ją kamavo Didelė 
gėda, o kai matome žmones tokius, matome juos blogiausioje 
šviesoje. Aš tau palikau kai ką savo kambaryje. Savo pažado 
nepamiršiu, 

„Su meile, 
“Ledas. 


Atvirutes, štai ką jis žadėjo. Siųsti man atvirutes. 

Bobiui palengvėjo. Jis sulankstė raštelį, kurį Tedas pakišo jam 
po durimis, ir išėjo į svetainę. 

Ji buvo tuščia, bet sutvarkyta. Kambarys atrodė visai nieko, 
jeigu nežinotum, kad ant sienos prieš tai kabojo laikrodis. Dabar 

liko tik kabliukas, kur jis kabojo: styro sau ir nieko nelaiko. 

Bobis suprato girdįs miegamajame knarkiančią savo mamą. 
Knarkdavo ji visada, tik dabar knarkė kažkaip sunkiai: taip knar- 
kia girtuokliai arba seniai. “Todėl, kad jie sulaužė jai nosį", - pa- 
galvojo Bobis ir prisiminė 

(Kaip reikaliukai? A?) 

misterį Bidermeną ir tai, kaip du galvijai ant galinės sėdynės 
baksnojo vienas kitą alkūnėmis ir šiepėsi. “Kiaulę - mušk! Gerklę 
- rėžk!", - pagalvojo Bobis. Nenorėjo apie tai galvoti, bet pagalvo- 
jo. 

Jis nutipeno pirštų galiukais per kambarį, be garso, lyg Džekas 
žmogėdros pilyje, atsidarė duris į vestibiulį ir išėjo. Pirmąsias laip- 
tų pakopas lipo patykomis (laikydamasis arčiau turėklų - vienoje 
girgžda mažiau), o antrą maršą užlėkė vienu atsikvėpimu. 

Tedo buto durys buvo atviros, kambarys už jų atrodė beveik 
tuščias. Tai, kas buvo pakabinta ant sienų - žmogaus, žvejojančio 
auštant paveikslas ir kitas, kuriame Marija Magdalena mazgoja ko- 
jas Jėzui, bei kalendorius, - dingo. Peleninė ant stalo buvo tuščia, 
bet šalia jos gulėjo vienas iš popierinių Tedo maišelių su rankeno- 
mis. Viduje Bobis rado keturias knygas lanksčiais viršeliais: “Gy- 
vulių ūkis“, “Medžiotojo naktis", “Lobių sala" ir “Apie peles ir 
žmones“. Ant maišelio drebančiu, bet lengvai skaitomu Tedo brai- 
žu buvo išvedžiota: “Pradėk nuo Steinbeko. “Vaikinai kaip mes", 
- sako Džordžas, pasakodamas Leniui istoriją, kurią Lenis pasiruo- 
šęs klausytis nuolatos. Kas tie “vaikinai kaip mes“? Kas jie buvo 
Steinbekui? Kas jie tau? Užduok sau tą klausimą". 

Bobis paėmė knygas, o maišelį paliko - bijojo, kad pamačiusi 
mama vėl pasius. Jis dirstelėjo į šaldytuvėlį, bet ten nerado nieko, 
išskyrus prancūziškų garstyčių indelį ir sodos dėžutę tešlai. Užda- 
ręs duris, jis apsižvalgė. Tarsi niekas ir negyveno. Tiktai... 

Jis grįžo prie peleninės, pakėlė ją prie nosies ir giliai įkvėpė. 
“Česterfild" cigarečių kvapas liko labai stiprus ir vėl sugrąžino Te- 
dą: sėdi jis už šito stalo ir kalba apie “Musių valdovą", Tedas stovi 
priešais veidrodį vonioje, skutasi šiurpiu savo skustuvu ir klauso 
pro duris, kaip Bobis skaito jam probleminius straipsnius, kurių jis 
pats, Bobis, nesupranta. 

Tedas, palikęs ant popierinio maišelio paskutinį klausimą: Vai- 
kinai kaip mes. Kas jie tokie? 

Bobis įtraukė mikroskopines pelenų dulkeles, kovodamas su 
noru nusičiaudėti, laikydamas kvapą savyje, užantspauduodamas 
jį savo atmintyje, kaip tik mokėjo, smarkiai užmerkęs akis, o pro 
langą sklido nesibaigiantis, nepakeičiamas Bauzerio amsėjimas, 
dabar kviečiantis tamsą it sapną: au-au, au-au, au-au. 

Tada padėjo peleninę ant stalo. Čiaudulys praėjo. “Rūkysiu 
“Česterfildą", - nutarė jis. - Rūkysiu visą gyvenimą". 

Bobis nusileido laiptais, laikydamas knygas priešais save ir 
spausdamasis prie turėklų, kai leidosi į vestibiulį. Įsmukęs į kam- 
barį pirštais nutipeno per svetainę į savo kambarį (jo mama knar- 
kė, netgi garsiau nei prieš tai). Knygas suslėpė už lovos - kuo to- 
liau. Jeigu mama jas ras, pasakys, kad jas paskolino misteris Ber- 
tonas. Tai melas, bet jeigu pasakys tiesą - atims. Be to, melas jam 
nebeatrodė šlykštus. Melas gali tapti būtinybe. O metams bėgant 
- ir malonumu. 

Kas toliau? Urzgiantis pilvas išsprendė problemą. Du sumuš- 
tiniai su arachisų sviestu - štai kas toliau. 

Jis pasuko į virtuvę pro praviras mamos duris net nesusimąs- 
tęs, bet staiga sustojo. Ji vartėsi lovoje. Knarkimas ėmė trukčioti, 
mama kažką kalbėjo per miegus. Tyli dejonė, kurios jis nesupra- 
to ir neprivalėjo suprasti. Tačiau jis vis tiek ją girdėjo. Ir kažką ma- 
tė. Jos mintis? Jos sapną? Kad ir kas tai buvo, buvo šiurpu. 

Bobis pajėgė žengti dar tris žingsnius virtuvės link ir tada su- 
gavo atspindį kažko baisaus, nuo ko oras įstrigo gerklėje it ledokš- 
nis: JŪS NEMATĖTE BROTIGENO? JIS TIESIOG SENAS 
SARGIS, BET MES JĮ MYLIME! 

- Ne, - sušnibždėjo Bobis. - Nereikia, mama, nereikia! 

Jis nenorėjo pas ją eiti, bet kojos pačios nunešė tenai. Ir Bobis 
nuėjo su jomis tarytum įkaitas. Stebėjo iš šalies, kaip išsitiesia jo 
ranka, išsiskečia pirštai ir stumteli duris, kol jos visai atsiveria. 

Jos lova buvo paklota. Mama gulėjo ant apkloto su suknele 
taip sulenkusi koją, kad kelis beveik lietė krūtinę. Jis matė jos ko- 
jinės kraštą ir kojaraištį, nevalingai prisimindamas ponią “Kampi- 
nės kišenės" kalendoriuje - tą, kuri išlipo iš mašinos, o suknelė už- 
virto virš kojų... tik tos damos kojos nejuodavo nuo kraujosruvų. 

Lizos veidas tarp mėlynių buvo raudonas, plaukai sulipo nuo 
prakaito, ant skruostų maišėsi ašaros, snargliai ir kosmetika. Kai 
Bobis žengė pro duris, po kojomis sucypė lenta. Liza riktelėjo, ir 
jis sustojo kaip kuolą prarijęs, neabejodamas, kad mamos akys tuoj 

prasimerks. 

Bet ji nepabudo, tik nusirito prie sienos. Čia, jos miegamaja- 
me, chaotiškas minčių ir vaizdų srautas, trykštantis iš Lizos, nepa- 
sidarė aiškesnis, tik aštresnis ir tvankus kaip ligonio prakaito kva- 
pas. Viską persmelkė garsai - Benis Gudmenas grojo “Šuolis pir- 
mą dienos", dar kraujo, tekančio jos kaklu, kvapas. 

“Jūs nematėte Brotigeno, - galvojo Bobis. - Jis senas sargis, 
bet mes mylime jį. Jūs nematėte..." 

Prieš atsiguldama ji nuleido žaliuzes, ir dabar kambaryje bu- 
vo labai tamsu. Bobis paėjo dar žingsnį ir vėl sustojo - prie stale- 
lio su veidrodžiu, prieš kurį ji retkarčiais sėdėdavo dažydamasi. 
Ten gulėjo jos rankinukas. Bobis pagalvojo apie tai, kaip Tedas jį 
apkabino - ko taip troško, ko taip reikėjo Bobiui. Tedas glostė jam 
nugarą, rėmėsi delnais į pakaušį. “Mano prisilietimai perduoda... 
tai kažkas panašaus į langą", - anądien sakė jam Tedas, kai jie tak- 
si grįžo iš Bridžporto. Ir dabar, stovėdamas prie grimo staliuko su- 
gniaužęs kumščius Bobis pamėgino žvilgtelėti pro tą langą į savo 
sąmonę. 

Jis pamatė ištraukas iš mamos kelionės traukiniu namo, ma- 
mos, susirietusios kamputyje, žiūrinčios į dešimtį tūkstančių gali- 
nių kiemų tarp Providenso ir Harvičo, kad kuo mažiau žmonių ma- 
tytų jos veidą; jis matė, kaip ji aptiko ryškiai žalią raktų pakabutį 
ant lentynėlės prie stiklinės su dantų šepetėliu, kai Kerolė rengė- 
si seną jos palaidinę; matė, kaip lydėjo mergaitę namo, uždavinė- 
dama vieną klausimą po kito kaip kulkas iš kulkosvaidžio. Kero- 
lė, per daug sukrėsta ir iškankinta, kad apsimetinėtų, atsakė į vi- 
sus. Bobis matė, kaip jo mama ėjo šlubuodama į Gerovės parką, iš- 
girdo, kaip ji galvoja: “Kad bent kokios nors naudos išpešus iš šito 
košmaro, kad bent kokios..." 

Jis pamatė, kaip įi atsisėdo ant suolo pavėsyje, po to pakilo ir 
nuėjo į “Bet kokios bakalėjos" pusę nusipirkti miltelių nuo galvos 
skausmo ir mineralinio. Ir štai tuomet, kai beveik išėjo iš parko, 
Bobis pamatė, kad ji pastebėjo kažką priklijuota prie medžio. To 
“kažko" buvo prilipdyta visame mieste; ji tikriausiai praėjo du tris 
parke, bet nepastebėjo, nes buvo paskendusi savo mintyse. 

Ir vėl Bobis pasijuto keleiviu savo kūne, tiktai keleiviu. Jis žiū- 
rėjo, kaip ranka išsitiesia, du pirštai (tie patys, ant kurių po kele- 
rių metų atsiras geltonos prisiekusio rūkaliaus dėmės) sukarpė it 
žirklės ir sugriebė tai, kas kyšojo iš mamos rankinės. Bobis ištrau- 

kė lapą, išlankstė jį ir perskaitė pirmas dvi eilutes šviesoje, kren- 
tančioje iš svetainės. 


JŪS NEMATĖTE BROTIGENO? 
Jis tiesiog SENAS SARGIS, bet MES MYLIME JĮ! 


Jo akys slydo eilutėmis, kurios prikaustė jo mamos žvilgsnį ir 
išstūmė iš jos galvos visas kitas mintis. 


Mes sumokėsime LABAI DIDELĘ PREMIJĄ 
($$$$) 


Štai ta nauda, kurios ji troško, kurios ji tikėjosi, kurios meldė. 
Štai ji, LABAI DIDELĖ PREMIJA. 

Ar ji dvejojo nors sekundę? Ar pagalvojo: “Palaukite, mano 
sūnus myli tą seną smirdalių!*? 

Ne. 

Negalima dvejoti nė sekundės. Nes gyvenime pilna donų bi- 
dermenų. Ir gyvenimas neteisingas. 

Bobis ant pirštų galiukų išėjo iš miegamojo, spausdamas ran- 
koje skelbimą, toldamas nuo jos dideliais, tyliais žingsniais. Su- 
stingo, kai po koja girgžtelėjo lenta, po to nužingsniavo toliau. Už 
jo nugaros mamos murmėjimas vėl virto bosiniu knarkimu. Bobis 
atsidūrė svetainėje ir uždarė paskui save duris, tvirtai laikydamas 
rankeną, nes nenorėjo, kad spragtelėtų liežuvėlis. Tada puolė prie 
telefono, tik dabar, toli nuo mamos pajutęs, kaip daužosi širdis, o 
burnoje toks skonis, lyg būtų čiulpęs senas monetas. Alkis prany- 
ko. 

Jis pakėlė ragelį, grįžtelėjo tikrindamas, ar durys į mamos mie- 
gamąjį uždarytos, tuomet surinko numerį nesitikrindamas skelbi- 
me. Numeris buvo išdegintas jo atmintyje: HOusitonik 5-8337. 

Kai baigė rinkti, ragelyje įsitvyrojo tyla. Nenuostabu, nes Har- 
viče nebuvo tokios telefonų stoties. O jeigu į jį smelkėsi šaltis 
(kiaurai, išskyrus kiaušinėlius ir padus, kurie kažkodėl degė), tai 
tik todėl, kad nerimavo dėl Tedo. Tik todėl. Tiesiog... 

Kai Bobis jau norėjo padėti ragelį, jame kažkas spragtelėjo, 
tarsi akmenėlis nukrito. Ir balsas ištarė: 

- Na? 

“Čia Bidermenas! - apimtas siaubo pagalvojo Bobis. - Velnias, 

čia Bidermenas!" 

- Na? - vėl ištarė balsas. Ne, ne Bidermenas. Balsas pernelyg 
žemas. Čia buvo balsas pabaisos, abejonių neliko. Bobio odos tem- 
peratūra toliau krito nulio link, ir vaikas jau tvirtai žinojo, kad 
žmogus kitame laido gale vilki geltoną apsiaustą. 

Staiga akyse pasidarė karšta, ėmė perštėti akių dugną. “Čia Sa- 
gamorų šeima? - ketino paklausti jis, o jeigu atsakytų “taip," jis pa- 
prašytų neliesti Tedo. Pasakytų jiems, kad jis, Bobis Garfildas, pa- 
darys dėl jų ką nors, jeigu jie paliks Tedą ramybėje - padarys bet 
ką. Bet dabar, kai atsirado tokia galimybė, jis negalėjo nieko ištar- 
ti. Iki šios akimirkos jis dar ne iki galo tikėjo žemaisiais žmonė- 
mis. O dabar kitame laido gale laukė kažkas tokio... tokio, kas ne- 
turi nieko bendra su gyvybe, kaip ją suprato Bobis Garfildas. 

- Bobi? - pasakė balsas, ir jame nuskambėjo saldus pasigar- 
džiavimas, jutiminis pažinimas. - Bobi, - vėl pakartojo balsas be 
klaustuko. Bobio regos lauką ėmė drumsti taškeliai, jų svetainėje 
staiga ėmė kristi juodos snaigės. 

- Prašau... - sukuždėjo Bobis. Jis sutelkė visą savo valią ir pri- 
sivertė baigti: - Prašau, paleiskite jį. 

- Nieko nebus, - pranešė balsas iš tuštumos. - Jis priklauso Val- 
dovui. Laikykis atokiau, Bobi. Nesikišk. Tedas - mūsų šuva. Jei- 
gu nenori tapti mūsų šunimi, laikykis atokiau. 

Trakšt. 

Bobis glaudė ragelį prie ausies dar kelias sekundes: reikėjo su- 
drebėti, bet buvo toks sušalęs, kad net to nepajėgė. Tačiau akis 
perštėti pamažu liovėsi, o juodi siūlai, kirtę jo regėjimo lauką, ėmė 
lietis su prieblanda aplinkui. Galiausiai jis nuplėšė ragelį nuo gal- 
vos, norėjo nuleisti ir sustingo: ant ragelio, ten, iš kur sklido bal- 
sas, pasirodė raudonos dėmelės. Tarsi esybės kitame laido gale bal- 
sas privertė ragelį kraujuoti. 

Tyliai kūkčiodamas Bobis pagaliau pakabino ragelį ir nuėjo į 
savo kambarį. “Nesikišk, - pasakė jam žmogus Sagamorų šeimos 
numeriu. - Tedas - mūsų šuva". Bet Tedas ne šuo. Jis žmogus ir jo 
draugas. 

“Ji galėjo papasakoti jiems, kur jis bus šiandien vakare, - pa- 
galvojo Bobis. - Manau, Kerolė žinojo. O jeigu žinojo ir papasa- 
kojo mano mamai..." 

Bobis griebė skardinę su “2račio" fondu. Iškrapštęs iš jos vi- 
sus pinigus nuėjo prie lauko durų. Pasvarstė, ar nepalikus raštelio 

mamai, bet nutarė, kad ne. Ji juk gali vėl paskambinti į HOusito- 
niką 5-8337 ir pasakyti baidyklei žemu balsu, ką sugalvojo Bobis. 
Tai viena priežastis. O kita buvo tokia, kad jis išvažiuos su Tedu, 
jeigu spės jį įspėti. Dabar Tedui teks jį pasiimti. Jeigu žemieji 
žmonės nužudys jį arba pagrobs? Na, tai beveik tas pat, kas pabėgti 
iš namų, taip? 

Bobis paskutinį kartą nužvelgė kambarį ir kol klausėsi mamos 
šnarpštimo, staiga suspaudė širdį. Tedas buvo teisus: nepaisant vis- 
ko jis ir toliau mylėjo mamą. Jeigu yra ka, tai mylėti ją - dalis jo 
ka. 

Tačiau berniukas vis tiek vylėsi, kad niekad daugiau jos nepa- 
matys. 

- Ate, mama, - sušnibždėjo Bobis. Po minutės jis jau bėgo Pla- 
čiąja gatve į tirštėjančias sutemas, viena ranka spausdamas pinigų 
gniužulą kišenėje, kad neiškristų nė moneta. 


X. Vėl "ten, apačioje". Pakampių vaikinai. Žemieji 
žmonės geltonais apsiaustais. Bausmė 


Jis išsikvietė taksi iš Spaiserio taksofono ir belaukdamas nu- 
plėšė skelbimą apie dingusį šunį Brotigeną nuo skelbimų lentos. 
Kartu jis nutraukė ir apverstą kortelę, reklamuojančią penkiasde- 
šimt septintųjų metų “Remblerį"". Suglamžė juos, išmetė į šiukšlių 
krepšį prie durų, net neatsigręžęs patikrinti, ar nepastebėjo senis 
Speiseris: apie jo pyktį tarp vakarinės Harvičo dalies vaikų sklido 
legendos. 

Sigsbių dvynukės taip pat buvo tenai - pasidėjo šokdynes ir šo- 
kinėjo “klases". Bobis priėjo prie jų ir pamatė piešinėlius... 


„„„nutepliotus netoli “klasių". Jis atsiklaupė, o Deina Sigsbi, 
kuri kaip tik ketino mesti savo akmenėlį ant septintojo kvadrato, 
nuleido ranką ir įsmeigė į jį akis. Dajana priglaudė murzinus pirš- 
tus prie burnos ir sukikeno. Nekreipdamas į jas dėmesio Bobis 

abiem delnais trynė piešinius, kol liko tik kreidos dėmės. Baigęs 
atsistojo ir nusipurtė delnus. Žibintas už mažutės - trims mašinoms 
- Spaiserio automobilių aikštelės žybtelėjo, ir vaikų šešėliai išau- 
go gerokai ilgesni už juos pačius. 

- Ko tu čia, kvailas Bobi Garfildai? - paklausė Deina. - Jie bu- 
vo tokie gražūs. 

- Tie ženklai atneša nelaimę, - atsakė Bobis. - O jūs kodėl ne 
namie? 

Bet ir pats jau žinojo: atsakymas lindo iš jų minčių kaip alaus 
reklama Spaiserio vitrinoje. 

- Mamytė su tėveliu pykstasi, - pasakė Dajana. - Ji sako, kad 
jis turi panelę, - mergaitė nusijuokė, o sesutė tuoj paantrino, bet 
abiejų akys buvo nusigandusios. Bobis prisiminė vaikus iš “Mu- 
sių valdovo". 

- Eikite namo, kol visai nesutemo, - pasakė jis. 

- Mama liepė eiti pasivaikščioti, - pareiškė Deina. 

- Vadinasi, ji kvailė, o jūsų tėvas - kvailys. Eikite, eikite! 

Mergytės susižvalgė, ir Bobis suprato, kad išgąsdino jas dar 1a- 
biau. Bet jam buvo vis vien. Jis stebėjo, kaip jos stvėrė savo šok- 
dynes ir nubėgo šlaitu. Po penkių minučių į mažą aikštelę įsuko jo 
iškviestas “Čekeris". 

- Hm, - ištarė taksistas. - Vežti vaiką į Bridžportą naktį? Ne- 
žinau, nežinau... net jeigu turi pinigų apmokėti kelionę. 

- Viskas tvarkoj, - atsakė Bobis, lįsdamas ant galinės sėdynės. 
Jeigu taksistas bandys jį iškrapštyti, teks pasitelkti laužtuvą. - Ma- 
ne senelis pasitiks. (Bet ne “Kampinėje kišenėje", nutarė jis: jis ne- 
ketino privažiuoti ten taksi. Kas nors galėjo jį pastebėti.) Prie “Rie- 
bių Vo ir kompanijos kukulių“ Naraganseto aveniu. 

“Kampinė kišenė" taip pat buvo Naragansete. Gatvės pavadi- 
nimo jis neprisiminė, bet nesunkiai surado adresą telefono knygo- 
je, kai išsikvietė taksi. 

Taksistas jau suko mašiną atbulą iš aikštelės, kai staiga sustojo. 

- Chuliganseto gatvė? Po perkūnais! Mažamečiams ten nėra 
kas veikti! Netgi dienos metų. 

- Mane senelis sutiks, - pakartojo Bobis. - Jis liepė duoti jums 
pusę dolerio daugiau. Penkiasdešimt centų, suprantate? 

Sekundei taksistas sudvejojo. Bobis stengėsi sugalvoti, kaip jį 
visiškai įtikinti, bet nieko gero į galvą neatėjo. Tada taksistas at- 
siduso, nuleido vėliavėlę “laisvas" ir taksi nuriedėjo. Kai pravažia- 

vo pro jo namą, Bobis atsisuko pažiūrėti, ar nedega šviesa jų bu- 
te. Kol kas ne. Jis atsilošė sėdynėje ir ėmė laukti, kol Harvičas iš- 
nyks iš akių. 


Taksisto pavardė buvo Rojus de Loisas, kaip skelbė jo skaitik- 
lis. Per visą kelią jis nepratarė nė žodžio. Liūdėjo, kad teko nuvežti 
Pitą pas veterinarą užmigdyti. Pitui buvo keturiolika metų. Kaip 
kolis, buvo visai senukas. Pitas buvo vienintelis tikras Rojaus de 
Loiso draugas. “Šienauk, seni, šienauk, aš vaišinu", - sakydavo 
Rojus de Loisas, kai šerdavo savo augintinį. Jis sakydavo taip 
kiekvieną vakarą. Rojus de Loisas išsiskyręs su žmona. Kartais už- 
sukdavo į Hardfordo striptizo klubą. Bobis matė perregimus šokėjų 
atvaizdus: beveik visos jos buvo apsitaisiusios plunksnomis ir il- 
gomis baltomis pirštinėmis. Pito atvaizdas buvo kur kas ryškesnis. 
Rojus de Loisas, grįždamas iš veterinaro, jautėsi normaliai, bet kai 
sandėliuke pamatė tuščią Pito dubenėlį, neišlaikęs pravirko. 

Jie pravažiavo “Viljamo Peno grilį". Ryški šviesa tryško iš vi- 
sų restorano langų, abiejose gatvės pusėse per tris kvartalus rikia- 
vosi automobiliai, bet Bobis nepastebėjo nei trenkto “De Soto“, nei 
kitų mašinų, po kurių išore slėpėsi nevykusiai užmaskuoti gyvi pa- 
darai. Akių neperštėjo, regos lauko netemdė juodi siūlai. 

“Čekeris"* pravažiavo tiltą per kanalą, ir jie atsidūrė “ten, apa- 
čioje". Iš daugiabučių namų su gaisrinių kopėčių zigzagais skam- 
bėjo garsi, lyg ir ispaniška, muzika. Tai vienur, tai kitur gatvių 
kampuose stoviniavo būreliai jaunuolių tviskančiais, atgal sušu- 
kuotais plaukais, ant gretimų kikeno merginos. Kai “Čekeris" su- 
stojo prie raudonos šviesos, prie jo neskubėdamas patraukė ruda- 
odis vyriškis. Jo klubai grakščiai judėjo gabardino kelnėse, nusmu- 
kusiose žemiau akinančiai baltų trumpikių juosmens. Pasisiūlė nu- 
trinti priekinį stiklą purvinu skuduru, kurį laikė rankoje. Rojus de 
Loisas papurtė galvą ir šovė į priekį, vos tik įsižiebė žalia. 

- Prakeikti meksikiečiai, - burbtelėjo jis. - Uždraustų jiems įva- 
žiuoti į šalį. Ką, mums savų juodasnukių maža? 

Naraganseto gatvė naktį atrodė visai kitaip - baisesnė, paslap- 
tingesnė. Šaltkalviai... kasos aparatų aptarnavimas... du barai, 
spjaudantys juoku, muzika ir tipais su alaus buteliais rankose... 
“Giminės pistoletai"... ir tuojau pat už jų, greta įstaigos, prekiau- 
jančios ypatingais suvenyrais, - “Riebūs Vo ir K? kukuliai". Iki 
“Kampinės kišenės" - ne daugiau kaip keturi kvartalai, o dabar dar 

tik aštuonios vakaro. Bobis turi marias laiko. 

Kai de Loisas sustojo prie šaligatvio, skaitiklis rodė prisuktus 
aštuoniasdešimt centų. Dar pusė dolerio - ir “2račio" fondui bus 
smogtas skaudus smūgis. Bet Bobis dėl to nesijaudino. Jis niekad 
negalvos vien apie pinigus, kaip mama. Jeigu jam pavyks įspėti 
Tedą anksčiau, nei žemieji žmonės jį sugaus, jis džiaugsis vaikš- 
čiodamas pėsčias visą gyvenimą. 

- Nelabai aš noriu tave čia išleisi, - pasakė Rojus de Loisas. - 
Kur tavo senelis? 

- Tuoj pasirodys, - atsakė Bobis žvaliu balsu, kuris jam beveik 
pavyko. Tiesiog nuostabu, ką sugebi, kai būni priremtas prie sie- 
nos. 

Jis išsitraukė pinigus. Rojus de Loisas dar svarstė, ar neparve- 
žus jo atgal, bet... “Jeigu berniūkštis meluoja apie senelį, kokių 
galų čia danginosi? - pagalvojo vairuotojas. - Su mergaitėmis į pa- 
simatymus vaikščioti jam ankstoka". 

“Man viskas gerai, - atsiliepė mintimis Bobis... taip, taip, jis 
nutarė, kad sugeba tai - na, nors truputį. - Važiuokite, nesijaudin- 
kite, man nieko neatsitiks". 

Ir Rojus de Loisas pagaliau paėmė sumaigytą dolerį ir tris de- 
šimties centų monetas. 

- Per daug, - pasakė jis. 

- Senelis man liepia niekad negailėti, kaip kai kas, - atsakė Bo- 
bis lipdamas. - Gal jums reikėtų įsigyti naują šunį? Mažą šuniuką, 
suprantate? 

Rojus de Loisas buvo pusamžis vyras, penkiasdešimtmetis, bet 
iš nuostabos jis tarsi pajaunėjo. 

- Iš kur tu... 

Bobis išgirdo, kaip jis nutarė, kad tai nesvarbu. Atleidęs san- 
kabą taksistas nuvažiavo, palikęs Bobį priešais “Riebius Vo ir 
kompanijos kukulius". 

Jis stovėjo ten, kol užpakaliniai taksi žibintai pasislėpė už 
kampo, tada lėtai pasuko “Kampinės kišenės" pusėn, stabtelėjęs tik 
pasižiūrėti pro dulkėtą “Ypatingų suvenyrų" langą. Bambuko šir- 
ma buvo pakelta, bet vienintelis pastatytas ypatingas suvenyras bu- 
vo unitazo formos peleninė su įlinkimu cigaretei ant sėdynės ir už- 
rašu “DĖK SĖDYNĘ“ ant bakelio. Bobiui tai pasirodė labai 
šmaikštu, bet apskritai vitrina jį nuvylė; jis tikėjosi pamatyti ką 
nors seksualaus. Juo labiau kad saulė jau nusileido. 

Bobis nuėjo pro “Bridžporto spaudą", “Batų taisymą jums" ir 
“Tas korteles visiems atvejams“. Priekyje buvo dar vienas baras, 
kampas su jaunuolių grupele ir “Kadilakų" daina. Bobis nuturse- 
no į kitą gatvės pusę nuleidęs galvą, susigrūdęs rankas į kišenes. 

Priešais barą buvo uždarytas restoranas su kreida užtepliotais 
langais po perplėšta markize. Bobis įsmuko jos šešėlin ir nuskubė- 
jo tolyn įtraukęs galvą, bet staiga kažkas subliovė, ir į asfaltą su- 
dužo butelis. Kitame gatvių kampe jis vėl perbėgo Chuliganseto 
gatvę. 

Bobis stengėsi nustatyti savo sąmonę taip, kad pajustų Tedo 
buvimą, bet nepavyko. Jis ir nesistebėjo. Tedu dėtas, jis pasislėp- 
tų, pavyzdžiui, Bridžporto viešojoje bibliotekoje, kur sėdėk kiek 
nori, niekas dėmesio neatkreips. Kai biblioteka užsidarys, jis kur 
nors perkąs, kad laikas neprailgtų. O tada sėstų į taksi ir atvažiuotų 
savo pinigų. Bobis nemanė, kad jis kur nors netoliese, bet vis tiek 
susikaupęs klausė ir vos neužlėkė ant kažkokio tipo. 

- Ei, cabron*, - ištarė tas, nejaukiai nusižvengdamas. Į Bobio 
pečius įsikibo rankos ir sustabdė. - Kur trauki, putino**? 

Bobis pakėlė akis ir išvydo keturis vaikinus - iš pakampių, kaip 
pasakytų jo mama, - stovinčius priešais duris su užrašu “BODE- 
GA"***. Greičiausiai puertorikiečiai, visi su kelnėmis aštriu kan- 
tu. Po kelnių atvartais kyšojo smailios juodų aulinių nosys. Visi 
vilkėjo mėlynas šilko striukes su žodžiu “DIABLOS"**** ant nu- 
garų - I raidę atstojo velnio šakės. Tos šakės Bobiui pasirodė ma- 
tytos, bet laiko prisiminti jis negavo. Širdis nusirito į kulnus: pa- 
kliuvo kažkokiai gaujai į nagus. 

- Atsiprašau, - įsitempusiu balsu pasakė jis. - Garbės žodis, 
aš... atsiprašau... 

Jis išsivadavo ir bandė prasmukti pro vaikinus, bet jį kaipmat 
sugavo antras vyrukas. 

- Kur tu, +io? - paklausė tas. - Kur tu, fio mio? 

Bobis vėl išsiveržė, bet ketvirtas pastvėrė jį antrą sekundę. Su- 
griebė ir antrasis - šį kartą stipriau. Bobis jautėsi kaip apsuptas Ga- 
rio šutvės, tik dar blogiau. 

- Pinigų turi, tio? - paklausė trečiasis. - Čia praėjimas moka- 

*Ožys (isp.). 

**Čia - kekšės vaikas (isp.). 
***Smuklė (isp.). 
****Velniai (isp.). 

mas, jeigu nori žinoti. 

Jie visi nusižvengė ir susigrūdo apie jį. Bobis traukė troškių jų 
losjonų, jų plaukų pomados, savo baimės kvapą. Jų minčių jis ne- 
girdėjo, kam? Jie tikriausiai sumuš jį ir atims visus pinigus. Ir tai, 
jeigu jam pasiseks... bet gali ir nepasisekti. 

- Berniuk, - beveik išdainavo ketvirtasis, ištiesęs ranką sugrie- 
bė styrančius Bobio plaukus ir taip patraukė, kad vaikui ištryško 
ašaros. - Mažasis muchacho, kaip tavo piniginės reikalai? Kiek se- 
nų gerų dinero? Turi kiek nors, ir galėsi keliauti. Ne - sumalsim 
tau kiaušus. 

- Nelįsk prie jo, Chuanai. 

Jie atsigręžė - Bobis irgi: prie jų artėjo penktasis vaikinas, taip 
pat su velnių striuke, taip pat su kelnėmis aštriu kantu, tik su spor- 
tiniais bateliais vietoj batų, ir Bobis iškart jį pažino. Čia tas vaiki- 
nas, kuris žaidė “Kosminiu patruliu" “Kampinėje kišenėje" tą die- 
ną, kai Tedas pastatė už Albinį. Suprantama, kodėl šakės pasiro- 
dė jam matytos - jos buvo ištatuiruotos jam ant rankos. Striukė ta- 
da buvo išversta ir surišta ant juosmens (“Klubo striukių čia vil- 
kėti neleidžia, “ - pasakė jis Bobiui), bet ji vis tiek turėjo “Diab- 
los" užrašą. 

Bobis pamėgino pasiknaisioti šito vyruko smegenyse, bet pa- 
matė tik neaiškias dėmes. Jo antgamtiški sugebėjimai nyko kaip tą 
dieną, kai misis Gerber vežė juos į Seivin Roką: vos jie pasitrau- 
kė nuo Makuono stalo alėjos gale, jie išnyko. Dabar galia išliko il- 
giau, bet irgi ėjo į pabaigą. 

- Ei, Di, - atsiliepė tipas, tampęs Bobį už plaukų, - mes tik tru- 
putį papurtysime snarglių. Tegu sumoka už perėjimą “Diablos" zo- 
na. 

- Ne jį, - atšovė Di. - Aš jį pažįstu. Jis mano compadre*. | 

- Man jis primena mažametį piderą iš centro, - pasakė tas, kuris 
apšaukė Bobį ožiu. - Pamokysiu jį pagarbos. 

- Jam tavo pamokų nereikia, - atsakė Di. - Gal nori, kad aš tave 
pamokyčiau, Mozo? 

Mozo, susiraukęs pasitraukė ir susirado kišenėje cigaretę. Gre- 
ta stovėjęs kolega spragtelėjo žiebtuvėliu, leido užsirūkyti, o Di tuo 
metu pasivedėjo Bobį į šalį. 


*Bičiulis (isp.). 

- Ką tu čia veiki, amigo*? - paklausė jis, įsikibęs berniukui į 
petį tatuiruota ranka. - Vaikščioti čia vienas gali tik visai kvailys, 
o dar vakare, tai visai /oso**. 

- Kitaip negalėjau, - paaiškino Bobis. - Man reikia surasti tą, 
su kuriuo buvau vakar. Jo vardas Tedas. Jis senas, liesas ir labai 
aukštas. Vaikšto susikūprinęs kaip Borisas Karlofas... na, žinai, 
tas, siaubo filmuose? 

- Borisą Karlofą aš žinau, bet jokio suknisto Tedo nepažįstu, 
- atsakė Di. - Aš jo nemačiau. O tau reikia iš čia šutinti, ir greičiau. 

- Man reikia į “Kampinę kišenę“, - atšovė Bobis. 

- Aš kaip tik iš tenai, - tarė Di. - Ir nieko panašaus į Borisą 
Karlofą ten nemačiau. 

- Dar anksti. Manau, jis užsuks ten tarp devintos ir pusės de- 
šimtos. Turiu atsirasti ten anksčiau už jį, nes jį vejasi kiti. Gelto- 
nais apsiaustais ir baltais batais... važinėja didelėmis prašmatnio- 
mis mašinomis... tarp jų violetiniu “De Soto" ir... 

Di stvėrė jį ir prispaudė prie smuklės durų taip skaudžiai, kad 
Bobis įtarė jį perėjus savo draugelių pusėn. Smuklėje senis pakė- 
lė galvą su ant plikės užkeltais akiniais, nepatenkintas apsidairė ir 
toliau skaitė laikraštį. 

- Jefes*** geltonais apsiaustais, - sušnypštė Di. - Šituos aš ma- 
čiau. Kiti vaikinai juos taip pat matė. Nuo tokių geriau laikytis ato- 
kiau, chico****. Jie kažkokie tokie... Nenormalūs. Šalia tokių kie- 
ti vyrai, kurie sukiojasi prie “Malorio salūno" - ramūs kaip ange- 
lėliai. 

Kažkas Di veide Bobiui priminė Salą Džoną, kai tas pasakė, 
kad prie Gerovės parko matė porą šiurpių tipų. O kai Bobis pasi- 
teiravo, kuo būtent jie buvo šiurpūs, Salas atsakė tiksliai nežinąs. 
Bet dabar jis žinojo: draugas tada matė žemuosius žmones. Jie jau 
tada sukiojosi visai arti. 

- Kada juos matėte? - paklausė Bobis. - Šiandien? 

- Leisk atsipūsti, vaike. Aš vos dvi valandos akis prasikrapš- 
tęs ir beveik visą laiką praleidau vonioje - reikėjo susitvarkyti, kad 
galėčiau gatvėje pasirodyti. Mačiau, kaip jie išėjo iš “Kampinės ki- 
šenės" - dviese - užvakar, jeigu neklystu. Ir dabar ten vyksta kaž- 

*Draugas (isp.). 

**Beprotis (isp.). 
***Čia - viršininkai (isp.). 
****Mažyli (isp.). 

kas keisto. - Kiek pagalvojęs jis pašaukė: - Ei, Chuanai, nešk čia 
subinę. 

Mėgėjas patampyti už plaukų priplumpsėjo prie jų. Di pasakė 
jam kažką ispaniškai. Chuanas atsakė, Di pridūrė dar kažką ir link- 
telėjo į Bobį. Chuanas pasilenkė prie Bobio, prilaikydamas kelnių 
kantą ties keliais. 

- Tu matei tuos žmones? 

Bobis linktelėjo. 

- Vienas su dideliu violetiniu “De Sotu“? Vienas su “Kraisle- 
riu“? Ir dar vienas su devyni šimtai aštuntų senoviniu automobi- 
liu? 

Bobis matė tiktai “De Soto“, tačiau vis tiek linktelėjo. 

- Tos mašinos netikros, - pasakė vaikinas ir pašnairavo į Di: 
ar tas nesijuokia? Bet Di nesijuokė ir tik linktelėjo, kad Chuanas 
tęstų. - Ten kažkas kita. 

- Manau, jos gyvos, - pareiškė Bobis. 

Chuano akys žybtelėjo. 

- Na, taip! Kaip gyvos! O tie žmonės... 

- Kaip jie atrodo? Aš jų nemačiau, tik mašinas. 

Chuanas bandė atsakyti, bet nepajėgė - bent jau angliškai, ir iš- 
pylė ispanų kalba. Di vertė, bet išsiblaškęs - jis vis labiau įsitrau- 
kė į pokalbį su bendru, o apie Bobį tarsi pamiršo. Kiti bernai nuo 
kampo - iš pažiūros jie buvo tik paaugliai - priėję pridūrė savo pa- 
stebėjimų. Bobis nesuprato, ką jie kalba, bet nutarė, kad bijo - visi 
iki vieno. Atrodė ne iš kelmo spirti - kitaip “ten, apačioje" nepra- 
gyvensi, - bet žemieji žmonės vis tiek juos įbaugino. Bobis suga- 
vo paskutinį ryškų vaizdinį: plačiai žengianti aukšta figūra su gars- 
tyčių spalvos apsiaustu beveik iki kulniukų - tokius apsiaustus jis 
matė filmuose “Susišaudymas O.K.. rančoje" ir “Šaunioji septyniu- 
kė". 

- Išeina keturiese iš kirpyklos, kur galiniame kambaryje stato 
už arklius, - pasakojo tas, kurį, atrodo, šaukė Filijo. - Štai ką jie da- 
ro, tie tipai: užeidinėja ir klausinėja. O didelę savo mašiną palie- 
ka prie šaligatvio neišjungę variklio. Tik visiškas psichas paliks čia 
mašiną veikiančiu motoru, bet kas varys tokį šėtono daiktą? 

Niekas, galėjo atsakyti Bobis. Pamėginsi, vairas virs smaugliu 
ir uždusins, arba sėdynė taps lakiuoju smėliu, kuriame prasmegsi. 

- Išėjo būriu, - tęsė Filijo, - visi su tokiais ilgais geltonais liet- 
palčiais, nors karštis - kiaušinienę gatvėje kepk. Ir visi su dailiais 

smailianosiais baltais bateliais - juk žinote, kad man pro akis ne- 
praslysta, kuo žmonės avi. Man tiesiog pasistoja pamačius praš- 
matnius batus... tik... mano galva... manau... - Jis patylėjo, ap- 
svarstė ir kažką pasakė Di ispaniškai. 

Bobis paklausė, ką jis sakė. 

- Sako, kad tie jų batai nesiekė žemės, - atsakė Chuanas. Jis 
stovėjo išplėtęs akis, kuriose nesimatė nei pašaipos, nei nepasiti- 
kėjimo. - Sako, kad jie priėjo prie to savo didžiulio “Kraislerio", 
o sumauti jų batai šiek tiek nesiekė žemės. - Chuanas pakėlė prie 
lūpų du pirštus, paseilino ir persižegnojo. 

Tada visi nutilo, o po kurio laiko Di pasilenkė prie Bobio - la- 
bai rimtai. 

- Čia tie, kurie ieško tavo draugo? 

- Aha, - atsakė Bobis. - Man reikia jį įspėti. 

Galvon toptelėjo juokinga mintis, kad Di pasiūlys kartu keliau- 
ti į “Kampinę kišenę", o kiti eis kartu, eis spragsėdami pirštais kaip 
“Vestsaido istorijoje". Dabar jie juk jo draugai, vienos gatvės gau- 
jos nariai, tik su geromis širdimis. 

Žinoma, nieko panašaus neįvyko. Mozo grįžo į tą vietą, kur jį 
užtiko Bobis. Kiti nusekė jam įkandin. Chuanas luktelėjo įspėti: 

- Užsišoksi ant tų kabaljero ir būsi velionis putino, tio mio. 

Tik Di liko ir pasakė: 

- Jis šūdo nemala. Grįžk namo, amigo. Tegu tavo bičas pasi- 
rūpina savimi. 

- Negaliu, - atsakė berniukas. Ir su nuoširdžiu smalsumu pri- 
dūrė: - O tu galėtum? 

- Jeigu jie būtų paprasti žmonės, tikriausiai negalėčiau, bet ten 
juk ne žmonės. Pats girdėjai. 

- Taip, - sutiko Bobis. - Bet... 

- Tu trenktas, mažiau. Poco loco. 

- Ko gero. - Jis ir jautėsi trenktas. Poco loco, kurgi ne! Trenk- 
tas kaip pelė tupykloje, pasakytų jo mama. 

Di nužingsniavo savo keliais. Pasiekė kampą - draugeliai laukė 
jo kitoje gatvės pusėje, - atsisuko, suraitė iš pirštų pistoletą ir nu- 

- Vaya con Dios, mi amigo loco*, - pasakė Di ir nuėjo per gat- 
Vę pasistatęs savo klubo striukės apykaklę. 

Bobis apsisuko ir nupėdino į priešingą pusę, apeidamas šnypš- 
*Keliauk su Dievu, mano beprotis drauge (isp.). 

čiančių neono iškabų ratilus ir, kur galėdamas, laikydamasis šešė- 
lio. 


Priešais “Kampinę kišenę" kitoje gatvės pusėje stovėjo kars- 
tadirbio įstaigėlė su pavadinimu “DESPENJI LAIDOTUVIŲ SA- 
LONAS“ ant žalios markizės. Vitrinoje kabojo laikrodis su cifer- 
blatu, apvestas mėlynos neoninės šviesos žiedu. Užrašas po laik- 
rodžiu skelbė: “LAIKAS IR POTVYNIAI NIEKO NELAUKIA". 
Laikrodis rodė dvidešimt po aštuonių. Jis spėjo laiku, o už “Kiše- 
nės“ matėsi skersgatvis, kuriame galima palaukti santykinai sau- 
giai, tačiau jis neturėjo jėgų stovėti vietoje ir laukti, nors ir žino- 
jo, kad taip būtų protingiausia. Jis juk ne senas išmintingas apuo- 
kas, o išsigandęs vaikas, kuriam reikėjo pagalbos. Kažin ar ras ją 
“Kampinėje kišenėje", o jeigu?.. 

Bobis palindo po iškaba “UŽEIKITE, VIDUJE VĖSU“". Šito 
jam reikėjo mažiausiai: nors vakaras pasitaikė karštas, jį visą krėtė 
šaltis. 

“Dieve, jeigu esi, prašau, padėk man dabar. Padėk man būti 
drąsiu... atsiųsk man sėkmę“. 

Bobis atidarė duris ir įėjo vidun. 


Alumi trenkė smarkiau, bet kvapas buvo gerokai šviežesnis, o 
kambarys su žaidimų automatais mirgėjo spalvotomis lemputėmis 
ir griaudėjo nuo visokiausių garsų. Ten, kur anksčiau žaidė vienas 
Di, dabar grūdosi dvidešimt penki žmonės - visi rūkė, visi vilkė- 
jo dryžuotas palaidines ir turėjo Frenko Sinatros skrybėles “linkė- 
jimai įsimylėjusiems", visi plempė “Budvaizerio" alų, pasistatę bu- 
telius ant stiklinių automatų dangčių. 

Aplink Leno Failso stalą buvo daug šviesiau, nes virš baro, 
kaip ir patalpoje su automatais, degė daugiau lempučių (visos kė- 
dės aplinkui barą buvo užsėstos). Pati biliardinė, tokia tamsi tre- 
čiadienį, dabar švietė ryškiau už operacinę. Apie kiekvieną stalą 
kažkas apeidinėjo arba lenkėsi mušti rutulių melsvame cigarečių 
dūmų rūke. Krėslai palei sienas buvo užimti. Bobis pastebėjo se- 
nąjį Dži, užkėlusį kojas ant batų valytojo pakojo, ir... 

- Po velnių, ką čia veiki? 

Bobis atsisuko į balsą, sukrėstas to, kad taip pasakė moteris. 
Ten buvo Alana Fails. Durys į kambarį už Leno stalo dar nebuvo 
spėjusios iki galo užsiverti. Alana pasipuošė balta palaidinuke, ap- 

nuoginančia pečius - gražius pečius, grietinėlės baltumo, apvalius 
it krūtys, - podraug ir galingo jos biusto viršutinę dalį. Žemiau pa- 
laidinės prasidėjo pačios didžiausios raudonos moteriškos kelnės, 
kokias Bobiui teko kada nors matyti. Išvakarėse Alana buvo gera, 
šypsojosi... šaipėsi iš jo, bet nepiktai. Dabar ji atrodė mirtinai iš- 


sigandusi. 
- Atleiskite... Žinau, kad man negalima čia lankytis, bet turiu 
surasti savo draugą Tedą, ir pamaniau... pamaniau, kad... - Jis 


jautė, kaip balsas susispaudžia, traukiasi nelyginant oro balionėlis, 
kurį pripūtė ir paleido lakstyti po kambarį. 

Kažkas buvo kraupiai ne taip. Tarsi sapne, kurį kartais sapnuo- 
davo: sėdi jis už savo mokyklos stalo, rašo arba skaičiuoja, ir stai- 
ga visi ima juoktis iš jo, ir tada jis pastebi, kad pamiršo apsimau- 
ti kelnes ir sėdi suole visu gražumu priešais mergaites, mokytoją, 
visus visus... 

Žaidimų salėje automatų skimbčiojimas ne visai nutilo, bet 
nuščiuvo. Juoko ir pokalbių bangos, sklidusios nuo baro, beveik 
nurimo. Nustojo kaukšėti biliardo kamuoliai. Bobis žvalgėsi jaus- 
damas, kaip pilve ima raitytis gyvatės. 2 

Ne visi žiūrėjo į jį, bet beveik. Senis Dži įsmeigė į jį juodas 
kaip skylutės, išdegintos purviname popieriuje, akis. Ir nors langas 
Bobio sąmonėje tapo beveik matinis - užteptas kreida, - jis jautė, 
kad daugelis čia tarsi lūkuriavo jo. Bobis abejojo, kad jie patys 
apie tai nutuokė, o jeigu ir žinojo, tai nesuprato kodėl. Jie, atrodo, 
miegojo nelyginant Midvičo žmonės. Čia lankėsi žemieji žmonės. 
Žemieji žmonės... 

- Išeik, Rendi, - sausai sušnibždėjo Alana. Per susijaudinimą 
ji pavadino Bobį tėvo vardu. - Išeik, kol gali. 

Senasis Dži nuslydo nuo krėslo. Užsikabinęs už pakojo sumai- 
gytas jo švarkas praplyšo, bet senis nepastebėjo to. Šilkinis pamu- 
šalas nusklendė ant jo kelio tarsi žaislinis parašiutėlis. Jo akys dar 
labiau priminė išdegintas skylutes. 

- Griebk jį, - suvogravo jis. - Gaudyk berniuką. 

Bobis spėjo pamatyti užtektinai. Pagalbos iš čia neverta tikė- 
tis. Jis puolė į priekį ir atplėšė duris. Jam atrodė, kad žmonės už 
jo nugaros pajudėjo, bet vangiai. 

Garfildas išlėkė į artėjančią naktį. 


Jis nubėgo beveik du kvartalus, kol ėmė dilgčioti šoną. Tada 

sulėtino žingsnį ir visai sustojo. Niekas jo nesivijo, ir tai gerai. Bet 
jeigu Tedas įžengs į “Kampinę kišenę" pinigų, jam galas, šakės. 
Dabar jis turi saugotis ne tik žemųjų žmonių, bet ir senio Dži, bei 
visų kitų, o šito jis nežino. Ką galima padaryti? Štai kur klausimas. 

Berniukas apsidairė ir nepamatė nė vienos šviečiančios iška- 
bos. Jis atsidūrė tarp sandėlių, kylančių aplinkui lyg milžinų vei- 
dai nusitrynusiais bruožais. Trenkė žuvimi, pjuvenomis ir kažkuo 
šleikščiai saldžiu, greičiausiai supuvusia mėsa. 

Jis negali NIEKO pakeisti. Jis juk tik vaikas, nuo jo niekas ne- 
priklauso. Bobis suprato tai, bet taip pat žinojo, kad neturi leisti 
draugui įžengti į “Kampinę kišenę“ bent jau nepabandęs perspė- 
ti. Ir į tokią padėtį jį pastatė mama. Tikra jo mama! 

- Nekenčiu tavęs! - iškošė jis. Jam vis dar buvo šalta, nors pylė 
prakaitas: ant odos nebuvo sausos vietos. - Man tas pat, ką su ta- 
vimi darė Donas Bidermenas ir tie kiti, bjaurybe, ir aš nekenčiu ta- 
vęs. 

Bobis apsisuko ir nuturseno atgal, slapstydamasis šešėliuose. 
Du kartus, išgirdęs artėjančius žingsnius, jis susigūžė laiptinėje ir 
palaukė, kol žmonės praeis. Susitraukti į kamuoliuką buvo lengva 
- dar niekad nesijautė toks mažas. 


Šį kartą jis įsuko į skersgatvį. Iš vienos jo pusės stovi šiukšlių 
konteineriai, iš kitos - dėžių su stiklo tara, rietuvės. Dėžių krūvos 
buvo pusantros pėdos aukštesnės už Bobį, ir kai jis pasislėpė ten, 
iš gatvės jo pastebėti buvo neįmanoma. Berniukas pasiruošė laukti, 
bet staiga kažkas gauruotas ir karštas brūkštelėjo per koją, ir Bo- 
bis būtų surikęs, tačiau paskutinę akimirką sulaikė riksmą ir paste- 
bėjo žalias purvinos valkataujančios katės akis. 

- Dink, bjaurybe, - burbtelėjo jis ir niuktelėjo ją koja. Katė su- 
šnypštė ir iš lėto nutipeno gilyn į skersgatvį, laviruodama tarp 
šiukšlių krūvelių ir stiklo šukių balų. Uodegą laikė pastačiusi su 
akivaizdžia panieka. Už gretimos plytų sienos Bobis girdėjo 
“Kampinės kišenės" grotuvo bumbsėjimą. Mikis ir Silvija daina- 
vo “Kokia meilė keista". Taip, labai. Toks neaiškus dantų skaus- 
mas. 

Iš savo slėptuvės Bobis nematė laikrodžio karstadirbio vitrino- 
je ir visai prarado laiko nuovoką - daug jo praėjo ar ne. Kitoje 
šiukšlėmis ir alumi trenkiančio skersgatvio pusėje toliau skambė- 
jo gatvės gyvenimo opera. Šūkaliojo žmonės, kartais juokaudami, 

kartais piktai, kartais angliškai, kartais kuria nors iš dešimties ki- 
tų kalbų. Jį nugąsdino sprogimo garsas - šūviai, iš karto pagalvo- 
jo Bobis. Bet netrukus pažino žaislinių petardų garsus ir nusirami- 
no. Pro šalį švilpė automobiliai - labai ryškiai išdažyti, - ir švytė- 
jo chromu. Vieną kartą kažkur lyg ir prasidėjo gatvės muštynės - 
susibūrė grupelė žmonių, ragino besipešančius. Pro šalį prakauk- 
šėjo liūdna, pakaušusi dama. Ji neaiškiu gražiu balsu traukė “Ten, 
kur berniukai". Kartą šurmulį praskrodė policijos sirena - iš pra- 
džių vis artėdama, po to - toldama. 

Bobį apėmė savotiškas transas. Jie su Tedu gyvena kažkokio- 
je fermoje, gal net Floridoje. Dirba po daug valandų, bet Tedas, 
kaip tokio amžiaus, labai ištvermingas, ypač po to, kai metė rūkyti, 
ir kvėpavimas daugmaž susitvarkė. Bobis lanko mokyklą svetimu 
vardu - kaip Ralfas Salivanas, o vakare jie sėdi verandoje, valgo 
Tedo paruoštą vakarienę, geria arbatą. Bobis skaito jam laikraštį, 
o nuėjęs į lovą, miegodavo kietai ir nieko nesapnuodavo. Šeštadie- 
niais nuvažiavę į parduotuvę pirma siųsdavo Bobį patikrinti, ar nė- 
ra skelbimų, prašančių grąžinti keturkojį draugą, arba apverstų kor 
telių, siūlančių pirkti daiktus. Bet niekad jų nerasdavo. Žemieji 
žmonės pametė Tedo pėdsaką. Tedas daugiau ne jų šuva, ir savo 
fermoje jie saugūs. Ne tėvas ir sūnus, ne senelis su vaikaičiu, o tie- 
siog draugai. 

“Vaikinai kaip mes, - toptelėjo Bobiui. Jis rėmėsi į sieną, o 
galva linko, kol smakras beveik lietė krūtinę. - Vaikinai kaip 
mes... kodėl negalėtų būti vietelės tokiems vaikinams kaip mes? 

Į skersgatvį įsiveržė žibintų šviesos. Kiekvieną kartą, kai taip 
nutikdavo, Bobis išlįsdavo iš dėžių. Dabar jis veik nežvilgtelėjo - 
norėjo užmerkti akis ir galvoti apie fermą, - bet prisivertė pažiū- 
rėti ir pamatė priešais “Kampinę kišenę" sustojusio geltono “Če- 
kerio“ sparną. 

Adrenalinas plūstelėjo į Bobio kraują, įjungė prožektorius jo 
galvoje, apie kuriuos jis nė neįtarė. Jis iššoko iš už krūvos, nuvers- 
damas dvi viršutines eiles. Koja užkliudė tuščią šiukšlių konteinerį 
ir nuspyrė jį į sieną. Jis vos neužlipo ant šnypščiančio gauruoto ka- 
muoliuko - vėl ta katė! Nuspyręs ją Bobis išlėkė į gatvę. Pasuko 
prie “Kampinės kišenės", bet paslydęs ant kažko tiršto ir lipnaus, 
suklupo ant vieno kelio. Karstadirbio laikrodis rodė be ketvirčio 
devynias. Taksi variklis urzgė priešais “Kampinės kišenės" duris. 
Tedas Brotigenas stovėjo po iškaba “UŽEIKITE, VIDUJE VĖSU" 

ir mokėjo taksistui. Pasilenkęs prie langelio Tedas dar labiau pri- 
minė Borisą Karlofą. 

Kitoje gatvės pusėje, priešais karstų dirbtuvę stovėjo didžiulis 
“Oldsmobilis", raudonas kaip Alanos kelnės. Anksčiau jo ten ne- 
buvo, Bobis galėjo galvą atiduoti. Jis atrodė visas kažkoks liulan- 
tis. Žiūrint į jį ne tik akys ašarojo, - tarsi ir smegenys norėjo skys- 
tėti. 

- Tedai! - pabandė surikti Bobis, bet iš to nieko neišėjo, pasi- 
girdo tik šiurenantis kaip šiaudai kuždesys. “Kodėl jis jų nejaučia? 
- pagalvojo Bobis. - Kodėl apie juos nežino?" 

Gali būti, kad žemieji žmonė jį kažkaip užblokavo. Arba jį blo- 
kuoja žmonės “Kampinėje kišenėje". Senis Dži ir visi kiti. Žemieji 
žmonės juk galėjo paversti juos gyvomis kempinėmis, sugeriančio- 
mis įspėjančius signalus, kuriuos paprastai sugaudavo Tedas. 

Gatvėje ėmė šokinėti nauji spinduliai. Kai Tedas atsitiesė ir 
“Čekeris" pajudėjo iš vietos, iš už kampo išniro “De Soto", prime- 
nantis kraujo krešulį, puoštą chromu ir stiklu. Jo žibintai judėjo ir 
mirgėjo tarsi po vandeniu... Ir staiga jie SUMIRKSĖJO. Ten bu- 
vo visai ne žibintai. Ten buvo akys. 

- Tedai! - Ir vėl tik šnibždesys, o Bobis niekaip nepajėgė atsi- 
stoti ant kojų. Jis jau nežinojo, ar nori atsistoti. Jį apgaubė siaubin- 
ga baimė, tokia bukinanti kaip gripas, kaip baisus viduriavimo 
priepuolis. Vien pravažiuoti pro kruvinąjį “De Soto“ prie “Vilja- 
mo Peno grilio" buvo bjauru, bet atsidurti judančiose akyse-spin- 
duliuose buvo tūkstantį kartų blogiau. Ne... milijoną kartų! 

Jis suvokė, kad praplėšė kelnes ir persidrėskė kelį iki kraujo, 
jis girdėjo, kaip Litl Ričardas stūgauja kažką viršutiniame aukšte, 
vis dar matė melsvą žiedą aplinkui karstadirbio laikrodį, tarytum 
ištatuiruotą tinklainėje šviesos plyksnį, bet visa tai atrodė nerealu. 
Chuliganseto aveniu staiga virto klaikiai nutepliotu užkulisiu. Už 
kurio slėpėsi nesuprantama realybė. Ir ta realybė buvo tamsa. 

“De Soto" grotelės judėjo. Urzgė. “Šitos mašinos netikros, - 
pasakė Chuanas. -Ten kažkas kita". 

Taip, tai visai kas kita! 

- Tedai... - jau garsėliau... ir draugas išgirdo. Jis atsisuko į 
berniuką, jo akys išsiplėtė, ir tą akimirką ant šaligatvio už jo už- 
lėkė “De Soto“, tvieskiantys, liulantys žibintų spinduliai susmigo 
į Tedą ir ištempė jo šešėlį - kaip Sigsbi dvynukių, kai į Spaiserio 
automobilių aikštelę įriedėjo taksi. Dabar iš sandėlių pusės artėjo 

“Kadilakas" - snarglių žalumo “Kadilakas", kuris atrodė mažiau- 
siai mylios ilgio, “Kadilakas" su piktą šypsnį primenančiomis gro- 
telėmis ir išpūstais kaip plautis šonais. Jis užlėkė ant šaligatvio tie- 
siai Bobiui už nugaros ir sustojo mažiau kaip per pėdą nuo jo. Bo- 
bis išgirdo bosinį pukšėjimą ir suprato, kad “Kadilakas" kvėpuo- 
ja. 

Visų trijų mašinų durys atsilapojo. Iš jų išlindo žmonės - ar- 
ba esybės, iš pirmo žvilgsnio atrodančios visai taip pat. Bobis su- 
skaičiavo šešis, po to aštuonis ir liovėsi. Visi vilkėjo garstyčių 
spalvos lietpalčius, - ant dešiniojo atlapo kiekvienas turėjo po ve- 
riančią purpurinę akį, kokią Bobis matė sapne. Tikriausiai tos akys 
- tai jų ženklai, pagalvojo jis. O juos nešiojantys padarai kas?.. Po- 
licininkai? Ne. Kažkas panašaus į šerifo pagalbininkus, persekio- 
jančius nusikaltėlį kaip kine? Šilčiau. Slapti įstatymo sergėtojai? 
Dar šilčiau, bet vis vien ne tai... Jie... 

“Jie reguliuotojai. Kaip tame filme, kurį su Es-Džėjumi matė- 
me praeitais metais “Ampyre", na, tame, kur vaidino Džonas Pei- 
nas ir Karena Stil". 

Taip, būtent taip. Reguliuotojai, kaip vėliau paaiškėjo tame Ai - 
me, buvo paprasti banditai, bet iš pradžių atrodė, kad ten vaiduok- 
liai, pabaisos ar dar kas nors. O štai šitie reguliuotojai, nutarė Bo- 
bis, yra monstrai. 

Vienas sugriebė jį už pažasties. Bobis suklykė - nieko siaubin- 
giau už tą prisilietimą jis gyvenime nejautė. Palyginus su juo smū- 
gis į sieną, kai jį pastūmė mama, buvo visiškas menkniekis. Tas 
žemojo žmogaus prisilietimas buvo panašus į... į išaugusius kai- 
tinimo spiralės pirštus... tik jausmas buvo ne visai toks. Po ranka 
iš pradžių tai, kas priminė pirštus, virto nagais. Tada vėl pirštais, 
nagais... nagais, pirštais... nagais. Tas nesuvokiamas prisilietimas 
persmelkė jį nuo viršaus iki apačios. “Džeko lazda, - toptelėjo Bo- 
biui, - užaštrinta iš abiejų galų". 

Bobį stūmė prie Tedo, kurį apsupo kiti. Jis sverdėjo, nes ko- 
Jos nelaikė. Tikėjosi įspėti Tedą? Pabėgti kartu Naraganseto ave- 
niu? Gal pasišokinėdami kaip Kerolė? Mirk iš juoko, a? 

Neįtikėtina - Tedas, atrodo, visai nebijojo. Jis stovėjo puslan- 
kiu apsuptas žemųjų žmonių, ir jo veide atsispindėjo tik susirūpi- 
nimas dėl Bobio. Esybė, laikanti berniuką tai ranka, tai šlykščiais, 
pulsuojančiais guminiais pirštais, tai nagais, staiga jį paleido. Bo- 
bis užkliuvo, susverdėjo. Kažkas iš likusių išleido veriantį amte- 

lėjimą ir stuktelėjo jį į nugarą. Bobis griuvo į priekį, ir Tedas jį su- 
gavo. 

Raudodamas iš baimės Bobis įsikniaubė veidu į Tedo marški- 
nius. Jis traukė raminantį Tedo cigarečių ir skutimosi kremo kva- 
pą, bet tie mieli kvapai nepajėgė užgožti smarvės, sklindančios nuo 
žemųjų žmonių - kanalizacijos griovyje pūvančios mėsos tvaiko ir 
kito, skindančio nuo jų mašinų - degančio viskio kvapo. 

Bobis pažvelgė į Tedą. 

- Tai mano mama, - ištarė jis, - mano mama jiems išdavė. 

- Ne ji dėl to kalta, - atsakė Tedas. - Tiesiog aš per daug už- 
trukau. 

- Na, bent gerai praleidai atostogas, Tedai? - paklausė vienas 
iš žemųjų žmonių. Jo balsas buvo kokčiai girgždantis, lyg balso 
stygose būtų privisę vabzdžių - svirplių ar žiogų. Jis galėjo būti tas, 
kuris atsiliepė telefonu. Tas, kuris pasakė, kad Tedas jų šuo... o 
gal visų jų balsai vienodi? “Nenori tapti mūsų šunimi, laikykis ato- 
kiau“, - pasakė tas telefonu, bet vis tiek atvažiavo čia... ir dabar... 
dabar... 

- Neblogai, - atsakė Tedas. 

- Tikiuosi, kartą kitą pasidulkinai, - pasakė kažkuris kitas. - 
Daugiau progų nepasitaikys. 

Bobis apsidairė. Žemieji žmonės stovėjo petys prie peties, sup- 
dami juos, spausdami savo prakaito smarve, užstodami lietpalčiais 
gatvę. Jie buvo tamsaus gymio, įdubusiomis akimis, raudonomis 
lūpomis (lyg prisiriję vyšnių)... bet iš tikro buvo kitokie, nei atro- 
dė. Tiksliau, jie visai nebuvo tokie, kokie atrodė. Jų veidai, pavyz- 
džiui, ne visuomet laikėsi ties veidu: skruostai, smakrai, plaukai vi- 
są laiką bandė išlįsti už savo kontūrų (tik taip Bobis galėjo nusa- 
kyti tai, ką matė). Po juodbruva oda slėpėsi visai kitokia, tokia pat 
balta, kaip smailianosiai jų batai. “O lūpos vis vien raudonos, - pa- 
galvojo Bobis. - Kaip ir akys visuomet juodos, iš tikro ne akys, o 
skylės. Ir jie yra baisiai aukšti, - staiga suprato jis. - Baisiai aukš- 
ti ir baisiai liesi. O mintys jų galvose ne tokios, kaip mūsų, ir jaus- 
mai širdyje ne tokie, kaip žmonių". 
jo ten ir pamatė, kad vienas “Oldsmobilio" dangtis virto juodai pil- 
ku čiuptuvu. Jis ištįso, pagriebė sumaigytą cigarečių pakelį ir pri- 
sitraukė. Po akimirkos čiuptuvas vėl virto dangčiu, bet pakelis jau 
kyšojo iš jo, tarsi iki pusės prasmegęs. 

- Pasiruošęs grįžti, oderi? - paklausė Tedo vienas iš žemųjų 
žmonių ir pasilenkė prie jo. Geltono jo lietpalčio klostės sausai su- 
šnarėjo, raudona akis ant atlapo gręžė Tedą. - Pasiruošęs grįžti ir 
atlikti savo pareigą? 

- Aš grįšiu, - atsakė Tedas, - bet vaikas liks čia. 

Į Bobį įsikibo kitos rankos. Ir kažkas panašaus į gyvą rimbą 
ėmė glostyti jam kaklą. Kažkas vėl sučirpė - kažkas persmelkta ne- 
rimu ir šleikštuliu. Tai pakilo jo galvoje ir suūžė tarsi avilys. Ta- 
me iš proto varančiame ūžime jis atskyrė iš pradžių vieno, pašėlu- 
siai tilindžiuojančio varpo, po to ir daugiau varpų dūžius. Varpų 
pasaulis nesuprantamoje karštų uraganinių vėtrų naktyje. Bobis 
spėjo, kad jaučia vietą, iš kur pasirodė žemieji žmonės, - visiškai 
kitokią planetą už trilijonų mylių nuo Konektikuto ir jo mamos. 
Kaimai degė po nepažįstamais žvaigždynais, vapėjo žmonės, o tas 
prisilietimas prie jo kaklo... tas šiurpus prisilietimas... 

Bobis sudejavo ir vėl prispaudė galvą prie Tedo krūtinės. 

- Jis nori būti su tavimi, - sušvokštė nepakenčiamas balsas. - 
Manau, pasiimsim ir jį, Tedai. Jis neturi įgimtų laužytojo savybių, 
bet vis tiek... visa, kad gyva, tarnauja Valdovui, juk žinai. - Vėl 
tie šiurpūs pirštai brauko per jo kaklą. 

- Visa, kas gyva, tarnauja SPINDULIUI, Kemai, - atsakė Te- 
das sausu ir pamokslaujančiu savo tonu. 

- Kol kas, bet ilgai taip nebus, - pasakė žemasis žmogus ir nu- 
sijuokė. Nuo to garso Bobis vos neprileido į kelnes. 

- Pasiimam jį, - pasakė antras balsas. Valdingas. Taip, jie visi 
kalbėjo kažkaip vienodai, bet su šitu jis šnekėjosi telefonu, nuta- 
rė Bobis. 

- Ne! - atrėmė Tedas, ir jo rankos susigniaužė ant Bobio nu- 
garos. - Jis lieka čia! 

- Kas tu toks, kad mums įsakinėtum? - paklausė vyriausias iš 
žemųjų žmonių. - Kaip tu pasipūtei, Tedai, per trumpas atostogas. 
Koks išdidus pasidarei! O juk greitai atsidursi tame pačiame kam- 
baryje, kuriame praleidai tiek daug laiko su kitais, ir kai sakau, kad 
vaikas keliaus su mumis, tai jis ir keliaus. 

- Jeigu pasiimsite jį, jums ir toliau teks jėga traukti iš manęs 
tai, ko jums reikia, - atsakė Tedas. Jis kalbėjo labai tyliu, bet 1a- 
bai tvirtu balsu. Bobis apkabino jį kaip įmanydamas stipriau ir už- 
simerkė. Jis nenori daugiau matyti žemųjų žmonių niekad, niekad! 
O blogiausia tai, kad jų prisilietimas kažkuo priminė Tedą - jis at- 

vėrė langą. Tik kas nori žiūrėti pro tokį langą? Kas nori matyti 
aukštas raudonlūpes žirkles, kurias jie priminė? Kas norėtų matyti 
tą, kam priklauso ta raudona akis? 

- Tu laužytojas, Tedai. Tu buvai dėl to sutvertas. Ir jeigu mes 
įsakysime tau laužyti, tu laužysi, po velnių! 

- Priversti jūs mane galite, aš ne toks kvailas, kad manyčiau, 
jog to nepajėgsite... bet jeigu paliksite jį čia, tai aš savo valia duo- 
siu jums tai, ko jums reikia... galiu duoti gerokai daugiau, negu 
sugebate... nors gal ir sugebate įsivaizduoti, ką turiu galvoje. 

- Man reikia šito berniuko, - pareiškė vyriausias iš žemųjų 
žmonių, bet jau nebe taip kategoriškai. Gal net abejodamas. - Man 
jo reikia kaip dailaus niekučio Valdovui. 

- Nemanau, kad Purpurinis Valdovas padėkotų tau už bepras- 
mį niekutį, jeigu jis sukliudys jo planams, - pasakė Tedas. - Yra 
vienas šaulys... 

- Šaulys, cha! 

- Tačiau jis su savo draugais pasiekė Baigtinio Pasaulio ribas, 
- kalbėjo Tedas, ir jo balsas taip pat atrodė susimąstęs. - Jeigu aš 
savo valia suteiksiu jums tai, ko norite, ir išvaduosiu iš būtinybės 
pavartoti jėgą, gal man pavyks paspartinti viską penkiasdešimt me- 
tų, jeigu ne daugiau. Tu juk pats sakei: aš laužytojas, sutvertas ir 
gimęs tam. Mūsų ne taip daug, ir jums manęs ypatingai reikia. Juk 
aš - pats geriausias. 

- Giriesi... pervertini savo reikšmę Valdovui. 

- Nejaugi? Na, nežinau, nežinau. Kol Spinduliai neluš, Tam- 
susis Bokštas liks stovėti... Ar reikia apie tai priminti? Ar verta ri- 
zikuoti dėl vieno berniuko? 

Bobis visiškai neįsivaizdavo, apie ką šneka draugas, jo tai ir 
nedomino. Tiktai žinojo, kad sprendžiasi jo likimas - čia, ant ša- 
ligatvio priešais Bridžporto biliardinę. Jis girdėjo žemųjų Žmonių 
lietpalčių šiugždesį, uodė jų kvapą. Dabar, kai Tedas vėl prisilie- 
tė, jis jautė monstrus dar aiškiau. Akis vėl ėmė smarkiai perštėti. 
Tas peršulys kažkaip keistai derinosi prie ūžesio galvoje. Regos 
lauką nusėjo juodi taškai, ir berniukas nelauktai suprato, ką jie 
reiškia, kam jie skirti. Klifordo Saimeko “Žiede aplinkui Saulę" į 
kitus pasaulius nunešdavo vilkelis - jie sekdavo kylančias jo spi- 
rales. Iš tikrųjų, padarė išvadą Bobis, tai darė taškai. Juodi taškai. 
Jie buvo gyvi... 

Ir dar buvo alkani. 


195 


- Tegu sprendžia berniukas, - pagaliau tarė žemųjų žmonių gal- 
va. Jo pirštas - gyvas rimbas - vėl paglostė Bobio kaklą. - Jis taip 
tave myli, Tedai. Tu juk jo /e-ka. Juk taip? Tai reiškia likimo drau- 
gas, Bobi. Juk šitas senas prasirūkęs Tedis toks tau ir yra, taip? Ta- 
vo likimo draugas? 

Bobis nieko neatsakė ir tik prisispaudė šaltu trukčiojančiu vei- 
du prie draugo marškinių. Dabar jis iš visos širdies gailėjosi, kad 
vyko čia - būtų žinojęs tiesą apie žemuosius žmones, būtų likęs na- 
mie, užlindęs už lovos, bet Tedas, ko gero, tikrai jo fe-ka. Apie li- 
kimą ir panašiai jis nieko neišmanė, juk dar tik vaikas, bet Tedas 
- jo draugas. “Vaikinai kaip mes, - liūdnai pagalvojo Bobis. - Vai- 
kinai kaip mes." 

- Na, ir ką jauti dabar, kai pamatei mus? - paklausė žemasis 
žmogus. - Nori keliauti su mumis, kad būtum arti Tedo? Gal net 
pasimatyti su juo neporiniais sekmadieniais? Kalbėtumeisi apie li- 
te-ra-tū-rą su savo senu te-ka? - Ir vėl tie šiurpūs pirštai glosto. 
Ūžimas Bobio galvoje stiprėjo. Juodi taškai išpampo ir tapo pana- 
šūs į pirštus, viliojančius pirštus. “Mes ėdame karštus, - syšnibž- 
dėjo žemasis žmogus. - Ir geriame karšta. Karštą ir saldų". 

- Liaukis! - užriko Tedas. 

- Ar verčiau liksi su motina? - tęsė girgždantis balsas, ignoruo- 
damas Tedą. - Na, žinoma, ne. Berniukas su tavo principais? Ber- 
niukas, patyręs draugystės ir literatūros džiaugsmus? Žinoma, ne, 
tu keliausi su šitu seniu, taip? Teisingai? Spręsk, Bobi. Žinodamas, 
kad bus taip, kaip nuspręsi. Dabar ir amžių amžiams. 

Bobis kaip klejodamas prisiminė raudonas it virti vėžiai kor- 
tų nugarėles po ilgais baltais Makuono pirštais. “Aukštyn žemyn, 
tik pirmyn, vienur kitur, žiūrėki kur, kaip padėta, pažymėta." 

“Patikrinimo nepraėjau, - pagalvojo jis. - Aš nepraėjau patik- 
rinimo“. 

- Paleiskite mane, misteri, - liūdnai ištarė jis. - Prašau, neim- 
kite manęs su savimi. 

- Net jeigu tai reiškia, kad tavo /e-ka teks apsieiti be nuosta- 
bios ir gyvos tavo draugijos? - Balsas šypsojosi, bet Bobis beveik 
liežuviu jautė sarkastiškas gaideles po jo linksmumu ir krūptelė- 
jo. Su palengvėjimu, nes suprato, kad greičiausiai bus paleistas. 
Susigėdęs, nes žinojo, kad išsigando, pabruko uodegą, atsitraukė. 
Padarė tai, ko jo mėgstamų filmų herojai niekad nedarė. Bet tiems 
filmų herojams niekad neteko susidurti su tokiais žemaisiais žmo- 


196 


nėmis geltonais lietpalčiais arba juodųjų taškelių košmaru. Ir tai, 
ką Bobis pamatė priešais “Kampinę kišenę“, juk buvo ne blogiau- 
sia. Kas, jeigu jis pamatysi tai, kas liko? Kas, jeigu juodieji taške- 
liai nusitemps jį į pasaulį, kur jis pamatys žmonės geltonais ap- 
siaustais tokius, kokie jie yra iš tikro? Kas, jeigu išvys figūras tuo- 
se kontūruose, į kuriuos jie sulenda šiame pasaulyje? 

- Taip, - atsakė jis ir pravirko. 

- Kas - taip? 

- Net jeigu jam teks keliauti be manęs. 

- A! Ir net jeigu tau teks grįžti pas savo motiną? 

- Taip. 

- Gal dabar geriau supranti savo kalę-mamą? 

- Taip, - atsakė Bobis trečią kartą. Kone sudejavo. - Tikriau- 
siai. 

- Gana, - nukirto Tedas. - Liaukis. 

Bet balsas nesiliovė. Kol kas ne. 

- Tu supratai, ką reiškia būti bailiu, Bobi... taip? 

- Taip!!! - suriko jis, vis dar glausdamasis prie Tedo. - Bailys, 
niekingas zuikis, taip, taip, taip! Man tas pat! Tik paleiskite mane 
namo! - Jis giliai įkvėpė, oras išsiveržė laukan kūkčiojimu. - No- 
riu pas mamą! - Taip rėkia vaikas, staiga pamatęs žvėrį ore, žvėrį 
vandenyje. 

- Gerai, - tarė žemasis žmogus. - Jeigu jau taip, tai puiku. Su 
sąlyga, kad tavo Tedas patvirtins, jog dirbs savo noru ir jo nerei- 
kės prikaustyti prie irklo kaip anksčiau. 

- Pažadu. - Tedas paleido Bobį. Bet vaikas nekrustelėjo, įsi- 
tvėręs į draugą su paniška jėga ir slėpdamas veidą jo krūtinėje. Bet 
Tedas švelniai jį atstūmė. 

- Eik į biliardinę, Bobi. Pasakyk Failsui, kad parvežtų tave na- 
mo. Pasakyk jam, kad tada mano draugai jo nelies. 

- Atleisk, Tedai, aš norėjau keliauti su tavimi. Nutariau keliau- 
ti. Bet negaliu. Man taip, taip skaudu. 

- Nereikia blogai apie save galvoti. - Bet Tedo žvilgsnis buvo 
rūstus, lyg žinotų, kad nuo šio vakaro Bobis apie nieką daugiau ne- 
sugebės galvoti. 

Du raudonlūpiai stvėrė Tedą už rankų. Tedas atsisuko į tą, ku- 
ris stovėjo už Bobio, - tą, kuris glostinėjo vaiko kaklą pirštu-bizū- 
nu. 

- Nebūtina. Aš eisiu pats. 

- Paleiskite jį, - tarė Kemas. Žemieji žmonės, laikę Tedą, pa- 
leido rankas. Ir paskutinį kartą Kemo pirštas prisilietė prie Bobio 
kaklo. Bobis dusliai aiktelėjo ir pagalvojo: “Jeigu jis dar kartą pa- 
lies, aš išprotėsiu. Nieko negaliu sau padaryti. Pradėsiu rėkti ir ne- 
galėsiu sustoti. Net jeigu plyš galva, rėksiu ir rėksiu!" - Eik ten, 
berniuk. Eik, kol nepersigalvojau. 

Bobis klupinėdamas nubėgo “Kampinės kišenės" link. Duris 
rado atviras, bet už jų nieko nesimatė. Bobis užlipo ant vieninte- 
lio laiptelio ir atsigręžė. Tedą supo trys žemieji žmonės, bet jis pats 
ėjo prie krešulio - prie “De Soto“. 

- Tedai! 

Tedas atsisuko, nusišypsojo ir pakėlė ranką jam pamoti. Tada 
tas, kurį vadino Kemu, šoko į priekį, sugriebė jį už pečių ir įgrū- 
do į mašiną. Kai Kemas užtrenkė galines “De Soto" dureles, Bo- 
bis vieną sekundės dalį pamatė neįtikimai liesą, neįtikimai aukš- 
tą būtybę, stovinčią geltoname lietpaltyje, - būtybę balta kaip pir- 
mas sniegas oda ir raudonomis it šviežias kraujas lūpomis. Giliai 
akiduobėse, vyzdžiuose, kurie traukiojosi kaip Tedo, šokinėjo ar- 
šios šviesos ir tamsos dėmelės. Raudonos lūpos išsišiepė, atiden- 
gė dantų smailes, kurių galėjo pavydėti pati dantyčiausia gatvės 
katė. Iš tų dantų išvirto juodas liežuvis ir nepadoriai vikstelėjo at- 
sisveikindamas. Tada būtybė su lietpalčiu peršoko “De Soto" ka- 
potą ir nėrė už vairo. Kitoje gatvės pusėje it suerzintas drakonas 
suriaumojo “Oldso" variklis. Ant šaligatvio sukriokė “Kadilakas". 
Gyvi Žibintai užliejo Naraganseto aveniu dalį pulsuojančia šviesa. 
“De Soto" staigiai apsisuko, vienas skydelis įskėlė iš grindinio ki- 
birkščių šleifą, ir vieną akimirką Bobis pamatė už galinio stiklo 
Tedo veidą. Bobis pakėlė ranką ir pamojavo. Jam pasirodė, kad 
Tedas irgi pamojo, bet nebuvo įsitikinęs. Ir galvą pripildė garsai, 
primenantys kanopų bilsmą. 

Daugiau Tedo jis niekada nebematė. 


- Čiuožk iš čia, seiliau, - pasakė Lenas Failsas. Jo veidas bu- 
vo pageltęs ir nukaręs ant kaukolės kaip riebalų klostės ant sesers 
alkūnės. Už jo nugaros po arka žybsėjo ir mirksėjo žaidimų auto- 
matų ugnelės, bet niekas į juos nežiūrėjo. Kieti vyrukai, vakarais 
kiurksantys prie jų, dabar spaudėsi už Leno nugaros kaip įbauginti 
vaikai. Lenui iš dešinės, biliardinėje stovėjo vyrai, sugniaužę laz- 
das kaip kuokas. Senasis Dži stypsojo šone prie cigarečių automa- 


198 


to. Jo rankoje lazdos nebuvo - ją svarino pistoletukas. Bobio jis ne- 
išgąsdino. Po Kemo ir jo parankinių geltonais lietpalčiais vargu ar 
kas galėjo jį įbauginti, bent jau dabar. Kuriam laikui visa jo bai- 
mė buvo išeikvota. 

- Apsisuk ir keliauk, kam sakau! 

- Taip bus geriau, drauguži. - Čia Alana iš už stalo. 

Bobis pažvelgė į ją ir pagalvojo: “Būčiau vyresnis, parodyčiau 
tau kai ką. Ir dar kaip!" Ji sugavo jo žvilgsnį - jo žvilgsnio esmę, 
- ir nuraudusi, išsigandusi, suglumusi nuleido akis. 

Bobis pasižiūrėjo į jos brolį: 

- Norite, kad tie tipai grįžtų? 

Sudribęs Leno veidas dar labiau sudribo. 

- Juokauji? 

- Tada gerai, - tarė Bobis. - Padarykite, ko prašau, ir aš išeisiu. 
Daugiau manęs nematysite. - Jis patylėjo. - Ir jų taip pat. 

- Ko tau reikia, vaike? - paklausė senis Dži drebančiu balsu. 
Bobis žinojo, kad viskas bus pagal jį: tai plyksčiojo senojo Dži 
mintyse it didžiulė neoninė iškaba. Tos mintys buvo tokios pat aiš- 
kios, kaip kadaise jaunojo Dži šaltos, apskaičiuotos ir nemalonios, 
bet po Kemo ir jo reguliuotojų jos atrodė visai nekaltos. Nekaltos 
kaip ledai. 

- Kad nuvežtumėte mane namo, - pasakė Bobis. - Tai viena. 

Po to, daugiau senajam Dži nei Lenui paaiškino, ko jam dar 
reikia. 


Lenas turėjo “Biuiką" - didelį, ilgą ir naują. Ryškų, bet ne že- 
mą. Paprastą mašiną. Jie važiavo dviese, klausydamiesi trečiojo 
dešimtmečio džiazo. Per visą laiką iki Harvičo Lenas tik vieną kar- 
tą nutraukė tylą: 

- Nesugalvok perjungti rokenrolo. To mėšlo man ir darbe už- 
tenka. 

Jie pravažiavo “Ešerio Ampyrą“, ir Bobis pamatė, kad kasos 
kairėje stovi kartoninė Bridžitos Bardo figūra visu ūgiu. Jis abe- 
jingai permetė ją akimis. B.B., jis pernelyg suaugo. 

Jie išsuko į Ešerio gatvę, “Biuikas" ėmė leistis Plačiąja gatve 
tyliai kaip delnu pridengtas kuždesys. Bobis parodė savo namą. 
Dabar bute buvo šviesu: degė visos lempos. Bobis dirstelėjo į laik- 
rodį “Biuiko" prietaisų skyde ir pamatė, kad jau beveik vienuolik- 
ta. Kai mašina sustojo prie šaligatvio, Lenas Failsas vėl atgavo 
amą: 

- Kas jie tokie, vaike? Kas jie, tie baidyklės? 

Bobis vos neišsišiepė iki ausų. Prisiminė, kaip beveik kiekvie- 
no “Vienišojo reindžerio" epizodo gale kas nors klausdavo: “Kas 
jis? Tas, su kauke?" 

- Žemieji žmonės, - atsakė jis Lenui. - Žemieji žmonės gelto- 
nais lietpalčiais. 

- Nenorėčiau būti tavo draugelio vietoje. 

- Taip, - sutiko Bobis. Jo kūnu lyg vėjo gūsis nubėgo drebu- 
lys. - Aš irgi. Ačiū, kad pametėjote. 

- Į sveikatą. Tik laikykis atokiau nuo mano įstaigos, po šimts. 
Daugiau ten kojos nekelsi. 

“Biuikas" - kateris, Detroito kelioninis kateris, bet ne žemųjų 
žmonių automobilis - nuplaukė nuo šaligatvio. Bobis žiūrėjo, kaip 
mašina apsisuko prie vartų priešais ir nušvilpė gatve į kalną pro 
Kerolės namą. Kai ji dingo už kampo, Bobis pakėlė akis į žvaigž- 
des - milijardus pabirų, ištaškytą šviesos tiltą. Žvaigždės, oužjų 
kitos, besisukančios juodumoje. “Yra Bokštas, - pagalvojo jis. - Jis 
laiko viską. Yra Spinduliai, kurie kažkaip jį saugo. Yra Purpurinis 
Valdovas ir laužytojai, besistengiantys sunaikinti Spindulius... ir 
ne todėl, kad nori, o kad to nori jis - Purpurinis Valdovas". 

Ar sugrąžino Tedą prie kitų laužytojų? Ar jis vėl kniaubiasi ant 
irklo? 

“Atleisk, - pagalvojo eidamas verandos link. Prisiminė, kaip 
sėdėjo tenai su Tedu ir skaitė jam laikraštį. Du eiliniai vaikinai. - 
Norėjau iškeliauti su tavimi ir nepajėgiau. Negalėjau". 

Jis sustojo ant apatinio verandos laiptelio įsiklausydamas į 
Bauzerio lojimą Kolonijos gatvėje. Bet buvo tylu. Bauzeris užmi- 
go. Stebuklas. Kreivai šyptelėjęs Bobis ėmė kilti į verandą. Mama 
greičiausiai išgirdo, kaip po jo pėda girgžtelėjo antras laiptelis - 
garsiai kaip visada, - nes suriko jo vardą, ir pasigirdo skubantys jos 
žingsniai. Jis pasiekė verandą, ir tada atsidarė durys, Liza išlėkė 
laukan - su tais pačiais drabužiais, su kuriais grįžo iš Providenso. 
Plaukai kaltūnais krito jai ant veido. 

- Bobi! - suriko ji. - Bobi, ach, Bobi! Ačiū Dievui! Ačiū Die- 
vui! 

Ji apglėbė jį, ėmė sukti lyg šokdama, ašaromis suvilgė jo 
skruostą. 

- Aš atsisakiau imti jų pinigus, - murmėjo ji. - Jie vėliau pa- 

skambino ir paklausė adreso, kuriuo siųsti čekį, o aš pasakiau, ne- 
reikia, tai buvo klaida, buvau nusikamavusi ir blogos nuotaikos, aš 
pasakiau “ne", Bobi, pasakiau “ne", pasakiau, kad jų pinigų man 
nereikia. 

Bobis matė, kad mama meluoja. Kažkas pakišo voką su pini- 
gais po durimis. Ne su čekiu, o su trimis šimtais grynųjų. Trys šim- 
tai dolerių už geriausio jų laužytojo sugrąžinimą - trys šimtai su- 
mautų žalių. Jie dar didesni skrudžai negu ji. 

- Aš pasakiau, kad man jų nereikia, girdi? 

Liza dabar nešė sūnų į kambarį. Jis svėrė beveik keturiasde- 
šimt keturis kilogramus ir buvo sunkokas, bet ji vis tiek pakėlė sū- 
nų nė sekundei neužsičiaupdama. Bobis suprato, kad bent su po- 
licija nereikės aiškintis - mama nepaskambino. Beveik visą laiką 
ji sėdėjo namie, maigė suglamžytą sijoną ir nerišliai meldė, kad jis 
sugrįžtų. Juk ji myli jį! Ta mintis blaškėsi jos galvoje nelyginant 
tvarte uždarytas paukštis. Juk ji myli Bobį. Ne itin reikšminga, bet 
vis tiek. Nors tai buvo spąstai, bet šiek tiek palengvėjo. 

- Aš pasakiau, kad nenoriu jų, tegu pasilieka sau. Pasakiau... 
Aš jiems paaiškinau... 

- Gerai, mama, - pertraukė Bobis. - Gerai, paleisk mane. 

- Kur tu buvai? Tau nieko neatsitiko? Nori valgyti? 

Jis atsakė į jos klausimus atvirkštine tvarka: 

- Taip, noriu, bet man nieko neatsitiko. Buvau Bridžporte. Šitų. 

Jis įsikišo rankas į kišenes ir ištraukė “2račio fondo“ likučius. 
Jo vieno dolerio kupiūros ir monetos susimaišė su dešimties, dvi- 
dešimties ir penkių dolerių kupiūromis. Mama įbedė žvilgsnį į pi- 
nigus, kurie krito ant stalelio prie sofos, ir sveikoji jos akis plėtė- 
si tol, kol vos nevirto iš orbitos. Kita akis skersavo iš grėsmingo 
kraujosruvos debesies. Ji priminė seną, visko regėjusį piratą, be- 
simėgaujantį ką tik iškastu lobiu - be šito vaizdelio Bobis galėjo 
apsieiti, bet jis persekiojo jį visus penkiolika metų, skyrusių tą nak- 
tį nuo mamos mirties. Tačiau kažkas nauja ir ne visai malonaus ja- 
me džiaugėsi tuo, kaip Liza atrodė tą minutę: sena, apsikuitusi ir 
juokinga, ne tik godi, bet ir kvaila. “Čia mano mama, - mąstė jis 
Džimio Diurantė balsu. - Čia mano mama. Mudu abu jį išdavėme, 
bet man sumokėjo geriau negu tau, mama, a? Aha! Mano viršus!" 

- Bobi, - išlemeno ji virpančiu balsu. Nors atrodė kaip piratas, 
kalbėjo Bolo Kaleno šou “Teisinga kaina“ nugalėtojos balsu. - 
Ach, Bobi, kiek pinigų! Iš kur jie? 

- Tedo laimikis, - atsakė Bobis. - Tai, ką išlošė. 

- Bet Tedas... jis juk... 

- Jų jam daugiau neprireiks. 

Liza krūptelėjo, lyg kažkuri jos mėlynė skaudžiai sutvinkčio- 
jo. Tada ji puolė grėbstyti pinigus į krūvą, tuo pat metu rūšiuoda- 
ma. 

- Aš nupirksiu tau tą dviratį, - pažadėjo ji. 

Jos pirštai judėjo kaip patyrusio kortuotojo. “Dar niekas nėra 
jos nurungęs, - pagalvojo Bobis. - Dar niekas niekad nėra taip mai- 
šęs kortų". 

- Rytoj iš pat ryto. Kai tik “Vestern auto"atsidarys, mes... 

- Man dviračio nereikia, - atsakė jis. - Ne už šitus pinigus. Ne 
iš tavęs. o 

Ji sustingo, sugniaužusi pinigų krūveles, ir jis pamatė, kaip 
greitai pražysta jos įtūžis - kaip purpurinis ir elektrinis žiedas. 

- Ačiū iš tavęs nesulauksi, taip? Kvailė aš, kad galvojau... Kad 
tu prasmegtum - grynas tėtušis! - Ji tarsi atitraukė ranką, ištiesusi 
pirštus. Skirtumas tik toks, kad Bobis jau žinojo, ko laukti. 

- Iš kur tu žinai? - paklausė jis. - Tu tiek apie jį primelavai, kad 
tiesos jau neprisimeni. 

Taip ir buvo. Jis pasižiūrėjo į jos mintis, ir Rendolo Garfildo 
ten nebuvo, tik dėžutė su jo vardu... vardu ir išblukusiu veidu, ku- 
ris praktiškai galėjo priklausyti kam tik nori. Į tą dėžutę Liza kro- 
vė viską, kas kėlė jai skausmą. Ji visiškai neprisiminė apie tai, kad 
vyrui patiko Džo Stefordo daina, neprisiminė (jeigu apskritai ka- 
da nors žinojo), kad Rendis Garfildas buvo mielas vaikinas, pasi- 
ruošęs atiduoti paskutinius marškinius. Tam jos dėžutėje vietos ne- 
buvo. Bobis nutarė, kad turėti tokią dėžutę - pasibaisėtina. 

- Jis išgėrusių nevaišino, - pasakė Bobis. - Tu apie tai žinojai? 

- Ką čia tauški? 

- Tu nepriversi manęs jo nekęsti... ir neleisiu daugiau daryti 
jo iš manęs. - Jis sugniaužė kumštį ir prispaudė prie smilkinio. - 
Aš nebūsiu jo vaiduoklis. Meluok sau kiek nori apie sąskaitas, ku- 
rių jis neva neapmokėjo, apie anuliuotą draudimo polisą ir visus 
nepilnus stretus, ant kurių jis užkibdavo, - tik man apie tai nešne- 
kėk. Gana! 

- Nedrįsk kelti prieš mane rankos, Bobi! Nedrįsk net pagalvoti! 

Atsakydamas jis pakėlė ir kairį kumštį. 

- Na, pirmyn. Nori man trenkti? Aš trenksiu tau atgal. Gausi 

daugiau nei gavai. Tik dabar pelnytai. Na! 

Ji sutriko. Bobis jautė, kaip įniršis gęsta taip pat staigiai, kaip 
ir sukilo, o jo vietą užima siaubinga tamsa. Toje tamsoje jis įžiū- 
rėjo baimę. Sūnaus baimę. Skausmo, kurį jis gali sukelti, baimę. 
Ne šiandien, ne... ir ne šitais purvinais mažo berniuko kumštukais. 
Bet maži berniukai virsta dideliais. 

Ir ar labai jis geresnis už mamą, jeigu gali žvelgti į ją iš viršaus 
ir atsikirtinėti? Tai kuo jis geresnis? Galvoje neapsakomas gargian- 
tis balsas klausė, ar nori grįžti namo, net jeigu tai reiškia, kad Te- 
das liks be jo. “Taip", - atsakė Bobis. “Dabar geriau supranti ją?" 
- paklausė Kemas, ir Bobis pasakė “taip". 

O kai mama pažino jo žingsnius ant laiptų, pirmąsias akimir- 
kas ją visą užvaldė meilė ir džiaugsmas. Tikra meilė ir džiaugsmas. 

Bobis atgniaužė kumščius. Pasilenkė, paėmė ją už rankos, vis 
dar iškeltos antausiui... nors ir neryžtingai. Ranka iš pradžių prie- 
šinosi, bet berniukas greitai veikė jos pasipriešinimą. Pabučiavo ją. 
Pasižiūrėjo į subjaurotą mamos veidą ir vėl pabučiavo jos ranką. 
Jis permatė ją kiaurai, bet nenorėjo to. Jis troško, kad langas jo są- 
monėje užsivertų, troško to šydo, dėl kurio meilė ne tik įmanoma, 
bet ir būtina. Kuo mažiau žinai, tuo daugiau tiki. 

- Aš tiesiog nenoriu dviračio, - pasakė jis. - Tik dviračio. Su- 
tarta? 

- Oko tu nori? - Jos balsas buvo neužtikrintas, rūškanas. - Ko 
tu nori iš manęs, Bobi? 

- Sklindžių, - atsakė jis. - Daug daug. Mirštu badu. 

Ji prikepė sklindžių abiems iki soties, po to abu pavakarieniavo 
vidurnaktį, susėdę prie virtuvinio stalo vienas prieš kitą. Jis užsi- 
spyrė padėti jai išplauti indus, nors jau buvo beveik pirma nakties. 
Kodėl gi ne? Juk rytoj į mokyklą nereikia, jis galės miegoti, kiek 
norės. 

Kol ji išleidinėjo vandenį iš plautuvės, o Bobis rinko peilius ir 
šakutes, Kolonijos gatvėje vėl suamsėjo Bauzeris, sveikindamas 
naują dieną. Bobio akys susidūrė su mamos, ir jie abu nusijuokė. 
Akimirką žinojimas buvo palaima. 


Jis atsigulė į lovą kaip įpratęs - ant nugaros, išskėtęs kojas į 
čiužinio kampus, bet dabar buvo kažkas ne taip. Jis juk visai be- 
ginklis, ir jeigu kas nors sumanys susimedžioti berniuką, užteks iš- 
šokti iš spintos ir nagu perdrėksti neapsaugotą pilvą. Bobis apsi- 

vertė ant šono ir pagalvojo: kur dabar Tedas? Jis ėmė apčiuopomis 
ieškoti erdvėje draugo, bet nieko nepajuto. Kaip anksčiau Chuli- 
ganseto gatvėje. Bobis mielai būtų apraudojęs Tedą, bet ašarų ne- 
buvo. Kol kas nebuvo. 

Lauke, pro tamsą prasiskverbė miesto laikrodžio dūžis - vienas 
vienintelis “b-o00-m!"* Bobis patikrino laikrodį ant stalelio ir įsi- 
tikino, kad jis rodo pirmą nakties. Gerai! 

- Jų čia nebėra, - ištarė vaikas. - Žemųjų žmonių Harviče ne- 
bėra. 

Jis miegojo ant šono, pritraukęs kelius prie krūtinės. Naktys, 
kai jis laisvai išsidrėbdavo ant nugaros, visam laikui baigėsi. 


XI. Vilkai ir Liūtai. Bobis muša. Policininkas Reiteris. 
Bobis ir Kerolė. Blogi laikai. Vokas 


Salas Džonas grįžo iš stovyklos įdegęs, tūkstantyje vietų su- 
kąstas uodų ir su milijonu istorijų... tik Bobis jų beveik nesiklau- 
sė. Tą vasarą ankstesnė sena lengva Bobio, Salo ir Kerolės drau- 
gystė baigėsi. Kartais jie trise eidavo į Sterling Hauzą, bet nuėję 
išsiskirstydavo savo reikalais. Kerolė su savo draugėmis užsirašė 
į dailiųjų amatų būrelį, softbolą ir badmintoną, o Bobis su Salu - 
į jaunųjų seklių ir, suprantama, beisbolo. 

Salas, kurio, kaip beisbolininko, įgūdžiai pastebimai sustiprėjo, 
buvo perkeltas iš Vilkų į Liūtus. Ir kai visi vaikai, važiuodami 
maudytis ir mokytis pažinti pėdsakus, susėsdavo senutėlio Sterling 
Hauzo sunkvežimio kėbule, Es-Džėjus su savo glaudėmis ir su- 
muštiniais popieriniame maišelyje vis dažniau sėsdavosi prie Ro- 
nio Olmkvisto ir Djuko Vendelo - vaikinų, su kuriais susidrauga- 
vo stovykloje. Jie pasakodavo tas pačias istorijas apie tai, kaip er- 
zindavo škotus ir siųsdavo mažius rinkti nuorūkų, kol Bobiui ėmė 
ausys linkti. Galėjai pagalvoti, kad Salas stovykloje praleido pen- 
kiasdešimt metų. 

Liepos ketvirtąją Vilkai ir Liūtai susitiko kasmetinėse varžy- 
bose. Per penkiolika metų po Antrojo pasaulinio karo Vilkai nebu- 
vo laimėję nė vienų iš tų rungtynių, bet 1960 metų susitikime jie 
bent davė padorų atkirtį - iš esmės Bobio Garfildo dėka. Net be Al- 
vino Darko pirštinės jis viduryje lauko pagavo kamuoliuką, atlikęs 
nuostabų šuolį. (Kai pakilo visiems plojant, sekundę pasigailėjo, 

kad ten nėra jo mamos - ji nevažiavo į kasmetinę šventę prie Kan- 
tono ežero.) 

Paskutinis padavimas Bobiui išpuolė per paskutinę Vilkų eilę 
paduoti. Jie atsilikinėjo dviem taškais. Bobis pasiuntė kamuoliu- 
ką toli į kairį lauką ir pasileidęs į pirmąją bazę išgirdo, kaip Es- 
Džėjus iš gaudytojo pozicijos burbtelėjo: “Geras smūgis, Bobai!" 
Smūgis išties buvo geras, bet jam reikėjo likti prie antrosios bazės, 
ojis nutarė surizikuoti. Trylikos nesulaukę vaikinai beveik niekad 
nesugebėdavo laiku grąžinti kamuoliuko, bet tą kartą Salo stovyk- 
los draugas Djukas Vendelas žaibišku smūgiu pasiuntė jį kitam 
“Vini" stovyklos draugui - Roniui Olmkvistui. Bobis žengė pasku- 
tinį žingsnį, bet pajuto, kaip Ronio pirštinė pliaukštelėjo per jo 
blauzdą sekundės dalimi anksčiau, negu jo batas palietė trečiosios 
bazės maišą. 

- Užribis! - riktelėjo pribėgęs teisėjas. Už šoninių linijų Liūtų 
draugai ir giminaičiai puolė isteriškai džiūgauti. 

Bobis atsistojo, aršiai spoksodamas į teisėją, dvidešimtmetį 
Serfing Hauzo vadovą su švilpuku ir cinko tepalo dėmėmis ant no- 
sies. 

- Aš pasiekiau! 

- Apgailestauju, Bobai, - tarė pienburnis, nustojęs vaidinti tei- 
sėją ir vėl tapęs paprastu vadovu. - Smūgis buvo geras, bėgimas 
dar geresnis, bet tu neištempei. 

- Ne! Tu papirktas! Kodėl tu papirktas? 

- Duok jam į kuprą, - riktelėjo kažkuris tėtušis. - Nėra čia ko 
kelti balsą! 

- Eik, Bobi. Atsisėsk, - paprašė vadovas. 

- Bet aš juk ištempiau! - užriko Bobis. - Garantuotai ištempiau! 
- Tada dūrė pirštu į tą, kuris rekomendavo išvaryti jį iš aikštės. - Jis 
tau sumokėjo, kad mes pralaimėtume? Tas riebus snukis, štai ten? 

- Liaukis, Bobi, - atsakė vadovas (kaip idiotiškai jis atrodė su 
kvaila kažkokios išsigimėliškos studentų brolijos kepuraite!). - 
Įspėju tave paskutinį kartą. 

Ronis Olmkvistas nusisuko, lyg jam būtų bjauru jų klausytis. 
Bobis ėmė nekęsti ir jo. 

- Tu nuteisėjavai, ir viskas, - pasakė jis. Ašaras, kutenančias 
akių kampučius, dar galėjo suvaldyti, bet ne virpantį savo balsą. 

- Užteks, - tarė vadovas. - Eik atsisėsti ir atvėsk... 

- Šiknius tu, štai kas! 


205 


Moteris, sėdėjusi netoli trečiosios bazės, aiktelėjo ir nusisuko. 

- Na, viskas, - abejingu balsu pareiškė vadovas. - Nešdinkis iš 
aikštės. Tuojau pat. 

Bobis atsitolino nuo trečiosios bazės, vilkdamas kojas, paskui 
apsisuko. 

- Tau paukštis nosį apšiko, o tu, kvailys, nepastebėjai. Nusiva- 
lytum ar ką! 

Jo mintyse tie žodžiai skambėjo juokingai, bet kai ištarė balsu, 
skambėjo kvailai, ir niekas nesijuokė. Salas sėdėjo apžergęs pa- 
grindinės bazės maišą, didelis kaip namas, rimtas kaip širdies smū- 
gis su savo gaudytojo šarvais. Vienoje rankoje maskatavo jo kau- 
kė, dešimtyje vietų suklijuota juoda lipnia juosta. Jis buvo raudo- 
bus Vilkas. Es-Džėjus pabuvo “Vini"? stovykloje, tąsė virves, iki 
vėlumos užsisėdėdavo prie stovyklos laužo, pasakodamas istorijas 
apie vaiduoklius. Jis bus Liūtas per amžius, ir Bobis jo nekentė. 

- Kas tau užėjo? - paklausė Salas, kai Bobis mynė pro šalį. Ant 
abiejų suolelių įsitvyrojo tyla. Visi vaikai žiūrėjo į jį. Kaip ir visi 
tėvai. Žiūrėjo kaip į šiukšlę. Bobis pagalvojo, kad taip greičiausiai 
ir yra. Bet ne dėl tos priežasties, apie kurią jie galvoja. 

“O tu atspėk, Es-Džėjau! Gal tu ir buvai stovykloje “Vini". O 
aš lankiausi ten, apačioje. Giliai giliai apačioje“. 

- Bobi? 

- Niekas man neužėjo, - atšovė jis, nepakeldamas galvos. - Nu- 
sispjaut. Aš išsikraustau į Masačiusetsą. Gal ten bus mažiau pa- 
pirktų kiaulių. 

- Paklausyk... 

- Užsičiaupk, - atsakė Bobis, nežiūrėdamas į Salą. Jis dėbso- 
jo į savo sportbačius. Dėbsojo į sportbačius ir sliūkino toliau. 


Liza Garfild neturėjo draugių (“Aš paprastas kopūstinukas, o 
ne aukštuomenės plaštakė“, - kartais sakydavo ji Bobiui), tačiau 
pirmus dvejus metus nekilnojamojo turto agentūroje ji neblogai 
sutarė su moterimi, vardu Maira Kolhaun (anot Lizos, jos tiko į po- 
rą, ėjo viena koja, buvo nustatytos ant tos pačios bangos ir taip to- 
liau, ir panašiai). Tuo metu Maira buvo Dono Bidermeno sekreto- 
rė, o Liza - bendra sekretorė visiems agentams, užrašinėjo jų naujų 
klientų adresus, virė kavą, spausdino laiškus. 1955 metais Maira 
staiga išėjo iš agentūros nieko nepaaiškinusi, ir Liza buvo paaukš- 

tinta, 1956 metais tapo misterio Bidermeno sekretore. 

Liza su Maira nepaleido viena kitos iš akių - keitėsi atvirutė- 
mis, kartais ir laiškais. Maira (kuri buvo, pasak Lizos, mergaujanti 
dama) išsikraustė į Masačiusetsą ir atidarė savo pačios nedidelę 
nekilnojamojo turto firmelę. 1960 metų gale Liza parašė jai, klaus- 
dama, ar negalėtų tapti jos partnere - pradžioje, žinoma, jaunesnią- 
ja, - firmoje “Konektikuto pagalba nekilnojamojo turto klausi- 
mais“. Ji galėtų įdėti šiokį tokį kapitalą; žinoma, nedidelį, bet vis 
dėlto trys tūkstančiai penki šimtai dolerių ne niekai. 

Galbūt mis Kolhaun buvo patekusi į tas pačias girnas kaip jo 
mama, o gal ir ne. Svarbiausia, kad Maira atsakė teigiamai ir net- 
gi atsiuntė jai puokštę, o Liza pirmą kartą per paskutines savaites 
pasijuto laiminga. Galbūt pirmąsyk iš tikrųjų laiminga per daugybę 
metų. Bet svarbiausia buvo tai, kad jie turėjo persikelti iš Harvi- 
čo į Denverį Masačiusetse. Jie persikels rugpjūtį, kad Liza spėtų 
įtaisyti savo Bobį, savo pritilusį ir vis dažniau paniurusį sūnelį į 
naują mokyklą. 

O Lizos Garfild Bobiui reikėjo baigti vieną reikalą prieš išva- 
žiuojant iš Harvičo. 


Jis buvo per mažas amžiumi ir ūgiu, kad atvirai padarytų tai, 
ką reikėjo padaryti. Teks veikti atsargiai ir niekšiškai. Kad niek- 
šiškai, Bobiui nekliudė: jį vis labiau traukė Odžio Merfio arba 
Rendolfo Skoto, atliekančių žygius dieniniuose kino seansuose pa- 
vyzdys, be to, kai kas nusipelnė, kad būtų užpultas iš pasalų: tegu 
pats pajunta, ką tai reiškia. Pasalai jis pasirinko medžius, po ku- 
riais Kerolė jį nusivedė tą dieną, kai jis paleido dūdas, - pačią ge- 
riausią vietą sulaukti, kai Garis Dulinas, senasis ponas Robinas 
Hudas, prajos ištikimu žirgu miško takeliu. 

Garis uždarbiavo “Bet kokioje bakalėjoje". Bobis seniai tai ži- 
nojo - matė jį, kai eidavo su mama apsipirkti. Ir dar Bobis matė, 
kaip Garis grįždavo namo baigęs darbą trečią valandą. Paprastai 
Garis traukdavo su kokiu nors bičiuliu, kartais su keliais. Dažniau- 
siai su Ričiu O'Mira. Vilis Širmenas tarsi dingo iš Robino Hudo 
gyvenimo - kaip Salas beveik išnyko iš Bobio gyvenimo. Bet, vie- 
nas ar ne, Garis visuomet keliaudavo namo per Gerovės parką. 

Bobis įprato užsukti ten antroje dienos pusėje. Dabar, kai pa- 
sidarė tikrai karšta, beisbolą žaisdavo tik ryte, ir trečią valandą 
“A", “B" ir “C"laukai visiškai ištuštėdavo. Anksčiau ar vėliau Ga- 

ris praeis tuos tuščius laukus be savo šaunių bičiulių. O kol kas 
Bobis kiekvieną dieną tarp trijų ir keturių slapstėsi tarp medžių, 
ten, kur išsiverkė, padėjęs galvą ant Kerolės kelių. Kartais jis skai- 
tydavo. Knyga apie Džordžą ir Lenį jį pravirkdė. “Vaikinai kaip 
mes, kurie dirba rančoje, tai patys vienišiausi vaikinai pasaulyje". 
Štai, ką apie tai manė Džordžas. “Vaikinams, kaip mes, gyvenime 
nėra prošvaisčių". O Lenis manė, kad jie turės fermą ir veis triu- 
šius, bet Bobis dar gerai neįpusėjęs suprato, kad Džordžas ir Le- 
nis neturės nei fermos, nei triušių. Kodėl? O todėl, kad žmonės turi 
kažką medžioti. Suranda kokį nors Ralfą, paršą arba kvailą galiū- 
ną Lenį ir pavirsta žemaisiais žmonėmis. Užsivelka geltonus savo 
lietpalčius, nusmailina lazdą iš abiejų galų ir eina medžioti. 

“Bet vaikinai kaip mes kartais atsiima savo, - pagalvojo Bobis, 
laukdamas dienos, kai Garis eis vienas. - Kartais jie atsiima". 

Ta diena tapo rugpjūčio šeštoji. Garis neskubėdamas žingsnia- 
vo per parką Plačiosios ir Gerovės gatvių link vis dar apsirengęs 
raudoną “Bet kokios bakalėjos“ liemenę - na ir išsigimėlis! - ir niū- 
niavo kažką panosėje balsu, nuo kurio visi varžtai išsilydytų. 
Stengdamasis nešnarinti tankiai augančių medžių šakomis Bobis 
užėjo jam iš nugaros, be garso žengdamas takeliu, ir užsimojo be- 
isbolo lazda tik tada, kai visai priartėjo. O užsimodamas prisimi- 
nė Tedo žodžius: “Trys berniukai prieš vieną mergaitę. Vadinasi, 
jie manė, kad tu liūtė". Liūtas buvo Salas, o Salo tada čia nebuvo, 
nėra jo ir dabar. O iš nugaros prie Gario Dulino sėlina net ne Vil- 
kas. Jis tiesiog hiena, tai kas? Argi Garis nusipelnė ko nors geriau? 

“Ne", - pagalvojo Bobis ir užsimojo lazda. Ji nusileido su to- 
kiu smagiu smūgiu, kokiu prie Kantono ežero jis numušė trečiąjį 
kamuoliuką toli į kairį lauką. Bet smūgis per Garį buvo dar gardes- 
nis. 

Vaikinas suinkštė iš skausmo bei netikėtumo ir žnektelėjo ant 
žemės. Kai apsivertė ant šono, Bobis trenkė lazda per kairę jo koją 
- tiesiai žemiau kelio. 

- Oooouuuuuch! - suvaitojo Garis. Buvo labai malonu girdė- 
ti, kaip Garis dejuoja, - tikra palaima. - Oooouuuuuch! Skauda! 
Skaaauda! 

“Negalima leisti jam atsistoti, - mąstė Bobis, šaltai rinkdamas 
vietą kitam smūgiui. - Jis dvigubai didesnis už mane. Jeigu nepa- 
taikysiu bent vieną kartą ir leisiu pakilti, jis sudraskys mane į sku- 
tus. Po galais, nudės!" 

Garis bandė šliaužti, žerdamas sportbačiais takelio žvyrą, pa- 
likdamas dryžį užpakaliu, ramstydamasis alkūnėmis. Bobis užsi- 
mojo ir kirto lazda jam per pilvą. Garis mėšlungiškai iškvėpė, jo 
alkūnės sulinko, tada visu ilgiu išsitiesė ant nugaros. Jo žvilgsnis 
buvo apdujęs, akys saulėje blizgėjo ašaromis. It raudoni kankorė- 
žiai pūpsojo spuogai. Jo lūpos - piktai ir kietai suspaustos tądien, 

- Oouuuch, užtenka, pasiduodu, pasiduodu. Die-e-eve! 

“Jis manęs nepažino, - suprato Bobis. - Saulė šviečia jam į 
akis, ir jis nežino, kas jį muša". 

Bet to neužteko. “Nepatenkinama, vaikinai! - taip sakydavo 
“Vini" stovyklos vadovai po sanitarinio namelių patikrinimo. Bo- 
biui apie tai papasakojo Salas, tik jam buvo visai neįdomu, nusi- 
spjauti ant sanitarinių patikrinimų ir krepšelių iš karoliukų. 

O į šitai jis nespjaus, šiukštu! Jis pasilenkė prie pat iškreipto 
Gario veido. 

- Prisimeni mane, Robinai Hudai? - paklausė jis. - Prisimeni 
mane, a? Aš juk Malteks-Beibis. 

Garis nustojo inkšti. Jis įsmeigė akis į Bobį, pagaliau jį paži- 
nęs. 

- Aš tau... parodysiu, - sugebėjo išlementi jis. 

- Nieko, šikniau, tu man neparodysi, - atšovė Bobis. Garis ban- 
dė pastverti jį už kulkšnies, bet Bobis iš visų jėgų spyrė jam į šon- 
kaulius. 

- Ouuuuch! - suriko Garis Dulinas, grįžęs prie ankstesnio žo- 
dyno. Na ir šlykštus! Išgama visame gražume. “Ko gero, man la- 
biau skauda, negu tau, - pagalvojo Bobis. - Su kedais spardosi tik 
idiotai". 

Garis persivertė ant kito šono. Kai jis šiaip taip pakilo ant ke- 
lių, Bobis užsimojo kaip baigiamajam smūgiui ir driokstelėjo sker- 
sai Gario užpakalio. Garsas toks, lyg daužant storą kilimą - nuos- 
ta-bus garselis! Tą akimirką patobulintų tik misteris Bidermenas, 
besiraičiojantis ant šito takelio. Bobis tiksliai žinojo, kur pavaišin- 
tų jį lazda. 

Tačiau pusė bandelės geriau negu nieko, bent jau taip mėgo sa- 
kyti jo mama. 

- Čia tau už Gerber-Beibę, - pasakė Bobis. Garis vėl tysojo ant 
tako ir bliovė. Iš nosies tekėjo tiršti žali snargliai. Viena ranka jis 
bandė pasitrinti nutirpusią sėdynę. 

Bobio kumščiai vėl sugniaužė cilindrinę beisbolo lazdos ran- 
keną. Jis norėjo nuleisti ją ne ant Gario blauzdos, ne nugaros, o 
Gario galvos. Norėjo išgirsti, kaip trakšteli Gario kaukolė, juk be 
jo pasauliui bus tik lengviau, taip? Airiškas mėšlas. Žemasis... 

“Užteks, Bobi, - pasigirdo galvoje Tedo balsas. - Užteks. Su- 
sitvardyk. Suimk save į rankas". 

- Paliesi ją dar kartą, aš tave užmušiu, - įspėjo Bobis. - Palie- 
si mane dar kartą, ir aš padegsiu tavo namus. Prakeiktas sutrauka. 

Sakydamas tai jis pritūpė prie Gario. Po to atsitiesė, apsidairė 
ir nuėjo. Kai pusiaukelėje Plačiojoje gatvėje jis susitiko Sigsbi 
dvynukes, jau linksmai švilpiniavo. 


duris policininkams. Pirmasis pasirodė policininkas Reimeris, sto- 
rulis jų įgaliotinis, kuris vaikus kartais pavaišindavo riešutais, nu- 
pirktais parke. Kai Reimeris paskambino į Plačiosios gatvės 149 
namo duris rugpjūčio šeštosios vakare, jis neatrodė labai linksmas. 
Su juo buvo Garis Dulinas, kuris dar savaitę, jeigu ne daugiau, ga- 
lėjo sėdėti tik ant minkštasuolių, ir Gario mama, Merė Dulin. Garis 
užlipo į verandą kaip senis, laikydamasis rankomis už strėnų. 

Liza atidarė duris, Bobis stovėjo netoliese. Merė Dulin bedė į 
jį pirštu ir suriko: 

- Čia jis! Čia tas vaikiščias, kuris sudaužė mano Garį! Vykdy- 
kite savo pareigą! Suimkite jį! 

- Kas atsitiko, Džordžai? - pasiteiravo Liza. 

Policininkas Reimeris sutriko. Jis nukreipė žvilgsnį nuo Bobio 
(ūgis - metras šešiasdešimt septyni, svoris - mažiau nei penkiasde- 
šimt kilogramų) į Garį (ūgis - metras aštuoniasdešimt penki, svo- 
ris - aštuoniasdešimt). Didelėse, drėgnose jo akyse matėsi akivaiz- 
di abejonė. 

Garis Dulinas buvo kvailas, bet ne tiek, kad nesuprastų to 
žvilgsnio. 

- Jis manęs patykojo. Puolė mane iš nugaros. 

Reimeris pasilenkė prie Bobio, atsirėmęs putliomis rankomis 
su purpuriniais sąnariais į nudilusius savo uniforminių kelnių ke- 
lius. 

- Garis Dulinas, štai tas, tvirtina, kad tu sumušei jį parke, kai 
jis ėjo namo iš darbo. - Paskutinį žodį jis ištarė kažkaip taip “šdar- 
bo“, ir Bobis jį visam laikui įsidėmėjo. - Sako, kad pasislėpei, o ta- 

da patiesei jį beisbolo lazda. Jis net apsisukti nespėjo. Ką pasakysi, 
mielasis? Jis tiesą sako? 

Bobis, anaiptol ne kvailas, jau pasvėrė situaciją. Jis pasigailėjo, 
kad nepasakė Gariui parke, jog jie atsiskaitę ir reikalas baigtas. Jei- 
gu Garis prikiaulins Bobiui, tai Bobis papasakos viską apie tai, 
kaip jis ir jo draugeliai sumušė Kerolę, o tai atrodys kur kas rim- 
čiau. Bėda ta, kad Gario draugeliai tikrai neprisipažins, todėl prieš 
Kerolės žodžius bus Gario, Ričio ir Vilio žodžiai. Be to, Bobis nu- 
tylėjo tikėdamasis, jog Garis nenorės prisipažinti, kad jį sumušė 
dvigubai mažesnis vaikas. Prikąs liežuvį iš gėdos. Bet jis neprikan- 
do, ir, žiūrėdamas į siaurą misis Dulin veidą, į nepadažytas jos lū- 
pas ir įniršusias akis, Bobis suprato kodėl. Ji privertė sūnų papa- 
sakoti. Pjovė tol, kol tas prisipažino, aiškus reikalas. 

- Pirštu jo nepaliečiau, - tvirtai atsakė Bobis Reimeriui ir tai sa- 
kydamas žiūrėjo policininkui tiesiai į akis. 

Merė Dulin aiktelėjo iš nustebimo. Net Garis, kuriam melas 
per šešiolika metų tapo gyvenimo būdu, tarsi nustebo. 

- Meluoja ir nerausta! - suriko misis Dulin. - Leiskite, aš su juo 
pasikalbėsiu! Ištrauksiu iš jo tiesą, pamatysite! 

Ji išsiveržė į priekį. Reimeris atstūmė ją viena ranka neatsities- 
damas ir nė sekundei neatplėšdamas akių nuo Bobio. 

- O kodėl, mielasis, toks bulius, kaip Garis Dulinas, imtų versti 
bėdą ant tokio skruzdėliuko, jeigu tai ne tiesa? 

- Tu mano sūnaus buliumi nepravardžiuok! - sucypė misis Du- 
lin. - Dar mažai, kad šitas bailys jo vos mirtinai nesudaužė? Aš... 

- Užsičiaupk, - metė Bobio mama. Ji pravėrė burną pirmą kartą 
po to, kai paklausė policininko Reimerio, kas nutiko, ir jos balsas 
buvo mirtinai ramus. - Tegu jis atsako. 

- Jis širsta ant manęs nuo žiemos, štai kodėl, - atsakė Bobis 
Reimeriui. - Jie su dar keliais dideliais berniukais iš Sent Gabo vi- 
josi mane nuo kalno. Garis paslydo ant ledo, tėškėsi, visas permir- 
ko. Tada pasakė, kad man dar parodys. Man atrodo, nutarė, jog da- 
bar jam pavyks. 

- Meluoji viską! - subliovė Garis. - Tave visai ne aš vijausi, o 
Bilis Donahju! Čia ne... 

Jis nutilo ir apsidairė. Atrodo, pasakė kažką negerai - spren- 
džiant iš jo veido, po truputį ėmė suprasti per daug leptelėjęs. 

- Aš to nedariau, - pakartojo Bobis. Jis kalbėjo negarsiai, žiū- 
rėdamas Reimeriui į akis. - Net jeigu pabandyčiau prie tokio pri- 

siliesti, iš manęs šlapia vieta liktų. 

- Melagiai keliaus tiesiai į pragarą, - suriko Merė Dulin. 

- Kur tu buvai šiandien apie pusę keturių, Bobi? - paklausė po- 
licininkas. - Gali pasakyti? 

- Čia, - atsakė Bobis. 

- Misis Garfild? 

- Taip, - ramiausiai atsakė Liza. - Čia, su manimi visą dieną. 
Aš ploviau virtuvės grindis, o Bobis šveitė kriauklę. Mes netrukus 
išsikraustome, todėl noriu palikti čia tvarką. Bobis, suprantama, 
inkštė kaip visi berniukai, - bet viską padarė. Vėliau gėrėme arbatą 
su ledu. 

- Melagė! - suspigo Merė Dulin, bet Garis tik dėbsojo išvertęs 
akis. - Melagė be gėdos! - Ji puolė į priekį, tiesdama rankas Lizos 
Garfild pusėn. Ir vėl įgaliotinis nežiūrėdamas ją atstūmė. 

- Jūs man kaip prisaikdinta sakote, kad jis buvo su jumis? - pa- 
klausė policininkas Reimeris Lizos. 

- Kaip prisaikdinta. 

- Bobi, to jo nelietei? Duodi garbės žodį? 

- Garbės žodis. 

- Garbės žodis kaip prieš Dievą? 

- Garbės žodis. Kaip prieš Dievą. 

- Aš tave pasigausiu, Garfildai, - pažadėjo Garis. - Nusuksiu 
tavo raudoną... 

Reimeris atsigręžė taip staigiai, kad Garis, jeigu mama nebū- 
tų įsitvėrusi į parankę, būtų nugarmėjęs laiptais, pridėdamas prie 
savo mėlynių naujų. 

- Prikąsk savo kvailą liežuvį, - pasakė Reimeris, o kai misis 
Dulin prasižiojo kažką sakyti, policininkas dūrė į ją pirštu. - Ir jūs 
prikąskite, Mere Dulin. Jeigu jau užsimanėte kaltinti ką nors kū- 
no sužalojimu, tai pradėkite nuo savo trenkto vyro. Daugiau liudy- 
tojų atsirastų. 

Moteris įsmeigė į jį akis prasižiojusi, netverdama kailyje iš 
įsiūčio ir gėdos. 

Reimeris nuleido ranką su ištiestu pirštu, tarsi šis būtų apsun- 
kęs. Jis nusuko žvilgsnį nuo Gario su Mere verandoje ir pažvelgė 
į Garfildus. Tada pasitraukė nuo jų keturių, nusiėmė uniforminę 
kepurę ir nusišluostęs prakaitą nuo galvos vėl užsidėjo. 

- Kažkas prasmirdo Danų karalystėj, - pagaliau ištarė jis. - 
Kažkas čia riečia lenktyniaudamas su arkliu. 

- Jis... Tu... - kartu ištarė Garis ir Bobis, bet policininkas 
Džordžas Reimeris nenorėjo klausytis nei vieno, nei kito. 

- Gana! - suriaumojo jis taip, kad senučiukų porelė, išėjusi pra- 
sivaikščioti palei gatvę, sustojo ir atsigręžė. - Reikalas baigtas. Bet 
jeigu tarp jūsų kas nors tokio prasidės, - jis bedė pirštu į berniu- 
kus, - arba tarp jūsų, - parodė į motinas, - kažkam bus rūgštu. Kaip 
sakoma, kas turi ausis, teišgirsta. Gari, tu paspausi ranką Robertui 
ir pasakysi, kad viskas tvarkoje? Pasielgsi kaip dera vyrui?.. A! 
Taip ir maniau. Liūdna vieta šitas sumautas pasaulis. Eime, Duli- 
nai, aš jus palydėsiu. 

Bobis žiūrėjo, kaip visi trys leidosi iš verandos: Garis taip nuo- 
širdžiai stengėsi paryškinti savo šlubavimą, kad eisena priminė se- 
ną jūreivį. Ant tako misis Dulin netikėtai trenkė jam per sprandą. 

- Neapsimetinėk, bjaurybe! - pasakė ji, ir Garis nuėjo norma- 
liau, bet vis tiek šleivodamas į kairę. Bobiui pasirodė, kad krypuos 
jis ilgai. Žinoma, ilgai. Paskutinis smūgis lazda, atrodo, pataikė 
ten, kur reikia. 

Kai jie grįžo į butą, Liza taip pat ramiai pasakė: 

- Jis buvo vienas iš vaikigalių, kurie mušė Kerolę? 

- Taip. 

- Sugebėsi nepakliūti jam į akis, kol išvažiuosime? 

- Tikriausiai... 

- Na, ir gerai, - tarė ji ir staiga pabučiavo sūnų. O bučiuodavo 
ji itin retais atvejais. Ir tai buvo nuostabu. 


Likus nepilnai savaitei iki išsikraustymo - butas jau buvo pri- 
statytas kartoninių dėžių ir atrodė keistai tuščias, - Bobis parke pa- 
sivijo Kerolę Gerber. Priešingai nei paprastai, ji ėjo viena. Bobis 
daug kartų matė ją su draugėmis, bet tai ne tas pat. Visai ne tas. Ir 
štai ji visai viena, Bet kai draugė atsisuko per petį ir jos akyse pa- 
matė baimę, Bobis suprato, jog visą laiką Kerolė vengė jį susitik- 
t. 

- Bobi, kaip laikaisi? 

- Nežinau, - atsakė jis. - Tikriausiai normaliai. Seniai tavęs ne- 
mačiau. 

- Tu juk neužeini pas mane. 

- Taip, - sutiko jis. - Taip, aš... - O kas toliau? Ką jis gali pri- 
durti? - Aš buvau labai užsiėmęs, - burbtelėjo jis. 

- A! Aha. - Bobis pakęstų jos priekaištus. Bet žiūrėti, kaip 

draugė slepia savo baimę, jis negalėjo. Kerolė jo bijo. Lyg pikto 
šuns, kuris gali įkąsti. Bobis jau įsivaizdavo, kaip puola ant ketu- 
rių ir ima loti. 

- Aš išvažiuoju. 

- Salas man sakė. Tik nežinojo kur. Jus lyg ir nebedraugauja- 
te. 

- Taip, - atsakė Bobis. - Atrodo. - Jis kyštelėjo ranką į kišenę 
ir ištraukė sulankstytą mokyklinio sąsiuvinio lapą. Kerolė nedrą- 
siai pažiūrėjo į lapelį, pakėlė ranką ir tuoj ją vėl nuleido. 

- Čia tik mano adresas, - paaiškino Bobis. - Mes išsikeliame į 
Masačiusetsą, į kažkokį Denverį. 

Bobis vėl ištiesė raštelį, bet Kerolė vėl jo nepaėmė, ir jam no- 
rėjosi pravirkti. Jis prisiminė, kaip jie sėdėjo pačiame Apžvalgos 
Rato viršuje - tarsi ant paties saulės apšviesto pasaulio stogo. Jis 
prisiminė rankšluostį, išsiskleidusį lyg sparnai, šokančias pėdas su 
mažais lakuotais nagučiais ir kvepalų aromatą. “Ji šoka čia-čia", 
- gretimame kambaryje dainavo Fredis Kenonas, ir tai buvo Kero- 
lė, tai buvo Kerolė, tai buvo Kerolė. 

- Maniau, gal parašysi, - pasakė jis. - Man naujame mieste tik- 
riausiai bus liūdna ir šiaip. 

Pagaliau Kerolė paėmė raštelį ir net nepažiūrėjusi įsikišo į šor- 
tų kišenėlę. “Ko gero, išmes, kai grįš namo", - pagalvojo Bobis. 
Bet jam buvo tas pat. Šiaip ar taip raštelį ji paėmė. Pasitarnaus kaip 
tramplinas tais atvejais, kai reikės nukreipti savo mintis... jis spėjo 
įsitikinti, jog taip atsitinka ne tik tuomet, kai netoliese žemieji 
žmonės. 

- Salas sakė, kad tu pasikeitei. 

Bobis nepratarė nė žodžio. 

- Ir kiti taip sako. | 

Bobis tebetylėjo. 

- Tu sumušei Garį Duliną? - paklausė ji ir šaltais pirštais su- 
spaudė Bobio riešą. - Tu? 

Bobis lėtai linktelėjo. 

Kerolė apkabino jį per kaklą ir taip stipriai pabučiavo, kad jų 
dantys kaukštelėjo vienas į kitą. O lūpos išsiskyrė garsiai pliaukš- 
telėdamos. Bobis tik po ketverių metų pabučiavo mergaitę į lū- 
pas... ir niekad gyvenime kita nebučiavo jo taip. 

- Jėga! - tyliai, bet karštai ištarė ji. Beveik iškošė. - Jėga! 

Ir nubėgo Plačiąja gatve. Tik sumirgėjo per vasarą įdegusios 

jos kojos, apdraskytos nuo pasivaikščiojimų ir žaidimų. 

- Kerole! - riktelėjo Bobis jai įkandin. - Kerole, palauk! 

Ji bėgo tolyn. 

- Kerole, aš tave myliu! 

Tada ji sustojo... O gal tiesiog iššoko iš Gerovės aveniu ir su- 
stojo praleisti mašinų. Tačiau ji vis tiek valandėlę pastovėjo nulei- 
dusi galvą, tada atsigręžė. Jos akys išsiplėtė, lūpos prasivėrė. 

- Kerole! 

- Man reikia namo, reikia paruošti salotas, - atsakė ji ir pabė- 
go nuo jo. Pralėkė gatvę, išlėkė iš jo gyvenimo neatsigręžusi an- 
trą kartą. Gal taip ir buvo geriau. 

Jie su mama persikraustė į Denverį. Bobis pradėjo mokytis 
Denverio mokykloje, susirado draugų - ir priešų kelis kartus dau- 
giau. Prasidėjo muštynės, netrukus ėmė praleidinėti pamokas. Gra- 
foje “Pastabos" pirmojoje charakteristikoje misis Rivers rašė: “Ro- 
bertas nepaprastai gabus vaikas. Be to, jis labai nuskriaustas psi- 
chologiškai. Ar negalėtume užeiti pas mane, misis Garfild?“ 

Misis Garfild užėjo, ir misis Garfild padėjo, kiek galėjo sau 
leisti, tačiau apie daug ką reikėjo nutylėti: apie Providensą, vieną 
skelbimą apie pradingusį šunį, apie tai, iš kur ji gavo pinigų, ku- 
riais apmokėjo savo padėtį firmoje ir naująjį gyvenimą. Jos suta- 
rė, kad Bobis kenčia nuo pereinamojo amžiaus sunkumų, be to, jis 
ilgisi Harvičo ir savo draugų. Bet laikui bėgant viskas susitvarkys. 
Kitaip ir būti negali: jis juk labai gabus, daug žadantis berniukas. 

Lizai gerai sekėsi naujas nekilnojamojo turto agentės vaidmuo. 
Bobiui sekėsi literatūra (gavo aukščiausią įvertinimą už rašinį, ku- 
riame lygino Steinbeko “Apie peles ir žmones" bei Goldingo “Mu- 
sių valdovą"), bet vos vilkosi visuose kituose dalykuose. Jis pra- 
dėjo rūkyti. 

Kerolė vis dėlto retkarčiais jam parašydavo - ateidavo nedrą- 
sūs, beveik drovūs laiškai, kuriuose pasakojo apie mokyklą ir apie 
drauges, apie savaitgalio kelionę į Niujorką su Rionda. Laišką, ku- 
ris atėjo 1961 kovą (ji visuomet rašė ant popieriaus su plačiomis 
paraštėmis, ant kurių šokinėjo pliušiniai meškiukai), baigė sausas 
post scriptum: “Man atrodo, mano mama ir tėtis skiriasi. Jis įsimy- 
lėjo dar vieną “kalę", o ji tiktai verkia." Tačiau paprastai ji laikė- 
si linksmesnių temų: mokosi sukti lazdą komandos palaikymo gru- 
pėje; gimtadieniui gavo dovanų naujas pačiūžas; jai vis dar patinka 
Fabianas, nors Ivona su Teina negali jo pakęsti; ją pakvietė į tvisto 

vakarėlį ir visą vakarą ji prašoko neatsisėdusi. 

Atplėšdamas kiekvieną jos voką ir traukdamas laišką Bobis 
galvodavo: “Čia paskutinis, daugiau ji man nerašys... Tokiame 
amžiuje ilgai nesusirašinėja, nors ir žada. Per daug viskas nauja. 
Laikas bėga taip greitai. Per daug greitai. Ji pamirš mane." 

Bet jis jai nepadės. Gavęs eilinį laišką jis tuoj sėsdavo rašyti 
atsakymą. Pasakojo jai apie namą Bruklaine, kurį mama pardavė 
už dvidešimt penkis tūkstančius - ir komisinių gavo pusę savo pus- 
mečio atlyginimo. Jis pasakojo jai apie literatūros rašinio įvertini- 
mą. Pasakojo apie savo draugą Morį, kuris moko jį žaisti šachma- 
tais. Jis nepasakojo, kad su tuo pačiu Moriu kartais keliauja dvi- 
račiais (Bobis vis tiek sutaupė dviračiui) mušti langų, lėkdami pro 
nušiurusius namus Plimuto gatve ir mėtydami pintinėlėse sukaup- 
tus akmenis. Praleido pasakojimą apie tai, kaip pasiūlė misteriui 
Harliui, mokyklos direktoriaus pavaduotojui, pabučiuoti jo rausvą 
užpakalį, o misteris Harlis plojo delnu jam per veidą ir pavadino 
pačiu akiplėšiškiausiu snargliumi. Jis neprisipažino, kad ėmė va- 
giliauti parduotuvėse ar kad keturis penkis kartus buvo girtas (vie- 
ną kartą prisigėrė su Moriu, kitus kartus vienas) arba kad retsykiais 
nueina prie geležinkelio bėgių ir svarsto, ar nebūtų protingiausia 
palįsti po “Vakarinio kranto" ekspresu. Dyzelinių degalų kvapas, 
ant tavo veido krenta šešėlis - ir viso gero. Nors, gali būti, ne taip 
greitai. 

Kiekvienas jo laiškas Kerolei baigdavosi vienodai: 


Labai nuoboDžiaujantis be tavęs 


“Cavo Draugas 
"Bobis. 


Praeidavo savaitės, neatnešusios nė vieno laiško - jam, - po to 
pasirodydavo vokas su širdutėmis ir meškiukais, su naujais pasa- 
kojimais apie čiuožinėjimą rogutėmis ir šokius grojant orkestrui, 
apie naujus batelius ir tai, kaip ji nesugeba įveikti dešimtainių 
trupmenų. Kiekvienas laiškas buvo tarsi dar vienas švogždžiantis 
mylimo Žmogaus atokvėpis, kai gyvenimo galas jau visai arti. Dar 
vienas atodūsis. Netgi Salas parašė jam kelis laiškus. Paskutinis at- 
ėjo 1961 metų pradžioje, bet Bobis be galo nustebo ir susigraudi- 
no, kad Salas apskritai jam parašė. Vaikiškai stambioje rašyseno- 
je ir krūvoje rašybos klaidų Bobis įžiūrėjo greitą geraširdžio vai- 

kino gimimą, vaikino, kuris taip pat džiugiai žais aikštelėje, kaip 
guldys į lovą merginas iš palaikymo komandos; vaikino, kuris taip 
pat lengvai klaidžios skyrybos džiunglėse, kaip ir veršis pro prie- 
šininkų komandos saugus. Bobiui net atrodė, kad jis mato vyrą, 
kuris laukia Salo septintajame ar aštuntajame dešimtmetyje, lau- 
kia, kaip laukia iškviesto taksi: mašinų pardavimo agentą, kuris lai- 
kui bėgant atidarys savo verslą - žinoma, “Garbingasis Džonas" - 
“Garbingojo Džono “Ševrolė". Jis bus su storu pilvu, užvirtusiu 
ant diržo ir turės daugybę lentelių ant kontoros sienos, jis treniruos 
jaunuosius sporto mėgėjus, o kiekvieną kalbą į potencialius pirkė- 
jus pradės žodžiais “Va, paklausykite, vaikinai“, jis lankysis baž- 
nyčioje, žygiuos paraduose per šventes, dalyvaus miesto tarybos 
veikloje ir panašiai. Geras bus gyvenimas, nutarė Bobis, ferma ir 
triušiai vietoj lazdos, nusmailintos iš abiejų galų. Nors pasirodė, 
kad Salo vis dėlto laukė nusmailinta lazda, laukė Dong Ha provin- 
cijoje su senutėle mamasan, ta, kuri visuomet netoliese. 


Bobiui buvo keturiolika, kai faras sustabdė jį prie krautuvėlės 
su dviem alaus (“Naraganset") pakuotėmis po šešis butelius kiek- 
vienoje ir trimis cigarečių blokais (žinoma, “Česterfil" - dvidešimt 
vieno tabako mišinys dovanoja nepaprastą galimybę mėgautis dū- 
mu). Tai buvo baltapūkis mentas iš “Prakeiktųjų kaimo". 

Bobis paaiškino jam, kad jis niekur nesilaužė: tiesiog užpaka- 
linės durys buvo atidarytos, ir jis paprasčiausiai užėjo. Bet kai fa- 
ras pašvietė žibintuvėliu į spyną, paaiškėjo, kad ji kabo kreivai, be- 
veik įstumta į sutrešusį medį. “O čia kas?" - paklausė faras, ir Bo- 
bis patraukė pečiais. Sėdėdamas mašinoje (Bobiui jis leido sėstis 
ant priekinės sėdynės šalia savęs, bet nuorūkos nedavė, kai tas pa- 
prašė), faras ėmė pildyti protokolą ant kartoninio aplanko. Jis pa- 
klausė paniurusio lieso berniuko, kuo jis vardu. Ralfas, atsakė Bo- 
bis. Ralfas Garfildas. Bet kai jie sustojo priešais namą, kur dabar 
jis gyveno su mama (jie turėjo visą namą: ir viršutinį, ir apatinį 
aukštą - nes reikalai sekėsi neblogai), Bobis prisipažino policinin- 
kui, kad pamelavo. 

- Iš tikrųjų aš Džekas, - tarė jis. 

- Nejaugi? - paklausė baltapūkis faras iš “Prakeiktųjų kaimo". 

- O taip, - linktelėjo Bobis. - Džekas Meridju Garfildas. Tai aš. 


Laiškai nuo Kerolės Gerber nustojo eiti 1963 metais - tais pa- 

čiais, kai Bobį pirmą kartą išmetė iš mokyklos ir kuriais jis pirmą 
kartą apsilankė Bedforde - Masačiusetso nepilnamečių pataisos 
įstaigoje. Priežastis, dėl ko jis ten atsidūrė - tai penkios cigaretės 
su marihuana - “linksmosios lazdelės", kaip jie su draugeliais va- 
dino. Bobiui priteisė devyniasdešimt dienų, bet paskutines trisde- 
šimt numetė dėl pavyzdingo elgesio. Jis ten perskaitė daugybę 
knygų. Vaikinai pavadino jį Profesoriumi. Bobis nesipriešino. 

Kai išėjo iš pataisos namų, policininkas Grendelas iš Denve- 
rio nepilnamečių reikalų skyriaus - užsuko pas juos ir paklausė, ar 
Bobis pasiruošęs išsukti iš blogo kelio į teisingą. 

Bobis atsakė, kad pasiruošęs: jis gavo gerą pamoką ir kurį laiką 
viskas, atrodė, ėjo gerai. Bet 1964 metų rudenį jis sumušė vieną 
berniuką taip smarkiai, kad jį teko vežti į ligoninę, ir kurį laiką ne- 
buvo aišku, ar jis neliks luošas. Berniukas atsisakė atiduoti Bobiui 
savo gitarą, todėl Bobis sudaužė jį ir atėmė instrumentą. Bobis -gro- 
joja (ne itin vykusiai) savo kambaryje, kai pasirodė policininkas. 
Lizai Bobis paaiškino, kad gitarą (akustinę, “Silverston") jis pir- 
ko lombarde. 

Liza verkė tarpduryje, kai policininkas Grendelas vedė Bobį į 
policijos automobilį prie šaligatvio. 

- Jeigu nesiliausi, aš nusiplaunu rankas! - riktelėjo ji pridur- 
mui. - Aš nejuokauju: nusiplausiu, ir viskas! 

- Plaukis, - atšovė jis, lįsdamas į kabiną. - Nusiplauk dabar, 
mama, sutaupysi laiko. 

Pakeliui pareigūnas Grendelas tarė: 

- O aš maniau, kad iš negero kelio perėjai ant teisingo, Bobi. 

- Aš irgi taip maniau, - atsakė Bobis. Šį kartą Klopomore jis 
praleido šešis mėnesius. 


Kai išėjo, pardavė nemokamą savo bilietą, o namo parsigavo 
pakeleivingomis mašinomis. Kai įėjo pro duris, mama neišėjo su 
juo pasisveikinti. 

- Tau laiškas, - pasakė ji iš tamsaus miegamojo. - Ant tavo sta- 
lo. 

Vos tik Bobis pamatė voką, širdis ėmė daužytis krūtinėje. Nei 
širdučių, nei meškiukų - ji jau išaugo iš jų, - bet Kerolės braižą jis 
iškart pažino. Bobis griebė laišką ir atplėšė voką. Viduje buvo po- 
pieriaus lapelis - su nupjautomis paraštėmis - ir mažesnis vokas. 
Bobis greitai perskaitė Kerolės laiškelį - paskutinį, kurį gavo iš jos. 

Mielas Bobi/ 

Kaip gyveni? Das mane viskas gerai. “Tau atėjo kai kas 
nuo seno tavo Draugo, to, kuris tada sugydė man petį. /Jis atėjo 
mano adresu, nes, greičiausiai, taco adreso jis nežinojo. DDėjo 
vaštelį su prašymu persiųsti jį tau. Stai! Linkėjimai taoo ma- 
mai. 

Kerolė 


Jokių naujienų apie jos pasiekimus palaikymo grupėje. Jokių 
žinių apie tai, kaip sekasi matematika. Ir nieko apie berniukus, nors 
Bobis neabejojo, kad Kerolė turėjo jų ne vieną. 

Jis paėmė užklijuotą voką drebančiomis rankomis, o širdis su- 
dunksėjo dar stipriau. Voko priekyje minkštu pieštuku buvo išve- 
džiotas tik vienas žodis. Jo vardas. Bet raštas buvo Tedo, jis kaip- 
mat pažino. Bobio burna perdžiūvo, ir nejausdamas, kad akys pri- 
sipildė ašarų, vaikinas atplėšė voką. Tiksliau, vokelį, kokiuose pir- 
maklasiai siunčia pirmąsias savo atvirutes per Valentino dieną. 

Iš voko išsiveržė aromatas, už kurį malonesnio Bobis nebuvo 
uostęs. Jis nevalingai prisiminė mamą, kai buvo dar visai žirniu- 
kas, - jos kvepalų, dezodoranto ir tepalo, kurį ji įsitrindavo į plau- 
kus aromatą. Ir dar jis prisiminė Gerovės parko kvapus vasarą, ir 
kaip kvepėjo knygų lentynos Harvičo viešojoje bibliotekoje. Aša- 
ros išsiveržė iš jo akių ir nutekėjo skruostais. Bobis jau įprato jaus- 
tis visai senas, ir jausmas, kad jis vėl jaunas, buvo baisus, stulbi- 
nantis šokas. 

Nebuvo nei laiško, nei raštelio - apskritai nieko. Kai Bobis ap- 
vertė voką, ant jo rašomojo stalo pabiro rožių žiedlapiai, nepapras- 
tai tamsūs, aksominiai žiedlapiai. 

“Širdies kraujas" - pagalvojo jis susijaudinęs nežinia kodėl, ir 
pirmą kartą po daugelio metų prisiminė, kaip galima išjungti sąmo- 
nę, uždaryti ją namų arešto. Nespėjo pagalvoti apie tai, kai paju- 
to, kad jo mintys garuoja. Rožių lapeliai raudonavo ant subraižy- 
to jo stalo it rubinai, it paslėpta šviesa, besiveržianti iš užslėptos 
pasaulio širdies. “Ne tik vieno pasaulio, - pagalvojo Bobis. - Ne tik 
vieno. Yra ir kitų pasaulių be šito, milijonai pasaulių, ir visi jie su- 
kasi ant Bokšto ašies". 

Vėliau jam toptelėjo: “Jis vėl paspruko nuo jų. Ir vėl yra lais- 

Žiedlapiai nepaliko abejonių. Tai buvo visi “taip", kokių kam 
nors galėjo prireikti. Visi “galima", visi “gali"', visi “tai tiesa". 

“Aukštyn-žemyn, tik pirmyn, vienur kitur, žiūrėki kur", - pa- 
galvojo Bobis žinodamas, kad girdėjo tuos žodžius anksčiau, bet 
neprisimindamas kur, ir nesuprasdamas, kodėl staiga juos prisimi- 
nė. Bet tai ir neįdomu. 

Tedas laisvas. Ne šitame pasaulyje ir ne šitame laike - šį kar- 
tą jis paspruko kur nors kitur... į kokį kitą pasaulį. 

Bobis sušlavė lapelius - kiekvienas buvo tarsi mažutis šilkinis 
pinigėlis. Jie lyg kraujas užpildė jo saują. Bobis pakėlė juos prie 
veido, norėdamas paskęsti jų aromate. Tedas buvo juose. Tedas, 
kaip gyvas, su gunktelėjusia figūra, baltais, lengvais kaip kūdikio 
plaukais ir geltonomis dėmėmis, nikotino ištatuiruotomis ant de- 
šinės rankos smiliaus ir didžiojo pirštų. Tedas su popieriniais sa- 
vo maišeliais. 

Ir kaip tą dieną, kai nubaudė Garį Duliną už Kerolei suteiktą 
skausmą, Bobis išgirdo Tedo balsą. Bet tada tai buvo daugiau vaiz- 
duotė. O šį kartą, nutarė Bobis, balsas buvo tikras, įspaustas rožių 
žiedlapiuose ir paliktas juose jam. 

“Užteks, Bobi. Gana. Susilaikyk. Suimk save į nagą". 

Jis ilgai sėdėjo už rašomojo stalo, glausdamas rožių lapelius 
prie veido. Pagaliau, stengdamasis nė vieno neišmėtyti, jis sužėrė 
juos į vokelį ir užlenkė jį. 

“Jis laisvas. Jis... kažkur. Ir jis prisimena". 

- Jis prisimena mane, - ištarė Bobis. - Jis prisimena MANE. 

Tada pakilo, nuėjo į virtuvę ir įjungė virdulį. Po kurio laiko 
nuėjo į mamos kambarį. Liza gulėjo ant lovos su apatiniais, užkė- 
lusi kojas aukščiau, ir Bobis pamatė, kad mama sensta. Ji nusisu- 
ko, kai Bobis prisėdo šalia jos - berniukas, kursai dabar išaugo be- 
veik į suaugusį vyrą, - bet leido paimti už rankos. Jis laikė jos ran- 
ką, glostė ir laukė, kol ims švilpti virdulys. Netrukus Liza atsisu- 
ko ir pažvelgė į sūnų. 

- Ach, Bobi, - tarė ji. - Mes tiek visko sugadinome, tu ir aš. Ką 
mums daryti? 

- Tai, ką sugebėsime, - atsakė jis, glostydamas mamos ranką. 
Tada pakėlė prie lūpų ir pabučiavo ten, kur gyvenimo linija trum- 
pam susiliejo su širdies linija, o toliau išsiskyrė į skirtingas puses. 
- Tai, ką sugebėsime. 

1966: Ir mes kvatojomės, tiesiog negalėjome liaulis! 


SIRDYS ATLANTIDOJE 


Kai atvykau į Meino valstijos universitetą, ant senutėlio “Uni- 
versalo", kurį paveldėjau iš brolio, buferio dar puikavosi priklijuo- 
tas kvietimas balsuoti už Barį Goldvoterį - apdriskęs, išblukęs, bet 
dar įskaitomas: AuH,O-4-USA*. Kai palikau universitetą1970 me- 
tais, mašinos nebeturėjau. Bet turėjau barzdą, plaukus iki pečių ir 
kuprinę su užrašu: “RIČARDAS NIKSONAS - karo nusikaltėlis". 
Ženklelis mano džinsinio švarko atlape skelbė: “AŠ JUMS NE 
MYLIMAS SŪNUS*. Man regis - koledžas visuomet permainų 
metas: paskutiniai vaikystės traukuliai. Bet abejoju, kad permainos 
kada nors buvo tokio masto, su kokiu susidūrė studentai, įsikūrę 
studentų miesteliuose antroje septintojo dešimtmečio pusėje. Daž- 
niausiai mes beveik nekalbame apie tuos laikus, bet ne todėl, kad 
pamiršome juos, o todėl, kad kalba, kuria kalbėjome tada, praras- 
ta. Kai mėginu kalbėti apie septintąjį dešimtmetį, net kai bandau 
apie jį mąstyti, mane įveikia siaubas ir juokas. Matau į apačią pla- 
tėjančias kelnes ir batus su platformomis. Užuodžiu žolytės, smil- 
kalų ir mėtinės kramtomosios gumos kvapą. Ir girdžiu, kaip Dono- 
vanas Leičas dainuoja kerinčią ir kvailą dainą apie Atlantidą - ei- 
les, kurios ir dabar bemiegėmis naktimis man atrodo gilios. Kuo 
labiau senstu, tuo sunkiau atmesti kvailystes ir išsaugoti magiją. 
Man tenka priminti sau, jog tada buvome mažesni - tokie maži, 
kad galėjome gyventi spalvingus savo gyvenimus po grybų kepu- 
rėlėmis, tvirtai tikėdami, jog tai medžiai, prieglobstis nuo dengian- 
čio dangaus. Ir žinau, kad iš esmės čia nėra prasmės, bet tai viskas, 
ką sugebu: šlovė Atlantidai! 


2 


Paskutiniuosius savo metus universitete aš gyvenau ne bendra- 
butyje, o LSD kaimelyje, sutrešusiose trobelėse ant Stilvoterio 
upės kranto, bet kai įstojau į Meino universitetą 1966 metais, gy- 
venau Čemberlen Hole, viename iš trijų bendrabučių: Čemberle- 
nas (vyrų), Kingas (vyrų) ir Franklinas (moterų). Dar buvo valgyk- 


*Ang. Gold-water-four-USA (tariama panašiai kaip Goldvater for USA) - “Gold- 
voteris už JAV". 

la - Holiouk Holas - atokiau nuo bendrabučių, visai netoliese, ne 
daugiau kaip už ketvirčio mylios. Bet žiemos vakarais, kai traukė 
stiprus vėjas, o temperatūra nukrisdavo žemiau nulio, tas atstumas 
gerokai išsitempdavo. Tiek išsitempdavo, kad Holioukas gavo 
“Prerijų dvaro" pavadinimą. 

Universitete aš išmokau daug ko, ir mažiausiai visko - audito- 
rijose. Aš mokiausi bučiuoti merginą tuo pat metu maudamasis 
prezervatyvą (labai reikalingas menas, dažnai pamirštamas), vie- 
nu mauku išgerti alaus skardinę ir neatsirūgti, uždarbiauti laisvu 
metu (rašyti kursinius turtingesniems už mane vyrukams, o tokių 
buvo dauguma), nebūti respublikonu, nors esu kilęs iš senos jų pa- 
dermės, išeiti į gatves laikant virš galvos plakatą ir visa gerkle 
traukiant: “Viens, du, trys, nieks kariaut nenuvarys!" ir “Džonso- 
nai, kiek mūsiškių šią minutę nužudei?" Išmokau laikytis prieš vė- 
ją, kai paleisdavo ašarines dujas, o jeigu nepavykdavo - lėtai trauk- 
ti orą pro nosinę arba skarelę. Išmokau kristi ant šono, pritraukti 
kojas prie smakro, kai į darbą paleisdavo policijos lazdas, ir užsi- 
dengti pakaušį. Čikagoje 1968 metais aš išmokau, kad mentai gali 
išmušti iš tavęs visą mėšlą, kad ir kaip rangytumeisi ar dangstytu- 
meisi. 

Bet prieš išmokdamas visa tai aš pažinau pasitenkinimą “čir- 
vų“" pavojingumu. 

1966 metų rudenį šešiolikoje kambarių trečiajame Čemberlen 
Holo aukšte gyveno trisdešimt du studentai, o iki 1967 sausio de- 
vyniolika iš jų arba persikraustė į kitus bendrabučius, arba susimo- 
vė per egzaminus - tapo “čirvų" aukomis. Tą rudenį mus užpuolė 
“čirvai" kaip pats bjauriausias gripo virusas. Mano galva, trečia- 
jame aukšte imunitetą išsaugojo tik trys. Vienas buvo mano kam- 
bario draugas Natanas Hopenstendas. Antrasis buvo Deividas Duš- 
bornas (Dušas), aukšto seniūnas. Trečias - Stouklis Džonsas III, 
kuris netrukus Čemberleno gyventojams tapo geriau pažįstamas 
kaip Trauk-Trauk. Kartais man atrodo, kad noriu papasakoti apie 
Trauk-Trauk, o kartais, kad apie Skipą Kirką (netrukus, supranta- 
ma, tapusį “kapitonu Kirku"*), kuris tais metais buvo geriausias 
mano draugas. Kartais man atrodo, kad apie Kerolę. Bet dažniau- 
siai aš galvoju, kad man paprasčiausiai norisi pakalbėti apie patį 
septintąjį dešimtmetį, kad ir kaip neįmanoma tai atrodytų. Bet 
prieš pradedant pasakoti ką nors, man derėtų papasakoti apie “čir- 


*Mokslinio fantastinio serialo “Star-Trek" herojus. 

2] 


vus“. 
Skipas kartą pasakė, kad vistas - tai kvailių bridžas, o “čirvai"' 
- tai visiškų bukagalvių bridžas. Aš nesiginčysiu, nors čia praleista 
svarbiausia. “Čirvai"' užkeri - štai kas svarbiausia, o kai žaidi iš pi- 
nigų (trečiajame Čemberleno aukšte žaidė po penkis centus už 
akį), tai greitai tiesiog negali be jų. Idealus žaidėjų skaičius - ke- 
turi. Išdalinamos visos kortos, tada reikia imti kirčius. Kiekvienas 
padalijimas turi dvidešimt šešias akis: trylika “čirvų", po akį kiek- 
viena korta, plius pikų dama (mes vadinome ją Kekše), kuri vie- 
na verta trylikos akių. Partija baigiasi, kai kuris nors žaidėjas su- 
renka šimtą ar daugiau akių. Laimi surinkęs mažiausią akių skai- 
čių. Per mūsų maratonus kiekvienas iš likusių trijų žaidėjų padė- 
davo skirtumą tarp savo ir nugalėtojo sąskaitos. Jeigu, pavyzdžiui, 
skirtumas tarp mano ir Skipo sąskaitos žaidimui pasibaigus buvo 
dvidešimt akių, man, jeigu akis buvo penki centai, tekdavo mokėti 
jam dolerį. Smulkmė, pasakytumėte dabar, bet tada buvo 1966 me- 
tai, ir doleris dar nebuvo smulkmė laisvalaikiu uždarbiaujantiems 
mulkiams, kurie gyveno trečiajame Čemberleno aukšte. 

Aš tiksliai prisimenu, kada prasidėjo “čirvų" epidemija: pirmą- 
ją spalio savaitę. Prisimenu todėl, kad tuo metu kaip tik baigėsi 
pirmas semestro įskaitų raundas, ir aš praėjau. Daugumai trečiame 
Čemberleno bendrabučio aukšte gyvenančių studentų buvo opi iš- 
gyvenimo problema; aukštojo išsilavinimo mes siekėme padedami 
įvairiausių stipendijų, paskolų (daugumą kurių, tarp jų ir mano, už- 
tikrino “Įstatymas dėl išsilavinimo nacionalinės gynybos reik- 
mėms“) ir “mokslas-darbas" programos. Tai buvo panašu į leidi- 
mąsi nuo kalno ant savo darbo rogučių, sutvirtintų tik klijais, ir 
nors mes buvome ne visai vienodose sąlygose (turint omenyje iš- 
radingumo laipsnį pildant įvairiausias anketas, su kuriomis mūsų 
mokyklos patarėjai plušo dėl mūsų), buvo vienas bendras fakto- 
rius, nuo kurio negalėjai pabėgti. Jis buvo įkūnytas siuvinyje, ka- 
bančiame trečio aukšto fojė, kur vyko mūsų “čirvų" maratonai. Tą 
siuvinėtą vėliavėlę Tonio Delukos mama įteikė jam prieš kelionę 
į universitetą, įsakiusi pakabinti ten, kur jis matytų kiekvieną die- 
ną. Kai 1966 metų rudenį ėmė keisti žiema, misis Deluka siuvinys 

tarsi didėjo, ryškėjo su kiekvienu kortų padalijimu, su kiekviena iš- 
kritusia Kekše, su kiekviena naktimi, kai virsdavau miegoti neat- 
sivertęs vadovėlio, nežvilgtelėjęs į savo užrašus, neatlikęs nė vie- 
nos užduoties raštu. Net sapnuodavau jį. 


2.5. 


Štai ką priminė dideli, ryškiai raudoni kryželiu siuvinėti skai- 
čiai. Misis Deluka žinojo, ką jie reiškia. Žinojom ir mes. Jeigu gy- 
ventumėte normaliuose bendrabučiuose, tokiuose kaip Džaklinas, 
Danas, Pizas arba Čedbernas, būtumėte išsaugoję savo vietą 1970 
metų laidoje su 1.6 vidurkiu... tai yra, jeigu tėtukas su mamyte to- 
liau mokėtų už jūsų išsilavinimą. Nepamirškite, kalbama apie vals- 
tijos universitetą, o ne apie Harvardą arba Velslį. Tačiau už stipen- 
dijas ir paskolas besimokančių studentų riba buvo 2.5 balo. Surink 
mažiau, kitaip sakant, vietoj “C" gauk “C" su minusu, - ir tavo ro- 
gutės beveik garantuotai subyrės. “Skaityk, galas“, - kaip sakydavo 
Skipas Kirkas. 

Pirmas įskaitas aš įveikiau neblogai, ypač kaip vaikinas, kurį 
kamavo namų ilgesys (iki tol aš namų niekad nebuvau palikęs, jei- 
gu neskaičiuosim vienos savaitės krepšinio stovykloje, iš kurios 
grįžau su išsukta koja ir grybeliu tarpupirščiuose bei po kapšeliu). 
Aš išlaikiau penkis dalykus ir iš visų gavau “B", išskyrus gimtąją 
kalbą. Iš jos gavau “A". Mano dėstytojas, kuris vėliau išsiskyrė su 
žmona ir tapo dainininku “Stroul Pleis“ Berklio studentų mieste- 
lyje, prie vieno mano atsakymo prirašė: “Jūsų onomatopėjos pa- 
vyzdys tiesiog nuostabus". Aš nusiunčiau tą kontrolinį darbą savo 
tėvams. Mama atsakė atvirute su vienu žodžiu ant kitos pusės: 
“Bravo!"" Nuo šio prisiminimo krauju plūsta širdis - skausmas be- 
veik fizinis. Atrodo, tai buvo paskutinis kartas, kai parnešiau na- 
mo kūrinėlį su kampe priklijuota auksine žvaigžde. 

Po pirmojo įskaitų raundo aš suskaičiavau savo vidurkį ir su 
pasitenkinimu gavau 3.3 balo. Aukščiau niekad nebuvau pakilęs, 
o baigiantis gruodžiui supratau, kad pasirinkimas gerokai supap- 
rastėjo: mesti kortas - ir, galbūt, pereiti į antrą semestrą, nepalie- 
tus kuklios man išskirtos finansinės pagalbos sumos, arba toliau 
medžioti Kekšę po misis Deluka vėliava trečiojo aukšto vestibiu- 
lyje iki Kalėdų, o tada visam laikui grįžti į Geits Folsą. 

Geits Folse aš galiu gauti darbo audimo-verpimo fabrike. Ma- 

no tėvas išdirbo ten dvidešimt metų iki nelaimingo atsitikimo, per 
kurį neteko regėjimo, ir, žinoma, jis mane ten įtaisytų. Skaudus 
smūgis mamai, bet ji nepuls priešintis, jeigu pasakysiu, kad noriu 
būtent to. Šiaip ar taip mūsų šeimoje ji realistė. Net kai viltys ir nu- 
sivylimai beveik išvesdavo iš proto, ji likdavo realistė. Kurį laiką 
ji baisiai kankinsis dėl mano nesėkmės universitete, kurį laiką ma- 
ne kamuos sąžinė, bet ir ji, ir aš tai išgyvensime. Pagaliau, juk aš 
norėjau tapti rašytoju, o ne sumautu gimtosios kalbos ir literatūros 
dėstytoju, ir buvau tvirtai įsitikinęs, kad universitetinis išsilavini- 
mas reikalingas tik rašytojams snobams. 

Tačiau aš nenorėjau būti išmestas. Ne pati geriausia brandaus 
to Vitmeno dvasia apie tai, kad rašytojas turi kurti minioje, kve- 
pėjo šitos nesėkmės pateisinimu. Ir vis dėlto trečiojo aukšto sve- 
tainė viliojo mane - kortų šnarėjimas, kažkas klausia, dalinti į kairę 
ar į dešinę, kitas - kam atiteko Švirkštas (“čirvų" žaidimą pradė- 
jo pikų dvejukė, kurią mes, užkietėję trečiojo aukšto kortuotojai 
vadinome Švirkštu). Mane persekiojo sapnai, kuriuose Ronis Meil- 
fantas, pati gryniausia subinė, kokią sutikau išaugęs jaunesniųjų 
klasių apsikumščiavimus, pradėdavo ėjimą nuo pikų, pikų ir tik pi- 
kų, šūkaliodamas: “Metas medžioti Kekšę. Fas, paimk!" - spigiu 
inkščiančiu balsu. Manau, mes praktiškai visuomet žinome, ko 
mums reikia. Bet karta:s tai, ką mes žinome, neatsispiria tam, ko 
mes trokštame. 

Mano kambario draugas “čirvais" nežaidė. Mano kambario 
draugas nepateisino paskelbto karo Vietnamui. Mano kambario 
draugas rašė laiškus savo dar nebaigusiai mokyklos merginai į 
gimtąjį Vizdomo miestelį kiekvieną dieną. Pastatykite distiliuoto 
vandens stiklinę greta Nato Hopenstendo, ir palyginus su juo van- 
duo atrodys sklidinas gyvybės. 

Mes su juo dalinomės 302 kambariu, prie laiptinės, tiesiai prie- 
šais seniūno kambarį (neapsakomai koktaus Dušo irštvą), korido- 
riaus gale nuo svetainės su kortuotojų stalais, perpildytomis pele- 
ninėmis ir vaizdu į Prerijų Dvarą. Tai, kad buvome apgyvendinti 
viename kambaryje, patvirtino (bent jau mano nuomone), jog bai- 
siausi įtarimai dėl universiteto bendrabučių valdybos atitinka tik- 

rovę. Anketoje, kurią išsiunčiau į valdybą 1966 metų balandį (kai 
man labiausiai rūpėjo, kur nuvesiu vakarieniauti Enmari Sjusi po 
išleistuvių vakaro), nurodžiau, kad aš - a) rūkantis; b) jaunas res- 
publikonas; c) teikiu vilčių kaip jaunas liaudiškų dainų atlikėjas gi- 
tara; d) užmiegu labai vėlai. Pagal savo abejotiną išmintį valdyba 
suporavo mane su Natu: nerūkančių būsimų stomatologu iš de- 
mokratų šeimos, atvykusiu iš Arustko apygardos (tas faktas, kad 
Lindonas Džonsonas buvo demokratas, nė kiek nepakeitė Nato po- 
žiūrio į tai, jog JAV kareiviai šmirinėja po Pietų Vietnamą). Virš 
savo lovos aš pasikabinau Hamfrio Bogarto plakatą; Natas virš sa- 
vosios pasikabino savo šuns ir merginos nuotraukas. Jo mergina, 
bespalvė būtybė Vizdomo palaikymo komandos uniforma, su- 
gniaužusi lazdelę it kuoką. Jos vardas buvo Sindi. Šuo - Rinti. Ir 
šuo, ir mergina buvo įamžinti vienodai iššiepę dantis. Suknistas 
siurrealizmas, blogiau nebūna. 

Pagrindinė Nato yda, mano ir Skipo supratimu, buvo jo plokš- 
telių kolekcija, abėcėlės tvarka išrikiuota po Sindi ir Rinti ant pas- 
kutinio modelio “Svinglain" grotuvo. Jis turėjo tris Mičo Milerio 
plokšteles (“Dainuokite su Miču“, “Toliau dainuokite su Miču“, 
“Mičas su vaikinais dainuoja “Džoną Henrį“ ir kitos mėgstamos 
amerikiečių liaudies dainos"), “Susipažinkite su Trini Lopes“, il- 
gai grojančią Dino Martino plokštelę (“Dinas svinguoja Vegase!“), 
ilgai grojančią Džerio ir “Peismeikerių" plokštelę, pirmą Deivo 
Klarko albumą - ko gero, pačią triukšmingiausią kada nors įrašy- 
to šlykštaus roko plokštelę ir daug tokio pavyzdžio kitų. Visų jų 
neįsidėmėjau. Gal ir gerai. 

- Ne, Natai! - pasakė Skipas vieną vakarą. - Maldauju, ne! 

“Čirvų" epidemija dar neprasidėjo, bet iki jos buvo likusios 
vos kelios dienos. 

- Maldauji ko? - paklausė Natas, nepakeldamas galvos nuo to, 
ką veikė prie rašomojo stalo. Atrodė, jog visą laiką, neskirtą mie- 
gui, jis praleisdavo arba auditorijoje, arba už šito stalo. Kartais aš 
sugaudavau jį krapštant nosį ir klijuojant laimikį ant apatinio vi- 
durinio stalčiaus krašto. Tai buvo vienintelė kliauda... neskaitant, 
žinoma, jo klaikaus muzikinio skonio. 

Prieš tai Skipas ištyrinėjo Nato plokšteles, ką nesivaržydamas 
darydavo visuose kambariuose, į kuriuos tik užeidavo. Ir tuomet 
panėšėjo į gydytoją, apžiūrinėjantį rentgeno nuotrauką... subren- 
dusio (ir greičiausiai piktybinio) auglio nuotrauką. Jis stovėjo tarp 

Nato lovos ir mokyklinės mano striukės bei Deksterio vidurinės 
mokyklos beisbolo kepuraitės. Universitete nebuvo kito tokio, ma- 
no supratimu, nepriekaištingai amerikietiško gražuolio kaip Kapi- 
tonas Kirkas, o ir vėliau pasitaikydavo labai retai. Skipas tartum nė 
neįtarė apie savo grožį, bet, žinoma, negalėjo to visai neįtarti - juk 
priešingu atveju taip dažnai nebūtų kviečiamas į skirtingas lovas. 
Tiesa, buvo laikas, kai beveik kiekvienas galėjo tikėtis apsilankyti 
kurios nors lovoje, tačiau ir tuometiniais masteliais Skipas buvo 
paklausiausia prekė. Beje, šešiasdešimt šeštųjų metų rudenį tai dar 
neprasidėjo, šešiasdešimt šeštųjų metų rudenį Skipo, kaip ir mano, 
širdis atiteko “čirvų" širdelėms. 

- Šūdas, bičiuli, - su lengvu priekaištu ištarė Skipas. - Atleisk, 
nuo jų vimdo. 

Aš sėdėjau už savo stalo, rūkiau “Pall Mall“ ir ieškojau mai- 
tinimo talono - amžinai pamesdavau tuos prakeiktus talonus. 

- Kas vimdo? Kokią teisę turi raustis mano plokštelėse? - Prie- 
šais Natą gulėjo atverstas botanikos vadovėlis, ir jis perpaišinėjo 
lapą ant milimetrinio popieriaus. Mėlyną pirmakursio kepuraitę 
buvo nusismaukęs ant pakaušio. Mano žiniomis, pirmame kurse 
Natas Hopenstendas buvo vienintelis, kuris maukšlindavosi ant sa- 
vo galvos tą skudurą, kol nelaiminga Meino futbolo komanda ne- 
pelnė taško... O tai įvyko likus maždaug savaitei iki Padėkos die- 
nos. 

Skipas toliau apžiūrinėjo plokšteles. 

- Čia ir pasistojęs velnio mikas nugeibtų. Dievaži. 

- Negaliu pakęsti, kai tu šitaip išsidirbinėji! - šūktelėjo Natas, 
bet iš užsispyrimo nepakėlė galvos. Skipas puikiausiai žinojo, kad 
Natas nemėgsta jo išsireiškimų, todėl jų ir nešykštėjo. - Ir apskri- 
tai, apie ką čia kalbi? 

- Apgailestauju, kad mano leksika tave žeidžia, bet savo pasta- 
bos neatsiimu. Nes čia mėšlas, brolyti. Akis bado. Akis, bliamba, 
bado. 

- Kas? - Natas sudirgęs pagaliau atplėšė akis nuo savo lapelio, 
nupaišyto tiksliai kaip kelias žemėlapyje. - KAS? 

- Šitas. 

Ant plokštelės, kurią laikė Skipas, voko iššaukiančio veidelio 
ir iššaukiančių krūtų, styrančių po palaidinuke, mergiotė šoko ant 
torpedinio katerio denio. Viena ranka buvo iššaukiančiai pakelta 
delnu į viršų. Ant galvos iššaukiančiai pūpsojo jūreivio kepuraitė. 

- Kertu, kad tu vienintelis studentas visoje Amerikoje, kuris į 
koledžą atsivežė plokštelę “Diana Reni dainuoja karinio laivyno 
bliuzus“, - pasakė Skipas. - Negerai, Natai. Jos vieta palėpėje su 
sumautomis kelnytėmis, kurias trynei visuose mokyklos vakarė- 
liuose ir bažnyčios užsiėmimuose. 

Jeigu kalbėdamas apie kelnytes Skipas turėjo galvoje nesig- 
lamžančias “dūdeles" be juosmens, su nieko nelaikančia sagtele 
užpakalyje, Natas, manau, atsivežė visas, kiek tik turėjo. Ir tą aki- 
mirką sėdėjo apsitempęs kaip tik tokias. Bet aš nutylėjau. Pakėliau 
rėmelį su mano paties merginos nuotrauka, radau už jo pietų talo- 
ną, griebiau ir įsikišau į savo “Levi 's" kišenę. 

- Tai gera plokštelė, - oriai pareiškė Natas. - Labai gera plokš- 
telė... Tikras svingas. 

- Ff! Svingas? - paklausė Skipas, sviesdamas ją ant Nato lovos 
(jis iš principo nesukišdavo plokštelių atgal į vietą ant lentynos, ži- 
nodamas, kad tai nervina Natą). - “Jaunikis tarė: taip, mergy-yna, 
ir išėjo į laivy-yną"'? Jeigu tavo supratimu tai “gerai", primink 
man, kad nesugalvočiau pradėti pas tave gydymo kurso. 

- Aš būsiu dantistas, o ne terapeutas, - pasakė Natas, akcentuo- 
damas kiekvieną žodį. Gyslos jo kakle vis labiau ryškėjo. Kiek aš 
žinau, Čemberlen Hole, o gal ir visame studentų miestelyje Skipas 
Kirkas buvo vienintelis, kuriam pavykdavo prakalti storą mano 
kaimyno, tikro jankio odą. - Dantistas, jeigu nori žinoti, Skipai, tai 
lotyniškos kilmės terminas, kilęs nuo žodžio “dens" - dantis. 

- Tai primink man, kad aš, bliamba, nesugalvočiau plombuoti 
pas tave savo suknistų dantų. 

- Kodėl tu visą laiką tai kartoji? 

- Ką taip? - paklausė Skipas, pats puikiai žinodamas, bet no- 
rėdamas, kad Natas ištartų “tai"". Galiausiai Natas ištardavo, ir jo 
veidas išrausdavo kaip burokas. Skipas būdavo sužavėtas. Skipą 
Natas žavėjo viskuo. Kaip man sakė kapitonas, Natas, žinoma, ki- 
tos planetos gyventojas, kurį iš Pai-Beibio planetos ištrėmė pas 
mus. 

- Bliamba, - leptelėjo Natas, ir tuoj jo skruostai nuraudo. Dar 
kelios sekundės - ir jis primins Dikenso personažą, kokį nors ge- 
rai išauklėtą jaunuolį iš Bozo apybraižų. - Aišku? 

- Blogi pavyzdžiai. Aš su siaubu mąstau apie tavo ateitį, Na- 
tai. Kas, jeigu, po velnių, Polas Anka grįš? 

- Tu juk net nesi girdėjęs tos plokštelės, - pasakė Natas, stver- 

damas “Diana Reni" plokštelę nuo lovos ir įkišdamas tarp Mičo 
Milerio ir “Stela Stivens įsimylėjusi!" 

- Nė velnio, - atšovė Skipas. - Einam, Pitai. Ėsti norisi. 

Aš pasiėmiau savo geologiją - kitą ketvirtadienį laukė kontro- 
linis. Skipas atėmė iš manęs vadovėlį ir nutėškė ant stalo, nušluo- 
damas nuotrauką mano merginos, kuri atsisakydavo dulkintis, bet, 
kai užeidavo gera nuotaika, rankomis suteikdavo lėtą, kankinantį 
pasitenkinimą. Niekas nedirba rankomis geriau už katalikes mer- 
gaites. Per savo gyvenimą aš pakeičiau daug įsitikinimų, bet ne ši- 
tą. 

- Kodėl tu taip? - paklausiau. 

- Už sumauto stalo niekas neskaito, - atsakė jis. - Net kai ėdi 
šitas pamazgas. Kokiame tvarte tu gimei? 

- Tiesą pasakius, Skipai, aš gimiau šeimoje, kurioje visi skai- 
to prie stalo. Aš suprantu, tau sunku patikėti, kad ką nors galima 
daryti kitaip, nei tu įpratęs. Bet galima. 

Jis staiga surimtėjo. Paėmė mane už rankovės, pasižiūrėjo į 
akis ir tarė: 

- Na, bent jau nesimokyk, kai valgai, gerai? 

- Gerai. - Bet mintyse aš pasilikau sau teisę mokytis, jeigu, po 
šimts, užsimanysiu arba bus tokia būtinybė. 

- Pradėsi daužyti kakta sieną, užsidirbsi skrandžio opą. Mano 
senis kojas pakratė dėl opos. Negalėjo sustoti, daužė ir daužė. 

- A! - atsiliepiau. - Atleisk. 

- Neatsiprašinėk, tai nutiko seniai. O dabar einam, kol tas dvo- 
kiantis tunas nesibaigė. Eini, Nati? 

- Turiu baigti šitą lapą. 

- Velniop tą tavo lapą! 
nors, išlindusį iš po puvėko ir tylėdamas grįžtų prie darbo. Bet da- 
bar Natas susimąstė, atsistojo ir atsargiai nukabino švarką nuo du- 
rų, kur visuomet jį užkardavo. Netgi Skipas nesiryžo šaipytis iš at- 
kaklaus Nato noro likti su pirmakursio kepure. (Kai pasiteiravau 
Skipo, kur dingo jo kepurė - tai atsitiko trečiąją paskaitų univer- 
sitete ir antrą, kai mes susipažinome, dieną, - jis atsakė: “Pasi- 
šluosčiau ir užmečiau tą skudurą ant medžio". Gal ir melavo, bet 
tokio varianto visiškai neatmetu.) 

Mes nusileidome tris laiptų maršus ir iššokome į švelnią spa- 
lio prietemą. Iš visų trijų bendrabučių į Holiouką, kur budėdavau 

devynis maitinimus per savaitę, slinko studentai. Dabar valgykloje 
stovėdavau prie lėkščių, neseniai pakilęs nuo stalo įrankių. Jeigu 
gerai pasirodysiu, tai dar iki atostogų Padėkos dieną galiu būti per- 
vestas į indų surinkėjus. Čemberlenas, Kingas ir Franklin Holas 
stovėjo ant kalvelių, kaip ir Prerijų Dvaras. Studentai ėjo į valgyk- 
14 asfaltuotais takeliais, kurie leidosi į ilgą duburį, susiliejo į pla- 
tų plytom klotą kelią, kuris vedė į šlaitą. Holioukas buvo pats di- 
džiausias iš visų keturių pastatų ir patamsyje švytėjo tarytum lai- 
neris vandenyne. 

Duburys, kur subėgo asfaltuoti takeliai, vadinosi Beneto eta- 
pu - jeigu kada ir girdėjau kodėl, tai seniai pamiršau. Dviem takais 
į jį leidosi vaikinai iš Kingo ir Čemberleno, trečiu - Franklino mer- 
ginos. Ten, kur takai susieidavo, vaikinai ir merginos maišėsi, šne- 
kėdami, juokdamiesi, dirsčiodami vienas į kitą - atvirai ir slapčia. 
Nuo ten į valgyklos pastatą jie traukė jau kartu plačiu keliu, vadi- 
namu Beneto promenada. 

Priešpriešiais, skrosdamas minią, nuleista galva ir uždaru pa- 
blyškusiu ryškių bruožų veidu judėjo Stouklis Džonsas III. Labai 
aukštas, nors pastebėti tai buvo sunku, nes jis visuomet kūprinosi 
ant savo ramentų. Jo plaukai, juodi kaip anglis be šviesesnio plau- 
kelio, sruogomis krito ant kaktos, slėpė ausis, rašalo juostelėmis 
kirto blyškius skruostus. 

Bitliškų šukuosenų mada buvo pačiame įkarštyje, nors daugu- 
ma vaikinų daug negalvodami šukuodavo plaukus ne į viršų, o ant 
kaktos (podraug uždengdami ir spuogus). Stouklis Džonsas tokiais 
niekais neužsiėmė. Jo vidutinio ilgio plaukai krito taip, kaip norėjo 
šeimininkas. Susikūprinusi nugara grasino likti tokia visada - jei- 
gu dar neliko. Stouklis paprastai būdavo nuleidęs akis, lyg sektų 
ramentų judėjimą. Jeigu tos akys netikėtai pakildavo ir susidurda- 
vo su jūsų žvilgsniu - nudegindavo savo nirtuliu. Jis buvo Naujo- 
sios Anglijos Hitklifas*, tik su kojom-degtukais nuo klubų. Šitos 
kojos, paprastai sukaustytos metalu einant į paskaitas, galėjo judė- 
ti, bet labai silpnai tarsi dvesiančio kalmaro čiuptuvai. O kūnas pa- 
lygint su jomis atrodė labai raumeningas. Apskritai jo figūra bu- 
vo groteskiška. Stoukas Džonsas panėšėjo į Čarlzo Atlaso maisto 
papildų reklamą, kurioje “Prieš" ir “Po" susiliejo į vieną figūrą. Jis 
pusryčiaudavo, pietaudavo ir vakarieniaudavo vos tik Holioukas 
atsidarydavo, ir po pirmų trijų savaičių mes jau žinojome, kad 


*E.Brontė romano “Vėtrų kalnas“ personažas. 

priežastis - ne fizinė jo negalia; tiesiog jis kaip Greta Garbo labiau 
mėgo vienatvę. 

“Velniop jį!" - kartą pasakė Ronis Meilfantas, kai ėjome pus- 
ryčių. Jis ką tik pasisveikino su Džonsu, o Džonsas prašokavo pro 
šalį su ramentais net nelinktelėjęs. Tačiau jis kažką bambėjo po 
nosimi - mes visi girdėjome. “Gaidys bekojis!* - Čia vėl Ronis - 
įsikūnijusi užuojauta. Ko gero, visas tas jo meilumas, žavesys ir 
joie de vivre* iš paauglystės vėmalais dvokiančiose žemutinės Lis- 
bono gatvės aludėse Ljustoune. 

- Stoukai, kaip gyvuoji? - paklausė Skipas tą vakarą, kai Džon- 
sas su ramentais metė savo kūną jam iš priekio. Džonsas visada 
taip eidavo: ritmingais šuoliais, pasilenkdamas kūnu į priekį, todėl 
priminė medinę figūrą senovinių laivų pirmagalyje. Stoukas nuo- 
lat siuntė pas velnio bobutę tą, kas išdžiovino apatinę jo dalį; Stou- 
kas nuolat rodė likimui špygą. Stoukas dėbsojo į jus šėtoniškomis 
akimis, siųsdamas ir jus ten pat... Susikiškite save į rūrą, pasėdė- 
kite ant jos, pasivartykite, surykite su “Pats skanumėlis" padažu. 

Jis niekaip neatsiliepė, tik kilstelėjo galvą ir sukryžiavo žvilgs- 
nius su Skipu. Po to nuleidęs smakrą prašvilpė pro mus. Iš po jo 
sušukuotų aukštyn plaukų tekėjo prakaitas ir sruvo per veidą. Jis 
vos girdimai murmėjo: “trauk-TRAUK, trauk-TRAUK, trauk- 
TRAUK“", lyg mušdamas taktą... arba garsiai išreikšdamas tai, ką 
norėtų padaryti su mūsų gauja, einančia savo kojomis... o gal ir 
viena, ir kita. Ir dar jo kvapas: gaižus riečiantis prakaito kvapas - 
amžinas, nes jis nenorėjo judėti neskubėdamas, lėtumas tarsi žei- 
dė jį. Prakaito kvapas buvo tirštas, bet ne dusinantis. O po juo sly- 
pintis kvapas buvo dar mažiau malonus. Mokykloje aš lankiau bė- 
gimą (kaip studentas, priverstas pasirinkti “Pall Mall" arba estafe- 
tes, pasirinkau tai, kas pavojinga gyvybei) ir jau tada susipažinau 
su tokiu kvapų deriniu. Paprastai jį pasitaikydavo uostyti tada, kai 
kuris nors iš vaikinų išeidavo į takelį persišaldęs ar gripuodamas. 
Taip kvepia tik elektrinio garvežio transformatorius, per ilgai dir- 
bęs pernelyg didelėmis apkrovomis. 

Po to jis atsidūrė už mūsų. Stoukas Džonsas, netrukus iš Ro- 
nio Meilfanto gavęs taiklią pravardę Trauk-Trauk, vakare išvada- 
vęs savo galūnes iš metalinių apkaustų ir grįžtantis į bendrabutį. 

- Ei, o čia kas? - paklausė Natas, sustojęs ir atsisukęs per pe- 
tį. Mes su Skipu taip pat sustojome ir atsigręžėme. Norėjau pa- 


*Pranc. gyvybingumas. 

klausti Nato, apie ką jis, bet ir pats pamačiau. Džonsas vilkėjo 
džinsinę striukę. Ant jos nugaros juodu flomasteriu buvo išvedžio- 


as 


tas vos įžiūrimas gęstančioje šviesoje kažkoks ženklas žiedo vidu- 
ryje. 

- Nežinau, - atsakė Skipas. - Panašu į žvirblio pėdą. 

Jaunuolis su ramentais įsimaišė į minią, skubančią eilinės va- 
karienės eilinį vakarą eilinį spalį. Beveik niekas iš vaikinų nežel- 
dino barzdos, beveik visos merginos segėjo sijonus ir palaidinukės 
atverčiamomis apykaklėmis. Tekėjo beveik pilnas mėnulis, užlie- 
damas juos visus oranžine šviesa. Iki galutinio Hipių Epochos įsi- 
viešpatavimo dar liko dveji metai, ir nė vienas iš mūsų trijų nesu- 
prato, kad pirmą kartą pamatė Taikos ženklą. 

Per šeštadienio pusryčius man priklausė budėti prie Holiouko 
konvejerio. Geras budėjimas, nes šeštadieniais ryte svetainėje bū- 
davo štilis. Kerolė Gerber, užsiimanti stalo įrankiais, stovėjo prie 
konvejerio pradžios. Aš stovėjau antras, graibiau lėkštes, kai pro 
šalį pravažiuodavo padėklas, išskalaudavau ir dėdavo ant vežimė- 
lio už savęs. Jeigu padėklai važiuodavo vienas paskui kitą, kaip pa- 
prastai būdavo šeštadienio ir sekmadienio vakarais, aš tiesiog su- 
dėdavau jas kartu su atliekomis, o skalaudavau, kai būdavo lais- 
viau. Man iš kito šono stovėdavo vaikinas - arba mergina, - krau- 
nantys stiklines ir puodelius ant specialių plovimo grotelių. Dirb- 
ti Holiouke buvo neblogai. Retsykiais šmaikštuoliai kaip Ronis 
Meilfantas atsiųsdavo nesuvalgytą dešrelę, užsmaukę ant jos galo 
gumytę; arba sugrįždavo avižinė košė su kruopščiai išdėliotu iš 
servetėlės atplaišų žodeliu “Pasikruškim!"* Kartą ant dubens su su- 
stingusiu padažu prie mėsos suktinukų buvo priklijuotas šūkis: 
“GELBĖKITE, MANE LAIKO BELAISVIU KARVIŲ KOLE- 
DŽE", ir jūs neįsivaizduojate, kaip sugeba prikiaulinti kai kurie 
studentai: kečupo privarytos lėkštės, pieno stiklinės, prikrėstos bul- 
vių košės, ištrintos daržovės - bet darbas vis tiek buvo neblogas, 
ypač šeštadienio rytais. 

Kartą aš pažiūrėjau pro Kerolę Gerber (kuri tokį ankstų metą 
atrodė neįtikėtinai daili) ir pamačiau Stouką Džonsą. Jis sėdėjo nu- 
gara į indų langelį, bet į stalą atremtų ramentų, kaip ir keistojo žen- 
klo, nebuvo galima nepažinti. Skipas teisus: ženklas žvirblio ko- 

ja (praėjo beveik metai, kol aš pirmą kartą išgirdau, kaip kažkoks 
tipas per televizijos programą pavadino jį “Didžiosios Amerikie- 
tiškos Vištos atspaudu". 

- Tu nežinai, kas tai? - paklausiau aš Kerolės. 

- Ne. Veikiausiai kas nors asmeniška. 

- Na jau! Stoukas niekad nejuokaus. 

- O tu poetas, pasirodo! Aš ir nežinojau. 

- Liaukis, Kerole! Tu mane pribaigsi! 

Kai baigėsi mūsų pamaina, aš palydėjau ją iki Franklino (tvir- 
tindamas sau, kad mano atžvilgiu tiesiog nemandagu nepalydėti 
merginos iki bendrabučio, ir aš jokiu būdu nesu neištikimas Enma- 
ri Sjusi iš Geits Folso), o tada nupėdinau į Čemberleną svarstyda- 
mas, kas galėtų žinoti, ką reiškia tas žvirblio pėdsakas. Tik dabar, 
kai prisimenu, man keista, kad nesugalvojau paklausti paties Džon- 
so. O tada, traukdamas prie savo durų, pamačiau kai ką, kas pa- 
kreipė mano mintis kita linkme. Po to, kai pusę septynių išėjau iš 
kambario tikėdamasis atsistoti greta Kerolės prie konvejerio, kaž- 
kas spėjo išterlioti Deivido Dušborno duris skutimosi kremu - palei 
skersinius, rankeną, o storiausiai juosta buvo išvesta ant grindų. 
Joje įsispaudė basa pėda, ir aš išsišiepiau. Dušas atidaro duris su- 
sisupęs tik į rankšluostį ir vššššš! Trys cha-cha. 

Vis dar šypsodamasis įžengiau į 302 kambarį. Natas rašė prie 
savo stalo. Sulenkta ranka rūpestingai užstojo bloknotą, todėl pa- 
dariau išvadą, kad rašo laišką Sindei. 

- Kažkas išdirbo Dušo duris skutimosi kremu, - pasakiau eida- 
mas prie savo lentynų ir imdamas geologijos vadovėlį. Ketinau nu- 
eiti į trečiojo aukšto svetainę ir pasiruošti antradienio kontroliniui. 
Natas bandė suraityti rimtą, nepritariančią miną, bet neįstengė ir 
pats išsišiepė. Tais laikais jis visą laiką veržėsi prie dorybingumo 
idealo ir visą laiką šiek tiek pritrūkdavo. Manau, metams bėgant jis 
savo pasiekė, kad ir kaip apmaudu. 

- Būtum girdėjęs, kaip jis užstaugė, - pasakė Natas ir prunkš- 
telėjo, bet tuoj prispaudė prie lūpų kumštį, gniauždamas nepado- 
rią piktdžiugą. - O jau keikėsi! Sumušė Skipo rekordą. 

- Na, Skipo keiksmų rekordą ne taip lengva perlipti. 

Natas žiūrėjo į mane suraukęs antakius. 

- Čia ne tu? Juk žinau, atsikėlei anksti... 

- Jeigu sugalvočiau papuošti Dušo duris, pasinaudočiau tuale- 
tiniu popieriumi, - atsakiau. - Aš savo skutimosi kremą sunaudo- 

ju savo veidui. Juk esu nepasiturintis studentas, kaip ir tu. Nepa- 
miršk. 

Raukšlė išsilygino, ir Natas vėl atrodė kaip klapčiukas. Tik da- 
bar aš pamačiau, kad jis apsirengęs tik trumpikes ir tą kvailą mė- 
lyną kepuraitę. 

- Ir gerai, - tarė jis. - O tai Deividas stūgavo, kad suras, kas tai 
padarė, ir pasirūpins, kad jis gautų drausminę nuobaudą. 

- DN už kremą ant sumautų jo durų? Abejoju, Natai. 

- Tegu mane skradžiai, bet jis, manau, rimtai. Kartais Deividas 
Dušbornas primena man tą filmą apie išprotėjusį kapitoną. Na, su 
Hamfriu Bogartu. Prisimeni? 

- Aha. “Maištas Keine“". 

- Taip. Ir Deividas... sakykim taip: jis įsivaizduoja, kad aukšto 
seniūnas neturi kitų pareigų kaip tik reikalauti drausminių nuo- 
baudų. 

Universiteto elgesio taisyklių kodekse išmetimas iš studentų 
sąrašų buvo kraštutinė priemonė, taikoma už tokius nusižengimus, 
kaip vagystė, muštynių sukurstymas ir narkotikų laikymas ar var- 
tojimas. Antra pagal griežtumą priemonė buvo drausminė nuobau- 
da: už mergaitės apsilankymą tavo kambaryje (bet jeigu ji ten at- 
sidurdavo po komendanto valandos moterų bendrabutyje, būdavo 
daroma išimtis, kad ir kaip sunku tuo būtų patikėti dabar), už al- 
koholinių gėrimų laikymą, nusirašinėjimą per egzaminus arba 
špargalkių naudojimą. Išskyrus pirmąjį, kiekvienas iš išvardintų- 
jų nusižengimų galėjo baigtis išdrėbimu iš universiteto, špargalkių 
atveju (ypač, jeigu rasdavo per baigiamąjį arba metinį egzaminą) 
tuo baigdavosi gana dažnai, - paprastai apsiribodavo drausminė 
nuobauda, kuri būdavo panaikinama tik pasibaigus semestrui. Ne- 
norėjau tikėti, kad bendrabučio seniūnas sieks DN iš dekano Ga- 
retseno už kelis nekaltus teptelėjimus skutimosi kremu... Bet čia 
juk buvo Dušas, savim patenkintas paršas, kuris ir toliau kasdie- 
ną tikrindavo kambarius ir tampėsi su savimi taburetę, kad galėtų 
pasiekti viršutines spintų lentynas, nes laikė tai savo pareiga. Tik- 
riausiai tą mintį jis pasiskolino iš SKPS*, kurią jis garbino taip, 
kaip Natas - Sindi ir Rinti. Be to, jis dėdavo vaikinams minusus - 
tokia taisyklė tebeegzistavo universitete, nors praktikoje buvo tai- 
koma beveik tik SKPS programoje - už nesutvarkytą kambarį. Tam 
tikras minusų skaičius automatiškai pelno DN. Teoriškai galėjote 


*SKPS - savanoriško karinio pasirengimo sistema. 

išlėkti iš universiteto, būti pašaukti karinei tarnybai ir baigti gyve- 
nimą žaisdami slėpynių su kulkomis Vietname vien todėl, kad pa- 
miršote išnešti šiukšles ir pašluoti palovį. 

Deividas Dušbornas pats tapo studentu už paskolą, ir jo, kaip 
seniūno, pareigos teoriškai niekuo nesiskyrė nuo mano darbo in- 
dų plovykloje. Tačiau Dušas šitos teorijos nepripažino. Dušas laikė 
save Galva Viršesniu už visus, vienu iš išrinktųjų, oriu, tauriu. Jo 
šeima gyveno vakarinėje pakrantėje, suprantate? Falmute, kur 
1966 metais dar veikė per penkiasdešimt puritonų laikų įstatymų. 
Dėl kažkokios priežasties jo šeima, kaip senoje melodramoje, ne- 
teko Jiems Derančio Statuso, bet Dušas ir toliau rengėsi kaip Pa- 
dydavo su trumpu sportiniu švarkeliu, o sekmadieniais apsireng- 
davo kostiumą. Būtų sunku surasti didesnę priešingybę Roniui 
Meilfantui su jo landynės leksika, jo nusistatymais ir nepaprastu 
sugebėjimu žongliruoti skaičiais. Kai jie eidavo koridoriumi, ma- 
tėsi, kad Dušas baugščiai šalinasi Ronio, kurio raudoni plaukai kri- 
to ant veido, tarsi bandančio pabėgti nuo savęs: siaubingai išsipū- 
tusios kaktos ir beveik nepastebimo smakro. Tarp jų buvo įsodin- 
tos Ronio akys nuolat užvarvėjusiais kampučiais ir nosis su amži- 
nu lašu ant galo... jau neminint lūpų, kurios buvo tokios raudonos, 
kad atrodė išteptos siaubingai vulgariu, su nuolaida per išpardavi- 
mą nupirktu dažu. 

Dušui Ronis nepatiko, bet šis nebuvo vienintelis jo nepasiten- 
kinimo objektas. Dušas, atrodė, nemėgo nė vieno iš vaikinų, ku- 
riuos jam reikėjo globoti kaip seniūnui. Mes jo taip pat nemėgo- 
me, o Ronis jo tiesiog nekentė. Skipo Kirko priešiškumas buvo 
persmelktas panieka. Jis dalyvavo SKPS veikloje su Dušu (tiks- 
liau, iki lapkričio, kai nutarė kurso nebetęsti) ir sakydavo, kad Du- 
šas niekam kitam netinka, kaip tik bučiuoti sėdynę. Skipas, per 
plauką nepakliuvęs į valstijos beisbolo komandą, kai baigė mokyk- 
lą, nepraleisdavo progos įkąsti aukšto seniūnui. “Dušas neišsikrau- 
na," - sakydavo Skipas. Skipo akyse - tai baisiausia nuodėmė. 
Kiekvienas privalo išsikrauti. Net jeigu pili kiaulėms jovalą, vis 
tiek, bliamba, išsikrauk. 

Aš Dušo nemėgau kaip ir visi. Galiu susitaikyti su dauguma 
žmonių trūkumų, bet savim patenkintų galvijų nekenčiu. Ir vis dėl- 
to jaučiau jam kruopelytę užuojautos. Jis visiškai neturėjo humo- 
ro jausmo, o tai, mano galva, luošina ne mažiau už tai, kas suluo- 

šino Stouko Džonso kojas. Mano galva, Dušas ir sau pačiam ne- 
labai patiko. 

- DN niekas neprisimins, jeigu jis neras kaltininko, - pasakiau 
aš Natui. - Net jeigu ir ras, nemanau, kad dekanas Garetsenas su- 
tiktų skirti ją už išterliotas seniūno duris: 

Tačiau Dušas mokėjo įtikinėti. Nors jis ir Neteko Statuso, iš- 
laikė kažką, kas liudijo apie aukštą jo luomą. Žinoma, mums tai 
buvo dar vienas pretekstas jo nekęsti. Skipas pravardžiavo jį “Ris- 
nium"“', nes per SKPS treniruotę jis ne bėgo iš visų jėgų, o daugiau 
risnojo. 

- Na, jeigu čia ne tavo darbas... - nutęsė Natas, ir aš vos nenu- 
sikvatojau. Natas Hopenstendas sėdi vienais pantalonais ir kepu- 
re, krūtinė visai vaikiška - siaura, neplaukuota, su strazdanėlėmis. 
Natas tiriančiai stebi mane kaip koks TĖVAS. 

Kiek tyliau jis pridūrė: 

- Kaip manai, tai Skipas? 

- Ne. Jeigu jau spėliočiau, kas šiame aukšte galėjo sugalvoti 
papuošti seniūno duris skutimosi kremu, aš sakyčiau... 

- Ronis Meilfantas. 

- Į dešimtuką! - Aš nusitaikiau į Natą pirštu lyg pistoletu ir pa- 
merkiau. 

- Aš mačiau, kaip tu ėjai į Frankliną su ta blondine, - pasakė 
jis. - Su Kerole. Labai nebloga. 

- Tiesiog kompaniją palaikiau, - burbtelėjau aš. 

Natas su kepure ir trumpikėmis šyptelėjo it sakytų: manęs ne- 
apmausi. Gal jis buvo teisus. Taip, ji man labai patiko, nors aš apie 
ją nieko nežinojau - tik tiek, kad iš Konektikuto. Toje valstijoje 
dirbantis studentas - retenybė. Aš nuėjau į svetainę pasikišęs po 
pažastimi geologijos vadovėlį. Ten su kepure, prisegta iš priekio 
prie viršaus taip, kad panėšėjo į laikraščio reporterį, sėdėjo Ronis. 
Su juo maksojo dar du vaikinai iš mūsų aukšto: Hju Brenenas ir 
Ešlis Raisas. Pasižiūrėjus į juos negalėjai pasakyti, kad jie malo- 
niai leidžia šeštadienį, bet vos tik Ronis pamatė mane, jo akys su- 
blizgo. 

- Pitas Rilis! Man tavęs reikia! “Čirvus"' žaisti moki? 

- Taip. Bet, mano laimė, moku dar ir mokytis. - Ir mostelėjau 
vadovėliu jau supratęs, kad teks leistis į antrojo aukšto svetainę... 
jeigu tikrai ketinu mokytis. Nes Ronis nemokėjo užsičiaupti. Ko 
gero, nesugebėjo patylėti. Ronis Meilfantas buvo pats tikriausias 

liežuvis-kulkosvaidis. 

- Ei, paklausyk, vieną partiją iki šimto, - suinkštė jis. - Taškas 
- penki centai, o šita porelė “čirvais" lošia lyg senukai dulkinasi. 

Hju su Ešliu bukai šypsojosi, it išgirdę malonų komplimentą. 
Ronio įžeidinėjimai buvo tokie šiurkštūs ir tiesmuki, tokie pikti, 
kad beveik visi vaikinai laikė juos juokeliais arba net užmaskuo- 
tais pagyrimais. Ir vienu, ir kitu atveju jie klydo. Kiekvienas pa- 
giežingas kada nors Ronio ištartas žodis reiškė kaip tai, ką reiškė. 

- Roni, antradienį laukia kontrolinis, aš ir taip dar neišsiaiški- 
nau geosinklinos. 

- Dėk tu ant geosinklinos, - atsakė Ronis, o Hju su Ešliu nu- 
sižvengė. - Juk lieka visas šeštadienis, sekmadienis ir pirmadienis 
tavo sumautai geo-sušiktai-sinklinai. 

- Pirmadienį paskaitos, o rytoj mes su Skipu einame į miestą. 
Metodistų bažnyčioje atvira choro repeticija, ir mes... 

- Liaukis, nutilk, pagailėk vargšų mano kiaušų ir nieko nesa- 
kyk apie tą rūraticiją. Klausyk, Pitai... 

- Roni, man tikrai... 

- Ei jūs, pusdurniai, sėdėkite ramiai, po velnių! - Ronis piktai 
nužvelgė draugelius. Nei vienas, nei kitas neatsikirto. Jiems tik- 
riausiai buvo po aštuoniolika, kaip mums visiems, bet kiekvienas, 
kuris mokėsi universitete, patvirtins, jog kiekvieną rugsėjį į jį įsto- 
ja visai jaunų aštuoniolikmečių, ypač iš kaimiškų valstijų. Tokiems 
Ronis ir suko smegenis. Jie jautė Roniui pagarbią baimę. Jis sko- 
lindavosi iš jų maisto talonus, vanojo rankšluosčiu duše, kaltino 
tuo, kad šie pritaria Martino Juodšiknio Kingo tikslams (kuris, anot 
Ronio, į protesto mitingus atvažiuoja “Jaguaru"'), skolindavosi iš 
jų pinigų ir kiekvienam paprašiusiam degtuko atsakydavo: “Mano 
šikna, tavo galva, beždžionės uodega". Nepaisant to, jie mylėjo 
Ronį... ne, mylėjo už visa tai. Mylėjo todėl, kad jis toks... toks 
tikras studentas. 

Ronis stvėrė mane už kaklo ir bandė nusitempti į koridorių pa- 
sišnekėti. Aš, nei garbinęs jį, nei bijojęs jo, juolab nejutęs potrau- 
kio arkliškam prakaituotų jo pažastų kvapui, sugriebiau jį už pirš- 
tų, atlenkiau juos ir nutraukiau nuo savęs jo ranką. 

- Be rankų, Roni. 

- Och-och-och! Gerai jau gerai! Paeikim čia minutei, gerai? 
Paleisk ranką, skauda. Juk šita ranka aš smaukau. 

Aš paleidau jo ranką spėliodamas, ar plovėsi ją po paskutinio 

karto, bet leidausi nuvedamas į koridorių. Ten jis įsikibo man į al- 
kūnę ir ėmė įtikinėti išpūtęs traiškanotas akis. 

- Tie bukiai nemoka žaisti, - pareiškė jis užtikrintai. - Du ben- 
kartai, Piti, bet jiems patinka tas žaidimas. Mėgsta žaisti, gaudai? 
Aš jo nemėgstu, bet, priešingai nei jie, moku žaisti. Be to, aš sė- 
džiu ant kranto. O vakare Hoke rodys porą filmų su Bogartu. Jei- 
gu pavyktų išmelžti iš jų porą žalių... 

- Bogartu? Ar tik ne “Maištas Keine“? 

- M-hm! “Maištas Keine" ir “Maltos sakalas". Bobis pačiam 
savo žydėjime. Matytum dabar save, ožkuti. Jeigu išmelšiu iš ši- 
tų pienburnių du žalius, galėsiu eiti. Išmelšiu keturis - prigriebsiu 
kokią nors putę iš Franklino, gal po to pačiulps truputį. 

Štai jums Ronis kaip ant delno, sumautas romantikas. Staiga 
įsivaizdavau jį Semu Speidu iš “Maltos sakalo", kaip klupdo Merę 
Veši ant keturių. Vien nuo tos minties užėmė kvapą. 

- Bet štai kur šuo pakastas, Pitai. “Čirvai" trise - visada rizi- 
ka. Kas ims visas, jeigu lieka viena prakeikta nedalinta korta? 

- Kaip jūs žaidžiate? Iki šimto, ir visi pralaimėję moka laimė- 
jusiam? 

- Aha. Jeigu atsisėsi prie mūsų, aš atseikėsiu tau pusę laimikio. 
Ir dar grąžinsiu tiek, kiek pralaimėsi. - Jis pritrenkė mane šventuo- 
lio šypsena. 

- O kas, jeigu aš tave aplošiu? 

Ronis sekundę sutriko, po to dar plačiau išsišiepė. 

- Neišdegs, ožkuti. Aš kortų profesorius. 

Dirstelėjau į savo laikrodį, tada į Ešlį su Hju. Jie iš tikro ne- 
atrodė rimti priešininkai, tepadeda jiems Dievas. 

- Darom taip, - pasakiau. - Viena partija iki šimto. Penki cen- 
tai už akį. Niekas niekam neseikėja. Mes lošiame, o tada einu mo- 
kytis, ir visi maloniai praleidžiam šeštadienį. 

- Tvarka. - Kai grįžome į svetainę, jis pridūrė: - Tu man patin- 
ki, Pitai, bet tiesa yra tokia: tavo draugeliai pedai mokykloje tavęs 
nė per pusę taip nedulkino, kaip aš tave dabar išdulkinsiu. 

- Su pedais aš nedraugavau, - atsakiau, - bet šeštadieniais pa- 
keleivingomis nusigaudavau iki Ljustouno išdulkinti tavo sesutės. 
jo maišyti. 

- Oašją visko išmokiau, taip? 

Misis Meilfant sūnelio niekas negalėjo apšauti, štai kur šuo pa- 

kastas. Daug kas mėgino, bet, kiek žinau, niekam taip ir nepavy- 
ko. 

Ronis buvo veidmainys ir blevyzgotojas su bailia širdimi ir 
nuolatiniu beždžionišku tvaiku, bet, tenka pripažinti, kortomis lošti 
jis mokėjo. Meilfantas nebuvo genijus, kaip tvirtino, bent jau “čir- 
vuose“, kur labai daug kas priklauso nuo paprasčiausios sėkmės, 
tačiau žaidė jis gerai. Susikaupęs jis atsimindavo visas išmestas 
kortas... štai kodėl nemėgo žaisti “čirvų" trise, kai viena korta lie- 
ka neišdalinta. Bet kai žaidime dalyvaudavo visos kortos, Ronis 
buvo kietas riešutėlis. J 

Tačiau pirmą rytą negalėjau skųstis. Kai Hju Brenenas persi- 
rito per šimtą, aš turėjau trisdešimt tris akis, o Ronis - dvidešimt 
aštuonias. Buvo praėję dveji treji metai nuo tada, kai žaidžiau “čir- 
vus" paskutinį kartą, ir pirmą kartą lošiau iš pinigų, todėl man pa- 
sirodė, kad kelios monetos - visai menkas mokestis už tokį malo- 
numą. Ta partija Ešliui kainavo du dolerius penkiasdešimt centų. 
Vargšui Hju teko atseikėti tris dolerius šešiasdešimt. Taigi Ronis, 
atrodo, išlošė pinigų pasimatymui, nors man atrodė, kad mergina 
turėtų būti baisi Bogarto gerbėja, jeigu sutiks pačiulpti Ronį. Ar- 
ba pabučiuoti atsisveikinant, jeigu jau taip. 

Ronis pasipūtė kaip varna, sauganti ratų sutraiškytą laimikį. 

- Laimėjau, - tarė jis. - Užuojauta, berniukai, bet išlošiau aš, 
Rili. Kaip Dorsų dainoje: vaikinai nežino, mergytės supranta. 

- Tu nesveikas, Roni, - pasakiau. 

- Žaidžiam dar, - pasiūlė Hju. Atrodo, R.T. Barnumas buvo tei- 
sus: iš tiesų kiekvieną minutę gimsta po tokį atlėpausį, kaip Hju. 
- Noriu atsilošti. 

- Na, - parodė kreivus dantis Ronis. - Aš sutinku duoti tau šan- 
są. - Tada pažiūrėjo į mane. - O tu kaip? 

Mano geologijos vadovėlis mėtėsi pamirštas ant sofos man už 
nugaros. Norėjau susigrąžinti savo ketvirtuką ir pridurti prie jo vie- 
ną kitą monetą, kad galėčiau pažvanginti. Bet labiau už viską no- 
rėjau pričiupti Ronį Meilfantą. 

- Gerai, dalink, - pasakiau ir pirmą kartą pridūriau žodžius, ku- 
riuos vėliau ne vieną neramią savaitę kartojau tūkstančius kartų: - 
Į kairę ar dešinę? 

- Nauja partija, vadinasi, į kairę, - sukvaksėjo Ronis, pasitempė 
ir patenkintas stebėjo, kaip kortos palieka kaladę. - Et, myliu aš ši- 
tą žaidimą! 

Su ta antra partija aš ir užkibau. Šį kartą vietoj Hju po šimto 
išlėkė Ešlis, prie ko džiūgaudamas prisidėjo Ronis, pasiuntęs Kek- 
šę ant vargšo Ešlio galvos, kai tik pasitaikė proga. Man toje par- 
tijoje pikų dama atėjo tik du kartus. Pirmą kartą aš ją palaikiau 
laukdamas, kada pasitaikys galimybė pamauti ant jos Ešlį, ir jau 
pradėjęs galvoti, kad pasiliksiu su ja, bet Hju Brenenas atėmė ėji- 
mą iš Ešlio ir iškart persimetė ant būgnų. Jis turėjo žinoti, kad ši- 
tos rūšies neturėjau nuo partijos pradžios, bet mūsų pasaulio Hju 
niekad nieko nežino. Štai kodėl, manau, mūsų pasaulio Roniai taip 
mėgsta su jais kortuoti. Aš išmečiau savo Kekšę ir pasijuokiau iš 
Hju. Taip tuomet, paiką septintą dešimtmetį, mes reiškėme savo 
triumfą. 

Ronis susiraukė. 

- Ko tu laukei? Tu juk anksčiau galėjai išmušti šitą mulkį! - Jis 
linktelėjo Ešlio pusėn, kuris bukai spoksojo į mus. 

- Galėjau, bet aš ne toks kvailas. - Ir pabaksnojau į akių sąra- 
šą. Tuo metu Ronis turėjo trisdešimt, aš - trisdešimt keturias. Tie 
du surinko gerokai daugiau. Dabar buvo svarbu ne tai, kuri Ronio 
auka praloš, bet kuris išloš iš dviejų, mokančių žaisti. 

- Aš ir pats mielai pasižiūrėčiau Bogarto filmus, OŽKUTI. 

Ronis neužtikrintai iššiepė dantis. Šypsena buvo skirta krašti- 
niams. Aplinkui mus stovėjo jau kokie šeši žiūrovai. Tarp jų bu- 
vo ir Skipas su Natu. 

- Tai manai palošti, a? Gerai. Pražiok snukį, avine, tuoj tau kai 
ką įkišiu. 

Po dviejų dalinimų įkišau jam aš. Ešlis, pradėjęs tą dalinimą 
su devyniasdešimt aštuoniomis akimis, skubiai pasavo. Žiūrovai 
mirtinoje tyloje sekė, ar pavyks man įkišti Roniui šešakę, skaičių, 
kurio man reikėjo, kad atsilikčiau nuo jo per akį. 

Ronis iš pradžių laikėsi, į svetimus ėjimus tik numesdavo kortą 
ir guviai išsisukdavo, kai reikėjo ėjimą perimti jam. Jeigu “čirvuo- 
se“ turite smulkias kortas - jūs praktiškai nepašaunamas. 

- Rilis iškepė, - pranešė jis žiopliams. - Su plutele, bliamba! 

Aš ir pats taip maniau, bet turėjau pikų damą. Jeigu man pa- 
vyks ją iškišti, tai vis dėlto išlošiu. Iš Ronio daug nenuplėšiu, bet 
kiti kosės krauju - daugiau kaip penki žali per juos du. Ir išvysiu 
persimainiusį Ronio veidą. Štai ko troškau užvis labiausiai - pama- 
tyti, kaip pyktis užima piktdžiugos vietą. Norėjau užkišti jam gerklę. 

Viską lėmė paskutiniai kirčiai. Ešlis pradėjo nuo čirvų šešakės. 
Hju padėjo penkakę. Aš išmečiau triakę. Mačiau, kaip užgeso Ro- 
nio šypsena, kai jis padėjo devynakę ir paėmė visą kirtį. Jo fora su- 
mažėjo iki trijų akių. Ir, kas buvo dar geriau, atėjo jo eilė pradėti. 
Man liko kryžių valetas ir pikų dama. Jeigu Ronis turi smulkų kry- 
žių, man teks suėsti Kekšę ir kentėti pergalingą jo kudakavimą, ku- 
ris bus labai skaudus. Bet jei... 

Jis išmetė būgnų penkakę. Hju padėjo dviakę, o Ešlis, kvailai 
vos kortą. 

Mirtina tyla aplinkui. 

Ir tada aš šypsodamasis baigiau kirtį - Ronio kirtį! - padėdamas 
ant trijų kortų savo pikų damą. Aplink stalą nuošė atodūsis, ir pa- 
kėlęs akis aš pamačiau, kad pustuzinis žiūrovų išaugo į visą tuzi- 
ną. Į durų staktą rėmėsi Deividas Dušbormnas, sukryžiavęs ant krū- 
tinės rankas ir piktai į mus skersuodamas. Už jo koridoriuje stovė- 
jo dar kažkas. Kažkas, pasirėmęs ramentais. 

Manau, Dušas jau pasitarė su savo apibrizgusia taisyklių kny- 
gele “Meino valstijos universiteto bendrabučio elgesio taisyklės“, 
1966-1967 m. leidimas, ir nusivylė joje neradęs draudimo lošti 
kortomis, net už pinigus. Bet, patikėkite manimi, jo nusivylimas nė 
iš tolo neprilygo Ronio nusivylimui. 

Yra pralošusių, kurie moka pralaimėti, būna surūgusių pralai- 
mėjusiųjų, paniurusių, širstančių, verkiančių pralošusiųjų... ir dar 
yra šikniai. Ronis priklausė šiai kategorijai. Jo skruostai degė, 
spuogai pasidarė kone violetiniai. Lūpos virto siauru brūkšniu, ir 
aš pastebėjau, kaip ėmė judėti apatinis žandikaulis - jis ėmė kram- 
tyti lūpas. 

- Velnias! - šūktelėjo Skipas. - Tik pažiūrėkit, kas sėdi mėšle! 

- Kodėl ėjai šitaip? - pratrūko Ronis, nepastebėjęs Skipo, ne- 
matydamas kambaryje nieko, išskyrus mane. - Kodėl ėjai taip, 
niekše? 

Mane pritrenkė tas klausimas ir - turiu pripažinti - ėmiau džiū- 
gauti nuo jo įtūžio. 

- Na, - pradėjau aš, - pasak Vincento Lombardi, laimėti - tai 
dar ne svarbiausia, svarbiausia - tiesiog laimėti. Mokėk, Roni. 

- Tu pedas, - iškošė jis. - Prakeiktas pedas. Kas dalino? 

- Ešlis, - atsakiau. - Jeigu nori apšaukti mane sukčiumi, sakyk 
tiesiai šviesiai. Tada apeisiu stalą ir pagavęs, kol neišnešei kuda- 
šiaus, gerai atkalsiu. | 

- Mano aukšte niekas nieko nekals! - kategoriškai pareiškė Du- 
šas iš tarpdurio, bet nė vienas žioplys į jį neatsisuko. Visi blizgi- 
no akimis į mane su Roniu. 

- Aš tavęs sukčium nevadinau, aš tik paklausiau, kas dalino, - 
pasakė Ronis, ir aš beveik mačiau, kokių fizinių jėgų jam prirei- 
kė susitvardyti, praryti piliulę, kurią jam pakišau, ir nusišypsoti 
taip, kaip jis nusišypsojo. Tačiau jo akys žibėjo nuo pykčio ašarų 
(tos akys, žalios, didelės, buvo vienintelė patraukli Ronio kūno da- 
lis), ir nervingai judėjo žandikaulis. Atrodė, jo veido šonuose plaka 
dvi širdys. - Velniop. Tu atsilikai nuo manęs per dešimt akių, tai 
yra penkiasdešimt centų. 

Aš nebuvau mokyklos žvaigždė kaip Skipas Kirkas - jeigu sė- 
dėdavau ne pamokose, tai diskusijų klube arba bėgimo takelyje, - 
ir dar niekad gyvenime niekam negrasinau sumušti, tačiau Ronis 
visai tiko padaryti pradžią, ir, Dievas mato, būčiau taip ir padaręs. 
Manau, visi kiti tą taip pat suprato. Kambaryje siautėjo jaunatviš- 
kas adrenalinas, mes jautėme jo kvapą, beveik ragavome skonį. 
Dalis manęs - didžioji, laukė, kad Ronis duotų kokį nors preteks- 
tą. Kita dalis nekantravo jį papurtyti. 

Ant stalo atsirado pinigai. Dušas žengė žingsnį į priekį dar la- 
biau susiraukęs, bet nieko nepasakė... bent jau apie pinigus. Ta- 
čiau jis paklausė, ar čia yra tas, kuris išterliojo jo duris skutimosi 
kremu, arba tie, kurie žino, kas tai padarė. Mes visi atsigręžėme į 
jį ir pastebėjome tarpduryje įsitaisiusį Stouką. Džonsas kabojo ant 
ramentų sekdamas viską išmintingu žvilgsniu. 

Įsitvyrojo tyla, kurią nutraukė Skipas: 

- O tu įsitikinęs, Deividai, kad neištepei jų pats, vaikščiodamas 
per miegus? 

Juoko pliūpsnis privertė Dušą išrausti. Raudonis kaklu užlipo 
į skruostus, kaktą iki trumpų plaukų šaknų - homoseksualų Bitlų 
šukuosenos ne Dušui, labai ačiū. 

- Įspėkite, kad tai daugiau nepasikartotų, - pasakė Dušas, ne- 
sąmoningai mėgdžiodamas Bogartą. - Aš neleisiu juoktis iš savo 

autoriteto. 

- Eik tu... - saumurmėjo Ronis. Jis surinko kortas ir ėmė ilge- 
singai jas maišyti. 

Dušas atmatavo dar tris didelius žingsnius į kambario vidurį, 
stvėrė Ronį už jo harvardietiškų marškinių pečių ir truktelėjo į vir- 
šų. Ronis pašoko pats, kad marškiniai neplyštų. Gerų marškinių jis 
turėjo nedaug. Kaip ir mes visi. 

- Ką tu pasakei, Meilfantai? 

Ronis apsidairė ir, spėju, išvydo tai, ką matė visą savo gyve- 
nimą: nei pagalbos, nei užuojautos iš ko nors. Kaip visada jis bu- 
vo visiškai vienas. Ir gerai nenutuokė kodėl. 

- Nieko aš nesakiau. Mesk tą savo sumautą paranoją, Dušbor- 
nai. 

- Atsiprašyk! 

Ronis pamėgino išsisukti iš jo rankų. 

- Bet aš juk nieko nesakiau, ko man atsiprašinėti? 

- Vis tiek atsiprašyk. Noriu girdėti nuoširdų apgailestavimą. 

- Liaukitės, - nutraukė Stoukas Džonsas. - Jūs visi. Matytumėt 
save iš šalies. Kvailystė kvadratu. 

Dušas nustebęs pasižiūrėjo į Stouką. Mes visi nustebome. Gali 
būti, kad Stoukas pats savimi stebėjosi. 

- Deividai, tu tiesiog siunti, kad kažkas ištepė tavo duris kre- 
mu, - pasakė Skipas. 

- Tu teisus. Aš pykstu. Ir laukiu tavo atsiprašymo, Meilfantai. 

- Ataušk, - tęsė Skipas. - Ronis susinervino, kad ką tik praki- 
šo beveik išloštą partiją. Jis neterliojo kremu prakeiktų tavo durų. 

Dirstelėjau į Ronį susidomėjęs, kaip jis priims tokį neįprastą 
atvejį: kažkas jį užstojo! - ir sugavau išdavikišką jo žalių akių 
žvilgsnį, šokusį į šalį. Tada jau beveik neabejojau, kad Dušo du- 
ris vis dėlto išdirbo Ronis. O ar buvo tinkamesnis kandidatas iš vi- 
sų pažįstamų? 

Pastebėtų Dušas tą akių kryptelėjimą, jis, žinoma, padarytų to- 
kią pat išvadą. Bet seniūnas žiūrėjo į Skipą. Skipas ramiai atrėmė 
jo žvilgsnį. Po to, luktelėjęs kelias sekundes, kad atrodytų, jog ap- 
sisprendžia savo noru, bent save tuo įtikintų, Dušas paleido Ronio 
marškinius. Tas nusipurtė, ištiesino raukšles ant pečių ir ėmė ieš- 
koti kišenėse skolos man. 

- Aš atsiprašau, - tarė Ronis. - Kad ir kas ėda tau kepenis, aš 
atsiprašau. Apgailestauju kaip šėtonas, kaip šūdas, taip gailiuosi, 

kad šikną sopa. Tau užteks? 

Dušas atsitraukė per žingsnį. Aš pajutau adrenaliną ir įtariu, 
kad Dušbornas ne prasčiau pajuto nedraugiškas bangas, besiritan- 
čias jo pusėn. Netgi Ešlis Raisas - kaip iš akies trauktas Mikė Pū- 
kuotukas, - žiūrėjo į Dušą nedraugišku žvilgsniu. Tokį atvejį po- 
etas Garis Snaideris būtų pavadinęs bloga beisbolo karma. Dušas 
buvo seniūnas - pirma pastaba. Jis mėgino valdyti mūsų aukštą, lyg 
tai būtų jo pamėgtosios SKPS programos dalis, - antra pastaba. Ir 
buvo susmirdęs antrakursis tais laikais, kai antrakursiai dar tikė- 
jo, jog tyčiotis iš fuksų yra šventa jų pareiga, - trečia pastaba. Du- 
šai, palik aikštelę! 

- Įspėju, kad aš neketinu taikstytis su kvailais mokykliniais 
pokštais savo aukšte, - pareiškė Dušas (Jo aukštas, tik pamanykit!). 
Jis stovėjo tiesus kaip kuolas su savo nertiniu ir chaki spalvos kel- 
nėmis - IŠLYGINTOMIS chaki kelnėmis, nors buvo šeštadienis. 
- Čia NE mokykla, ponai. Čia Meino universiteto Čemberlen Ho- 
las. Dienelės, kai gvelbėte liemenukus, baigėsi. Atėjo metas elg- 
tis taip, kaip elgiasi studentai. 

Ko gero, ne be priežasties 1966 metų absolventų albume ma- 
ne vienbalsiai pažymėjo Klasės Šmaikštuoliu. Aš sumušiau kul- 
nais, guviai atidaviau pagarbą angliška maniera, delnu į priekį, ir 
išpoškinau: “Klausau, sere!“" Iš galutinių eilių pasiekė nervingas 
juokas, Ronis piktdžiugiškai prunkštelėjo, Skipas nusišypsojo. Žiū- 
rėdamas į Dušą Skipas patraukė pečiais, pakėlė rankas delnais į 
viršų. “Matai, ko pasiekei? - sakė tas gestas. - Elgsies kaip subi- 
nė, ir su tavimi elgsis kaip su subine“. Mano nuomone, iškalbin- 
giausia kalba paprastai būna be žodžių. 

Dušas pasižiūrėjo į Skipą - taip pat netardamas nieko. Tada pa- 
žvelgė į mane. Jo veidas nieko nesakė, atrodė kaip negyvas, bet aš 
pasigailėjau, kad nepersilaužiau, neužgniaužiau nori šaipytis. Bėda 
ta, kad šmaikštuoliui iš prigimties tas protrūkis suveikia devynis 
kartus iš dešimties anksčiau, nei jis spėja permesti pirmą bėgį. Ga- 
liu lažintis, kad senovėje, taurių riterių laikais, nemažai juokdarių 
kabojo ant savo kiaušų. Apie tai jūs neperskaitysite “Artūro mir- 
tyje“, bet, manau, taip būdavo: nagi, dabar pasijuok, bjaurybe mar- 
ga kepure! Žodžiu, aš per vėlai supratau įsigijęs priešą. 

Dušas beveik nepriekaištingai apsisuko ir išžygiavo iš svetai- 
nės. Ronio lūpas perkreipė grimasa, nuo kurios jo negražus veidas 
pasidarė dar bjauresnis - kaip piktadario šypsnys senoje melod- 

ramoje. Hju Brenenas nedrąsiai sukikeno, bet iš tikro nesijuokė 
niekas. Stoukas Džonsas dingo. Spėju, pasibjaurėjęs mumis visais. 

Ronis žibančiomis akimis apsidairė į šalis. 

- Štai kaip, - tarė jis. - Aš pasiruošęs. Akis - penkis centai, kas 
nori sulošti. 

- Aš prisėsiu, - atsakė Skipas. 

- Ir aš, - tariau, nė nežvilgtelėjęs į savo geologijos vadovėlį. 

- “Čirvai"? - paklausė Kerbis Maklendonas. Jis buvo aukščiau- 
sias visame aukšte - mažiausiai šešių pėdų septynių colių, ilgu ir 
liūdnu kaip šuns snukis veidu. - Žinoma. Geras pasirinkimas. 

- O mes? - sucypsėjo Ešlis. 

- Mes? - pakartojo Hju. 

Atrodo, pakratė kišenes kaip reikiant. Ir dar maža. 

- Prie šito stalo jūs nepavešite, - beveik geraširdiškai atsakė 
Ronis. - Gal geriau surinkite savo kompaniją? 

Ešlis ir Hju paklausė jo patarimo. Iki keturių valandų visi sve- 
tainės stalai buvo užimti trečiojo aukšto pirmakursių, vargšų sti- 
pendininkų, kuriems teko pirkti senus vadovėlius. Ir visi jie žaidė 
“čirvus" po penkis centus už akį. Mūsų bendrabutyje prasidėjo be- 
protybės laikas. 

Šeštadienį man vėl teko budėti Holiouko indų plovykloje. Ne- 
paisant pabudusio susidomėjimo Kerole Gerber, aš vis tiek paban- 
džiau susikeisti budėjimais su Bradu Vizerspunu (Bradas dirbda- 
vo per pusryčius sekmadieniais, ir nemėgo keltis anksti kaip Ski- 
pas), bet šis nepanoro. Jis taip pat žaidė ir jau prašvilpė du dole- 
rius. Todėl tik papurtė galvą ir pradėjo piku. 

- Čiupk Kekšę! - suriko jis kraupiai primindamas Ronį Meil- 
fantą. Pikčiausia Ronyje buvo tai, kad silpnapročiai įžiūrėdavo ja- 
me mėgdžiojimo objektą. 

Aš pakilau iš už stalo, prie kurio praleidau likusią dienos da- 
lį, ir mano vietą tuoj užėmė jaunuolis, pavarde Kenis Ostiras. Bu- 
vau išlošęs beveik devynis dolerius (iš dalies dėl to, kad Ronis be- 
veik iš karto persėdo prie kito stalo, kad neapkarpyčiau jo laimi- 
kio), ir galėjau tuo džiaugtis. Bet jokio džiaugsmo aš nejutau. Juk 
esmė ne pinigai, o pats žaidimas. Norėjau žaisti, žaisti ir žaisti. 

Vangiai nusliūkinau koridoriumi, įkišau galvą į savo kambarį 

ir paklausiau Nato, ar nenorėtų papietauti anksčiau su virtuvės ko- 
manda. Jis tik papurtė galvą ir linktelėjo man, taip ir nepakėlęs 
akių nuo istorijos vadovėlio. Kai prasideda šnekos apie septinto- 
jo dešimtmečio studentų aktyvumą, aš priverstas priminti sau, kad 
dauguma vaikinų pragyveno tą beprotišką periodą kaip Natas. Jie 
nepakeldavo galvos nuo savo istorijos vadovėlių, kai istorija aplin- 
kui vyko gyvai. Ir nepasakyčiau, kad Natas buvo visiškai atsisky- 
ręs ar visą savo laiką leisdavo knygų saugyklose. Na, jūs viską tuoj 
išgirsite. 

Nuėjau į Prerijų Dvarą, traukdamas striukės užtrauktuką, nes 
pastebimai atšalo. Buvo ketvirtis po keturių. Valgykla oficialiai at- 
sidarydavo po penkių, todėl takeliai, susiliedavę į Beneto etapą 
praktiškai buvo tušti. Tačiau Stoukas Džonsas stovėjo ten su ra- 
mentais, į kažką įbedęs rūstų žvilgsnį. Pamatęs jį nenustebau: su 
kokia nors fizine negalia turėjote teisę valgyti anksčiau už visus ki- 
tus studentus. Kiek pamenu, tai buvo vienintelė privilegija, skirta 
fiziškai nuskriaustiems. Žvirblio ženklas ant jo nugaros pavakario 
šviesoje buvo labai aiškus ir juodas. 

Prisiartinęs aš pamačiau, kad jis spokso į “Sociologijos įvadą". 
Knyga nukrito ant nuzulintų plytų ir jis svarstė, kaip ją pakelti ne- 
nuvirtus ant nosies. Stoukas stūmė ją ramento galu. Vaikinas tu- 
rėjo dvi, jeigu ne tris ramentų poras. Šie plieniniais puslankiais 
gaubė jo rankas iki alkūnių. Girdėjau, kaip jis murma “trauk- 
TRAUK, trauk-TRAUK" be jokios naudos stumdydamas knygą 
ant žemės. Kai jis verždavosi su ramentais į priekį, tame “trauk" 
girdėjosi ryžtas. Bet dabar jame skambėjo tik bejėgiškumas. Per tą 
laiką, kol pažinojau Stouką (nepradėsiu vadinti jo Trauk-Trauk, 
nors semestrui baigiantis visi Ronio mėgdžiotojai pravardžiavo jį 
šitaip), negalėjau atsistebėti, kiek daug niuansų gali išreikšti tas jo 
“trauk-TRAUK"". Tai buvo anksčiau, nei sužinojau, kad navaho in- 
dėnų kalboje yra keturiasdešimt žodžio “negyvas" ištarimo varian- 
tų. Tai buvo anksčiau, nei daug ką sužinojau. 

Jis išgirdo mano žingsnius ir pasuko galvą taip staigiai, kad 
vos nepargriuvo. Aš ištiesiau rankas jį suturėti. Jis lyg sverdėda- 
mas atsilošė su sena armijos miline, kurią nešiojo. 

- Pasitrauk nuo manęs! - Atrodo, tikisi, kad jį pastumsiu. Aš 
ramindamas atkišau rankas delnais į priekį ir pasilenkiau. - Neliesk 
mano knygos! 

Nepaklausęs pakėliau vadovėlį ir įkišau jam po pažastimi lyg 

susuktą laikraštį. 

- Man tavo pagalbos nereikia! 

Jau norėjau piktai atšauti, bet vėl pastebėjau, kokie balti jo 
žandai ir kokios raudonos dėmės jų viduryje, kaip sulipę nuo pra- 
kaito Stouko plaukai. Vėl užuodžiau tą kvapą, perkaitusio transfor- 
matoriaus kvapą, - ir supratau, kad dabar net girdžiu jį; Stouko 
krūtinė gargė ir klaksėjo. Jeigu Stoukas Džonsas dar nežinojo kelio 
į ambulatoriją, tai artimiausiu laiku turėjo su juo susipažinti. 

- Viešpatie, aš juk nesisiūlau tįsti tave ant kupros! - bandžiau 
nusišypsoti ir man daugmaž pavyko. Po galais, ir ko čia nesišyp- 
soti? Ar mano kišenėje neguli devyni žali, kurių ryte ten nebuvo? 
Trečiojo Čemberleno aukšto masteliais aš buvau milijonierius. 

Džonsas įsmeigė į mane juodas savo akis. Lūpos kietai susi- 
spaudė, bet po kurio laiko jis linktelėjo. 

- Gerai. Argumentas priimtas. Ačiū! - Ir jis toliau ėmė energin- 
gai ropštis šlaitu į viršų. Iš pradžių jis gerokai mane aplenkė, bet 
status kampas įveikė jį, ir žingsniai darėsi vis lėtesni. Gargiantis 
alsavimas vis stiprėjo ir tankėjo, tai aiškiai išgirdau susilyginęs su 
juo. 

- Gal tau nereikėtų taip veržtis? - paklausiau aš. 

Jis su apmaudu pažvelgė į mane: tu dar čia? 

- Gal nori mane suėsti? 

Parodžiau į jo “Sociologiją". 

- Ji vėl išslys. 

Stoukas sustojo, pasitaisė knygą po pažastimi, pasirėmė ant ra- 
mentų kaip pikta gervė, spigindama į mane akimis pro tamsių plau- 
kų sruogas. 

- Eik eik, - paragino jis. - Man auklės nereikia. 

Patraukiau pečiais: 

- O man ne. 

Nuėjau toliau širsdamas, nepaisant savo kapitalo. Mes, klasės 
šmaikštuoliai, nepuolam ieškoti draugysčių - dviejų trijų bičiulių 
mums užtenka visam gyvenimui, - bet ir nesidžiaugiame įspirti į 
užpakalį. Mūsų tikslas - susirasti daugybę pažįstamų, su kuriais ga- 
lime išsiskirti juokdamiesi. 

- Rili, - tarė jis man už nugaros. 

Atsigręžiau. Vadinasi, jis nutarė atlyžti, pagalvojau. Kaip aš 
apsirikau! 

- Būna visokių gestų, - pasakė jis. - Ištepti skutimosi kremu se- 
niūno duris - tai tik šiek tiek rimčiau nei apklijuoti mažosios Sju- 
zės suolą snargliais, nesugalvojus, kaip dar galėtum prisipažinti 
meilėje. 

- Aš neterliojau jo durų, - atsakiau, supykęs dar labiau. 

- Aha. Bet tu žaidi su šikniumi, kuris tai padarė. Ir taip sustip- 
rini jo įtikinamumą. - Berods, pirmą kartą girdėjau tokį šio žodžio 
pavartojimą, kuris padarė gatvinę karjerą aštuntajame ir devinta- 
jame pokokaininiame dešimtmetyje. Daugiausiai politikoje. Man 
atrodo, “įtikinamumas" sudegė iš gėdos 1986 metais, kaip tik tuo- 
met, kai septintojo dešimtmečio radikalai, piketavę prieš karą, be- 
baimiai kovotojai už rasinę lygybę ėmė atrasti akcijas, Martos 
Stiuart bei Steirmasterio gyvenimo būdą. - Kodėl tuščiai švaistai 
laiką? 

Toks tiesmukumas mane pribloškė, ir aš, kaip dabar prisime- 
nu, leptelėjau didžiausią nesąmonę: 

- Turiu marias laiko ir galiu švaistyti. 

Džonsas linktelėjo tarytum nieko kito nesitikėjęs. Jis vėl paju- 
dėjo pirmyn ir aplenkė mane vienu ramentų žingsniu - nuleista gal- 
va, sulinkusia nugara, sulipusiais plaukais, tvirtai suspaudęs “So- 
ciologiją". Aš sustojau laukdamas, kada ji vėl iššoks laisvėn. Te- 
gu stumdo ją ramentu - nesikišiu. 

Bet ji neiššoko, o pasiekęs Holiouko duris Džonsas pavargo 
prie jų ir įstriksėjo vidun. Aš nuėjau savo keliu. Prisidėjęs pilną 
padėklą atsisėdau prie Kerolės Gerber ir kitų indų plovėjų koman- 
dos narių. Tai yra kuo toliau nuo Stouko Džonso, kas mane visai 
patenkino. Prisimenu, jis sėdėjo atokiau nuo visų neįgaliųjų. Stou- 
kas Džonsas sėdėdavo nuošalyje nuo visų. Klintas Istvudas su ra- 
mentais. 

Pietaujantieji pradėjo rinktis penktą. Po penkių penkiolika mū- 
sų komanda jau dirbo visu pajėgumu, ir taip visą valandą. Daug 
bendrabučio gyventojų savaitgaliais traukdavo namo, bet likusie- 
ji šeštadienio vakare pasirodydavo valgyti pupelių su dešrelėmis 
ir kukurūzine duona. Trečias patiekalas buvo “Dželo", mėgsta- 
miausias Prerijų Dvaro desertas. Jeigu virėjas tądien išlipdavo iš 
lovos ta koja, gaudavome pusfabrikatį su vaisių gabaliukais. 


250 


Kerolė tvarkė peilius, šakutes ir šaukštus, ir kai tik karštinė at- 
slūgo, ji kretėdama iš juoko nusisuko nuo konvejerio. Jos skruostai 
buvo skaisčiai raudoni. Tai, kas slinko konvejenu, akivaizdžiai bu- 
vo Skipo darbas. Vėliau tąvakar jis prisipažino, bet aš iš karto at- 
spėjau. Nors Kirkas mokėsi pedagoginiame skyriuje ir, greičiau- 
siai, turėjo tapti savo senos geros mokyklos istoriku ir beisbolo ko- 
mandos treneriu, o sulaukusį penktojo dešimtmečio jį turėjo pa- 
kirsti alkoholizmo sukeltas infarktas, tikrasis Skipo pašaukimas 
buvo menas... Gal ir būtų užsiėmęs juo, jeigu ne penkios ferme- 
rių kartos, šnekančios kažkokia gūdžia tarme. Jis buvo antras ar tai 
trečias iš plačios jų giminės (kurios religija, kaip sakydavo Skipas, 
buvo airiškas alkoholizmas), apskritai įstojęs į kokį nors koledžą. 
Kirkų klanas dar šiaip taip galėjo įsivaizduoti, kad kuris nors iš jų 
šeimos taps mokytoju, tik jau ne dailininku ar skulptoriumi. Aštuo- 
niolikmetis Skipas matė ne toliau už juos. Jis tik žinojo, kad ne vi- 
sai tinka skylei, kurią bando užkišti, todėl tai nedavė jam ramybės, 
vertė landžioti į kitų kambarius, peržiūrinėti ilgai grojančias plokš- 
teles ir kritikuoti praktiškai visų muzikinį skonį. 

1969 metais jis jau geriau žinojo kas esąs. Būtent tais metais 
iš papjė-mašė jis sukūrė vietnamiečių šeimą, kurią padegė baigian- 
tis mitingui už taikos išsaugojimą priešais Foglerio biblioteką, kol 
iš skolintų garsiakalbių sklido “Susitelkime", o hipiai nedarbo me- 
tu rangėsi pagal ritmą kaip priešistoriniai kariai po medžioklės. 
Matote, kaip viskas susipainiojo mano atmintyje? Tai buvo Atlan- 
tida - vienintelis dalykas, kurį tiksliai žinau, - pačioje gelmėje, 
vandenyno dugne. Kartoninė šeima liepsnojo, protestuojantys hi- 
piai prodainiu deklamavo: “Napalmas! Napalmas! Šūdas iš dan- 
gaus!" pritardami savo šokiui, netrukus ėmė svaidyti kiaušinius, o 
vėliau ir akmenis. 

Bet tą 1966 metų rudens vakarą ne kartoninė šeima privertė 
Kerolę pratrūkti juoku, o nepadorus žmogeliukas-dešrelė, stovin- 
tis ant Materhorno iš pupelių. Iš tam tikros vietos styrojo dantų 
krapštukas. Rankoje jis laikė Meino valstijos universiteto vėliavė- 
lę, o ant galvos turėjo iš mėlynos servetėlės gabalėlio išlankstytą 
studento kepurę. Ant padėklo priešais jį puikavosi šūkis, kruopš- 
čiai sudėliotas iš duonos rutulėlių: “VALGYKITE DAUGIAU 
MEINO PUPELIŲ!"* 

Mano budėjimo indų plovykloje metu konvejeris pristatydavo 
nemažai meno kūrinių, bet šis žmogelis buvo neabejotinai šedev- 

rų šedevras. Stoukas Džonsas, matyt, pavadintų tai tuščiu laiko 
švaistymu ir smarkiai klystų. Viskas, kas gali priversti jus juoktis 
po trisdešimties metų, - ne tuščias laiko švaistymas. Mano galva, 
tai labai artima nemirtingumui. 

Pasižymėjau, kad išeinu, nusileidau pandusu už virtuvės su 
paskutiniu šiukšlių maišu ir įmečiau jį į vieną iš keturių konteine- 
rių, išsirikiavusių už valgyklos it keturi beuodegiai prekiniai plieno 
vagonai. 

Atsisukęs pastebėjau prie kampo stovinčią Kerolę Gerber su 
pora vaikinų - jie rūkė ir žiūrėjo į patekantį mėnulį. Vaikinai nu- 
ėjo, kai prisiartinau prie jų, imdamas iš kišenės “Pall Mall“ pakelį. 

- Ei, Pitai, gal suvalgysi dar Meino pupelių? - pasakė Kerolė 
ir nusijuokė. 

- Aha. - Užsitraukiau cigaretę ir negalvodamas, nieko nesvars- 
tydamas pasakiau: - Hoke šiandien suka porą filmų su Bogartu. 
Pradžia septintą. Kaip tik spėsime. Nori eiti? 

Ji užsitraukė neatsakiusi, bet toliau šypsojosi, ir aš supratau, 
kad išgirsiu “taip". Dar prieš kelias minutes norėjau vieno: grįžti 
į svetainę ir sėsti prie “čirvų". Tačiau dabar, kai buvau ne bendra- 
butyje, žaidimas neatrodė toks patrauklus. Nejaugi buvau įsikarš- 
čiavęs taip, kad pažadėjau prikalti Ronį Meilfantą? Lyg ir taip - 
prisiminiau pakankamai aiškiai, - bet stovint vėsų vakarą prie Ke- 
rolės man buvo sunku suprasti priežastį. 

- Aš namie turiu vaikiną, - pasakė ji. 

- Tai reiškia “ne"? 

Ji papurtė galvą vis dar šypsodamasi. Jos cigaretės dūmas vi- 
josi pro jos veidą. Jos plaukai be tinklelio, kurį merginos būtinai 
užsimaudavo plovykloje, plaikstėsi ant kaktos. 

- Tai informacija. Prisimeni “Belaisvį*? “Numeris Šeštas, 
mums reikia... informacijos". 

- Aš irgi turiu merginą namie, - pasakiau. - Irgi informacija. 

- O aš dar ir dirbu - matematikos repetitore. Pažadėjau pamo- 
kyti šiandien merginą iš antrojo aukšto. Diferencialinis skaičiavi- 
mas. Algebra. Ji beviltiška ir inkščia, bet vis šeši doleriai per va- 
landą. - Kerolė nusijuokė. - Na, va! Mes keičiamės informacija 
kaip maniakai. 

- Bogiui iš to nieko gero, - atsakiau, nors buvau ramus: žino- 
jau, kad tą vakarą jį pamatysime. Ir, atrodo, jaučiau, kad ateityje 
tarp mūsų bus romantiški santykiai. Pasijutau keistai lengvai, tarsi 
kažkokios jėgos pakylėtas virš žemės. 

- Galėčiau paskambinti Esterai iš Hoko ir perkelti diferencia- 
lus iš devintos į dešimtą, - tarė Kerolė. - Estera - išimtinai sudė- 
tingas atvejis. Niekada niekur neina. Beveik visą laiką sėdi su suk- 
tukais ir rašo laiškus nano, kaip koledže sunku. Bent jau pirmą fil- 
mą spėsim pamatyti. 

- Gerai. 

Mes pasukome Hoko pusėn. O, tai bent buvo dienelės! Nerei- 
kėjo kviesti auklės vaikams, išleisti šuns į lauką, šerti katės ir 
įjungti signalizacijos. Mes tiesiog ėjome, kur ir kada norėjome. 

- Panašu į pasimatymą, a? - paklausė ji kiek paėjusi. 

- Ko gero, - atsakiau. 

Mes aplenkėme Rytų korpusą, kur takeliais į klubą skubėjo kiti 
studentai. 

- Puiku, - tęsė Kerolė. - Nes aš palikau rankinuką kambaryje 
ir negalėsiu už save sumokėti. 

- Nesirūpink. Aš turtuolis. Padoriai išlošiau šiandien kortomis. 

- Per pokerį? 

- “Čirvus". Girdėjai apie tokį žaidimą? 

- Juokauji? Aš tris savaites praleidau stovykloje “Vinivinja" 
prie Džordžo ežero tą vasarą, kai man buvo dvylika metų. Jaunų- 
jų krikščionių asociacijos stovykla - nepasiturinčių vaikų stovyk- 
la, kaip sakydavo mano mama. Vos ne visas dienas lijo, tai mes 
pliekėm “čirvais" ir medžiojom Kekšę. - Ji žiūrėjo į tolį, apsiblau- 
susi, kaip būna, kai žmonės užkliūva už kokio nors prisiminimo 
kaip bato tamsoje. - “Ieškokite juodos moters“. Cherchez la fem- 
me noire. 

- Na, taip, tas pats, - pasakiau jausdamas, kad dabar jai neeg- 
zistuoju. Po minutėlės Kerolė grįžo į dabartį ir nusišypsojusi su- 
sirado džinsų kišenėje cigaretę. Tada daug rūkėme. Mes visi. Ta- 
da buvo galima plėšti dūmą ligoninės priimamuosiuose. Papasako- 
jau apie tai savo dukrai, ir ji iš pradžių manimi nepatikėjo. 

Aš taip pat išsitraukiau cigaretę ir pridegiau abiems. Tokia pui- 
ki minutė: mes žiūrime vienas į kitą virš “Zipo" liepsnos liežuvė- 
lio. Ne taip nuostabu, kaip bučinys, bet vis tiek miela. Vėl pajutau 
lengvumą, mane keliančią jėgą. Kartais tavo regos laukas išsiple- 

čia, prisipildai vilties. Kartais atrodo, kad gali matyti tai, kas už 
kampo, - o gal taip ir yra? Geros akimirkos. Užvožiau žiebtuvėlį 
ir nuėjome toliau, traukdami dūmą. Mūsų rankos beveik lietėsi - 
beveik. 

- Apie kokius pinigus mes kalbame? - susidomėji Kerolė. - Už- 
teks nuvažiuoti į Kaliforniją ar mažiau? 

- Devynis dolerius. 

Ji nusijuokė ir paėmė mane už rankos. 

- Vadinasi, pasimatymas, - pasakė. - Gali nupirkti man spragin- 
tų kukurūzų. 

- Sutarta. Tau tas pat, kokį filmą rodys pirmą? 

Ji linktelėjo. 

- Dievai - visuomet dievai. 

- Teisybė, - sutikau. - Bet aš norėčiau, kad pirmas eitų “Mal- 
tos sakalas". 

Taip ir buvo. Per vidurį, kai Piteris Lorė skėlė savo piktoką nu- 
merį, o Bobis žvelgė į jį su mandagia, šiek tiek pašaipia šypsena, 
aš pasisukau į Kerolę. Ji žiūrėjo į mane. Aš pasilenkiau ir pabučia- 
vau jos taukuotas nuo kukurūzų lūpas juodai baltoje pirmojo Džo- 
no Hjustono filmo šviesoje. Jos lūpos buvo švelnios, jautrios. Tru- 
putį atsitraukiau. Kerolė tebežiūrėjo į mane. Ir šypsojosi. Tada ji 
ištiesė man savo maišelį su kukurūzais. Aš pasiūliau jai dėžutę 1e- 
dinukų, ir mes baigėme žiūrėti antrą filmo pusę. 

Pakeliui į Čemberleno, Kingo ir Franklino bendrabučių kom- 
pleksą aš paėmiau ją už rankos, lyg taip ir reikėjo. Ji pakankamai 
natūraliai sunėrė savo pirštus su manaisiais, nors aš pajutau šiokį 
tokį drovumą. 

- Tu grįši į “Maištą Keine“"? - paklausė ji. - Jeigu nepametei bi- 
lieto šaknelės, įleis. Arba imk mano. 

- Ne-a. Reikia graužti geologiją. 

- Kertam, kad visą naktį loši kortomis. 

- Negaliu sau to leisti, - atsakiau. Visiškai nuoširdžiai. Ir tik- 
rai ketinau grįžęs griebti vadovėlį. Visiškai nuoširdžiai. 

- “Vienišos kovos" arba “Studento gyvenimas skolon", - atsakė 
Kerolė. - Širdį draskantis Čarlzo Dikenso romanas. Jūs raudosite, 
kai drąsusis Piteris Rilis nusiskandins upėje sužinojęs, kad Finan- 

sinės pagalbos tarnyba atsisakė suteikti jam pagalbą. 

Nusijuokiau. Ji buvo labai nuovoki. 

- Mano padėtis juk tokia pati. Jeigu susimausime, kodėl mums 
nesurengus dvigubos savižudybės? Nersime į Peobskotą ir sudie, 
žiaurus pasauli. 

- Apskritai, ką mergina iš Konektikuto veikia Meino universi- 
tete? - pasidomėjau. 

- Ne taip paprasta atsakyti. Jeigu dar kada nors sugalvosi pa- 
kviesti mane kur nors, turėk omeny, kad esi man kaip senelis. Jei- 
gu nori žinoti, aštuoniolika man sueis tik lapkritį. Aš prašokau sep- 
tintą klasę. Tais metais mano tėvai išsiskyrė, ir man buvo labai blo- 
gai. Beliko mokytis nuo ryto iki vakaro arba tapti viena iš Harvi- 
čo moksleivių, dirbančių ant kampo. Tų, kurios gauna geriausius 
balus už prancūziškus bučinius ir paprastai pastoja šešiolikos. Įsi- 
vaizduoji, apie ką aš? 

- Savaime suprantama. 

Geitse tokių būrelius buvo galima sutikti priešais “Frenko fon- 
taną" arba “Saldžiąją grietinėlę", laukiančias berniukų su visko 
mačiusiais “Fordais" ir “Plimutais" - greitais automobiliais su sky- 
deliais ir lipdukais ant užpakalinių stiklų “FRAMAS", “KVAKE- 
RIŲ VALSTIJA"*. Dar galėjote sutikti tas paukštytes kitame pa- 
grindinės gatvės gale, tik dešimtmečiu senesnes, dvidešimt kilog- 
ramų sunkesnes per “Čuko tavernos" alų ir viskį. 

- Todėl kaliau kiauras dienas. Mano tėtis tarnavo laivyne. Bu- 
vo išleistas į atsargą dėl invalidumo, persikėlė čia, į Meiną... į Da- 
mariskotą, toliau pakrante. 

Linktelėjau prisiminęs Dianos Reni jaunikį - tą, kuris pasakė: 
“Taip, mergy-yna!“ ir išėjo į laivy-y-yną... 

- Gyvenau su motina Konektikute ir mokiausi Harvičo mies- 
to mokykloje. Padaviau pareiškimą į šešiolika įvairių koledžų, ma- 
ne priėmė visi, išskyrus tris... bet... 

- Bet jie norėjo, kad pati mokėtum už mokslą, o tu negalėjai. 

Ji linktelėjo. 

- Iki geriausių stipendijų neištraukiau pagal atrankos balus. 
Būtų padėję kokie nors sporto pasiekimai, bet aš per daug kirmi- 
jau prie vadovėlių. Be to, per tą laiką galutinai įsimylėjau Salą 
Džoną. 

- Savo vaikiną, taip? 


*Pensilvanija. 

Kerolė linktelėjo, lyg tas Salas Džonas nelabai jai rūpėtų. 

- Realią finansinę paramą siūlė tik Meino ir Konektikuto uni- 
versitetai. Pasirinkau Meiną, nes tuo metu pykausi su mama. Am- 
žini ginčai. 

- Su tėvu geriau? 

- Aš jo beveik nematau, - atsakė ji sausai ir dalykiškai. - Jis gy- 
vena su boba, kuri... na, jie visą laiką pila į dūdą ir pešasi. Bet už- 
teks apie tai. Užtat jis yra nuolatinis valstijos gyventojas, o aš jo 
duktė. Nesu aprūpinta viskuo, ko reikia - teisybę sakant, Konek- 
tikutas siūlė geresnes sąlygas, - bet aš nespjaunu į papildomą dar- 
bą. Dėl to, kad iš ten ištrūkčiau. 

Ji giliai įtraukė nakties oro ir atsiduso balzganu dūmu. Mes be- 
veik pasiekėme Frankliną. Vestibiulyje, kietuose plastmasiniuose 
krėsluose vaikinai laukė, kol iš viršaus pas juos nusileis panelės. 
Tikras nusikaltėlių recidyvistų albumas! “Dėl to, kad iš ten ištrūk- 
čiau“. Ji turėjo galvoje mamą, miestelį, mokyklą? Ar ir savo vai- 
kiną? 

Kai priėjome prie dvivėrių jos korpuso durų, apkabinau ir pa- 
silenkiau pabučiuoti. Kerolė įsirėmė delnais man į krūtinę. Ne at- 
sitraukė, o tiesiog sustabdė. Ir pažvelgė į mane iš apačios su savo 
lengva šypsena. Man toptelėjo, kad imsiu ir pamėgsiu tą šypseną; 
galima pabusti naktį, užsisvajojus apie tokią šypseną. Lūpos rietėsi 
nežymiai, bet kampučiuose vis tiek atsirasdavo duobutės. 

- Iš tikro mano vaikino vardas - Džonas Salivanas, - pasakė ji. 
- Kaip boksininkas. O kuo vardu tavo mergina? 

- Enmari, - atsakiau, ir man ne itin patiko, kaip nuskambėjo jos 
vardas. - Enmari Sjusi. Šiais metais ji baigs Geits Folso mokyklą. 

Aš paleidau Kerolę, ji atitraukė rankas nuo mano krūtinės ir 
paėmė mane už rankų. 

- Tai informacija, - tarė ji. - Informacija, ne daugiau. Tai dar 
vis nori mane pabučiuoti? 

Linktelėjau. Taip, norėjau, dar stipriau negu prieš tai. 

- Gerai. - Ji pakėlė galvą, užsimerkė ir truputį pravėrė lūpas. 
Visai kaip mergytė, kuri prie laiptų laukia, kol tėtukas pabučiuos 
ją prieš miegą. Taip graudu, kad vos nenusijuokiau. Tačiau papras- 
čiausiai pasilenkiau ir pabučiavau ją. Ji linksmai ir karštai pabu- 
čiavo mane. Mūsų liežuviai nesusilietė, bet vis tiek bučinys buvo 
ieškantis, tiriantis. Kai Kerolė atšlijo, jos skruostai degė, o akys ži- 
bėjo. 

- Labanakt. Ačiū už filmą. 

- Nori pakartoti? 

- Reikia pagalvoti, - atsakė ji. Šypsojosi, bet žvilgsnis buvo 
rimtas. Greičiausiai prisiminė savo vaikiną. Bent jau aš pagalvo- 
jau apie Enmari. - Geriau jau eik. Susitiksime prie konvejerio pir- 
madienį. Tu kokioje pamainoje? 

- Pietūs ir vakarienė. 

- Man pusryčiai ir pietūs. Vadinasi, iki pietų. 

- Valgyk daugiau Meino pupelių, - pasakiau ir prajuokinau ją. 
Tada ji dingo už durų, lydėjau ją akimis susigrūdęs rankas į kiše- 
nes, su cigarete dantyse - jaučiausi beveik kaip Bogartas. Mačiau, 
kaip ji pasakė kažką merginai prie budinčiosios stalo ir juokdamasi 
užbėgo laiptais. 

Į Čemberleną grįžau mėnesienoje, kupinas ryžto rimtai papur- 
tyti geosinkliną. 

Į trečiojo aukšto svetainę užsukau tik pasiimti vadovėlio. Pri- 
siekiu! Kai įėjau, visi stalai - plius pora nugvelbtų iš kitų aukštų 
- buvo apsėsti idiotų kvartetų, pliekiančių “čirvus". Netgi kampe 
parietusi kojas sėdėjo ketveriukė ir spigino į savo kortas. Iš akies 
lupti trenkti jogai. 

- Medžiojame Kekšę! - subliovė Ronis Meilfantas, nesikreip- 
damas į nieką konkrečiai. - Užpjudykim kalę, vaikinai! 

Paėmiau savo vadovėlį nuo sofos, kuris ten išgulėjo visą die- 
ną ir vakarą (kažkas spėjo ant jo pasėdėti sulenkęs tarp pagalvių, 
bet bjaurybė buvo per didelis, kad visai tarp jų prasmegtų), apsi- 
dairiau aplinkui tarsi į neaiškios paskirties daiktą. Dabar į sapnų 
sritį liko nustumta Kerolė su savo duobutėmis, su savo vaikinu, ku- 
rio pavardė kaip boksininko. Mano kišenėje dar liko šeši doleriai, 
ir buvo paika jausti nusivylimą dėl to, kad nė prie vieno stalo man 
neliko vietos. 

Man reikėjo mokytis. Rasti bendrą kalbą su geosinklinomis. 
Įsitaisysiu antrojo aukšto svetainėje arba rasiu ramų kampelį pus- 
rūsio klubo salytėje. 

Ir kaip tik tą akimirką, kai beveik pasiekiau laiptus su savo “Is- 
torine geologija“ po pažastimi, Kerbis Maklendolas metė savo kor- 
tas ant stalo vapėdamas: 

- Prakeikimas! Man galas! Viskas todėl, kad mane gaudė su ta 
sumauta pikų dama! Duosiu jums, vyrai, skolos raštelius, bet aš, 
Dievas mato, rišu! - Jis prašoko pro mane neatsigręždamas, palen- 
kęs galvą ties stakta: man visuomet atrodė, kad didelis jo ūgis yra 
savotiškas prakeiksmas. Po mėnesio Kerbis riš kur kas rimčiau: 
persigandę tėvai išsiveš jį iš universiteto po pirmo nervinio išse- 
kimo priepuolio ir bandymo žudytis. Ne pirma “čirvų" manijos au- 
ka ir ne paskutinė, bet jis buvo vienintelis, kuris bandė pasidaryti 
galą išrijęs du vaikiško aspirino su apelsino skoniu flakonėlius. 

Lenis Dorija net nepažiūrėjo jam pridurmui. Jis žiūrėjo į ma- 
ne. 

- Prisėsi, Rili? 

Mano sieloje įvyko trumpa, bet visai nuoširdi kova. Man rei- 
kėjo mokytis. Aš ketinau mokytis, ir studentui už paskolą, kaip aš, 
reikėjo sveiko sprendimo - bent jau sveikesnio negu likti prirūky- 
tame kambaryje, tirštinant dūmus savo “Pall-Mall"* cigarete. 

O aš pasakiau: “Kodėl gi ne?“, sėdau ir žaidžiau “čirvus" be- 
veik iki pirmos nakties. Kai pagaliau parsivilkau į savo kambarį, 
Natas gulėjo ant lovos ir skaitė Bibliją. Jis visuomet skaitė ją prieš 
miegą. Ir tai, paaiškino jis man, buvo trečia jo kelionė po Dievo 
Žodį, kaip jis vadindavo Bibliją. Jau buvo pasiekęs Nehemijo Kny- 
gą. Natas pakėlė į mane nesudrumsčiamai ramų žvilgsnį - žvilgs- 
nį, kuris nuo to laiko beveik nepasikeitė. Jeigu jau užsiminiau, tai 
ir pats Natas nuo to laiko beveik nepasikeitė. Jis ketino tapti sto- 
matologu ir tapo juo. Į kalėdinį atviruką, kurį gavau praeitais me- 
tais, buvo įmontuota naujo jo priimamojo Hultone nuotrauka. Fo- 
tografijoje trys karaliai lenkėsi prie šieno prikrautų ėdžių ant ap- 
snigtos vejos. Už Marijos ir Juozapo matėsi durys su lentele: “DR. 
NATANIELIS HOPENSTENDAS“. Jis vedė Sindę. Ir tebegyve- 
na kartu, o trys jų vaikai jau seniai užaugo. Rinti, manau, pasimi- 
rė ir jie įsigijo kitą augintinį. 

- Tu išlošei? - paklausė Natas tokiu pat tonu, kokiu po kelio- 
likos metų į mane kreipdavosi žmona, kai ketvirtadieniais grįžda- 
vau namo pusgirtis, praleidęs vakarą prie pokerio stalo. 

- Tas ir yra, kad išlošiau. 

Aš įsitaisiau prie stalo, kur žaidė Ronis, ir prakišau tris iš man 
likusių šešių dolerių, vėliau persėdau prie kito, kur susigrąžinau 
juos ir pridūriau dar porelę. Bet taip ir nepasiekiau geosinklinų, nei 
tektoninių platformų paslapčių. 

Natas vilkėjo baltai raudoną dryžuotą pižamą. Manau, iš visų, 
su kuriais dalinausi kambariu bendrabutyje, jis buvo vienintelis 
vyrų ar moterų giminėje, kuris vilkdavosi pižamą. Žinoma, be ki- 
ta ko jis buvo vienintelis “Diana Reni dainuoja karinio laivyno 
bliuzus“ plokštelės savininkas. Kai pradėjau rengtis, Natas palin- 
do po antklode ir ištiesė ranką užgesinti stalinės lempos. 

- Tai išstudijavai savo geologiją? - paklausė jis, kai pusė kam- 
bario nugrimzdo tamson. 

- Ji niekur nedings, - atsakiau. Po kelerių metų, kai grįždavau 
namo vėlai vakare po pokerio ir žmona klausdavo, ar labai prisi- 
gėriau, aš tokiu pat sausu balsu atsakydavau išlenkęs porą taure- 
lių. 

Atsiguliau, užgesinau lempą ir tuoj pat užmigau. Sapnavau, 
kad žaidžiu “čirvus". Dalino Ronis Meilfantas; svetainės duryse 
stovėjo Stoukas Džonsas, parimęs ant ramentų spoksojo į mane - 
gręžė žvilgsniu mus visus - nepritariančiu puritono, palikusio nuo- 
dėmingą Angliją septynioliktame amžiuje, žvilgsniu. Sapne ant 
stalo gulėjo krūva pinigų - ir vieno dolerio kupiūrų, ir skolos raš- 
telių, ir net asmeninių čekių. Aš pažiūrėjau į juos, tada vėl į duris. 
Dabar Stoukui iš vieno šono stovėjo Kerolė, iš kito - Natas su le- 
dinuko spalvų pižama. 

- Mums reikia informacijos, - pasakė Kerolė. 

- Negausite! - atšoviau. Televizijos seriale Patrikas Makgvaje- 
nas taip visuomet atsakydavo Aštuntajam Numeriui. 

Natas pasakė: 

- Palikai atvirą langą, Pitai. Kambaryje šalta, o tavo popieriai 
visur išskrajojo. 

Į tai atsakyti nesugebėjau, todėl pasiėmiau kortas ir išsklei- 
džiau vėduokle. Trylika kortų ir visos iki vienos - pikų damos. 
Kiekviena - /a femme noire. Kiekviena - Kekšė. 

Vietname karas vyko gerai - taip sakė Lindonas Džonsonas ke- 
lionėje po Ramiojo vandenyno pietus. Tačiau pasitaikydavo ir 
smulkių nesklandumų. Vietkongiečiai sušaudė tris amerikiečių pa- 
tarėjus praktiškai Saigono prieigose; šiek tiek toliau maždaug tūks- 
tantis vietkongiečių kareivių sumalė į miltus mažiausiai du kartus 
gausesnę reguliariosios Pietų Vietnamo armijos dalį. Mekongo 


259 


deltoje JAV kanonierės nuskandino šimtą dvidešimt Vietkongo 
upės katerių, kuriuose, kaip paaiškėjo, - 0-0-o-ch! - keliavo pabė- 
gėliai vaikai. Šį spalį Amerika kare neteko savo keturiašimtojo lėk- 
tuvo F-105 “Tanderčif"". Lakūnas sėkmingai nusileido parašiutu. 
Maniloje Pietų Vietnamo ministras pirmininkas Nguenas Kao Ki 
kategoriškai tvirtino, kad nėra papirktas. Kaip ir visi jo kabineto 
nariai, o tai, kad dešimt jų padavė atsistatydinimo pareiškimus, kol 
jis lankėsi Filipinuose, - tik sutapimas. 

San Djege Bobas Houpas koncertavo mūsų vaikinams su ka- 
rine uniforma. “Aš norėjau išsiųsti su jumis Bingą, - sakė jis, - bet 
tas pasiutęs rūkorius demobilizavo savo šaukimą". Mūsų vaikinai 
su uniformomis lūžo iš juoko. 

“? ir Misterians“ karaliavo radijuje. Jų daina “96 ašaros" tapo 
triuškinančiu hitu. Vieninteliu per visą jų karjerą. 

Honolulu prezidentą Džonsoną sveikino Havajų šokėjos. 

JTO generalinis sekretorius U Tanas tikino Amerikos pasiun- 
tinį Artūrą Goldbergą nutraukti, bent jau laikinai, Šiaurinio Viet- 
namo bombardavimą. Artūras Goldbergas susisiekė su Didžiuoju 
Baltuoju Tėvu Havajuose, norėdamas perduoti jam U Tano prašy- 
mą. Didysis Baltasis Tėvas, galbūt net nenusiėmęs sveikinimo gir- 
liandos, pasakė, kad tai neįmanoma: mes sustabdysime, kai Viet- 
kongas sustabdys, o iki to laiko jie lies 96 ašaras. Mažiausiai 96. 
(Džonsonas truputį nerangiai pašoko šimi su Havajų šokėjomis; 
prisimenu, kai pamačiau tai Hantlio-Brinklio reportaže, pagalvo- 
jau, kad šoka jis kaip visi baltieji, kokius pažinojau... beje, paži- 
nojau aš tik baltuosius.) 

Policija nutraukė taikos mitingą Grinvič Vilidže. Mitingas bu- 
vo nesankcionuotas, paskelbė policija. San Franciske mitinguojan- 
tys prieš karą nešė ant kuolų plastmasines kaukoles, išsibalinę vei- 
dus kaip mimai, ir buvo išvaikyti ašarinėmis dujomis. Denveryje 
policininkai nuplėšė tūkstančius skelbimų apie antikarinį mitingą 
Čatogua parke Bolderyje. Policija iškasė įstatymo straipsnį, drau- 
džiantį tokius skelbimus. Tas įstatymas, pareiškė policijos viršinin- 
kas, nedraudžia kabinti skelbimus apie kino filmus, senų drąbužių 
išpardavimą, šokių vakarus, rengiamus karo veteranų, taip pat apie 
pažadą apdovanoti radusius dingusį šunį ar katę. Visi tie skelbimai, 
paaiškino viršininkas, nesusiję su politika. 

Mūsų mažame miestelyje, Rytiniame korpuse buvo surengtas 
sėdimasis streikas, kur “Koulmen Chemikals“ rengė pasitarimą dėl 

priėmimo į darbą kompanijoje. “Koulmen", kaip ir “Dou", gami- 
no napalmą. Be to, “Koulmen", pasirodo, gamino oranžinį defo- 
liantą kartu su botulizmo ir juodligės sukėlėjais, nors niekas apie 
tai nežinojo, kol kompanija nebankrutavo 1980 metais. Universi- 
teto laikraštyje buvo įdėta nedidelė protestuojančiųjų nuotrauka, 
kai juos išvedinėjo lauk. Didesnėje nuotraukoje policininkas iš 
universiteto apsaugos vilko pro Rytinio korpuso duris vieną iš pro- 
testuotojų, o kitas policininkas nešė ramentus. Protestuojantis, ži- 
noma, buvo Stoukas Džonsas su žvirblio ženklu pažymėta striuke. 
Neabejoju, kad policininkai elgėsi su juo atsargiai - tuo metu ka- 
ro priešininkai buvo naujiena, o ne piktavaliai viešosios tvarkos 
pažeidėjai, - vis dėlto dramblotas policininkas ir apnuogintas vai- 
kinukas nuotraukoje atrodė šiurpiai. Tarp 1967 ir 1971 metų aš 
daug kartų prisimindavau tą nuotrauką, kai, Bobo Dilano žodžiais, 
“žaidimas pasidarė grubus“. Pati didžiausia, per visą puslapį, to 
numerio fotografija įamžino SKPS narius su uniforma, žygiuojan- 
čius per saulės nutviekstą futbolo stadioną prieš didelę žiūrovų mi- 
nią. “MOKYMAI SURINKO REKORDINĘ MINIĄ“" - skelbė 
antraštė. 

Ir jau arčiau namų vienas toks Piteris Rilis gavo “D" už geo- 
metrijos kontrolinį darbą ir “D" su pliusu už sociologiją po dviejų 
dienų. Penktadienį man buvo grąžintas “esė su požiūrio pagrindi- 
mu“, kurį sukurpiau prieš pat atiduodamas, pirmadienį ryte. Tema 
- “Reikia (nereikia) reikalauti, kad vyrai lankytųsi restoranuose su 
loginėmis konstrukcijomis buvo pažymėtas dideliu raudonu “C", 
pirmuoju “C", kurį gavau iš literatūros po to, kai atvykau čia su 
tvirtais mokykliniais “A" ir 740 taškų už atrankinį testą. Tas rau- 
donas pusmėnuliukas sukrėtė mane labiau už du didelius “D" už 
kontrolinius darbus, be to, įsiutino. Viršuje misteris Bebkokas pa- 
rašė: “Akivaizdus įgimtas jūsų tikslumas, tačiau šiuo atveju jis tik 
dar aiškiau parodo, koks prėskas maistas. Jūsų humoras, nors ir 
taiklus, gerokai netraukia iki šmaikštaus. C iš esmės dovanotas. 
Labai atsainus darbas". 

Jau ketinau užsukti pas dėstytoją pasibaigus paskaitoms, bet 
vėliau apsigalvojau. Misteris Bebkokas, nešiojęs varlytę ir didelius 
akinius vėžlio kiauto rėmeliais, per pirmąsias keturias savaites lei- 
do visiškai aiškiai suprasti, kad kaulijančius pažymio laiko pasku- 
tinėmis akademinio gyvenimo padugnėmis... Be to, diena jau bu- 

vo įpusėjusi. Jeigu greitai užkąsiu Prerijų Dvare, tai grįšiu į trečią 
Čemberleno aukštą dar prieš pirmą valandą. Prieš tris visi svetai- 
nės staliukai (ir visi keturi jos kampai) bus užimti. Bet pirmą man 
vietos dar atsiras. Tuo metu bendras mano laimikis paprastai bū- 
davo bemaž dvidešimt dolerių, ir aš ketinau praleisti pelningą sa- 
vaitgalį spalio pabaigoje, kad kišenės būtų dar pilnesnės. Be to, 
šeštadienį rengiausi apsilankyti šokiuose “Lendžilo" sporto salėje. 
Kerolė sutiko eiti su manimi. Ten grojo “Kemberlendai", populiari 
studentų grupė. Anksčiau ar vėliau (bet greičiausiai ir anksti, ir vė- 
lai) jie sudainuos savo “96 ašarų“ variantą. 

Sąžinės balsas, jau įgavęs Nato Hopenstendo intonacijų, įrodi- 
nėjo, kad bent dalį šeštadienio ir sekmadienio turėčiau paskirti va- 
dovėliams. Man reikėjo perskaityti dvi geologijos, dvi sociologi- 
jos dalis ir keturiasdešimt istorijos puslapių (viduramžius vienu 
ypu), taip pat atsakyti į keliolika klausimų apie prekybinius kelius. 

“Imsiuos viso to, nesujaudink! Sakiau, imsiuos, - pažadėjau sa- 
vo sąžinei. - Sekmadienis - mokymosi diena. Gali neabejoti. Nors 
pasidėk į banką". Ir tikrai sekmadienį kurį laiką skaičiau apie as- 
menų ratą su bendrais interesais, apie asmenų ratą su skirtingais in- 
teresais ir apie grupines sankcijas. Skaičiau apie juos tarp daliji- 
mų. Vėliau žaidimas pasidarė įdomesnis, ir mano “Sociologija" at- 
sidūrė ant grindų po sofa. Sekmadienį eidamas gulti vėlai naktį aš 
staiga pagalvojau, kad mano laimėjimas ne tai, kad neišaugo, bet 
dar ir sumažėjo (Ronis dabar lyg tyčia stengėsi atsisėsti su mani- 
mi už vieno stalo), o moksle aš irgi nė kiek nepasistūmėjau. Ir nė 
karto nepaskambinau. 

“Jeigu tu tikrai nori įkišti ten savo ranką, - pasakė Kerolė, šyp- 
sodamasi savo ypatinga šypsena, lengva šypsena, susidedančia ko- 
ne vien iš duobučių ir besišypsančių akių. - Jeigu tu tikrai nori įkiš- 
ti ten savo ranką." 

Šeštadienį per šokius išėjome parūkyti. Vakaras buvo šiltas, ir 
prie šiaurinės “Lendžilo" sienos, mėnulio, tekančio virš Čedburn 
Holo, šviesoje glamonėjosi ir bučiavosi bent dvidešimt porų. Mes 
su Kerole prisijungėme prie jų. Netrukus mano ranka buvo po jos 
nertiniu. Aš paglosčiau nykščiu švelnią jos liemenuko medžiagą, 
apčiuopiau kietą, šiek tiek iškilusį jos spenelio kauburėlį. Pakilo ir 
mano temperatūra. Jos taip pat, kaip pajutau. Ji žiūrėjo man į vei- 
dą, sunėrusi pirštus man ant kaklo, ir pasakė: “Jeigu tu tikrai nori 
įkišti ten savo ranką, man regis, privalai kai kam paskambinti, 

taip?" 
- Yra laiko, - tariau sau grimzdamas į miegą. - Marios laiko 
mokytis, marios laiko paskambinti. Marios laiko. 


4 


Skipas Kirkas susimovė per antropologijos kontrolinį - pusę 
klausimų spėjo ir surinko penkiasdešimt aštuonis balus. Jis gavo 
“C" su minusu už sunkesnio lygio kontrolinį iš diferencinio skai- 
čiavimo, bet ir tiek ištempė tik todėl, kad paskutiniais metais mo- 
kykloje jie dažnai spręsdavo tokius uždavinius. Mes abu klausė- 
mės sociologijos, jis gavo už kontrolinį “D" su minusu, vos ištrau- 
kęs iki septyniasdešimties balų. 

Panašiai sekėsi ne tik mums. Ronis, “čirvų" asas - daugiau 
kaip penkiasdešimt žalių per dešimt dienų, jeigu tikėsim juo (tik 
niekas netikėjo, nors ir žinojo, kad laimi), buvo visiškas nevykė- 
lis moksle. Jis neišlaikė prancūzų kalbos, taip pat nebuvo įskaity- 
tas jo esė apie kaklaraiščius - mes mokėmės viename seminare 
(“Dėjau aš ant tų kaklaraiščių, valgau “Makdonaldse", - atšovė jis) 
- ir vargais negalais ištempė istoriją (ją mes klausėmės pas skirtin- 
gus dėstytojus), spėjęs prieš pat paskaitas peržvelgti kažkurio sa- 
vo gerbėjo užrašus. 

Kerbis Maklendonas nustojo skustis ir tarp dalijimų ėmė kram- 
tyti nagus. Ir dar jis ėmė pastebimai praleidinėti paskaitas. Džekas 
Freidas įtikino savo konsultantą atleisti jį nuo statistikos, nors ofi- 
cialiai tokių atleidimų terminas jau buvo pasibaigęs. 

- Paverkiau, - prasitarė jis man tarp kitko, kai medžiojome 
Kekšę iki vėlyvos nakties. - Išmokau to dramos būrelyje. 

Po poros naktų pas mane pasibeldė Lenis Dorija, kai kaliau 
(Natas jau valanda parpė teisiųjų miegu be akademinių skolų), ir 
paklausė, ar neparašyčiau darbo apie Krispą Atiką. Girdėjo, kad 
moku. Sumokėsiu garbingai, sakė Lenis, dabar jis išlošęs dešimt 
dolerių. Atsakiau negalįs, pats atsilieku su pora darbų. Lenis link- 
telėjo ir tyliai išėjo. 

Ešlio Raišo veidą išmušė pūlingi spuogai. Markas Sent Pjeras 
ėmė lunatikuoti po to, kai vieną katastrofišką vakarą pralošė beveik 
dvidešimt žalių, o Bradas Vizerspunas susimušė su vaikinu iš pir- 
mojo aukšto. Vaikinas nekaltai pajuokavo - vėliau Bradas pripaži- 
no, kad juokelis tikrai nekaltas, - bet Bradas, kuris ką tik gavęs 

Kekšę per tris iš keturių partijų ir norėjo iš automato pirmajame 
aukšte sudrėkinti kokakola perdžiūvusią gerklę, buvo anaiptol ne 
nekaltos nuotaikos. Jis atsigręžė, įmetė neatidarytą stiklinėlę su ko- 
ka į po ranka pasitaikiusią nuorūkų urną ir ėmė mosuoti kumščiais. 
Sudaužė vyrukui akinius, išklibino dantį. Štai taip Bradas Vizers- 
punas, paprastai ne pavojingesnis už mimeografą bibliotekoje, tapo 
pirmuoju iš mūsų, kuris gavo drausminę nuobaudą. 

Aš svarsčiau, kad reikia paskambinti Enmari ir pasakyti jai, jog 
susipažinau su viena mergina ir leidžiu su ja vakarus. Bet tai atro- 
dė taip sunku, toks psichologinis krūvis prie viso kito! Aš nutariau 
sudėti viltis į jos laišką, kuriame ji parašys, kad mums laikas su- 
sitikinėti su kitais. Tačiau ji parašė, kad jai manęs labai trūksta ir 
Kalėdoms ji ruošia “ypatingą dovaną“. Greičiausiai megztinį su 
šiaurės elniu. Megztiniai su elniais buvo Enmari specializacija 
(kaip ir lėtas glostinėjimas). Ji įdėjo savo nuotrauką su trumpu si- 
jonu. Bet žiūrėdamas į ją pajutau ne jaudulį, o nuovargį, kaltę ir 
kažkokią prievartą. Kerolė mane irgi tarytum vertė. Norėjau pačiu- 
pinėti ją, ne daugiau, o ne keisti visą sumautą savo gyvenimą. Ir 
jos gyvenimą, jeigu jau prakalbome. Bet ji man patiko, tikrai. Net 
labai. Ir jos šypsena, ir šmaikštumas. “Vis geriau ir geriau, - pasakė 
ji, - mes keičiamės informacija kaip maniakai". 

Maždaug po savaitės aš grįžau iš Holiouko, kur dirbau su ja 
prie konvejerio per pietus, ir pamačiau, kad trečiojo aukšto kori- 
doriumi lėtai sliūkina Frenkas Stiuartas su lagaminu rankoje. Fren- 
kas buvo iš Meino vakarų, vieno miestuko, kuriuose beveik vien 
medžiai, ir jo tartis išdavė jankišką kraują. “Čirvus" jis žaidė su 
bėda, paprastai likdavo antras arba trečias, kai kas nors dar surink- 
davo šimtą akių, bet buvo labai malonus vaikinas. Visuomet šyp- 
sojosi - bent jau iki tos dienos, kai sutikau jį einantį prie laiptų su 
lagaminu. 

- Keiti kambarį, Frenkai? - paklausiau aš, nors jau viską pats 
supratau. Jo veidas buvo toks rimtas, blyškus ir išvargęs. 

Frenkas papurtė galvą. 

- Važiuoju namo. Gavau laišką iš mamos. Ji rašo, kad didelia- 
me kurorte prie ežero, visai netoli mūsų, reikia sargo. Atsakiau: Ži- 
noma. Aš čia tik laiką tuščiai leidžiu. 

- Visai ne! - paprieštaravau sutrikęs. - Po galais, Frenki, tu sie- 
ki universitetinio išsilavinimo. 

- Tas ir yra, kad ne. - Koridoriuje buvo prietema, pilna šešė- 
lių. Lauke lijo. Tačiau aš vis tiek tariausi matęs nuraudusį Frenko 

veidą. Man rodos, jį dusino gėda. Manau, todėl jis ir nutarė išva- 
žiuoti šiokią dieną, kai bendrabučiai ištuštėdavo. - Aš tik kortomis 
žaidžiau. Ir tai blogai. Atsilikau iš visų dalykų. 

- Pamanykit! Juk visai nedaug. Dabar dar tik spalio dvidešimt 
penkta. 

Frenkas linktelėjo: 

- Žinau. Tik aš nemoku greitai susigaudyti, kaip kai kurie. Ir 
mokykloje buvo tas pat. Man reikia gerai įsispirti kojomis ir kal- 
ti, kalti kaip kūju ledą. Aš to nedariau, o nepragręžęs ledo žuvies 
nepagausi. Išvažiuoju, Pitai. Pats, kol manęs neišmetė sausį. 

Ir nupėdino toliau, nusileido laiptais laikydamas lagaminą prie- 
šais save. Balti jo marškinėliai neaiškiai bolavo patamsyje, o kai 
jis ėjo pro langą, kuriuo sruvo lietaus vanduo, jo “ežiukas" sutvis- 
ko auksu. 

Kai nusileido į antrojo aukšto aikštelę ir jo žingsniai ėmė ai- 
dėti, aš puoliau prie laiptų ir pasižiūrėjau žemyn. 

- Frenki! Ei, Frenki! 

Žingsniai nutilo. Šešėliuose įžiūrėjau jo apskritą veidą ir tamsų 
lagaminą. 

- Frenki, o šaukimas? Jeigu tu mesi universitetą, tave pašauks 
tarnauti! 

Kita pauzė, lyg apmąstytų atsakymą. Bet Frenkis taip ir neat- 
sakė. Balsu. Atsakė kojomis. Vėl nuaidėjo jo žingsniai. Daugiau 
Frenko niekad nemačiau. 

Prisimenu, kaip stovėjau prie turėklo persigandęs ir galvojau: 
“Tai gali atsitikti ir man... arba jau vyksta“. O tada nuvijau nepra- 
šytą mintį. 

Frenkas su lagaminu buvo įspėjimas, nutariau, ir aš turėsiu jį 
galvoje. Susiimsiu. Ligi šiol plaukiau pasroviui, metas įjungti va- 
riklį. Koridoriumi nusirito džiugus Ronio riksmas - jis medžioja 
Kekšę, išvarys pasileidėlę iš krūmų, ir aš nutariau, kad geriau pra- 
dėsiu nuo vakaro. Vakare bus pakankamai laiko pašildyti pasakiš- 
ką variklį. O dieną sulošiu atsisveikinimo partiją. Arba dvi. Arba 
keturiasdešimt. 

Prabėgo ne vieneri metai, kol aš supratau pokalbio su Frenku 
Stiuartu esmę. Aš pasakiau jam, kad negalėjo tiek atsilikti per to- 

kį trumpą laiko tarpą, o jis atsakė, kad esąs lėto mąstymo, štai kur 
jo bėda. Mudu abu klydome. Visai įmanoma katastrofiškai atsilikti 
per labai trumpą laikotarpį, ir ne tik moksliukams, bet ir tokiems 
gudročiams, kaip aš, Skipas ir Markas Sent Pjeras. Pasąmonėje 
mes kabinomės už įsitikinimo, kad galime patinginiauti, o vėliau 
viską sparčiai atsigriebti, kaip buvome įpratę mieguistų savo mies- 
telių mokyklose. Bet, kaip sakė Dušas Dušbornas, čia buvo ne mo- 
kykla. 

Aš jau sakiau jums, kad iš trisdešimt dviejų studentų, kurie 
pradėjo mokytis mūsų aukšte Čemberleno bendrabutyje (trisdešimt 
trijų, jeigu priskaičiuosime Dušą... bet jo nepasiekė “čirvų" kerai), 
prieš pavasario semestro pradžią liko tik penkiolika. Ir tai dar vi- 
sai nereiškia, kad aštuoniolika išėjusių buvo kvailiai, visai ne. Ben- 
drai imant, patys protingiausi trečiajame aukšte 1966 metų rude- 
nį buvo tie, kurie išsikraustė iš jo prieš realią grėsmę atsisveikin- 
ti su universitetu. Stivas Ogas ir Džekas Freidas, gyvenę kamba- 
ryje už mūsų su Natu, persikraustė į Čedburną pirmąją lapkričio 
savaitę, priežastimi įvardiję “susikaupti kliudančią aplinką". Kai 
skyriaus sekretorius, vadovavęs bendrabučiams, paklausė, kokia ta 
aplinka, jie atsakė: įprasta - linksmybės kiaurą naktį, spąstai su 
dantų pasta tualete, įtempti santykiai su pora kaimynų. Po to, lyg 
prisiminę, abu pridūrė, kad pernelyg ilgai užsisėdėdavo prie kor- 
tų stalų svetainėje. Jie girdėję, kad Čede aplinka ramesnė, jį juk 
vadina vienu iš dviejų “išminčių bendrabučių". 

Sekretoriaus klausimo jie tikėjosi, atsakymas buvo surepetuo- 
tas geriau nei koks pranešimas žodžiu per retorikos pamoką. Nei 
Stivas, nei Džekas nenorėjo, kad beveik nesibaigiantis “čirvų" žai- 
dimas nutrūktų. Juk taip užsitrauktų nemalonę tų, kurie tiki, jog 
nėra ko kišti nosį į kitų reikalus. Jie, pagaliau, norėjo tik ištrūkti 
iš Čemberleno, kol dar liko laiko išgelbėti savo stipendijas. 

Neparašyti kontroliniai ir nevykę esė buvo tik nemaloni pra- 
džia. Skipui, man ir didelei daliai mūsų kortų partnerių antras 
įskaitų raundas buvo tikra katastrofa. Aš gavau “A" su minusu už 
rašinį duota tema ir “D" už Europos istoriją, bet neišlaikiau socio- 
logijos ir geologijos - pirmosios vos neištraukiau iki pereinamojo 
atsakymų balo, o antrosios - gerokai neištraukiau. Skipas susimovė 

per antropologiją, Kolonijų istoriją ir sociologiją. Iš diferencinio 
skaičiavimo jis gavo “C" (bet ir ten ledas vos neįlūžo, prisipažino 
jis) ir “B" už esė. Mes sutarėme, kad gyvenimas būtų kur kas pa- 
prastesnis, jeigu viskas būtų paremta esė, kuriuos rašėme per pa- 
skaitas, tai yra toli nuo trečiojo aukšto svetainės. Kitaip sakant, 
mes nesąmoningai troškome grįžti į mokyklą. 

- Gerai, gana, - pasakė man Skipas tą penktadienio vakarą. - Aš 
pabruku uodegą, Pitai. Man nusiperst į universitetą ir diplomą, kurį 
galėčiau pasikabinti ant sienos virš židinio, bet, tegu mane skra- 
džiai, nenoriu grįžti į Deksterį ir trintis kėgelbane su kitais debi- 
lais, kol Dėdė Semas mane pasišauks. 

Jis sėdėjo ant Nato lovos. Natas Prerijų Dvare valgė penktadie- 
ninę žuvį. Buvo malonu žinoti, kad bent vienas studentas iš trečio- 
jo Čemberleno bendrabučio aukšto neprarado apetito. Prie Nato 
mes nebūtume apie tai pradėję kalbėti. Mano kaimynas, kaimo pe- 
lė, manė, kad paskutines įskaitas išlaikė visai neblogai - tik “C" ir 
niu, kuris iškalbingiau už viską įtikintų, kad mes silpnavaliai. Kad, 
nors tai ir ne mūsų kaltė, mes pasirodėme morališkai netvirti. 

- Aš su tavim, - atsakiau, ir tada iš koridoriaus pasigirdo aist- 
ringas jausmų proveržis (“O-o-o-ch... kad tave!"'), kuris pranešė 
mums, kad kažkam buvo įkišta Kekšė. Mūsų akys susitiko. Neži- 
nau, kaip Skipas (nors jis buvo geriausias mano draugas universi- 
tete), bet aš vis dar tikėjau, kad laiko turiu... ir kodėl turėjau ne- 
galvoti? Juk aš jo visuomet turėjau. 
su juo. 

- Velniop, - tarė jis. 

- Tik vieną vakarą, - pasakiau. - O rytoj abu varom į bibliote- 
ką. 

- Užgulsim knygas. 

- Iki pat vakaro. O dabar... 

Jis pakilo. 

- Einam medžioti Kekšės. 

Ir mes nuėjome. Ne tik mes. Žinau, paaiškinti nėra kaip, bet 
taip buvo. 

Ryte per pusryčius, kai stovėjome greta prie konvejerio, Kerolė 
tarė: 

- Šneka, kad jūsų bendrabutyje vyksta rimtas lošimas korto- 

mis? Ar tikrai? 

- Lyg ir, - burbtelėjau. 

Kerolė pasižiūrėjo per petį su ta pačia šypsena, su kokia visa- 
da prisimindavau, galvodamas apie ją. Ir dabar prisimenu. 

- “Čirvai"7 Kekšės medžioklė? 

- “Čirvai"', - sutikau. - Kekšės medžioklė. 

- Kalba, kad kai kurie visai pakvaišo dėl jų ir turi problemų su 
mokslu. 

- Taip, ko gero. - Ant konvejerio nieko nebuvo. Nė vieno pa- 
dėklo. Aš ne kartą pastebėjau, kad indų niekad nebūna, kai reikia. 

- O tu kaip? - pasiteiravo ji. - Žinau, ne mano reikalas, bet... 

- Tau reikia informacijos. Taip, aš žinau. Viskas tvarkoj, be to, 
aš metu kortas. 

Ji tik nusišypsojo, ir tikrai, aš vis dar prisimenu tą šypseną. Ir 
jūs prisimintumėte manim dėti. Duobutės, vos išlenkta apatinė lū- 
pa, tokia patyrusi bučiniuose, linksmos kibirkštėlės mėlynose aky- 
se. Buvo laikai, kai merginos neidavo į vaikinų bendrabutį toliau 
vestibiulio... ir atvirkščiai. Tačiau man vis tiek atrodo, kad 1966 
spalį ir lapkritį Kerolė matė labai daug, daug daugiau negu aš. Bet 
ji, žinoma, nebuvo beprotė - bent jau tada. Jos beprotyste tapo ka- 
ras Vietname. Ir mano. Ir Skipo. Ir Nato. “Čirvai" iš esmės buvo 
niekis, lengvi požeminiai smūgiai, tokie, nuo kurių trinksi veran- 
dos durys ir dreba indai lentynose. Žemės drebėjimas - žudikas, 
apokalipsinis žemynų naikintojas, dar tik artinosi. 

Baris Mardžo su Bradu Vizerspunu užsisakinėjo “Deri njuz" 
su pristatymu į jų kambarius, ir tie du egzemplioriai dienai bai- 
giantis spėdavo apeiti visą trečiąjį aukštą - aptikdavome jų likučius 
svetainėje, kai sėsdavomės prie “čirvų"': ištraukti, sumaišyti pus- 
lapiai, trimis keturiais skirtingais braižais užpildyti kryžiažodžiai. 
Rašalo ūsai ant Lindono Džonsono, Ramzio Klarko, Martino Liu- 
terio Kingo nuotraukų (kažkas - taip ir nesužinojau, - nuolat pri- 
paišydavo storus rūkstančius ragus viceprezidentui Hamfriui, o 
apačioje mažulytėmis raidelėmis prirašydavo: “Velnias Huber- 
tas"). Karo atžvilgiu “Njuz" užėmė stručio poziciją, kasdien nu- 
šviesdama karinius įvykius pačia palankiausia šviesa, o pranešimus 
apie protestus grūsdavo į nepastebimiausią kampą... paprastai po 

kalendoriumi. 

Tačiau maišydami ir dalindami kortas mes vis dažniau kalbė- 
davom ne apie filmus, mergaites ir kontrolinius - o apie Vietnamą. 
Kad ir kokios geros buvo naujienos, kad ir kokie buvo dideli viet- 
kongiečių nuostoliai, visuomet būdavo bent vienas mirštančių JAV 
kareivių, papuolusių į pasalą, kadras arba ašarojančių, stebinčių, 
kaip dūmais virsta gimtasis kaimas, vietnamiečių vaikų nuotrauka. 
Ir visuomet rasdavom kokią nors dilgią smulkmeną, paslėptą pa- 
čioje apačioje to, ką Skipas vadino “kasdienine žmogžudysčių skil- 
timi", pavyzdžiui, apie vaikučius, kurie žuvo, kai smogėme į viet- 
kongiečių katerius Mekongo deltoje. 

Natas, suprantama, nelošė. Ir neaptarinėjo visų “už" ir “prieš" 
karą. Manau, jis ne daugiau už mane žinojo apie tai, kad Vietna- 
mas anksčiau buvo prancūzų kolonija ar kas nutiko su mesjė, ku- 
rie, savo nelaimei, 1954 metais atsidūrė įtvirtintame Djenbenfu 
mieste, jau nekalbant apie tai, kas galėjo nutarti, kad prezidentui 
Djemui atėjo metas persikelti į didįjį ryžių lauką danguje, kad val- 
džią galėtų paimti Nguenas Kao Ki su generolais. Natas žinojo tik, 
kad neturi jokių sąskaitų su tais kongiečiais ir kad artimiausiomis 
dienomis jie iki Mars Hilo ar Presko salos nenusigaus. 

- Tu ką, šmiki, niekad negirdėjai apie domino principą? - kartą 
Nato paklausė mažuliukas pirmakursis Niklasas Prautis. Mano kai- 
mynas dabar retai užsukdavo į trečiojo aukšto svetainę, pasirinkęs 
kur kas tylesnę antrame, bet tą kartą užėjo pas mus porai minučių. 

Natas pažiūrėjo į Niką Prautį, omarų žvejo sūnų, ištikimą Ro- 
nio Meilfanto mokinį, ir atsiduso. 

- Kai ant stalo atsiranda domino kauliukai, aš išeinu. Man at- 
rodo, kad tai nykus žaidimas. Štai mano domino principas. 

Jis pasižiūrėjo į mane, o aš, kad ir kaip greitai nukreipiau akis, 
aiškiai perskaičiau jo žvilgsnio prasmę: “Ir ką, po galais, su tavi- 
mi daryti?" Tada Natas nušlepsėjo kailinėmis šliurėmis atgal į savo 
kambarį pasimokyti, nuosekliai siekdamas stomatologo diplomo. 

- Rili, tavo kaimynas susimovė, a? - tarė Ronis. Lūpų kampu- 
tyje laikė cigaretę. Dabar jis viena ranka užsidegė degtuką - turė- 
jo tokį talentą (studentai, per daug netašyti ir nepatrauklūs išvaiz- 
da, kad patiktų merginoms, išlavina visokius gabumus) - ir užsi- 
rūkė. 

“Ne, - pagalvojau aš. - Natas savo vietoje. Tai mes susimovė- 

me . 

Akimirką pasiekiau nusivylimo dugną. Tą sekundę suvokiau, 
kaip baisiai esu įklimpęs ir net neįsivaizduoju, kaip išsikapanoti iš 
padėties. Jaučiau, kad Skipas žiūri į mane, ir man toptelėjo, kad jei 
pagriebčiau, sviesčiau kortas Roniui į veidą ir išbėgčiau iš svetai- 
nės, Skipas nusivytų mane. Greičiausiai palengvėjusia širdimi. Bet 
tas jausmas tuoj pranyko. Taip pat staigiai, kaip ir kilo. 

- Natas šaunus vaikinas, - atsakiau. - Turi kvailų idėjų, ir tiek. 

- Kvailų KOMUNISTINIŲ idėjų, štai kaip, - pareiškė Hju Bre- 
nenas. Jo vyresnysis brolis tarnavo laivyne, ir paskutinis laiškas at- 
ėjo iš Pietų Kinijos jūros. Hju nekentė taikos mylėtojų. Kaip res- 
publikonui ir Goldvoterio šalininkui, man derėjo jausti tą patį, ta- 
čiau Natas truputį mane veikė. Turėjau daug visokių skolintų duo- 
menų, bet išvadų karo naudai neturėjau... neturėjau laiko jas rink- 
ti. Neužteko laiko užsiimti sociologija, ką jau kalbėti apie ginčus 
dėl JAV užsienio politikos. 

Aš praktiškai esu įsitikinęs, kad tą vakarą vos nepaskambinau 
Enmari Sjusi. Telefono būdelė priešais svetainės duris buvo tuš- 
čia, mano kišenę svarino metalas - nesenos pergalės “čirvais" vai- 
sius, ir aš netikėtai nutariau, kad Atėjo Laikas. Surinkau numerį iš 
atminties (nors sekundę bandžiau prisiminti paskutinius keturis 
skaičius - 8146 ar 8164, - ir įmečiau į angą tris ketvirtukus, kai te- 
lefonininkė pareikalavo sumokėti už sujungimą. Išgirdęs pirmą 
signalą, numečiau ragelį ant svirties, klausydamas, kaip mano mo- 
netos ritasi į grąžos skyrelį, ir atsiėmiau pinigus. 

Po dviejų dienų - visai prieš Visų Šventųjų dieną - Natas nu- 
sipirko plokštelę, kurios autoriaus pavardė atrodė girdėta, ir tiek. 
Filas Ouksas. Kantri dainos, bet ne pritariant bandžoms, velniai jas 
visas parautų. Plokštelės vokas su susivėlusiu trubadūru, sėdinčiu 
ant kažkurio bordiūro Niujorke, kažkodėl nederėjo prie kitų plokš- 
telių ant Nato lentynos - Dino Martino su smokingu ir apgirtusia 
išraiška, Mačo Milerio ir jo šypsena, kviečiančio padainuoti, Dia- 
nos Reni su trumpute palaidinuke ir jūreiviška kepuraite. Oukso 
plokštelė vadinosi “Daugiau aš nebežygiuoju", ir Natas dažnai ją 
uždėdavo, kai dienos tapo pastebimai trumpesnės ir šaltesnės. Aš 
ir pats ją dažnai uždėdavau, o Natas tam neprieštaravo. 

Oukso balse skambėjo pyktis dėl savo bejėgiškumo. Manau, 

man tai patiko, nes pats jaučiausi bejėgis. Jis priminė Dilaną, tik 
buvo mažesnio ūgio ir konkrečiau reiškė savo įtūžį. Geriausia - ir 
labiausiai aitrinanti - daina toje plokštelėje buvo titulinė. Toje dai- 
noje Ouksas ne šiaip užsiminė, o atvirai tvirtino, kad kariauti ne- 
verta, karas niekad nebūna vertas savęs. Ši mintis podraug su jau- 
nų vaikinų, kurie tūkstančiais ir dešimtis tūkstančių paprasčiausiai 
išeina dėl Lindono ir vietnamietiškos jo manijos, vaizdu jaudino 
mane, ir tas jausmas neturėjo jokio ryšio nei su istorija, nei su po- 
litika, nei su loginiu mąstymu. Žmonių nužudžiau milijonus pen- 
kis, ir vėl mane į karą vis, bet aš toliau nežygiuoju, - dainavo Fi- 
las Ouksas per mažučio Nato “Svinglaino" stiprintuvą. Kitaip sa- 
kant, užteks. Užtenka daryti tai, ką jie sako, užtenka daryti tai, ko 
jie nori, užtenka žaisti jų žaidimą. Labai seną žaidimą, ir jame 
Kekšė medžioja tave. 

Gali būti, kad įrodinėdamas savo sprendimo rimtumą pradedi 
nešioti savo pasipriešinimo simbolį - kažką, kas iš pradžių kelią ki- 
tų nuostabą, vėliau - norą prisijungti. Praėjus porai dienų po Vi- 
sų Šventų Natas Hopenstendas parodė mums, koks bus tas simbo- 
lis. O pradžią padarė vienas iš sulamdytų laikraščių, numestų tre- 
čiojo aukšto svetainėje. 

- O, velnias! Jūs tik pažiūrėkite! - šūktelėjo Bilis Marčantas. 

Harvis Tvilis dalino malką prie stalo su Biliu, Lenis Dorija 
skaičiavo akis, o Bilis pasinaudojo proga permesti vietines naujie- 
nas “Njuz" laikraštyje. Kerbis Maklendonas - nesiskutęs, aukštas, 
traukuliuotas, jau pasiruošęs susitikti su visomis tomis vaikiško as- 
pirino tabletėmis - pasilenkė pasižiūrėti į laikraštį. 

Bilis atsilošė ir pamojavo sau prieš nosį. 

- Po galais, Kerbai, kada paskutinį kartą buvai duše? Kolum- 
bo dieną*? Liepos ketvirtąją? 

- Leisk pasižiūrėti, - burbtelėjo Kerbis, praleisdamas jo žodžius 
pro ausis, užburtas minties, kad Stoukas pakliuvo į laikraštį. Jei- 
gu “Deri njuz" puslapiuose (išskyrus, žinoma, sporto) pasirodyda- 
vo studentai, tai visuomet reiškė, kad jie kažkur įsipainiojo. Aplin- 
kui Kerbį susirinko būrelis studentų - tarp jų ir mes su Skipu. Taip, 
ten tikrai buvo Stouklis Džonsas III, bet ne vien jis. Antrame pla- 

ne tarp veidų, beveik išplaukusių taškeliais... 

- Prakeikimas, čia gi Natas! - leptelėjo Skipas su pašaipa ir 
nuostaba. 

- O tiesiai priešais jį - Kerolė Gerber, - pridūriau keistu, sutri- 
kusiu balsu. Pažinau iš striukės užrašo “HARVIČO MIESTO MO- 
KYKLA"' ant nugaros; pažinau šviesius plaukus, uodega krentan- 
čius ant striukės apykaklės; pažinau linines kelnes. Ir veidą. Net- 
gi beveik nusisukusį ir užstotą plakato “JAV - DINK IŠ VIETNA- 
MO!" šešėlio pažinau. - Mano mergina. 

Aš garsiai pirmą kartą pristačiau ją taip, nors pats jau porą sa- 
vaičių galvojau apie ją kaip savo draugę. 

“POLICIJA IŠVAIKO PROTESTO MITINGĄ PRIEŠ ŠAU- 
KIMĄ Į KARIUOMENĘ"' - skelbė užrašas po nuotrauka. Iš toli- 
mesnio paaiškinimo tapo aišku, kad Derio centre priešais federa- 
linės valdybos pastatą susirinko pusantros dešimties protestuojan- 
čių Meino universiteto studentų. Jie nešė plakatus ir apie valandą 
žygiavo priešais šaukimo poskyrio duris, dainuodami dainas ir “šū- 
kaudami neretai nepadorius šūkius". Buvo iškviesta policija. Iš 
pradžių policininkai tik stovėjo nuošalyje, laukdami, kol demonst- 
racija pasibaigs savaime, bet vėliau pasirodė grupelė kitokių pažiū- 
rų demonstrantų, susidedanti daugiausia iš pietaujančių statybinin- 
kų. Jie pradėjo rėkauti savo šūkius, ir nors “Njuz" nepaminėjo, ar 
jie taip pat buvo nepadorūs, aš galėjau įsivaizduoti, kad ten buvo 
siūloma važiuoti atgal į Rusiją, rekomenduojama, kur studenčio- 
kai galėtų susikišti savo plakatus, ir raginama apsilankyti kirpyk- 
loje. 

Kai protestuotojai užsipuolė statybininkus, o pastarieji ėmė 
svaidyti į protestuotojus savo priešpiečių liekanas, įsikišo polici- 
ja. Pretekstu, kad demonstrantai neturėjo leidimo (Derio farai, ma- 
tyt, niekad negirdėjo apie amerikiečių teisę laisvai rinktis taikiais 
tikslais), jie apsupo vaikinus ir išvežė į nuovadą Vičemo gatvėje. 
Ten juos iš karto paleido. “Mes tiesiog norėjome išgelbėti juos nuo 
nemalonios situacijos, - pacitavo reporteris vieno policininko žo- 
džius. - Jeigu jie grįš ten, vadinasi, yra kvailesni nei atrodo". 

Nuotrauka mažai skyrėsi nuo darytos prie Rytinio korpuso per 
protestą prieš “Koulmen Chemikals“. Ir šioje nuotraukoje polici- 
ninkai vedė studentus, o darbininkai (po metų jiems buvo leista 


m 


pę, kratė kumščius ir rodė nepadorius gestus. Vieną policininką 

įamžino tuo metu, kai jis ketino sugriebti Kerolę už peties; stovin- 
tis už jos nugaros Natas, atrodo, nepatraukė jų dėmesio. Du poli- 
cininkai vedė Stouką Džonsą - jis stovėjo nugara į kamerą, bet dėl 
ramentų suklysti buvo neįmanoma. Ir, jeigu įsitikinti reikėjo dar ko 
nors, tai su kaupu pakako ranka išpiešto žvirblio pėdsako ant jo 
milinės nugaros. 

- Tik pažiūrėkit į tą puskvailį - sukudakavo Ronis (Ronis, su- 
sikirtęs per dvi iš keturių įskaitų, žinoma, turėjo teisę vadinti ki- 
tus puskvailiais). - Lyg negalėtų rasti įdomesnio užsiėmimo. 

Skipas nesiklausė jo. Kaip ir aš. Mums Ronio tauzijimas ne- 
bedarė įspūdžio, kad ir kokia tema jis beplepėtų. Mus užkerėjo Ke- 
rolė... ir Natas Hopenstendas už jos, žiūrintis, kaip policininkai iš- 
veda demonstrantus. Natas, tvarkingas kaip visada, su Harvardo 
marškiniais, džinsais su atvartais ir griežtu kantu. Natas, stovintis 
soliučiai jų ignoruojamas. Ignoruojamas ir policininkų. Nei tie, nei 
kiti nežinojo, kad mano kambario kaimynas neseniai tapo eretiko 
misterio Filo Okso gerbėju. 

Aš nuslinkau prie telefono būdelės ir paskambinau į Franklin 
Holo antrąjį aukštą. Kažkas jų svetainėje pakėlė ragelį, o kai pa- 
prašiau Kerolės, mergina atsakė, kad Kerolės nėra - ji išėjusi mo- 
kytis į biblioteką su Libe Sekston. 

- Čia Pitas, taip? 

- Aha, - atsakiau. 

- Tau raštelis. Priklijavo prie stiklo. - (Toks buvo paprotys to 
meto bendrabučiuose). - Rašo, kad vėliau tau paskambins. 

- Gerai. Ačiū. 

Skipas prie telefono būdelės nekantriai man mojavo. Ir mes 
nuėjome koridoriumi aplankyti Nato, nors ir žinojome, kad prara- 
sime savo vietas už kortų stalo. Tačiau tą kartą maniją įveikė smal- 
sumas. 

Kai parodėme Natui laikraštį ir ėmėm klausinėti jį apie vaka- 
rykštę demonstraciją, jo veido išraiška beveik nepasikeitė, bet aš 
vis tiek pajutau, kad jis jaučiasi nekaip, gal net labai bjauriai. Bet 
kodėl? Juk, šiaip ar taip, viskas baigėsi gerai: niekas nebuvo suim- 
tas, laikraštyje nepasirodė nė viena pavardė. 

Jau nutariau, kad pernelyg laisvai išaiškinau jo įprastą šalta- 
kraujiškumą, bet Skipas paklausė: 

- Ko tu nosį nukabinai? 

Jo balse nuskambėjo šiurkšti užuojauta. Apatinė Nato lūpa 
virptelėjo, tada Natas ją prikando, ištiesė ranką per tvarkingą sta- 
14 (manąjį jau nuklojo bent dvidešimt visokio šlamšto sluoksnių) 
ir ištraukė popierinę nosinę iš dėžutės prie grotuvo. Jis ilgai ir rū- 
pestingai šnypštė. Kai baigė šnypšti, vėl susitvardė, nors akyse 
įžiūrėjau liūdesį. Iš dalies tai mane džiugino. Malonu įsitikinti, jog 
nebūtina pamišti dėl “čirvų", kad susidurtum su sunkumais. Žmo- 
giška prigimtis slepia savyje daug mėšlo. 

- Nuvažiavau ten su Stouku, Hariu Suidorskiu ir kitais vaiki- 
nais, - pasakė Natas. 

- O Kerolė buvo su tavimi? 

Natas papurtė galvą. 

- Ji, man regis, atvyko su Džordžu Gilmenu. Mes važiavom ten 
penkiomis mašinomis. (Apie Džordžą Gilmeną girdėjau pirmą kar- 
tą, bet tai nesukliudė pasiųsti jį subinėn.) Garis ir Stoukas - pasi- 
priešinimo komiteto nariai. Ir Gilmenas. Bet kokiu atveju, mes... 

- Pasipriešinimo komitetas? - pasitikslino Skipas. - Kas kas 
toks? 

- Klubas, - atsakė Natas ir atsiduso. - Jie mano, kad ne šiaip 
klubas, ypač Garis ir Džordžas; jie tai karštakošiai. Tačiau vis dėl- 
to tai tik klubas “Meino kaukės“ arba sveikatos klubas. 

Natas sakėsi pats važiavęs todėl, kad buvo antradienis, o ant- 
radienį jam paskaitų nebūna. Niekas nenurodinėjo, niekas nesiū- 
lė pasirašyti po ištikimybės priesaika, nedalino net lapų parašams 
rinkti. Niekas nemygo demonstruoti, ir nebuvo nė kvapo tos dva- 
sios, įkūnytos karinėse beretėse, kuri vėliau įsiliejo į judėjimą prieš 
karą. Kerolė ir jos kompanijos vaikinai, jeigu tikėsime Natu, juo- 
kėsi ir fechtavo plakatais, kai išvažinėjo iš sporto salės automobilių 
stovėjimo aikštelės. (Juokėsi. Juokėsi su Džordžu Gilmenu. Svie- 
džiau dar vieną nuodingą pavydo strėlę). 

Kai jie atvažiavo prie federalinės valdybos, vieni ėmė žings- 
niuoti ratu priešais šaukimo tarnybą, o kiti ne. Natas buvo tarp jų, 
kurie tiesiog stovėjo. Kai jis ištarė tai, jo ramus veidas vėl susirau- 
kė dėl kažko, kas neturinčiam tokios stiprios pusiausvyros jaunuo- 
liui galėjo pasireikšti visišku nusivylimu. 

- Aš ketinau dalyvauti demonstracijoje kartu su jais, - tarė jis. 
- Visą kelią vien apie tai tegalvojau. Kaip buvo šaunu! Mes šešiese 
vos susigrūdome į Gario Suidorskio “Saabą"'. Jėga! Hanteris Mak- 
feilas... jūs jį pažįstate? 

Mes su Skipu tylėdami papurtėme galvas. Ko gero, mudu abu 
buvome apstulbinti to, kad “Susipažinkite su Trini Lopez" ir “Dia- 
na Reni dainuoja karinio laivyno bliuzus“ šeimininkas gyveno 
slaptą gyvenimą, susijusį su žmonėmis, kurie traukė policijos ir 
laikraščių reporterių dėmesį. 

- Jie su Džordžu Stouku organizavo komitetą. Tai va, Hante- 
ris laikė Stouko ramentus už lango, nes mums nepavyko įbrukti jų 
vidun, mes dainavom “Daugiau aš nebežygiuoju", kalbėjome, kad 
gal mums ir pavyks sukliudyti karui, jeigu mūsų bus daug ir susi- 
telksime... Tai yra apie tai kalbėjome visi, išskyrus Stouką. Jis vi- 
sada daugiau tyli. 

Štai kaip, pagalvojau. Netgi su jais daugiau tyli... išskyrus 
tuos atvejus, kai reikia pasakyti pamokslą apie įtikinamumą. Tik 
Natas galvojo ne apie Stouką, Natas galvojo apie save. Niūriai 
svarstė, kodėl jo kojos atsisakė nešti jo širdį ten, kur ji akivaizdžiai 
veržėsi. 

- Visą kelią aš galvojau: “Piketuosiu su jais, piketuosiu, nes tai 
teisingas reikalas"... tai yra, aš manau, kad jis teisingas... o jeigu 
kas užsimos prieš mane, aš nesipriešinsiu... na, kaip vaikinai, 
streikuojantys valgykloje. Jie laimėjo - gal ir mes laimėsime. - Jis 
pasižiūrėjo į mus. - Žodžiu, noriu pasakyti, kad nė kiek neabejo- 
jau. Suprantate? 

- Aha, - atsakė Skipas. - Suprantu. 

- Bet kai atvažiavome ten, aš nesugebėjau. Padėjau ištraukti 
plakatus “BAIKITE KARĄ“", “JAV, NEŠDINKIS IŠ VIETNA- 
MO! ir “SIŲSKITE VAIKINUS NAMO!“... Mes su Kerole pa- 
dėjome paimti Stoukui plakatą taip, kad galėtų su juo eiti ramen- 
tais... bet pats paimti į rankas plakato neįstengiau. Aš stovėjau ant 
šaligatvio su Bilu Šedoviku, Keriu Morinu ir mergina... vardu 
Lordė Makginis... ji mano porininkė per botanikos laboratori- 
nius... - Jis paėmė iš Skipo laikraščio lapą ir ėmė jį tyrinėti, lyg 
norėdamas dar kartą įsitikinti, kad tai buvo iš tikro; Rinti šeiminin- 
kas ir Sindi sužadėtinis tikrai dalyvavo antikarinėje demonstraci- 
joje. Jis atsiduso, atleido pirštus, ir lapas nusileido ant grindų. Visa 
tai Natui buvo taip nebūdinga, kad man ėmė spengti smilkiniuo- 
se. 

- Aš maniau, kad piketuosiu su jais. Kitaip ko dar ten važia- 
vau? Visą kelią nuo Orono nebuvo jokių abejonių, suprantate? 

Jis pažvelgė į mane, lyg maldaudamas. Linktelėjau, tarsi su- 
prasčiau. 

- O ten prastovėjau. Nesuprantu, kodėl. 

Skipas atsisėdo šalia jo ant lovos. Aš suradau Filo Oukso 
plokštelę ir uždėjau ant grotuvo. Natas pasižiūrėjęs į Skipą nusu- 
ko akis. Jo rankos buvo tokios pat smulkios ir tvarkingos, kaip jis 
visas. Tik ne nagai. Nagai buvo nukramtyti beveik iki geluonies. 

- Gerai, - tarė jis, lyg Skipas būtų ką nors pasakęs. - Žinau ko- 
dėl. Bijojau, kad juos suims ir mane suims su jais. Laikraštyje iš- 
spausdins nuotrauką, kaip mane areštuoja, ir ją pamatys mano tė- 
vai. - Stojo ilga pauzė. Vargšas Natas bandė išsikalbėti iki galo. Aš 
laikiau grotuvo adatą virš plokštelės laukdamas, kada jis baigs. Pa- 
galiau jis prabilo: - Kad pamatys mano mama. 

- Viskas normalu, Natai, - tarė Skipas. 

- Nemanau, - atsiliepė šis drebančiu balsu. - Na, tikrai. - Jis tie- 
siog sėdėjo ir žiūrėjo į apgraužtus savo nagus. Pirmakursio kepu- 
raitė ant galvos, balta jankiška oda po pižaminėmis kelnėmis, iš- 
sipūtę viščiuko šonkauliai. - Man nepatinka ginčytis apie karą. Ne 
kaip Gariui... Lordei... Na, Džordžui Gilmenui... jis ginčytųsi 
nuo ryto iki vakaro, beveik visi kiti komitete taip pat. Čia aš labiau 
panašus į Stouką negu į juos. 

- Į Stouką panašių nėra, - atsakiau prisiminęs tą dieną, kai pa- 
sivijau jį Beneto etape. “Gal tau nereikėtų taip veržtis?" - paklau- 
siau aš. “Gal nori mane suėsti? - atsakė misteris Įtikinamumas. 

Natas toliau tyrinėjo savo nagus. 

- Man atrodo šitaip: Džonsonas siunčia amerikiečius mirti te- 
nai nė už ką, šiaip. Tai ne imperializmas ar kolonializmas, kaip 
mano Garis Suidorskis, čia apskritai joks “1zmas". Tiesiog Džon- 
sono galvoje Devio Kroketo, Denielo Buno ir “Niujorko jankių" 
jovalas, štai kas. Bet jeigu taip manau, turėčiau pasakyti tai garsiai. 
Pamėginti padaryti tam galą. To mane mokė bažnyčioje, mokyk- 
loje, netgi prakeiktuose Amerikos skautuose. Tau reikia stoti gy- 
nybon. Jeigu matai, kad vyksta kokia nors niekšybė, pavyzdžiui, 
didelis berniukas lupa mažą, turi ginti ar bent jau kaip nors jį su- 
stabdyti. Bet aš išsigandau, kad mama pamatys mano suėmimo 
nuotrauką ir ims verkti. 

Natas pakėlė galvą, ir mes pamatėme, kad jis pats verkia. Val- 
dydamasis. Drėgnos blakstienos ir vokai, daugiau nieko. Bet jam 
ir to buvo per daug. 

- Supratau vieną dalyką, - tęsė jis. - Ką reiškia piešinys ant 
Stouko Džonso nugaros. 

- Ir ką gi? - paklausė Skipas. 

- Dviejų raidinių signalų, naudojamų anglų kariniame laivyne, 
kombinacija. Žiūrėkite. - Natas atsistojo, suglaudė baltas pėdas, iš- 
kėlė kairę ranką į lubas, o dešinę nutaikė į grindis. - Tai “N". - Ta- 
da jis išskėtė rankas keturiasdešimt penkių laipsnių kampu. Aš tar- 
si mačiau, kaip sudėtos viena ant kitos tos figūros virsta ženklų, 
kurį Stoukas rašalu nusipiešė ant savo milinės nugaros. - O čia - 
"EV: 

- N, D, - pakartojo Skipas. - Ir? 

- Raidės reiškia nuclear disarmament*. Šitą simbolį šeštajame 
dešimtmetyje panaudojo Bertranas Raselas. Nupiešė jį ant savo są- 
siuvinio viršelio ir pavadino taikos simboliu. 

- Taikliai! - tarė Skipas. 

Natas nusišypsojo ir nusišluostė akis ranka. 

- Aš irgi taip pagalvojau, - sutiko jis. - Labai. 

Uždėjau adatėlę ant plokštelės ir pradėjom klausytis Filo Ouk- 
so. Kaifavom nuo jo, kaip sakydavome mes, atlantai. 

Svetainė trečiojo Čemberleno aukšto viduryje tapo mano Ju- 
piteriu - baisia planeta su nepaprasta traukos jėga. Ir vis dėlto tą 
vakarą aš sugebėjau ją įveikti, vėl įsmukęs į telefono būdelę ir su- 
rinkęs Franklino bendrabučio numerį. Tąkart Kerolę radau. 

- Viskas gerai, - su nežymia pašaipa atsakė ji. - Tiesiog nuo- 
stabu. Vienas policininkas netgi pavadino mane mažule. Ach, Pi- 
tai, koks rūpestingumas! 

“O tas tipas, Gilmenas, kaip jis tavimi rūpinasi?" - norėjau pa- 
klausti, bet aštuoniolikos metų gyvenimiškos patirties užteko su- 
prasti, kad iš to nieko gero nebus. 

- Kodėl tu man nepaskambinai? - paklausiau. - Gal būčiau va- 
žiavęs kartu. Būtume galėję važiuoti mano mašina. 

Kerolė sukikeno. Melodingas, bet paslaptingas garsas. 

- Kas? 

- Aš įsivaizdavau, kaip mes važiuojame į antikarinę demonst- 
raciją su kvietimu balsuoti už Goldvoterį ant buferio. 


*Branduolinis nusiginklavimas (ang.). 

Taip, išties įdomiai atrodytų. 

- Be to, - pasakė ji, - pamaniau, kad tu ir taip turi ką veikti. 

- Apie ką tu? - Lyg nežinočiau! Pro telefono būdelės stiklą ir 
stiklines svetainės duris aš mačiau, kaip dauguma mano aukšto gy- 
ventojų pliekia kortomis cigarečių dūmų migloje. Netgi čia, už už- 
darų durų, girdėjau veriantį Ronio Meilfanto kudakavimą. Mes 
medžiojame Kekšę, vaikinai, mes cherchem la kalę noire, ir va- 
rome ją iš krūmų! 

- Apie paskaitas arba apie “čirvus". Tikiuosi, apie paskaitas. 
Viena mergaitė iš mano aukšto susitikinėja su Leniu Dorija - tiks- 
liau, susitikinėjo, kol jam užtekdavo laiko. Ji vadina “čirvus" vel- 
nio išmisluų. Jau visai tave užpjoviau? 

- Ne, - atsakiau nežinodamas, pjauna ji mane ar ne. Ko gero, 
man reikėjo, kad kas nors gerai išrašytų velnių. - Kerole, ar tau vis- 
kas gerai? 

Stojo ilga pauzė. 

- M-hm, - atsakė ji pagaliau. - Viskas tvarkoje. 

- O darbininkai... 

- Praktiškai tik keikėsi. Nesijaudink. Ne, tikrai. 

Bet iš jos balso supratau, jog tai ne visai tiesa. Visai ne tiesa. 
Ir dar tas Džordžas Gilmenas, neduodantis man ramybės. Aš ne- 
rimavau dėl jo kitaip, negu dėl Salo, jos vaikino namuose. 

- Tu dalyvauji komitete, apie kurį man pasakojo Natas? - pa- 
klausiau. - Pasipriešinimo komitete, jei gerai pamenu. 

- Ne, - atsakė Kerolė. - Bent jau kol kas. Džordžas pasiūlė man 
įsijungti. Mes su juo lankom tiksliųjų mokslų seminarą. Džordžas 
Gilmenas. Pažįsti jį? 

- Girdėjau, - atsakiau mėšlungiškai gniauždamas ragelį. Atro- 
dė, negaliu atleisti pirštų. 

- Apie demonstraciją man pasakė jis. Važiavau su juo ir kitais 
vaikinais. Aš... - Ji nutilo, tada nuoširdžiai susidomėjusi paklau- 
sė: - Tu ką - pavyduliauji jam? 

- Na, - atsargiau atsakiau, - jis juk praleido su tavimi visą die- 
ną, todėl, atrodo, pavydžiu. 

- Nereikia. Jis protingas, netgi labai, be to - žudiko šukuose- 
na ir didžiulės lakstančios akys. Jis skutasi, bet, atrodo, niekad ne- 
baigia iki galo. Traukia ne jis, patikėk. 

- O kas? 

- Ar negalėtume susitikti? Noriu tau kai ką parodyti. Ilgai ne- 

trukdysiu, bet jeigu galėsiu tiesiog paaiškinti... - Tariant paskuti- 
nį žodį jos balsas sudrebėjo, ir aš pamaniau, kad ji tuoj pravirks. 

- Kas atsitiko? 

- Turi galvoje, be to, kad mano tėtis neįsileis manęs pro duris, 
kai pamatys “Njuz"? Iki šeštadienio jis, žinoma, pakeis spynas. 
Jeigu dar nepakeitė. 

Aš prisiminiau Nato prisipažinimą, kad bijojo, jog jo arešto 
nuotraukos nepamatytų mama. Mamos numylėtinis ir būsimasis 
stomatologas sulaikytas Deryje už demonstraciją prieš federalinę 
valdybą be leidimo. Kokia gėda, kokia gėda! O Kerolės tėtukas? 
Ne visai tas, bet panašu. Kerolės tėtukas, šiaip ar taip, kadaise sakė 
“taip, mergina“ ir išėjo tarnauti į laivyną. 

- Jis gali ir neperskaityti žinutės, - raminau. - Jeigu ir perskai- 
tys, tai joje pavardės nenurodytos. 

- Nuo-trau-ka, - atlaidžiai pasakė Kerolė, lyg suprasdama tu- 
rinti reikalą su kvailiu. - Tu ką, jos nematei? 

Norėjau kažką sakyti, kad veidas nusuktas ir dar šešėlyje, bet 
prisiminiau mokyklinę jos striukę ir užrašą per nugarą. Pagaliau, 
jis jos tėvas. Pažintų ją ir iš pusės profilio. 

- Juk nuotraukos gali ir nepamatyti, - sumurmėjau. - Damaris- 
kota juk toli, “Njuz" ten gal neskaito. 

- Tu ką, ketini va šitaip pragyventi visą gyvenimą, Pitai? - 
Kantrybė jos balse akivaizdžiai seko. - Iškreti ką nors, tada vilie- 
si, kad niekas nesužinos? 

- Ne, - atsakiau. Ar galiu aš pykti ant jos žodžių, jeigu Enma- 
ri Sjusi ligi šiol net neįtaria, kad egzistuoja tokia Kerolė Gerber? 
Ne, žinoma. Mes su Kerole nesusituokę, ir apskritai... apie santuo- 
ką ir kalbos nebuvo. - Ne, neketinu. Bet, Kerole... tau juk nebū- 
tina kišti to prakeikto laikraščio jam po nosimi, taip? 

Ji nusijuokė. Ne taip linksmai, kaip paminėjusi mano buferį, 
bet nutariau, jog liūdnas juokas geriau negu jokio. 

- To neprireiks. Jis pats sužinos. Jis toks. Bet aš privalėjau, Pi- 
tai. Ir veikiausiai prisijungsiu prie pasipriešinimo komiteto, nors 
Džordžas Gilmenas atrodo kaip vaikėzas, kurį pagavo kišantį į bur- 
ną tai, ką sužvejojo nosyje, o labiau dvokiančios burnos už Gario 
Suidorskio pasaulyje nerastum. Todėl, kad... reikalas tas... su- 
pranti... - Man į ausį atsimušė bejėgiškas jos atodūsis. - Klausyk, 
žinai, kur einame parūkyti? 

- Holiouke? Prie konteinerių, o kaipgi! 

- Susitiksime ten, - pasakė Kerolė. - Po penkiolikos minučių. 
Galėsi? 

- Taip. 

- Man dar reikia pasimokyti, todėl ilgai likti negalėsiu, bet aš... 
tiesiog... 

- Ateisiu. 

Pakabinau ragelį ir išėjau iš būdelės. Ešlis Raisas stovėjo sve- 
tainės tarpduryje, rūkė ir mindžikavo nuo kojos ant kojos. Padariau 
išvadą, kad pertrauka tarp partijų. Jo veidas buvo baisiai išbalęs, 
juodi šeriai ant smakro priminė rašalo brūkšnius, o marškiniai at- 
rodė ne tik purvini, bet ir nenuplėšiami. Atrodė apdujęs kaip vė- 
liau matyti beviltiški narkomanai. Beje, “čirvai" buvo savotiški 
narkotikai. Ir ne iš tų, kurie garantuoja svaigų nerūpestingumą. 

- Ką pasakysi, Pitai? - paklausė jis. - Sumesim porą partijikių? 

- Galbūt vėliau, - atsakiau eidamas koridoriumi. 

Stuksėdamas ramentais iš vonios, susisupęs į seną apspurusį 
chalatą, ėjo Stoukas Džonsas. Ilgi, susitaršę jo plaukai buvo šlapi. 
Pagalvojau, kiek laiko jis stovėjo po dušu, juk ten nėra nei turėk- 
lų, nei laikiklių, kurie vėliau tapo įprasti bendro naudojimosi vo- 
niose. Tačiau sprendžiant iš jo veido išraiškos, jis nebūtų norėjęs 
aptarinėti šią temą. Kaip ir kokią nors kitą. 

- Kaip einasi, Stoukai? - paklausiau. 

Jis praėjo neatsiliepęs, nuleidęs galvą. Plaukais, aplipusiais jo 
veidą, slinko lašai, po pažastimi jis spaudė muilą su rankšluosčiu 
ir vos girdimai murmėjo: “trauk-Trauk, trauk-Trauk". Net nepakė- 
lė į mane akių. Sakykite apie Stouką Džonsą ką norite, bet suga- 
dinti jums dieną mokėjo kaip niekas kitas. 

Kai pasiekiau Holiouką, Kerolė jau buvo ten. Ji atsinešė iš 
konteinerių porą dėžių nuo pieno ir su cigarete rankoje, sukryžia- 
vusi kojas sėdėjo ant vienos. Aš atsisėdau ant kitos, apkabinau ją 
ir pabučiavau. Ji trumpam prisiglaudė galva prie mano peties nieko 
nesakydama. Nepanašu į ją, bet vis tiek labai malonu. Nepaleisda- 
mas jos iš glėbio aš žiūrėjau į žvaigždes. Kaip vėlų rudenį, oras 
buvo šiltas, ir daug žmonių, daugiausia porelių išėjo pasivaikščioti, 
sugundyti malonaus oro. Mus pasiekė tylus jų šnekėjimas. Mums 
virš galvos valgyklos salėje radijas grojo “Nagi, Snupi". Pasilei- 

do kuris nors iš valytojų, nusprendžiau aš. 

Pagaliau Kerolė pakėlė galvą ir atsitraukė nuo manęs, leisda- 
ma suprasti, jog galiu patraukti ranką. Čia jau panašiau į ją. 

- Dėkui, - tarė ji. - Man labai reikėjo, kad kas nors apkabintų. 

- Visad mielai. 

- Aš truputį bijau susitikti su tėvu. Nelabai, tik truputį. 

- Viskas bus gerai. 

Taip pasakiau ne todėl, kad tikėjau tuo - iš kur man žinoti? - 
bet juk ramina būtent taip, ar ne? Būtent taip. 

- Su Gariu, Džordžu ir kitais važiavau ne dėl tėvo. Tai visiš- 
kai ne didžiulis froidiškas maištas, visai ne. 

Ji numetė cigaretę, ir mes abu žiūrėjome, kaip pažyra kibirkš- 
tys nuorūkai atsitrenkus į Beneto promenados plytas. Tada Kero- 
lė paėmė rankinę nuo kelių, surado piniginę, atsegė ir pasklaidė 
nuotraukas, užkištas už celiulioidinės plėvelės. Ištraukė vieną ir iš- 
tiesė man. Pasilenkiau, kad geriau įžiūrėčiau ją šviesoje, krintan- 
čioje iš valgyklos langų. 

Nuotraukoje buvo trys vienuolikos dvylikos metų vaikai - mer- 
gaitė ir du berniukai. Visi vilkėjo mėlynus marškinėlius su raudo- 
nų spausdintų raidžių užrašu: “STERLING HAUZAS“. Jie stovėjo 
stotelėje apkabinę vienas kitą per pečius, - atsaini ir savaip žavi 
“amžinų draugų" poza. Mergaitė stovėjo viduryje. Žinoma, ten bu- 
vo Kerolė. 

- Kuris Salas Džonas? - paklausiau. Ji pažvelgė į mane nuste- 
busi... bet nusišypsojo. Beje, aš jau neabejojau, kad ir pats žinau. 
dų plaukų ševeliūra. Prisiminiau Stouko plaukus, bet berniukas 
nuotraukoje akivaizdžiai šukuodavosi plaukus. Pabaksnojau į jį 
pirštu. - Šitas, taip? 

- Čia Salas, - patvirtino ji, po to palietė piršto nagu antrą ber- 
niuką. Jis atrodė ne tiek įdegęs, kiek nusvilęs. Siauresnio veido, ar- 
čiau įsodintų akių, morkinių plaukų, pakirptų ežiuku, labai pana- 
šus į “Šeštadienio vakaro pašto" viršelį, darytą Normano Rokve- 
lo. Jo kaktą vagojo negili raukšlė. Salo rankų raumenys buvo vi- 
sai nevaikiški, o antrojo berniuko rankos buvo plonos it degtukai. 
Ko gero, jos ir dabar plonos. 

Ant rankos, neapkabinusios Kerolės, buvo užmauta didelė 
beisbolo pirštinė. 

- Bobio pirštinė, - tarė Kerolė. Kažkas jos balse pasikeitė. Pa- 

sigirdo anksčiau negirdėta gaidelė. Liūdesys? Bet ji ir toliau šyp- 
sojosi. Jeigu jai liūdna, tai kodėl ji šypsosi? - Bobis Garfildas. Pir- 
masis mano berniukas. Mano pirmoji meilė, galima sakyti. Jis, Sa- 
las ir aš tuomet buvome neišskiriami draugai. Ir ne taip seniai. 
Tūkstantis devyni šimtai šešiasdešimtaisiais, bet jausmas toks, lyg 
buvo baisiai seniai. 

- Kas jam nutiko? - Aš kažkodėl buvau įsitikinęs, kad ji atsa- 
kys: mirė tas berniukas ugniniais plaukais. 

- Su mama išsikėlė į kitą miestą. Kurį laiką mes susirašinėjo- 
me, po to susirašinėjimas nutrūko. Na, žinai, kaip būna vaikystė- 
je. 

- Gera pirštinė. 

Kerolė vis dar šypsosi. Aš mačiau, kaip jos akyse sublizgo aša- 
ros, kol žiūrinėjome nuotrauką... bet šypsena neišnyko. Baltoje 
fluorescensinių žibintų šviesoje jos ašaros atrodė sidabrinės. Kaip 
pasakų princesės. 

- Didžiausias Bobio turtas. Atrodo, yra beisbolininkas Alvinas 
Darkas? 

- Buvo. 

- Bobis turėjo jo modelio pirštinę. Alvino Darko modelio. 

- O mano - Tedo Viljamso. Mama, berods, gavo ją prieš porą 
metų per išpardavimą. 

- Bobio pirštinę pavogė, - tarė Kerolė. Nežinau, ar ji dar pri- 
siminė, kad sėdžiu greta. Ji laikė pirštu parėmusi siaurą, liūdną vei- 
duką. Atrodė sugrįžusi į praeitį. Girdėjau, kad panašaus rezultato 
pasiekia hipnozuotojai su imliais pacientais. - Ją pasiglemžė Vilis. 

- Vilis? 

- Vilis Širmenas. Po metų mačiau, kaip jis žaidė Serfing Ho- 
lo aikštėje. Aš buvau žiauriai pikta. Tuo metu mama su tėvu visą 
laiką riejosi, gal jau net buvo padavę skyryboms, ir aš pykau. Py- 
kau ant jų, ant savo matematikos, ant viso pasaulio. Aš vis dar bi- 
jojau Vilio, bet pyktis paėmė viršų... Be to, tą dieną buvau kaip 
nesava. Priėjau tiesiai prie jo, pasakiau, kad ten Bobio pirštinė ir 
turi atiduoti ją man. Pasakiau žinanti Bobio adresą Masačiusetse, 
nusiųsianti jam. Vilis atšovė, kad man galvoje negerai, kad pirš- 
tinė JO ir parodė savo pavardę ant jos. Jis ištrynė, - tai yra, pasi- 
stengė ištrinti, - Bobio pavardę, o ant viršaus spausdintomis raidė- 
mis užrašė savo. Bet aš įžiūrėjau “B" nuo “Bobio". 

Ji kalbėjo pasipiktinusi. Ir visai kaip vaikas. Net jos veidas pa- 

sidarė visai kaip vaiko. Visai gali būti, kad atmintis mane apgau- 
na, bet aš taip nemanau. Sėdėdama ten, ant baltos šviesos, krentan- 
čios iš valgyklos, krašto ji priminė dvylikos metų mergaitę. Na, gal 
trylikos. 

- O nutrinti Alvino Darko parašą arba užrašyti ką nors ant jo 
Vilis negalėjo... ir dar jis paraudo. Kaip burokas. Ir tada - įsivaiz- 
duoji? - jis atsiprašė manęs už tai, ką jie su dviem draugeliais pa- 
darė man anksčiau. Atsiprašė tiktai jis, ir nuoširdžiai, mano galva. 
Bet apie pirštinę pamelavo. Netikiu, kad ji buvo tokia reikalinga 
- sena, suplėšyta, ir netinkanti jo rankai, bet jis pamelavo, kad pa- 
siliktų ją sau. Nesuprantu kodėl. Nesuprantu. 

- Nelabai suprantu, apie ką tu čia. 

- Žinoma. Viskas susipainiojo mano galvoje, nors aš ten ir bu- 
vau. Mama kartą pasakė man, kad žmonėms būna taip po nelai- 
mingo atsitikimo arba muštynių. Kai ką prisimenu kuo aiškiausiai 
- ir beveik viską, kas susiję su Bobiu, - bet visa kita susiveda į tai, 
apie ką man pasakojo vėliau. Buvau parke kitoje savo gatvės pu- 
sėje ir prie manęs priėjo trys beniukai: Garis Dulinas, Vilis Širme- 
nas ir dar vienas, neprisimenu, kuo vardu. Na, nesvarbu. Jie ma- 
ne sumušė. Garis Dulinas daužė mane beisbolo lazda, o Vilis ir tas, 
trečiasis, laikė, kad nepabėgčiau. 

- Beisbolo lazda? Tu ką, juokiesi? 

Ji papurtė galvą. 

- Na, pradėjo jie lyg juokais... vėliau nebebuvo juokinga. Iš- 
suko man petį. Aš surikau, o jie pabėgo. Sėdėjau ten, laikydama 
ranką, neapsakomai skaudėjo ir... ir, manau, mane ištiko šokas... 
nežinojau, ką daryti. Tada pasirodė Bobis. Jis padėjo išeiti man iš 
parko, po to pakėlė mane ant rankų ir nunešė pas save namo. Ne- 
šė visą kelią į kalną Plačiąja gatve vieną iš karščiausių dienų me- 
tuose. Nešė ant rankų. 

Paėmiau iš jos nuotrauką, pakėliau prie šviesos, pasilenkiau, 
stengdamasis geriau įžiūrėti raudonplaukį berniuką. Pažvelgiau į 
jo rankas-degtukus. Tada į mergaitę. Ji buvo per colį aukštesnė ir 
platesnių pečių. Pasižiūrėjau į antrąjį berniuką, į Salą. Su juodų 
plaukų kupeta ir amerikietiška šypsena. Su Stouko Džonso plau- 
kais ir Skipo Kirko šypsniu. Galėjau įsivaizduoti, kaip ją ant ran- 
kų neša Salas, bet tas, antrasis... 

- Žinau, - suskubo pasakyti ji. - Iš pažiūros jis menkas, taip? 
Bet jis nešė mane. Aš ėmiau alpti, o jis mane tįsė į kalną. - Ji iš- 

traukė fotografiją man iš rankų. 

- O kol jis tave nešė, Vilis, padėjęs tave mušti, sugrįžo ir pa- 
vogė jo pirštinę? 

Kerolė linktelėjo. 

- Bobis nunešė mane į savo butą. Kambaryje viršuje gyveno 
vienas toks senukas - Tedas, - kuris buvo kaip koks žiniuonis. Jis 
atstatė man išnarintą petį. Prisimenu, padavė savo diržą ir liepė su- 
kąsti. O gal ten buvo Bobio diržas?.. Jis pasakė, kad gaudyčiau 
skausmą, ir aš jį sugavau. Vėliau... vėliau atsitiko kažkas labai 
bjauraus. 

- Blogiau už beisbolo lazdą? 

- Kažkuria prasme. Nenoriu apie tai kalbėti. - Viena ranka ji 
nušluostė ašaras nuo vienos veido pusės, po to - nuo kitos, nenu- 
leisdama akių nuo nuotraukos. - Vėliau, prieš išvažiuodamas su 
mama iš Harvičo, Bobis prikūlė vaikiną, kuris mosavo beisbolo 
lazda. - Kerolė įkišo nuotrauką į piniginės skyrelį. 

- Apie tą dieną prisimenu tik tai, ką verta prisiminti, - kaip Bo- 
bis Garfildas mane išgelbėjo. Salas buvo aukštesnis, daug stipres- 
nis už jį, ir tikriausiai būtų užstojęs mane, bet jo ten nebuvo. O Bo- 
bis atsidūrė parke ir užnešė mane ant rankų į kalną. Padarė tai, ko 
labai reikėjo. Tai geriausia, svarbiausia, ką dėl manęs kas nors pa- 
darė per visą gyvenimą. Supranti, Pitai? 

- Aha, suprantu. 

Bet aš supratau dar kai ką: ji kalbėjo beveik tą patį, ką kalbė- 
jo Natas prieš valandą... tik ji piketavo. Paėmė plakatą ir žygiavo 
su juo. Bet juk Nato Hopenstendo nesumušė trys vyrukai beisbo- 
lo lazda, pradėję lyg ir juokais, vėliau nutarę pamokyti kaip rei- 
kiant. Galbūt čia ir yra skirtumas. 

- Jis užnešė mane į kalną, - tęsė Kerolė. - Visad norėjau pasa- 
kyti jam, kaip myliu jį už tai ir kaip stipriai myliu dėl to, kad pa- 
rodė Gariui Dulinui, jog už žmonėms suteiktą skausmą reikia su- 
mokėti, ypač jeigu jie silpnesni už tave ir nepadarė tau nieko blo- 
ga. 

- Ir todėl tu žygiavai prieš tą valdybą. 

- Žygiavau. Norėjau paaiškinti kam nors kodėl. Kam nors, kas 
suprastų. Mano tėvas nenorės suprasti, mama negalės. Jos draugė 
Rionda paskambino man ir pasakė... - Ji nebaigė ir liko sėdėti ant 
dėžės nuo pieno pakelių, glamžydama rankose rankinę. 

- Ką ji pasakė? 

- Nieko. 

Merginos balsas buvo bespalvis, liūdnas. Norėjau pabučiuoti 
ją ar bent jau apsikabinti, tačiau bijojau sugadinti tai, kas įvyko. 
Nes kažkas įvyko. Jos pasakojime slypėjo magija. Ne centre, o 
kažkur pakraštyje. Pajutau ją. 

- Žygiavau ir, ko gero, įsijungsiu į pasipriešinimo komitetą. 
Mano kambario kaimynė sako, kad aš iš proto išsikrausčiau. Nie- 
kad nesusirasiu darbo, jeigu tapsiu komunistinės grupės nare ir tai 
bus oficialiai užfiksuota. Bet, manau, aš tai padarysiu. 

- O tavo tėvas? Ką jis apie tai mano? 

- Man ant jo nusispjaut. 

Vieną minutę mes abu tylėjome suvokę, KĄ ji pasakė. Tada 
Kerolė sukrizeno. 

- Va čia tai gryniausias froidizmas! - Ji pakilo. - Man reikia eiti 
mokytis. Ačiū, kad atėjai, Pitai. Aš niekam niekad nerodžiau tos 
nuotraukos. Ir pati nežiūrėjau jau nežinia kiek laiko. Jaučiuosi ge- 
riau. Daug geriau. 

- Tai puiku. - Aš irgi atsistojau. - Bet prieš išeidama galėsi man 
padėti? 

- Žinoma. O ką? 

- Aš tau parodysiu. Ilgai netrukdysiu. 

Nuvedžiau ją palei Holiouką, tuomet kalnu už jo. Už dviejų 
šimtų jardų buvo automobilių aikštelė, kurioje studentai, negavę 
leidimo į miestelio teritoriją (pirmakursiai, antrakursiai ir daugu- 
ma trečiakursių), laikė savo mašinas. Ten buvo pagrindinė pasima- 
tymų vieta, kai užeidavo šalčiai, bet tą vakarą aš visai negalvojau 
glėbesčiuotis mašinoje. 

- O tu paaiškinai Bobiui, kas turi jo pirštinę? - paklausiau aš. 
- Juk sakei, kad su juo susirašinėjai. 

- Nemačiau prasmės. 

Valandėlę mes ėjom tylėdami. Tada pasakiau: 

- Padėkos dieną nutariau išsiskirti su Enmari. Norėjau jai pa- 
skambinti, bet nepaskambinau. Kad jau taip, tai geriausia, manau, 
padaryti susitikus. - Iki šios minutės nežinojau, kad priėmiau to- 
kį sprendimą, o, pasirodo, taip, priėmiau. Aišku tik tiek, kad pasa- 
kiau tai ne norėdamas įsiteikti Kerolei. 

Ji linktelėjo, žarstydama sportiniais bateliais sausus lapus, lai- 
kydama vienoje rankoje rankinę, nepasukdama į mane galvos. 

- Man teko pasinaudoti telefonu. Paskambinau Es-Džėjui ir pa- 

sakiau, kad susitikinėju su kitu vaikinu. 

Aš sustojau. 

- Kada? 

- Praėjusią savaitę. - Dabar ji pakėlė į mane akis. Duobutės, 
šiek tiek išlenkta apatinė lūpa. Ta pati šypsena. 

- Praėjusią sa-vai-tę? Tu man nesakei. 

- Tai mano reikalas. Mano ir Salo. Juk jis nepuls tavęs su... - 
Ji patylėjo lygiai tiek, kiek mes abu mintyse ištarėme “beisbolo 
lazda“, o tada tęsė: - Tai yra, jis visai neketina tavęs užsipulti. Ei- 
nam, Pitai. Jeigu mums reikia ką nors padaryti, einam. Bet su ta- 
vimi niekur nevažiuosiu. Man reikia mokytis. 

- Jokių važinėjimų. 

Nuėjom toliau. Tuo metu aikštelė man atrodė didžiulė - šim- 
tai automobilių, dešimtys eilėse baltoje mėnesienoje. Sunkiai pri- 
siminiau, kur palikau brolio “Universalą"*. Kai paskutinį kartą lan- 
kiausi Meino universitete, aikštelė tris ar net keturis kartus išsiplė- 
tė ir talpino tūkstančius automobilių. Ateina laikas, ir viskas auga. 
Išskyrus mus. 

- Pitai? - Eina. Vėl nudelbusi žvilgsnį į savo batus, nors ėjo- 
me asfaltu ir nebuvo ką žarstyti. 

- A? 

- Nenoriu, kad išsiskirtum su Enmari dėl manęs. Nes man at- 
rodo, jog tarp mūsų... laikina. Juk taip? 

- Aha. - Mane sugraudino jos žodžiai. Atlantidos piliečių kalba 
tai vadinosi “parišti"" - bet aš nenustebau. - Tikriausiai. 

- Tu man patinki, ir dabar man gera būti su tavimi, bet tai tik 
simpatija, nieko daugiau. Būkim sąžiningi. Tad jeigu laikysi pri- 
kandęs liežuvį, kai grįši namo per atostogas, tai... 

- Laikyti ją namuose atsargai? Kaip atsarginį ratą bagažinėje, 
jeigu prakiurtų padanga? 

Ji pažvelgė į mane suglumusi, tada nusijuokė. 

- Touche*, - atsakė ji. 

- Kokia prasme “/ouche"'? 

- Net nežinau, Pitai... bet tu man išties patinki. 

Ji sustojo, pasisuko į mane ir apkabino per kaklą. Valandėlę 
bučiavomės tarp dviejų mašinų eilių, kol pas mane sutvirtėjo tiek, 
kad ji negalėjo nepajusti. Tada ji paskutinį kartą pakštelėjo man į 
*Čia: fechtavimo terminas, reiškiantis, kad priešininko puolimas pasiekė tikslą 
(pranc.). 

lūpas ir nuėjom toliau. 

- Ką tau sakė Salas? Nežinau, ar turiu teisę klausti, bet... 

- ...bet tau reikia informacijos, - skardžiu Numeris Antras bal- 
su baigė ji. Ir nusikvatojo. Nelinksmai. - Aš tikėjausi, kad jis su- 
pyks ar net pravirks. Salas - galingas vaikinas ir varo į neviltį prie- 
šininkus futbolo lauke, bet jis visiems atviras. Jau ko nelaukiau, tai 
palengvėjimo. 

- Palengvėjimo? 

- Palengvėjimo. Jis kokį mėnesį, jeigu ne lieidų: susitikinėja su 
mergina iš Bridžporto... tik mamos draugė, Rionda sakė, kad ten 
dvidešimt ketverių ar net penkių metų moteris. 

- Užuovėja nuo visų bėdų, - tariau aš vildamasis, kad nuskam- 
bės ramiai ir mąsliai. Iš tikro aš džiūgavau. O kaipgi? Jeigu varg- 
šelis atlapaširdis Džonas Salivanas įsitraukė į kantri stiliaus daine- 
lės, atliekamos Merlio Hagardo, siužetą, tai keturiems šimtams mi- 
lijonų raudonųjų kinų nusipersti ant to, o man - juo labiau. 

Mes jau beveik priėjome mano “Universalą". Dar vieno laužą 
tarp tokių pačių, bet mano gerojo brolio dėka priklausantį man. 

- Jam kai kas svarbiau už naują meilės nuotykį, - tarė Kerolė. 
- Kai liepą baigs mokyklą, eis į armiją. Jau kalbėjosi su verbuotoju 
ir viską sutarė. Laukia nesulaukia, kada važiuos į Vietnamą ir stos 
ginti taiką demokratijos vardan. 

- Tu su juo susipykai dėl karo? 

- Ne-a. Kas iš to? Ir ką galėjau jam pasakyti? Kad viskas yra 
dėl Bobio Garfildo? Kad visos Gario Suidorskio, Džordžo Gilme- 
no ir Hanterio Makfeilo gražbylystės tik dūmų uždanga ir žaidimas 
su veidrodžiais lyginant su tuo, kaip Bobis užnešė mane į Plačio- 
sios gatvės viršų? Salas pagalvotų, kad aš kuoktelėjau. Arba pasa- 
kytų, kad esu per daug protinga. Salui gaila per daug protingų. Sa- 
ko, kad protas - tai liga. Bet gal ir jo tiesa. Aš, žinai, juk myliu jį 
savotiškai. Jis labai mielas. Ir dar jis yra vienas iš tų, kuriems rei- 
kia, kad kas nors jais rūpintųsi. 

“Tikiuosi, kad jis ras kitą rūpintojėlę, - pagalvojau. - Tik ne ta- 
ve". 

Ji klausiamai žiūrėjo į mano mašiną. 

- Na, gerai. Ji klaiki ir primygtinai reikalauja maudynių, bet, 
pagaliau, tai susisiekimo priemonė. Klausimas: ką mes veikiame 
čia tuo metu, kai turėčiau skaityti Flenerės O“Konor apsakymą? 

Išsitraukiau peiliuką laiškams ir atlenkiau jį. 

- Turi rankinėje dildę nagams? 

- Na, turiu. Mes ką, fechtuosimės? Numeris Antras ir Nume- 
ris Šeštas aiškinasi santykius automobilių aikštelėje? 

- Nesišaipyk. Trauk ją ir eik paskui mane. 

Kai apėjome “universalą" ji juokėsi, pirmą kartą juokėsi links- 
mai nuo tada, kai konvejeriu atvažiavo nepadorus žmogelis-dešre- 
lė. Ji pagaliau suprato, ko mes čia atėjome. 

Kerolė ėmė gramdyti lipduką nuo buferio iš vieno galo, aš - iš 
kito, kol susidūrėme viduryje. Tada žiūrėjome, kaip vėjas rita nuo- 
plaišas asfaltu. Au revoir* Au H,0-4-USA. Viso, Bari. Ir kvatojo- 
mės, negalėdami sustoti. 

Po dviejų dienų mano draugas Skipas, rugsėjo pirmąją politiš- 
kai sąmoningas kaip moliuskas, pakabino savo kambario, kurį da- 
lijosi su Bradu Vizerspunu, pusėje plakatą, vaizduojantį išsišiepusį 
verslininką trijų dalių eilute. Vieną ranką biznierius tiesė pasisvei- 
kinti. Kitą slėpė už nugaros, bet joje laikė kažką, iš ko tarp jo ba- 
tų kapsėjo kraujas. “KARAS - PELNINGAS BIZNIS, - skelbė už- 
rašas. - ĮDĖKITE SAVO SŪNŲ!"* 

Dušas pasiuto. 

- Tai ką - tu prieš karą Vietname? - paklausė jis, pamatęs pla- 
katą. Manau, karingai atkištas mūsų mylimo seniūno smakras slėpė 
šoką ir nerimą. Šiaip ar taip Skipas mokykloje buvo kietas beisbo- 
lininkas. Manyta, kad jis žais už universitetą. Juk juo domėjosi 
bendrijos. Skipas buvo ne koks nusmurgėlis, kaip Stoukas Džon- 
sas (Dušas irgi įprato pravardžiuoti Stouką Trauk-Trauk) ar išvers- 
takis psichas, kaip Džordžas Gilmenas. 

- Juk šitas plakatas tiesiog rodo, kad daug žmonių pelnosi iš 
karo mėsmalės, - atsakė Skipas. - “Makdonalds-Duglas", “Boing", 
“Dženeral elektrik", “Dou chemikals“, sumauta “Pepsi". Ir dar 
šimtai kitų. 

Veriantis it grąžtas žvilgsnis leido suprasti (ar bent jau paban- 
dyti suprasti), kad Dušas svarstė tuos klausimus gerokai giliau, nei 
Skipas Kirkas apskritai pajėgus mąstyti. 

- Leisk paklausti štai ko: tu manai, kad turime likti nuošalyje 


*Viso gero (pranc.). 

ir leisti dėdulei Ho* viską sutvarkyti? 

- Aš kol kas nežinau, ką manyti, - atsakė Skipas. - Kol kas. Aš 
apskritai ėmiau tuo domėtis tik prieš dvi savaites. Ir kol kas tik žai- 
džiu “aklą vištą“. 

Pokalbis vyko pusę aštuonių ryto, ir aplinkui Skipo duris su- 
sigrūdo visi tie, kuriems paskaitos prasidėjo aštuntą. Aš pamačiau 
Ronį (su Niku Praudžiu - tuo metu jie buvo neperskiriami), Ešlį 
Raisą, Lenį Doriją, Bilį Marčantą ir dar kokius keturis penkis. Na- 
tas prisiglaudė prie 302 kambario durų su marškinėliais ir pižami- 
nėmis kelnėmis. Laiptinės aikštelėje ant ramentų kabojo Stoukas 
Džonsas. Matyt, jis ketino leistis apačion, bet sustojo pasiklausy- 
ti ginčo. 

Dušas tarė: 

- Kai vietkongas įžengia į Pietų Vietnamo kaimą, pirmiausia 
ieško žmonių, nešiojančių kryželį, šventojo Kristoforo, mergelės 
Marijos ar kito šventojo medalioną. Katalikus užmuša. Žudo žmo- 
nes, kurie tiki DIEVĄ. Tu manai, kad turime stovėti nuošaly ir 
leisti komunistams žudyti tikinčiuosius? 

- Kodėl gi ne? - atsiliepė Stoukas iš laiptinės. - Juk stovėjome 
ir leidome naciams šešerius metus žudyti žydus. O žydai, kaip gir- 
dėjau, tiki Dievą. 

- Prakeiktas Trauk-trauk! - subliovė Ronis. - Kas, bliamba, ta- 
vęs klausia? 

Bet Stoukas Džonsas, kitaip Trauk-trauk, jau leidosi laiptais. 
Aidintis jo ramentų kaukšėjimas priminė man neseniai išsikraus- 
čiusį Frenką Stiuartą. 

Dušas vėl pasisuko į Skipą, įsirėmęs kumščiais į šonus. Prie jo 
baltų marškinėlių ant krūtinės kabėjo prisegti asmeniniai ženklai. 
Jo tėvas, buvo pareikšta mums, nešiojo juos Prancūzijoje ir Vokie- 
tijoje, turėjo gulėdamas po medžiu, slėpdamasis nuo kulkosvaidžio 
ugnies, nusinešusios du ir sužeidusios keturis jo kuopos draugus. 
Kaip tai susiję su Vietnamo konfliktu, niekas gerai nesuprato, bet 
Dušas, iš visko sprendžiant, teikė ženklams daug reikšmės, todėl 
niekas neklausė apie tai. Netgi Roniui užteko proto prikąsti liežuvį. 

- Jeigu leisime užgrobti Vietnamą, jie paims ir Kambodžą. - 
Dušo žvilgsnis susirado mane, po to Ronį... mus visus. - Vėliau 
Laosą. Filipinus. Vieną po kito. 

- Jeigu jau sugebės paimti, tai gal ir verti pergalės, - garsiai 
suabejojau. 


* Autorius turi omenyje Ho Ši Miną, tuometinį Šiaurės Vietnamo vadovą. 

Dušas nustėręs pažvelgė į mane. Aš ir pats suglumau, bet sa- 
vo žodžių neatsiėmiau. 


23 


Iki Padėkos dienos atostogų liko dar vienas įskaitų raundas, ir 
jauniems trečiojo Čemberleno aukšto trintukams tai buvo tikra ka- 
tastrofa. Dauguma jau suprato, kad prisišokinėjo iki katastrofos, 
kad atliekame savotišką masinę savižudybę. Kerbis Maklendonas 
atliko savo sumautą fokusą ir išnyko kaip triušis fokusininko cilin- 
dre. Kenis Pstiras, paprastai sėdėdavęs kampe per partijų marato- 
nus ir krapštęs nosį, kai negalėdavo apsispręsti, kokią kortą išmes- 
ti, pats nusiplovė. Ant savo pagalvės paliko pikų damą, skersai ku- 
rios užrašė: “Pasuoju". Džordžas Lesardas prisijungė prie Stivo 
Ogo ir Džeko Freidžio Čade, moksliukų bendrabutyje. 

Šešis išbraukiame, lieka trylika. 

Atrodo, pakankamai. Po šimts, vien to, kas nutiko vargšui Ker- 
biui, buvo daugiau nei pakankamai. Paskutines tris keturias dienas 
prieš lūžį jo rankos taip tirtėjo, kad jam buvo sunku paimti kortas 
nuo stalo, o kai kas nors koridoriuje trenkdavo duris, jis pašokdavo 
nuo kėdės. Kerbio turėjo būti per akis. Bet nebuvo. Kaip ir mano 
laiko su Kerole. Būdamas su ja apsiramindavau, taip. Būdamas su 
ja nenorėjau nieko, išskyrus informaciją (ir, ko gero, išdulkinti ją 
iki negalėjimo). Tačiau bendrabutyje, ypač toje prakeiktoje svetai- 
nėje trečiajame aukšte, tapdavau kitokiu Piteriu Riliu. Trečiojo 
aukšto svečių kambaryje negalėdavau savęs pažinti. 

Artėjant Padėkos dienai visus apėmė kažkoks fanatizmas. Tik 
niekas iš mūsų apie tai nešnekėjo. Kalbėdavomės apie filmus ir 
seksą (“Aš išbandžiau daugiau subinių nei karuselių arkliukas“, - 
mėgdavo giedoti Ronis, paprastai šiaip sau, be jokios progos), bet 
daugiausiai šnekėdavom apie Vietnamą... ir “čirvus". Pokalbiai 
apie pastaruosius ribojosi aptarimu to, kas laimi, kas pralaimi ir kas 
neįstengia įsisavinti elementariausių žaidimo principų: atsikratyk 
bent vienos rūšies, kišk vidutinės vertės čirvus tam, kuris mėgsta 
rizikuoti, o jeigu tenka imti kirtį, imk didžiausia korta, kokią tu- 
ri. 

Vienintelė pastebima reakcija į artėjantį trečią įskaitų raundą 
buvo nesibaigiantys kortų turnyrai. Mes ir toliau žaidėme po pen- 
kis centus už akį, bet dabar įvedėme dar ir “taškus už partiją". Šių 

taškų rinkimo sistema buvo labai sudėtinga, bet Rendis Ekolsas ir 
Hju Brenenas per dvi karštligiškas naktis sukūrė gerą darbinę for- 
mulę. Jie abu, beje, praleidinėjo matematikos įvado kurso paskai- 
tas, o pasibaigus rudens semestrui nei vienas, nei kitas nebuvo pa- 
kviesti tęsti kurso. 

Trisdešimt treji metai praėjo nuo to įskaitų raundo prieš Padė- 
kos dieną, bet vyras, kuris išaugo iš ano vaikino, vis dar šiurpsta 
jį prisiminęs. Susimoviau visuose dalykuose, išskyrus sociologiją 
ir literatūros įvadą. Net nereikėjo laukti, kol iškabins rezultatus. 
Skipas sakėsi palaidojęs visus, išskyrus diferencinį skaičiavimą. Tą 
vakarą pakviečiau Kerolę į kiną - paskutiniam pasimatymui prieš 
atostogas (ir paskutiniam apskritai, nors tuomet to nežinojau), ir ei- 
damas prie mašinos sutikau Ronį Meilfantą. Pasiteiravau, kaip jo 
įskaitos. Ronis išsišiepė, mirktelėjo ir atsakė: 

- Paėmiau visas tūzu. Kaip suknistoje “Studentų taurėje". Ga- 
liu būti ramus. - Bet aikštelės žibintų šviesoje aš įžiūrėjau, kad jo 
lūpų kampučiai trukčioja. O veido oda išbalusi, nusėta spuogais 
dar gausiau nei rugsėjį. - O tu kaip? 

- Mane nori padaryti humanitarinių mokslų dekanu, - atsakiau. 
- Tau tai ką nors sako? 

Ronis sugageno. 

- Šiknius prakeiktas! - Jis plojo man per petį. Įžūlus pasitikė- 
jimas jo akyse virto baime, ir jis atrodė visai vaikas. - Kur nors iš- 
siruošei? 

- Aha. 

- Su Kerole? 

- Aha. 

- Tau gerai. Nieko sau boba. - Toks geranoriškumas iš Ronio 
tiesiog draskė širdį. - Jeigu nesusitiksime aukšte, linkiu pasilinks- 
minti su kalakutu. 

- Ir tau taip pat, Roni. 

- Aha, ačiū. - Žiūri į mane ne tiesiai, o akių kampeliu, stengiasi 
išlaikyti šypseną. - Ne čia, tai ten atšvęsime. 

- M-hm. Tiksliau nepasakysi. 

Buvo karšta. Nors variklis ir ventiliatorius buvo išjungti, ma- 
šinoje buvo karšta - prišildėme ją savo kūnais. Langai aprasojo, ir 

žibintų šviesa į vidų skverbėsi tarsi pro matinį stiklą. Griaudėjo ra- 
dijas: galingasis Džonas Maršalas su senomis savo dainomis, ir 
Davelsai, ir Džekas Skotas, ir Mažasis Ričis, ir Fredis Kenonas, ir 
visos senos senos dainos, o jos megztukas atsegtas, jos liemenėlė 
pakabinta ant sėdynės atlošo, viena petnešėlė karo - plati petnešėlė 
(liemenukų technika dar nebuvo padariusi galingo šuolio į priekį), 
ir, o Viešpatie, jos šilta oda, jos spenelis trinasi man į lūpas. Ji su 
kelnaitėmis, bet tik sąlyginai, jos susuktos, patemptos į šalį, aš įki- 
šau į ją vieną pirštą, po to du. O Čakas Beris traukia “Džoni B. 
Gud", tada “Rojal tyns" - “Šortai-šortukai", jos ranka už mano kel- 
nių, jos pirštai traukia mano šortukų gumą, ir aš traukiu jos kva- 
pą: kvepalų ant kaklo, prakaito - jos smilkiniuose, kur prasideda 
plaukai, ir girdžiu ją, girdžiu gyvą jos alsavimą, bežodį šnabžde- 
sį burnoje, kai bučiuojamės, ir visa tai vyksta ant priekinės mano 
automobilio sėdynės, atlenktos tiek, kiek galima. Negalvoju nei 
apie neišlaikytą sesiją, nei apie karą Vietname, nei apie LBD su 
sveikinimo girlianda Havajuose, apskritai apie nieką, tik noriu jos, 
noriu jos ten, dabar, ir staiga ji išsitiesia ir ištiesia mane, įsirėmusi 
abiem delnais man į krūtinę, jos išskėsti pirštai stumia mane prie 
vairo. Aš vėl prisislinkau prie Kerolės, nuslydau delnu per jos klu- 
bą, bet ji šūktelėjo: “Pitai! Ne!“ ir suglaudė kojas, o keliai pliaukš- 
telėjo vienas į kitą taip garsiai, kad aš išgirdau tą garsą, užsitren- 
kiančios spynos garsą, reiškiantį, jog užteks, patinka tau tai, ar ne. 
Man nepatiko, bet aš sustojau. 

Sunkiai alsuodamas atsišliejau į aprasojusį kairiųjų durelių 
stiklą. Mano varpa buvo kaip metalinis vamzdis, taip prispaustas 
kelnėse, kad net skaudėjo. Neilgai - niekas nestovi amžinai. Man 
regis, tai pasakė Bendžaminas Dizraeilis. Bet erekcija atslūgsta, o 
kiaušiniai lieka įkaitę. Paprastas vyrų gyvenimo faktas. 

Mes išėjome iš filmo - nykios juostos su Bertu Reinoldsu - ir 
grįžome į aikštelę galvodami apie viena... bent jau aš tikėjausi, 
kad apie viena. Ko gero, taip ir buvo, tik aš vyliausi gauti šiek tiek 
daugiau nei gavau. 

Kerolė užsisagstė megztinį, bet jos liemenukas vis dar kabojo 
ant sėdynės ir atrodė ji neapsakomai gundančiai - krūtys veržėsi 
laukan, prieblandoje įžiūrėjau tamsesnius jos spenelių apskritimus. 
Ji atsegė rankinuką ir drebančia ranka ėmė ieškoti jame cigarečių. 

- U-u-u... - nutęsė ji drebančiu, kaip rankos, balsu. - Norėjau 
pasakyti, taip! 


292 


- Su atsegtu megztuku tu panaši į Bridžitą Bardo, - pasakiau 
jai. 

Ji pakėlė galvą - nustebusi ir, atrodo, nudžiuginta. 

- Tikrai taip manai? Ar todėl, kad mano plaukai šviesūs? 

- Plaukai? Ne, po galais. Todėl... - Aš parodžiau į megztuką. 
Kerolė pažiūrėjo į save ir nusijuokė. - Tačiau sagų nesagstė ir ne- 
bandė uždangstyti skylių. Bet vargu ar tai būtų pavykę, nes megz- 
tukas buvo kaip nulietas. 

- Mūsų gatvėje buvo kino teatras - “Ešerio Ampyras". Dabar 
jis nugriautas, bet kai buvom vaikai - Bobis, Salas Džonas ir aš, - 
ten visą laiką rodė filmus. Man atrodo, “Ir Dievas sutvėrė moterį" 
ten ėjo tūkstantį kartų. 

Nusijuokiau ir pasiėmiau nuo prietaisų skydo savo cigaretes. 

- Geit Folso autokine jį visuomet rodydavo trečią vakarinėje 
penktadienio ir šeštadienio programoje. 

- Tu jį matei? 

- Juokiesi? Man ten net nosies neleisdavo įkišti, tik į Disnėjaus 
filmukus. Berods, “Tonką" su Salu Mineo mačiau mažiausiai sep- 
tynis kartus. 

- Aš negrįšiu į universitetą, - staiga pasakė Kerolė užsirūkyda- 
ma. Pasakė taip ramiai, kad man pasirodė, jog tebekalbame apie 
senus filmus arba apie vidurnaktį Kalkutoje, apie bet ką, kas pri- 
verstų mūsų kūnus vėl užsnūsti - pasirodymas baigtas. Po to supra- 
tau. 

- Tu... tu pasakei? 

- Aš sakau, kad negrįšiu po atostogų. Ir namie švęsti Padėkos 
dieną nebus linksma, bet - velniop! 

- Tėvas? 

Ji papurtė galvą ir užsitraukė. Smilkstantis cigaretės galiukas 
metė ant jos veido oranžinius atšvaitus. Ji atrodė daug vyresnė. Vis 
dar graži, bet vyresnė. Polas Anka dainavo "Dianą", ir aš išjungiau 
imtuvą. 

- Mano tėvas čia niekuo dėtas. Grįžtu į Harvičą. Prisimeni, mi- 
nėjau Riondą, mamos draugę? 

Lyg ir kažką prisiminiau, todėl linktelėjau. 

- Nuotrauką, kurią tau rodžiau, darė Rionda. Na, tą, kur aš su 
Salu ir Bobiu. Ji sako... - Kerolė pažvelgė žemyn į savo sijoną, at- 
raitotą kone iki juosmens ir ėmė glamžyti jį pirštais. Niekad iš 
anksto nepasakysi, dėl ko žmonės drovisi. Kartais fiziologinių 

funkcijų, kartais - dėl giminaičių seksualinių nuteikimų, o kartais 
tiesiog pozuoja. Kartais, žinoma, gėdą kelia girtuoklystė. 

- Tarkim taip: Gerberių šeimoje alkoholio problemų turi ne tik 
mano tėtukas. Jis išmokė mamą išgėrinėti, o ji buvo gera mokinė. 
Ilgus metus ji laikėsi - atrodo, lankė “Anoniminių alkoholikų" su- 
sirinkimus, - bet, anot Riondos, vėl pradėjo. Todėl grįžtu namo. 
Nežinau, aš įstengsiu jai padėti, bet pamėginsiu. Ir ne vien dėl ma- 
mos, bet ir dėl brolio. Rionda sakė, kad jis nežino, kokiam pasau- 
lyje gyvena. Tiesa, jis niekad nežinojo. - Kerolė nusišypsojo. 

- Kerole, gal tai ir ne pati geriausia mintis. Numoti ranka į iš- 
silavinimą... 

Ji piktai kilstelėjo galvą. 

- Ach, tau rūpi mano išsilavinimas? Žinai, ką kalba apie tuos 
“čirvus", kuriuos pliekia trečiajame Čemberleno aukšte? Kad vi- 
si iki vieno lėks iš universiteto Kalėdoms neatėjus, įskaitant ir ta- 
ve. Penas Langas sako, kad pavasario semestrą ten pradės tik jū- 
sų šlykštus seniūnas. 

- Na, juk tai perlenkta, - atsakiau. - Natas liks. Ir Stouklis 
Džonsas. Jeigu tik vakare nenusisuks sprando lipdamas laiptais. 

- Kalbi lyg būtų juokinga. 

- Visai nejuokinga, - atsakiau. Taip, tai buvo visai nejuokinga. 

- Tai kodėl nemeti? 

Dabar jau aš suirzau. Ji mane atstūmė ir suspaudė kelius, pa- 
sakė man, kad išvažiuoja, kai man ne tik norėjosi ją matyti, bet ir 
buvo būtina... įmetė mane į kažkokį mėšlą ir - šekit! - pasirodo, 
kaltas aš. Pasirodo, kortos dėl visko kaltos. 

- AŠ NEŽINAU, kodėl nemetu, - atšoviau. - Kodėl negali rasti, 
kas pasirūpintų tavo mama? Kodėl ta jos draugė, na, Rovanda... 

- Ri-on-da. 

- ...negali ja pasirūpinti? Aš noriu pasakyti, negi tu kalta, kad 
tavo mama girtuoklė? 

- Mano mama ne girtuoklė! Nedrįsk jos taip vadinti! 

- Bet jai juk kažkas yra, jeigu dėl jos nori mesti universitetą. 
Jeigu šitaip rimta, vadinasi, jai labai negerai. 

- Rionda dirba, jai reikia rūpintis savo mama, - atsakė Kerolė. 
Nepiktai. Kalbėjo pavargusiu, beviltišku balsu. Prisiminiau besi- 
juokiančią mergaitę, kuri kartu su manimi žiūrėjo į vėjo asfaltu ge- 
namas raginimo balsuoti už Goldvoterį atplaišas, bet dabar maši- 
noje sėdėjo visai kita mergina. 

- Mano mama - tai mano mama. Rūpintis ja nėra kam, išsky- 
rus mane ir Jeną, o Jenas vos pats mokykloje kapstosi. Be to, at- 
sargoje turiu kvietimą į Konektikuto universitetą. 

- Tau reikia informacijos? - paklausiau aš. Mano balsas kimo, 
drebėjo. - Duosiu, reikia ar nereikia. Tinka? Tu daužai man širdį. 
Štai tau INFORMACIJA. Plėšai mano suknistą širdį. 

- One, - atsakė ji. - Širdys labai tvirtos, Pitai. Dažniausiai jos 
nedūžta. Dažniausiai jos tik truputį apsilamdo. 

Taip, taip! O Konfucijus sako, kad moteris, kuri verčiasi kū- 
liais, nusileidžia ant galvos. Aš pravirkau. Taip, truputį, bet ašarų 
niekur nepaslėpsi. Viskas tikriausiai dėl to, kad buvau užkluptas 
netikėtai. Ir gerai! Gal verkiau dėl savęs. Nes buvau išsigandęs. 
Neišlaikiau - ar, tiksliau, grėsė neišlaikyti visas įskaitas, vienas 1š 
mano draugelių jau nuspaudė mygtuką “LAUK"", o aš niekaip ne- 
galiu mesti kortų. Kai anksčiau galvodavau apie universitetą, vis- 
kas atrodė absoliučiai kitaip, ir mane apėmė siaubas. 

- Nenoriu, kad išvažiuotum, - pasakiau. - Aš myliu tave. - Pa- 
mėginau nusišypsoti. - Truputį papildomos informacijos, gerai? 

Ji pažvelgė į mane žvilgsniu, kurio nesupratau, nuleido savo 
pusėje stiklą ir išmetusi nuorūką ištiesė man ranką. 

- Ateik čia. 

Aš įgrūdau savo cigaretę į sausakimšą peleninę ir nuslydau sė- 
dyne prie jos. Į jos glėbį. Ji pabučiavo mane ir pažvelgė į akis. 

- Gal myli mane, gal ir ne. Ir aš nė už ką neimsiu atkalbinėti 
tave nuo meilės man, tą galiu tau pažadėti - juk aplinkui tiek ma- 
žai meilės. Bet tavo širdyje visiška sumaištis, Pitai. Dėl paskaitų, 
dėl “čirvų", dėl Enmari, ir dėl manęs taip pat. 

Norėjau atsakyti, jog visai ne, bet, žinoma, buvo būtent taip. 

- Aš galiu įstoti į Konektikuto universitetą, - tęsė ji. - Jeigu su 
mama viskas susitvarkys, tai ir įstosiu. Jeigu ne, galėsiu mokytis 
neakivaizdiniu būdu Peningtone, Bridžporte, arba lankyti Stretfor- 
do vakarinius kursus. Visa tai aš galiu, galiu sau leisti pasirinkti, 
nes aš mergina. Dabar puikus metas merginoms, patikėk manimi. 
Lindonas Džonsonas tuo pasirūpino. 

- Kerole... 

Ji švelniai prispaudė delną prie mano lūpų. 

- Jeigu išlėksi iš čia gruodį, tai kitą gruodį gali atsidurti džiun- 
glėse. Būtinai apie tai pamąstyk, Pitai. Salas - kitas atvejis. Jis ti- 
ki, kad taip reikia, ir nori tenai vykti. O tu nežinai, ko nori, kuo ti- 

ki, ir taip bus, kol sėdėsi prie kortų. 

- Klausyk, aš juk nugramdžiau Goldvoterio lipduką nuo bufe- 
rio, taip? - Pasakiau ir pajutau leptelėjęs kvailystę. 

Ji nutylėjo. 

- Kada išvažiuoji? 

- Rytoj dieną. Turiu bilietą į ketvirtos valandos autobusą. Har- 
viče jis sustoja vos už trijų kvartalų nuo mano namų. 

- Tu važiuoji iš Derio? 

- Taip. 

- Galiu nuvežti tave į stotį, jeigu nori? Galėčiau užvažiuoti į 
bendrabutį apie tris. 

Ji pagalvojo, po to linktelėjo... bet žvilgsnis liko neaiškus. Ne- 
galėjau to nepastebėti: juk paprastai jos žvilgsnis buvo toks atvi- 
ras. 

- Būtų gerai, - atsakė ji. - Dėkui. Juk aš tau nemelavau, tiesa? 
Juk sakiau, kad viskas tarp mūsų gali būti laikina. 

Atsidusau. 

- Aha. Tik tai buvo laikiniau, nei galėjau įsivaizduoti. 

- Tai štai, Numeris Antras, mums reikia informacijos... in-for- 
ma-ci-jos. 

- Negausite. - Atsakyti griežtai kaip Patrikas Makgvaienas 
“Belaisvyje", kai ašaros graužia akis, buvo sunku, bet aš stengiausi 
kaip galėjau. 

- Net jeigu pasakysiu “prašau"? - Ji paėmė mano ranką, paki- 
šusi po palaidinuke uždėjo ant kairės krūties. Ta mano dalis, kuri 
buvo ėmusi kristi apatijon, vėl išsitempė padėtyje “ramiai". 

- Bet... 

- Tu anksčiau esi turėjęs? Viską iki galo? Va, tokios man rei- 
kia informacijos. 

Aš dvejojau. Greičiausiai visiems berniukams sunku atsakyti 
į šitą klausimą ir jie meluoja. Bet Kerolei meluoti nenorėjau. 

- Ne. 

Ji grakščiai išslydo iš savo kelnaičių, užmetė jas ant galinės sė- 
dynės ir sunėrė pirštus man ant kaklo. 

- O aš- taip. Du kartus. Su Salu. Manau, jis nelabai moka... 
Bet jis juk niekad nesimokė universitete. Priešingai nei tu. 

Mano burna perdžiūvo, bet tai, ko gero, buvo tik iliuzija, nes 
kai ją pabučiavau, mūsų burnos buvo drėgnos, ir jos įsiskverbė vie- 
na į kitą: lūpos, liežuviai, švelniai kandžiojantys dantys. Kai atga- 

vau amą, atsakiau: 

- Kaip įmanydamas pasistengsiu pasidalinti savo universiteti- 
niu išsilavinimu. 

- Įjunk radiją, - paprašė ji, segdama mano diržą ir traukdama 
džinsų užtrauktuką. - [junk radiją, Pitai. Man patinka senos dainos. 

Ir aš įjungiau radiją, ir bučiavau ją, ir tą vietą, tą ypatingą vie- 
tą, kur jos pirštai nukreipė mane, ir buvo akimirka, kada buvau, 
kur anksčiau, o tada nauja. Ten ji buvo labai šilta ir labai ankšta. 
Kerolė sukuždėjo man į ausį, kutendama lūpomis: 

- Neskubėk. Lėtai sukramtyk visas daržoves, vieną po kitos, ir 
galbūt gausi desertą. 

Džekė Vilson dainavo “Vienišus ašarų lašus“, ir aš neskubė- 
jau. Rojus Orbisonas dainavo “Tik vieniši", ir aš neskubėjau. Ga- 
liūnas Džonas reklamavo “Pas Braningeną“ - patį karščiausią De- 
rio klubą, ir aš neskubėjau. Po to ji ėmė dejuoti, ir jau ne pirštai, 
o nagai smigo man į kaklą, o kai ji ėmė kilnoti klubus staigiais ar- 
šiais judesiais, aš jau negalėjau neskubėti. Per radiją uždainavo 
“Pleteriai". “Pleteriai"" dainavo “Tamsos metą", o ji ėmė dejuoti, 
kad nežinojo, net neįsivaizdavo, o-och, och, Pitai, o-och, O Die- 
ve, Dieve švenčiausias, Pitai, ir jos lūpos spaudėsi prie mano lū- 
pų, mano smakro, kaktos. Aš girdėjau, kaip girgžda sėdynė, užuo- 
džiau cigarečių kvapą ir pušų oro gaiviklį, kabantį ant užpakalinio 
vaizdo veidrodėlio, ir pats dejavau, nežinau ką, o “Pleteriai" dai- 
navo: “Kiekvieną dieną apie vakarą meldžiuos, kad būčiau su ta- 
vim"', ir tada tai įvyko. Siurblys veikia ekstazės režimu. Užsimer- 
kiau, užsimerkęs apkabinau ir įėjau į ją taip, kada visas virpi, ir 
girdėjau, kaip mano kulnas mėšlungiškai kalena dureles, ir galvo- 
jau, kad net galėčiau mirti; ir dar galvojau, kad tai informacija. 
Siurblys dirba ekstazėje, kortos krenta ten, kur krenta, Žemė nei 
per jotą nelėtina savo sukimosi, dama slepiasi, damą suranda, ir vi- 
sa tai buvo informacija. 

Kitą rytą turėjau trumpą pokalbį su savo geologijos dėstytoju, 
kuris pasakė man, kad aš “slystu į labai rimtą situaciją“. “Informa- 
cija pasenusi, Numeris Šeštas", - norėjau pasakyti jam, bet nuty- 
lėjau. Pasaulis tą rytą atrodė kitoks - ir geresnis, ir blogesnis. Kai 
grįžau į Čemberlen Holą, Natas jau buvo susiruošęs keliauti. Vie- 

noje rankoje laikė lagaminą su lipduku “UŽLIPAU ANT VA- 
ŠINGTONO K..* Ant peties kabojo kuprinė, prigrūsta nešvarių bal- 
tinių. Kaip ir visa kita, Natas man atrodė kitoks. 

- Geros Padėkos dienos, - pasakiau, atidarydamas savo spintą 
ir pradėdamas kaip pakliuvo traukti kelnes ir marškinius. - Prisi- 
kirsk įdaro. Tu klaikiai liesas. 

- Būtinai. Ir su spanguolių padažu. Pirmą savaitę čia siaubin- 
gai ilgėjausi namų ir apie nieką daugiau negalvojau, tik apie ma- 
mos padažus. 

Kroviau lagaminą, mąstydamas apie tai, kaip vešiu Kerolę į 
Derio stotį, o tada tiesiog nuvažiuosiu toliau. Jeigu 136-ojoje ma- 
gistralėje nebus didelių kamščių, tai namus pasieksiu dar prieš 
tamsą. Gal net sustosiu prie “Frenko fontano" ir išgersiu stiklą rut- 
biro, prieš sukdamas į Šabo kelią prie gimtųjų namų. Staiga man 
užvis svarbiau tapo kuo toliau dingti iš šitos vietos - kuo toliau nuo 
Čemberlen Holo ir Holiouko, kuo toliau šito prakeikto universite- 
to. “Tavo širdyje visiška sumaištis, Pitai, - pasakė Kerolė mašinoje 
vakar vakare. - O tu nežinai, ko nori, kuo tiki, ir taip bus, kol sė- 
dėsi prie kortų". 

Štai mano galimybė pabėgti nuo kortų. Skaudėjo širdį nuo 
minties, kad Kerolė negrįš, bet meluočiau sakydamas, kad tai už- 
valdė visas mano mintis. Tuo metu atrodė svarbiausia pabėgti kuo 
toliau nuo trečiojo aukšto svetainės. Pabėgti nuo Kekšės. “Jeigu iš- 
lėksi iš čia gruodį, tai kitą gruodį gali atsidurti džiunglėse". “Skai- 
tyk, galas“, - kaip sakydavo Skipas Kirkas. 

Kai užvėriau lagaminą ir atsigręžiau, Natas vis dar stovėjo 
tarpduryje. Aš net krūptelėjau iš netikėtumo. Lyg pamatęs kokį 
vaiduoklį. 

- Ei, smirsk iš čia, - pasakiau. - Laikas ir traukiniai nieko ne- 
laukia. Net būsimų stomatologų. 

Natas stovėjo ir žiūrėjo į mane. 

- Tave išmes, - ištarė. 

Vėl pagalvojau, kad tarp Nato ir Kerolės yra kažkas bendra, 
lyg būtų dvi vieno medalio pusės - vyriška ir moteriška. Išspau- 
džiau šypseną, bet kambariokas nesišypsojo. Jo veidas buvo smul- 
kus, išbalęs, sukritęs. Idealus jankio veidas. Kai pamatai liesą ti- 
pą, kuris daugiau nusvyla nei nudega, kurio elegancijos supratimas 
ribojasi kaklaraiščiu-virvele ir gausiai “Vaiteilsu" išteptais plau- 
kais - tipą, kuris atrodo niekad normaliai nevalgęs per paskutinius 

trejus metus, - žinok, kad greičiausiai jis gimė ir augo į šiaurę nuo 
Vait Riverio, Nju Hempšyre. O mirties patale paskutiniai jo žo- 
džiai greičiausiai bus “spanguolių padažas". 

- Ne-a, - atsakiau. - Nežliumbk, Nati. Viskas kontroliuojama. 

- Tave išmes, - pakartojo jis. Jo žandus užliejo raudonis. - Jūs 
su Skipu - geriausi vaikinai, kokius man teko pažinti. Mokykloje 
nieko į jus panašaus nebuvo, tai yra, mano mokykloje, o jus išmes 
- kaip kvaila! 

- Niekas manęs neišmes, - atsakiau aš... bet po vakar vakaro 
jau neabejojau, kad tai įmanoma. Aš ne tik “slydau" į pavojingą si- 
tuaciją, aš jau mirkau iki ausų joje. - Ir Skipo. Viskas kontroliuo- 
jama, sakau. 

- Pasaulis griūva, o jus išmes dėl “čirvų"! Dėl kvailo kortų žai- 
dimo! 

Ir nelaukęs, kol atsakysiu, išėjo. Iškeliavo šiaurėn mėgautis 
kimštu kalakutu pagal mamos receptą. Gali būti, kad ir maloniu 
Sindės masažu per kelnes. Kodėl gi ne? Juk tai Padėkos diena. 

Aš neskaitau savo horoskopų, retai žiūriu “X failus", niekad 
neskambinau “Parapsichologijos draugams", ir vis tiek tikiu, kad 
mes visi kartais žvilgtelime į ateitį. Ir kai dieną sustabdžiau prie- 
šais Franklin Holą senutėlį “Universalą", staiga pajutau - ji jau iš- 
važiavo. 

Įėjau. Vestibiulis, kuriame paprastai plastmasiniuose krėsluose 
lūkuriuodavo aštuoni devyni džentelmenai, buvo keistai tuščias. 
Valytoja mėlynu chalatu siurbė austinį kilimą. Mergina už budin- 
čiosios stalo skaitė žurnalą ir klausėsi radijo. Ne ką kita kaip “? ir 
Misterians". Verk, verk, verk, mažyte, 96 ašaras. 

- Pitas Rilis pas Kerolę Gerber, - pasakiau. - Pakviesite ją? 

Mergina pakėlė galvą, padėjo žurnalą ir švelniai, bet su užuo- 
jauta pažvelgė į mane. Kaip gydytojas, kuris turi jums pasakyti: 
“Labai gaila... e... bet auglio operuoti jau nebegalima. Nepasise- 
kė, drauguži. Derinkite santykius su dievuliu." 

- Kerolė sakė, kad jai reikia išvažiuoti anksčiau. Išlėkė į Derį 
greituoju “Juodu lokiu". Bet ji įspėjo, kad ateisite, ir prašė perduoti 
štai šitą. 

Ji ištiesė voką su mano pavarde. Padėkojęs išėjau iš bendrabu- 

čio su juo rankose. Paėjau takeliu ir kelias sekundes pastovėjau 
prie savo automobilio, žvelgdamas į Holiouką, legendinį Prerijų 
Dvarą ir žmogučio-dešrelės prieglaudą. Žemiau vėjas varė sausų 
lapų bangas. Jie prarado ryškias spalvas, liko tik lapkričio rudu- 
mas. Padėkos dienos išvakarės, žiemos sugrįžtuvės į Naująją An- 
Igliją. Pasaulį sudarė vėjas ir šalta saulės šviesa. Aš vėl pravirkau. 
Pajutau tai iš šilumos ant skruostų. 96 ašaros, vaikeli, verk, verk, 
verk. 

Įsėdau į mašiną, kurioje vakar praradau savo nekaltybę, ir at- 
plėšiau laišką. Viduje buvo vienas lapelis. Lakoniškumas - šmaikš- 
tumo brolis, sakė Šekspyras. Jeigu taip, tai Kerolės laiškas buvo 
pasiutiškai šmaikštus. 


Mielas Ditai, 


“Cegu mūsų atsisoeikinimu Lieka vakar vakavas - ką galė- 
tume prie jo pridurti? Galbūt parašysiu tau į universitetą, gal 
ir nepavašysiu: Dabar taip susipainiojau, kaD tiesiog nieko ne- 
žinau. (Či, Jav galiu apsigalvoti ir grįžti!) Bet, prašau, Leisk 
man pirmai parašyti, gerai? Sakei, kaD myli mane. (Jeigu taip, 
Leisk man pirmai parašyti. O aš parašysiu, pažadu. 


Koerolė 


P.S. Oakar vakaras buoo nuostabiausias mano gyvenime. 
Jeigu būna geriau, nesuprantu, kaip žmonės lieka gyvi. 
P.D.S. Dstenk nutraukti tą kvailą lošimą kortomis. 


Ji parašė, kad tai buvo nuostabiausias vakaras jos gyvenime, 
bet nepridūrė “myliu". Tik pasirašė. Vis dėlto... “Jeigu būna ge- 
riau, nesuprantu, kaip žmonės lieka gyvi.“ Aš žinojau, apie ką ji. 
Susilenkiau ir paliečiau sėdynę ten, kur ji gulėjo. Kur mes gulėjo- 
me kartu. 

“Įjunk radiją, Pitai. Aš mėgstu senas dainas". 

Pasižiūrėjau į laikrodį. Prie bendrabučio atvažiavau anksčiau 
(tikriausiai suveikė nuojauta), ir dabar buvo tik kelios minutės po 
trijų. Aš puikiausiai spėčiau į stotį jai nespėjus išvažiuoti į Konek- 
tikutą... bet neketinau to daryti. Ji teisi: mes pasakiškai atsisvei- 
kinome sename mano “Universale" ir visa kita būtų žingsnis že- 

myn. Geriausiu atveju pakartotume tai, kas jau pasakyta, blogiau- 
siu - sutryptume praeitą vakarą susiginčiję. 

“Mums reikia informacijos"... 

Taip. Ir mes ją gavome. Dievas mato, dar kaip! 

Sulanksčiau laišką ir įsikišęs į užpakalinę džinsų kišenę išva- 
žiavau namo į Geits Folsą. Iš pradžių ašaros temdė akis, teko jas 
šluostytis. Vėliau įjungiau radiją, ir muzika atnešė palengvėjimą. 
Muzika visuomet padeda. Dabar man per penkiasdešimt, o ji vis 
dar padeda. Pasakiška, patikrinta priemonė. 

Grįžau į Geitsą apie pusę šešių, pravažiuodamas “Fontaną"' su- 
mažinau greitį, bet nesustojau. Dabar troškau kuo greičiau atsidurti 
namuose - daug labiau nei stiklinės vaisvandenių ir naujienų iš 
Frenko Parmelo. Mama pasitiko mane priekaištu, kad visai išdžiū- 
vau, nekerpu plaukų ir vengiu skustuvo. Tada atsisėdo į savo su- 
pamąjį krėslą ir pravirko paklydėlio sūnaus sugrįžimo proga. Tė- 
tis pakštelėjo man į žandą, apkabino viena ranka, o tada nušlepsėjo 
prie šaldytuvo įpilti raudonosios mamos arbatos. Jo galva kyšojo 
iš aukšto stataus rudo megztinio kaklo it smalsaus vėžlio galva. 

Mes - tai yra mama ir aš, - manėme, kad jis išsaugojo penkta- 
dalį regėjimo ar net daugiau. Tiksliai nežinojome, nes tėtis retai ką 
nors kalbėdavo. Tai vis dėl to nelaimingo atsitikimo pakavimo ce- 
che, kai jis nukrito iš didelio aukščio. Kairę jo veido ir kaklo pu- 
sę vagojo randai; virš smilkinio liko įduba, kur plaukai nebeatau- 
go. Kritimas aptemdė jo akis ir paveikė psichiką. Bet jis nebuvo 
“visiškas idiotas“, kaip išsireiškė vienas šiknius Gendrono kirpyk- 
loje, nebuvo ir nebylys, kaip manė kai kas. Devyniolika dienų jis 
išgulėjo komoje. O kai atsigavo, beveik liovėsi kalbėti, galvoje vis- 
kas susijaukė, bet retsykiais jis būdavo su mumis visas, sveikas ir 
gyvas. Kai aš įėjau, jo buvo pakankamai, kad pabučiuotų mane ir 
apkabintų viena ranka - kaip įpratęs. Labai mylėjau savo senį... po 
semestro už kortų stalo su Roniu Meilfantu supratau, jog sugebė- 
jimas plakti liežuviu - gerokai pervertintas talentas. 

Kurį laiką sėdėjau su jais ir pasakojau universiteto istorijas (tik 
ne apie Kekšės medžioklę), po to išėjau į lauką. Grėbiau nukritu- 
sius lapus temstant, kaip palaiminimą jaučiau šaltą vėją, glostan- 
tį skruostus, mojavau pro šalį einantiems kaimynams, o vakarienės 

sukirtau net tris mamos iškeptus mėsainius. Vėliau ji pasakė ei- 
sianti į bažnyčią, kur moterys ruošia labdaringas vaišes nepakylan- 
tiems iš patalo ligoniams. Ji mananti, kad man vargu ar patiks leisti 
vakarą senų vištų draugijoje, bet jeigu pasiilgau kudakavimo, vi- 
sos apsidžiaugs mane pamačiusios. Aš padėkojau jai, bet pasakiau, 
kad verčiau paskambinsiu Enmari. 

- Kodėl manęs tai nestebina? - tarė ji ir išėjo. Išgirdau nuva- 
žiuojančios mašinos variklį ir be ypatingo džiaugsmo prisiverčiau 
paskambinti Enmari Sjusi. Po valandos ji pasirodė su tėvo “Pika- 
pu": šypsena, ant pečių krentantys plaukai, švytinčios lūpdažiu lū- 
pos. Šypsena greitai dingo, kaip patys suprantate, ir praėjus pen- 
kiolikai minučių, kai Enmari įėjo į namą, ji išbėgo iš jo ir iš ma- 
no gyvenimo. Skaityk, mažyte, galas. Praėjus maždaug mėnesiui 
po “Vudstoko"* ji ištekėjo už draudimo agento iš Liuistono ir ta- 
po Enmari Džalbert. Jie turi tris vaikus, ir tebėra susituokę. Ko ge- 
ro, neblogai, ar ne? Jeigu ir ne, tai turite pripažinti, jog tai siaubin- 
gai amerikietiška. 

Aš stovėjau prie lango virš kriauklės ir žiūrėjau, kaip misterio 
Sjusi žibintai tolsta gatve. Man buvo gėda už save - po velnių, kaip 
išsiplėtė jos akys. Kaip dingo šypsena ir ėmė drebėti lūpos! Kita 
vertus, jaučiausi bjauriai laimingas, šlykščiai džiūgavau. Man bu- 
vo taip lengva, kad galėjau užbėgti siena ir lubomis kaip koks Fre- 
das Asteras. 

Už manęs pasigirdo šlepsėjimas. Atsigręžęs pamačiau tėvą - jis 
vėžlino linoleumu vilkdamas kojas. Ėjo atkišęs priešais save vie- 
ną ranką. Jos oda darėsi panaši į didelę, apsmukusią pirštinę. 

- Aš, regis, girdėjau, kaip jaunoji panelė pavadino jaunąjį 
džentelmeną paskutiniu niekšų? - paklausė jis tyliai, lyg abejoda- 
mas. 

- N-na, taip. - Aš trypčiojau vietoje. - Gal ir girdėjai. 

Jis atidarė šaldytuvą, pagraibė po jį ir surado raudonosios ar- 
batos ąsotį. Gerdavo ją be cukraus. Kartą paragavau tokios ir ga- 
liu pasakyti, kad ji beveik be skonio. Turėjau teoriją, kad tėtis im- 
davo raudoną arbatą todėl, kad šaldytuve ji buvo ryškiausia ir jis 
visuomet žinojo, ką ras ąsotyje. 

- Sjusi dukrelė, taip? 

- Taip, tėti, Enmari. 

- Visų Sjusi bjaurus būdas, Pitai. Ji ir durimis trenkė, taip? 
*Roko muzikos festivalis, įvykęs 1969 metų rugpjūčio 15-17 d. 

Nusišypsojau. Neįstengiau susivaldyti. Stebuklas, kad iš durų 
neišlėkė stiklas. 

- Lyg ir taip. 

- Koledže radai naujesnį modelį, a? 

Sudėtingas klausimas. Paprasčiausias ir teisingiausias atsaky- 
mas būtų “ne-a". Taip ir atsakiau. 

Jis linktelėjo, surado pačią didžiausią stiklinę spintelėje prie 
šaldytuvo, ir man pasirodė, kad jis išlies arbatą sau ant kojų. 

- Duok, aš įpilsiu, - pasakiau. - Gerai? 

Jis neatsakė, tačiau pasitraukė ir leido man padėti. Įdaviau jam 
į ranką artipilnę stiklinę, o ąsotį padėjau atgal į šaldytuvą. 

- Skani arbata, tėti? 

Tyla. Jis abiem rankom laikė stiklinę ir gėrė mažais gurkšne- 
liais kaip vaikas. Palaukiau. Nutaręs, kad jau neatsakys, pakėliau 
iš kampo savo lagaminą. Suradau jame ant drabužių sudėtus vado- 
vėlius. 

- Mokysies per atostogas? - pasiteiravo tėvas, privertęs mane 
krūptelėti: jau buvau pamiršęs, kad jis virtuvėje. - Nieko sau! 

- Aš atsilikau keliuose dalykuose. Dėstytojai ten taip netūpčio- 
ja, kaip mokykloje. 

- Koledžas, - ištarė jis. Po ilgos pauzės. - Tu koledže. 

Tai nuskambėjo kaip klausimas, todėl tariau: 

- Aha, tėti. 

Jis dar truputį pastovėjo tenai lyg stebėtų, kaip kraunu į krū- 
veles vadovėlius ir sąsiuvinius. Gal ir tikrai sekė. Sunku tiksliai 
pasakyti. Galiausiai jis nušlepsėjo prie durų ištempęs kaklą, pakė- 
lęs vieną ranką, o kitą - su raudonosios arbatos stikline - prispau- 
dęs prie krūtinės. Prie durų jis sustojo ir nepasukdamas galvos ta- 
To: 

- Gerai, kad atsikratei tos Sjusi. Visi Sjusi savotiški. Galima 
juos puošti, bet vestis niekur nesinori. Rasi geresnę. 

Jis išėjo priglaudęs prie krūtinės stiklinę. 


28 


Kol brolis su žmona neatvažiavo iš Nju Glosterio, aš iš tikrų- 
jų mokiausi; įveikiau pusę sociologijos ir perkrimtau keturiasde- 
šimt geologijos puslapių - ir viską per smegenis išsunkiančias tris 

valandas. Per tą laiką, kai sugalvojau padaryti pertrauką ir išsivirti 
kavos, vėl suruseno viltis. Aš atsilikau. Katastrofiškai atsilikau, bet 
gal tai dar pataisoma. Dar galima pasivyti? 

Jeigu ateityje sugebėsiu apeiti lanku trečiojo aukšto svetainę. 
Po devynių penkiolika pro vartus įvažiavo mano brolis, kuris chro- 
niškai neatvažiuoja, kol saulė nenusileidžia. Aštuntą mėnesį nėš- 
čia jo žmona, švytuodama tikros audinės kailiniais nešė pudingą, 
o Deivas - troškintų pupelių indą. Visame pasaulyje tik mano bro- 
liui šautų į galvą vežti troškintas pupeles į šeimos šventę iš kitos 
apygardos. Jis geras vyrukas, tas mano brolis, Deivas, vyresnis už 
mane šešeriais metais, o 1966 metais - nedidelės firmos, turinčios 
pustuzinį užkandinių, pardavinėjančių mėsainius, buhalteris. Iki 
1996 metų užkandinių skaičius pasiekė aštuoniasdešimt, o mano 
brolis su trimis partneriais tapo firmos savininkais. Jis įkainotas tri- 
mis milijonais dolerių - bent jau popieriuje, ir triskart šuntavosi 
širdį. Galima sakyti, po šuntavimą kiekvienam milijonui. 

Paskui Deivą ir Ketę į namą įėjo mama, apsibarsčiusi miltais, 
pakilios nuotaikos po atlikto gero darbo ir netverdama džiaugsmų, 
kad abu jos sūnūs namie. Prasidėjo linksmas pašnekesys. Mūsų tė- 
tis sėdėjo kamputyje, klausėsi nieko nekalbėdamas, bet šypsojosi, 
ir keistos jo akys išplėstais vyzdžiais slinko nuo Deivo veido ant 
mano ir atgal. Manau, jo akys reagavo į mūsų balsus. Deivas pa- 
klausė, kur Enmari. Atsakiau, kad mes nutarėme kol kas nesusiti- 
kinėti. Deivui parūpo, ar tai reiškia, kad... Bet jis nespėjo baigti - 
jo žmona ir mama kaip susitarusios kumštelėjo, suprask: “Ne da- 
bar, vaikine, ne dabar!" Pastebėjęs, kaip išsiplėtė mamos akys, su- 
pratau, jog vėliau ir ji norės manęs šio to paklausti. Gal ne vien šio 
to. Mamai reikia INFORMACIJOS. Mamoms jos visada reikia. 

Jeigu pamiršim, kad Enmari apšaukė mane niekšu ir protar- 
piais mano mintys nuklysdavo į apmąstymus apie tai, ką veikia Ke- 
rolė Gerber (daugiausiai apie tai, kad galbūt ji persigalvojo ir grįš 
į universitetą ir ar švenčia Padėkos dieną su tuo Salu Džonu, išsi- 
ruošusiu į armiją), šventės praėjo kaip niekad gerai. Ketvirtadie- 
nį ir penktadienį plaukė giminės, tvindė namus, graužė kalakuto 
šlauneles, žiūrėjo futbolą ir šūkavo per lemiamus rungtynių mo- 
mentus, skaldė malkas virtuvės viryklei (šeštadienio vakare mamai 
pliauskų jau būtų užtekę kūrenti viryklę iki žiemos galo, jeigu su- 
manytų). Po vakarienės valgėme pyragą ir žaidėme “eruditą". 
Šventės kulminacija tapo Deivo ir Ketės ginčas dėl namo, kurį ruo- 

šėsi pirkti, - Ketė šveitė plastikinį indą su maisto likučiais į mano 
brolelį. Vaikystėje aš ne kartą buvau apkumščiuotas Deivo, todėl 
su malonumu stebėjau, kaip indas su moliūgų pyragu atšoka nuo 
jo smilkinio. Malonumas! 

Bet po visu malonumu, po paprastu džiaugsmu, kurį jauti, kai 
susirenka visa šeima, slėpėsi baimė dėl to, kas laukia grįžus į uni- 
versitetą. Nuvogiau valandą pasimokyti vėlai vakare ketvirtadienį, 
kai puotos likučiai buvo sukišti į šaldytuvą ir visi išsiskirstė mie- 
goti, taip pat dar dvi valandas penktadienio vidurdienį, kai tarp 
svečių vizitų nutaikiau tarpą, o Deivas su Kete laikinai susitaikę 
nuėjo “pasnausti" (snaudė jie, kaip man pasirodė, labai triukšmin- 
gai). 

Aš ir toliau jaučiau, kad galiu pasivyti, - ne jaučiau, o tvirtai 
žinojau. Bet taip pat žinojau, kad vienas to padaryti nepajėgsiu, su 
Natu irgi. Reikėjo rasti porą tarp tų, kurie suprato žudikišką trečio- 
jo aukšto svetainės trauką, žinojo, kaip užverda kraujas, kai kas 
nors ima mesti pikus, siekdamas sužvejoti Kekšę. Tų, kurie suvokė 
pirmykštį džiaugsmą, kai pavykdavo palikti Ronį su /a femme noi- 
re. 

Vadinasi, Skipas, nutariau aš. Net jeigu Kerolė grįš, manęs taip 
gerai ji nesupras. Ne, tai mes su Skipu turime išnirti iš maurų ir 
kapstytis į krantą. Nutariau, kad dviese mums pavyks. Tai nereiš- 
kia, kad jis man labai rūpėjo. Iki šeštadienio spėjau pasikuisti sa- 
vo širdyje ir supratau, kad labiausiai nerimauju dėl savęs, kad la- 
biausiai man rūpi Numeris Šeštas. Jeigu Skipas norės išnaudoti 
mane, puikų. Nes aš tai tikrai ketinu juo pasinaudoti. 

Šeštadienį įsigilinau į geologiją tiek, kad tapo visiškai aišku: 
man reikia pagalbos išsiaiškinti kai kurias sąvokas, - ir skubiai. Iki 
semestro galo manęs tyko du rimti slenksčiai: įskaitų eilė ir egza- 
minai. Kad išsaugočiau stipendiją, man būtina išlaikyti juos labai 
gerai. 

Deivas ir Ketė išvažiavo šeštadienio vakare apie septintą, vis 
dar bardamiesi (daugiau juokais) dėl namo, kurį ketino įsigyti Po- 
lunale. Aš įsitaisiau už virtuvinio stalo ir ėmiau skaityti iš socio- 
logijos vadovėlio apie negrupines sankcijas. O viskas, atrodo, su- 
siveda į tai, kad ir paskutiniams kvailiams reikia ant kažko atsig- 
riežti. Nelabai guodžianti mintis. 

Tada pajutau, kad virtuvėje esu ne vienas. Pakėlęs akis pama- 
čiau priešais senu rausvu chalatu vilkinčią mamą su blizgančiu nuo 

“Ponds" kremo veidu. Visai nenustebau, kad negirdėjau jos įei- 
nant. Pragyvenusi šiame name dvidešimt penkerius metus ji min- 
tinai žinojo visas girgždančias duris ir lentas. Supratau, kad ji pa- 
galiau ryžosi paklausti mane apie Enmari, bet paaiškėjo, jog ma- 
no meilės reikalai jai rūpi mažiausiai. 

- Ar labai bjauri tavo padėtis, Pitai? 

Galvoje šmėkštelėjo šimtai visokiausių atsakymų, bet pasirin- 
kau tiesą: 

- Gerai nežinau. 

- Bet yra kas nors blogiausia? 

Šįkart tiesos jai nesakiau o, prisimindamas, suprantu, kas pa- 
gimdė melą: dalis manęs paties, nusiteikusi prieš mane, bet pakan- 
kamai stipri, kad galėjo nuvaryti prie bedugnės krašto... ir priversti 
žengti žemyn. 

“Taip, mama, mano bėda - trečiojo aukšto svetainė, mano ne- 
laimė - kortos. Dvi tris partijas, sakau sau kiekvieną kartą, kai laik- 
rodis rodo pusiaunaktį, ir iš nuovargio jau nepajėgiu mokytis. Po 
galais, taip nusivariau, kad negaliu paimti vadovėlio. Per visą ru- 
denį, jeigu neskaičiuosim “čirvų", aš sugebėjau tik prarasti savo 
nekaltybę." 

Jeigu būčiau pasakęs bent pusę to, nuskambėtų panašiai kaip 
pasaka, kur reikia atspėti pikto nykštuko vardą ir ištarti jį garsiai. 
Tačiau aš apie tai neprasitariau, o paaiškinau jai, kad man sunku 
įsisavinti naujus metodus, įveikti senus įpročius. Bet aš galiu su 
tuo susitvarkyti. Ir susitvarkysiu. 

Ji pastovėjo dar valandėlę, beveik iki alkūnių susikišusi rankas 
į chalato rankoves (tokioje pozoje ji priminė kinų mandariną), tada 
pasakė: 

- Aš visada tave mylėsiu, Pitai. Ir tėtis taip pat. Jis to nesako, 
bet jaučia. Ir jis, ir aš. Tu juk žinai. 

- M-hm, - atsakiau. - Žinau. - Ir pašokęs stipriai ją apkabinau. 
Ją nužudė kasos vėžys. Greitas vėžys. Bet nepakankamai greitas. 
Manau, kai kalbama apie tuos, kuriuos myli, greito vėžio nebūna. 

- Bet tau reikia mokytis labai kruopščiai. Berniukai, kurie mo- 
kosi priešokomis, miršta. - Ji nusišypsojo. Nelabai linksmai. - Tik- 
riausiai ir pats tai Žinai. 

- Kažką tokio girdėjau. 

- Tu tebeaugi, - ištarė ji atsitraukusi nuo manęs. 

- Kažin. 

- Taip-taip. Ne mažiau colio nuo praėjusios vasaros. O tavo 
plaukai! Kodėl nesikerpi? 

- Man taip patinka. 

- Jie juk ilgesni nei mergaitės! Paklausyk mano patarimo, Pi- 
tai, nusikirpk. Reikia atrodyti padoriai. Pagaliau, tu ne iš tų “Rou- 
ling Stounz“ ir ne Hermanas Hermitas. 

Aš nusikvatojau. Nesusilaikiau. 

- Mama, aš pagalvosiu, sutarta? 

- Būtinai pagalvok. - Ji dar kartą stipriai mane apkabino, tada 
paleido. Atrodė išvargusi, bet man vis tiek pasirodė labai graži. - 
Už vandenyno berniukus žudo, - tęsė ji. - Iš pradžių maniau, kad 
dėl rimtos priežasties, bet tavo tėtis sako, jog tai didžiausia bepro- 
tybė, ir man dabar atrodo, kad visgi jo tiesa. Mokykis iš visų jė- 
gų. Jeigu reikia pinigų vadovėliams - arba repetitoriui, - sukrapš- 
tysime. 

- Ačiū, mama. Tu nuostabi. 

- Kurgi ne! Sena tarka, nepavelkanti kojų. Einu miegoti. 

Aš pasimokiau dar valandą, kol akyse ėmė dvejintis. Irgi nu- 
ėjau miegoti. Bet užmigti negalėjau. Vos pradėjęs snausti imdavau 
pagal rūšis dėlioti dalinamas kortas. Galiausiai leidau savo akims 
atsimerkti ir įsmigti į lubas. “Berniukai, kurie mokosi priešokomis, 
miršta“, - pasakė mama, o Kerolė sakė, kad dabar geriausias laikas 
merginoms, esą Lindonas Džonsonas tuo pasirūpino. 

“Pjudom Kekšę!"“ 

“Dalinti iš kairės ar dešinės?" 

“O, velnias, bjaurybė Rilis krapšto nuo dangaus mėnulį!" 

Balsai galvoje. Balsai, besisunkiantys iš oro. 

Mesti lošti - vienintelis protingas būdas išspręsti mano sunku- 
mus, bet trečiojo aukšto svetainė, net ir būdama už šimto trisde- 
šimt mylių nuo lovos, vis dar turėjo man valdžios, nepaklūstančios 
nei sveikam protui, nei savisaugos instinktui. Aš surinkau dvyli- 
ka taškų rato turnyre; dabar mane lenkė tik Ronis su penkiolika. 
Negalėjau įsivaizduoti, kaip numosiu ranka į tuos dvylika, išeisiu 
iš žaidimo ir duosiu kelią tam šlykščiam Meilfantui. Kerolė padėjo 
pamatyti Ronį tikroje šviesoje: slidų, žemą, spuoguotą liliputą. Da- 
bar, kai ji išvykusi... 

“Ronis taip pat greitai išvažiuos iš tenai, - įsikišo proto balsas. 
- Jeigu išsilaikys iki semestro galo, bus neregėtas stebuklas. Pats 
žinai.“ 

Šventa tiesa. Bet iki tol Roniui neliks nieko kito, tik “čirvai", 
taip? Nerangus, nusmuktkelnis, čiuplutėmis rankomis - grynas se- 
nis. Jis pučiasi, slėpdamas klaikų savo nepilnavertiškumo jausmą. 
Jo pasakos apie merginas buvo juokingos. Be to, jis negarsėjo ga- 
bumais, kaip kiti vaikinai, kuriems grėsė išlėkti iš universiteto (pa- 
vyzdžiui, Skipas Kirkas). “Čirvai" ir pūtimasis - tai viskas, kur Ro- 
nis buvo nepralenkiamas, kaip man atrodė. Tai kodėl nepasitrau- 
kus į šalį, tegu sklaidosi, kol gali? 

Todėl, kad aš nenoriu, štai kodėl. Nes noriu nutrinti šypseną 
nuo to tuščio spuoguoto veido, nutraukti nepakenčiamą jo žvengi- 
mą. Žinoma, tai bjauru, bet tai tiesa. Labiausiai Ronis man patik- 
davo tada, kai pykdavo, kai aršiai dėbsodavo į mane iš po sulipu- 
sių ant kaktos sruogų ir atkišdavo apatinę lūpą. 

Ir dar - pats žaidimas. Aš lošiau su pasimėgavimu. Netgi čia, 
savo vaikystės lovoje, nesilioviau apie jį galvojęs. Tai kaip man 
pavyks susilaikyti ir neiti į svetainę, kai grįšiu? Kaip praleisiu pro 
ausis Marko Sent Pjero bliovimą, kad paskubėčiau: yra laisva vie- 
ta? Visi turi po nulį, lošimas prasideda? Prakeikimas! 

Aš nemiegojau, kai gegutė svetainės laikrodyje po mano kam- 
bariu iškukavo antrą nakties. Tada atsikėliau, užsimečiau seną cha- 
latą ant marškinėlių ir trumpikių, nusileidau apačion. Prisipyliau 
sau pieno stiklinę, sėdau su ja už virtuvės stalo. Nedegė jokia lem- 
pa, ir švietė tik fluorescencinė juostelė virš viryklės; nesigirdėjo nė 
garso, išskyrus tylų švilpavimą kamine ir vos girdimą tėvo knar- 
kimą galiniame miegamajame. Jaučiausi truputį kvaištelėjęs, tar- 
si kalakutas su geologijos kalimu mano galvoje būtų išjudinęs sil- 
pną žemės drebėjimą. Ir atrodė, kad užmigti galėsiu... na, maž- 
daug šventojo Patriko dieną*. 

Netyčia dirstelėjau užpakalinio įėjimo pusėn. Ten ant vieno 
kablio virš dėžės su malkomis kabojo mano mokyklinė striukė. Ta, 
ant kurios krūtinės buvo didelė balta GF monograma. Nieko, iš- 
skyrus miestelio inicialus, - nebuvau geras sportininkas. Kai Ski- 
pas, susipažinęs su manim universitete, paklausė, ar turiu kokių 
nors raidžių, liudijančių apie pasiekimus vienoje ar kitoje srityje, 
pranešiau jam, kad turiu didelį “O" už onanizmą - aukščiausio ly- 
gio žaidėjas, garsėjantis trumpais dažnais perėmimais. Skipas kva- 
tojo iki ašarų, ir kaip tik tuomet tapome draugais. Tiesą sakant, ga- 
lėjau gauti “D" už debatus arba pasiekimus dramos būrelyje, bet 


*Kovo 17. 

juk už tai raidžių neduoda, taip? Nei tada, nei dabar. 

Tą naktį mokykla man atrodė neapsakomai tolimoje praeity- 
je... beveik kitoje saulės sistemoje... bet priešais mane kabojo 
striukė, tėvų gimtadienio dovana, kai man suėjo šešiolika. Nuėjau 
ir nukabinau ją. Prispaudžiau prie veido, įtraukiau jos kvapo ir pri- 
siminiau klasę, misterį Mizensiką joje - kartų pieštuko drožlių aro- 
matą, tylų mergaičių kikenimą; iš lauko aidi šūksniai aikštėje, kur 
mūsų sportininkai žaidžia su “Rimedial Voleibol'“* klubo koman- 
da. Aš pastebėjau, kad ten, kur striukė buvo užkabinta ant kablio, 
liko iškilimas. Ko gero, nuo paeito balandžio ar gegužės šitos striu- 
kės nevilkėjo niekas, net mama, eidama su naktiniais marškiniais 
paimti pašto. 

Prisiminiau įšaldytą tipografiniuose taškeliuose Kerolės veidą, 
užtemdytą plakato “JAV, NEŠDINKIS IŠ VIETNAMO!"'. Plaukų 
uodegą ant jos mokyklinės striukės apykaklės... ir man galva nu- 
švito. 

Mūsų telefonas, prieštvaninis dinozauras sukamu disku, stovė- 
jo ant stalelio prieangyje. Stalčiuje po juo buvo Geits Foslo tele- 
fonų knyga, mamos adresų knygelė ir visokiausi rašymo reikme- 
nys. Tarp jų - juodas markeris atžymoms ant skalbinių. Grįžęs su 
juo atsisėdau prie stalo. Pasidėjau mokyklinę striukę ant kelių, tada 
markeriu ant jos nugaros nupiešiau didelį žvirblio pėdsaką. Kol 
piešiau, mintys susirikiavo. Pagalvojau, kad pats galiu suteikti sau 
raidę, ir to ėmiausi. 

Baigęs pakėliau striukę už pečių ir apžiūrėjau. Silpnoje švie- 
soje mano piešinys atrodė grubus, iššaukiantis ir vaikiškas: 


Bet man jis patiko. Man patiko tas sumautas ženklas. Netgi 
tuomet gerai nežinojau, ką manau apie karą, o žvirblio pėdsakas 
apskritime man patiko. Jeigu užmigsiu, tai tik jo dėka. Išskalavęs 
stiklinę nuėjau su striuke po pažastimi į viršų. Įgrūdau ją į sieni- 
nę spintą ir atsiguliau. Mąsčiau apie tai, kaip Kerolė pakišo mano 

ranką po palaidinuke, apie jos kvapą savo burnoje. Mąsčiau apie 
tai, kaip buvome savimi už aprasojusių senutėlio “Universalo" 
stiklų, ir, gali būti, buvome geriausi, kokie galime būti. Mąsčiau 
apie tai, kaip juokėmės, kai stovėjome ir žiūrėjome į Goldvoterio 
lipduko skutelius automobilių aikštelėje. Galvojau apie tai, kai už- 
migau. 

Sekmadienį, grįždamas į universitetą, išsivežiau savo perdirbtą 
mokyklinę striukę, tik supakavęs ją į lagaminą. Nepaisant ką tik iš- 
sakytų abejonių dėl pono Džonsono karo, mama apipiltų mane 
klausimais apie tą ženklą, o aš neturėjau ką atsakyti. Kol kas. 

Nors jaučiau turįs teisę nešioti šią striukę, ir nešiojau. Laisčiau 
ją alumi, barsčiau cigarečių pelenais, vėmiau ant jos, terliojau 
krauju, ja vilkėjau tada, kai Čikagoje paragavau ašarinių dujų, visa 
gerkle bliaudamas: “Visas pasaulis tai mato!" Merginos verkė ant 
susipynusių G ir D kairėje krūtinės pusėje (vėlesniuose kmrsuose 
baltos raidės virto pilkomis), o viena gulėjo ant jos, kai mylėjomės. 
Mylėjomės nesisaugodami, todėl ant dygsniuoto pamušalo gali bū- 
ti ir spermos pėdsakų. Per tą laiką, kai surinkau savo daiktus ir pa- 
likau LSD kaimelį 1970 metais, iš taikos ženklo, nupiešto mamos 
virtuvėje, liko tik neaiškus šešėlis. Bet jis liko. Kiti galėjo jo ir ne- 
pastebėti, o aš niekad neužmiršau, kas ten. 

Po Padėkos dienos į universitetą grįžome taip: Skipas penktą 
(jis gyveno Dekstere ir jam iš mūsų trijų buvo arčiausiai), aš sep- 
tintą, o Natas - apie devintą. Net neišsipakavęs lagaminų paskam- 
binau į Franklin Holą. Ne, atsakė man budinčioji, Kerolė Gerber 
negrįžo. Ji aiškiai leido suprasti, kad nenori atsakinėti į kitus klau- 
simus, bet aš neatstojau. Ant jos stalo guli dvi rausvos kortelės 
“IŠĖJO IŠ UNIVERSITETO", atsakė ji. Ant vienos Kerolės pavar- 
dė ir jos kambario numeris. 

Padėkojau ir padėjau ragelį. Pastovėjau minutę dūmydamas 
prie telefono būdelės, tada pasisukau eiti į kambarį. Kitoje korido- 
riaus pusėje už vieno kortų stalelio sėdėjo Skipas ir rinko nuo grin- 
dų pabirusį kirtį. 

Kartais pagalvoju, ar nebūtų viskas pakrypę kita linkme, jeigu 
Kerolė būtų grįžusi į universitetą ar net jeigu būčiau grįžęs anks- 
čiau už Skipą, kol jo neužvaldė trečiojo aukšto svetainės kerai. Ta- 

čiau aš atvykau vėliau. 

Stovėjau telefono būdelėje, traukiau “Pall Mall" ir labai savęs 
gailėjausi. Po to kažkas kitoje koridoriaus pusėje suriko: 

- Velnias, ne! Negali būti, velnias! 

Į tai Ronis Meilfantas (iš telefono būdelės jo nemačiau, bet jo 
balsas unikalus, lyg pjūklo, įnikusio į sausą šaką) piktdžiugiškai at- 
šovė: 

- Ei, pasižiūrėkite: Rendis Ekolsas gauną pirmą Kekšę naujo- 
je epochoje po Padėkos dienos. 

“Neik ten, - pasakiau sau. - Jeigu eisi, galutinai susimausi. 
Kartą ir visam laikui". 

Bet aš, žinoma, nuėjau. Visus stalus radau užimtus, tačiau trys 
vaikinai - Bilis Marčantas, Tonis Deluka ir Hju Brenenas - stovėjo 
ir stebėjo lošimą. Jeigu norėtume, galėtume užimti vieną kurį kam- 
pą. 

Cigarečių dūmų debesyje Skipas pakėlė galvą nuo savo kortų 
ir pliaukštelėjo delnu per mano delną. 

- Sveikas atvykęs į beprotnamį, Pitai. 

- Ei! - šūktelėjo Ronis atsigręždamas. - Tik pažiūrėkit, kas čia 
toks! Vienintelė subinė šitoje skylėje, šiek tiek nuraukianti apie 
žaidimą. Kur buvai, valkata? 

- Ljustoune, - atrėmiau. - Dulkinau tavo bobutę! 

Ronis užkudakavo, spuoguoti skruostai paraudo. 

Skipas labai rimtai žiūrėjo į mane, ir jo akyse kažkas buvo. 
Tiksliai nepasakysiu. Laikas eina, Atlantida vis labiau grimzta į 
vandenyną, ir vis dažniau jaučiu polinkį romantizuoti. Mitologi- 
zuoti. Gal jose pamačiau, kad jis pasidavė, kad pasirengęs sėdėti 
ten ir žaisti kortomis, kad ir kas bus; o gal jis davė man leidimą eiti 
savo keliu. Bet man buvo aštuoniolika, ir į Natą buvau panašesnis 
labiau nei drįsau pripažinti. Dar niekad neturėjau tokio draugo, 
kaip Skipas. Skipas buvo bebaimis; Skipas keikėsi kas antras Žo- 
dis, o kai valgydavo Dvare, merginos negalėjo atplėšti nuo jo akių. 
Jis buvo joms toks magnetas, kokiu Ronis buvo tik savo erotiniuo- 
se sapnuose. Tačiau kažkas Skipe nerado sau vietos, kažkas pana- 
šaus į kaulo nuolaužą, kuri po nekaltų ilgamečių klajonių po orga- 
nizmą gali pradurti širdį arba užkišti kraujagyslę smegenyse. Ir jis 
tai nujautė. Netgi tada, kai mokykliniai metai lipo prie jo kaip pla- 
centa, ir jis dar tikėjosi kaip nors tapti istorijos mokytoju, treniruoti 
mokyklos beisbolo komandą. O aš mylėjau jį. Jo išvaizdą, jo šyp- 

seną, eiseną, kalbėjimo būdą. Mylėjau ir nenorėjau jo palikti. 

- Na, kaip? - tariau aš Biliui, Toniui ir Hju. - Norite pasimo- 
kyti, vaikučiai? 

- Penki centai už akį! - suriko Hju ir suburbuliavo kaip kala- 
kutas. Jis ir buvo kalakutas. - Einam! 

Labai greitai mūsų ketveriukė atsidūrė kampe, pešė cigaretes, 
o kortos lakstė iš rankų į rankas. Aš prisiminiau, kaip karštligiškai 
kaliau per atostogas; prisiminiau, kaip mama sakė, kad rimtai ne- 
simokantys dabar miršta kare. Prisiminiau viską, bet tai atsitraukė 
toli į praeitį kaip mes su Kerole mašinoje, kai “Pleteriai" traukė 
“Tamsos metą." 

Aš pakėliau galvą ir pamačiau, kad duryse pasirėmęs ramen- 
tais stovi Stoukas Džonsas ir žiūri į mus su netrikdoma panieka. 
Juodi jo plaukai atrodė tankesni negu anksčiau, labiau raitėsi virš 
ausų, sunkiau krito ant milinės apykaklės. Jis visą laikąšnopavo, 
ant nosies galo kabojo lašas, akys ašarojo, bet apskritai atrodė ne 
prasčiau nei prieš atostogas. 

- Stoukai! - pašaukiau. - Kaip sekasi? 

- Kas žino. Gal geriau nei tau. 

- Varyk čia, Trauk-trauk, atsitempk taburetę, - pasiūlė Ronis. 
- Išmokysime tave žaisti. 

- Iš jūsų nėra ko mokytis, - atšovė Stoukas ir nuklibikščiavo 
sau. Mes išgirdome tolstantį ramentų kaukšėjimą ir trumpą kosu- 
lio priepuolį. 

- Tas bekojis pedas baisiai mane myli, - tarė Ronis. - Tik gė- 
disi parodyti. 

- Aš tau kai ką parodysiu, jeigu nebaigsi dalinti tų suknistų 
kortų, - pasakė Skipas. 

- Aš rudens, rudens bijausi, - išdainavo Ronis Elmerio Fado 
balsu. Juokinga tai pasirodė tik jam pačiam. Jis prisiglaudė galvą 
prie Marko Sent Pjero alkūnės, vaizduodamas išsigandusį. 

Markas staigiai atitraukė ranką. 

- Slysk iš čia, seni. Mano marškiniai visai nauji, Meilfantai, ir 
man nereikia pūlių iš tavo spuogų. 

Prieš Ronio veidą nutvieskusią šypseną aš spėjau pastebėti 
šmėkštelėjusį beviltišką skausmą. Bet likau jam abejingas. Ronio 
problemos galėjo būti tikros, bet nuo jų jis neatrodė patrauklesnis. 
Man jis buvo tiesiog pagyrūnas tauškalius, mokantis lošti korto- 
mis. 

- Nagi! - paraginau Bilį Marčantą. - Dalink! Dar noriu pasimo- 
kyti. 

Bet, suprantama, tą vakarą niekas iš mūsų nebesimokė. Užuot 
praėjusi per atostogas, kortų karštinė tik dar labiau sustiprėjo. 

Vienuoliktos pradžioje nuėjau atsinešti naujo cigarečių pake- 
lio ir koridoriuje per šešias duris nuo mūsų kambario supratau, kad 
grįžo Natas. “Meilė verkia, kur mano Rozmari vaikštinėja", skli- 
do iš kambario, kurį Nikas Prautis dalijosi su Bariu Mardžo, bet 
dar toliau Filas Ouksas traukė “Šauktinio regi". 

Beveik įlindęs į sieninę spintą Natas kabinosi savo drabužius. 
Jis buvo vienintelis universitete, kuris, kiek man žinoma, turėjo pi- 
žamą, be to, vienintelis naudojo petukus. Pats į spintą pasikabinau 
tik mokyklinę striukę. Išsitraukęs ją ėmiau ieškoti kišenėse ciga- 
rečių. 

- Sveikas, Natai, kaip sekasi? Pasistiprinai mamos padažu? 

- Aš... - pradėjo jis, bet pamatė piešinį ant striukės nugaros 
ir nusijuokė. 

- Kas yra? - paklausiau. - Kas čia juokinga? 

- Tam tikra prasme, - atsakė jis ir pranyko spintoje. - Štai, žiū- 
rėk! 

Jis išnėrė laikydamas seną švarką, o tada pasuko jį, kad maty- 
čiau nugarą. Ant jos puikavosi žvirblio ženklas, tik daug tvarkin- 
gesnis už mano. Natas pasinaudojo sidabrine lipnia juosta. Dabar 
mes abu nusikvatojome. 

- Du kvailiai mąsto panašiai, - pasakiau. 

- Niekai! Dideli protai sutampa. 

- Ir jis reiškia tai, ką reiškia? 

- Na... bent jau tai, ką aš manau. O kas tavo galvoje, Pitai? 

- Kokioje dar galvoje? - paklausiau aš. 

Endis Vaitas ir Ešlis Raisas į universitetą negrįžo - taigi jau aš- 
tuonių nėra. Mums, likusiems, akivaizdi permaina į blogąją pusę 
prasidėjo trys dienos prieš pirmąją žiemos pūgą. Tai yra, akivaiz- 
di visiems kitiems. O tiems, kuriuos krėtė karštinė, viskas atrodė 
tik vienas žingsnis į šiaurę nuo įprasto kurso. 

Iki atostogų kortuotojų kvartetai svetainėje buvo linkę iširti ir 
vėl susikurti iš naujo, kartais visai liaudavosi egzistuoti, kol žai- 

dėjai sėdėjo paskaitose. Dabar jie būdavo beveik statiški. Permai- 
nos prasidėdavo tik tada, kai kuris nors svirduliuodamas traukda- 
vo miegoti arba pakeisdavo stalą, kad atsidurtų toliau nuo nepra- 
lenkiamojo Ronio ir jo lojimo. Tą pastovumą buvo galima paaiš- 
kinti tuo, kad trečiojo aukšto lošėjai grįžo ne tęsti mokslų; Baris, 
Nikas, Markas, Harvis - nežinau, kiek dar, - praktiškai numojo į 
užsiėmimus ir grįžo tęsti kovos už visiškai nenaudingus “turnyri- 
nius taškus". Daug vaikinų iš trečiojo Čemberleno aukšto dienas 
iš esmės leido prie “čirvų". Kad ir kaip būtų gaila, mes su Skipu 
Kirku taip pat jiems priklausėme. Pirmadienį aš išsėdėjau dvi pa- 
skaitas, tada tariau “tegu prasmenga" ir į kitas nebėjau. Antradie- 
nį praleidau visas, antradienio naktį “čirvais" žaidžiau sapne (pri- 
simenu jo nuotrupą: išmečiau Kekšę, ir pamačiau, kad ji su Kero- 
lės veidu), o visą trečiadienį - realybėje. Geologija, sociologija, is- 
torija... sąvokos, kurios nieko nereiškė. = 

Vietname B-52 eskadrilė subombardavo vietkongiečių telkinį 
prie Dong Ho. Be to, ji įsigudrino paleisti dūmais JAV jūros de- 
santininkų kuopą, nužudydama dvylika ir sužeisdama keturiasde- 
šimt žmonių - tra-lia-lia, įklimpo. Oras ketvirtadienį bus toks: 
smarkus sniegas, nuo vidurdienio pereinantis į lijundrą. Mažai ku- 
rie iš mūsų atkreipė dėmesį į tą prognozę. Bent jau aš negalėjau 
įsivaizduoti, kad žadamas sniegas pakeis mano gyvenimą. 

Trečiadienį nuvirtau miegoti vidurnaktį ir miegojau kaip už- 
muštas. Jeigu sapnavau “čirvus" arba Kerolę Gerber, to nepame- 
nu. Kai pabudau aštuntą ryto, per tirštą sniegą vos įžiūrėjau švie- 
čiančius priešais stovinčio Franklin Holo langus. Palindau po du- 
šu, tada nuslinkau koridoriumi pažiūrėti, ar kas nors žaidžia. Vie- 
nas staliukas buvo užimtas. Lenis Dorija, Rendis Ekolsas, Bilis 
Marčantas ir Skipas. Visi papilkėję, nesiskutę, pavargę, lyg būtų iš- 
sėdėję ten visą naktį. O gal ir prasėdėjo. Aš prisišliejau prie stak- 
tos, sekdamas žaidimą. Lauke sningant vyko kur kas įdomesnis da- 
lykas. Bet mes, viduje, sužinojome tai tik vėliau. 

Tomas Hakebis gyveno Kinge, antrame mūsų komplekso vy- 
rų bendrabutyje. Beka Obert gyveno Frankline. Per paskutines tris 
keturias savaites jie labai susidraugavo, todėl eidavo į valgyklą 
kartu. Tą rytą baigiantis lapkričiui per pūgą grįždami po pusryčių 

jie pamatė, kad ant šiaurinės Čemberlen Holo sienos atsirado už- 
rašas. Ta siena buvo atsisukusi į studentų miestelį... ir Rytinį kor- 
pusą, kur didelės korporacijos rinkosi darbuotojus laisvoms vie- 
toms užimti. 

Jie nuėjo ten, išsuko iš tako į sniegą - per tą laiką jo privertė 
apie keturis colius. 

- Žiūrėk, - tarė Beka, rodydama į sniegą. Per jį ėjo keisti pėd- 
sakai - ne pėdos, o kažkokie dryžiai, kuriems iš šonų matėsi gilių 
skylių punktyras. Tomas Hakebis spėjo, kad tai primena slidžių ir 
slidžių lazdų pėdsakus. Nei jis, nei Beka nepagalvojo, kad tuos 
pėdsakus galėjo palikti invalidas su ramentais. Tada nepagalvojo. 

Jie prisiartino prie bendrabučio sienos. Užrašyta buvo didelė- 
mis juodomis raidėmis, bet sniegą taip vertė, kad tik iš dešimties 
žingsnių porelė galėjo perskaityti užrašą, kažkieno nutepliotą juo- 
dais dažais... beje, nutepliotą baisiai įsiutus, nes raidės buvo ne- 
apsakomai išsikraipiusios (ir vėl jie nepagalvojo, kad žmogus, 
purškiantis dažus balionėliu ir tuo pat metu balansuojantis ant ra- 
mentų, nesirūpina dėl gražios rašybos). 

Užrašas rėkė: 


o Su...tas Džonsonas! Prezidentas-žudikas! 


JAV, tuojau pat nešdinkis iš Vietnamo! AN 

Skaičiau, jog kai kurie nusikaltėliai, - gali būti, jog tokių ne 
taip jau mažai, - nesąmoningai trokšta būti sugauti. Manau, toks 
buvo ir Stouko Džonso atvejis. Nepaisant priežasčių, dėl kurių jis 
stojo į Meino universitetą, akivaizdu, jog jame nerado to, ko tikė- 
josi. Manau, jis nutarė, kad atėjo metas išeiti, prieš tai atlikus įti- 
kinamiausią gestą, kokį tik pajėgia neįgalus žmogus. 

Tomas Hakebis į kairę ir dešinę pasakojo, koks užrašas puošia 
mūsų bendrabutį. Beka Obert taip pat nelaikė liežuvio už dantų, ir 
tarp tų, su kuriais ji pasidalijo naujiena, buvo antrojo Franklino 
bendrabučio aukšto seniūnė, labai teisinga mergužėlė, vardu Mar- 
džeri Stateheimer. 1969 metais Mardžeri spėjo tapti svarbia figū- 

ra studentų miestelyje - “Krikščionių už universitetinę Ameriką“ 
organizatore ir prezidente. KUA rėmė karą Vietname, ir jų kioskas 
per Visus Šventus prekiavo smeigtukais su vėliavėlėmis, kurios iš- 
populiarėjo Ričardo Niksono dėka. 

Pagal tvarkaraštį Prerijų Dvare turėjau budėti trečiadienį per 
pietus, ir nors paskaitas praleidinėdavau ramia sąžine, man į gal- 
vą nešovė praleisti budėjimą - taip jau aš sukirptas. Užleidęs vie- 
tą svetainėje Toniui Delukai apie vienuoliktą valandą patraukiau 
į Holiouką atlikti pareigų indų plovykloje. Mačiau, kad sniegą try- 
pia didelė studentų minia, visi spokso į mūsų bendrabučio sieną. 
Nuėjau ten, perskaičiau šūkį ir išsyk supratau, kas jį parašė. 

Beneto kelyje, prie tako į šonines Čemberleno duris stovėjo 
mėlynas Meino universiteto “Sedanas" ir viena iš universiteto po- 
licijos mašinų. Ten pat stoviniavo Mardžeri Statenheimer su ketu- 
riais policininkais, vyrų dekanu ir Čarlzu Ebersoulu, rektoriaus pa- 
vaduotoju disciplinos klausimais. 

Prie sienos, kai priėjau, stypsojo apie penkiasdešimt žmonių; 
per tą laiką, kol ten stovėjau ištempęs kaklą, prie mūsų prisijungė 
dar dvidešimt penki. O kai po pirmos penkiolika, baigęs skalauti 
ir krauti dubenėlius, nužingsniavau atgal į bendrabutį, ten būria- 
vosi apie du šimtus žmonių, susimetusių į nedideles grupeles. Spė- 
ju, kad dabar sunku patikėti, jog kažkoks grafiti galėjo pritraukti 
tiek žmonių, juolab bjauriu oru, bet mes kalbame apie kitą pasaulį, 
tą pasaulį, kuriame nei vienas Amerikos žurnalas (išskyrus “Popu- 
liar fotografy“, o ir tas retai) nebūtų dėjęs nuogos žmogaus figū- 
ros, tokios nuogos, kad matytųsi gaktos plaukeliai; kur joks laik- 
raštis neišdrįstų netgi netiesiogiai užsiminti apie seksualinį politi- 
nio veikėjo gyvenimą. Visa tai buvo prieš tai, kai Atlantida nu- 
grimzdo į dugną. Tai buvo labai seniai ir labai toli. Kur mažiau- 
siai vienas klounas atsidūrė cypėje už keiksmažodį, ištartą priešais 
publiką, o kitas - už pastebėjimą, kad “Edo Salivano šou“ leidžia- 
ma minėti bet kokį visuomenės, tik ne jo paties organą. Tai buvo 
pasaulis, kur kai kurie žodžiai dar nebuvo praradę sugebėjimo 
šokiruoti. 

Taip, mes žinojome tą žodį. Suprantama. Mes visą laiką jį var- 
tojome, pridėdami žodelius tave, tavo šunį gyvenimas užpi..., taip, 
mes taip sakydavome. Bet ten juodomis raidėmis penkių pėdų 
aukštyje buvo užrašyta “Su...tas Jungtinių Valstijų prezidentas!" 
Be to, dar ir “PREZIDENTAS-ŽUDIKAS!"" Kažkas pavadino JAV 

prezidentą kileriu! Mes tiesiog negalėjome tuo patikėti. 

Kai ėjau namo iš Holiouko, prie pirmojo policijos automobi- 
lio stovėjo antras, ir šeši policininkai - kone visas universiteto po- 
licijos sąstatas, primečiau aš, - bandė uždengti šūkį dideliu stačia- 
kampiu geltonu skuduru. Minia murmėjo, vėliau pašaipiai suūžė. 
Policininkai suirzę gręžiojosi. Vienas riktelėjo skirstytis, nešdin- 
tis - visi juk turi savo reikalų. Žinoma, jis buvo teisus, tačiau dau- 
gumai žioplių patiko stovėti kaip tik ten; žodžiu, minia nė kiek ne- 
praretėjo. 

Policininkas, laikęs tolimąjį burės galą, paslydo ir vos nenudri- 
ir jo veidą užliejo juoda neapykanta. Štai tuomet man viskas ėmė 
iš tikrųjų keistis, štai tada praraja tarp kartų iš tikro ėmė platėti. 

Paslydęs policininkas nusisuko ir vėl ėmė kabinti audeklą. Ga- 
liausiai jis užklojo taikos ženklą ir “Su... iš “Su...tas Džonso- 
nas!“ Vos Tikrai Negeras Žodis pranyko, minia ėmė skirstytis pati. 
Sniegą pakeitė ledinė kruša ir stovėti prieš bendrabutį buvo labai 
nemalonu. 

- Saugokis, kad farai nepastebėtų tavo nugaros, - tarė Skipas, 
ir aš atsigręžiau. Jis stovėjo už manęs su striuke, užsimaukšlinęs 
kapišoną ir susigrūdęs rankas giliai į kišenes. Iš jo burnos virto ga- 
ras; Skipas neatitraukė akių nuo policininkų ir likusio juoduoti šū- 
kio “DŽONSONAS! PREZIDENTAS-ŽUDIKAS! JAV, TUOJAU 
PAT NEŠDINKIS IŠ VIETNAMO!". - Dar pagalvos, kad tavo 
darbas. Arba mano. 

Šypsodamasis puse lūpų jis pasisuko į mane nugara. Ten ant 
jo striukės ryškiai raudonu rašalu buvo išpieštas dar vienas žvirblio 
pėdsakas. 

- Geras! Kada spėjai? - paklausiau. 

- Iš ryto, - atsakė jis. - Pamačiau pas Natą. - Jis patraukė pe- 
čiais. - Jėga! Negalėjau nepersipiešti. 

- Jie neims mūsų įtarinėti. Nė sekundei. 

- Taip, ko gero. 

Klausimas, kodėl jie iki šiol neapklausia Stouko... nors labai 
kamantinėti, kad sužinotų tiesą, jo nereikės. Bet jeigu Ebersoulas, 
pavaduotojas disciplinos klausimais, ir Garetsenas, vyrų dekanas, 
su juo dar nešnekėjo, tai tik todėl, kad nesišnekėjo su... 

- Kur Dušas? - paklausiau. - Nežinai? 

Kruša jau pylė kaip reikiant, kaleno į medžių šakas ir skaudžiai 

kapojo kiekvieną nepridengtą odos colį. 

- Jaunasis didvyris misteris Dušbomas barsto smėliuku šaligat- 
vius su draugais iš savo SKPS, - atsakė Skipas. - Matėme juos iš 
svetainės. Važinėja tikru armijos furgonu. Meilfantas sakė, kad jų 
pimpalai taip išsitempę, kad savaitę negalės miegoti ant pilvo. 
Kaip iš Ronio, visai neblogai nuskambėjo. 

- Kai Dušas grįš... 

- Aha, kai grįš. - Skipas patraukė pečiais lyg sakytų, kad mes 
niekuo negalime padėti. - O kol kas dinkime iš šito pragaro ir per- 
simeskime kortomis. Kaip sakai? 

Aš norėjau pasakyti daug ką apie daug ką... kita vertus - visai 
nenorėjau. Mes grįžome į trečiąjį aukštą, ir įpusėjus dienai žaidi- 
mas vėl kunkuliavo. Penki kvartetai lošė “puspartijes", kambary- 
je plaukė melsvas dūmas, kažkas atsitermpė grotuvą, visi klausėmės 
bitlų, “Roling Stounz“. Kažkuris kitas atsinešė“96 ašarų“ plokš- 
telę, ir ji nesustodama sukosi mažiausiai valandą: verk, verk, verk. 
Iš lango vėrėsi vaizdas į Beneto etapą ir promenadą, aš visą laiką 
dirsčiojau ten, ar nepamatysiu, kaip Dušbornas ir jo kolegos cha- 
ki uniforma spokso į šiaurinę mūsų bendrabučio sieną, gal net tar- 
damiesi, ar paleisti prieš Stouką Džonsą savo karabinus ar tiesiog 
pasivaikyti su durtuvais. Na, žinoma, nieko panašaus jie nedarys. 
Marširuodami futbolo aikštėje jie gali šūkalioti į taktą: “Mušk 
Kongą! Pirmyn, JAV!", bet Stoukas juk invalidas. Jie su džiaugs- 
mu pritars išmesti jo prokomunistinę subinę iš Meino universite- 
to. 

Aš to nenorėjau, bet kitokios išeities nemačiau. Stoukas vaikš- 
čiojo su žvirblio pėdsaku ant nugaros nuo semestro pradžios, dar 
gerokai anksčiau, nei mums, likusiems, atėjo į galvą, ką reiškia šis 
ženklas, ir mūsų aukšto seniūnas tai žinojo. Be to, Stoukas ne- 
neigs. Su dekano ir rektoriaus pavaduotojo klausimais jis pasielgs 
kaip su savo ramentais - puls į priekį. 

O ir apskritai šitas įvykis ėmė trauktis į antrą planą, taip? Kaip 
paskaitos. Kaip Kerolė - kai supratau, kad ji tikrai negrįš. Kaip 
mintis apie šaukimą ir mirtį džiunglėse. Reali ir neatidėliotina at- 
rodė būtinybė išguiti iš krūmų prakeiktą Kekšę arba nukabinti mė- 
nulį, palikus visus prie savo stalo aplenktus dvidešimt šešiomis 
akimis. 

Realūs atrodė “čirvai". 

Bet tada kai kas nutiko. 

Apie ketvirtą popiet krušą pakeitė lietus, ir pusę penkių, pra- 
dėjus temti, mes pamatėme, kad Beneto etapas užlietas vandeniu 
per tris keturis colius. Promenada priminė kanalą. O po vandeniu 
slėpėsi ledinis tirpstantis želė. 

Lošimo tempas sulėtėjo: mes stebėjome, kaip vargšai, budin- 
tys plovykloje, slidinėja Prerijų Dvaro link. Kai kurie - protingiau- 
si - lipo tiesiog šlaitu, per sparčiai tirpstantį sniegą. Kiti vėžlino ta- 
keliais, čiūžaudami jų išdavikišku lediniu paviršiumi. Nuo drėgnos 
žemės pakilo tirštas rūkas, ir darėsi vis sunkiau apsispręsti, kur sta- 
tyti koją. Vienas vaikinas iš Kingo susitiko su mergina iš Franklino 
ten, kur susikerta keliai. Kai jie abu pasuko į Beneto promenadą, 
vyrukas paslydo ir kibo į merginą. Jie abu vos neišsitiesė, bet šiaip 
taip išsilaikė ant kojų. Mes ėmėm ploti. 

Už mano stalo Nikas, šešką primenantis Ronio draugelis, da- 
vė man neįtikėtinai geras trylika kortų, berods, geriausias, kokios 
man kada nors buvo iškritusios. Tokios progos nukabinti mėnulį 
dar neturėjau: šeši vyriausi čirvai, praktiškai be smulkių. Pikų ka- 
ralius ir dama, plius didžiausios kitų dviejų rūšių kortos. Ir dar tu- 
rėjau čirvų septynaką, ribinę, bet patogią kortą įkišti kirtį užsižiop- 
sojusiam lošėjui. Juk niekas nesitiki, kad tu rizikuosi kabinti mė- 
nulį partijoje be išmetimo. 

Lenis Dorija pradėjo nuo Švirkšto. Ronis tuojau pat pasinau- 
dojo galimybe atsikratyti pikų tūzo. Jis manė, kad jam pasisekė. Aš 
irgi džiaugiausi. Dabar mano pikų karalius buvo vyriausias. Dama 
reiškė trisdešimt akių, bet jeigu teisingai sulošiu čirvais, tas akis 
vietoj manęs suės Ronis, Nikas ir Lenis. 

Leidau kirtį paimti Nikui. Dar tris kirčius mes pasidalijome be 
pasekmių - iš pradžių Nikas, tada Lenis ėmė kišti būgnus, o vėliau 
per kryžių kirtį gavau čirvų dešimtakę. 

- Čirvukai eina, ir Rilis vieną suėdė! - piktdžiugiškai paskel- 
bė Ronis. - Gulsi ant menčių, žalty. 

- Gal ir taip, - atsakiau. O gal, pagalvojau, Ronis Meilfantas 
greitai suės savo šypsenėlę. Jeigu viskas pavyks, aš užvarysiu idio- 
tą Niką per šimtinę ir atimsiu iš Ronio partiją, kurią jis nusiteikė 
laimėti. 

Po trijų kirčių mano manevras tapo aiškus. Kaip ir tikėjausi, 

Ronio šypseną pakeitė išraiška, kurią pamatęs jo veide tirpau iš 
malonumo, - suglumimas. 

- Neišdegs, - pasakė jis. - Netikiu. Ne partijoje be atmetimo. 
Nieko tau neišdegs! - Tačiau jis nujautė, jog tai įmanoma. Girdė- 
josi jo balse. 

- Pamatysim, - atsakiau ir pradėjau nuo čirvų tūzo. Dabar vei- 
kiau atvirai, kodėl gi ne? Jeigu čirvai pasiskirstė tolygiai, galėjau 
išlošti tuojau pat. - Pamatysim, ką... 

- Žiūrėkite! - suriko Skipas nuo arčiausiai lango stovėjusio sta- 
lelio. Jo balse nustebimas maišėsi su susižavėjimu. - Po paraliais! 
Ten juk šiknius Stoukas! 

Lošimas nutrūko. Mes visi išlindome iš po stalų pažiūrėti į lie- 
taus skalaujamą kelią apačioje. Ketveriukė kampe pašoko ant ko- 
jų. Seni žibintai ant špižiaus stulpų palei Beneto promenadą sping- 
sojo pro rūką, ir aš kažkodėl pagalvojau apie Londoną: Tain Stry- 
tas, Džekas Skerdikas. Holioukas ant kalvos kaip niekad priminė 
vandenyno lainerį. Jis tarsi suposi už lietaus plėvelės ant svetainės 
stiklo. 

- Trauk-trauk lenda į tą mėšlą! Netikiu savo akimis, - sušnibž- 
dėjo Ronis. A 

Stoukas greitai judėjo takeliu nuo šiaurinio įėjimo į Čember- 
leną ten, kur jis su kitais takeliais susiliejo žemiausiame Beneto 
etapo taške. Vilkėjo seną savo milinę, ir buvo aišku, kad ne dabar 
išėjo iš bendrabučio - milinė buvo kiaurai šlapia. Net per kliau- 
kiantį lietų apačioje buvo galima įžiūrėti juodą kaip žodžiai, iš da- 
lies užkloti geltonu audeklu (jeigu jis dar kabo ten), taikos ženklą. 
Maištingi jo plaukai permirko iki paklusnumo laipsnio. 

Stoukas nė karto neatsigręžė į savo grafiti “PREZIDENTAS- 
ŽUDIKAS", tiesiog nardė ramentais Beneto promenados link. Dar 
niekad jis taip neskubėjo, nepastebėdamas nei kliaukiančio lietaus, 
nei tirštėjančio rūko, nei pliurės po savo ramentais. Ar norėjo nu- 
griūti? Metė iššūkį prakeiktai šlapdribai įrodinėdamas, kad ji taip 
paprastai jo neišvers? Nežinau. Visai gali būti, kad jis buvo taip 
paskendęs savo mintyse, jog nepastebėjo, nei kaip skuba, nei bjau- 
raus oro. Kad ir kaip ten buvo, tokiu tempu jis negalėjo nueiti to- 
li. 

Ronis sukikeno, ir tas garsas pasklido į visas puses lyg kibirkš- 
tis sausu knatu. Nenorėjau prisijungti prie juoko, bet nieko nega- 
lėjau sau padaryti. Skipas, pastebėjau, taip pat. Iš dalies todėl, kad 

juokas užkrečiamas, kita vertus, reginys iš tiesų buvo juokingas. 
Žinau, koks žiaurus buvo tas juokas. Taip, žinau. Bet nuėjau per 
toli, kad slėpčiau tiesą apie tą dieną... ir apie TĄ dieną beveik po 
pusės amžiaus. Nes ji ir dabar atrodo man juokinga, ir aš vis dar 
šypsausi, prisiminęs, kaip jis tada atrodė. Karštligiškai judantis pri- 
sukamas žaisliukas su sena miline, ryžtingai besiveržiantis per liū- 
tį, ramentais taškantis vandenį. Mes jautėme, kas atsitiks, tiesiog 
žinojome. Tai ir buvo juokingiausia: kiekgi jam pavyks praeiti iki 
neišvengiamo finalo. 

Lenis kvatojo, spausdamas delną prie veido, žiūrėdamas pro 
praskėstus pirštus, o iš akių sruvo ašaros. Hju Brenenas laikėsi už 
savo solidaus pilvo ir kriokė kaip asilas, prasmegęs purve. Markas 
Sent Pjeras bejėgiškai stūgavo ir tvirtino, kad tuoj apsimyš - pri- 
sigėrė kolos ir paleis čiurkšlę į sumautus savo džinsus. Aš taip kva- 
tojau, kad neišlaikiau kortų; dešinės rankos nervus paralyžiavo, 
pirštai atsilenkė ir paskutiniai geri kirčiai pabiro man ant kelių. 
Galvoje tvinksėjo, nosį visai užgulė. 

Stoukas nusigavo iki daubos galo, kur prasidėjo promenada. 
Ten jis sustojo ir dėl nežinomos priežasties apsuko beveik pilną ra- 
tą, balansuodamas ant vieno ramento. Kitą laikė pakeltą kaip au- 
tomatą, lyg vaizduotėje leistų kulkų seriją į studentų miestelį: “Žu- 
dyk vietkongiečius! Šienauk seniūnus! Ant durtuvo vyresniųių 
kursų žąsinus!' 

- Iiiii... olimpiniai teisėjai visi duoda jam... dešimt balų! - pa- 
skelbė Tonis Deluka nepriekaištingu sporto komentatoriaus balsu. 
Tai buvo paskutinis šiaudelis, ir svetainė virto. Visur lakstė kortos. 
Mėtėsi peleninės, ir viena stiklinė (populiariausios buvo nedidelės 
aliumininės) pažiro šukėmis. Kažkas nuvirto nuo suolo, ėmė rai- 
tytis ant grindų, makaluodamas kojomis. Po šimts, mes žŽvygavom 
ir nepajėgėm sustoti. 

- Na, va! - sustugo Markas. - Pričiurinau savo “Levi's"! Ne- 
galėjau susilaikyti! 

Už jo Nikas Prautis ant kelių šliaužė prie lango, per įkaitusį jo 
veidą tekėjo ašaros, ir jis tiesė ranką be garso maldaudamas: liau- 
kitės, liaukitės, kol mano smegenyse nesprogo it koks prakeiktas 
indas ir aš nenuvirtau kaip pakirstas“. 

Skipas pašoko nuversdamas savo kėdę. Ir aš pašokau. Juoko 
sukrėstomis smegenimis mes apsikabinome ir vienas kitam padė- 
dami nusigavome prie lango. Apačioje, nežinodamas, kad jį tyčio- 

damiesi seka dvidešimt apkvaitusių lošėjų, Stoukas Džonsas, ne- 
įtikėtina, liko ant kojų. 

- Varyk, Trauk-trauk! - kriokė Ronis. 

- Varyk, Trauk-trauk, - prisijungė prie jo Nikas. Jis priropojo 
prie lango ir atsirėmė veidu į stiklą. 

- Varyk, Trauk-trauk! 

- Na, vaikeli! 

- Pirmyn! 

- Parodyk, Trauk-trauk! Varyk savo šunis! 

- Mosuok ramentais, berniuk! 

- Nagi, prakeiktas Trauk-trauk! 

Galėjai pagalvoti, kad rodo futbolo rungtynių, kai rezultatas ly- 
gus, paskutines minutes, tik visi rėkė: “Varyk, Trauk-trauk!", o ne 
“Duok kamuolį!" arba “Blokuok jį!" Aš nerėkiau, Skipas, berods, 
taip pat, bet mes juokėmės, juokėmės nesulaikomai kaip ir visi kiti. 

Staiga prisiminiau vakarą, kai mes su Kerole sėdėjome ant dė- 
žių nuo pieno už Holiouko, tą vakarą, kai ji parodė man savo vai- 
kystės nuotrauką su dviem berniukais... vėliau papasakojo apie tai, 
ką jai padarė kiti berniukai. Su beisbolo lazda. “Manau, jie pradėjo 
juokais," - pasakė Kerolė. Ir juokėsi? Taip, tikriausiai. Nes taip vi- 
sada būna, kai kvailioji, linksminiesi - tada juokiesi. 

Stoukas dar sekundę pastovėjo, pakibęs ant ramentų, nuleidęs 
galvą... o tada atakavo kalvos šlaitą it karo desantas, išlipęs Tara- 
voje. Truktelėjo Beneto promenada, taškydamas vandenį aršiais ra- 
mentų mostais. Atrodė, kad matai pasiutusią antį. 

Rečitatyvas virto kurtinančiu: 

- Varyk, Trauk-trauk! VARYK, TRAUK-TRAUK! VARYK, 
TRAUK-TRAUK! 

“Pradėjo juokais, - pasakė ji, kai sėdėjome ten ant pieno dėžių, 
traukdami cigaretes. Ji verkė ir jos ašaros baltoje šviesoje, krentan- 
čioje iš valgyklos lango, atrodė sidabrinės. - Pradėjo juokais, o vė- 
liau... jau nebe." 

Apie tai pagalvojus Stoukas pasidarė nebejuokingas. Prisiekiu. 
Bet aš negalėjau nustoti juoktis. 

Stouklis įveikė maždaug trečdalį Holiouko šlaito, beveik pasie- 
kė plikas promenados plytas, ir slydimas jį įveikė. Užmetė ramen- 
tus per toli į priekį - per toli net sausu oru - ir kai švystelėjo prie 
jų savo kūną, ramentai ištrūko iš po jo rankų. Kojos išlėkė į viršų 
kaip gimnasto, darančio legendinį persivertimą ant buomo, ir vai- 

kinas krito ant nugaros garsiai pliaukštelėdamas. Tai buvo idealus 
paskutinis štrichas. 

Svetainė virto pamišėlių namais, kurių gyventojai vienu metu 
apsinuodijo maistu. Mes svirduliavome, kvatojome, graibėmės už 
gerklių, iš akių tryško ašaros. Aš pakibau ant Skipo, nes kojos ne- 
belaikė, keliai linko kaip guminiai. Juokiausi smarkiau nei kada 
nors, smarkiau nei kada nors vėliau, ir visą laiką galvojau apie Ke- 
rolę - kaip ji sėdėjo prie manęs ant dėžės su cigarete ir nuotrauka 
rankoje. Apie Kerolę, sakančią: “Garis Dulinas mušė... Vilis ir tas 
trečias laikė, kad nepasprukčiau... iš pradžių juokais, bet vėliau... 
nebe." 

Lauke, Beneto promenadoje Stoukas bandė atsikelti ir atsisėsti. 
Jam pavyko truputį iškelti iš vandens savo kūną... tada loštelėjo 
ir išsitiesė ledinėje, šlapio sniego lovoje. Iškėlė abi rankas tarytum 
maldaudamas, bet jos bejėgiškai nukrito. Tas judesys buvo kaip 
simbolis tų, kurie pasiduoda: atsigulti ant nugaros, iškelti rankas... 
- ir dvigubas pliaukšt, kai rankos nukrenta. Tai buvo riba: velniop, 
darykite, ką norite, aš pasuoju. 

- Einam, - tarė Stoukas. Jis juokėsi, bet buvo visiškai rimtas. 
Aš išgirdau rimtą gaidą jo kvatojime, pamačiau isteriškai susirau- 
kusiame veide. Kaip aš ja apsidžiaugiau, Viešpatie, kaip apsidžiau- 
giau! - Einam, kol tas idiotas nenuskendo. 

Mes su Skipu iššokome pro svetainės duris kartu, pasileidome 
trečiojo aukšto koridoriumi daužydamiesi kaip šratai žaidimo au- 
tomate, sverdėjome taip pat bejėgiškai, kaip Stoukas ant takelio. 
Beveik visi kiti išlėkė su mumis. Vienintelis, kuris, tvirtai žinau, 
liko bendrabutyje, buvo Markas - jis nuėjo į kambarį nusimauti 
permirkusių džinsų. 

Antrojo aukšto aikštelėje susidūrėme su Natu - vos nenuver- 
tėme jo nuo laiptų. Hopenstendas suakmenėjo su knygų krūva 
plastiko maišelyje ir sunerimęs žiūrėjo į mus. 

- Dieve, sergėk! - išlemeno jis. Natas aukščiausiame savo re- 
pertuaro taške: “Dieve, sergėk!" - Kas jums? 

- Einam! - tarė Skipas. Jis taip užkimo, kad tą žodį vos išspau- 
dė. Jeigu visą tą laiką nebūčiau su juo buvęs, pagalvočiau, jog jis 
ilgai verkė. - Ne mums, o tam ožiui Džonsui. Nugriuvo. Jam rei- 
kia... - Skipas nutilo, nes vėl suėmė juokas, ir jis tirtėdamas grie- 
bėsi už pilvo. Tada atsišliejo į sieną užvertęs akis, iškankintas juo- 
ko. Papurtė galvą lyg vydamas jį, bet, žinoma, juoko nenuvysi, kai 

jis atsidrėbia į mėgstamiausią jūsų krėslą ir lieka ten, kiek jam no- 
risi. Virš mūsų pasigirdo iš trečiojo aukšto atskubančių kortuoto- 
jų žingsniai. - Jam reikia padėti, - baigė Skipas. Šluostydamasis 
akis. 

Natas žiūrėjo į mane ir apskritai nieko nebesuprato. 

- Jeigu jam reikia padėti, tai ko jūs juokiatės? 

Aš negalėjau jam paaiškinti. Po galais, aš pats sau negalėjau 
paaiškinti. Griebiau Skipą už alkūnės ir nutempiau. Nubėgome 
laiptais į pirmą aukštą. Natas mus nusivijo. Kaip ir visi kiti. 

Pirma, ką pamačiau išvirtęs pro šiaurines duris, tai geltonas au- 
deklo stačiakampis. Jis gulėjo ant žemės užlietas vandens su pa- 
žliugusio sniego gumulais. Tada į sportbačius ėmė smelktis van- 
duo ir daugiau nebesidairiau į šalis. Šaleno, lietus su ledo adatė- 
lėmis dilgino odą. 

Beneto etape vandens buvo iki kauliukų, ir mano kojos kaip- 
mat nutirpo nuo šalčio. Skipas slystelėjo, aš griebiau jį už alkūnės, 
o Natas prilaikė iš nugaros, neleisdamas išsidrėbti aukštielnin- 
kiems. Priekyje pasigirdo bjaurus garsas - pusiau kosulys, pusiau 
gargimas. Stoukas tysojo vandenyje it įmirkusi kerplėša, iš šonų 
liulėjo milinė, o aplinkui galvą plūduriavo juodų plaukų sruogos. 
Kosulys kilo giliai iš krūtinės, bronchinis kosulys. Per kiekvieną 
protrūkį jam iš burnos tiško purslai. Vienas ramentas gulėjo šalia 
jo. Kitas plaukė Benet Holo link. 

Vanduo ritosi ant išbalusio Stouko veido. Jo kosulys perėjo į 
prislopintą burbuliavimą. Jo akys buvo įsmeigtos tiesiai į lietų ir 
rūką. Atrodė, jis nepastebėjo mūsų, bet kai atsiklaupiau iš vieno 
šono, o Skipas - iš kito, jis ėmė stumti mus rankomis. Į burną jam 
tekėjo vanduo, ėmė tampyti traukuliai. Stoukas skendo mūsų aky- 
se. Daugiau nekilo noro juoktis, bet galėjau toliau kvatoti. “Iš pra- 
džių jie juokavo, - tarė Kerolė. - Iš pradžių jie juokavo. Įjunk ra- 
diją, Pitai, aš mėgstu senas dainas". 

- Keliam jį, - tarė Skipas ir stvėrė Stouką už peties. Stoukas sil- 
pnai pliaukštelėjo jam kaip iš vaško nulieta ranka. Kirkas nekrei- 
pė dėmesio, gal net nepajuto. - Greičiau gi, dėl Dievo. 

Įsikibau į kitą Stouko petį. Jis tėškė man į veidą vandeniu lyg 
kvailiotume baseine kieno nors galiniame kieme. Pasižiūrėjau virš 

išsitiesusio ir permirkusio kūno į draugą. 

- Pasiruošt... taip... KELIAM! 

Įsirėžėme. Stoukas šiek tiek iškilo virš vandens - nuo juosmens 
iki galvos, - bet ne daugiau. Mane apstulbino jo svoris. Marškiniai, 
išsipešę iš jo kelnių, vijosi aplinkui liemenį it balerinos sijonėlis. 
Po jais pamačiau baltą odą ir juodą tarsi kulkos žymę bambos duo- 
butę. Ten dar buvo randų, virvelių ir mazgų raizgalynė. 

- Padėk, Natai! - sušvokštė Skipas. - Palaikyk jį, po velnių! 

Natas atsiklaupė, aptėkšdamas vandeniu mus visus, ir apkabino 
Stouką iš nugaros. Mes vilkome Stouką iš ledinės tižės, bet slidi- 
nėjome ir neįstengėme sutelkti jėgų. Pusiau paniręs Stoukas taip 
pat mums nepadėjo, tampomas kosulio, spurdėdamas ir verždama- 
sis iš mūsų rankų. Stoukas norėjo grįžti atgal, į vandenį. 

Priėjo kiti su Roniu priešakyje. 

- Prakeiktas Trauk-trauk, - supypsėjo jis vis dar juokais, bet 
buvo nustėręs. - Na tu ir pavarai, na ir pavarai! 

- O tunnestovėk čia, mulki! - riktelėjo Skipas. - Padėk mums! 

Ronis luktelėjo neužpykęs, o tiesiog svarstydamas, kaip būtų 
geriausia, tada atsisuko pažiūrėti, kas atėjo su juo. Jis paslydo, ir 
Tonis Deluka, vis dar tramdydamas juoką, sugavo ir padėjo išsi- 
laikyti ant kojų. Jie, visi mano kortų draugai iš svetainės, susirin- 
ko Beneto promenadoje ir beveik visi negalėjo susilaikyti nesijuo- 
kę. Jie priminė... nežinau ką. Taip ir nebūčiau sužinojęs, jeigu ne 
kalėdinė Kerolės dovana... na, bet apie tai vėliau. 

- Toni, tu, - sukomandavo Ronis, - Bradai, Leni, Bari. Imam 
jį už kojų. 

- O aš, Roni? - paklausė Nikas. - O man kur? 

- Jį pakelti tu per smulkus, - leptelėjo Ronis, - bet gal jis atsi- 
peikės, jeigu jam kas nors pačiulps. 

Nikas atsitraukė. Ronis, Tonis, Bradas ir Baris Mardžo nuslys- 
čiojo mums iš kairės ir dešinės. Ronis su Toniu pakišo rankas po 
Stouko blauzdomis. 

- Prakeikimas! - suinkštė Tonis pasidygėjęs ir vis dar juokda- 
masis. - Nieko sau! Kojos kaip pas kaliausę! 

- Kaip pas kaliausę! Kaip pas kaliausę! - piktai paerzino Ro- 
nis. - Kelk, šikniau, italiūkšti neišperėtas, pusgalvi! Čia tau ne dai- 
lės paroda. Leni ir Bari, griebkite jį už tos šiknos kartu su jais. Ir 
paleiskite... 

- „.„kai kiti vaikinai jį pakels, - baigė Lenis. - Aišku. Ir neva- 

- Eikite, - iškrankė Stoukas. - Liaukitės, nešdinkitės... prakeik- 
ti nevykėliai... - Jį vėl ėmė dusinti kosulio protrūkis. Šlykštus 
krankimas. Žibinto šviesoje jo lūpos atrodė pilkos, slidžios. 

- Kas čia kalba apie nevykėlius? - leptelėjo Ronis. - Sumautas 
pusiau paskendęs pedas. - Jis pažiūrėjo į Skipą, iš banguotų plau- 
kų jam ant spuoguoto veido sruvo vanduo. - Vadovauk, Kirkai. 

- Viens... du... trys... KELIAM! 

Mes išsitiesėme. Stoukas Džonsas iškilo iš vandens lyg nu- 
skendęs laivas. Susverdėjome nuo jo svorio. Priešais mane sekun- 
dei pakibo jo ranka, tada riešas nubrėžė ratą ir skaudžiai trenkė 
man per veidą. Šlep! Aš vėl pradėjau juoktis. 

- Paguldykite mane! Suknisti pusgalviai, padėkite! 

Mes slidinėjome, darėme pa sniego pliurzėje. Nuo Stouko ir 
nuo mūsų tekėjo vanduo. = 

- Ekolsai! - subliovė Ronis. - Marčantai! Brenenai! Tegu jus, 
padėkit gi, avigalviai, a? 

Rendis su Biliu prišlepsėjo prie mūsų. Vėliau dar trys keturi, 
pritraukti riksmų ir teškenimo (beveik visi - “čirvų" gerbėjai iš tre- 
čiojo aukšto), stvėrė Stouką. Mes visi nerangiai jį apvertėme - ko 
gero, atrodydami kaip fanatiškiausia palaikymo grupė, kažkodėl re- 
petuojanti kliaukiant lietui. Stoukas nustojo priešintis. Jis nejudė- 
damas gulėjo ant mūsų rankų, nukoręs rankas. Iš jo milinės ir kel- 
nių krentančios vandens kaskados pamažu išseko. “Jis pakėlė ma- 
ne ant rankų ir nunešė namo, - pasakojo man Kerolė, kalbėdama 
apie berniuką ežiuku kirptais plaukais, berniuką, kuris buvo pirmo- 
ji jos meilė. - Nešė visą kelią į Plačiosios gatvės šlaitą vieną iš 
karščiausių dienų metuose. Jis nešė mane ant rankų". Negalėjau iš- 
mesti jos balso iš galvos. Kažkuria prasme taip niekad ir neišme- 
čiau. 

- Bendrabutį? - paklausė Ronis Skipo. - Velkam į benderį? 

- Po paraliais, ne! - atšovė Natas. - Į ambulatoriją. 

Kadangi mes ištraukėme Džonsą iš vandens (tai buvo sunkiau- 
sia ir jau įveikta užduotis), ambulatorija buvo tai, ko reikėjo. Ji 
glaudėsi mažame plytų pastate už Benet Holo, iki juos reikėjo ei- 
ti tris keturis šimtus jardų. Išsigausime iš tako ant asfalto - ir eiti 
bus nesunku. 

Ir mes nunešėme jį į ambulatoriją - nešėme pečių aukštyje it 


*Čia: kraštietis (isp.) 

sužeistą karį mūšio lauke. Tai vienas, tai kitas vis sukikendavo. Aš 
irgi. Vieną kartą pastebėjau Nato žvilgsnį: jis žiūrėjo į mane taip, 
lyg nebūčiau vertas net paniekos, ir aš pasistengiau užgniaužti lauk 
besiveržiančius garsus. Kelias sekundes tvardžiausi, tada prisimi- 
niau, kaip Stoukas sukosi ant ramento (“Visi olimpiniai teisėjai... 
duoda jam dešimt balų"), ir pradėjau iš naujo. 

Kol tempėme Stouką į kalną, jis prabilo tik kartą. 

- Leiskite man numirti, - ištarė. - Nors kartą per visus man- 
man-man gyvenimus padarykite ką nors tikra. Paguldykite ir leis- 
kite numirti. 

Priimamasis buvo tuščias. Televizorius kampe nežinia kam ro- 
dė seną “Auksinio dugno“ epizodą. Tais laikais jie dar nemokėjo 
gerai nustatyti spalvų, ir tėtušio Karlaito veidas buvo šviežio avo- 
kados spalvos. Mes tikriausiai triukšmavome lyg begemotų banda, 
traukianti į krantą, ir budinti seselė tuojau išlėkė mūsų pasitikti. Už 
jos - sanitarė (greičiausiai studentė, dirbanti už stipendiją kaip aš) 
ir laibas tipelis baltu chalatu. Ant jo kaklo kabojo stetoskopas, iš 
lūpų kampučio styrojo cigaretė. Atlantidoje šmaukė net daktarai. 

- Na, kas jam? - paklausė gydytojas Ronio ar todėl, kad jis at- 
rodė svarbiausias, ar todėl, kad stovėjo arčiausiai visų. 

- Išsidrėbė Beneto etape, kai ėjo į Holiouką, - atsakė Ronis. - 
Vos nepaskendo. - Ir pagalvojęs pridūrė: - Jis be kojų. 

Lyg patvirtindamas tuos žodžius Bilis Marčantas užsimojo 
Stouko ramentu. Niekam neatėjo į galvą paimti antrą. 

- Nuleisk! Tu ką, bliamba, nori smegenis man ištaškyti? - pik- 
tai paklausė Nikas Prautis, pasilenkdamas. 

- Kokias dar smegenis? - atsiliepė Skipas, ir visi nusijuokė 
taip, kad vos nepaleido iš rankų Stouko. 

- Čiulpk jam, žinai kur, asile, - atsakė Nikas, bet ir pats juokė- 
si. 

Gydytojas susiraukė. 

- Neškite jį ten, o savo išsireiškimus pasitaupykite kitiems at- 
vejams. 

Stoukas vėl ėmė kosėti, storai, pratisai. Taip ir atrodė, kad iš 
gerklės kliūstelės kraujas, - toks sunkus buvo tas kosulys. 

Mes gyvatėle nugabenome Stouką per priimamąjį, bet taip su- 

sirikiavę pro duris nelindome. 

- Leiskite man, - tarė Skipas. 

- Tu jį išmesi, - atšovė Natas. 

- Neišmesiu; tik palaukite, kol suimsiu tvirčiau. 

Jis atsistojo greta Stouko, tada linktelėjo man iš dešinės ir Ro- 
niui iš kairės. 

- Leidžiam! - sukomandavo Ronis, ir mes paklusome. Skipas 
sukriokė, perėmęs visą Stouko svorį, ir aš pamačiau, kaip išsitem- 
pia gyslos jo kakle. Mes atsitraukėme, Skipas nunešė Stouką į pro- 
cedūrinį kabinetą ir paguldė ant stalo. Plonas popieriaus lapas, ku- 
riuo buvo užtiestas odinis jo paviršius, iš sykio permirko. Skipas 
pasitraukė per žingsnį. Stoukas įdėmiai žiūrėjo į jį nuo stalo, jo 
veidas atrodė mirtinai baltas, tik ant skruostų raudonavo dėmės ta- 
rytum nuteptos skaistalais. Nuo plaukų tekėjo vandens srovelytės. 

- Atleisk, - tarė Skipas. 

Stoukas nusuko galvą ir užsimerkė. 

- Išeikite, - tarė gydytojas Skipui. Cigaretės jis kažkur atsikra- 
tė. Tada nužvelgė mus, būrelį išsišiepusių, šlapių vaikinų, nuo ku- 
rių priimamajame telkšojo bala. - Kuris iš jūsų žino, kas yra jo ko- 
joms? Man reikia tai žinoti parenkant medikamentus. 

- Tai čia kas nors įprasto, taip? - paklausė Ronis. Atsidūręs prie 
visai suaugusio žmogaus atsisakė jam būdingo pasipūtimo. Kalbė- 
jo neužtikrintai, netgi išsigandęs. - Raumenų paralyžius ar kokia 
cerebralinė distrofija? 

- Kvaily, tu, - įsikišo Lenis. - Distrofija raumenų, o cerebrali- 
nis para... 

- Automobilio katastrofa, - ištarė Natas. Mes visi į jį atsisuko- 
me. Jis ir kiaurai permirkęs atrodė tvarkingas ir pasitempęs. Tą 
dieną buvo su Fort Kento miesto mokyklos slidininko kepuraite. 
Meino futbolo komanda pagaliau įmušė įvartį ir išvadavo Natą nuo 
žydros kepurės. - Prieš ketverius metus. Jo tėvas, mama ir vyres- 
nioji sesuo žuvo. Jis vienintelis iš visos šeimos išgyveno. 

Stojo tyla. Aš dirsčiojau pro Skipo ir Tonio pečius į procedū- 
rinį. Stoukas ant stalo gulėjo pasukęs galvą ir užsimerkęs. Medi- 
cinos sesuo tikrino spaudimą. Jo kelnės prilipo prie kojų, ir aš pri- 
siminiau Liepos ketvirtosios paradą Geits Folse, kai buvau vaikas. 
Už mokyklos orkestro žingsniavo dešimties pėdų, įskaitant žvaigž- 
dėtą cilindrą, Dėdė Semas, tačiau kai vėjas priplodavo kelnes prie 
kojų, visa paslaptis išaiškėdavo. Taip dabar atrodė ir Stouko Džon- 

so kojos šlapiose kelnėse - triukas, bjaurus pokštas, pritaisyti pro- 
tezai su užmaukšlintais ant galų sportbačiais. 

- Iš kur žinai, Nati? Jis tau pasakojo? 

- Ne. - Natas atrodė susigėdęs. - Jis paaiškino Gariui Suidors- 
kiui po pasipriešinimo komiteto posėdžio. Jie... mes... buvome 
“Lokio irštvoje". Garis tiesiai paklausė, kas jo kojoms, Stoukas at- 
sakė. 

Man pasirodė, kad suprantu Nato veido išraišką. Po posėdžio. 
PO. Natas nežinojo, apie ką šnekėta per posėdį. Natas nepriklau- 
sė pasipriešinimo komitetui; buvo berniukas eilėje, ir tiek. Jis ga- 
lėjo sutikti su komiteto tikslais ir taktika... bet turėjo galvoti ir 
apie savo mamą. Ir apie savo, stomatologo, ateitį. 

- Pažeistas stuburas? - dar energingiau paklausė daktaras. 

- Atrodo, taip, - atsakė Natas. 

- Gerai. - Gydytojas ėmė mojuoti rankomis it būtume žąsų bū- 
rys. - Keliaukite į bendrabučius. Mes juo pasirūpinsime. 

Visi pradėjom trauktis prie durų. 

- O kodėl jūs, vaikinai, juokėtės, kai atnešėte jį? - nelauktai pa- 
klausė seselė. Ji stovėjo prie daktaro, laikydama rankose tonometro 
apmovą. - Kodėl dabar šaipotės? - Kalbėjo ji piktai... po šimts, 
įsiutusi. - Kuo jums juokingas tas berniukas? Kas jus taip prajuo- 
kino? 

Nemaniau, kad kuris nors atsakys. Mes tik stovėjome ir žiūrė- 
jome į savo kojas, supratę, kad esame gerokai panašesni į ketvir- 
taklasius nei manėme. Tačiau kai kas vis dėlto atsakė. Skipas. Jis 
net pajėgė pakelti akis. 

- Jo nelaimė, ponia, - atsakė jis. - Jūs teisi: štai kodėl. Juokinga 
buvo jo nelaimė. 

- Kaip baisu, - atsakė moteris. Jos akių kampeliuose žibėjo 
pykčio ašaros. - Kokie jūs baisūs. 

- Taip, ponia, - sutiko Skipas. - Atrodo, ir čia jūs nesuklydo- 
te. - Jis nusisuko. 

Mes nusekėme paskui jį į priimamąjį - tyli, nuščiuvusi grupelė. 
Nesiimu tvirtinti, kad bjauriausia universitete buvo ta minutė, kai 
mane pavadino baisiu (“Jeigu prisimenate apie septintąjį dešimt- 
metį daug, vadinasi, jūsų ten nebuvo," - kaip kartą pasakė hipis, 
pagarsėjęs pravarde Rauplėtasis Kudlius), bet ir neatmetu. Priima- 
majame vis dar buvo tuščia, ekrane puikavosi mažojo Džo Karlaito 
fizionomija - tokia pat žalia, kaip ir jo tėtušio. Maiklą Lendoną taip 

pat nužudė kasos vėžys - tas buvo bendra tarp jo ir mano mamos. 

Skipas sustojo. Ronis, nuleidęs galvą, praėjo pro jį prie durų. 
Už jo dūlino Nikas, Bilis, Lenis ir visi kiti. 

- Palaukite, - tarė Skipas, ir mes atsigręžėme. - Aš noriu su ju- 
mis apie kai ką pakalbėti, vaikinai. 

Mes susispietėme apie jį. Skipas patikrino duris ir įsitikinęs, 
kad mes vieni, pradėjo. 

Po dešimties minučių mes su Skipu žingsniavome į bendrabutį 
visai vieni. Kiti nuėjo pirmi. Natas iš pradžių ėjo lygiuodamasis su 
mumis, bet veikiausiai užuodė, kad norėčiau pasišnekėti su Skipu 
akis į akį. Natas visuomet gaudė oro niuansus. Lažinuosi, kad jis 
yra geras dantistas ir ypač patinka vaikams. 

- Aš metu “čirvus", - tariau. 

Skipas neatsiliepė. 

- Nežinau, gal jau vėlu pasivyti, kad išsaugočiau stipendiją, bet 
aš vis vien pabandysiu. Ir šiaip man tas pat. Viskas ne dėl tos su- 
mautos stipendijos. 

- Taip. Dėl jų, ar ne? Ronio ir visų kitų. 

- Manau, jie tik dalis. - Dienai pasibaigus vėl smarkiai paša- 
lo. Buvo žvarbu, drėgna ir šlykštu. Atrodė, kad vasara daugiau nie- 
kad neateis. - Viešpatie, kaip man trūksta Kerolės. Ir kodėl jai rei- 
kėjo išvažiuoti? 

- Nežinau. 

- Kai jis nugriuvo, prasidėjo tikras durnių laivas, - tęsiau. - Ne 
studentų bendrabutis, o prakeiktas beprotnamis. 

- Tu irgi juokeisi, Pitai, kaip ir aš. 

- Žinau. - Gal būdamas vienas nesijuokčiau. O ir su Skipu ne- 
būtume juokęsi, bet kas žino? Niekur nedingsi nuo to, kas atsiti- 
ko. Aš visą laiką prisiminiau Kerolę ir tuos berniukus su beisbo- 
lo lazda. Ir Nato žvilgsnį, lyg nebūčiau vertas net paniekos. - Ži- 
nau. 

Valandėlę ėjome tylėdami. 

- Manau, gyventi su tuo, kad juokiausi iš jo, aš galėsiu, - ta- 
riau. - Bet nenoriu atsibusti keturiasdešimties metų ir nieko nepri- 
siminti, kai mano vaikai ims klausinėti apie universitetą. Nepri- 
siminti nieko, išskyrus Ronį Meilfantą su lenkiškais anekdotais ir 

vargšą Maklendoną, prisirijusį vaikiško aspirino, kad pasidarytų 
sau galą. - Prisiminiau Stouko Džonso apsisukimą ant ramento, ir 
norėjau juoktis, o prisiminęs jį ant stalo ambulatorijoje, norėjau 
verkti. Ir žinote ką? Kiek galiu spręsti, jausmas tas pat. - Tiesiog 
man dėl to bjauru. Visai sumautai jaučiuosi. 

- Ir aš, - atsakė Skipas. Kliaukė šaltas, merkiantis lietus. Čem- 
berlen Holo langai švietė ryškiai, bet nesvetingai. Aš pamačiau žo- 
lėje geltoną audeklą, kurį policininkai montavo prie sienos, o ant 
jos - neryškius atspaudus užrašo, išpurkšto pulverizatoriumi. Jas 
nuplovė lietus, ir kitą dieną nieko neliko. 

- Vaikystėje visada įsivaizdavau save didvyriu, - tarė Skipas. 

- Po galais, aš irgi. Kuris įsivaizduoja save linčiuotojų minio- 
je? 

Skipas spoksojo į permirkusius savo batus, tada pakėlė akis į 
mane. 

- Nori, mokysiuos su tavimi porą savaičių? 

- Kiek norėsi. 

- Tu tikrai neprieštarauji? 

- Kokių galų turėčiau? - Aš kalbėjau niurzgėdamas, nes neno- 
rėjau, kad draugas suprastų, kaip man palengvėjo, koks džiaugs- 
mas apėmė mane. Nes mums galėjo pavykti. Patylėjęs pasakiau: - 
O mums... e... pavyks, kaip manai? 

- Nežinau. Gali būti. 

Mes beveik priėjome šiaurines bendrabučio duris, ir aš linkte- 
lėjau į plaunamas raides. 

- Gal dekanas Garetsenas ir tas kitas, Ebersoulas, paliks reikalą 
nebaigtą? Stouko dažai juk nespėjo išdžiūti. Iki ryto nieko neliks. 

Skipas papurtė galvą: 

- Nepaliks. 

- Kodėl? Dėl ko tu toks įsitikinęs? 

- Dušas neleis. 

Ir jis buvo teisus. 

Pirmą kartą po daugelio savaičių trečiojo aukšto svetainė bu- 
vo tuščia - kol permirkę lošėjai džiovinosi ir persirenginėjo. Kai 
kuriuos iš jų pasiekė Skipo Kirko žodžiai ambulatorijos priimama- 
jame. Bet kai Natas, Skipas ir aš grįžome po vakarienės, svetainėje 

vėl virė gyvenimas: buvo užimti trys stalai. 

- Ei, Rili, - pašaukė Ronis. - Tvileris sako, kad turi mokytis. 
Jeigu sėsi į jo vietą, pamokysiu tave žaisti. 

- Ne šiandien, - atsakiau. - Man taip pat reikia kalti. 

- Taip, žinom! Prievartos sau kursą! - įsiterpė Rendis Ekolsas. 

- Taip, širdele. Dar pora savaičių stropių paskaitėlių, ir išmok- 
siu kaitalioti rankas taip grakščiai, kaip ir tu. " 

Nuėjau toliau, bet mane pasiekė Ronio žodžiai: 

- Aš juk tave sudirbau, Rili. 

Atsigręžiau. Ronis atsilošė kėdėje su šlykščia savo šypsenėle. 
Ten, po lietumi, kelias minutes mačiau kitokį Ronį, bet tas berniu- 
kas vėl pasislėpė. 

- Ne, - atsakiau. - Nieko panašaus. Viskas buvo kaip patepta. 

- Niekas nenukabina mėnulio partijoje be išmetimo, - pasakė 
Ronis, vis patogiau atsisėsdamas. Jis pasikasė žandą, nudrėksda- 
mas kelis spuogus. Iš jų sunkėsi gelsvi pūliai. - Bent jau už mano 
stalo. Sugavau tave kryžiais. 

- Kryžių tu neturėjai, jeigu tik neapgaudinėjai per pirmąjį kirtį. 
Lenio Švirkštą paėmei tūzu. O aš turėjau visą karališką čirvų šei- 
myną. 

Ronio šypsena akimirką nulinko, po to vėl pražydo. Jis paro- 
dė ranka į grindis, nuo kurių visos kortos buvo surinktos (nuorū- 
kos liko, apverstos peleninės irgi - beveik visi augome šeimose, 
kur tai buvo mamų darbas). 

- Visi aukščiausi čirvai, taip? Gaila, gaila, bet patikėti tuo ne- 
galiu. 

- Taip, gaila. - Aš vėl pasukau prie durų. 

- Tu atsilieki turnyriniais taškais! - riktelėjo jis man įkandin. 
- Ar žinai? 

- Gali pasiimti juos, Roni. Man jų daugiau nereikia. 

Daugiau universitete “čirvais" nelošiau. Po daugelio metų iš- 
mokiau to žaidimo savo vaikus, ir jie kaipmat jį įsisavino. Kiek- 
vieną rugpjūtį vasamamyje rengdavome tumyrus. Turnyrinių taškų 
nerinkome, bet prizas - meilės taurė - buvo. Vieną kartą ją išlošiau 
aš ir pasistačiau ant rašomojo stalo, kad nuolat ją matyčiau. Mū- 
sų čempionatuose aš dukart nuraškiau mėnulį, tik ne partijose be 
išmetimo. Kaip kartą pasakė senas mano universiteto draugelis Ro- 
nis Meilfantas: “Niekas nenukabina mėnulio partijoje be išmeti- 
mo". Taip pat sėkmingai galite tikėtis, kad Atlantida pakils iš van- 

dens, mojuodama palmėmis. 
38 


Tą vakarą aštuntą valandą Skipas Kirkas sėdėjo prie mano sta- 
lo, įsikniaubęs į antropologijos vadovėlį. Pirštus jis suleido į plau- 
kus, lyg galva skiltų per pusę. Natas prie savo stalo rašė botanikos 
darbą. Aš išsitiesiau ant lovos, grauždamas seną pažįstamą geolo- 
giją. Grotuve sukosi plokštelė, o Bobas Dilanas dainavo: “Kvatok- 
lės linksmesnės negali būti už pono Klino probobutę“. 

Į duris šiurkščiai pabeldė: “dun-dun". 

- Aukšto susirinkimas! - šūktelėjo Dušas. - Aukšto susirinki- 
mas klubo salėje devintą! Dalyvauti būtina! 

- Velnias! - nusikeikiau. - Sudeginkime slaptus dokumentus ir 
suvalgykime raciją. 

Natas išjungė Dilaną, ir mes klausėmės, kaip seniūnas eina per 
koridorių belsdamas į duris ir šaukdamas apie susirinkimą klubo 
salėje. Greičiausiai dauguma kambarių buvo tušti, bet tai nieko ne- 
reiškia: jų gyventojus ras medžiojančius Kekšę svetainėje. 

Skipas pažiūrėjo į mane. 

- Aš juk sakiau. 

Visi bendrabučiai mūsų miestelyje statyti vienu metu, ir kiek- 
vienas, be svetainės aukšto viduryje, turėjo didelę klubo patalpą 
rūsyje, kurioje buvo alkova su televizoriumi (žiūrovai ten paprastai 
rinkdavosi šeštadieniais ir sekmadieniais žiūrėti sporto programų, 
o šiokią dieną - muilo operos su vampyrais “Tamsūs šešėliai"). 
Vienam kampe buvo įrengtas nedidelis baras su pustuziniu auto- 
matų, stovėjo stalo teniso stalas ir pakankamai šachmatų ir šaškių 
lentų. Taip pat buvo vietos susirinkimams su pakyla ir keliomis at- 
verčiamų kėdžių eilėmis. Mes ten rengėme aukšto susirinkimą 
mokslo metų pradžioje, per kurį Dušas paaiškino bendrabučio tai- 
sykles ir pabrėžė pasekmes, kurios laukia deramai netvarkant kam- 
barių. Negaliu nepaminėti, kad kambarių apžiūra buvo svarbiausias 
Dušo užsiėmimas. Lygus su SKPS. 

Jis stovėjo už mažos medinės tribūnos, pasidėjęs aplanką su 

pastabomis. Jis vis dar vilkėjo šlapią ir purviną SKPS uniformą ir 
atrodė pavargęs po visą dieną kasto sniego ir bakstyto smėlio. Bet 
taip pat atrodė ir susijaudinęs... “užsivedęs", kaip sakydavom po 
dviejų metų. 

Pirmame aukšto susirinkime Dušas buvo vienas, o dabar atsi- 
vedė pastiprinimą. Prie žalios blokinės sienos sudėjęs rankas ant 
suspaustų kelių sėdėjo Svenas Garetsenas, vyrų dekanas. Per visą 
susirinkimą jis nepratarė nė žodžio ir atrodė nusiteikęs geranoriš- 
kai, net kai atmosfera ėmė kaisti. Greta Dušo stovėjo juodą paltą 
ant tamsiai pilko kostiumo vilkintis Ebersoulas, rektoriaus pava- 
duotojas disciplinos klausimais, jis atrodė labai dalykiškas. 

Kai susėdome, o tie, kurie rūkė, prisidegė cigaretes, Dušas pa- 
sižiūrėjo per petį į Garetseną, tada į Ebersoulą. Šis nežymiai jam 
šyptelėjo. 

- Pradėkite, Deividai. Prašau. Čia juk jūsų berniukai. 

Mane tai suerzino. Galėjau būti ir toks, ir anoks, netgi mėšlas, 
galintis juoktis iš luošio, kai šis nugriuvo į balą lietui pliaupiant, 
- bet tik ne Dušo Dušborno berniukas... 

Dušas įsikibo į tribūnos kraštą, pažvelgė į mus rimtas ir iškil- 
mingas, gal net svajodamas (širdies kertelėje, skirtoje išimtinai sal- 
džioms svajoms), kad išauš diena, kai jis šitaip kreipsis į savo šta- 
bo karininkus, kad išjudintų galingą armiją, nutaikytą į Hanojų. 

- Džonsas dingo, - ištarė jis pagaliau. Tai nuskambėjo dvipras- 
miškai ir grėsmingai lyg replika Čarlzo Bronsono filme. 

- Jis ambulatorijoje, - atsakiau, ir apsidžiaugiau dėl nuostabos 
Dušo veide. Ebersoulas irgi, atrodė, nustebo. Garetsenas ir toliau 
geraširdiškai žiūrėjo kažkur priešais save kaip prisirūkęs žolytės. 

- Kas jam atsitiko? - paklausė seniūnas. To nebuvo numatyta 
scenarijuje - nei tame, kurį sugalvojo pats, nei tame, kurį paruošė 
su Ebersoulu, - ir Dušas paniuro. Dar tvirčiau įsikibo į tribūną, lyg 
nuogąstaudamas, kad pakils ir nuskris. 

- Ji nukrito ir bum! - atsakė Ronis ir pasipūtė, išgirdęs juoką. 
- Be to, jis pasigavo plaučių uždegimą, abiejų pusių bronchitą ar 
dar balažin ką. - Jis sugavo Skipo žvilgsnį, ir man pasirodė, kad 
Kirkas vos pastebimai linktelėjo. Čia buvo Skipo šou, ne Dušo, bet 
jeigu mums pavyks - jeigu Stoukui pasiseks, - trejybė priešais mus 
niekad apie tai nesužinos. 

- Nagi, papasakokite viską nuo pradžių, - tarė Dušas. Jis ne tik 
stovėjo niūrus. Jis degė pykčiu. Kaip ir tada, kai aptiko kremu iš- 

terliotas savo duris. 

Skipas papasakojo Dušui ir naujiems jo draugams, kaip iš tre- 
čiojo aukšto svetainės pamatėme į Prerijų Dvarą traukiantį Stou- 
ką, kaip jis nugriuvo į balą ir kaip ištempę jį iš vandens nunešė- 
me į ambulatoriją. Papasakojo, kaip daktaras sakė, jog Stoukas 
sunkiai serga. Gydytojas to nesakė, o ir nereikėjo. Tie, kurie pri- 
silietė prie Džonso odos, pajuto, kad jis visas dega, visi girdėjome 
šiurpų jo kosulį. Skipas nutylėjo apie tai, kad Stoukas šuoliavo, lyg 
norėtų išžudyti visus, o tada mirti pats, neprasitarė ir apie tai, kad 
juokėmės - Markas Sent Pjeras taip nesulaikomai, kad net prišla- 
pino kelnes. 

Kai Skipas baigė, Dušas neužtikrintai pašnairavo į vyrų deka- 
ną. Ebersoulas atsakė abejojančiu žvilgsniu. O jiems už nugarų ra- 
miai kaip Buda šypsojosi dekano pavaduotojas. Užuomina buvo 
aiški. Čia Dušas vadovauja, ir jam pačiam bus geriau, jeigu pasi- 
ruošė kaip dera. 

Dušas atsiduso ir vėl įrėmė žvilgsnį į mus. 

- Mes manome, kad Stouklis Džonsas kaltas dėl vandalizmo ir 
viešo chuliganizmo, išterliojęs šiaurinę Čemberleno sieną šį rytą. 
Tikslaus laiko nežinome. 

Rašau jums tiksliai tai, kas buvo pasakyta, nekeisdamas nė vie- 
no žodžio. Jeigu neminėsime frazės “iškilo būtinybė sunaikinti kai- 
mą, kad jį išgelbėtume", tai buvo puikiausias gražbylystės pavyz- 
dys, kokį kada teko išgirsti. 

Spėju, kad Dušas tikėjosi, jog imsim aikčioti kaip statistai teis- 
mo salėje, kur Peris Meisonas už užuolaidos ima viską statyti į sa- 
vo vietas. O mes tylėjome, Skipas įdėmiai sekė Dušą, ir kai tas vėl 
įkvėpė oro naujai tiradai, paklausė: 

- O kodėl tu manai, kad tai jis, Dušai? 

Nors nesu galutinai įsitikinęs - niekad tiesiai jo nepaklausiau, 
- bet aš neabejoju, kad Skipas pavartojo tą pravardę tyčia, kad dar 
labiau išmuštų seniūną iš pusiausvyros. Bet kokiu atveju tai suvei- 
kė. Dušas buvo bepratrūkstąs, bet pasižiūrėjęs į Ebersoulą pakei- 
tė taktiką. Virš jo apykaklės atsirado raudona juosta. Aš susižavė- 
jęs sekiau, kaip ji plečiasi. Tikras Disnėjaus filmukas: Antulis Do- 
naldas stengiasi suvaldyti savo įniršį. Žinai, kad jam nepavyks, ir 
svarstai, kiek reikės, kad jis pratrūktų. 

- Manau, tu žinai atsakymą į šitą klausimą, Skipai, - pagaliau 
atsakė Dušas. - Stouklis Džonsas nešioja viršutinius rūbus su ypa- 

tingu ženklu ant nugaros. - Jis griebė savo aplanką, ištraukė lapą 
ir apsuko taip, kad galėtume matyti. Niekas iš mūsų nenustebo pa- 
matęs tai, kas ten buvo nupiešta. - Šitu simboliu. Jį išrado komu- 
nistų partija po Antrojo pasaulinio karo pabaigos. Jis reiškia per- 
galę per infiltraciją, o ardantieji elementai vadina jį “sulaužytu 
kryžiumi“. Be to, jis išpopuliarėjo tarp tokių vidaus grupių, kaip 
“Juodieji musulmonai" ir “Juodosios panteros“. Kadangi šis žen- 
klas ant Stouko nugaros pasirodė gerokai anksčiau nei ant bendra- 
bučio sienos, man regis, raketų konstruktoriaus nereikia, kad... 

- Deividai, čia juk visiškas šūdas! - pašoko Natas. Jis buvo iš- 
balęs ir virpėjo, tačiau daugiau iš pykčio nei baimės. Ar man teko 
viešai girdėti, kaip jis ištaria "šūdas"? Manau, ne. 

Garetsenas geraširdiškai nusišypsojo mano kambariokui. Eber- 
soulas pakėlė antakius mandagiai susidomėjęs. Dušas nustėro. Iš 
ko jau ko, o iš Nato prieštaravimo jis nesitikėjo. 

- Šitas simbolis paremtas anglų karo laivyno vėliavų signalais 
ir reiškia branduolinį nusiginklavimą. Jį sugalvojo garsus anglų fi- 
losofas. Man atrodo, jis netgi gavo sero titulą. Sakyti, kad jį sukūrė 
rusai? Viešpatie! Ir ko jus moko SKPS, tokio šūdo? 

Natas piktai dėbsojo į Dušą, įsispendęs į šonus rankas. Seniū- 
nas spoksojo į jį, visiškai išmuštas iš vėžių. Taip, būtent to jį mo- 
kė SKPS, ir jis prarijo jauką nekramtęs. Kilo klausimas: ko dar pri- 
sirijo vaikinai iš SKPS? 

- Manau, tie duomenys apie Sulaužytą Kryžių labai įdomūs, - 
tyliai pastebėjo Ebersoulas, - ir tai naudinga informacija... žino- 
ma, jeigu ji tiksli. 

- Tiksli, tiksli, - nekantriai patvirtino Skipas. - Bertas Raselas, 
o ne Džo Stalinas. Anglų vyrukai nešiojo šitą ženklą prieš penke- 
rius metus protestuodami prieš tai, kad anglų uostuose stovi JAV 
atominiai povandeniniai laivai. 

- Suknisti A! - riktelėjo Ronis ir iškėlė kumšį virš galvos. Maž- 
daug po metų ar truputį vėliau Panteros, - kuriems, kiek žinau, bu- 
vo nei galvoj, nei uodegoj Bertrano Raselo taikos ženklas, - lygiai 
taip pat mojavo kumščiais savo mitinguose. O po dvidešimties me- 
tų ar vėliau visi mes, apsitrynę dešimtmečio vaikai, darėme tai per 
roko koncertus. 

- Varyk, vaike! - juokdamasis pridūrė Hju Brenenas. - Duok 
jam, Skipai! Duok, didysis Natai! 

- Kaip šneki prie dekano! - leptelėjo Dušas Roniui. 

Ebersoulas nekreipė dėmesio nei į blevyzgas, nei į riksmus iš 
galo. Visą dėmesį ir skepticizmą buvo sutelkęs į mano kambario 
draugą ir Skipą. 

- Jeigu tai ir tiesa, - tarė jis, - problema vis tiek lieka, taip? Ma- 
nau, taip. Lieka vandalizmo ir viešosios tvarkos pažeidimo aktas. 
Ir jis įvyko tuo metu, kai mokesčių mokėtojai žiūri į besimokantį 
jaunimą reiklesniu žvilgsniu. O šitos mokymo įstaigos egzistavi- 
mas, ponai, priklauso nuo mokesčių mokėtojų. Ir, man regis, mums 
visiems dera... 

- Pagalvoti apie tai! - nelauktai suriko Dušas. Per tą laiką jo 
skruostai spėjo įgauti melsvą atspalvį, ant kaktos it pleištai raudo- 
navo dėmės, o tarp akių pulsavo išsipūtusi arterija. 

Bet neleidęs Dušui ką nors ištarti - o jis, iš visko sprendžiant, 
norėjau daug ką pasakyti, - Ebersoulas prispaudė prie jo krūtinės 
delną, liepdamas užsičiaupti. Dušas pakraupo. Jis turėjo progą ir 
ją praleido. Vėliau jis save įtikinės, kad dėl to kaltas nuovargis. 
Kol mes leidome laiką šiltoje svetainėje, lošėme kortomis ir trynė- 
me skyles savo ateityje, Dušas lauke grėbstė sniegą ir barstė take- 
lius smėliu, kad nekritinėtų seni psichologijos dėstytojai ir nesilau- 
žytų sau kojų. Jis pavargo, prarado reakcijos greitį... ir, pagaliau, 
tas žąsinas Ebersoulas neleido jam pasirodyti. Tačiau iš to nebu- 
vo jokios naudos - jis pasijuto nustumtas į antrą planą. Grįžę su- 
augusieji vėl reguliavo patys. Tėtukas viską tvarkys. 

- Man regis, mums visiems reikia rasti kaltininką ir pasirūpinti, 
kad jis būtų deramai nubaustas, - tęsė Ebersoulas. Jis daugiausia 
žiūrėjo į Natą. Kad ir kaip keistai man tada atrodė, bet jis aplinkui 
tvyrančio pasipriešinimo centru palaikė Natą. 

Natas, telaimina jį Dievas už gerą liežuvį ir protinius dantis, 
galėjo puikiai atsispirti tokiems, kaip vyrų dekanas. Jis liko stovėti, 
įsispendęs rankas į šonus, nė nemirktelėjo, juo labiau nenuleido 
akių nuo Ebersoulo. 

- Ir kaip jūs siūlote tai padaryti? - paklausė jis. 

- Kuo jūs vardu, jaunuoli? Prašau, malonėkite prisistatyti. 

- Natanas Hopenstendas. 

- Tai štai, Natanai, mano galva, kaltininkas jau nurodytas, tei- 
singai? - Ebersoulas kalbėjo nekantraudamas. - Tiksliau, pats iš- 
sidavė. Man sakė, kad tas vargšelis Stouklis Džonsas nešiojo ant 
nugaros sulaužytą kryžių nuo pat... 

- Liaukitės jį taip vadinti! - įsikišo Skipas, ir aš net pašokau, 

išgirdęs įsiūtį jo balse. - Ten niekas nesulaužyta. Tai yra taikos 
simbolis, po galais! 

- Jūsų pavardė, sere? 

- Stenlis Kirkas, Skipas draugams. Galite vadinti mane Sten- 
liu. - Tai nuskambėjo kaip užslėpta pašaipa, kurios vyrų dekanas 
tarsi neišgirdo. 

- Ką gi, misteri Kirkai, į semantinę jūsų pastabą bus atsižvelg- 
ta, tačiau tai nekeičia fakto, kad Stouklis Džonsas - ir tik vienas 
Stouklis nuo pirmos semestro dienos demonstravo minėtą simbo- 
lį universiteto teritorijoje. Misteris Dušbormnas informavo mane... 

- Misteris Dušbornas nieko nenuraukia apie taikos ženklą, - pa- 
sakė Natas, - ir apie jo kilmę, todėl be reikalo taip tikite, ką jis pra- 
neša. Pavyzdžiui, misteri Ebersoulai, ant savo striukės nugaros taip 
pat nešioju taikos ženklą, tai kodėl nekaltinate, kad išterliojau da- 
žais sieną? 

Ebersoulas išsižiojo. Ne plačiai, bet pakankamai, kad sugadin- 
tų apgailestaujančią šypseną ir malonią savo veido išraišką. O de- 
kanas Garetsenas suraukė antakius it susidūręs su visiškai neper- 
prantama idėja. Kaip retai pasitaiko pamatyti netikėtai užkluptą ge- 
rą politiką arba universiteto administratorių! Tas akimirkas verta 
rūpestingai saugoti atmintyje. O šitą aš saugau iki šiol. 

- Melas! - išrėkė Dušas labiau įsižeidęs nei supykęs. - Ir kodėl 
tu meluoji, Natai? Tu paskutinis žmogus trečiajame, apie kurį... 

- Tai ne melas, - atrėmė Natas. - Nueik į mano kambarį ir iš- 
trauk iš spintos mano švarką, jeigu netiki. Patikrink. 

- Ir mano kartu, - įsikišau, stodamasis šalia Nato. - Mano se- 
ną mokyklinę striukę. Iškart ją pažinsi. Na, ta, su taikos ženklu ant 
nugaros. 

Ebersoulas tyrinėjo mus truputį primerkęs akis. Tada paklau- 
sė: 

- O kada tiksliai jūs nusipiešėte minimą ženklą ant savo dra- 
bužių, jaunuoliai? 

Tada Natas sumelavo. Tuo metu gerai jį pažinojau ir jaučiau, 
kaip jam sunku... bet jis net nemirktelėjo. 

- Rugsėjį. 

Dušą tai pribaigė. “Sprogo", - pasakytų mano vaikai, bet tai 
būtų netikslu. Dušas sukvaksėjo kaip Antulis Donaldas. Ne tai, kad 
ėmė šokinėti ir pliaukšėti rankomis skleisdamas “kre-kre-kre", 
kaip įpykęs Donaldas, bet sukriokė ir trenkė į kaktą kumščiais. 

Ebersoulas vėl jį atšaldė, sugriebęs už peties. 

- O jūs kas toks? - paklausė dekanas manęs. Jau griežčiau. 

- Pitas Rilis. Aš išpiešiau ant savo striukės taikos ženklą, nes 
man patiko Stouko. Ir dar norėjau parodyti, kad turiu šiokių tokių 
klausimų dėl mūsų veiksmų Vietname. 

Dušas ištrūko iš Ebersoulo rankų. Jis atkišo smakrą, apnuogino 
abi eiles dantų. 

- Padedame savo sąjungininkams, debile, tu! - subliuvo jis. - 
Jeigu neužtenka smegenų suprasti, rekomenduoju išklausyti pulki- 
ninko Andersono kursą - įvadą į karo istoriją. O gal tu dar vienas 
bailys, kuris... 

- Tyliau, misteri Dušbormnai, - sudraudė Garetsenas. Jo ramu- 
mas kažkodėl atrodė labiau kurtinantis už Dušo riksmus. - Čia ne 
vieta diskutuoti apie užsienio politiką ir ne metas asmeniniams iš- 
puoliams. Netgi priešingai. 

Seniūnas nuleido degantį veidą, įsmeigė akis į grindis ir ėmė 
kramtyti lūpas. 

- O kada perkėlėte tą ženklą ant savo striukės, misteri Rili? - 
pasiteiravo Ebersoulas. Jo balsas liko tylus, bet iš akių tvieskė pyk- 
tis. Manau, jis spėjo suprasti, kad Stoukui pavyks išslysti, ir jam 
tai labai nepatiko. Dušas buvo smulkmena, lyginant su tokiais, 
kaip jis - tais, kurie 1966 metais įstojo į Amerikos universitetus. 
Laikas pakviečia savo žmones, sakė Lao Czi, ir antra septintojo de- 
šimtmečio pusė pasišaukė Čarlzą Ebersoulą. Jis nebuvo švietimo 
veikėjas, jis buvo tvarkos sergėtojas ir ryšių su visuomene atsto- 
vas. 

“Nemeluok man, - sakė jo akys. - Nemeluok man, Rili. Jeigu 
pameluosi ir aš sužinosiu, pagaminsiu iš tavęs faršą". 

Nusispjaut man! Greičiausiai sausio 15 manęs ir taip čia ne- 
bus, o 1967 metų Kalėdas galiu sutikti jau Pu įlankoje, šildydamas 
vietelę Dušui. 

- Spalį, - atsakiau. - Nusipiešiau prieš Kolumbo dieną, o gal po 
- nepamenu. 

- O aš juo papuošęs savo striukę ir kelias palaidines, - prisipa- 
žino Skipas. - Jos visos mano kambaryje. Jeigu norite, galiu paro- 
dyti. 

Dušas, raudonas iki plaukų šaknų, vis dar žiūrėjo į grindis ir 
lėtai purtė galvą. 

- Ir aš turiu ant kelių marškinėlių, - tarė Ronis. - Aš ne iš mi- 

tinguojančių, bet ženklas man patiko. 

Tonis Deluka parodė taikos ženklą ant vatinukės nugaros. 

Lenis Dorija pareiškė Ebersoului ir Garetsenui, kad nusipiešė 
jį ant kelių vadovėlių aplankų, taip pat pirmame savo užrašų kny- 
gelės puslapyje. Jeigu nori, jis tuoj atnešiąs. 

Bilis Marčantas turėjo ženklą ant striukės. 

Bradas Vizerspunas išvedžiojo jį rašalu ant studentiškos kepu- 
raitės. Ji guli kažkur jo spintoje, greičiausiai po apatiniais, kuriuos 
pamiršo nuvežti namo, kad mama išskalbtų. 

Nikas Prautis pasakė, kad papuošė tuo ženklu mėgstamiausių 
plokštelių vokus: “Pamirškim rūpesčius" ir “Veinas Fontana su 
Proto temdytojais". 

- Tau proto trūksta, kad temdytum, kad tave kur, - sumurmė- 
jo Ronis, ir delnai uždengė besijuokiančias burnas. 

Dar keli žmonės pranešė turintys taikos simbolių ant vadovė- 
lių ar drabužių. Ir visi tvirtino persipiešę juos gerokai anksčiau nei 
ant šiaurinės bendrabučio sienos pasirodė grafiti. Ir paskutinis siur- 
realistiškas štrichas: pakilo Hju, išėjo į praėjimą ir atsismaukė 
džinsų klešnes taip, kad matytųsi geltonos kojinės. Ant abiejų buvo 
buvo po taikos ženklą, nupieštą markeriu skalbiniams, kurį misis 
Brenen įdėjo savo sūneliui į universitetą. Ko gero, tas markeris per 
semestrą buvo panaudotas pirmą ir paskutinį kartą. 

- Kaip matote, - pasakė Skipas, kai baigėsi prisipažinimai ir de- 
monstracijos, - tai galėjo padaryti bet kuris iš mūsų. 

Dušas lėtai pakėlė galvą. Raudonio jo veide liko tik po kairiu 
antakiu, atrodė, kad toje vietoje nudeginta. 

- Kodėl meluojate dėl jo? - paklausė seniūnas ir laukė, bet nie- 
kas neatsiliepė. - Iki Padėkos dienos atostogų nė vienas neturėjo- 
te taikos ženklo ant savo daiktų; galiu prisiekti, lažintis iš bet ko, 
kad nebuvo dar iki šio vakaro. Kodėl meluojate? 

Niekas neatsakė. Tyla augo, ir su ja augo galios pojūtis, kurį 
mes visi pajutome. Bet kam ji priklausė? Jiems ar mums? Atsakyti 
negalėjau. Ir per visus tuos metus atsakymo taip ir neradau. 

Tada prie tribūnos priėjo dekanas Garetsenas. Dušas nežiūrė- 
jo jo pusėn, bet tuoj pasitraukė. Dekanas permetė mus su linksma 
šypsena. 

- Tai kvailystė, - pareiškė jis. - Tai, ką užrašė misteris Džon- 
sas, buvo kvaila, o šitas melas - dar labiau. Pasakykite tiesą, vai- 
kinai, prisipažinkite. 

Bet atsakymo nesulaukė. 

- Mes pakalbėsime su misteriu Džonsu rytoj, - tarė Ebersoulas. 
- Gal tada kuris nors, vaikinai, norės pakeisti savo pasakojimą. 

- Aš per daug netikėčiau, ką jums sakys Stoukas, - tarė Skipas. 

- Teisingai. Senis Trauk-trauk kuoktelėjo kaip žiurkė šikane, 
- pridūrė Ronis. 

Pasigirdo keistas užjaučiamas juokas. 

- Žiurkė šikane! - suriko Nikas. Jo akys žibėjo. Jis džiūgavo 
kaip poetas, kuris pagaliau rado /e mot juste*. - Žiurkė šikane! Štai 
jums senis Trauk. - Ir, kas tapo, ko gero, galutiniu beprotybės 
triumfu prieš racionalumą, Nikas Prautis idealiai pamėgdžiojo 
Fokhorną Leghorną: - Sakau jums, sakau, berniukas kvankt! Pame- 
tė varžtelį! Ne visi namie! Jo... 

Po truputį Nikas suprato, kad dekanai spokso į jį: Ebersoulas 
atsainiai, Garetsenas beveik susidomėjęs lyg į naują bakteriją po 
mikroskopu. 

- .„„smegenėlės praskydo, - baigė Nikas, iš susijaudinimo jau 
nieko nebemėgdžiodamas. Tada skubiai atsisėdo. 

- Turėjau galvoje ne visai tai, - tęsė Skipas. - Ir ne tai, kad jis 
luošys. Jis čiaudėjo, kosėjo ir snargliavosi nuo tos dienos, kai grį- 
žo. Net ir tu turėjai pastebėti tai, Dušai. 

Dušas neatsakė, net nesureagavo į pravardę. Taip, atrodo, jis 
išties pavargo. 

- Aš tik norėjau pasakyti, kad Džonsas gali daug ko prišnekė- 
ti ir net pats tuo tikėti. Bet jis čia niekuo dėtas. 

Ebersoulo šypsena vėl iškilo į paviršių, bet joje nebuvo nė 
kruopos gero nusiteikimo. 

- Man regis, supratau jūsų argumentų esmę, misteri Kirkai. Jūs 
norite, kad mes patikėtume, neva misteris Džonsas neatsako už už- 
rašą ant sienos, bet jeigu jis vis dėlto prisipažintų, mes neturėtu- 
me tikėti jo žodžiais. 

Skipas nusišypsojo - tūkstančio vatų šypsena, nuo kurios lipo 
iš krūtinės merginų širdys. 

- Būtent, - patvirtino jis. - Tai mano argumentų esmė. 

Stojo minutė tylos, tada dekanas Garetsenas ištarė tai, ką ga- 
lima laikyti mūsų epochos epitafija: 

- Jūs mane nuvylėte, vaikinai. Eime, Čarlzai. Daugiau mums 
čia nėra kas veikti. 


*Reikalingas žodis (pranc.). 

Garetsenas paėmė savo portfelį, apsisuko ant kulno ir nuėjo 
prie durų. 

Ebersoulas, atrodė, nustebo, bet nuskubėjo pridurmui. Tada 
Dušui ir jo globotiniams iš trečiojo aukšto liko tik žiūrėti vieniems 
į kitus su nepasitikėjimu ir priekaištu. 

- Ačiū, vaikinai. - Deividas kone verkė. - Ačiū už visą mėšlą. 

Jis išėjo nuleista galva, gniauždamas savo aplanką. Kitą se- 
mestrą jis paliko Čemberleną ir įstojo į žemės ūkį. Turint omeny- 
je viską, taip, berods, buvo geriausia. Kaip pasakytų Stoukas: Du- 
šas prarado įtikinamumą. 

- Vadinasi, jūs ir tai pavogėte, - pasakė Stoukas ambulatorijos 
lovoje, kai galėjo kalbėti. Aš ką tik pasakiau jam, kad dabar Čem- 
berlen Hole beveik visi vaikšto su žvirblio pėdsakais ant drabužių. 
Maniau apsidžiaugs. Klydau. 

- Nelįsk į butelį, - pasakė Skipas, plodamas jam per petį. - Ne- 
siprašyk insulto. 

Stoukas net nežiūrėjo į jį. Juodos kaltinančios akys svilino ma- 
ne. 

- Pasisavinote garbę už tai, kas padaryta, po to ir taikos ženklą. 
Ar kuris nors iš jūsų tikrino mano piniginę? Ten buvo devyni ar 
dešimt žalių. Galėjote paimti ir juos. Kad jau visai iki galo. - Jis 
nusigręžė ir ėmė bejėgiškai kosėti. Tą šaltą tūkstantis devyni šimtai 
šešiasdešimt šeštųjų gruodžio pradžią jis atrodė visai prastai ir ge- 
rokai vyresnis nei aštuoniolikos metų. 

Praėjo keturios dienos nuo Stouko pasiplaukiojimo Beneto eta- 
pe. Gydytojas - jo pavardė Kerberis - antrą dieną, atrodo, padarė 
išvadą, kad praktiškai visi mes - artimi Stouko bičiuliai, kad ir kaip 
keistai elgėmės atnešę jį į priimamąjį, - nes vis užsukdavome su- 
žinoti, kaip jis. Kerberis nežinia kiek metų gydė studentų anginas 
ir gipsavo kaulus, sulaužytus futbolo aikštėje, todėl, matyt, žino- 
jo, kad ką tik į pilnametystę įžengusių jaunuolių elgesys yra ne- 
prognozuojamas. Jie gali atrodyti visai suaugę, bet išlaikyti galy- 
bę vaikiškų keistenybių. Imkim kad ir Niką Prautį, pradėjusį mai- 
vytis prieš dekaną, - tokie mano įrodymai, jūsų kilnybe. Kerberis 
nesakė, ar Stouko padėtis labai rimta. Viena iš sanitarių (jau beveik 
įsimylėjusi Skipą, kaip man pasirodė, kai pamatė jį antrą kartą) pa- 

aiškino mums padėtį, nors kas svarbiausia žinojome patys. Tas fak- 
tas, kad gydytojas paguldė jį į atskirą, o ne bendrą vyrų palatą, bu- 
vo pakankamai iškalbingas; tai, kad keturiasdešimt aštuonias va- 
landas mums neleido jo pamatyti, pasakė dar daugiau; o tas fak- 
tas, kad jo nepaguldė į stacionarą, iki kurio buvo vos aštuonios 
mylios, pasakė daugiausia. Kerberis nerizikavo vežti Stouką net 
universiteto greitosios pagalbos mašina. Stoukas Džonsas sirgo 
rimtai. Pasak sanitarės, jis sirgo plaučių uždegimu, pirma peršali- 
mo stadija dėl maudynių baloje, o temperatūra pakilo beveik iki 
keturiasdešimt vieno laipsnio. Ji girdėjo, kaip Kerberis sakė kaž- 
kam telefonu, kad jeigu po katastrofos būtų likę dar mažiau plau- 
čių arba jeigu jam būtų ne aštuoniolika, o trisdešimt keturiasdešimt 
- jis greičiausiai būtų miręs. 

Mudu su Skipu buvom pirmieji lankytojai, kuriuos įleido pas 
jį. Bet kurį kitą bendrabučio gyventoją per tą laiką jau būtų aplan- 
kę giminės, tik ne Džonsą, kaip žinojom. O jeigu jis ir turėjo kitų 
giminių, jie nerodė akių. 

Mes papasakojom jam viską, kas atsitiko tą vakarą, praleidę tik 
juoką, įsisiautėjusį svetainėje, kai pamatėme, kaip jis taškydama- 
sis bando įveikti Beneto etapą, ir nepasibaigusį net tada, kai be są- 
monės atnešėme į priimamąjį. Jis tylėdamas klausėsi pasakojimo 
apie tai, kaip Skipas sugalvojo išpaišyti mūsų vadovėlius ir drabu- 
žius taikos ženklais, kad Stoukas daugiau neišsiskirtų. Netgi Ro- 
nis Meilfantas sutiko, pridūriau, net necyptelėjo. Papasakojau jam 
todėl, kad galėtų suderinti savo versiją su mūsiške; pasakiau dar ir 
dėl to, kad dabar, prisipažinęs savo kaltę (grafiti autorystę), jis už- 
trauks nemalonę ne tik sau, bet ir mums. Mes nepasakėme to jam 
atvirai. To nereikėjo. Stouko kojos neklausė, bet tarp ausų viskas 
buvo tvarkoje. 

- Patrauk savo ranką, Kirkai. - Stoukas atsitraukė, kiek leido 
lova ir vėl užsikosėjo. Prisimenu, pagalvojau, kad taip atrodyda- 
mas jis ir keturių mėnesių nepratrauks, bet aš klydau. Atlantida lei- 
dosi į dugną, o Stoukas Džonsas vis dar plaukia: užsiima juristo 
praktika San Franciske. Juodi jo plaukai pasipuošė sidabru ir atro- 
do dar gražiau. Jis įsigijo raudoną invalido vežimėlį. Kabelinės te- 
levizijos programose atrodo labai efektingai. 

Skipas atsilošė ir sunėrė ant krūtinės rankas. 

- Dėkingumo nesitikėjau, bet to jau per daug, - ištarė jis. - Šį 
kartą pranokai save, Trauk-trauk. 

- Nevadink manęs taip! - Jo akys žybtelėjo. 

- Tada nevadink mūsų vagimis vien už tai, kad stengėmės iš- 
sukti tavo storą sėdynę. Po galais, mes juk IŠGELBĖJOM tavo sė- 
dynę! 

- Jūsų niekas neprašė. 

- Taip, - sutikau. - Tu juk niekad nieko neprašai, ar ne? Manau, 
tau reikės stipresnių ramentų, kad paneštum visą tą pyktį, kurį tam- 
pai su savimi. 

- Pyktis - tai viskas, ką turiu, šikniau. O ką turi tu? 

Visokių skolų, kurias reikėjo išlaikyti, atsiskaityti, išmokti. 
Štai ką aš turėjau. Bet Stoukui to nepasakiau. Kažkodėl neatrodė, 
jog jis sutirps nuo užuojautos. 

- Ką prisimeni iš tos dienos? - paklausiau. 

- Prisimenu, kaip rašiau “Su...tas Džonsonas“ ant sienos - apie 
tai galvojau jau porą savaičių, - ir dar prisimenu, kaip pirmą ėjau 
į paskaitas. Per jas galvojau, ką pasakysiu dekanui, kai mane išsi- 
kvies. Kokį PAREIŠKIMĄ padarysiu. Toliau tik nuotrupos. - Jis 
sarkastiškai nusišypsojo ir užvertė akis melsvais baltymais. Stou- 
kas išgulėjo ambulatorijoje beveik savaitę, tačiau vis tiek atrodė 
siaubingai pavargęs. - Atrodo, sakiau jums, vaikinai, kad noriu 
mirti. Buvo taip? 

Neatsakiau. Jis man davė pakankamai laiko, bet aš apgyniau 
savo teisę tylėti. 

Galiausiai Stoukas patraukė pečiais - lyg sakytų, tiek to, pa- 
mirškim. Tada nuo jo peties nuslydo marškinių rankovė. Stoukas 
pasitaisė ją kita ranka labai atsargiai - joje styrojo lašinės adata. 

- Vadinasi, jūs, vaikinai, atradote taikos ženklą, a? Nuostabu. 
Galėsite nešioti jį eidami į naujametinį karnavalą. O aš - aš čia ne- 
liksiu. Man čia viskas baigta. 

- Jeigu toliau mokysies kitame valstijos krašte, manai, galėsi 
numesti ramentus? - paklausė Skipas. - O gal išbėgsi ir į bėgimo 
takelį? 

Man jo žodžiai rėžė ausį, bet Stoukas nusišypsojo. Nuoširdžiai, 
linksmai ir iš širdies. 

- Ramentai čia niekuo dėti, - atsakė jis. - Laiko per mažai, kad 
švaistytum jį tuščiai. Čia niekas nežino, kas vyksta, ir nesidomi. 
Pilki žmogeliai. Dieną pragyvenau ir gerai. Orone, Meino valsti- 
joje, “Rolings Stounz“ plokštelės pirkimas laikomas revoliuciniu 
poelgiu. 

- Kai kurie žmonės sužinojo daugiau, nei anksčiau, - pasa- 
kiau... bet su nerimu galvojau apie Natą, kuris, bijodamas, jog ma- 
ma pamatys nuotrauką, liko ant šaligatvio. Pilko vaikinuko veidas, 
vaikinuko pakeliui į stomatologiją dvidešimtame amžiuje. 

Daktaras Kerberis įkišo galvą. 

- Jums laikas, jaunuoliai. Misteriui Džonsui reikia ilsėtis. 

Mes atsistojome. 

- Kai pas tave ateis dekanas Garetsenas, - tariau, - arba tas 
Ebersoulas... 

- Na, kas dėl jų, visa diena - neįžvelgiama tamsa, - pabaigė 
Stoukas. - Kerberis praneš jiems, kad sergu bronchitu nuo spalio, 
plaučių uždegimu - nuo Padėkos dienos, todėl jiems teks patikė- 
ti. Pasakysiu, kad tą dieną galėjau bet ką iškrėsti. Išskyrus numesti 
ramentus ir nubėgti maratoną. 

- Mes juk nevogėme tavo ženklo, - tarė Skipas. - Mes jį tik pa- 
siskolinome. 

Stoukas pasvėrė jo žodžius ir atsiduso. 

- Tas ženklas ne mano. 

- Aha, - sutikau. - Nuo šiol nebe. Iki, Stoukai. Dar užeisime 
pas tave. 

- Tai nebūtina, - atsakė jis, ir, manau, mes jo paklausėme, nes 
daugiau į ambulatoriją neužsukome. Vėliau kelis kartus mačiau jį 
bendrabutyje - keturis ar penkis, ir sėdėjau paskaitoje, kai jis išsi- 
kraustė, nesivarginęs baigti semestrą. Vėl jį pamačiau televizijos 
naujienose beveik po dvidešimties metų, dalyvaujantį “Grynpys" 
mitinge po to, kai prancūzai susprogdino “Reinbou Vorior“ laivą. 
Tai buvo 1984-5 metais. Nuo to laiko žydrajame ekrane Stoukas 
pasirodydavo gana dažnai. Organizuoja lėšų aplinkos apsaugai rin- 
kimą, sako kalbas studentų miesteliuose iš savo akinančio vežimė- 
lio, gina teisme ekologus aktyvistus, kai šiems prireikia jo pagal- 
bos. Girdėjau, kad jis vadinamas nelabai maloniais epitetais, ir gul- 
dau galvą, kad tai jam netgi patinka. Jis vis dar nešioja širdyje pyk- 
tį. Džiaugiuosi. Juk tai yra viskas, ką jis turi. 

Kai prisiartinome prie durų, Stoukas mus pašaukė: 

- Ei! 

Atsisukome į siaurą, baltuojantį ant tokios pat baltos pagalvės 
veidą; kitos spalvos buvo tik juodų plaukų kupeta. Jo kojų kontū- 
ras po antklode man vėl priminė Dėdę Semą liepos ketvirtosios pa- 
rade. Tada dar kartą pagalvojau, kad šitaip atrodydamas daugiau 

keturių mėnesių neišgyvens. Bet prie to paveikslo pridurkite bal- 
tų dantų juostelę, nes Stoukas šypsojosi. 

- Kas “ei"? - paklausė Skipas. 

- Jums taip rūpėjo, ką pasakysiu Gatersenui ir Ebersoului... na, 
gal ir turiu nepilnavertiškumo kompleksą ar dar ką tokio, tik ne- 
tikėjau, kad viskas dėl manęs. Tai jūs ką, tikrai nutarėte pasimo- 
kyti dėl įvairovės? 

- Jeigu taip, kaip sakai, ištempsime? 

- Įmanoma, - atsakė Stoukas. - Vieną dalyką prisimenu apie tą 
vakarą labai aiškiai. 

Nutariau, kad jis pasakys prisimenąs juoką (Skipas pagalvojo 
tą patį, kaip vėliau prisipažino), bet ne. 

- Tu įnešei mane pro procedūrinio duris vienas, - pasakė jis 
Skipui. - Ir neišmetei. 

- O kaipgi. Ne tiek daug sveri. 

- Vis tiek... mirti tai viena, bet niekas nenori, kad jį išdrėbtų 
ant grindų. Labai žeminantis dalykas. Bet tu įstengei, ir duosiu tau 
gerą patarimą. Mesk sporto programas, jeigu stipendiją gauni ne už 
jas. 

- Kodėl? 

- Todėl, kad jos padarys iš tavęs kitą žmogų. Tai, ko gero, 
užims daugiau laiko nei SKPS, kuri pavertė Deividą Dušborną į 
Dušą, bet kada nors jos savo pasieks. 

- Ką tu supranti apie sportą? - tyliai paklausė Skipas. - Ką ži- 
nai apie tai, ką reiškia būti komandos nariu? 

- Žinau, kad dabar blogas metas vaikinams su uniforma, - iš- 
tarė Stoukas ir užmerkė akis. “Bet puikus metas merginoms," - sa- 
kė Kerolė. 1966 metai buvo šaunūs merginoms. 

Mes grįžome į bendrabutį ir nuėjom į mano kambarį mokytis. 
Toliau, svetainėje, Ronis, Nikas, Lenis ir beveik visi kiti pjudė 
Kekšę. Po kurio laiko Skipas uždarė duris, kad negirdėtų jų balsų, 
o kai ir to nepakako, uždėjau plokštelę, ir mes klausėmės Filo Ouk- 
so. Ouksas jau miręs - kaip mano mama, kaip Maiklas Lendonas. 
Jis pasikorė savo diržu maždaug tuo metu, kai Stoukas Džonsas 
darbavosi “Grynpys" dirvoje. Savižudybių procentas tarp išlikusių 
Atlantidos gyventojų labai aukštas. Nieko keisto, mano supratimu. 
Kai jūsų kontinentas panyra į dugną tiesiog po jūsų kojomis, kaž- 
kas nutinka jūsų galvai. 

Praėjus dviems dienoms po to, kai lankėmės pas Stouką, pa- 
skambinau savo mamai ir pasakiau, kad jeigu ji tikrai gali man at- 
siųsti papildomą sumą, norėčiau paklausyti jos patarimo ir pasimo- 
kyti su korepetitoriumi. Ji daug neklausinėjo ir nepriekaištavo - kai 
nepriekaištavo, buvo aišku, kad mama tikrai supykusi,- bet po trijų 
dienų gavau trijų šimtų dolerių perlaidą. Pridūriau prie jų savo iš- 
loštą “čirvuose" sumą - pats nustebau, nes susikaupė beveik aštuo- 
niasdešimt dolerių. Penkių centų monetų kalnas. 

Mamai apie tai neprasižiojau, bet tris jos šimtus išleidau 
DVIEMS korepetitoriams - vienas, aspirantas, padėjo man įsigilin- 
ti į tektoninių platformų ir žemynų dreifavimo paslaptis, o kitas 
buvo žolytę rūkantis vyresniųjų kursų studentas iš King Holo, ku- 
ris padėjo Skipui antropologijoje (ir, visai gali būti, parašė jam po- 
rą kursinių, nors tiksliai tvirtinti negaliu). Šis vadinosi Garis Bran- 
deidžas ir iš jo pirmo išgirdau: “U-uch, lomkės!'* 

Kartu su Skipu nuėjome pas humanitarinių ir tiksliųjų moks- 
lų dekaną (klausimas, ar eiti pas Garetseną, po susirinkimo Čem- 
berleno klubo salėje, nekilo) ir išklojome savo bėdas. Formaliai, 
kaip pirmakursiai, neturėjome su juo jokių reikalų, bet dekanas 
Rendlas mus išklausė. Ir patarė pasišnekėti su kiekvienu savo dės- 
tytoju, paaiškinti, kas ir kaip... praktiškai, prašyti pasigailėjimo. 

Mes paklausėme jo patarimo, sukandę dantis iš pasibjaurėjimo. 
Viena iš priežasčių, kodėl bičiuliavomės tuo metu, buvo auklėji- 
mas jankių dvasia, griežta taisyklė neprašyti pagalbos, nebent iš- 
imtinais atvejais arba niekada. Ir tuos kankinančius pokalbius iš- 
tvėrėme tik dėl draugystės. Kai su savo dėstytoju kalbėjosi Skipas, 
aš laukdavau koridoriuje, traukdamas cigaretę po cigaretės. Kai at- 
eidavo mano eilė, laukdavo jis. 

Apskritai dėstytojai užjautė mus labiau nei galėjau tikėtis: be- 
veik visi pasistengė, kad ne tik išlaikytume egzaminus, bet ir su pa- 
žymiais, leidžiančiais išsaugoti stipendiją. Tik Skipo matematikos 
dėstytojas liko kurčias, bet Skipas pakankamai gerai gaudėsi dife- 
renciniuose skaičiavimuose ir didelės pagalbos neprašė. Po dauge- 
lio metų supratau, jog daugumai mūsų dėstytojų tai buvo morali- 
nė, o ne akademinė dilema: jie nenorėjo matyti buvusių savo 
studentų pavardžių žuvusiųjų sąrašuose ir klausinėti savęs, ar ne 

dėl jų kaltės taip įvyko. Ir kad skirtumas tarp D ir C su minusu bu- 
vo toks pat, kas tarp matančio girdinčio vaikinuko, ir nejautraus 
luošio, vegetuojančio kokioje nors veteranų ligoninėje. 

Po vieno tokio pokalbio, kai priešakyje rūsčiai šmėžavo se- 
mestro egzaminai, Skipas išėjo susitikti su savo repetitoriumi ant- 
ropologu į “Lokio irštvą". Aš budėjau Holiouke. Kai konvejeris 
pagaliau sustojo iki vakaro, grįžau į bendrabutį prie knygų. Ves- 
tibiulyje dirstelėjau į savo pašto dėžutę ir radau rausvą pranešimą 
apie gautą banderolę. 

Banderolė buvo supakuota į vyniojamąjį popierių ir surišta 
špagatu, tačiau išpuošta kalėdiniais varpeliais ir bugieniais. Atga- 
linis adresas buvo netikėtas kaip smūgis į pilvą: “Kerolė Gerber, 
Plačioji gatvė 172, Harvičas, Konektikutas“. 

Aš net nebandžiau jai skambinti - ir ne vien todėl, kad buvau 
užsiėmęs savo kailio gelbėjimu. Manau, kad tikrąją priežastį supra- 
tau tik pamatęs jos vardą ant banderolės. Aš buvau įsitikinęs, kad 
ji grįžo pas Salą Džoną. Kad tas vakaras, kai mylėjomės grojant se- 
noms dainoms, buvo jai tolima praeitis. Kad praeitis buvau ir aš. 

Filas Ouksas dainavo iš Nato grotuvo, bet pats Natas snaudė 
su atverstu “Njusvyk" numeriu ant veido. Ant viršelio puikavosi 
generolas Vestmorlendas. Atsisėdau prie savo stalo, pasidėjau 
priešais save siuntinėlį, ištiesiau ranką prie virvelės ir sustojau. 
“Širdys labai tvirtos, - pasakė ji tada. - Dažniausiai jos nedūžta. 
Dažniausiai apsilamdo, ir tiek.' Žinoma, ji buvo teisi... bet mano 
širdį svilino skausmas, kol sėdėjau ir žiūrėjau į jos banderolę. Dai- 
navo Filas Ouksas, o aš girdėjau kitą, daug senesnę švelnią muzi- 
ką. Klausiausi “Pleterių". 

Nutraukiau špagatą, nuplėšiau lipnią juostą ir ištraukiau baltą 
kartoninę dėžutę. Viduje suvyniota į raudoną blizgantį popierių ir 
perrišta balto atlaso juosta gulėjo dovana. Ir dar radau kvadratinį 
baltą voką su savo vardu, išvedžiotu taip gerai pažįstama ranka. 
Atplėšiau laišką, ištraukiau dailią sveikinimo atvirutę - tam, kuris 
tau brangus, stengiesi nusiųsti kas geriausia. Folija, snaigės, ange- 
lai pučia folijos trimitus. Kai atsiverčiau atviruką, man ant kelių iš- 
krito laikraščio iškarpa. Iš Harvičo laikraščio. Viršuje, virš antraš- 
tės, Kerolė užrašė: “Šį kartą aš pasiekiau savo - Purpurinė Širdis! 

Nesijaudink, penki dygsniai traumatologiniame ir grįžau namo“. 

Antraštė skelbė: “6 NUKENTĖJĘ, 14 SUIMTŲ PO MUŠTY- 
NIŲ TARP PROTESTUOTOJŲ IR ŠAUKIAMŲJŲ". Nuotrauka 
labai skyrėsi nuo kadro “Deri Njuz", kuriame visi, netgi policinin- 
kai ir darbininkai, surengę improvizuotą kontrprotestą, atrodė ge- 
raširdžiai. Harvičo “Džornals" nuotraukoje visi buvo suirzę, ap- 
stulbę - du tūkstančiai šviesmečių nuo geraširdiškumo. Stambūs 
vaikinai su tatuiruotėmis ant bicepsų ir bjauriai persikreipusiais 
veidais, ilgaplaukiai jaunuoliai, iššaukiančiai žiūrintys į juos. Vie- 
nas tiesė rankas į drimbas lyg sakytų: “Na, pirmyn! Sudraskyti no- 
rite?“ Tarp tų dviejų grupių - įsitempę policininkai. 

Kairėje (Kerolė nurodė tą vietą strėlyte, lyg galėčiau nepaste- 
bėti!) buvo PAŽĮSTAMA striukė su užrašu “HARVIČO MIESTO 
MOKYKLA". Vėl jos veidas buvo nusuktas nuo kameros. Įžiūrė- 
jau skruostu tekantį kraują geriau, nei būčiau norėjęs. Ji galėjo ra- 
šinėti kiek nori juokingų strėlyčių, manęs tai nepralinksmino. Ant 
jos veido - ne šokoladinio padažo juosta. Policininkas laikė ją už 
alkūnės. Mergina nuotraukoje tarsi nepajuto nei to, nei kraujo iš 
žaizdos smilkinyje (jeigu apskritai nutuokė, kad yra sužeista). 
Mergina toje nuotraukoje šypsojosi. Vienoje rankoje ji laikė pla- 
katą su kvietimu: “SUSTABDYKITE ŽUDYNES!" Kita ranka bu- 
vo ištiesta į kameras - smilius ir didysis pirštai ištiesti į “V". Per- 
galės ženklas, pagalvojau. Bet, suprantama, jis reiškė ką kita. 1969 
metais tai buvo neatskiriama nuo žvirblio pėdsako kaip šoninė ir 
kiaušinienė. 

Perskaičiau žinutę, bet joje neradau nieko įdomaus. Protes- 
tas... kontrprotestas... susistumdymai... policijos įsikišimas. 
Straipsnio tonas buvo ir patosiškas, ir atsainus, ir kartu plojantis 
per petį; prisiminiau, kaip Ebersoulas ir Garetsenas žiūrėjo į mus 
tą vakarą. “Jūs mane nuvylėte, vaikinai“. Visi, išskyrus tris suim- 
tus protesto dalyvius, vėliau buvo paleisti tą pačią dieną, jokia pa- 
vardė nepaminėta, o tai reiškia, kad visi neturėjo dvidešimt viene- 
rių metų. 

Kraujas ant jos veido. O ji šypsosi... pergalingai. Tada supra- 
tau, kad Filas Ouksas dainuoja: “Nužudžiau milijonus penkis, ir 
mane vėl į karą vis" - ir per mano nugarą nubėgo šaltukas. 

Atsiverčiau atvirutę. Štampuotas posmelis - jie faktiškai visuo- 
met vienodi, taip? Linksmų Kalėdų, nuoširdžiai tikiuosi, kad ne- 
užversi kanopų Naujaisiais metais. Net neperskaičiau jo. Kitoje, 

švarioje pusėje ji man parašė - tiek daug, kad vietos pritrūko: 


Mielas Numevi Seštas! 

“Tiesiog norin palinkėti tau pačių linksmiausių Kalėdų iv 
pranešti, ka) gyvenu gerai. Aš niekur nesimokau, nors suartėjau 
su keliais studijuojančiais (žv. įdėtą iškarpą), ir galvoju kada 
no?s atnaujinti mokslus, gal net kitų metų rudenį. Mama Das ne- 
Labai, bet ji stengiasi, o su broliu vėl viskas gerai. Rionda mums 
padeda. Dorą kartų mačiausi su Salu, bet jau ne tas. Kartą 
užėjo vakare pasižiūrdti televizorių, sėddjom kaip svetimi... ko 
gero, noriu pasakyti, kaD buvome kaip seni pažįstami į skirtin- 
gas puses oykstančiuose traukiniuose. 

Man tacęs trūksta, Ditai. Manau, kad ir mūsų traukiniai 
juda į skirtingas puses, bet aš nieka) nepamiršiu Laiko, kurį 
praleidome kartu. /Jis buvo nuostabus ir pats geriausias (ypač 
paskutinis vakaras). Gali parašyti man, jeigu nori, bet aš no- 
rėčiau, ka) nerašytum. Mums abiems gali būti negerai. “Tai ne- 
veiškia, kad man vis vien ar ka) aš pamiršau, priešingai. 

"Drisimeni vakarą, kai paroDžiau tau sa00 nuotrauką ir pa- 
pasakojau, kaip mane sumušė? Kaip mano Draugas Bobis išgel- 
bėjo mane? “Tą vasarą jis skaitė knygą. /JĄ padovanojo trečiojo 
aukšto gyventojas. Bobis kalbėjo, ka) tai geriausia knyga, ko- 
kią jis perskaitė. Žinoma, tai nieko nereiškia, kai tau tik vie- 
nuolika. Bet paskutinėse klasėse aš aptikau ją mokyklos bib- 
Liotekoje ir perskaičiau - tik norėdama susidaryti savo nuomo- 
nę. Ne pati geriausia, kokią skaičiau, bet pakankamai, netgi 
Labai gera. Pamaniau, jog ji tau gali patikti. Knyga buoo pa- 
vašyta prieš Doylika metų, bet man vis tiek atrodo, kal tai apie 


"Oietnamą. O jeigu ne, tai joje pilna informacijos. 
Aš myliu tave, Pitai. Linksmų Kalėdų! 


Kevolė 
D.S. Mesk tas kvailas kortas. 


Aš du kartus perskaičiau tą laišką, tada kruopščiai sulanksčiau 
iškarpą ir įdėjau į atvirutę, o mano rankos dar virpėjo. Manau, kaž- 
kur tebeturiu tą atvirutę... kaip, įsitikinęs, kažkur “Purpurinė Ke- 
rolė“ Gerber tebesaugo savo vaikystės draugų nuotrauką. Jeigu ji 
gyva. O dėl to negaliu būti tikras: daugelio jos paskutiniųjų žino- 

mų draugų jau seniai nėra tarp gyvųjų. 

Išvyniojau dovaną. Viduje - ryškiai kontrastuojantis su raudo- 
nu popieriumi ir atlasiniu kaspinu - buvo Viljamo Goldingo “Mu- 
sių valdovo" egzempliorius lanksčiais viršeliais. Mokykloje pra- 
žiopsojau tą knygą, pasirinkęs “Atskirą pasaulį? iš rekomenduoja- 
mos literatūros sąrašo, - tiesiog todėl, kad pastaroji atrodė plones- 
nė. 

Atsiverčiau tikėdamasis rasti įrašą. Ir aptikau, tik ne tokį, ko- 
kio tikėjausi. Visai ne tokį. Štai ką aš pamačiau baltoje titulinio 1a- 
po erdvėje: 


“5 + (= informacija 


Staiga mano akys pritvinko ašarų. Prispaudžiau ranką prie lū- 
pų, kad neišsiveržtų rauda. Nenorėjau žadinti Nato, nenorėjau, kad 
jis matytų mano ašaras. O aš verkiau. Sėdėjau prie savo stalo ir 
verkiau dėl jos, verkiau dėl savęs, verkiau dėl mūsų abiejų, verkiau 
dėl visų. Neprisimenu, kad gyvenime man būtų buvę taip skaudu, 
kaip tada. Širdys labai tvirtos, pasakė ji, dažniausiai jos nedūžta, 
ir aš tuo tikiu... na, o tuo metu? Na, o tie, kuo mes buvome tada? 
Na, o širdys Atlantidoje? 

Vienaip ar kitaip, mudu su Skipu išgyvenome. Pasivijome, su- 
kandę dantis išlaikėme egzaminus ir grįžome į Čemberleną sausio 
viduryje. Skipas pasakė man, kad per atostogas parašė laišką Džo- 
nui Vilkinsui, beisbolo treneriui, ir įspėjo, jog nebežais komando- 
je. 

Natas taip pat grįžo į trečiąjį Čemberlen Holo aukštą, kaip ir 
- visų nuostabai - Lenis Dorija, grįžo pagal akademinę programą. 
Tačiau jo paisan Tonis Deluka negrįžo. Kaip ir Markas Sent Pje- 
ras, Baris Mardžo, Nikas Prautis, Bradas Vizerspunas, Harvis Tvi- 
lis, Rendis Ekolsas... ir, žinoma, Ronis. Kovą gavome iš jo atvi- 
ruką. Su Ljustouno atspaudu, adresuotą tiesiog trečiojo Čemberle- 
no aukšto mulkiams. Mes priklijavome jį svetainėje virš kėdės, ant 

kurios lošdamas dažniausiai sėdėdavo Ronis. Gerojoje pusėje švie- 
tė Alfredo Njumano veidas, tiesiog iš “Med" viršelio. Kitoje pu- 
sėje Ronis užrašė: “Dėdė Semas šaukia, ir man reikia eiti. Manęs 
laukia palmės, po perkūnais. Kitas reikalas, aš baigiau su 21 tur- 
nyriniu tašku. Vadinasi, aš nugalėtojas". Ir parašas RONAS. Mes 
su Skipu nusijuokėme. Mums keikūnas misis Meilfant sūnelis iki 
gyvenimo galo liks Ronis. 

Stoukas Džonsas, arba Trauk-trauk, taip pat negrįžo. Ilgokai 
apie jį visai buvau pamiršęs, bet po pusantrų metų jo veidas ir pri- 
siminimai apie jį išplaukė nepaprastai aiškiai. Tuo metu sėdėjau 
Čikagos kalėjime. Nežinau, kiek mūsų mentai susėmė prieš pasta- 
tą, kuriame posėdžiavo Demokratų partijos suvažiavimas, iškėlęs 
Huberto Hamfrio kandidatūrą, bet labai daug, ir buvo daug sužeis- 
tų. Po metų “Žydrojo kaspino komisija" savo ataskaitoje to vaka- 
ro įvykius pavadino “policijos savivale". 

Man demonstracija baigėsi prevencinio įkalinimo kameroje, 
pritaikytoje penkiolikai - išimtinais atvejais, dvidešimčiai žmonių, 
- kartu su šešiomis dešimtimis apnuodytų dujomis, apkurtintų, pri- 
siuosčiusių, sumuštų, apdirbtų, sukruvintų hipių. Kas rūkė žolę, 
kas vėmė, kas traukė protesto dainas (iš tolimojo kampo vaikinas, 
kurio nemačiau, narkotikų paredaguotą “Daugiau aš nebežygiuo- 
ju“ variantą). Viskas priminė rungtynių, kiek žmonių pajėgs susig- 
rūsti telefono būdelėje, kalėjimo variantą. 

Buvau prispaustas prie grotų, stengiausi saugoti krūtinės kiše- 
nę (“Pall Mal!'' pakelis) ir šoninę kišenę (“Musių valdovas“, Ke- 
rolės dovana, dabar smarkiai nutrinta, pametusi viršelį, pabirusi 1a- 
peliais), kai staiga prieš mane iškilo ryškus ir tikslus iki mažiau- 
sios smulkmenos it aukšto skiriamumo nuotrauka Stouko veidas. 
Iškilo iš niekur, o gal staiga nušvito koks nors tamsus atminties 
kampelis, įjungtas policininko lazdos per galvą arba gaivinančio 
ašarinių dujų įkvėpimo. Ir kartu su juo iškilo klausimas. 

- Kokį velnią luošys veikė trečiajame aukšte? - paklausiau bal- 
su. 

Žmogelis su auksinių plaukų kupeta, primenantis liliputišką 
Piterį Flemptoną, jeigu tai jums ką nors sako, - atsigręžė į mane. 
Jo veidas buvo papilkėjęs, spuoguotas, panosėje ir ant skruosto 
džiūvo kraujas. 

- K-ką? 

- Kokį velnią luošys veikė trečiajame universiteto bendrabučio 

aukšte? Be lifto? Kodėl jo neapgyvendino pirmame? - Ir tada pri- 
siminiau, kaip veržliai Stoukas žirgliodavo į Holiouką: galva nu- 
narinta, plaukai krenta ant veido, su kiekvienu žingsniu girdisi 
“trauk-Trauk". Stoukas, einantis lyg pro priešų žiedą. Pasigailėsite 
jo, ir jis pamėgins iššaudyti visą pasaulį. 

- Aš kažko nesuprantu. Apie ką... 

- Nebent jų paprašė, - tęsiau. - Nebent kategoriškai pareikala- 
vo. 

- Aha, - pritarė nykštukas Piterio Flemptono plaukais. - Žoly- 
tės neturi? Noriu atsijungti. Suknista skylė. Noriu kaifą pagaudy- 
ti. 

Skipas tapo menininku, savo giminės įžymybe. Ne kaip Nor- 
manas Rokvelas, - niekur nerasite nė vienos Skipo skulptūros rep- 
rodukcijos, - bet parodų jam užteko - Londonas, Roma, Niujorkas, 
praėjusiais metais Paryžius, apie jį nuolat rašo. Kritikai negailes- 
tingai vadina jį paviršutinišku, prieskoniu mėnesiui (kiti - priesko- 
niu mėnesiui dvidešimt penkerių metų laikotarpiui), vulgariu pro- 
tu, pigios vaizdų sistemos pagalba bendraujančiu su kitais vulga- 
riais protais. Kiti kritikai giria jį už sąžiningumą ir energiją. Aš pri- 
tariu antrai nuomonei, ir tai natūralu: juk pažinojau jį mūsų laikais, 
juk mes kartu išsigelbėjome iš didžiulio skęstančio žemyno, ir to- 
liau draugaujame. Kažkuria prasme jis mano paisan. 

Yra kritikų, pastebinčių pyktį, aiškiai išreikštą jo darbuose, 
pyktį, kurį aiškiai pastebėjau vietnamiečių šeimoje iš papjė mašė, 
kurią jis sudegino priešais universiteto biblioteką iš garsiakalbių 
griaudėjant “Jangbladsams" - 1969 metais. Ir tikrai. Taip! Yra ta- 
me tiesos. Kai kurie Skipo darbai juokingi, kai kurie liūdni, keis- 
ti, bet dauguma alsuoja pykčiu - beveik visi gipsiniai, kartoniniai, 
moliniai žmonės tarsi kužda: “Padekite mane, padekite mane ir 
klausykite, kaip aš rėkiu; juk iš tikro dabar 1969 metai, vis dar Me- 
kongas, ir taip bus visada“. “Stenlio Kirko kūriniams svorio sutei- 
kia pyktis“, - parašė vienas kritikas apie jo parodą Bostone, ir aš 
manau, kad tas pats pyktis tapo jo širdies smūgio prieš du mėne- 
sius priežastimi. 

Paskambino Skipo žmona ir pasakė, kad draugas nori mane 
matyti. Gydytojai nerado nieko ypatingo, bet Kapitonas liko kito- 


353 


kios nuomonės. Mano senam paisan Kapitonui Kirkui atrodė, kad 
jis miršta. 

Atskridau į Palm Byčą, ir kai pamačiau jo baltą veidą beveik 
sniego baltumo plaukais ant baltos pagalvės, kažką prisiminiau, tik 
negalėjau įvardinti ką. 

- Tu galvoji apie Džonsą, - tarė jis kimiu balsu ir nesuklydo. 
Išsišiepiau, ir tą pačią sekundę mano nugara nubėgo šaltas drebu- 
lys. Kartais praeitis sugrįžta. 

Įėjau ir atsisėdau prie jo. 

- Ne taip jau blogai... jums. 

- Taip, ne toks sunkus atvejis, - pasakė Kirkas. - Vėl ta diena 
ambulatorijoje. Tik Kerberis jau miręs, o adata mano rankoje. - Jis 
pakėlė viėną iš talentingų savo rankų, parodė man adatą ir vėl ją 
nuleido. - Jau negalvoju, kad mirsiu. Bent jau artimiausiu metu. 

- Puiku. 

- Tai vis rūkai? 

- Mečiau. Praėjusiais metais. 

Jis linktelėjo. 

- Žmona sako, kad išsiskirs su manimi, jeigu nepadarysiu to 
paties... atrodo, man reiktų pamėginti. 

- Bjauriausias įprotis. 

- Apskritai imant, mano nuomone, bjauriausias įprotis - gyven- 
ti. 

- Pasilaikyk sumautus aforizmus “Ryders daidžest", Kapitone. 

Jis nusijuokė, tada paklausė, ar turiu naujienų iš Nato. 

- Kalėdinis sveikinimas, kaip visuomet. Su nuotrauka. 

- Uch, tas Natas! - Skipas negalėjo atsižavėti. - Priimamasis? 

- M-hm. Šiais metais kaip fonas Karalių nusilenkimui. Visiems 
karaliams nepakenktų rimtai susitaisyti dantis. 

Mūsų žvilgsniai susitiko, abu prunkštelėjome. Bet prieš pradė- 
damas juoktis Skipas ėmė kosėti. Klaikiai primena Stouką... ke- 
lioms akimirkoms jis net tapo į jį panašus - ir mano nugara vėl nu- 
bėgo šaltukas. Jeigu Stoukas būtų miręs, sakyčiau, kad persekio- 
ja jo vaiduoklis, bet jis buvo gyvas ir sveikas. Ir savotiškai Stou- 
kas Džonsas parsidavė ne blogiau už kitą hipį, kuris nuo kokaino 
prekybos perėjo prie akcijų pardavinėjimo telefonu. Mėgsta rodytis 
žydruosiuose ekranuose, tas mūsų Stoukas. Kai teisė O. Dž. Simp- 
soną, perjunginėjant programas buvo galima užsišokti ant Stouko 
- dar vieno maitvanagio, sukančio apie dvėselieną. 

Kerolė neparsidavė, mąstau aš. Kerolė ir jos draugai... na, o 
kaip ten su studentais chemikais, kuriuos užmušė savo bomba? Tai 
buvo klaida, aš tuo įsitikinęs, kad klaida. Ta Kerolė, kurią pažino- 
jau, suprastų, kad tai dar vienas būdas pasakyti, jog teko sunaikinti 
kaimą, kad jį išgelbėtume. Bet, manote, tų vaikinų artimiesiems 
lengviau nuo to, kad įvyko klaida - bomba sprogo ne tada, kai tu- 
rėjo sprogti, atsiprašome? Manote, klausimas, kas parsidavė, o kas 
ne, svarbūs motinoms, tėvams, broliams, seserims, mylimiesiems, 
draugams? Manote, kad rūpi žmonėms, kuriems tenka rinkti sku- 
tus ir kažkaip gyventi toliau? Širdys gali dužti. Taip, jos gali su- 
dužti. Kartais man atrodo, kad būtų geriau, jog žmonės mirtų, kai 
jos sudūžta. Bet mes nemirštame. 

Skipas bandė išlyginti kvėpavimą. Monitorius prie jo lovos 
įspėjančiai supypsėjo. Į palatą įlindo sesuo, bet Skipas mostelėjo, 
kad išeitų. Signalai grįžo į ritmą, todėl ji paklausė. Jai išėjus Ski- 
pas tarė: 

- Kodėl mes taip linksmai juokėmės tą dieną, kai jis nugriuvo? 
Vis dar klausiu savęs to. 

- Aha, ir aš. 

- Tai kaip atsakytum? Ko mes juokėmės? 

- Todėl, kad mes žmonės. Kurį laiką - tarp Vudstoko ir Ken- 
to sušaudymo - mums atrodė, kad esame kažkas kita, bet klydome. 

- Mes laikėme save žvaigždžių dulkėmis, - pratęsė Skipas, be- 
veik išsaugojęs rimtą veidą. 

- Mes laikėme save auksiniais, - sutikau, nusijuokęs. - Ir tarė- 
mės turį grįžti į Rojaus sodą. 

- Pasilenk, a, hipiuk, - paprašė Skipas, aš pasilenkiau prie jo. 
Ir pamačiau, kad senas mano draugas, kuris pergudravo Dušą, 
Ebersoulą ir dekaną Garetseną, kuris apėjo savo dėstytojus, mal- 
daudamas padėti jam, kuris išmokė mane gerti alų iš ąsočio ir tarti 
“velnias" dešimtimi skirtingų intonacijų, pamačiau kad jis verkia. 
Jis ištiesė man rankas. Metams bėgant jos sulyso, raumenys sudri- 
bo. Palinkau dar žemiau ir stipriai jį apkabinau. 

- Mes stengėmės, - sušnibždėjo jis man į ausį. - Niekad to ne- 
pamiršk, Pitai. MES STENGĖMĖS. 

Manau, taip. Savaip Kerolė stengėsi labiau už kurį kitą iš mūsų 
ir daugiau sumokėjo... žinoma, išskyrus tuos, kurie mirė. Ir nors 
mes pamiršome kalbą, kuria kalbėjome tuo metu - ji nuplaukė į ne- 
būtį kaip kliošiniai džinsai, namuose margintos batikos palaidinės, 

Neru striukės ir plakatai, skelbę “ŽUDYTI VARDAN TAIKOS 
TAS PAT, KAS DULKINTIS VARDAN NEKALTYBĖS", - ret- 
karčiais išplaukia vienas kitas. Suprantate, informacija. Informa- 
cija. Ir kartais sapnuose ar prisiminimuose (kuo labiau senstu, tuo 
labiau jie-man panašėja) jaučiu kvapą vietos, kur šnekėjau ta kal- 
ba laisvai ir autoritetingai: žemės dvelkimą, apelsinų aromatą, 
mirštantį gėlių kvapą. 


1983: Dieve, saugok kiekvieną 


NeEREGyS ViILIS 


6:15 ryto 


Jis prabunda grojant muzikai, visada grojant muzikai. Pirmo- 
mis miglotomis prasidedančios dienos akimirkomis jo sąmonė tie- 
siog nesusidoroja su įkyriu radijo žadintuvo “pyp-pyp-pyp". Tary- 
tum savivartis trukteli atgal. Be to, ir muzika šiuo metų laiku vi- 
sai ne saldainiukas: radijo stotis, ties kuria jis nustato savo radijo 
laikrodį, nuodija vien kalėdinėmis giesmėmis, ir tą rytą jį pažadi- 
na viena iš dviejų trijų pačių šlykščiausių juodajame jo sąraše - dū- 
saujančiais balsais giedama banalybė. Choralas “Hare Krišna", 
“Endžio Viljamso dainininkai" arba dar kas nors panašaus. Ar gir- 
di tu, ką girdžiu aš, gieda dūsaujantys balsai, kai jis mieguistai 
markstydamasis keliasi ir sėdasi po antklode, o jo plaukai styro į 
visas puses. Ar matai tu, ką matau aš, dainuoja jie, kai jis nulei- 
džia nuo lovos kojas, šlepsi, raukydamasis, šaltomis grindimis iki 
radijo ir nuspaudžia išjungimo klavišą. Atsisukęs pamato, kad Še- 
ron guli įprasta gynybine poza: pagalvė dengia galvą, matosi tik 
rausvas peties įlinkis, nėriniuota naktinių marškinių petnešėlė ir 
puri šviesių sruogelė plaukų. Jis eina į vonią, užsidaro duris, nu- 
meta pižamos kelnes, su kuriomis miegojo, į nešvarių skalbinių 
pintinę, įsijungia skutimosi mašinėlę. Vedžiodamas ją po veidą 
mąsto: “O kodėl gi jums, vyrukai, neišvardinus visų jutimo orga- 
nų, jei jau pradėjote? Ar jauti tu, ką jaučiu aš, ar skanu tau, kas 
skanu man, ar lieti tu, ką liečiu aš - ir pirmyn! 

- Melas, - sako jis. - Viskas melas. 

Po dvidešimties minučių, kol jis rengiasi (šį rytą tamsiai pil- 
kas Polo Stiuarto kostiumas plius madingas kaklaraištis) Šeron be- 
veik prabunda, tačiau ne tiek, kad jis suprastų, ką ji murma. 

- Pakartok, a? - prašo jis. - Kiaušinių kokteilį aš dar supratau, 
o toliau vien bu-bu-bu. 

- Aš paklausiau, ar grįždamas namo, nenupirktum dviejų kiau- 
šinių kokteilio kvortų, - sako ji. - Vakare ateis Olenai ir Dabriai, 
neužmirši? 

- Kalėdos, - ištaria jis, apžiūrinėdamas veidrodyje savo plau- 
kus. Jis nebe tas išsiblaškęs, apdujęs vyras, kuris prabunda ryte pa- 
gal muziką penkis, kartais šešis kartus per savaitę. Dabar jis atro- 
do visai kaip tie, kurie su juo septynios keturiasdešimt važiuos 

traukiniu į Niujorką. Būtent to jam ir reikia. 

- Na ir kas? - klausia ji su mieguista šypsena. - Viskas melas? 

- Teisingai, - sutinka jis. 

- Jei prisiminsi, nupirk dar ir cinamono... 

- Gerai. 

- „..bet jei pamirši kokteilį, aš tave užmušiu, Bilai! 

- Neužmiršiu. 

- Žinau. Tu labai patikimas. Ir gražiai atrodai. 

- Ačiū. 

Ji vėl krenta ant pagalvės, o ant alkūnės pasikelia kaip tik ta- 
da, kai jis taisosi mėlynos spalvos kaklaraištį. Niekada gyvenime 
jis neryšėjo raudono kaklaraiščio ir tikėjosi numirti, nepasidavęs 
šitam virusui. 

- Aš tau nupirkau sidabrinių siūlų, - sako ji. 

- M-m-m-m-m? 

- Si-dab-ri-nių siū-lų, - sako ji. - Virtuvėje ant stalo. 

- A! - prisimena jis. - Ačiū. 

- Aha. - Šeron jau atsigulė ir pradeda snausti. Jis nepavydi, kad 
ji gali miegoti iki devynių... velnias, iki vienuolikos, jei panorės, 
bet sugebėjimo prabusti, pakalbėti ir vėl iš naujo užmigti jis pavy- 
di. Džiunglėse jis irgi taip mokėjo, kaip moka beveik visi vaikai, 
bet džiunglės buvo seniai. “Kaimo vietovėje," - sakydavo naujo- 
kai ir korespondentai; o tiems, kurie išgyveno ten šiek tiek laiko, 
- buvo džiunglės arba krūmai. 

Krūmuose, taip. 

Ji dar kalba kažką, bet vėl tik bu- bu- bu. Tačiau jis vis tiek 
supranta: sėkmingos dienos, mielasis. 

- Ačiū, - sako jis, pakštelėdamas jai į skruostą. - Būtinai. 

- Atrodai labai mielai, - murma ji vėl, nors akys užmerktos. - 
Myliu tave, Bilai. 

- Ir aš tave myliu, - sako jis ir išeina. 

Jo portfelis (Markas Krosas, ne visai klasė, bet arti jos) stovi 
prieškambaryje prie kabyklos su jo paltu (Tageris Medison ave- 
niu). Eidamas čiumpa portfelį ir eina su juo į virtuvę. Kava paruoš- 
ta - Viešpatie, laimink “Misterį Kavą", - ir jis įsipila sau puodelį. 
Atidaro portfelį, visiškai tuščią - ir ima nuo virtuvinio stalo sidab- 
rinių siūlų kamuolį. Keletą sekundžių varto tarp pirštų, žiūrėdamas, 
kaip ji tviska virtuvinių lempučių šviesoje, po to deda į rankinę. 

- Ar tu girdi, ką girdžiu aš, - sako jis į tuštumą ir užtrenkia ran- 
kinę. 


8:15 ryto 


Kairėje, už nešvaraus lango artėja miestas. Per purvą ant stiklo 
miestas primena gigantiškus, bjaurius griuvėsius - gal pražuvusią 
Atlantidą, iškilusią į vandenyno paviršių po žiauriu, pilku dangu- 
mi. Dienos gerklėje įstrigo didelis sniego kamuolys, bet tas jo per 
daug nejaudina: iki Kalėdų tik aštuonios dienos ir darbas seksis 
puikiai. 

Traukinio vagonas prakvipo rytine kava, rytiniais dezodoran- 
tais, rytiniais skutimosi losjonais ir rytiniais skrandžiais. Beveik 
kiekvienoje kėdėje - kaklaraištis, dabar juos nešioja net kai kurios 
moterys. Veiduose rytinis paburkimas, akys beginklės ir nutolusios, 
pokalbiai vangūs. Tokia valanda, kada net blaivininkai atrodo pa- 
giringi. Beveik visi keleiviai įsikniaubę į savo laikraščius. O kas? 
Reiganas - Amerikos karalius, vertybiniai popieriai ir akcijos vir- 
to auksu, mirties bausmė vėl madinga. Gyvenimas geras. 

Prieš jį taip pat atverstas “Taims" kryžiažodis; nors Bilas už- 
pildė tik keletą langelių, tai, tiesą sakant, tik apsaugos priemonė. 
Jam nepatinka traukiniuose kalbėtis su žmonėmis, nepatinka tuš- 
ti pokalbiai, o mažiausiai jam reikia pastovaus draugo-bendrake- 
leivio. Kada Bilis pradeda pastebėti pažįstamus veidus kokiam 
nors vagone, kai kiti keleiviai pakeliui į laisvą vietą ima jam link- 
sėti ir labintis - jis keičia vagoną. Ne taip sudėtinga išlikti nežino- 
mu - tiesiog dar vienu kasdieninių keleiviu iš Konektikuto prie- 
miesčio, žmogumi, pasižyminčiu tik savo akmeniniu nusistatymu 
nenešioti raudonų kaklaraiščių. Galbūt kažkada jis buvo parapiji- 
nės mokyklos mokinys, galbūt kažkada jis laikė verkiančią mergai- 
tę, o vienas jo draugas mušė ją beisbolo lazda, galbūt kažkada jis 
leisdavo laiką krūmuose. Niekam traukinyje to žinoti nereikia. To- 
kie traukinio privalumai. 

- Na kaip, pasiruošę Kalėdoms? - klausia kaimynas kėdėje prie 
praėjimo. 

Jis beveik paniuręs pakelia galvą, bet nutaria, kad už šių žo- 
džių tuštuma - tiesiog vandens teliūskavimas stiklinėje, kuris kai 
kuriems žmonėms tiesiog būtinas. Jo kaimynas - storulis, ir įpusė- 
jus dienai pradės smirdėti, kad ir kiek dezodoranto ryte sunaudo- 

jo... bet jis net nežiūri į Bilą, taigi viskas tvarkoje. 

- Na, patys žinote, kaip būna, - sako jis, žiūrėdamas į suspaustą 
tarp kojų portfelį, - portfelį, kuriame tik sidabrinių siūlų kamuo- 
lys, nieko daugiau. - Po truputį užvaldo ta dvasia. 


8:40 ryto 


Jis išeina iš Centrinės stoties kartu su tūkstančiais paltais ap- 
sirengusių vyrų ir moterų, daugiausia vidurinės grandies administ- 
ratorių, susilaižiusių burundukų, kurie apie vidurdienį jau nuošir- 
džiai suksis ratuose. Akimirką jis stabteli, įkvėpdamas šalto, pil- 
ko orą. Leksingtono aveniu pasipuošė įvairiaspalvių lempučių gir- 
liandomis, o netoliese į puertorikietį panašus Santa Klausas skam- 
bina varpeliu. Šalia jo katiliukas aukoms ir molbertas su užrašu: 
“PADĖKITE PER KALĖDAS BENAMIAMS". Žmogus mėlynu 
kaklaraiščiu galvoja: “O kodėl tau neparašius teisybės, Santa? Kaip 
tu į žiūri užrašą “PADĖKITE APSIRŪPINTI KOKAINU KALĖ- 
DOMS*? Tačiau praeidamas įmeta į katiliuką porą dolerių. Jei 
nuojauta neapgaus, diena turi būti itin vykusi. Gerai, kad Šeron 
priminė jam apie siūlus - o tai jis, ko gero, būtų pamiršęs pasiim- 
ti. Jis visada pamiršta tokias užbaigiančias detales. 


Dešimt minučių pėsčiomis - ir jis pasiekia savo pastatą. Prie 
durų iš lauko pusės stovi septyniolikos metų juodaodis vaikinukas, 
apsirengęs juodais džinsais ir purvina raudona striuke su gobtuvu. 
Mindžikuoja nuo kojos ant kojos, pučia garo debesėlius, dažnai 
šypsosi, parodydamas auksinį dantį. Vienoje rankoje jis laiko ap- 
glamžytą indelį nuo kavos. Indelyje smulkūs pinigėliai, ir jis juos 
barškina. 

- Ar nerastumėt atliekamų? - klausinėja juočkis žmonių, besi- 
veržiančių pro jį durų link. - Ar nerastumėt atliekamų, sere? Ar ne- 
atrastumėt atliekamų, ponia? Renku maistui. Ačiū, Dieve saugok, 
laimingų jums Kalėdų. Ar nerastumėt atliekamų, drauge? Gal ket- 
virtuką? Ar nerastumėt atliekamų, ponia? 

Praeidamas Bilas nuleidžia į indelį penkiacentį ir dvi dešim- 
ties centų monetas. 

- Ačiū, sere, tesaugo jus Dievas, laimingų Kalėdų. 

- Ir tau to paties, - sako jis. 

Moteris, einanti iš paskos, raukosi. 

- Veltui jūs juos skatinate, - sako ji. 

Bilas gūžteli pečiais ir droviai jai šypsosi. 

- Man sunku kam nors atsakyti per Kalėdas, - sako jis. 

Jis įeina į vestibiulį kartu su žmonių srove, nužvelgia savim 
patenkintą kalę, kuri pasuka prie laikraščių kiosko, po to artėja lif- 
tų su senamadiškomis aukštų rodyklėmis ir išraitytais numeriais 
link. Ten keletas žmonių jam linksi, ir jis persimeta keliais žo- 
džiais su dviem iš jų, kol laukia lifto - vis dėlto tai ne traukinys, 
kur galima persėsti į kitą vagoną. Be to, pastatas ne iš naujųjų, ir 
liftai vos šliaužia braškėdami. 

- Kaip žmona, Bilai? - klausia liesas, nuolat besišypsantis mur- 
zius iš penktojo aukšto. 

- Kerolė? Puikiai. 

- Vaikučiai? 

- Abu kaip niekada. 

Vaikų jis neturi, o jo žmonos vardas ne Kerolė. Jo žmona, 
anksčiau Šeron Ana Donahju, iš Sent Gabrielio mokyklos, 1964 
metų laidos, bet šito liesas, amžinai besišypsantis tipelis nesužinos 
niekada. 

- Na, aišku, laukia nesulaukia šventės, - kalba smirdžius, jo 
šypsena plečiasi, darosi visai nereikalinga. Biliui Širmenui ji pri- 
mena mirties, kokią ją vaizduoja laikraščių karikatūristai, atvaiz- 
dą: vien įdubusios akys, stambūs dantys ir smarkiai ištempta, bliz- 
ganti oda. Ši šypsena verčia prisiminti Tam Boi iš A Šau lygumos. 
Vaikinai iš antrojo bataliono traukė ten, lyg pasaulio valdovai, o 
grįžo lyg apsvilę bėgliai iš pragaro. Grįžo su tokiomis pat įkritu- 
siomis akimis ir stambiais dantimis. Jie vis dar taip atrodė ir Dong 
Ha, kur po keleto dienų visi lyg ir susimaišė. Džiunglėse labai daž- 
nai taip maišydavosi. O dar ir drebėjo, juodavo. 

- Taip, tiesiog kailyje netveria, - pritaria jis, - bet, man atrodo, 
Sara pradeda įtarinėti vaikiną raudonais kailiniais. - Mintyse jis ra- 
gina liftą, vos šliaužiantį žemyn. “Viešpatie, išgelbėk mane nuo ši- 
tų kvailų plepalų", - galvoja jis. 

- Taip, taip, būna, - kalba įkyruolis. Jo šypsnys užgęsta sekun- 
dei, kitai, lyg jie kalbėtų ne apie Santa Klausą, o apie vėžį. - Kiek 
dabar Sarai? 

- Aštuoneri. 

- O atrodo, kad gimė prieš metus, na, dvejus. Išties, kada links- 
mai gyveni, laikas taip ir lekia, tiesa? 

- Pakartokite dar kartą ir vėl neapsiriksite, - sako Bilis, tikėda- 
masis, kad sudžiūvėlis to nepasakys dar kartą. Štai, pagaliau, vie- 
no iš liftų durys prasiskiria ir jie su minia sulenda į jį. 

Bilas su murziumi kartu praeina penktojo aukšto koridoriaus 
pradžią, toliau sulysėlis sustoja prieš senoviškas dvivėres duris sų 
užrašu “Visos draudimo rūšys“ ant vieno iš matinių stiklų ir 
“Amerikos depešos" ant kito. Už šių durų girdisi prislopintas kla- 
višų stuksenimas ir šiek tiek garsesni telefono skambučiai. 

- Linkiu sėkmingos dienos, Bilai. 

- Ir jums to paties. 

Prielipa atidaro duris į savo kontorą ir akimirką Bilas ant prie- 
šais esančios sienos pamato didelį vainiką. O ant langų - snieguo- 
les iš pulverizatoriaus. Jis susipurto ir galvoja: “Viešpatie, gelbėk 
mus visus..." 


9:05 ryto 


Jo kontora - viena iš dviejų, kurias jis nuomoja tame pastate - 
tolimame koridoriaus gale. Dvi tamsios patalpos šalia tuščios jau 
pusmetį, o tai jam labai patinka. Ant matinio jo durų stiklo užra- 
šas: “Vakarinių valstijų žemės tyrinėjimo specialistai". Ant durų 
- trys spynos. Viena, kuri buvo ten iš karto, plius dvi, kurias jis 
įstatė pats. Atrakina jas, įeina, uždaro duris, užtrenkia vieną spy- 
ną, po to užrakina antrą. 

Kambario centre stovi stalas, užverstas popieriais, bet tarp jų 
nėra nė vieno, kuris ką nors reikštų; tiesiog dekoracija valytojoms. 
Jis sistemingai išmeta vienus ir pakeičia juos kitais. Stalo viduryje 
- telefonas, kuriuo jis retkarčiais skambina, kad telefono kompa- 
nija neatjungtų jo kaip nenaudojamo. Praeitais metais jis įsigijo 
kopijavimo aparatą, kuris labai solidžiai atrodo kampe prie durų, 
vedančių į antrą, mažesnį kambarį. Tačiau jis panaudotas nebuvo 
nė karto. 

- Ar girdi tu, ką girdžiu aš, ar jauti tu, ką jaučiu aš, ar skanu 
tau, kas skanu man, - traukia jis ir artinasi prie durų, vedančių į an- 
trą kambarį. Viduryje lentynos su rietuvėmis tokių pačių bepras- 
miškų popierių, dvi kartotekų spintos (ant vienos padėtas “Vok- 
man“ ausinukas - jo pasiteisinimas tiems retiems atvejams, kada 
kam nors pasibeldus į duris niekas neatsiliepdavo), krėslas ir ko- 
pėtėlės. 

Bilas išneša kopėtėles į didįjį kambarį ir pastato kairėje stalo 
pusėje. Deda ant jų portfelį, o paskui palipa tris pakopas, ištiesia 
rankas virš galvos (palto skvernai kaip varpas išsiskleidžia apie jo 
kojas), atsargiai atitraukia vieną iš lubų panelių. Dabar prieš jį tam- 
si erdvė, kurioje tolyn tęsiasi keletas vamzdžių ir laidų. Dulkių ten 
nėra - bent jau iš kraštų, nėra ir pelių išmatų - kas mėnesį jis pa- 
deda ten nuodų. Savaime aišku, kad lankstydamas tai šen, tai ten 
jis nori išsaugoti savo aprangą padorią, bet ne tai svarbiausia, svar- 
biausia - pagarba savo darbui ir savo veiklai. Šito jis išmoko armi- 
joje, tuo metu, kai leido laiką džiunglėse, ir kartais jam atrodo, jog 
tai antras pagal svarbą dalykas, ko jis išmoko, o svarbiausia yra: tik 
bažnytinė bausmė pakeičia išpažintį, tik atgaila išreiškia asmeny- 
bę. Šią pamoką jis pradėjo 1960 metais, kai jam buvo keturiolika. 
Ir tai buvo paskutiniai metai, kada jis galėjo nuėjęs į klausyklą pa- 
sakyti: “Palaimink, tėve, nes aš nusidėjau", o po to viską išpažin- 
ti. 

Atgaila jam labai svarbi. 

“Šlovė Dievui, - mąsto jis pridvisusioje tamsoje. - Dieve sau- 
gok jus, Dieve saugok mane, Dieve saugok kiekvieną iš mūsų". 

Virš šios siauros erdvės (ten be perstojo švilpauja švelnus vai- 
duokliškas vėjelis, atnešdamas su savim dulkių kvapą ir liftų žvan- 
gėjimą) kabo šeštojo aukšto grindys su kvadratine, maždaug tris- 
dešimties colių pločio, anga. Bilas ją pasidarė pats. Jis visų galų 
meistras. Šeron tą labai vertina. 

Jis atkelia liuko dangtį, įleisdamas į viršaus silpną šviesą, po 
to čiumpa portfelį už rankenos. Kada jis įkiša galvą tarp aukštų, 
per stovą triukšmingai nubėga vanduo. Po valandos, kai visame pa- 
state žmonės gers kavą, šis garsas taps nuolatiniu ir ritmišku kaip 
bangų ošimas. Bilas tiesiog jo negirdi, kaip ir kitų tarpuaukščio 
garsų - seniai prie jų priprato. 

Jis atsargiai užsikrausto ant kopėtėlių viršaus, tada pasikelia į 
savo kontorą šeštajame aukšte, palikdamas Bilą penktajame. Čia, 
šeštajame, jis vėl Vilis, kaip mokykloje. Kaip Vietname, kur jį ret- 
karčiais šaukdavo Viliu Beisbolu. 

Ši viršutinė kontora primena solidžią dirbtuvę. Ant metalinių 
lentynų tvarkingai suguldytos ir sustatytos laidų ritės, varikliai ir 
ventiliatoriai, o ant rašomojo stalo kampe įsitaisęs kažkoks filtras. 
Nepaisant to, čia vis dėlto kontora: rašomoji mašinėlė, diktofonas 
ir krepšelis atėjusiems ir siunčiamiems popieriams, be kita ko - pil- 

nas. Tai irgi dekoracija, jis protarpiais sukeičia juos vietomis. Ir vi- 
sur kartotekų spintos, daug kartotekų spintų. Ant vienos sienos - 
Normano Rokvelo paveikslas: “Šeima Padėkos dieną meldžiasi 
prieš pietus". Už stalo įrėminta didelė Vilio su nauja leitenanto 
uniforma nuotrauka, daryta Saigone. Visai prieš tai, kai jis gavo 
“Sidabrinę žvaigždę“ už veiksmus sraigtasparnio sudužimo vietoje 
Dong Ha. O šalia - padidinto demobilizacijos pažymėjimo su ge- 
ra atestacija nuotrauka. Pažymėjime jis vadinamas Viljamu Širme- 
nu, ir, kaip pridera, išvardijami visi jo pasižymėjimai. Jis išgelbėjo 
Salivano gyvybę kelyje už to kaimo. Taip rašoma dokumente dėl 
jo apdovanojimo, taip sakė tie, kurie išgyveno Dong Ha. Ir, kas 
svarbiau už tuos du tvirtinimus, taip paliudijo ir pats Salivanas. Tai 
buvo pirmi jo žodžiai, kai abu atsidūrė San Francisko ligoninėje, 
garsėjusioje “Katyčių namų" pavadinimu: “Tu išgelbėjai man gy- 
vybę, drauge“. Vilis, sėdintis ant Salivano lovos, Vilis, su vis dar 
parišta viena ranka ir tepalu išteptais paakiais, bet apskritai tvar- 
koje, vaikštantis. O Salivanas buvo sunkiai sužeistas. Tą dieną AP 
korespondentas nufotografavo juos, ir nuotrauka pasirodė visuose 
šalies laikraščiuose, įskaitant ir Harvičo. “Jis paėmė mane už ran- 
kos“, - mąsto Vilis šeštajame kontoros aukšte, palikęs Bilį Širmeną 
penktame. Virš jo fotografijos ir demobilizacijos pažymėjimo kabo 
septintojo dešimtmečio plakatas. Jis be rėmų, pageltusiais pakraš- 
čiais, o vaizduoja taikos ženklą. Po juo raudonai baltai mėlynas už- 
rašas, einantis per patį centrą: “DIDŽIOSIOS AMERIKIETIŠKOS 
VIŠTOS PĖDSAKAS“. 

“Jis paėmė mane už rankos," - galvoja jis vėl. Taip, Salivanas 
paėmė jo ranką ir Vilis vos nepašoko, vos nepuolė per palatą šauk- 
damas. Jis buvo absoliučiai tikras, kad Salivanas ištars: “Aš Žinau, 
ką jūs, tu su savo draugužiais Dulinu ir O'Mira, padarėte. Manei, 
ji man nepapasakos?" 

Bet nieko panašaus Salivanas neištarė, o pasakė štai ką: “Tu iš- 
gelbėjai man gyvybę, senas drauge iš gimtojo miesto, tu išgelbė- 
jai man gyvybę. Bliamba, tik pagalvok! O mes taip bijojome sent- 
gabiečių." Kada jis taip pasakė, Vilis galutinai įsitikino, kad Sali- 
vanas neturi supratimo, ką jis, O'Mira ir Dulinas padarė Kerolei 
Gerber. Viena vertus mintis, kad jis absoliučiai saugus, jokio pa- 
lengvėjimo neatnešė. Jokio. Ir Vilis šypsodamasis galvojo: “Ir ge- 
rai darėte, kad bijojote". 

Vilis guldo Bilio portfelį ant stalo, po to pats gulasi ant pilvo, 

kiša galvą ir rankas į skersvėjuotą, mašininiu tepalu dvokiančią 
tamsą tarp aukštų ir užtraukia į vietą penktojo aukšto panelį. Kon- 
tora gerai užrakinta, be to, jis nieko nelaukia (dabar ir visada “Va- 
karinių valstijų žemių tyrimai" apsieina be užsakovų, bet geriau 
pasisaugoti). Visuomet geriau pasisaugoti nei vėliau gailėtis. 

Baigęs su penktojo aukšto kontora, Vilis nuleidžia šeštojo 
aukšto kontoros dangtį. Čia anga uždengta kilimėliu, priklijuotu 
prie parketo taip, kad jis nesislankiotų ir nesikilotų. 

Vilis atsistoja, nusivalo nuo delnų dulkes ir atidaro portfelį. Iš- 
ima siūlų ritinėlį, deda jį ant diktofono. 

- Puiku, - sako jis ir vėl mąsto, kad Šeron gali būti tikrai mei- 
li, kai nori, o nori ji dažnai. Jis užtrenkia portfelį ir ima nusiren- 
ginėti. Tiksliai ir rūpestingai, lyg kartotų viską, ką darė 6:30, tik 
atvirkštine tvarka - lyg atsukanti kino juostelę. Nusivelka viską, net 
glaudes ir juodas kojines iki kelių. Apsinuoginęs jis tvarkingai ka- 
bina daiktus į sieninę spintą, kur tėra tik vienas daiktas - sunki rau- 
dona striukė, ne tokia stora, kaip parka. Po ja - kažkas panašaus į 
lagaminėlį, gerokai griozdiškesnį už jo portfelį. Šalia Vilis stalo 
“Mark Cross“ portfelį ir rūpestingai sulanksto kelnes. Kaklaraiš- 
tis keliauja ant kabyklos vidinėje spintos durelių pusėje ir kabo ten 
vienišas kaip iškištas mėlynas liežuvis. 

Basas jis nušlepsi prie vienos kartotekos spintų. Ant jos viršaus 
stovi peleninė, papuošta niūriu ereliu ir žodžiais: “Jei aš krisiu mū- 
šyje“. Peleninėje grandinėlė su skiriamaisiais ženklais. Vilis mau- 
nasi grandinėlę ant kaklo ir ištraukia apatinį stalčių. Ant viršaus 
sudėtos chaki spalvos trumpikės. Apsimauna. Tada baltos sporti- 
nės kojinės, dar vėliau - balti uždari medvilnės marškinėliai. Po ja 
aiškiai matosi atpažinimo ženklai ant jo krūtinės, taip pat bicepsai 
ir tricepsai. Jie ne tokie įspūdingi, kokie buvo A Šau ir Dong Ha, 
bet ir ne tokie prasti kaip keturiasdešimtmečiui vyrui. 

Prieš baigiant rengtis ateina atgailos, sau paskirtos bažnytinės 
bausmės laikas. 

Jis eina prie kitos kartotekos spintos ir ištraukia kitą stalčių. Jo 
pirštai greitai atrenka sąsiuvinius kietais viršeliais, iš pradžių 1982 
metų pabaigos, vėliau ir sausio-balandžio, gegužės-birželio, liepos, 
rugpjūčio (vasarą jis jaučia, kad privalo rašyti daugiau), tada rug- 
sėjis-spalis, pagaliau paskutinis sąsiuvinis - lapkritis-gruodis. Jis 
sėda už stalo, greitai perverčia tankiai prirašytus lapus. Užrašai 
šiek tiek skiriasi, bet esmė visur vienoda: “Aš gailiuosi iš visos šir- 

dies." 

Tą rytą jis rašo tik apie dešimt minučių, nenukrypdamas nuo 
esmės: “Aš gailiuosi iš visos širdies". Jo apskaičiavimu taip para- 
šyta per du milijonus kartų... bet tai tik pradžia. Išpažintis atimtų 
kur kas mažiau laiko, bet jis linkęs rinktis šitą aplinkinį kelią. 

Jis baigia... ne, jis nebaigia, tik daro pertrauką šią dieną - ir 
įterpia sąsiuvinį tarp jau prirašytų ir švarių, laukiančių savo eilės. 
Po to sugrįžta prie kartotekų spintų, pakeičiančių jam komodą. 
Traukdamas stalčių kojinių aukštyje, jis pusbalsiu ima niūniuoti - 
ne “Ar tu girdi, ką girdžiu aš“, bet “Doors" - apie tai, kaip diena 
sunaikina naktį, o naktis perskiria dieną. 

Apsirengia jis paprastus, mėlynus marškinius, paskui pėstinin- 
ko uniformos kelnes. Įstumia atgal vidurinį stalčių ir ištraukia vir- 
šutinį. Ten guli albumas ir batų pora. Jis išima albumą ir keletą se- 
kundžių žiūri į jo raudoną, odinį viršelį. Retomis auksinėmis rai- 
dėmis ant jo užrašyta “PRISIMINIMAII". Pigus šitas albumas. Jis 
galėtų įsigyti ir brangesnį, tačiau ne visada turime teisę į tai, ką ga- 
lime įsigyti. 

Vasarą jis daug daugiau rašo “apgailestauju"', bet prisiminimai 
lyg miega. O štai žiemą, ypač artinantis Kalėdoms, jie atgyja. Ir ta- 
da jį traukia pasižiūrėti albumą, pilną laikraščių iškarpų ir fotogra- 
fijų, kuriose visi atrodo neįtikėtinai jauni. 

Dabar jis padeda albumą atgal į stalčių neatvertęs ir išsitrau- 
kia batus. Jie išblizginti ir atrodo taip, lyg galėtų sulaukti trimito, 
skelbiančio Teismo dieną. O gal ir ilgiau. Tai ne paprasti kareiviš- 
ki, ne, ne tokie. Šitie - desantininkų, 101-ojo oro desanto pulko. 
Na ir tegu. Jis juk visai nesistengia apsirengti pėstininku. Jeigu jis 
būtų norėjęs apsirengti pėstininku, tai ir apsirengtų. 

Tačiau preteksto netvarkingai atrodyti jis neturėjo, kaip ir leisti 
kauptis dulkėms angoje tarp aukštų. Jis priprato rengtis skrupulin- 
gai. Kelnių į batus jis, savaime aišku, nekiša - ruošiasi gruodį į 
Penktąją aveniu, o ne į Mekongo deltą rugpjūtį: apie gyvates ir er- 
kes galima pamiršti, - bet jis pasiryžęs atrodyti kaip pridera. Ge- 
rai atrodyti jam svarbu ne mažiau, kaip Bilui, o galbūt ir svarbiau. 
Šiaip ar taip, pagarba darbui ir savo veiklai prasideda nuo pagar- 
bos sau. 

Paskutiniai du aksesuarai saugomi viršutinio stalčiaus gilumo- 
je: tūbelė su grimu ir plaukų žėlė indelis. Jis išspaudžia grimo deš- 
relę ant kairės rankos delno ir pradeda tepti veidą: nuo kaktos iki 

sprando. Greitai padirbėjęs užtikrintais judesiais jis pasidaro sai- 
kingai įdegęs. O baigęs įtrina truputį žėlė į plaukus, paskui sušu- 
kuoja juos, panaikindamas skyrimą - nuo kaktos į pakaušį. Tai pas- 
kutinis, smulkiausias ir, galima sakyti, pats išraiškingiausias potė- 
pis. Iš solidaus, prieš valandą išėjusio iš Centrinės stoties versli- 
ninko neliko nieko. Veidrodyje, prisuktame prie nedidelio sandė- 
liuko durų vidinės pusės, matosi žmogus, panašus į gyvenimo ap- 
lamdytą samdinį. Įdegusiame veide tylus, palaužtas išdidumas - 
kažkas tokio, į ką žmonės ilgai nežiūri. Antraip jiems darosi skau- 
du. Vilis žino, kad taip yra, ne kartą stebėjo. Jis neklausia, dėl ko. 
Jis susikūrė gyvenimą, daug neklausinėdamas, ir pageidautų ap- 
sieiti be jų. 

- Tvarka, - sako jis, uždarydamas sandėliuko duris. - Atrodai, 
kary, gerai kaip niekada. 

Vilis sugrįžta prie sieninės spintos pasiimti raudonos išverčia- 
mos striukės ir neišvaizdaus lagaminėlio. Striukę jis kol kas užme- 
ta ant atlošo krėslo, stovinčio priešais stalą, o lagaminėlį deda ant 
stalo. Atidaro jį, nukelia viršų ant stiprių kilpų. Dabar lagaminė- 
lis panašėja į tuos, kuriuose gatvės prekeiviai išdėlioja savo štam- 
puotus laikrodžius ir abejotino aukso grandinėles. Vilio lagaminė- 
lyje daiktų nedaug, vienas padalintas per pusę, kad tilptų. Ir dar ja- 
me yra kortelė su užrašu. Pora pirštinių, kokias nešioja šaltu oru, 
- pirštinė, kurią nešiojo, anksčiau, kai dar buvo šilta. Jis išima porą 
(dabar jų, be abejo, prireiks), o po to kortelę ant stiprios virvelės. 
Virvelė perverta per dvi kortelės kampuose esančias skyles, kad 
Vilis galėtų pasikabinti ją ant kaklo. Jis uždaro lagaminėlį, nevarg- 
damas su spynele, ir deda kortelę ant jo - stalas taip užverstas, kad 
tai vienintelis lygus paviršius, ant kurio galima dirbti. 

Niūniuodamas (ten mes buvom patenkinti, ten kasėm savo tur- 
tus) tarp spintelių jis ištraukia platų stalčių, naršo tarp kanceliari- 
nių bei medicininių pieštukų, sąvaržėlių ir užrašų knygelių, kol su- 
randa lipnios juostos ritinėlį. Tada išnarplioja sidabrinę juostelę, 
stropiai apvynioja ja kortelės kraštą, nukerpa likutį ir stipriai pri- 
lipdo blizgantį sidabrą prie kortelės. Jis pakelia kortelę, įvertinda- 
mas darbą ir gėrėdamasis efektu. 

- Tas, ko reikėjo, - ištaria jis. 

Skamba telefonas ir jis suklūsta, atsisuka, žiūri į aparatą stai- 
ga susiaurėjusiomis, griežtomis ir atsargiomis akimis. Vienas 
skambutis. Antras. Trečias. Suskambus ketvirtam, įsijungia autoat- 

sakiklis, kalbantis jo balsu, Vilio, kuriam priklauso ši kontora, bal- 
su. 

- Sveiki, jūs skambinate į “Tarpmiestinis šildymas ir šaldy- 
mas“, - kalba Vilis Širmenas. - Dabar atsakyti į jūsų skambutį nėra 
kam, todėl palikite savo pranešimą po signalo. 

Py-py-py-py, - cypia signalas. 

Jis su išpuošta kortele, gniauždamas kumščius, įtemptai klau- 
sosi. 

- Sveiki, kalba Edas iš “Geltonųjų eilučių" kompanijos “Ni- 
neks“, - praneša balsas iš autoatsakiklio ir Vilis lengviau atsikve- 
pia, net nepastebėjęs, kad visą tą laiką nekvėpavo. Kumščiai atsi- 
leidžia. - Prašome jūsų atstovą paskambinti man numeriu vienas 
aštuoni šimtai penki šimtai penkiasdešimt penki, informuosime, 
kaip jūs galite padidinti savo reklamos apimtis abejuose “Geltonų 
eilučių" variantuose, kartu sutaupydami didelius pinigus kasmeti- 
niams apmokėjimams. Laimingų švenčių visiems. Ačiū. 

Trakšt. 

Vilis dar sekundę, dvi žiūri į autoatsakiklį, lyg laukdamas, kad 
jis vėl prabils - vėl jam grasins, galbūt apkaltins jį visais nusikal- 
timais, kuriais jis save kaltina, - bet nieko neatsitinka. 

- Tvarka, - murma jis, dėdamas papuoštą kortelę atgal į laga- 
minėlį, uždaro jį ir užrakina. Lagaminėlio priekį juosia lipdukas su 
užrašu, aprėmintu amerikietiškomis vėliavėlėmis: “AŠ DIDŽIUO- 
JUOSI, KAD TARNAVAU“, skelbia jis. 

- Tvarka, vaikeli, patikėk, tau bus geriau. 

Jis išeina iš kontoros, uždaro duris. Matinis stiklas jam už nu- 
garos skelbia “TARPMIESTINIS ŠILDYMAS IR ŠALDYMAS*. 
Jis užrakina visas tris spynas. 


9:45 ryto 


Koridoriuje, pusiaukelėje jis mato Ralfą Viljamsoną, vieną iš 
“Garovičiaus finansinio planavimo" storuliukų buhalterių (kiek te- 
ko matyti, visi Garovičiaus buhalteriai - storuliai). Iš rakto su me- 
diniu pakabuku, laikomo vienoje rausvoje Ralfo rankoje, Vilis nu- 
sprendžia, kad žiūri į buhalterį, kuriam prireikė nusišlapinti. Rak- 
tas su medinuku! Jeigu apgailėtinas raktas su mediniu pakabuku 
neprivers tavęs prisiminti visų tų vienuoliukių su plaukuotais pa- 
gurkliais ir visų medinių liniuočių, pliekiančių per pirštus, tai jau 

niekas neprivers. Ir žinai ką? Ko gero, Ralfui Viljamsonui patin- 
ka tas raktas ant pagaliuko, kaip ir zuikučio pavidalo muilas ant 
virvelės, kaip klounas, kuris maskatuoja ant karšto vandens krano 
jo namų vonioje. Na ir kas? Neteiskite, nes patys, velniai jus pa- 
rautų, būsite teisiami. 

- Ei, Ralfi, kaip reikaliukai? 

Ralfas atsisuka, pamato Vilį, pralinksmėja. 

- O-o, sveikas! Linksmų Kalėdų! 

Vilis išsišiepia, pamatęs Ralfo akis. Tas pilvūziukas jį dievi- 
na, na ir kas? Viliui nuo to vyruko bloga darosi, bet kas iš to? Tau 
jis turi patikti, vaikeli, turi! 

- Ir tau, broleli. - Jis ištiesia ranką (su pirštine, tad gali nesibai- 
minti, kad ji gerokai šviesesnė už veidą) delnu aukštyn. - Duok 
penkis! 

Droviai šypsodamasis, Ralfas uždeda savo ranką ant jo delno. 

- Duok dešimt! 

Ralfas paverčia savo putnų, rausvą delną, ir Vilis plekšnoja per 
Ji 

- Geras! Reikia pakartoti! - sušunka Vilis ir atkiša Ralfui dar 
penkis. - Ralfi, ar jau viską supirkai Kalėdoms? 

- Beveik, - šypsodamasis ir barškindamas raktu prie pagaliu- 
ko atsako Ralfas. - Aha, beveik. O tu, Vili? 

Vilis linksi jam. 

- Žinai, kaip kartais būna, broleli. Aš turiu dvi-tris moterėles, 
leidžiu joms nupirkti man dovanėlių. 

Ralfo šypsena rodo, kad jis to nežino, bet labai norėtų sužinoti. 

- Ar kur iškvietė? 

- Visai dienai. Dabar gi pats sezonas, supranti? 

- Kad, atrodo; tau sezonas visus metus. Reikalai tikriausiai ge- 
rai klostosi. Tavęs juk dienomis nebūna kontoroje. 

- Todėl Dievas ir atsiuntė mums autoatsakiklius, Ralfi. O tu 
eik, eik, nes turėsi vargti su dėmėmis ant geriausių savo gabardi- 
no kelnių. 

Juokdamasis (ir truputį rausdamas) Ralfas pasuka į vyrų tua- 
letą. 

Vilis eina prie liftų, viena ranka spausdamas lagaminėlio ran- 
keną, kita tikrindamas švarko kišenėje akinius - ar jie ten? Jie ten. 
Ten ir vokas, standus, krebždantis dvidešimties dolerių kupiūro- 
mis. Jų penkiolika. Policininkui Vilokui laikas jį aplankyti. Vilis 

laukė Viloko dar vakar. Galbūt jis nerodys nosies iki rytojaus, bet 
Vilis neabejojo, kad pamatys farą šiandien... tik tai Vilio nedžiu- 
gino. Jis žinojo, taip sutvarkytas pasaulis: kad tavo furgonas toliau 
riedėtų, reikia tepti, bet vis tiek pikta. Pasitaiko dienų, kai jis su pa- 
sitenkinimu paleistų kulką Džaspersui Vilokui į galvą. Kaip kar- 
tais atsitikdavo džiunglėse. Atsitikdavo neišvengiamai. Meilfantas 
galėtų būti pavyzdys. Pakvaišęs psichas su savo spuogais ir kortų 
kalade. 

Taip-taip, džiunglėse viskas buvo kitaip. Džiunglėse kartais 
tekdavo pasielgti bjauriai, kad užkirstum kelią dar didesnei bjau- 
rasčiai. Toks elgesys iš pradžių parodo, kad patekai ne į savo vie- 
tą, tai savaime aišku, bet jei jau įmaknojai į raistą, tai plauk. Jis ir 
jo vaikinai iš Bravo bataliono su Delta bataliono vyrukais prabu- 
vo kartu vos kelias dienas, todėl Viliui neteko turėti reikalų su 
Meilfantu, bet jo veriantį, girgždantį balsą pamiršti sunku. Ir jis 
amžiams įsiminė Meilfanto šūkalojimus, jei per nesibaigiančius 
“čirvus" kas nors bandydavo atsiimti jau padėtą kortą: “Na jau ne, 
sutrauka! Jei padėta, vadinasi, sulošta!"* 

Nors Meilfantas buvo subinių subinė, bet čia jis kalbėjo teisin- 
gai. Gyvenime, kaip ir kortose. Kartą paėjai, vadinasi, sulošei. 


Nors liftas ir nesustoja penktame aukšte, Vilis jau seniai šito 
nebijo. Jis daug kartų leidosi į vestibiulį su žmonėmis, dirbančiais 
viename aukšte su Bilu Širmenu - įskaitant ir sulysėlį iš “Visų 
draudimo rūšių“, - ir šie jo nepažino. Turėtų pažinti, mąstė jis, tu- 
rėtų, bet nepažindavo. Iš pradžių jam atrodė, kad dėl aprangos ir 
grimo, vėliau nutarė, jog apgaudavo plaukai, bet širdies gilumoje 
žinojo, kad tai ne paaiškinimas. Nieko nepaaiškino netgi bukas jų 
abejingumas pasauliui, kuriame gyvena. Jis juk ne taip smarkiai 
pasikeisdavo: uniforminės kelnės, desantininko batai ir truputis ru- 
do grimo - koks čia kamufliažas! Jis tikrai nežino, kur ieškoti pa- 
aiškinimo, todėl dažniausiai negalvoja apie tai. Šito, kaip ir dau- 
gelio kitų dalykų, jis išmoko Vietname. 

Juodaodis vaikinukas vis dar stovi prie įėjimo (tik užsitraukė 
ant galvos savo senos, purvinos striukės gobtuvą) ir purto prieš Vi- 
lį sumaigytą kavos puodelį. Jis mato, kad tipas su remontininko la- 

- Ar nerastum atliekamų? - klausia jis pono Remontininko. - 
A, bičiuli? 

- Pasakysiu, atsikabink, suski, - drebia jam vis dar šypsodama- 
sis Vilis. Vaikinukas susigūžia, plačiai atmerktomis, nustebusiomis 
akimis žiūri į Vilį. Kol jis randa, ką atsakyti, ponas Remontinin- 
kas, pirštinėta ranka spausdamas neišvaizdų lagaminėlį, jau perėjo 
pusę kvartalo ir beveik pasimetė prieššventinėje minioje. 


10:00 ryto 


Jis įeina į “Vitmor" viešbutį, kerta vestibiulį ir pasikelia eska- 
latoriumi į aukštą, kur įrengti viešieji tualetai. Tai vienintelis die- 
notvarkės momentas, kuris jam kelia nerimą, bet jis nežino kodėl. 
Nieko nebuvo atsitikę nei iki, nei per, nei po jo apsilankymo vieš- 
bučio tualetų patalpoje (toje miesto dalyje savo tikslams jis iš ei- 
lės naudodavosi mažiausia dvidešimčia viešbučių). Tačiau jis vis 
tiek įsitikinęs, kad jeigu įklius, tai atsitiks būtent šiuose viešbu- 
čiuose. Nes tai, kas vyksta ten, tai ne Bilo Širmeno virtimas Viliu 
Širmenu. Bilas ir Vilis - broliai, galbūt netgi dvyniai, ir perėjimas 
iš vieno į kitą yra švarus ir visiškai normalus. Tačiau galutinis pa- 
sikeitimas darbo dieną - iš Vilio Širmeno į Akląjį Vilį Garfildą - 
visada būna kitoks. Kažkoks tamsus, slaptas kaip vilkolakio trans- 
formacija. Kol viskas nebus pabaigta ir jis vėl atsidurs gatvėje, 
stuksendamas prieš save balta lazdele, jam reikės ištverti tai, ką 
jaučia seną odą nusimetusi gyvatė, kol naujoji dar nesutvirtėjusi, 
neįprasta. 

Jis apsidairo ir mato, kad, be kojų po antros eilės kabinos du- 
rimis, vyrų tualetas tuščias. Tylus kosčiojimas, laikraščio šiugžde- 
sys. Padoriai trumputis pirstelėjimas “ffff? centrinio miesto rajo- 
no brangaus viešbučio tualete.Vilis nueina tolyn visą eilę iki pas- 
kutinės kabinos. Pasideda lagaminėlį ant grindų, uždaro skląsteliu 
duris ir nusivelka raudoną striukę, tuo pačiu ją išversdamas. Iš- 
virkščia jos pusė alyvuogių žalumos. Tereikėjo išversti rankoves 
- ir ji tapo seno kareivio striuke. Šeron - ji išties gali būti geniali, 
- medžiagą šitai jo striukės pusei pirko armijos parduotuvėje, o bu- 
vusį pamušalą nuardė. Bet iš pradžių ji prisiuvo vyresniojo leite- 
nanto skiriamuosius ženklus ir juodo audinio juosteles ten, kur tu- 
rėjo būti pavardė ir numeris. Po to ji mažiausiai trisdešimt kartų iš- 
skalbė striukę. Dabar, žinoma, skiriamieji ženklai ir apsiuvai išny- 
ko, bet vietos, kur jie buvo, matosi aiškiai: medžiaga žalesnė, raš- 
tas aiškesnis ant rankovių ir kairėje krūtinės pusėje - kiekvienas 

veteranas iš karto supras, ką jie reiškia. 

Vilis kabina striukę ant kabliuko, nuleidžia kelnes, sėdasi, po 
to pakelia lagaminėlį ir dedasi jį ant praskėstų kelių. Atidaro, iš- 
ima dvi lazdelės dalis ir greitai jas sujungia. Paėmęs ją, nepasikel- 
damas ištiesia ranką ir pakabina lazdą ant kabliuko virš striukės. 
Po to užtrenkia lagaminėlį, nuplėšia gabalėlį tualetinio popieriaus, 
kad užbaigtam reikalui suteiktų teisingą garsinį efektą (gal ir be jo- 
kio reikalo, bet visada geriau apsidrausti, negu paskui gailėtis) ir 
nuleidžia vandenį. 

Prieš palikdamas kabiną, iš striukės kišenės, kurioje guli ir ky- 
šis policininkui, jis išsiima akinius. Jie labai dideli ir tamsūs - retro 
ir primena jam lavos lempas bei pasiutusius motociklininkus iš fil- 
mų su Piteriu Fonda. Tačiau šiam reikalui jie kaip tik: dėl to, kad 
padeda žmonėms pažinti veteraną, iš dalies ir todėl, kad niekas ne- 
gali pamatyti jo akių net ir iš už nugaros. 

Vilis Širmenas lieka “Vitmoro" tualete lygiai taip, kaip Bilis 
Širmenas pasiliko “Vakarinių valstijų žemių tyrinėjimo specialis- 
tų" kontoroje, penktame aukšte. Žmogus, kuris išeina iš kabinos, 
apsirengęs sena karine striuke, tamsiais akiniais, nežymiai stuksen- 
damas prieš save balta lazda - tai Neregys Vilis, nepakeičiama 
Penktosios aveniu figūra nuo Džeraldo Fordo laikų. 

Eidamas iki laiptinės per nedidelį fojė (aklieji niekada nesinau- 
doja eskalatoriais), jis mato raudoną striukę vilkinčią moterį, ei- 
nančią priešais. Dėl juos skiriančių itin tamsių akinių ji primena 
egzotišką žuvį, plaukiančią tamsiame, drumzliname vandenyje. Na 
ir, aišku, ne vien tik dėl akinių. Antrą valandą dienos Vilis iš tik- 
rųjų apaks, kaip tada, kai jį, Džoną Salivaną ir Dievas žino kiek 
dar sužeistųjų septyniasdešimtaisiais evakavo iš Dong Ha provin- 
cijos. “Aš apakau!" - vapėjo jis jau tada, kai išnešė Salivaną iš ta- 
ko. Tiktai ne visiškai. Per vibruojančią, mirgančią akyse maršką jis 
pamatė, kaip Salivanas raitosi ant žemės ir bando sulaikyti besiver- 
žiančias iš pilvo žarnas. Jis tada pakėlė Salivaną ir nubėgo su juo, 
negrabiai persimetęs jį per petį. Salivanas buvo aukštesnis ir stam- 
besnis už Vilį - gerokai aukštesnis ir stambesnis - ir Vilis niekad 
nesuprato, kaip galėjo pavilkti tokią sunkenybę, bet tempė visą ke- 
lią iki aikštelės, iš kurios Hjujis, lyg dešinioji Dievo ranka, pakė- 
lė juos į dangų: Dieve, saugok jus, Hjuji, Dieve saugok, Dieve sau- 
gok jus visus iki vieno. Jis bėgo į sraigtasparnių aikštelę, o aplin- 
kui čaižė kulkos ir Amerikoje gimusių kūnų dalys mėtėsi ant tako, 

kur sprogo mina, savidirbis sprogstamasis įtaisas ar dar velniai Ži- 
no kas. 

“Aš apakau“, - vapėjo jis, tempdamas Salivaną, jausdamas, 
kaip Salivano kraujas merkia jo uniformą. Salivanas taip pat deja- 
vo. Ar Vilis būtų numetęs jį nuo peties ir toliau bėgęs vienas, 
stengdamasis ištrūkti iš pasalos, jei Salivanas būtų nustojęs dejuo- 
ti? Tikriausiai ne. Tada jis jau žinojo, kas yra Salivanas, tiksliai Ži- 
nojo kas jis yra. Jo senojo, gimtojo miestelio Salas, Salas, kuris 
draugavo su Kerole Gerber jų sename, gimtajame miestelyje. 

“Aš apakau, aš apakau, aš apakau!" - štai ką vapėjo Vilis Šir- 
menas, kai vilko Salivaną ir, tiesa, visas pasaulis buvo baltas lyg 
per sprogimą, bet jis ir dabar prisimena, kaip kulkos karpė lapiją 
ir stukseno į medžių kamienus; prisiminė, kaip vaikinas, dienos 
pradžioje buvęs kaime, prispaudė delną prie gerklės. Prisiminė, 
kaip tarp jo pirštų ištryško kraujo srovė, užliedama uniformą. Kaž- 
kuris kitas iš Delta 22 bataliono, berods, jį vadino Peiganu - čiu- 
po nelaimingąjį už pilvo ir nutempė pro besiblaškantį Vilį Širme- 
ną, kuris iš TIKRŲJŲ nieko nematė ir vebleno “aš apakau, aš apa- 
kau, aš apakau“, traukdamas Salivano kraujo kvapą, jo smarvę. O 
sraigtasparnyje balta marška užkrito ant akių. Veidas buvo apde- 
gęs. Plaukai nudegė, galvos oda apanglėjo, o pasaulis buvo baltas. 
Vilis, apsvilęs ir rūkstantis, dar vienas, ištrūkęs iš pragaro. Jis gal- 
vojo, kad jau niekada nematys ir, kažkodėl juto palengvėjimą. Ta- 
čiau jis pradėjo matyti. 

Praėjus kuriam laikui. 

Moteris raudona striuke susilygino su juo. 

- Gal jums padėti, sere?- pasiūlė ji. 

- Nereikia, ponia, - atsakė Neregys Vilis. Be perstojo judanti 
lazda nustoja stuksenti į grindis ir naršo tuštumoje. Linguoja pir- 
myn atgal, ieškodama laiptelių krašto. Neregys Vilis linkteli, tada 
atsargiai, bet užtikrintai žengia pirmyn, kol kaire ranka su neišvaiz- 
džiu lagaminėliu prisiliečia prie turėklo. Jis perima lagaminėlį į 
ranką, kurioje laikė lazdą, kad galėtų įsitverti turėklo, atsisuka į 
moterį. Jis apdairiai šypsosi ne tiesiai jai, o kairiau. - Ne, dėkoju 
jums, man nesunku. Laimingų Kalėdų. 

Jis ima leistis, stuksendamas lazda prieš save, lengvai laikyda- 
mas lagaminėlį kartu su lazda - jis juk lengvutis, beveik tuščias. 
Vėliau, aišku, bus jau kitaip. 

10:15 ryto 


Penktoji aveniu išpuošta šventėms - blizgesys ir tviskėjimas, 
delės parduotuvės pavirto įvairiaspalvėmis kalėdinių dovanų dėžu- 
tėmis, net su tokiais pat didžiuliais raudonais kaspinais. Ne mažes- 
nis, kaip keturiasdešimties pėdų, vainikas puikuojasi ant solidaus, 
rusvo “Bruks bravez" fasado. Visur mirksi lemputės. “Saksa" vit- 
rinoje madinga manekenė (arogantiška išraiška “eik tu, Džekai, 
po..." ir plokščia kaip lenta) sėdi ant “Harli-Devidson" motocik- 
lo. Ji su Santo kepure, su kailiu apvedžiota motociklininko striu- 
ke, kelius siekiančiais batais ir daugiau nieko. Nuo motociklo vairo 
nukarę sidabriniai varpeliai. Netoliese šventinis choras gieda “Ty- 
lią naktį"- ne patį mylimiausią Neregio Vilio kūrinį, bet kur kas 
geriau, negu “Ar girdi tu, ką girdžiu aš“. Jis sustoja ten, kur susto- 
davo visada - priešais šv. Petro bažnyčią, priešais gatve nuo “Sak- 
sa" parduotuvės šliaužiančius, dovanomis apsikrovusių pirkėjų 
srautus. Dabar jo judesiai paprasti ir pilni savigarbos. Tas šlykštaus 
nuogumno pojūtis vyrų tualete, kuris, štai, tuoj bus išstatytas visuo- 
tiniam apžiūrėjimui - praėjo. Niekur jis nesijaučia esąs toks tikras 
katalikas, kaip šioje vietoje. Pagaliau, jis buvo sentgabietis, nešiojo 
kryžių, nešiojo bažnytinius apdarus, kai ateidavo jo eilė patarnauti 
prie altoriaus, klaupdavosi ant kelių klausykloje, valgydavo neken- 
čiamą menkę penktadieniais. Daugeliu atžvilgių jis vis dar sentga- 
bietis, visuose trijuose jo pavidaluose bendra ši dalis, kuri per dau- 
gelį metų, kaip sakoma, liko sveika ir nepažeista. Tiktai šiuo me- 
tu jis neina išpažinties, o atgailauja, ir nebetiki, kad pateks į dan- 
gų. Dabar jis gali tik tikėtis. 

Atsitūpęs jis atidaro ir pasuka lagaminėlį taip, kad einantieji iš 
centro galėtų perskaityti užrašą. Tada išsiima trečiąją pirštinę, beis- 
bolininko pirštinę, kurią saugo nuo 1960 metų vasaros. Pirštinę jis 
padeda šalia lagaminėlio. Niekas taip nesugraudina širdies, kaip 
Neregys su rasta beisbolo pirštine. Dieve, saugok Ameriką. 

Galiausiai - o tai svarbiausia, - jis išsiima vyriškai papuoštą 
blizgučiu kortelę ir užsikabina virvelę ant kaklo. Kortelė pakimba 
ant jo kareiviškos striukės. 

VILJAMAS D. GARFILDAS, JAV ARMIJA 
KOVOJO KUANG TRI, TUA TJEN, TAM BOI, A ŠAU 
DONG HA PROVINCIJOJE NETEKO REGĖJIMO 
DĖKINGA VYRIAUSYBĖ PLĖŠIKIŠKAI ATĖMĖ 
KOMPENSACIJĄ 1973 
NETEKO PASTOGĖS 1975 
GĖDA PRAŠYTI IŠMALDOS, TAČIAU 
TURIU MOKSLEIVĮ SŪNŲ, 
SUPRASKITE MANE, JEI GALITE 


Jis pakelia galvą taip, kad šios šaltos, grasinančios sniegu die- 
nos šviesa slystų jo tamsių akinių iškilimais. Prasideda darbas, ir 
jis sunkesnis, negu kai kam gali atrodyti. Poza - ne visai rikiuotės 
komanda “laisvai", bet panaši. Galvą laikyti tiesiai, žiūrėti ir į 
žmones ir kiaurai žmones, tūkstančiais ir dešimtimis tūkstančių 
slenkančius pro jį. Rankas juodomis pirštinėmis laikyti nuleistas, 
jokiu būdu nepešioti nei kortelės, nei kelnių medžiagos, negalima 
ir rankų sunerti. Jis turi rodyti nuolankų išdidumą. Kad nesijaus- 
tų nei gėdingumo, nei verstų susigėsti kitus. Vilis kalba, jeigu jį 
užkalbina ir tiktai jeigu geruoju. Jis neatsako žmonėms, kurie pik- 
tai klausia, kodėl jis neieško tinkamo darbo, ar ką jis turi galvoje, 
tvirtindamas, kad jam atėmė kompensaciją. Jis neprieštarauja 
tiems, kurie jį kaltina simuliacija arba smerkia sūnų, kuris leidžia 
tėvui, elgetaujančiam gatvėje, apmokėti už jo mokslą. Kiek prisi- 
mena, šią geležinę taisyklę jis pažeidė tik vieną kartą - karštą 1981 
vasarą. “Kur iš tikrųjų mokosi jūsų sūnus?“ - piktai paklausė jo 
kažkokia moteris. Jis nematė, kaip moteris atrodė, nes prasidėjo 
penkta valanda, ir Vilis jau mažiausiai dvi valandas buvo aklas 
kaip kurmis, bet juto, kaip nuo jos, lyg blakės iš seno čiužinio, 
sklido pyktis. Moteris kažkuo priminė jam čaižiabalsį Meilfantą, 
kurio nesiklausyti buvo neįmanoma. “Pasakykite kur, aš noriu jam 
susiųsti šuns mėšlo". - “Nesivarginkit, - atsakė jis, pasisukdamas 
į jos balso pusę. - Jeigu jūs rasite atliekamo šuns mėšlo, tai susiųs- 
kite į LBD*. “Federalinis ekspresas“ tikriausiai pristato paštą į pra- 
garą, kaip ir į bet kurią kitą vietą." 

- Viešpatie Dieve saugok jus, - prataria tipas kašmyriniu pal- 
tu ir jo balsas virpa nuo ypatingų emocijų. Bet Neregio Vilio jos 
nestebina. Jis pakankamai jų prisiklausė. Nuostabu, kiek jo klientų 


*Amerikos prezidento Lindono Beinso Džonsono (1908-1973) inicialai. 

į beisbolo pirštinę deda atsargiai, su pagarba. Tipas kašmyriniu 
paltu meta savo įnašą į tam skirtą lagaminėlį. Penki. Darbo diena 
prasidėjo. 


10:45 ryto 


Kol kas viskas neblogai. Jis atsargiai deda lazdą, atsiklaupia 
ant kelių ir išberia pirštinės turinį į lagaminėlį. Tada ima delnu ve- 
džioti po popierėlius, nors kol kas neblogai juos mato. Jis suren- 
ka juos į ritinėlį - iš viso keturi penki šimtai, - o tai reiškia, kad per 
dieną gali surinkti tris tūkstančius. Ne itin sėkminga diena tokiu 
metų laiku, bet ir ne bloga. Susuka kupiūras į ritiniuką ir suveržia 
gumele. Po to paspaudžia mygtuką lagaminėlio viduje ir netikras 
dugnas pasisuka ant spyruoklės, numesdamas monetų krovinį ant 
tikrojo. Ten pat jis įdeda ir į vamzdelį susuktus banknotus - visai 
viešai, nesisaugodamas. Per visus tuos metus jo nė karto nebandė 
apiplėšti. Gelbėk, Dieve, tą, kuris pabandytų! 

Atleidžia mygtuką, netikras dugnas grįžta į savo vietą, o Vilis 
atsistoja. Ir čia jam į juosmenį įsiremia delnas. 

- Laimingų Kalėdų, Vili, - kalba delno savininkas. Neregys Vi- 
lis atpažįsta jį pagal odekolono kvapą. 

- Laimingų Kalėdų, karininke Vilokai, - atsako Vilis. Jo gal- 
va klausiančiai pasukta, rankos nuleistos žemyn; nuvalyti iki bliz- 
gesio batai praskėsti ne taip, kaip po komandos “laisvai", bet ir ne- 
suglausti kaip rikiuotėje “ramiai"'. - Kaip laikotės, sere? 

- Geriau nebūna, gudruoli, - taria Vilokas. - Tu gi mane pažįs- 
ti: visada geriau nebūna. 

Artėja vyriškis ilgu, atsagstytu paltu, po kuriuo matosi ryškiai 
raudonas slidininko megztinis. Plaukai trumpi, juodi, kuokštais 
pražilę pakaušyje. Veidas rūstus, lyg ištašytas iš akmens. Ranko- 
se du maišeliai: vienas iš “Saksa", kitas “Bali". Jis sustoja, skai- 
to kortelę. 

- Dong Ha? - netikėtai klausia jis, ne šiaip skaitydamas vieto- 
vės pavadinimą, o lyg žmonių pilnoje gatvėje atpažinęs seną prie- 
telių. 

- Taip, pone, - patvirtina Neregys Vilis. 

- Kas jums vadovavo? 

- Kapitonas Bobis Brisemas, o pulkui - pulkininkas Endrius 
Šelfas, pone. 

- Apie Šelfą aš girdėjau, - kalba vyras atsagstytu paltu. Staiga 
jo veidas pasikeičia. Kol jis ėjo iki Neregio prie sankryžos, jis pri- 
klausė Penktajai aveniu, bet dabar jau nebepriklauso. - Bet nebu- 
vau jo susitikęs. 

- Kol pasiekėme Dong Ha, aukštų karininkų mes nematėme, 
pone. 

- Jei jūs išsikapstėte iš A Šau slėnio, aš nesistebiu. Juk mes iš 
vieno puslapio, kareivi? 

- Taip, sere. Iki to laiko, kai nusikapstėme iki Dong Ha, iš va- 
dovybės mažai kas liko. Aš daugiausia tada bendravau su kitu lei- 
tenantu. Difenbeikeris jo pavardė. 

Vyriškis raudonu slidinėjimo kostiumu lėtai linksi. 

- Jei nepainioju, jūs, vyrukai, buvote ten, kai driokstelėjo sraig- 
tasparniai. 

- Tikrai taip, sere. 

- Vadinasi, jūs buvote ten ir vėliau, kai... 

Neregys Vilis nepabaigia sakyti. Bet štai odekolono kvapas 
stiprėja: Vilokas, kaip įkaitęs jauniklis per karštą pasimatymą, 
pūkščia vos ne į ausį iš nekantrumo.Vilokas niekada juo netikėjo. 
Nors Neregys Vilis mokėjo jam už privilegiją stovėti šioje sankry- 
žoje ir, beje, labai dosniai, skaičiuojant to meto įkainiais, jis žino, 
kad Vilokas - apsigimęs policininkas, ir per tai Vilis įklius. Vilo- 
kas nesąmoningai šito siekia. Tiktai mūsų pasaulio Vilokai nesu- 
geba suprasti, kad jeigu daiktas atrodo netikras dar nereiškia, kad 
jis toks yra. Kartais padėtis gerokai sudėtingesnė, negu atrodo iš 
pirmo žvilgsnio. Štai to jį išmokė Vietnamas tais laikais, kai dar 
nebuvo pavirtęs į politinį pokštą ir lesyklą vyriausiojo kariuome- 
nės vado scenaristams. 

- Šešiasdešimt devintieji ir septyniasdešimtieji buvo sunkūs 
metai, - sako žilstantis vyriškis. Kalba jis lėtu, sunkiu balsu. - Aš 
buvau Hamburgeryje su trys šimtai aštuoniasdešimt septinta, tai- 
gi žinau ir A Šau ir Tam Boi. Ar jūs prisimenate devyni šimtai dvi- 
dešimt antrąjį kelią? 

- Taip, pone, taip, Šlovės Kelią, - tęsia Neregys Vilis. - Aš ten 
netekau savo draugų. 

- Šlovės Kelias, - kalba vyras atsagstytu paltu, staiga pasens- 
ta tūkstančiu metų ir ryškiai raudonas slidininko megztinis aiškiai 
jam nebetinka, lyg kokia bjaurastis, kurią padūkę berniūkščiai pri- 
kabino prie muziejinės mumijos, įsivaizduodami, kad demonstruo- 

ja subtilaus humoro jausmą. Jo žvilgsnis skrenda už tūkstančių ho- 
rizontų. Po kurio laiko grįžta į Penktąją aveniu. Netoliese varpai 
skambina: “O varpeliai din-din-din, din-din-din". Jis pastato pir- 
kinius tarp brangių batų ir iš vidinės kišenės ištraukia kiaulės odos 
piniginę. Atsega ją, pasklaido tvarkingą banknotų pluoštelį. 

- Garfildai, kaip sekasi sūnui? Neblogus gauna pažymius? 

- Taip, pone. 

- Kiek jam metų? 

- Penkiolika, pone. 

- Municipalinė mokykla? 

- Parapijinė, pone. 

- Puiku! Ir, duok Dieve, jis nepamatys to sumauto šlovės ke- 
lio. 

Žmogus su atsagstytu paltu išima iš piniginės banknotą. Nere- 
gys Vilis ne tik girdi, bet ir jaučia, kaip aikteli Vilokas; net nežiū- 
rėjęs į popierėlį jis žino, kad tai šimtinė. 

- Tikrai taip, pone, duok Dieve! 

Vyras atlapu paltu paliečia banknotu Vilio delną ir išplečia iš 
nustebimo akis, kai pirštinėta ranka atsitraukia, lyg ją pliką kas bū- 
tų palietęs įkaitintu daiktų. 

- Padėkite jį į lagaminėlį ar beisbolo pirštinę, pone, jei jūs toks 
geras, - sako Neregys Vilis. 

Vyras su paltu keletą sekundžių pakėlęs antakius Žiūri į jį, - 17 
susipranta. Jis pasilenkia, deda banknotą į senos, taukuotos pirš- 
tinės kišenę, ant kurios šono mėlynu rašalu užrašyta “Garfildas", 
tada dar pasemia iš šoninės kišenės saują smulkių. Užpila ant se- 
nojo Beno Franklino, kad prispaustų banknotą. Po to išsitiesia. Jo 
akys sklidinos ašarų ir paraudusios. 

- Ar neprieštarausite, jei paliksiu vizitinę? - klausia jis Nere- 
gio Vilio. - Aš jus galėčiau pristatyti kai kurioms veteranų orga- 
nizacijoms. 

- Dėkoju, jums, pone, bet turiu pagarbiai atsisakyti. 

- Bendravote su daugeliu jų. 

- Bendravau su kai kuriomis iš jų. 

- Kur jūsų VL* 

- San-Franciske, sere. - Jis dvejodamas priduria: - Katyčių Na- 
mai, sere. 

Vyras su paltu iš širdies juokiasi, po to jo veidas susiraukšlė- 


* Veteranų ligoninė. 

ja, susitvenkusios akyse ašaros nuteka grubiais skruostais. 

- Katyčių Namai! - sušunka jis. - Dešimt metų šito negirdėjau! 
Po kiekviena lova indas ir nuogutėlė seselė po apklotu, taip? Nuo- 
gutėlės, jei ne meilės karolėliai, kurių jos nenusiima. 

- Taip, sere, daugmaž atskleidžia situaciją. 

- Arba užskleidžia. Linksmų Kalėdų, kareivi. - Vyras su pal- 
tu vienu pirštu atiduoda pagarbą. 

- Ir jums linksmų Kalėdų, sere. 

Vyras su paltu čiumpa savo maišelius ir nueina. Jis nesigręžio- 
ja. O jeigu atsigręžtų, Vilis to jau nepamatytų, nes jo akys dabar 
mato tik vaiduoklius ir šešėlius. 

- Kaip jausminga! - murma Vilokas. (Puch-puch-puch iš Vilo- 
ko plaučių į jo ausį Neregiui Viliui nemalonūs - netgi šlykštūs, bet 
jis nesuteiks šiam bjaurybei pasitenkinimo, pasitraukdamas nors 
per colį.) - Senas krienas iš tikrųjų apsiverkė. Ką ir pats matei. Na, 
bet pliurpti veteraniškai tai tu moki, Vili. To iš tavęs neatimsi. 

Vilis tyli. 

- Veteranų ligoninė, pavadinta Katyčių Namais? - klausia Vi- 
lokas. - Vietelė kaip tik man būtų. Kur apie tai perskaitei? “Legio- 
nieriuje“? 

Moters šešėlis, tamsus siluetas gęstančioje dienos šviesoje, pa- 
silenkia virš atidaryto lagaminėlio ir kažką įdeda į jį. Pirštinėta 
ranka trumpam prisiliečia prie Vilio rankos. 

- Telaimina jus Viešpats, - ištaria ji. 

- Dėkoju, jums, ponia. 

Šešėlis dingsta, bet ne puch-puch-puch Neregio Vilio ausyje. 

- Ar turi man ką nors, drauge? - klausia Vilokas. 

Neregys Vilis įkiša ranką į striukės kišenę. Paima voką ir iš- 
tiesia jį. Vokas mikliai, kaip sugeba tik Vilokas, ištraukiamas iš jo 
pirštų. 

- Subinė! - Policininko balse ne tik pyktis, bet ir baimė. - Kiek 
kartų tau kartojau, į ranką duok, į ranką! 

Neregys Vilis nieko nekalba. Jis galvoja apie beisbolo piršti- 
nę, apie tai, kaip ištrynė “BOBIS GARFILDAS*- kiek iš viso ga- 
lima ištrinti į odą įsigėrusį rašalą - ir toje vietoje išvedžiojo Vilio 
Širmeno pavardę. Vėliau, po Vietnamo, kada pradėjo savo naują 
karjerą, jis nutrynė pavardę antrą kartą ir spausdintomis raidėmis 
išvedžiojo vieną žodį “GARFILDAS". Ta vieta ant senos Alvino 
Darko modelio pirštinės, kur vyko šitos permainos, atrodo nutrinta, 

beveik skylė. Jeigu galvos apie pirštinę, apie tą ištrintą vietą ir var- 
dų sluoksnius ant jos, jis tikriausiai sugebės nepadaryti jokios 
kvailystės. Juk Vilokas kaip tik šito nori labiau negu apgailėtino 
kyšio, - kad Vilis padarytų kokią nors kvailystę, išsiduotų. 

- Kiek? - po sekundės tylos klausia Vilokas. 

- Trys šimtai, - sako Vilis. - Trys šimtai dolerių, karininke Vi- 
lokai. 

Vietoj atsakymo tyla, bet Vilokas per žingsnį atsitraukia nuo 
Neregio Vilio ir puch-puch-puch jo ausyje silpnėja. Neregys Vi- 
lis dėkingas ir už tai. 

- Na, gerai, - pagaliau sako Vilokas. - Šiam kartui. Bet ateina 
Nauji metai, bičiuli, ir tavo draugas Džasperas, Policijos Pažiba, 
Niujorko valstijoje, gamtos prieglobstyje turi sklypelį, kuriame no- 
rėtų pasistatyti lūšnelę. Sugromulavai? Pokerio statymai auga. 

Neregys Vilis nieko nesako, bet klausosi dabar labai atidžiai. 
Jeigu tik tiek, tai viskas bus gerai.Tačiau Viloko balsas rodo, jog 
dar ne viskas. 

- Tačiau lūšnelė ne tokia svarbi, - tęsia Vilokas. - Svarbu tai, 
kad man reikalinga geresnė kompensacija, jei aš tampausi su tokiu 
mėšlu, kaip tu. - Jo balse suskamba nuoširdus pyktis. - Nesuprantu, 
nors užmušk, kaip tu gali tai daryti kiekvieną dieną, netgi per KA- 
LĖDAS. Vargšai - tai suprantama, bet kad toks tipas, kaip tu...tu 
ne aklesnis už mane. 

“Na, tu kur kas aklesnis, negu aš“, - galvoja Neregys Vilis ir 
toliau tyli. 

- Tau gerai sekasi, tiesa? Tu turėtum susirinkti... kiek? Šiuo 
metų laiku tūkstantį per dieną? Du tūkstančius? 

Jis gerokai nepataikė, bet šis apsirikimas skamba lyg muzika 
Neregio Vilio Garfildo ausyse. Vadinasi, pasyvusis jo partneris se- 
ka nelabai atidžiai ir neilgai... bent jau anksčiau. Bet jam nepatin- 
ka pyktis faro balse. Pyktis, kaip paslėpta pokerio korta. 

- Tu neaklesnis negu aš, - kartoja Vilokas. Matyt, kaip tik tai 
jį labiausiai ir siutina. - Žinai ką, drauguži? Reikėtų kada nors va- 
kare pasekti, kur tu eisi iš čia, a? Pažiūrėti, ką tu veiksi toliau. - Jis 
patyli. - Kuo pavirsti. 

Akimirkai Neregys Vilis sulaiko kvapą, paskui vėl atsikvepia. 

- Nevertėtų, karininke Vilokai, - sako jis. 

- Nevertėtų, a? O kodėl, Vili? Kodėl? Rūpiniesi mano gerove, 
ar ne taip? Baiminiesi, kad aš užrauksiu užpakalį, dedantį auksi- 

nius kiaušinius? Taigi, ką aš gaunu iš tavęs per metus, ne tiek jau 
daug, lyginant su įsakymu dėl padėkos, ar net ir su paaukštinimu. 
- Jis nutyla. O kai vėl prabyla, jo balse skamba svajonė, kuri ke- 
lia ypatingą nerimą. - Apie mane parašytų “Post" "DIDVYRIS 
POLICININKAS IŠAIŠKINA SUKČIŲ PENKTOJOJE AVE- 
NIU." 

“Velnias, - galvoja Vilis, - velnias, atrodo jis rimtai! 

- Ant tavo pirštinės užrašas “Garfildas", tiktai Garfildas nėra 
tavo pavardė, nors pirštus nukapok. Statyčiau dolerius prieš ban- 
deles. 

- Ir praloštumėte. 

- Ką tu sakai... o štai ant tavo pirštinės, atrodo, jau ne viena 
pavardė rašyta. 

- Ją pavogė. Kai aš buvau vaikas... . - Jis kalba per daug? Sun- 
ku spręsti. Vilokas, kalės koja, sugebėjo užklupti jį netikėtai. Iš 
pradžių tas telefonas kontoroje - senis Edas iš “Ninekso", o dabar 
dar ir šitas. - Berniukas, kuris iš manęs ją nušvilpė, užsirašė savo 
pavardę. O kai aš ją atgavau, vėl užrašiau savo. 

- Ir pasiėmei ją į Vietnamą? 

- Taip. 

Ir tai tiesa. Jei Salivanas pamatytų šią seną, Alvino Darko mo- 
delio pirštinę, ar atpažintų, kad čia jo draugo Bobio pirštinė? Ma- 
žai tikėtina, bet kas žino? Tačiau Salivanas jos taip ir nepamatė, 
bent jau tada, kai jie buvo džiunglėse, ir tai tuščias klausimas. Bet 
štai policininkas Džaspersas visko klausinėja ne tuščiai. 

- Pasiėmei su savim į Aču slėnį, taip? 

Neregys Vilis neatsako. Vilokas nori jį užspęsti kampe, bet Vi- 
lis Garfildas pasisaugos, kad ir kaip Vilokas stengtųsi. 

- Pasiėmei kartu ir į Tom Boi, ką? 

Vilis tyli. 

- “Post", - kalba Vilokas ir Vilis neryškiai mato, kaip tas žal- 
tys truputį praskečia rankas, lyg dėtų į rėmelius fotografiją. - 
“DIDVYRIS POLICININKAS". - Galbūt jis tik pučiasi, bet iš kur 
Viliui žinoti? 

- Į “Post" jūs pateksite, bet nebus jokio įsakymo dėl padėkos, 
- sako Vilis. - Nebus ir paaukštinimo. Tiksliau sakant, jūs šlifuo- 
site krantinę, ieškodamas darbo, karininke Vilokai. Ir į apsaugos 
agentūras jums nebus ko eiti - žmogaus, ėmusio kyšius, ten nepri- 
ims. 


383 


Dabar jau Vilokas nustoja kvėpuoti. Bet kai jis vėl atgauna 
kvapą, puch-puch-puch Vilio ausyje virsta uraganu: policininko lū- 
pos beveik liečia jo odą. 

- Apie ką tu čia? - šnabžda jis. Uždeda ranką ant Neregio Vi- 
lio peties. - Ne, tu pasakyk man, kokį velnią čia rezgi? 

Neregys Vilis tyli, rankos nuleistos, galva truputį pakelta, įdė- 
mus žvilgsnis nukreiptas į tamsą, kuri išsisklaidys visai užgesus 
dienos šviesai, o veide bejausmė išraiška, kuri daugeliui praeivių 
atrodo kaip sugniuždyto vyriškumo ir palenkto, bet dar gyvo išdi- 
dumo ženklas. 

“Nevertėta, karininke Vilokai, - galvoja jis. - Ledas po jumis 
visai išplonėjo. Galbūt aš ir aklas, bet jūs - dar ir visiškai kurčias, 
jei negirdite, kaip jis traška jums po kojomis". 

Jį lengvai supurto ranka ant peties. Į jo odą įsirėžia Viloko 
pirštai. 

- Kalės vaike, tu turi bendrą? Ir todėl sugalvojai vos ne atvi- 
rai kišti voką? Tavo draugas mane fotografuoja, taip? 

Neregys Vilis ir toliau tyli; Džasperui, Policijos Pažibai, jis 
praveda tylėjimo pamoką. Tokie žmonės, kaip karininkas Vilokas, 
jeigu jiems netrukdai, visada įtaria pačią didžiausią bjaurastį. Tik 
reikia duoti jiems laiko - ir viskas. 

- Tu su manim nežaisk, kipše, - piktai sako Vilokas, bet jo bal- 
se skamba nerimo gaida, ir ranka ant Neregio Vilio peties atsig- 
niaužia. - Nuo sausio mėnesio pereinam prie keturių šimtų, o jei- 
gu pabandysi su manim žaisti, aš tau parodysiu, kaip žaidžiama. 
Supratai? 

Neregys Vilis nieko neatsako. Oras nustoja pulsuoti jam į au- 
sį ir jis supranta, kad Vilokas ruošiasi atsitraukti. Bet, deja, ne vi- 
sai, nes bjaurūs puch-puch-puch kartojasi. 

- Už tai, kuo užsiimi, degsi pragare, - švokščia jam Vilokas. Ir 
sako be galo nuoširdžiai. - Tai, kad aš imu purvinus tavo pinigus 
irgi yra nuodėmė, bet atleidžiama - aš klausiau kunigo, ir man aiš- 
ku, - bet štai tavo nuodėmė, ji mirtina. Tu atsidursi pragare ir pa- 
matysi, kiek ten prisielgetausi. 

Neregys Vilis galvoja apie striukę, kurią Vilis ir Bilis kartais 
mato gatvėje. Ant jos nugaros Vietnamo žemėlapis ir metai, ku- 
riuos striukės savininkas praleido ten, o šalia dar štai toks užrašas: 
“KAI MIRSIU, AŠ PATEKSIU Į DANGŲ, NES JAU IŠBUVAU 
SAVO LAIKĄ PRAGARE". Jis galėtų šią žinią perduoti polici- 

ninkui Vilokui, bet nebus jokios naudos. Geriausia tylėti. 

Vilokas tolsta ir mintis, kad jis tuo džiaugiasi, virsta reta šyp- 
sena. Ji pasirodo ir dingsta, kaip saulės spindulys apsiniaukusią 
dieną. 


1:40 dienos 


Tris kartus jis suko kupiūras į ritinėlius ir nustūmė monetas 
nuo slapto dangčio ant tikrojo (kad būtų patogiau, o ne todėl, kad 
jas slėptų) ir dabar dirba vien apčiuopomis. Jis nebemato pinigų, 
neatskiria dolerio nuo šimtinės, bet jaučia, kad diena jam, kaip re- 
ta, sėkminga. Tačiau ši mintis Viliui nesuteikia pasitenkinimo. Jį 
retai patiria - Neregys Vilis pasitenkinimo neieško, - bet pasiten- 
kinimo jausmas, kad kažką pasiekei, kurį jis patirtų kitą dieną, iš- 
sklaidytas pokalbio su policininku Viloku. 

Be ketvirčio dvyliktą, kaip ir kiekvieną dieną tokiu laiku, iš 
“Saksa" išeina jauna, gražaus balso moteris (Biliui ji primena Da- 
janą Ros). Jos rankoje puodelis karštos kavos jam. Ketvirtis po 
dvylikos kita moteris - ne tokia jauna ir tikriausiai baltoji, - atne- 
ša jam puodelį garuojančio vištienos sultinio. Veteranas dėkoja 
joms abiems. Baltoji pakšteli jam į skruostą ir palinki pačių laimin- 
giausių linksmų Kalėdų. 

Tačiau diena turi ir kitą pusę, taip būna beveik visada. Apie 
pirmą paauglys su nematoma besikvatojančių, šmaikštaujančių, 
kvailiojančių draugų kompanija iš tamsos kairėje praneša Neregiui 
Viliui, kad jis yra kreivasnukis žąsinas, o po to klausia, ar ne to- 
dėl jis su pirštinėmis, kad apsvilo nagus, kai bandė paskaityti karš- 
tą vaflinę. Vaikėzas su draugužiais nubėga, raitydamasis iš juoko 
nuo šio banalaus juokelio. Praėjus penkiolikai minučių kažkas 
kliudo jį koja, nors galbūt ir netyčia. Kiekvieną tokį kartą jis pa- 
silenkia virš lagaminėlio, bet lagaminėlis vietoje. Tai sukčių, plė- 
šikų ir vagių miestas, bet lagaminėlio neliesdavo, taip visada. 

Ir kol visa tai vyksta aplinkui, jis galvoja apie Viloką. 

Su policininku, kuris čia dirbo iki Viloko, nebuvo vargo; su 
tuo, kuris čia ateis, kai Vilokas išeis iš policijos, arba kai jį perkels 
į kitą rajoną, irgi tikriausiai nebus. Anksčiau ar vėliau Vilokas nu- 
sišers, sudegs arba nusprogs: šitą tiesą jis taip pat sužinojo džiun- 
glėse, o kol kas Neregiui Viliui reikia lenktis lyg žolelei vėjyje. Tik 
toks skirtumas, kad ir pati lanksčiausia žolelė lūžta, jei vėjas labai 

stiprus. 

Vilokas reikalauja daugiau pinigų, bet ne tai gąsdina vyrą tam- 
siais akiniais ir karine striuke: anksčiau ar vėliau visi jie pradeda 
reikalauti daugiau pinigų. Policininkui Henrečiui jis mokėjo šim- 
tą su ketvirčiu, kai įsikūrė šioje vietoje. Henretis buvo iš tų, kurie 
patys gyvena ir leidžia gyventi kitiems, nuo jo dvelkė “Old spais" 
ir viskiu, visai kaip nuo Džordžo Reimerio, apylinkės policininko 
Vilio Širmeno vaikystėje. Tačiau, prieš išeidamas į atsargą 1978 
metais, nuolaidusis Erikas Henretis jau ėmė iš Neregio Vilio po du 
šimtus dolerių kas mėnesį. Esmė buvo tokia, - įsidėmėkite, broliai 
mano, - kad iš ryto Vilokas tryško pykčiu, taip, PYKČIU, ir dar 
jis pasakė, kad tarėsi su kunigu. Štai dėl ko Viliui neramu, tačiau 
labiausiai jis nerimauja dėl Viloko pažado jį pasekti. “Pažiūrėti, ką 
tu veiksi toliau. Kuo pavirsi. Garfildas ne tavo pavardė. Statau do- 
lerius prieš bandeles." 

“Baisi klaida lįsti prie nuoširdžiai atgailaujančio, karininke Vi- 
lokai, - mąsto Vilis. - Prie mano žmonos lįsti būtų mažiau pavo- 
jinga, negu prie mano pavardės. Kur kas mažiau pavojinga". 

Ir, vis dėlto Vilokas gali įvykdyti savo grasinimą. Kas gali būti 
paprasčiau, kaip pasekti akląjį, ar net ir tą, kurio akys skiria ne tik 
šešėlius? Lengviau, nei susekti, kaip jis užeina į kokį nors viešbutį 
ir pasislepia vyrų tualete? Pasekti, kaip jis užeina į kabiną lyg Ne- 
regys Vilis Garfildas, o išeina jau Vilis Širmenas? O kas bus, jei 
Vilokas sugebės atsekti jį nuo Vilio iki Bilio? 

Ši mintis grąžina jį į rytinę panišką baimę, į gyvatės, numetu- 
sios seną odą ir dar neapsipratusios su nauja, būseną. Įtarimas, kad 
jį nufotografavo imantį kyšį, kuriam laikui atšaldys Viloką, bet jei- 
gu jis persiutęs, negali numatyti, kaip elgsis toliau. Ir tai yra 
košmaras. 

- Tegu padeda tau Dievas, kareivi, - aidi balsas iš tamsos. - Ap- 
gailestauju, kad negaliu duoti daugiau. 

- Nieko, sere, - atsako Neregys Vilis, bet mintimis jis vis dar 
su Džasperu Viloku, kuris kvėpinasi pigiu odekolonu ir kalbasi su 
kunigu apie akląjį su kortele, apie akląjį, kuris, Viloko nuomone, 
visai nėra aklas. Kaip jis pasakė: “Pateksi į pragarą ir pamatysi, 
kiek aukų ten susirinksi". - Laimingiausių Kalėdų, sere, ačiū, kad 
man padėjote. 

Diena tęsiasi. 

4:25 dienos 


Regėjimas po truputį grįžta - drumstas, neryškus, bet jau pa- 
tikimas. Tai signalas, kad reikia ruoštis išeiti. 

Laikydamas tiesią nugarą, jis klaupiasi ant kelių, vėl deda 1az- 
dą už lagaminėlio. Ant paskutinių banknotų užmauna gumelę, nu- 
verčia juos ir paskutines monetas į lagaminėlio dugną, po to įde- 
da ten beisbolo pirštinę ir blizgučiu papuoštą kortelę. Užtrenkęs Ia- 
gaminėlį atsistoja, laikydamas lazdą kitoje rankoje. Dabar lagami- 
nėlis labai sunkus ir metalas, pribertas iš visos širdies, nusveria 
jam ranką. Girdisi sodrus žvangėjimas - monetų lavina verčiasi į 
naują padėtį ir sustingsta be garso, lyg rūda žemėje. 

Jis eina Penktąja aveniu, kaire ranka švytuodamas lagaminė- 
liu lyg inkaru (per ilgus metus jis priprato prie jo svorio ir, jeigu 
reikėtų, galėtų su juo nueiti kur kas toliau, negu jam teks šiandien), 
dešinėje rankoje laikydamas lazdą ir gracingai baksnodamas ja į 
šaligatvį priešais save. Ši lazda stebuklinga - ji ant knibždančio 
žmonėmis šaligatvio priešais jį sukuria tuščią erdvę. Per tą laiką, 
kai pasiekia Keturiasdešimt trečiosios kampą, Vilis jau mato šią 
erdvę. Mato jis ir mirksintį “Stop" signalą Keturiasdešimt antro- 
joje, bet eina pirmyn, leisdamas gerai apsirengusiam, ilgaplaukiui 
žmogui su auksinėmis grandinėlėmis sučiupti jį už peties. 

- Atsargiai, gerbiamasis, - sako ilgaplaukis. - Mašinos važiuo- 
ja. 

- Dėkoju, jums, pone, - atsako Neregys Vilis. 

- Nėr už ką. Linksmų Kalėdų. 

Neregys Vilis praeina pro Viešąją biblioteką saugančius liūtus, 
peržingsniuoja dar du kvartalus ir pasuka į Šeštąją gatvę. Niekas 
jo nesustabdo, niekas visą dieną nesisukiojo aplinkui stebėdamas, 
kaip jis renka aukas, kad paskui eitų paskui, laukdamas patogaus 
momento ištraukti lagaminėlį ir pabėgti (nedaugeliui vagių pavyk- 
tų pabėgti su juo, šituo lagaminėliu). Vieną kartą, jau seniai, sep- 
tyniasdešimt devintųjų vasarą, du trys vyrukai galbūt juodieji (ga- 
rantuoti negalėjo, bet iš balsų sprendžiant juodukai; kaip visada, 
kada ilgesnės dienos, šiltuoju metų laiku, regėjimas tą dieną jam 
grįžo lėtai) sustabdė ir užkalbino jį tokiu tonu, kuris labai jam ne- 
patiko. Ne taip, kaip šiandieniniai vaikiščiai savo juokeliais apie 
vaflinę ir “Pleibojaus" plakatą Brailio raštu. Jie kalbėjo tyliai ir 

nemaloniai meiliai: klausinėjo, kiek jis surinko prie šventojo Pa- 
to, ar nepaaukotų kažkokiai Polo lygai, ar nereikia jo palydėti iki 
autobuso stotelės, stoties ar dar kur nors. Vienas, gal būsimas sek- 
sologas, paklausė, ar nereikia jam kartais jaunutės paklodėlės. “Tai 
jus atgaivins, - tyliai, beveik svajingai pasakė balsas kairėje. - 
Taip, sere, juk tikite šitu mėšlu." 

Jis jautėsi taip, kaip turėtų jaustis pelė, kol katė ją tik maigo 
minkštomis letenėlėmis, neišleisdama nagų, tikrindama, ką ši da- 
rys, ar greit ji bėgs ir cyps nuo augančio siaubo. Tačiau Neregys 
Vilis siaubo nejautė. Baimė - taip, galima sakyti atvirai, jis išsigan- 
do, - bet viską nustelbiančio siaubo Vilis nejuto po paskutinės sa- 
vaitės džiunglėse, tos savaitės, kuri prasidėjo A Šau slėnyje ir bai- 
gėsi Dong Ha, savaitės, kai vietnamiečiai stūmė juos į rytus, kar- 
tu puldami iš šonų - varė juos, lyg gyvulius tarp dviejų aptvarų, ne- 
pertraukiamai klykdami iš medžių, kartais kvatodami džiunglėse, 
kartais šaudydami, kartais veriamai spiegdami naktimis. “Žmogiu- 
kai, kurių čia nėra" - taip juos vadino Salivanas. Čia nėra nieko, 
bent kiek panašaus į tai - net pati akliausia jo diena Manhetene nė- 
ra tokia tamsi, kaip naktys po to, kai jie neteko kapitono. Čia bu- 
vo jo pranašumas, čia vaikinai apsiriko. Jis tiesiog pakėlė balsą 
kaip žmogus, norintis dideliame kambaryje atkreipti daugybės 
draugų dėmesį: “Ei, - sušuko jis, kreipdamasis į vaiduokliškus še- 
šėlius, kurie lėtai slinko pro jį šaligatviu. - Ei, ar nematote neto- 
liese policininko? Manau, kad šie vyrukai sugalvojo nusitempti 
mane“. Ir viskas. Lengviau, negu atskirti skiltelę nuo nulupto apel- 
sino: vyrukai, apsupę jį ratu, staiga dingo kaip vėsaus vėjelio 
dvelktelėjimas. 

O, kad taip lengvai jis galėtų atsikratyti policininku Viloku! 


4:40 dienos 


“Šeraton-Gotem" Keturiasdešimtosios ir Brodvėjaus gatvių 
sankryžoje priklauso patiems didžiausiems aukščiausios klasės 
viešbučiams pasaulyje ir milžiniškoje jo vestibiulio oloje po gigan- 
tišku šviestuvu maišosi tūkstančiai žmonių. Čia jie vaikosi malo- 
nurnų, ten kasa savo lobius, negirdėdami nei kalėdinės muzikos, 
skambančios iš garsiakalbių, nei pokalbių gausmo trijuose resto- 
ranuose, penkiuose baruose ir prašmatniuose liftuose, slankiojan- 
čiuose aukštyn žemyn šachtomis nišomis, lyg kokios egzotiškos, 

stiklinės mašinos stūmokliai... nei neregio, kuris, stuksendamas 
lazda, skinasi kelią tarp jų prie požeminio traukinio stoties dydžio, 
sarkofago formos vyrų tualeto. Atsukęs lagaminėlio lipduką į sa- 
ve jis eina, nežymus, nepastebimas. Šiame mieste net labai nepa- 
stebimas. 

“Bet vis dėlto, - įeidamas į kabiną, nusivilkdamas striukę ir ją 
išversdamas, galvoja jis, - kaip čia atsitiko, kad niekas per visus 
tuos metus nebandė manęs pasekti? Niekas niekada nepastebėjo, 
kad neregys, kuris įeina, ir regintysis, išeinantis iš tualeto, yra vie- 
nodo kūno sudėjimo, su tuo pačiu lagaminėliu rankoje?" 

Na, Niujorke beveik niekas niekada nepastebi to, kas su juo 
tiesiogiai nesusiję - savaip niujorkiečiai visi akli kaip Neregys Vi- 
lis. Išeidami iš savo kabinetų ir priimamųjų, užtvindydami šaligat- 
vius, užpildydami metro platformas ir pigius restoranus jie palie- 
ka labai atstumiantį ir liūdną įspūdį. Jie it kurmių lizdai, išversti 
fermerio plūgo. Jis negalėjo atsistebėti jų aklumu ir žinojo, kad tai 
yra jo sėkmės priežastis... Žinoma, ne vienintelė. Aplinkui ne vien 
kurmiai, be to, jis lošia jau labai ilgai. Aišku, imasi atsargumo 
priemonių, daug visokių priemonių, bet būna momentų (kad ir to- 
kių, kai jis sėdi tualete su nuleistomis kelnėmis), kada jį taip leng- 
va pagauti, taip lengva apiplėšti, lengva išaiškinti! Vilokas teisus 
dėl “Post", jie įsikibtų jo, iškeltų aukščiau Amano. Jie niekada ne- 
supras... jie netgi nenori suprasti, išklausyti jo pusę. Kokią pusę? 
Ir kodėl to nei karto neatsitiko? 

Jis tiki: Dievo valia. Todėl, kad Dievas geras, Dievas griežtas, 
bet geras. Jis negali prisiversti atlikti išpažintį, bet Dievas tarytum 
supranta jį. Atgailai reikia laiko, bet laiko jam duota. Dievas lydėjo 
kiekvieną jo žingsnį. 

Kabinoje, tarp savo persikūnijimų, Vilis užmerkia akis ir mel- 
džiasi: iš pradžių padėkoja, paskui maldauja nurodymų, tada vėl 
dėkoja. Kaip visada, maldą jis baigia šnabždesiu, girdimu tik jam 
ir Dievui: 

- Jeigu žūsiu mūšio lauke, įkišk mane į maišą ir nusiųsk namo, 
jeigu aš mirsiu nuodėmėje, užmerk Savo akis ir pasiimk mane. 
Aha. Amen. 

Jis išeina iš kabinos, išeina iš tualeto, apleidžia daugiabalsį 
“Šeraton-Gotemo" sūkurį ir niekas jo nesustabdo, niekas nesako: 
“Atleiskite, sere, bet argi ne jūs tik ką buvote aklas?“ Niekas ne- 
žiūri į jį, išeinantį į gatvę, nešantį sunkų lagaminėlį taip, lyg jis 

svertų ne penkiasdešimt, o dvidešimt svarų. Dievas jį saugo. 

Sninga. Jis - vėl Vilis Širmenas - lėtai eina po krentančiais kąs- 
niais ir dažnai perima lagaminėlį iš vienos rankos į kitą. Dar vie- 
nas pavargęs besibaigiančios dienos praeivis. Eidamas jis nepaliau- 
ja galvoti apie nepaaiškinamą savo sėkmę. Mato evangelijoje yra 
eilutės, kurias jis išmoko mintinai: “ Jie - akli aklųjų vedliai, - sa- 
koma jose, - o jeigu aklas veda akląjį, tai abu įkris į duobę". Ir dar 
yra sena patarlė, kad aklųjų karalystėje vienakis - karalius. Tai ar 
ne jis tas vienakis? Jeigu negalvotume apie Dievą, tai ar ne čia sly- 
pi jo sėkmės visus tuos metus priežastis? 

Galbūt, taip, o galbūt ir ne. Bet kokiu atveju Dievas jį saugo- 
jo... 0 jis jokiu būdu nepaliks Dievo nuošalyje. Dievas neatskiria- 
mas nuo bendro jo gyvenimo paveikslo. Dievas pažymėjo jį 1960 
metais, kai jis iš pradžių padėjęs Gariui Dulinui erzinti Kerolę 
Gerber, vėliau padėjo ją sumušti. Šios nuodėmės Vilis niekada ne- 
užmiršo. Tai, kas atsitiko miškelyje netoli “B" aikštės, vainikuo- 
ja visa kita. Kaip prisiminimą jis saugo Bobio Garfildo pirštinę. 
Kur dabar Bobis, Vilis nežino, bet tai jam neįdomu. Kerolės jis, 
kol galėjo, nepaleido iš akiračio, o Bobio gyvenimas neturėjo jo- 
kios reikšmės. Bobis tapo nereikšmingas, kai jai padėjo. Vilis ma- 
tė, kaip jis jai padėjo. Pats jis neišdrįso nueiti ir padėti jai, bijoda- 
mas Gario Dulino, bijodamas berniukų, kuriems Garis galėjo pa- 
pasakoti, bijodamas likti paženklintu, - o Bobis neišsigando. Bo- 
bis padėjo jai tą dieną, Bobis nubaudė Garį Duliną tą pačią vasa- 
rą, tiktai vėliau, ir už visa tai, ką šis padarė (greičiausiai tiesiog už 
pagalbą jai), Bobis pasiekė, Bobis įveikė. Jis padarė tai, ko Vilis 
neišdrįso padaryti, jis ėmėsi ir nugalėjo, pasiekė, o dabar Viliui rei- 
kia padaryti likusią dalį. O padaryti reikia tiek daug... Atgaila - tai 
viršvalandžiai ir netgi daugiau. Juk nors ir visi trys jo pavidalai at- 
lieka bažnytinę bausmę, jis vos spėja susidoroti. 

Ir vis tik Vilis negalėtų pasakyti, kad gyvena apgailestauda- 
mas. Kartais jis galvoja apie gerąjį plėšiką, apie tą, kuris tą patį va- 
karą su Kristumi pateko į rojų. Penktadienį akmenuotame kalne, 
Golgotoje, plūsti krauju; vakare kartu su Karaliumi geri saldžią ar- 
batą su bandelėmis. Kartais kas nors paspiria jį, kartais kas nors 
stumia jį, kartais jis jaudinasi, kad jį suims. Na ir kas? Negi jis ne- 
stovi ten už visus tuos, kurie lieka šešėlyje, kai daromas blogis? 
Argi jis neprašo išmaldos už juos? Ar ne dėl jų 1960 metais paė- 


390 


mė Bobio pirštinę, Alvino Darko modelio pirštinę? Jis ją paėmė. 
Dieve, palaimink jį, paėmė pirštinę. O dabar, kai apakęs stovi prie- 
šais bažnyčią, jie krauna į ją pinigus. Jis prašo išmaldos dėl jų. 

Šeron žino... ką, iš tikrųjų žino Šeron? Kai ką, taip. Bet kiek, 
jis negali pasakyti. Žodžiu, pakankamai, kad nupirktų sidabrinių 
siūlų; pakankamai, kad pagirtų, jog jis labai gražiai atrodo Polo 
Stiuarto kostiumu ir madingu mėlynu kaklaraiščiu; pakankamai, 
kad palinkėtų jam geros dienos ir primintų apie kiaušinių koktei- 
lį. To pakanka. Viskas puiku Vilio pasaulyje - jei ne Džasperas Vi- 
lokas. Ką jam daryti su Džasperu Viloku? 

“Reikėtų vieną vakarą pasekti, kur tu eisi," - pūkščia jam į ausį 
Vilokas, kol Vilis iš vienos rankos į kitą perima apsunkusį lagami- 
nėlį. Maudžia jau abu pečius ir jis labai apsidžiaugs pasiekęs sa- 
vo pastatą. “Pažiūrėti, ką tu veiksi. Stebėti, kuo pavirsi". 

Tai ką jam daryti su Džasperu, Policijos Pažiba? Ką jis GALI 
padaryti? 

Vilis nežino. 


5:15 dienos 


Vaikinukas, apsirengęs purvina raudona striuke su gobtuvu, 
seniai nuėjęs, jo vietą užėmė dar vienas Kalėdų senelis. Vilis iš 
karto pažįsta jauną storuliuką, dedantį dolerį į Santos katiliuką. 

- Ei, Ralfi! - pašaukia. 

Ralfas Viljamsonas atsisuka, jo veidas nušvinta - jis atpažįsta 
Vilį, sveikindamasis kilsteli pirštinėtą ranką. Sniegą jau verčia kaip 
reikiant. Kartu su Santa Klausu, apsuptas ryškių šviesų, Ralfas at- 
rodo kaip centrinė kalėdinio atviruko dalis. Arba kaip šiuolaikinis 
Dikenso personažo variantas. 

- Ei, Vili, kaip reikaliukai? 

- Geriau nebūna, - atsako Vilis ir, linksmai šypsodamasis, ar- 
tėja prie Ralfo. Krenkštelėjęs stato lagaminėlį ant žemės ir naršo 
kelnių kišenę, ieškodamas dolerio Santai. Matyt, dar vienas suk- 
čius, jo kepurė - kandžių sukapotas skuduras, bet velniop. 

- Kas ten? - glamžydamas šaliką ir žvilgčiodamas į lagaminė- 
lį klausia Ralfas. - Skamba taip, lyg būtum išplėšęs užsižiopsoju- 
sio mažylio taupyklę. 

- Ne-a, tai šildymo spiralės, - aiškina Vilis. - Tūkstantis viene- 
tų. 

- Per pačias Kalėdas dirbi? 

- Aha, - atsako jis ir čia dingteli mintis apie Viloką. Tiesiog 
šmėkšteli ir vėl prapuola. Bet jau yra nuo ko pradėti. - Aha, per pa- 
čias Kalėdas. Nėra ramybės nusidėjusiems, girdėjai apie tai? 

Plati, maloni Ralfo fizionomija susiraukšlėja nuo šypsenos. 

- Abejoju, ar tu jau toks nusidėjėlis. 

Vilis nusišypso. 

- Ralfi, tu net neįsivaizduoji, kokį blogį slepia šildymo ir šal- 
dymo specialisto širdis. O štai po Kalėdų pailsėčiau keletą dienų... 
Ko gero, puiki mintis. 

- Važiuosi į pietus? Į Floridą? 

- Į pietus? - Vilis truputį suglumsta, po to juokiasi. - Kas jau 
kas, tik ne aš. Namuose darbo iki kaklo. Žmogui reikia prižiūrėti 
savo namus. Jei ne, tai vieną gražią dieną papūs gaivus vėjelis ir 
stogas užgrius jam ant galvos. 

- Na, gali būti. - Ralfas užsitraukia šaliką ant ausų. - Tai iki ry- 
tojaus? 

- Savaime aišku, - atsako Vilis ir ištiesia pirštinėtą ranką. - 
Duok penkis! 

Ralfas duoda penkis, o po to atverčia savo delną. 

- Duok dešimt, Vili. 

Vilis jam ištiesia abi rankas. 

- Vadinasi, gera, Ralfi? 

Drovi vyro šypsena virsta vaikišku, valiūkišku šypsniu. 

- Taip, velniškai gera, kad aš turiu pakartoti! - sušunka jis ir 
valdingai įsitikinęs ploja per Vilio ranką. 

Vilis juokiasi. 

- Tu tikras vyras, Ralfai. Pasiekei. 

- Ir tu tikras vyras, Vili, - ganėtinai juokingai, su perdėtu rim- 
tumu atsako Ralfas. - Linksmų Kalėdų. 

- Ir tau to paties, su uodegėle. 

Sekundę Vilis stovi nejudėdamas, stebi, kaip Ralfas nueina į 
pūgą. Šalia jo gatvinis Kalėdų senis monotoniškai skambina var- 
peliu. Vilis pakelia lagaminėlį ir pasuka prie pastato duris. Čia kaž- 
kas krenta jam į akis ir jis sustoja. 

- Barzda nusisuko į šoną, - sako jis Santai. - Jei nori, kad žmo- 
nės tavim tikėtų, pasitaisyk savo sumautą barzdą. 

Ir žengia į pastatą. 

5:25 dienos 


“Šildymo ir šaldymo" sandėliuke didelė, kartoninė dėžė. Ji pil- 
na medžiaginių maišelių, kokius bankai naudoja monetoms dėti. 
Ant jų paprastai būna atspausdintas banko pavadinimas, bet šitie 
švarūs. Vilis užsisako jų iš firmos gamintojos Maundsvilyje, Va- 
karų Virdžinijoje. 

Jis atidaro lagaminėlį, greitai atideda į šoną banknotų ritinėlius 
(juos parsineš namo Mako Kroso portfelyje), tada prikemša ketu- 
ris maišelius monetų. Tolimame sandėliuko kampe sena visko ma- 
čiusi metalinė spintelė, ant kurios užrašyta “Atsarginės dalys" .Vi- 
lis atidaro dureles, užrakto nėra, tad atrakinti nereikia.Viduje apie 
šimtas maišelių su monetomis. Per metus jie su Šeron dešimt kartų 
apvažiuoja centrinio rajono bažnyčias ir sukiša šiuos maišelius į 
aukų urnas, sudeda pro dureles maišeliams, o jeigu nelenda, palie- 
ka tiesiog prie durų. Didžiausia dalis visada tenka šv. Patrikui, prie 
kurio bažnyčios jis su tamsiais akiniais ir kortele ant kaklo stovi 
diena iš dienos. 

Bet ne kiekvieną dieną, mąsto jis nusirengdamas. Nebūtina 
kiekvieną dieną ten stovėti, ir vėl svarsto, kad galbūt po Kalėdų 
Bilis, Vilis ir Neregys Vilis Garfildas savaitę pailsės. Per tą savai- 
tę, žiūrėk, atsiras būdas susitaikyti su policininku Viloku. Priversti 
jį pasišalinti. Aišku, be... 

- Nužudyti aš jo negaliu, - tyliai murma jis. - Susimausiu, jei 
užmušiu jį. 

Bet kelia nerimą ne tas. BŪSIU PRAKEIKTAS - štai kas ke- 
lia jam nerimą. Vietname žudyti buvo kas kita - tiksliau, taip at- 
rodė, o čia ne Vietnamas, čia ne džiunglės. Negi visus tuos atgai- 
los metus jis nešė savo kaltę tik tam, kad viską nubrauktų? Dievas 
jį bando, bando, bando. Yra atsakymas. Jis žino, kad yra. Turi būti 
atsakymas. Jis tiesiog - cha-cha, atleiskite už žodžių žaismą - per- 
nelyg aklas, kad jį pamatytų. 

Tik ar galės jis bent surasti tą savim patenkintą šašą? Juk tai 
ne problema. Jis gali be jokio vargo prisikasti prie Džaspero, Po- 
licijos Pažibos. Bet kuriuo metu. Pasekti jį iki tos vietos, kur jis 
nusisega pistoletą, nusiauna batus ir užverčia kojas ant pagalvės. 
Bet kas po to? 

Dėl to jis laužo galvą valydamasis pieneliu grimą, o paskui iš- 

meta visus rūpesčius iš galvos. Pasiima iš stalčiaus lapkričio-gruo- 
džio sąsiuvinį, sėda už stalo ir dvidešimt minučių rašo: “Aš iš vi- 
sos širdies gailiuosi, kad nuskriaudžiau Kerolę". Užpildo visą pus- 
lapį, nuo viršutinės iki apatinės eilutės, nuo kairiojo krašto iki de- 
šiniojo. Padeda sąsiuvinį ir apsirengia Bilio Širmeno drabužiais. 
Nusiauna Neregio Vilio batus ir jo žvilgsnis užkliūna už raudono 
albumo odiniu viršeliu. Išsiima jį, deda ant kartotekų spintos ir at- 
verčia viršelį, ant kurio auksu išvedžiotas vienintelis žodis - “AT- 
SIMINIMAI", 

Pirmame lape gimimo liudijimas - Viljamas Robertas Širme- 
nas, gimęs 1946 metų sausio ketvirtąją - ir jo mažyčių kojyčių at- 
spaudai. Kituose puslapiuose jis su motina, su tėčiu (Patas Širme- 
nas šypsosi, lyg niekada nebūtų nuspyręs kėdutės su sūnumi ir mu- 
šęs žmoną alaus buteliu), su draugais. Ypač daug Gario Dulino 
nuotraukų. Vienoje aštuonmetis Garis užrištomis akimis bando su- 
valgyti Vilio gimtadienio torto gabalą ( tikriausiai, bauda pralo- 
šus). Gario skruostai ištepti šokoladu, jis kvatoja, ir atrodo, kad jo 
galvoje nėra vietos jokiai niekšingai minčiai.Vilis krūpteli žiūrė- 
damas į šį besijuokiantį, išterliotą veidą užrištomis akimis. Taip jis 
krūpčioja beveik visada. 

Greitai užverčia puslapį ir verčia albumą toliau, pereina prie 
Kerolės Gerber fotografijų ir laikraščių iškarpų apie ją, kurias rin- 
ko daug metų: Kerolė su mama, Kerolė nervingai šypsosi su nau- 
jagimiu broliuku ant rankų, Kerolė su tėvu (mėlyna jūreivio uni- 
forma jis rūko cigaretę, ji plačiai atmerktomis, susižavėjusiomis 
akimis žiūri į jį), Kerolė vyresnėse Harvičo mokyklos klasėse, ko- 
mandos palaikymo grupėje, nufotografuota pašokusi - viena ran- 
ka moja kepurėle su bumbulu, kita prilaiko gofruotą sijonėlį. Ke- 
rolė ir Džonas Salivanas 1956 metų mokyklos vakarėlyje, blizgu- 
čiais papuoštuose sostuose, kai juos išrinko Sniego Karaliene ir 
Sniego Karaliumi. Kiekvieną kartą, žiūrėdamas į pageltusią laik- 
raštinę fotografiją, Vilis galvoja - cukrinė porelė ant vestuvinio tor- 
to. Ji su suknele be petnešėlių, o pečiai puikūs. Net nepanašu, kad 
kažkada kairysis trumpam buvo siaubingai sudarkytas ir styrojo 
kaip dviguba piktos burtininkės kupra. Ji šaukė ir iki to paskutinio 
smūgio, bet paprasto šaukimo Gariui Dulinui buvo maža. Tą pas- 
kutinį kartą jis užsimojo iš visų jėgų, ir lazda per jos petį drioks- 
telėjo taip, kaip plaktukas per dar neatšilusios mėsos gabalą. Va ta- 
da ji suklykė taip, kad Garis pabėgo, net neatsisukdamas pažiūrė- 

ti, ar įkandin bėga Vilis su Ričiu O'Mira. Pabėgo Garis Dulinas - 
nuliuoksėjo kaip išgąsdintas triušis. O kas, jeigu būtų pasilikęs? 
Įsivaizduokim, kad Garis nepabėga, o sako: “Laikykite ją, vyručiai. 
Nenoriu klausytis spiegimo, ji tuoj man nutils“, ruošdamasis dar 
kartą smogti iš peties, tik jau per galvą? AR BŪTŲ ją laikę? Lai- 
kę netgi tada? 

“Tu žinai, kad taip, - niūriai galvoja jis. - Save pasmerkei at- 
gailai ne tik dėl to, ką padarei, bet ir už tai, ko nepadarei atsitik- 
tinumo dėka, taip?“ 

Štai Kerolė su mokyklos baigimo progai pasiūta suknele; ant 
fotografijos užrašyta “1966 vasara“. Kitame lape iškarpa iš Harvi- 
čo “Džone!"", pažymėta “1966 ruduo“. Fotografijoje vėl ji, bet ši 
Kerolė atrodo per milijoną metų nutolusi nuo tos padorios mer- 
gaitės išleistuvine suknele, padorios mergaitės su atestatu ranko- 
je, baltais bateliais ir kukliai nuleistomis akimis. Ta mergaitė žai- 
žaruoja ugnimi ir šypsosi, akys žiūri tiesiai į objektyvą. Ji net ne- 
pastebi, kad kairiu skruostu teka kraujas. Prieš save ji laiko taikos 
ženklą. Ši mergaitė jau pakeliui į Danberį, ši mergaitė jau apsiavu- 
si bateliais šokiams Danberyje. Danberyje mirė žmonės, vertėsi 
žarnos, vaikeli; Vilis neabejoja, kad dalis atsakomybės tenka jam. 
Vilis liečia ugningą, besišypsančią, sukruvintą mergaitę su plakatu 
“SUSTABDYKITE ŽUDYNES!** (tik užuot sustabdžiusi ji pati 
įsivėlė), ir žino, kad tik jos veidas svarbu, jos veidas - to laiko dva- 
sia. 1960-ieji - tai dūmai, o čia ugnis. Čia Mirtis kruvinų skruos- 
tu, šypsena lūpose ir plakatu rankoje. Čia geroji, senoji Danberio 
beprotybė. 

Kita iškarpa - visas pirmas Danberio laikraščio puslapis. Vilis 
sulenkė jį trigubai, kad tilptų albume. Pati didžiausia 1š trijų - gat- 
vės viduryje klykiančios, iškėlusios sukruvintas rankas į viršų, mo- 
ters fotografija. Už jos, kaip kiaušinis suskilęs plytų pastatas. 
“1970 vasara“ užrašė jis apačioje. 


6 ŽUVO, 14 SUŽEISTŲ SPROGUS BOMBAI 
DANBERYJE 
ATSAKOMYBĘ PRISIĖMĖ RADIKALI GRUPUOTĖ 
“NIEKAS NETURĖJO NUKENTĖTY", - PAREIŠKĖ 
Į POLICIJĄ PASKAMBINUSI MOTERIS. 


Grupuotė “Kovojantys už taiką studentai“, kaip jie pasivadino, 

Danberio Konektikute universiteto studentų miestelio paskaitų sa- 
lėje padėjo bombą. Sprogimo dieną, nuo 10 ryto ir 16 valandos, 
ten posėdžiavo “Koulmen chemikals" atstovai. Matyt, sprogimas 
buvo numatytas šeštą ryto, kai pastate nieko nebūna. Bet bomba 
nesprogo. Aštuntą valandą, o paskui ir devintą, kažkas (tikėtina, 
jog kažkuris iš KTS) paskambino į universiteto apsaugos tamybą 
ir pranešė apie bombą pirmojo aukšto auditorijoje. Buvo atliktas 
paviršutiniškas patikrinimas, bet pastato neevakavo. “Šiais metais 
tai jau aštuoniasdešimt trečias perspėjimas apie bombą!“- pasakė 
neįvardintas apsaugos darbuotojas. Bombos nerado, nors vėliau 
KTS kategoriškai tvirtino jos buvimo vietą nurodžiusi tiksliai - 
ventiliacijos anga kairėje salės pusėje.Yra liudijimų (jei ne kitiems, 
tai Viliui Širmenui nenuginčijamų), jog ketvirtis po dvylikos, per 
pasitarimo pertrauką, nežinoma jauna moteris bandė - labai rizi- 
kuodama savo gyvybe ir sveikata - pati rankomis ištraukti bombą. 
Ištuštėjusioje salėje ji praleido apie dešimt minučių, kol ją iš ten 
beveik jėga ištempė jaunas vyras ilgais plaukais. Juos matęs valy- 
tojas atpažino, kad tas vyras - tai Reimondas Figleras, KTS vadas. 
Jauną moterį jis atpažino buvus Kerolę Gerber. 

Tą dieną, be dešimties dvi, bomba susprogo. Viešpatie, lai- 
mink gyvus. Viešpatie, laimink mirusius. 

Vilis atverčia lapą. 1971 metų balandžio “Oklahomiečio" iš 
Oklahomos Sičio antraštė. 


SUSIŠAUDYMAS PRIE KELIO UŽTVAROS, 
ŽUVO TRYS RADIKALAI 
“Stambi žuvis" galėjo praslysti kelias minutes anksčiau, 
Tvirtina FTB agentas Termenas. 


Stambi žuvis - tai Džonas ir Sali Makbraidai, Čarlis Daktaras 
Goldenas, nesugaunamasis Reimondas Figleras ir... Kerolė. Kitaip 
tariant, išlikę KTS nariai. Po šešių mėnesių Los Andžele žuvo 
Makbraidai ir Goldenas: kol pastatas degė, kažkas ir toliau šaudė 
ir mėtė granatas iš namo. Tarp apdegusių sienų Figlerio ir Kero- 
lės nerado, tačiau policijos ekspertai aptiko daug “AB" rezus plius 
grupės kraujo. Labai reta kraujo grupė. Kerolės Gerber kraujo gru- 
pė. 

Mirė ar gyva? Gyva ar mirusi? Nėra dienos, kad Vilis savęs to 
neklaustų. 

Jis atverčia dar vieną albumo lapą žinodamas, kad reikia susto- 
ti, reikia grįžti namo - Šeron jaudinsis, net jeigu paskambins (jis 
būtinai paskambins, iš vestibiulio paskambins; ji teisi: jis labai pa- 
tikimas), bet sustoti dabar jis tiesiog negali. 

Užrašas ant juodo Benefito gatvėje sudegusio namo skeleto iš 
Los Andželo “Taims" fotografijoje: 


TRYS IŠ “DANBERIO 12" ŽUVO RYTINIAME 
L.A. RAJONE 
POLICIJA ĮTARIA SAVANORIŠKĄ 
ŽMOGŽUDYSTĘ-SAVIŽUDYBĘ 
NERASTA TIK FIGLERIO IR GERBER 


Beje, policininkai manė, kad Kerolė vis dėlto žuvo. Po straips- 
nio neturėjo likti jokių abejonių. Šitiek kraujo. Bet štai dabar... 

Mirė ar gyva? Gyva ar mirusi? Kartais jo širdyje kažkas šnabž- 
dėjo, kad kraujas neturi reikšmės, kad ji išsikapstė iš to lentų na- 
meliuko anksčiau negu prasidėjo užbaigiamieji beprotybės aktai. 
O kartais jis, kaip ir policija, tikėjo, kad ji su Figleriu paspruko dar 
prieš šaudymo pradžią, kol namo neapsupo policija, ir kad ji arba 
mirė nuo žaizdų, gautų per susišaudymą, arba ją nužudė Figleris, 
nes Kerolė tapo jam našta. Jei tikėsim šia versija, ugninga mergaitė 
kruvinu veidu ir taikos ženklu rankoje dabar jau virtusi skeletu, ke- 
pančiu kažkur dykumoje į rytus nuo Saulės ir į vakarus nuo Tono- 
po. 

Vilis paliečia prie Benefito gatvėje sudegusio namo fotografiją 
... Ir staiga prisimena vardą žmogaus, kuris sutrukdė Dong Ha tap- 
ti antruoju Mi Lae ar Mi Khe. Sloukomas. Štai kokia jo pavardė. 
Tikrai. Lyg pajuodusios sijos ir išdaužyti langai būtų pašnabždė- 
ję jam šią pavardę. 

Vilis užverčia ir paslepia albumą. Jis lieka paskendęs savo pa- 
saulyje. Sutvarko tai, ką reikia sutvarkyti “Šildymo ir šaldymo" 
kontoroje, tada atsargiai leidžiasi žemyn, koja ieškodamas kopėtė- 
lių viršaus. Pačiumpa portfelį už rankenos, nuleidžia jį. Nulipa ant 
trečios pakopos ir užtraukia lubų panelį. 

Pats jis nieko negali padaryti policininkui Vilokui... nieko ne- 
pakeičiamo... bet Sloukomas galėtų. Taip, žinoma, Sloukomas ga- 
lėtų. Sloukomas buvo juodasis, na ir kas? Tamsoje visos katės pil- 
kos, o akliesiems iš viso nėra spalvų. Argi didelis atstumas tarp 

Neregio Vilio Garfildo ir Neregio Vilio Sloukomo? Aišku, kad ne. 
Ranka pasiekiama. 

- Ar girdi tu, ką girdžiu aš, - niūniuoja jis, sulenkdamas ir sta- 
tydamas kopėtėles į vietą. - Ar jauti tu, ką jaučiu aš, ar skanu tau, 
kas skanu man? 

Po penkių minučių jis sandariai uždaro “Vakarinių valstijų že- 
mių tyrinėjimo specialistų" kontoros duris ir užrakina jas visomis 
trimis spynomis. Tada eina koridoriumi. Kai jo aukšte sustoja lif- 
tas, lipdamas į jį Bilis galvoja: “Kiaušinių kokteilis, nepamiršti. 
Olenai ir Dabriai". 

- Ir dar cinamonas, - sako jis garsiai. Trejetas, besileidžiančių 
su juo lifte, atsisuka ir jis kaltai šypsosi. 

Vėliau pasuka centrinės stoties link, ir saugodamas veidą nuo 
krentančių sniego kąsnių pastato palto apykaklę, galvodamas tik 
apie tai, kad Santa pasitaisė barzdą. 


Pusiaunaktis 


- Šer? 

- Hmmmmmm? 

Jos balsas mieguistas, tolimas. Kai pagaliau vienuoliktą valan- 
dą išėjo Dabriai, jie neskubėdami mylėjosi, ir dabar ji snūduriuo- 
ja. Natūralu - jis ir pats snaudžia. Jis jaučia, kad visi jo sunkumai 
išsispręs savaime... arba kad juos sutvarkys Dievas. 

- Galbūt savaitėlę po Kalėdų aš pailsėsiu. Patyrinėsiu naujas 
vietas. Ketinu pakeisti adresą. 

Ji neturi žinoti, kuo tą savaitę iki Naujųjų metų gali užsiimti 
Vilis Sloukomas. Ji niekuo negali padėti ir tiktai jaudinsis. Galbūt, 
- O gal ir ne: jis tiksliai nežino, - net jausis kalta. 

- Puiku, - sako ji. - Tada nueisime ir į kiną, taip? - Jos pirštai 
išlenda iš tamsos ir lengvai liečia jo petį. - Tu tiek daug dirbi. - 
Pauzė. - Be to, tu nepamiršai kiaušinių kokteilio. Aš maniau, kad 
tu tikrai pamirši. Labai tavim patenkinta, mielasis. 

Tamsoje jis šypteli nuo jos žodžių, nieko negali padaryti. To- 
kia yra Šeron. 

- Olenai labai nieko, bet štai nuo Dabrių žandus suka, tiesa? - 
klausia ji. 

- Truputį taip, - sutinka jis. 

- Jeigu jos suknelės iškirptė būtų dar truputį gilesnė, ji galėtų 
įsitaisyti bare, kur padavėjos nuogos iki juosmens. 

Jis tyli, bet vėl nusišypso. 

- Šiandien buvo gerai, tiesa? - klausia ji. Ir galvoje turi ne jų 
mažą vakarėlį. 

- Taip, puiku. 

- Tau buvo gera diena? Aš vis nespėju paklausti. 

- Puiki diena, Šer. 

- Aš tave myliu, Bilai. 

- Ir aš tave myliu. 

- Labanakt. 

- Labanakt. 

Grimzdamas į sapną, jis galvoja apie vyrą ryškiai raudonu sli- 
dinėjimo megztiniu. Nepastebimai mintis perlipa per realybės ri- 
bą ir tampa sapnu. “Šešiasdešimt devintieji ir septyniasdešimtieji 
buvo sunkūs metai, - sako vyras raudonu megztiniu. - Aš buvau 
Hamburgeryje su trys šimtai aštuoniasdešimt septintuoju. Ten mes 
netekome daug gerų vaikinų. - Bet aš štai ką turiu! - Iš kairės palto 
kišenės jis išsitraukia pilką, virvele parišamą barzdą. - Ir dar šitą. 
- Iš dešinės kišenės jis ištraukia sulamdytą kavos puodelį ir krato 
jį. Kaip dantys kalena keletas monetų. - Taigi, kaip matote, - sa- 
ko jis, ištirpdamas, - net pats akliausias gyvenimas kompensuoja- 
mas“. 

Vėliau išsisklaido ir sapnas, Bilis Širmenas kietai miega, kol 
kitą rytą, šešios penkiolika, jį pabudina radijo laikrodis “Mažojo 
būgnininko“ garsais. 


1999: Kada kas nors numiršta, prisimeni praeitį 


VARDAN KO MES 
VIETNAME 


Kada kas nors numiršta, prisimeni praeitį. Tikriausiai Salas jau 
metų metus tą žinojo, bet aiškiu postulatu jo smegenyse ši mintis 
tapo tik Peigo laidotuvių dieną. 

Praėjo dvidešimt šešeri metai nuo tada, kai nuo JAV pasiun- 
tinybės stogo Saigone sraigtasparniai paėmė paskutinį bėglių kro- 
vinį (kai kurie fotogeniškai tabalavo ant pavažų šasi) ir beveik tris- 
dešimt nuo tada, kai Hjujis evakavo Džoną Salivaną,Vilį Širmeną 
ir dar dešimtis kitų iš Dong Ha provincijos. Salas Džonas ir vėl 
stebuklingai sugrąžintas berniukas iš jo vaikystės tą rytą, kai iš 
dangaus krito sraigtasparniai, buvo didvyriais, tačiau į vakarą jie 
jautėsi visai kitaip. Salas atsiminė, kaip Hjujis gulėjo ant vibruo- 
jančių grindų ir šaukė, kad kas nors jį užmuštų. Jis prisiminė Vilį 
rėkiant. “Aš apakau, - štai ką šūkalojo Vilis. - Jėzau, blia, aš apa- 
kau!“ 

Nors iš jo pilvo pilkomis kilpomis karojo žarnos, o-iš kiauši- 
nių nedaug kas buvo likę, po truputį jam pradėjo aiškėti, kad nie- 
kas nepadarys to, ko jis prašo, o jis pats neįstengs. Bent jau taip 
greit, kaip norėtų. Todėl jis ir paprašė, kad kas nors nuvytų mama- 
san. Gal bent tai jie gali padaryti? Išsodinkite ją, tiesiog, ištrenki- 
te, ar ką! Ji vis tiek negyva, tiesa? O ji vis žiūri ir žiūri į jį, kas gero 
iš to. 

Tada, kai pridavė jį, Širmeną ir keletą kitų, pačių sunkiausių, 
evakuacinio punkto, kurį visi vadino Pipi-Sičiu, medikams (sraig- 
tasparnio pilotai iki šiol džiaugiasi jų atsikratę - dėl visų tų šauks- 
mų), Salivanas pradėjo suprasti, jog niekas nemato kabinoje sėdin- 
čios senutėlės mamasan, senutėlės, žilos mamasan žaliomis kelnė- 
mis, oranžine palaidine ir kvailomis, ryškiai raudonomis kiniško- 
mis kurpėmis - 0-o-ch! Pasimatymą senutei mamasan paskyrė 
Meilfantas, senasis misteris Sukčius. Tą dieną Meilfantas išlėkė į 
aikštelę, kaip ir Salas, Difenbeikeris, Slajus Sloukomas ir likusieji, 
tai kas, kad siauraakiai vanoja į juos iš džiunglių, tai kas, kad 1š- 
buvo klaikią minosvaidžių savaitę, kentė snaiperius ir pasalas; 
Meilfantas veržėsi į didvyrius, ir Salas veržėsi į didvyrius, o dabar 
- tik pažiūrėkite! Ronis Meilfantas - niekingas žudikas; vaikinas, 
kurio Salas taip bijojo vaikystėje, išgelbėjo jam gyvybę ir apako, 
o pats Salas guli ant sraigtasparnio grindų ir vėjas judina jo žarnas. 
Kaip tvirtino Artas Linkleteris, tai tik įrodo, kokie juokingi yra 

žmonės. 

“Užmuškite mane kas nors! - rėkė jis tą klaikią giedrą dieną. 
- Kas nors nušaukite mane, dėl Dievo, leiskite man numirti!" 

Bet jis nemirė. Gydytojai sugebėjo išgelbėti vieną iš jo suža- 
lotų kiaušiukų ir dabar pasitaikydavo dienų, kai jis daugmaž 
džiaugdavosi esąs gyvas. Tokį jausmą jam keldavo aušros. Jis mė- 
go išeiti į galinį kiemą, kur būdavo suvaromos padėvėtos, bet dar 
neremontuotos mašinos, ir žiūrėdavo, kaip teka saulė. Šlamštas, 
aišku, bet vis tiek gerai. 

San Franciske į tą pačią palatą paguldė ir Vilį, kuris dažnai sė- 
dėdavo su juo, kol susiprotėjusi vyresnybė išsiuntė vyresnįjį leite- 
nantą Širmeną kažkur kitur. Jie valandomis kalbėdavosi apie senus 
laikus Harviče ir apie bendrus pažįstamus. Vieną kartą juos net nu- 
fotografavo: Vilis sėdi ant Salo lovos, abu juokiasi. Tuo laiku Vi- 
lio regėjimas pasitaisė, bet visai neatsistatė; Vilis Salui prisipaži- 
no, kad bijo, jog visam gyvenimui sugadino akis. Straipsnis prie 
fotografijos buvo idiotiškas, bet laiškus jiems siųsdavo. Daugiau 
negu jie galėjo perskaityti. Salui netgi dingtelėjo kvaila mintis, kad 
tarp jų ras ir žinutę nuo Kerolės, bet, žinoma, nieko nerado. Buvo 
1970 metų vasara, Kerolė Gerber, be abejonės, rūkė žolę ir čiul- 
pė hipiui “baik karą!“, o tomis dienomis senas jos draugas kitoje 
žemės rutulio pusėje neteko kiaušų. Tiesa, Artai, žmonės juokin- 
gi. Ir dar: berniukai ir mergaitės sugeba taip pasakyti! 

Kai Vilis dingo, su juo liko senutėlė mamasan. Senutėlė ma- 
masan visą laiką buvo šalia. Veteranų ligoninėje San Franciske 
septynis mėnesius ji kiekvieną dieną ir kiekvieną naktį lankė jį, bu- 
vo pati pastoviausia jo lankytoja tą nesibaigiantį periodą, kai, ro- 
dės, visas pasaulis prasmirdęs šlapimu, o širdį jam skaudėjo kaip 
dantį. Kartais ji pasirodydavo apsirengusi muumuu lyg kažkokio 
prasmirdusio /uau tvarkytoja, kartais ateidavo su šlykščiu žalios 
spalvos golfo sijonėliu ir liemene, atidengiančia liesus jos pečius 
ir rankas... bet dažniausiai ji būdavo apsirengusi taip, kaip vilkė- 
jo tą dieną, kai ją nužudė Meilfantas: žalias kelnes, oranžinę pa- 
laidinę, raudonas kurpes, išrašytas kiniškais hieroglifais. 

Tą vasarą jis atsitiktinai atsivertė San Francisko “Kronik!" ir 
pamatė, kad visą pirmąjį puslapį užėmė jo buvusi draugė. Buvusi 
draugė ir jos draugeliai hipiai Danberyje nužudė keletą jaunų žmo- 
nių ir kompanijos, siūliusios jiems darbą, atstovų. Vaikystės drau- 
gė buvo pakrikštyta “Raudonąja Kerole“. Jo vaikystės draugė ta- 

po įžymybe. “Kalė tu, - pasakė jis, lankstydamas laikraštį tol, kol 
sulankstė į prizmę. - Besmegenė šlykšti kalė". Laikraštį jis pavertė 
gniutulu ir norėjo sviesti per visą palatą, bet ant gretimos lovos sė- 
dėjo ir žiūrėjo į Salą juodomis akimis naujoji draugė, senutė ma- 
masan, ir pamatęs ją, Salas galutinai palūžo. Priėjus seselei, Salas 
nei galėjo, nei norėjo paaiškinti, kodėl verkia. Jis tik žinojo, kad 
visas pasaulis pakvaišo, o jam reikia adatos. Galiausiai seselė su- 
rado gydytoją, kuris suleido jam vaistų - ir paskutinis dalykas, kurį 
jis matė prieš atsijungdamas, buvo mamasan, prakeikta senutėlė 
mamasan ant gretimos lovos: sėdi, sudėjusi geltonas rankas ant ža- 
lių poliesterio kelių, sėdi ir žiūri į jį. 

Kartu su juo kinė apkeliavo visą šalį, įveikė visą kelią iki Ko- 
nektikuto, įsitaisiusi tiesiai priešais “Junaited Airlains“ lainerio 
747 turistinės klasės praėjimo taką. Ji sėdėjo šalia verslininko, ku- 
ris jos nematė, kaip nematė pilotas Hjujis, Širmenas, “Katyčių Na- 
mų“ medicinos personalas. Į drauges Dong Ha kaime ją pasiėmė 
Meilfantas, bet dabar ji tapo Džono Salivano drauge ir nė akimir- 
kai neatitraukdavo savo juodų akių nuo jo. Jos geltoni, raukšlėti 
pirštai visą laiką būdavo sunerti ant kelių, jos akių žvilgsnis visą 
laiką būdavo nukreiptas į jį. 

Trisdešimt metų. Velnias, ilgas laikas. 

Bėgant laikui Salas matydavo ją vis rečiau ir rečiau. Kai sep- 
tyniasdešimtųjų rudenį jis grįžo į Harvičą, senutėlė mamasan vis 
dar aplankydavo beveik kiekvieną dieną: ar Gerovės parke prie 
“B" aikštelės valgė dešrelę, ar stovėjo prie geležinių laiptų, vedan- 
čių į knibždančią nerimstančiais žmonėmis geležinkelio platformą, 
ar tiesiog ėjo Pagrindine gatve. Ir visada ji neatplėšdavo nuo jo 
akių. 

O kai jis susirado pirmą darbą po Vietnamo (savaime aišku, 
mašinų pardavimą, nes tik tą jis ir mokėjo daryti), greitai ant prie- 
kinės 1968 metų “Fordo" su užrašu “PARDUODAMA"' ant stik- 
lo sėdynės pamatė senutę mamasan. 

“Laikui bėgant jūs apsiprasite su ja", - San Franciske sakė jam 
vienas psichologas ir daugiau nieko nepridūrė, kad ir kiek Salas 
reikalavo. Smegenų plovėjas norėjo pasiklausyti apie susidūrusius 
ir nudribusius iš dangaus sraigtasparnius, norėjo žinoti, kodėl Salas 
taip dažnai Meilfantą vadina “tuo kortų pamišėliu" (Salas atsisa- 
kė pasakyti); plovėjas norėjo žinoti, ar Salas dar turi seksualinių 
fantazijų, o jei taip, tai ar jose nevyrauja prievarta. Salui netgi pa- 

tiko tas vyrukas, - jo pavardė Konrojus, - bet faktas liko faktu: jis 
buvo šiknius. Vieną kartą, prieš išvykdamas iš San Francisko jis 
vos nepapasakojo daktarui Konrojui apie Kerolę. Paskui džiaugėsi, 
kad susilaikė. Jis net nežinojo, kaip jam GALVOTI apie savo mo- 
kyklos laikų draugę, o juo labiau - kaip kalbėti apie ją (“painiava" 
- tokiu žodeliu Konrojus apibūdino jo būseną). Jis pavadino ją 
“šlykščia besmegene kale“, betgi visas prakeiktas pasaulis tomis 
dienomis buvo šlykštus, tiesa? O jeigu kas ir žinojo, kaip lengvai 
žiauri agresija tampa nevaldoma, tai, pirmiausia, Džonas Saliva- 
nas. Įsitikinęs jis buvo tik dėl vieno: tikėjosi, kad policininkai Ke- 
rolės nenužudys, kai prisikas prie jos ir jos draugužių. 

Šiknius ar ne, tačiau daktaras Konrojus nedaug apsiriko saky- 
damas, kad laikui bėgant jis apsipras su senutėle mamasan. Svar- 
biausia buvo suprasti - vidumi suvokti, - kad mamasan čia nėra. 
Protu suvokti nebuvo sunku, bet vidus spyriojosi, tikriausiai todėl, 
kad jo vidus buvo išmėsinėtas prie Dong Ha, o tokie dalykėliai ne- 
gali nesulėtinti supratimo proceso. 

Iš daktaro Konrojaus jis paėmė keletą knygų paskaityti, o ligo- 
ninės bibliotekininkas pagal tarpbibliotekinį abonementą gavo jam 
dar keletą. Iš knygų aiškėjo, kad senutė mamasan žaliomis kelnė- 
mis ir oranžine palaidine - tai išgalvota fantazija, kuri, kaip paleng- 
vinantis mechanizmas, padeda jam nugalėti “likusio gyventi kal- 
tę" ir “potrauminio šoko sindromą". Kitaip sakant, jinai jam vai- 
denasi. 

Tačiau, kad ir kokios būtų priežastys, požiūris į kinę keitėsi 
priklausomai nuo to, kaip retėjo jos pasirodymai. Dabar, kai išdyg- 
davo mamasan, pasibjaurėjimo ir prietaringos baimės vietoje Sa- 
las jausdavo kažką panašaus į džiaugsmą. Tą, ką jauti, matydamas 
seną draugą, kuris išvažiavo iš gimtojo miestelio, bet retkarčiais 
trumpam atvyksta paviešėti. 


Dabar jis gyvena Milforde, miestelyje už dvidešimties mylių 
nuo Harvičo, važiuojant 1-95 plentu, bet už daugelio šviesmečių 
visais kitais atžvilgiais. Harvičas, kai Salas vaikystėje gyveno ten 
ir draugavo su Bobiu Garfildu ir Kerole Gerber, buvo mielas, ža- 
lias miestelis. Dabar jo gimtasis miestelis tapo vienu iš tokių, ku- 
riuose vakarais nepasivažinėsi: aprūkęs Bridžporto priedas. Jis vis 
dar praleisdavo ten didesnę dienos dalį - sandėlyje arba salone 
(“Salivano ševrolė" jau ketverius metus iš eilės buvo klestinti įmo- 

nė), bet paprastai išeidavo šeštą valandą vakaro, o jau septintą va- 
žiuodavo į šiaurę, į Milfordą savo parodiniu “Ševrolę kapris"“. Daž- 
niausiai jis išvažiuodavo apimtas nesuvokiamo, bet tikro paleng- 
vėjimo jausmo. 

Tą vasaros dieną iš Milfordo jis išvažiavo 1-95 greitkeliu į pie- 
tus, kaip įprasta, bet gerokai vėliau, ir neišsuko į atšaką, pažymė- 
tą devintuoju numeriu “EŠERIO AVENIU, HARVIČAS". Šian- 
dien savo mėlyną su juodomis padangomis demonstracinį modelį 
nuvairavo toliau į pietus; jį be paliovos linksmino užsidegantys 
priekyje važiuojančių mašinų stabdžių žibintai, vos tik jų vairuo- 
tojai pastebėdavo jį užpakalinio vaizdo veidrodėlyje... Jie palaiky- 
davo jį policininku. Ir taip jis važiavo iki Niujorko. 

Mašiną jis paliko Arnio Mosbergo salone Vestsaide (kai pre- 
kiauji “Ševrolė", nekyla problemų, kur palikti mašiną - tai vienas 
iš to biznio privalumų), keliaudamas per miestą apžiūrinėjo vitri- 
nas, “Palm-To" suvalgė jautienos pjausnį, o vėliau nuvyko į Pei- 
gano laidotuves. 

Peigas taip pat tą rytą buvo sraigtasparnių kritimo vietoje, vie- 
nas iš vaikinų, patekusių į pagrindinę pasalą, kai pats Salas ar už- 
lipo ant minos, ar tai nutraukė laidą ir susprogdino prie medžio 
pririštą sprogmenį. Žmogiukai juodomis pižamomis pradėjo pliekti 
į juos. Peigas nutvėrė Volenskį, kai tas gavo kulką į gerklę. Nu- 
tempė jį iki aikštelės, bet Volenskis jau buvo miręs. Peigas, aišku, 
buvo permirkęs Volenskio krauju (būtent to Salivanas neatsiminė, 
tuo momentu jau degė savam pragare), bet dėl to pasijuto tik leng- 
viau, nes draugo kraujas uždažė aną, dar ne visai sukrešėjusį krau- 
ją. Kai Sloukomas nušovė Meilfanto draugą, Peiganas buvo taip 
arti, kad jį visą aptaškė. Aptaškė Klemsono krauju, Klemsono sme- 
genimis. 

Salas niekada neprasitarė, kas Klemsonui atsitiko kaime, - nei 
daktarui Konrojui, nei niekam kitam. Jis užsičiaupė amžiams. Visi 
jie užsičiaupė amžiams. 

Peigas mirė vėžių. Kai mirdavo kuris nors iš senų Salo Viet- 
namo draugų (na, gerai, ne visai draugų - didžioji dalis buvo pas- 
kutiniai kvailiai ir visai ne tokie, kokius Salas vadintų bičiuliais, 
bet jie naudojosi šiuo žodžiu, nes nesugalvojo kito, kuris nusaky- 
tų jų santykį), dažniausiai visada kaltas būdavo vėžys, narkotikai 
ar savižudybė. Vėžys paprastai prasidėdavo plaučiuose arba sme- 
genyse, vėliau išplisdavo visur, lyg dar džiunglėse jie būtų prara- 

dę savo imunines sistemas. Dikas Peiganas sirgo kasos vėžiu - jis 
ir Maiklas Lendonas. Žvaigždžių vėžys. Karstas buvo atvožtas ir 
senis Peigas atrodė ne taip jau blogai. Žmona nurodė aprengti jį 
griežtu kostiumu, bet ne uniforma. Tikriausiai ji iš viso neprisimi- 
nė apie uniformą, pamiršusi apie Peiganui suteiktus apdovanoji- 
mus. Peigas nešiojo uniformą tik dvejus trejus metus ir tie metai 
buvo kaip aberacija, kaip laikas, išbūtas kalėjime už tai, kad vie- 
ną nelaimingą momentą padarei kažką, kas tau visai nebūdinga, 
greičiausiai būdamas girtas. Pavyzdžiui, ką nors neblaivus užmu- 
šei muštynėse arba tau staiga šovė į galvą mintis padegti bažnyčią, 
kurios sekmadieninėje mokykloje dirba tavo buvusi žmona. Salas 
neįsivaizdavo, kad kas nors iš tų, su kuriais tarnavo - įskaitant ir 
jį patį, - norėtų būti palaidotas karine uniforma. 

Difenbeikeris - jis Salui taip ir liko naujuoju leitenantu - atva- 
žiavo į laidotuves. Salas nematė Difenbeikerio jau labai seniai ir 
jie gerai pasikalbėjo... nors kalbėjo beveik vien Difenbeikeris. Sa- 
las nelabai tikėjo, kad pokalbiai ką nors pakeičia, bet galvoje vis 
sukosi Difenbeikerio žodžiai. Ir tai, su kokiu įsiūčiu jis kalbėjo. 
Visą kelią iki Konektikuto jis galvojo apie tai. 

Antrą valandą, pasukęs į šiaurę, Salivanas pervažiavo Triboro 
tiltą, turėdamas pakankamai laiko aplenkti piko valandą. “Tolygus 
eismas per Triborą ir pagrindines sankryžas“ - paskelbė kelių tar- 
nybos patrulis iš sraigtasparnio. Štai kam dabar naudojami sraig- 
tasparniai: prie didelių Amerikos miestų vartų vertina mašinų ju- 
dėjimo intensyvumą. 

Salas nepastebėjo, kad artėjant prie Bridžporto mašinų greitis 
ėmė mažėti. Po naujienų jis susirado senų dainų stotį ir paniro į 
prisiminimus apie Peigą ir jo armonikėles. Kino filmų apie karą 
štampas: žilstantis veteranas su lūpine armonikėle, bet Peiganas, 
Viešpatie Dieve tu mano, Peiganas galėjo išvesti bet ką iš suknisto 
proto. Jis čirpino dieną naktį, kol kažkas iš vaikinų - tikriausiai 
Hekslis, o gal ir Garetas Sloukomas, - jam pažadėjo, kad jeigu ne- 
nustos, tai paryčiais prabus su pirmą kartą istorijoje įsodinta į už- 
pakalį lūpine armonikėle. 

Kuo daugiau Salas galvojo, tuo labiau tikėjo, kad šitaip grasin- 
ti galėjo Slajus Sloukomas. Juodasis milžinas iš Talsi buvo įsiti- 
kinęs, kad “Slaj ir Femili Stoun" - geriausia grupė pasaulyje (iš čia 
ir jo pravardė), ir atsisakė pripažinti, jog kitos jo mėgstamos gru- 
pės “Reir Erf" nariai buvo vien baltieji. Salas prisiminė, kaip Di- 

fas (viskas vyko prieš Difenbeikeriui tampant naujuoju leitenantu 
ir linktelint Sloukomui) bandė įkalti Sloukomui, kad tie vyrukai to- 
kie patys baltieji, kaip ir sumautas Bobis Dilanas (“baltaskūris dai- 
nininkėlis“- taip vadino Dilaną Sloukomas). Sloukomas pagalvo- 
jo, pagalvojo, tada neįprastai surimtėjęs atsakė: “Nė velnio! “Reir 
Erf* - juodukai. Jie įrašinėja sumautam Motaune, o visos Motau- 
no grupės - juodieji, tą visi žino. “Suprimz", sukrušti “Temps", 
“Smoki Robinson" ir “Mirakls". Aš tave gerbiu, Difi, bet jei toliau 
malsi šūdą, iš tavęs padarysiu kotletą." 

Sloukomas nekentė lūpinės armonikėlės muzikos.Ta muzika 
jam primindavo baltaskūrį dainininkėlį. Jeigu kas bandydavo įro- 
dyti, kad Dilanas nuoširdžiai jaudinasi dėl karo, Sloukomas klaus- 
davo, kodėl šitas bliaunantis asilas, po velnių, neatsitrenkė čia su 
Bobu Houpu nors kartelį. “Aš jums paaiškinsiu, kodėl, - atšovė 
Sloukomas. - Išsigando subinlaižys, štai kodėl... bliaunantis asi- 
las su armonika, tegu jį devynios!" 

Galvodamas apie tai, ką Difenbeikeris malė apie šešiasdešim- 
tuosius, prisimindamas buvusius vardus, veidus ir praėjusias die- 
nas, nepastebėdamas, kad “Kapris" spidometras nuo šešiasdešimt 
nusileido iki penkiasdešimt... keturiasdešimt, ir visose keturiose 
juostose, vedančiose į šiaurę, pradeda telktis mašinos, jis prisimi- 
nė, kaip Peigas atrodė džiunglėse: liesas, juodaplaukis, paaugliš- 
kai spuoguotais skruostais, su automatu rankose ir dviem armoni- 
kėlėmis (“do" ir “sol"") už maskuojančių kelnių juosmens. Tai bu- 
vo prieš trisdešimt metų. Dar dešimt metų numetus - Salas berniu- 
kas, augantis Harviče, draugaujantis su Bobiu Garfildu ir svajojan- 
tis, kad Kerolė Gerber nors kartelį pažvelgtų į jį, Džoną Salivaną 
taip, kaip visada žiūrėdavo į Bobą. 

Praėjus kuriam laikui ji, aišku, pasižiūrėjo į jį, bet ne visai taip, 
ne, ne visai taip, ne, ne visai taip. Nė karto. Gal todėl, kad ji jau 
buvo ne vienuolikos, ar todėl, kad jis nebuvo Bobis? Salas nežino- 
jo. Ir pats tas žvilgsnis buvo paslaptis. Jis tarytum sakė, kad Bo- 
bis ją žudo ir ji laiminga, ji mirs taip, kol žvaigždės pradės kristi 
iš dangaus, o upės pradės tekėti į kalną ir visi “Liui Liui" žodžiai 
bus žinomi, visi iki vieno. 

Kas atsitiko Bobiui Garfildui? Ar jis pateko į Vietnamą? Ar 
prisijungė prie “gėlių vaikų"? Gal vedė, susilaukė vaikų, mirė nuo 
kepenų vėžio? Salas neturėjo jokių žinių. Jis tik žinojo, jog per 
1960 vasarą, kai Salas laimėjo savaitę stovykloje prie Džordžo eže- 

ro, Bobis labai pasikeitė ir visam laikui su motina išvažiavo iš Har- 
vičo. Kerolė pasiliko iki mokyklos baigimo ir nors ji nė karto ne- 
pažvelgė į jį taip, kaip į Bobį, jis buvo jai pirmas, o ji - jam. Sa- 
las atsiminė, kaip vieną kartą vakare, už miesto, už pilnos mūkian- 
čių galvijų karvidės traukė saldų jos kvepalų aromatą, kai baigė. 

Iš kur šis keistas, susipinantis ryšys tarp Peigano karste ir jo 
vaikystes draugų? Gal todėl, kad Peiganas buvo truputį panašus į 
Bobį - tokį, koks šis buvo tais toiimais laikais? Bobio plaukai bu- 
vo tamsiai rusvi, ne juodi, bet jis buvo tokio pat smulkaus sudėji- 
mo ir lieso veido... su tokiais pačiai šlakeliais. Aha! Ir Peiganu, ir 
Bobui nuo nosies vėduokle pabirdavo šlakeliai. O gal tik todėl, kad 
kai kas nors miršta, prisimeni praeitį, praeitį, suknistą praeitį. 

Dabar “Kapris" judėjo dvidešimties mylių per valandą greičiu, 
o priekyje, netoli devintos atšakos, mašinos visai sustojo, tačiau 
Salas vis tiek nieko nepastebėjo. “WKND"", garsėjanti senomis dai- 
nomis, transliavo “? ir Misterians" dainą “96 ašaros“, o jis prisi- 
minė, kaip skambant įrašytoms juostelėje giesmėms centriniu baž- 
nyčios taku paskui Difenbeikerį ėjo prie karsto atsisveikinti su Pei- 
ganu. Virš jo karsto skambėjo giesmės “Pabūk su manimi" garsai, 
virš Peigano, kuris būdavo absoliučiai laimingas, kai sėdėdamas 
šalia savo automato su daiktmaišiu ant kelių, “Vinston" cigarečių 
atsarga už šalmo dirželio, čirpino nepavargdamas “Išvykstu į toli- 
mą šalį". 

Bet koks panašumas su Bobiu Garfildu seniai išnyko, pastebė- 
jo Salas, pažvelgęs į karstą. Laidojimo salės darbuotojas pasisten- 
gė, kad būtų galima atidaryti karstą, tačiau atsikišęs Peigo smak- 
ras ir raukšlės po juo išdavė storulį, kuris paskutinius mėnesius lai- 
kėsi priešvėžinės dietos, niekada neaprašinėjamos “Nešnal inkvai- 
rer"': švitinimas, nuodų injekcijos ir neribotas bulvių traškučių kie- 
kis. 

- Prisimeni armonikėles? - paklausė Difenbeikeris. 

- Prisimenu, - atsakė Salas. - Aš viską prisimenu. - Tai nu- 
skambėjo kažkaip ne taip, ir Difenbeikeris pažiūrėjo į jį. 

Ryški atminties prošvaistė Salui parodė, kaip tą dieną kaime 
atrodė Difas, kai Meilfantas, Klemsonas ir kiti išsigimėliai staiga 
pradėjo keršyti už rytinį siaubą... už visos paskutinės savaitės siau- 
bą. Jie norėjo kaip nors nusimesti tą naštą - naktinius staugimus, 
netikėtai sprogstančius užtaisus, ir pagaliau krentančius žemyn, de- 
gančius ir sprogstančius sraigtasparnius, kurių mentės, sklaidyda- 

mos jų žūties dūmus, vis dar sukosi. Bum-m-m-m - driokstelėjo 
jie į žemę! Bet vos tik amerikiečiai išbėgo į aikštelę, į Delta dvi- 
dešimt du ir Bravo du vienas ėmė pleškinti žmogeliukai juodomis 
pižamomis iš džiunglių. Salas bėgo Viliui Širmenui iš dešinės, o 
leitenantas Pekeris - priekyje; staiga salvė į veidą nuskynė leite- 
nantą, ir priekyje nieko neliko. Kairėje buvo Ronis Meilfantas ir 
spiegė savo veriančiu falcetu: spiegė nenutildamas - lyg amfetami- 
nų prisirijęs įkyrus reklamuotojas telefonu: “Pilkit, suskiai pra- 
keikti! Duokit, smirdžiai! Šaudyk mane, niekše sumautas! Išgamos 
prakeikti! Jums tik savo mėšlu šaudyt!'* Už jų buvo Peiganas, o ša- 
lia Peigo - Sloukomas, vyrukai iš Bravo, bet daugiausia vaikinų iš 
Deltos, prisimena jis. Vilis Širmenas šaukė savo vaikinams, bet jie 
beveik visi sustojo. Ten buvo ir Klemsonas, ir Volenskis, ir Hek- 
meikeris, tiesiog stebėtina, kiek daug jų pavardžių atsimena; pavar- 
des ir tos dienos kvapą. Džiunglių ir žibalo kvapą. Ir dangų - mė- 
lyną virš žalumos. Dar tai, kaip, po velnių, jie šaudė, kaip tie ma- 
ži suskiai tratino; niekada nepamiršiu, kaip jie šaudė, ir akimirkos, 
kai visai šalia prašvilpia mina. O Meilfantas spiegė: “Šauk į ma- 
ne, prasmirdęs niekše! Neišeina! Akli suskiai! Pilk, aš čia! Akli 
suskiai, akli pedai, aš čia!" O nukritusiuose sraigtasparniuose kly- 
kė žmonės. Jie ištraukė juos, purškė putomis, tiktai ten jau buvo 
nebe žmonės, ne tokie, kuriuos galima pavadinti žmonėmis. Jie be- 
veik visi priminė klykiančius greitai pašildomus pietus, su akimis 
ir diržų sagtimis. O pirštai, ant kurių rūksta išsilydę nagai, tiesia- 
si... Taip, štai apie ką negali papasakoti tokiems, kaip daktaras 
Konrojus: kaip tada, juos tempiant, nuo jų atitrūkdavo dalys, na, 
sakytum, nuslysdavo nuo jų kaip nuo kepto kalakuto per išsily- 
džiusius riebalus nuslysta oda, štai taip. O tu visą laiką uodi džiun- 
glių ir žibalo kvapą, ir visa tai, tas nuostabus šou, kaip sakydavo 
Edas Salivanas, vyksta mūsų scenoje, ir tau nieko nelieka, tik da- 
lyvauti ir išsilaikyti iki galo. 

Buvo tas rytas, buvo tie sraigtasparniai, ir visa tai reikėjo vie- 
naip ar kitaip nusimesti. Dieną, kai jie nusikasė iki to sumauto kai- 
mo, nosyse vis dar tvyrojo suanglėjusių lakūnų kūnų kvapas, se- 
nasis leitenantas buvo užmuštas, o kai kas iš vaikinų - Ronis Meil- 
fantas ir jo draugužiai, jei jums reikia tiksliau, - truputį kvaištelėjo. 
Naujuoju leitenantu tapo Difenbeikeris, ir jis staiga suprato, kad 
vadovauja bepročiams, kurie pasiryžę žudyti visus, ką pamatys: 
vaikus, senukus, senutes mamasan raudonomis kiniškomis kurpė- 
mis. 

Sraigtasparniai sudužo dešimtą. Apie dvi nulis penkios Ronis 
Meilfantas įsmeigė savo durtuvą senutei į pilvą ir pareiškė, kad nu- 
pjaus tai prakeiktai kiaulei galvą. Maždaug keturios penkiolika tie- 
siai Džonui Salivanui prieš akis apsivertė pasaulis. Tai buvo jo di- 
džioji diena Dong Ha provincijoje, nuostabusis jo šou. 

Difenbeikeris, stovintis tarp dviejų lūšnelių vienintelės kaimo 
gatvelės pradžioje, atrodė kaip išgąsdintas šešiolikmetis berniūkš- 
tis. Bet jam buvo ne šešiolika, jam buvo dvidešimt penkeri - me- 
tais vyresnis už Salą ir daugelį kitų. Vienintelis, lygus Difui pagal 
amžių ir laipsnį buvo Vilis Širmenas, bet Vilis lyg ir nenorėjo im- 
tis atsakomybės. Gal jį nukamavo rytinė gelbėjimo operacija, o gal 
jis pastebėjo, kad atakai vėl vadovauja vaikinai iš Delta dvidešimt 
du. Meilfantas inkštė: vietkongiečiai niekšai, nususę smirdžiai, kai 
pamatys dešimtis ant kuolų pasmeigtų galvų, tai du kartus pagal- 
vos, prieš eidami kvailioti su Delta. Kaip užsuktas tuo savo verian- 
čiu telefoninio reklamuotojo inkštimu. Kortų lošėjas. Misteris Suk- 
čius. Peigas turėjo savo armonikėles. Meilfantas turėjo savo su...tą 
kaladę. “Čirvai" - Meilfanto žaidimas. Jeigu sekasi - akis dešimt 
centų, jei nesiseka, akis penki centai. “Varom, vyručiai! - spiegė 
jis savo veriančiu balsu, nuo kurio, prisiekia Salas, iš nosių tekė- 
davo kraujas, o skėriai nugaišdavo ore. - Na, uodegą aukštyn, me- 
džiojam Kekšę!" 

Salas prisiminė, kaip jis stovėjo gatvėje ir žiūrėjo į išbalusį, iš- 
kankintą ir sutrikusį naujojo leitenanto veidą. Prisiminė, kaip pa- 
galvojo: “Jis negali. Nepajėgia padaryti to, ką reikia padaryti. Kad 
sustabdytum anksčiau negu taps nekontroliuojama. Jis negali". Bet 
Difenbeikeris susikaupė ir linktelėjo Slajui Sloukomui. Sloukomas 
nė sekundei nedvejojo. Sloukomas stovėjo gatvėje šalia apverstos 
taburetės (chromuotos kojelės, raudona sėdynė), pakėlė automatą 
prie peties, nusitaikė, ir Ralfo Klemsono galva nulėkė nuo pečių. 
Stovintis šalia ir išpūstomis akimis žiūrintis į Meilfantą Peiganas 
lyg ir nepastebėjo, kad jį aptaškė nuo galvos iki kojų. Negyvas 
Klemsonas nuvirto išilgai gatvės ir linksmybės pasibaigė. Žaidimas 
baigėsi, vaikeli. 

Dabar Difenbeikeris įsitaisė įspūdingą golfo žaidėjo pilvą ir bi- 
fokalinius akinius. Be to, jis beveik nupliko. Tas nustebino Salą, 


nes prieš penkerius metus senų draugų susitikime Džersio krante 


412 


jis dar turėjo plaukų pakankamai. Salas prisiekė sau, kad susitin- 
ka su jais paskutinį kartą. Jie netapo geresni, nė velnio nesuminkš- 
tėjo. Kiekvienas naujas susitikimas vis labiau panašėja į prisiliuo- 
bimo šventę. 

- Nori išeiti parūkyti? - paklausė naujasis leitenantas. - Gal tu 
metei, kai visi metė? 

- Mečiau, kai visi metė. - Tuomet jie stovėjo truputį kairiau 
karsto, palikdami vietos kitiems atsisveikinantiems pažvelgti į ve- 
lionį ir praeiti toliau. Jie kalbėjo tyliai ir įrašyta juostelėje muzi- 
ka, tąsus, sielą gelbstintis garsų takelis, slopino jų balsus. Dabar, 
jei Salas neklysta, skamba “Senasis kryžius". 

- Man regis, Peigas pasirinktų... - pradėjo jis. 

- “Išvykstu į tolimą šalį"? arba “Dirbsime visi kartu", - su šyp- 
senėle pabaigė Difenbeikeris. 

Atsakydamas Salas šyptelėjo. Tai buvo vienas iš tų retų mo- 
mentų, kaip saulės spindulys, staiga perskrodęs debesis, kada ge- 
ra prisiminti. Vienas iš tų momentų, kai, nežiūrint nieko, jūs be- 
veik laimingi, kad atsidūrėte čia. 

- O gal ir “Bum-bum“"', na, “Animals" hitą, - tęsė jis. 

- Prisimeni, kaip Slajus Sloukomas pasakė Peigui, kad įgrūs 
armonikėlę jam į užpakalį, jei nenustos groti? 

Vis dar šypsodamasis Salas linktelėjo. 

- Pasakė, kad jei įvarytų ją aukščiau, tai Peigas, sugalvojęs iš- 
leisti orą, galėtų sugroti “Raudonosios upės slėnį". - Jis švelniai 
pažvelgė į karstą, lyg laukdamas, kad ir Peigas šyptels tai prisimi- 
nęs. Bet Peiganas nesišypsojo. Nugrimuotas Peiganas gulėjo kars- 
te. Peiganas ištempė iki galo. - Aš išeisiu kartu, pažiūrėsiu, kaip tu 
rūkai. 

Susitarėme. 

Difenbeikeris, kuris kažkada leido vienam savo kareiviui nu- 
šauti kitą, nuėjo šoniniu taku. Einant pro vitražus jo plikė subliz- 
gėjo įvairiaspalviais blyksniais. Už jo, šlubuodamas - jis šlubavo 
didesnę savo gyvenimo pusę ir nustojo tai pastebėti, - ėjo Džonas 
Salivanas, klestintis “Ševrolė" pardavėjas. 


Mašinos 1-95 greitkeliu vos slinko, o po to ir visai sustojo, ne- 
žiūrint trumpučių, nervingų krustelėjimų pirmyn viena ar kita juos- 
ta. Radijuje “? ir Misterians“ užleido vietą “Slaj ir Femili Stoun" 
- “Šokite pagal muziką" . Nenuorama Sloukomas tikrai sėdyne jau 

muštų taktą, kaifuodamas muštų. Salas sustabdė demonstracinį 
“Kaprį" ir mušė ritmą pirštu į vairą. 

Dainai baigiantis, jis žvilgterėjo į dešinę - kėdėje šalia jo sė- 
dėjo senutė mamasan, užpakaliu takto nemušė, o tiesiog sėdėjo, su- 
dėjusi geltonas rankas ant kelių, savo bjauriai ryškius batus, išra- 
šytus kiniškais hieroglifais įrėmusi į plastikinį kilimėlį su užrašu 
“SALIVANO ŠEVROLĖ DĖKOJA JUMS UŽ PIRKINF". 

- Sveika, sena šliure, - ne sunerimęs, o veikiau patenkintas pa- 
sakė Salas. Kada ji paskutinį kartą rodėsi? Ko gero, pas Tekslinus, 
Naujųjų sutikime, kai Salas kaip reikiant nusigėrė. - O kodėl tavęs 
nebuvo Peigo laidotuvėse? Naujasis leitenantas teiravosi apie ta- 
ve. 

Ji neatsakė - kada gi ji atsakydavo? Tiesiog sėdėjo, sudėjusi 
rankas, nenuleisdama nuo jo juodų akių kaip ryškiai apsirengęs ki- 
no vaiduoklis. Tiktai senutė mamasan nebuvo panaši, į jokį holi- 
vudišką vaiduoklį: per ją nepersišvietė, ji niekada nekeitė išvaiz- 
dos, niekada neištirpdavo ore. Ant vieno geltono, raukšlėto riešo, 
kaip jaunesniųjų moksleivių pamėgta draugystės apyrankė, užvy- 
niota juostelė iš virvelės. Ir nors Salas matė kiekvieną virvutės iš- 
linkimą, kiekvieną raukšlelę ant jos seno, geltono veido, jokio kva- 
po neužuodė, o vienintelį kartą, kai jis bandė paliesti kinę, ši din- 
go. Mamasan buvo vaiduoklis, o Salivano galva - namas, kuria- 
me ji gyveno. Retkarčiais (be skausmo ir visada neįspėjusi) galva 
ją išleisdavo ten, kur jis galėjo ją matyti. 

Ji nesikeitė. Nenupliko, apsiėjo be bifokalinių akinių. Ji nemi- 
rė, kaip Klemsonas, Peigas, Pekeris ar vaikinai iš sprogusių sraig- 
tasparnių (netgi tie, kuriuos jie kaip sniego senius, nuo galvos iki 
kojų putose, išnešė iš aikštelės, mirė; per daug buvo nudegę, kad 
išgyventų, visas vargas nuėjo veltui). Ir ji nedingo, kaip Kerolė. 
Ne, senutėlė mamasan vėl jį aplankė nė kiek nepasikeitusi nuo to 
laiko, kai “Akimirksnio Karma“ buvo geriausių hitų dešimtuke. 
Tiesa, vieną kartą jai teko numirti, teko gulėti purve, kai Meilfan- 
tas įsmeigė į pilvą durtuvą, o paskui pareiškė apie ketinimą nu- 
pjauti jai galvą, bet nuo to karto ji liko absoliučiai nepasikeitusi. 

- Kur tu buvai, meilute? - Jeigu kas nors iš kaimyninių maši- 
nų žiūri į jo pusę (“Kapris" dabar suspaustas iš visų keturių pusių, 
kaip dėžutėje) ir pastebės, kad jo lūpos juda, pamanys, kad dainuo- 
ja pagal radiją. O jeigu jie dar kažką pagalvos, tai ir tegu, po pa- 
raliais. Kam, po velnių, įdomu, ką kažkas iš jų galvoja? Jis tiek 

visko prisižiūrėjo, prisižiūrėjo visokių baisybių, be to, matė savo 
žarnų kilpą ant kruvinos papilvės plaukų paklodės, tad jeigu kar- 
tais mato senutėlį vaiduoklį (ir kalba su juo), tai, po velnių, kas čia 
blogo? Kam, be jo patiės, tas rūpi? 

Salas pasižiūrėjo pirmyn, stengdamasis įžiūrėti, dėl ko susidarė 
kamštis (ir, kaip visada, neįžiūrėjo; tenka laukti ir po truputį 
šliaužti pirmyn, kai priekinė mašina truputį pajuda), o paskui pa- 
sižiūrėjo atgal. Kartais po to ji dingdavo. Bet šį kartą ji nedingo, 
tik pakeitė aprangą. Raudonos kurpės liko tos pačios, bet dabar ji 
buvo apsirengusi medicinos sesele: baltos nailoninės kelnės, bal- 
ta palaidinė (koks malonus akcentas - prie jos prisegtas auksinis 
laikrodėlis), balta kepuraitė, perjuosta siaura, juoda juostele. Bet 
rankos ir dabar buvo sukryžiuotos ant kelių, o ji vis dar žiūrėjo į 
Jt. 

- Mama, kur tu buvai? Aš tavęs pasiilgau. Aš suprantu, kad tai 
velniai žino kas, bet taip jau yra. Mama, aš tave prisimenu visą lai- 
ką. Pamatytum tu naująjį leitenantą. Geriau nesugalvosi! Perėjo 
prie fazės, kai seksualinius elementus palieka užpildyti saulei. Ir 
plikė per visą pakaušį. Taip ir spindi. 

Senutėlė mamasan nieko neatsako. Tai Salo nestebina. 

Už laidojimo salės buvo gatvelė su prie sienos pastatytu žaliai 
dažytu suolu. Abiejose suolo pusėse stovėjo nuorūkų pilni kibirai 
su smėliu. Šalia vieno iš jų atsisėdo Difenbeikeris, įsikišo į burną 
cigaretę (“Danhil!", pastebėjo Salas. Labai solidu), tada ištiesė pa- 
kelį Saliui. 

- Ne, aš iš tikro mečiau. 

- Puiku! - Difenbeikeris spragtelėjo “Zipo" žiebtuvėliu ir už- 
sitraukė, o Salas staiga padarė netikėtą atradimą: jis niekada nema- 
tė, kad Vietname pabuvojusieji prisidegtų degtukais arba dujiniais 
žiebtuvėliais; visi Vietnamo veteranai naudojosi tik “Zipo". Juk ši- 
to negali būti? Tiesa? 

- Tu vis dar pastebimai šlubuoji, - pasakė Difenbeikeris. 

- Aha. 

- Apskritai pavadinčiau tai pastebimu pagerėjimu. Kai aš tave 
mačiau praeitą kartą, tu taip klupinėjai, kad net siūbavai į šonus. 
Ypač po to, kai suvertei už kaklaraiščio porą taurių. 

- O tu vis dar važinėji į susitikimus? Jie juos vis dar rengia? 
Piknikus ir kitokį šlamštą? 

- Atrodo, rengia. Bet aš jau trejus metus nevažiuoju. Labai slo- 

gūs. 

- Aha. Tie, kurie neserga vėžiu, visiški alkoholikai. Kurie su- 
gebėjo atsikratyti spiritinių, naudoja “prozaką". 

- Tai tu pastebėjai? 

- Taip, bliamba, aš pastebėjau. 

- Nesistebiu.Tu niekada nebuvai didžiausiu protuoliu pasauly- 
je, Salai Džonai, bet pastebėti ir susigaudyti tu, kalės vaike, mo- 
ki. Netgi tada mokėjai. Bet kuriuo atveju, tu pataikei: girtuoklystė, 
vėžys, depresija, tokios lyg ir pagrindinės problemos. Tiesa, dar 
dantys. Aš dar nesutikau vietnamiečio veterano, kurio dantys ne- 
būtų virtę visišku mėšlu... jeigu jų apskritai turi. O kaip tavo, Sa- 
lai? Kaip tavo kapliai? 

Salas, kuriam po Vietnamo išrovė šešis dantis (plius beveik be 
skaičiaus užplombuotų kanalų), numojo ranka - comme ci, com- 
me ca*. 

- O kita problema? - paklausė Difenbeikeris. - Kaip su ja? 

- Kaip čia pasakius, - atsakė Salas. 

- Tai yra? 

- Viskas priklauso nuo to, ką aš būtent aš pavadinau savo pro- 
blema. Mes buvom susitikę trijuose sumautuose piknikuose... 

- Keturiuose. Be to, buvo mažiausiai vienas, į kurį tu neatva- 
žiavai. Į tą, kuris vyko po metų nuo pikniko prie Džersio? Per kurį 
Endis Hekmaikeris pasakė, kad nusižudys. Nušoks nuo Laisvės 
statulos. Nuo pačio viršaus. 

- Ir nušoko? 

Difenbeikeris užsitraukė ir nužvelgė Salą vis dar leitenanto 
žvilgsniu. Netgi po šitiek metų jis sugebėjo susikaupti šiam žvilgs- 
niui. Tiesiog nuostabu. 

- Jei būtų nušokęs, perskaitytum apie tai “Post". Negi neskai- 
tai “posto"? 

- Su didžiausiu įdomumu. 

Difenbeikeris linktelėjo. 

- Visi Vietnamo veteranai kamuojasi dėl dantų ir visi jie skaito 
“Post". Aišku, jeigu gauna. Ką, tavo manymu, jie daro kitu atve- 
ju? 

- Klausosi Polo Harvio, - neužsikirsdamas atsakė Salas, ir Di- 
fenbeikeris nusijuokė. 

Salas prisiminė Heką, kuris sraigtasparnių dieną taip pat ten 


*Šiaip sau (pranc.). 

buvo, kaimus ir pasalas. Baltaplaukis vaikinas, užkrečiančiu juo- 
ku. Kad nepakenktų drėgmė, savo mergaitės nuotrauką padengė 
plastiku ir nešiojo ant kaklo pasikabinęs ant trumpos, sidabrinės 
grandinėlės. Hermeikeris buvo šalia Salo, kai jie įėjo į kaimą ir 
prasidėjo šaudymaš. Abu jie matė, kaip iš lūšnelės pakeltomis ran- 
komis išbėgo senutė mamasan, kažką be sustojimo murmėdama, 
kažką vis bandė įrodyti Meilfantui, Kremsonui, Pizliui, Mimsui ir 
kitiems, šaudantiems kur pakliuvo. Prieš tai Mimsas peršovė ber- 
niukui koją. Tikriausiai, netyčia. Mažylis gulėjo dulkėse prieš su- 
krypusią lūšnelę ir rėkė. Mamasan manė, kad viršininkas yra Meil- 
fantas - kodėl ne? Meilfantas plyšojo garsiau už kitus. Ir ji pribė- 
go vis dar mojuodama delnais prie jo. Salas galėjo ją perspėti, kad 
ji daro baisią klaidą: šį rytą misteris Sukčius, kaip ir jie visi, ga- 
vo su kaupu, bet jis net nepravėrė burnos. Jie su Heku stovėjo ten 
ir žiūrėjo, kaip Meilfantas pakelia automato buožę ir trenkia jai į 
veidą taip, kad ji nuvirto aukštielninka ir nustojo burblenti. Vilis 
Širmenas, vienas iš jų gimtojo miestelio jaunųjų katalikų, kurių jie 
su Bobiu taip bijojo, stovėjo už penkiolikos žingsnių, bet jo vei- 
das buvo tuščias. Pavaldiniai visada meiliai jį vadindavo Viliu 
Beisbolu. 

- Tai kokia tavo problema, Salai Džonai? 

Salas sugrįžo iš Dong Ha kaimo į gatvelę už šarvojimo sa- 
lės... bet negreit. Kai kurie prisiminimai lyg smaluota kaliausė iš 
pasakos apie brolį lapiną ir brolį triušį - prie jų prilimpi. 

- Kaip čia pasakius. Apie kokią problemą aš tau kalbėjau? 

- Tu sakei, kad kai užpuolė mus už kaimo, tau nutraukė kiau- 
šinius. Tu sakei, kad Dievas tave nubaudė už tai, jog nesulaikei 
Meilfanto anksčiau, nei jis visai pakvaišo ir nužudė senutę. 

“Pakvaišo" čia netinka: Meilfantas stovi išsiskėtęs kojas virš 
gulinčios senutės ir nei sekundei neužčiaupdamas burnos nuleidžia 
durtuvą. Pliūptelėjęs kraujas perdažė kinės oranžinę palaidinę. 

- Aš truputį perdėjau, - atsakė Salas. - Žinai, kaip būna išgė- 
rus. Dalis kapšelio vis liko ir veikia. Taigi retkarčiais siurblys įsi- 
jungia. Ypač nuo to laiko, kai pasirodė “viagra". Viešpatie, lai- 
mink šį šlamštą. 

- Nustojai gerti, kaip ir rūkyti? 

- Kartais leidžiu sau alučio, - atsakė Salas. 

- “Prozakas"'? 

- Kol kas dar ne. 

- Išsiskyrei? 

Salas linktelėjo. 

- O tu? 

- Du kartus.Tačiau galvoju kišti galvą į kilpą dar kartą. Tokia 
miela ta Merė Tereza Čarlton! Mano devizas - trečias kartas neme- 
luoja. 

- Žinai ką, leitenante? - paklausė Salas. - Mes čia surūšiavom 
Vietnamo palikimą. - Jis pakėlė smilių. - Vietnamo veteranai mirš- 
ta vėžiu, dažniausiai plaučių arba smegenų, bet būna ir kitų orga- 
nų. 

- Kaip Peigas? Kasos, taip? 

- Tiksliai. 

- Visi tie vėžiai nuo oranžinio defolianto, - pasakė Difenbei- 
keris. - Neįrodoma, bet mes žinome. Oranžinis defoliantas - dova- 
nėlė, kuri pati vis dovanojasi ir dovanojasi. 

Salas pakėlė didįjį pirštą - ir jau žinojo, kaip jį pavadintų Ro- 
nis Meilfantas. 

- Vietnamo veteranai kenčia nuo depresijų, prisigeria vakarė- 
liuose, gąsdina šoksiantys nuo nacionalinių paminklų. - Ir bevar- 
dis. - Vietnamo veteranams labai genda dantys. - Mažiukas. - Viet- 
namo veteranai išsiskiria. 

Čia Salas, įsiklausydamas į iš praviro lango aidintį įrašą ir žiū- 
rėdamas į keturis atlenktus pirštus ir į nykštį, vis dar prispaustą 
prie delno, truputį patyli. Veteranai tampa narkomanais. Veteranai 
dažniausiai kelia finansinę riziką - bet kuris banko administrato- 
rius jums tą pasakys. (Tuo metu, kai Salas pradėjo savo verslą, 
daug bankininkų jam tai sakė.) Veteranai imdavo nereikalingas su- 
mas su kredito kortelėmis, juos išmesdavo iš lošimų kazino, jie 
verkdavo nuo Džordžo Streito ir Patės Lavleis dainų. Baruose ir 
kėglinėse badė vienas kitą peiliais, kreditan pirkdavo lenktynines 
mašinas, o paskui paversdavo jas metalo laužu, mušė savo žmonas, 
vaikus, mušė savo apgailėtinus šunis ir tikriausiai skusdamiesi daž- 
niau susipjaustydavo veidus, negu žmonės, žinantys apie džiungles 
tik iš “Šių dienų apokalipsės" arba mėšlo, kuris vadinasi “Elnių 
medžiotojas". 

- O nykštys, kas? - paklausė Difenbeikeris. - Dėstyk, Sali, nes 
tu mane pribaigsi. 

Salas pasižiūrėjo į savo užlenktą nykštį. Pasižiūrėjo į Difenbei- 
kerį, kuris jau nešiojo bifokalinius akinius ir užsiaugino solidų pil- 

vuką (Vietnamo veteranai tokį vadina “namu, kurį pastatė “Ba- 
das"*), tačiau kuris savo viduje vis dar buvo liesas, vaško spalvos 
veidelio jaunuolis. Tada jis vėl pasižiūrėjo į savo nykštį ir pakėlė 
jį, lyg balsuodamas pakelėje. 

- Vietnamo veteranai nešiojasi “Zipo", - pasakė jis. - Bent tol, 
kol meta rūkyti. 

- Arba kol įsitaiso vėžį, - pridūrė Difenbeikeris. - O tada, rei- 
kia tikėtis, iš jų silpstančių rankų žmonelės išima “Zipo". 

- Jeigu jie dar neišsiskyrę, - pabaigė Salas, ir abu nusijuokė. 
Šalia šarvojimo salės buvo labai gera. Na, galbūt ne taip jau ir ge- 
ra, bet geriau, negu viduje. Ten skambėjo bjauri vargonų muzika, 
o gėlių kvapas buvo dar bjauresnis. Gėlių kvapas vertė Salą galvoti 
apie Mekongo deltą. “Kaimo vietovės" - taip dabar žmonės vadi- 
no tą vietą, bet jis neprisiminė, kad tada nors kartą būtų girdėjęs 
tokį pasakymą. 

- Vadinasi, tu ne visus savo kiaušus palikai?- paklausė Difen- 
beikeris. 

- Aha. Ne visai tinku į Džeko Bernso šalį. 

- Kieno? 

- Nesvarbu. - Salas niekada per daug neskaitė (va, jo draugas 
Bobis tai skaitydavo!), bet ligoninėje bibliotekininkas davė jam pa- 
skaityti “Fiestą" ir Salas ją godžiai perskaitė ne vieną, bet tris kar- 
tus.Tada ta knyga atrodė labai svarbi, tokia pat svarbi, kaip vaikys- 
tėje “Musių valdovas“ Bobui. Dabar Džekas Bernsas - skardinis 
žmogus dirbtinėmis problemomis nutolo. Eilinis padirbinys. 

- Taip? 

- Taip. Aš galiu turėti moterį, jei iš tikrųjų noriu. Vaikų, ne, 
bet moterį galiu. Tačiau reikia įvairių prisiruošimų ir dažniausiai 
atrodo, kad neverta. 

Difenbeikeris nieko nepasakė. Jis sėdėjo ir žiūrėjo į savo ran- 
kas. Kai pakėlė akis, Salas nusprendė, kad jis pasakys kažką tokio: 
na, man jau metas. Greitai atsisveikins su našle ir vėl į kovą (Sa- 
las pagalvojo, kad naujam leitenantui kova dabar reiškia kompiu- 
terio su stebuklingu daikteliu, kuris vadinasi Pentiumas, pardavi- 
mą), tačiau Difenbeikeris to nepasakė. 

Jis paklausė: 

- O kaip senutė? Vis dar matai ją ar dingo? 

Salas pajuto, kaip jo pasąmonėje krusteli baimė - beformė, bet 


*“ Badas" - alaus rūšis. 

didžiulė baimė. 

- Kokia senutė? - Jis negalėjo prisiminti, kad būtų pasakojęs 
apie ją Difenbeikeriui, neprisimena, kad apskritai apie ją kam nors 
pasakojo, bet, matyt, pasakojo. Prakeikimas, per tuos piknikus jis 
galėjo pripliaukšti Difenbeikeriui ką tik nori: atmintyje jie buvo al- 
koholio tvaiku trenkiančios juodos skylės - visi iki vieno. 

- Senoji mamasan, - paaiškino Difenbeikeris ir vėl išsitraukė 
pakelį. - Ta, kurią nužudė Meilfantas. Sakei, kad ją matai. “Kar- 
tais ji apsirengusi kitaip, bet visada ta pati", - taip man sakei. Tai 
matai ją dar? 

- Galiu ir aš cigaretę? - paklausė Salas. - Gyvenime nesu rū- 
kęs “Danhil"*. 


Per “WKND" Dona Samer dainavo apie bjaurią mergaitę: 
bjauri mergaitė, tu tokia bjauri mergaitė. Salas atsigręžė į senutė- 
lę mamasan, kuri vėl vilkėjo savo žalias kelnes ir oranžinę palai- 
dinę. Jis pasakė: 

- Meilfantas niekad nebuvo akivaizdus beprotis. Trenktas ne 
daugiau nei bet kuris žmogus... jeigu neminėsim “čirvų". Jis vi- 
suomet ieškojo trijų, kurie sutiktų žaisti su juo “čirvus“, bet tai juk 
ne beprotystė, tiesa? Jis ne didesnis puskvailis už Peigą su jo ar- 
monikėle, jau neminint tų, kurie savo naktis gaišina uostydami he- 
roiną. Be to, Ronis padėjo ištraukti vaikinus iš sraigtasparnių. Krū- 
muose koks tuzinas ar du siauraakių pleškina kaip patrakę. Paklojo 
leitenantą Pekerį, ir Meilfantas tikrai turėjo matyti, nes buvo arti, 
tačiau nė sekundės nedvejojo. 

Kaip ir Fauleris, Hokas, Sloukomas, Pizlis ir pats Salas. Net ta- 
da, kai Pekeris nugriuvo, jie bėgo toliau. Jie buvo drąsūs vaikiai. 
Net jeigu jų drąsa buvo tuščiai iššvaistyta kare, pradėtame bukų 
užsispyrusių senių, nejaugi pati ta drąsa nieko neverta? Jeigu jau 
apie tai prabilome, ar reikalas, už kurį kovojo Kerolė, buvo netei- 
sus tik todėl, kad bomba sprogo nelaiku? Pagaliau Vietname labai 
daug bombų sprogo ne laiku. Ir, pasikapsčius giliau, kas yra Ro- 
nis - argi ne bomba, kuri sprogo netinkamu laiku? 

Senutėlė mamasan toliau žiūrėjo į jį, nukaršusi žila draugė sė- 
dėjo netoliese, susidėjusi rankas ant kelių - susidėjusi geltonas ran- 
kas ten, kur oranžinė palaidinė susiliejo su žaliomis poliesterio kel- 
nėmis. 

- Jie juk pyškino į mus beveik dvi savaites, - tarė Salas. - Nuo 

tos dienos, kai pasitraukėme iš A Šau slėnio. Mes nugalėjome prie 
Tam Bojaus; kai nugali, eini į priekį - bent jau taip man atrodė, - 
o mes tai traukėmės! Po perkūnais, vos nepasileidome tekini supa- 
nikavę. Ir neilgai jautėmės nugalėtojais. Palaikymo nebuvo, mus 
paliko ant šakos džiūti. Su...ta vietnamizacija! Kas per mėšlas bu- 
vo! Ž 

Jis patylėjo, žiūrėdamas į ją, o kinė atsakė tuo pačiu ramiu 
žvilgsniu. Aplinkui juos stovintys automobiliai ryškiai tviskėjo 
chromu. Kažkuris nekantrus tolreisis suriaumojo signalu, ir Salas 
pašoko kaip iš miego. 

- Štai tuomet, supranti, aš ir susitikau Vilį Širmeną - traukian- 
tis iš A Šau slėnio. Matau, kažkoks pažįstamas. Buvau įsitikinęs, 
kad esu jį matęs anksčiau, tik negalėjau prisiminti kur. Juk žinai, 
kaip žmonės pasikeičia tarp keturiolikos ir dvidešimt ketverių me- 
tų. Po to vieną dieną jis su kitais Bravo bataliono vaikinais sėdė- 
jo ir tauzijo apie merginas, ir Vilis papasakojo, kad pirmą prancū- 
zišką bučinį ragavo Šventos Teresės bendrijoje. Aš ir galvoju: “Nė 
velnio! Tai juk sentgabiečių mergiotės!“* Priėjau prie jo ir tariau: 
“Gal jūs, katalikai, ir vadovavote Ešerio gatvėje, bet mes įkrėsda- 
vome į švelnias jūsų dūles kiekvieną kartą, kai ateidavote žaisti be- 
isbolo su Harvičo vidurine“. Gryniausias “aha, pakliuvai!*. Vilis 
taip pašoko, kad pamaniau - spruks kaip kiškis. Lyg vaiduoklį iš- 
vydęs ar dar ką nors. Bet tuoj nusijuokė ir ištiesė leteną. O aš pa- 
mačiau, kad jis vis dar nesiskiria su mokykliniu savo žiedu! Ar ži- 
nai, ką tai reiškia? 

Senutė mamasan nieko neatsakė, ji niekad nieko nešnekėdavo, 
tačiau Salas iš jos akių suprato, kad ji ŽINO, ką tai įrodo: žmonės 
- juokingi ir keisti, vaikai kalba tai, ko net nesugalvotum; išlošian- 
tys niekad nemeta žaidimo, metę - niekad neišlošia. Ir apskritai - 
Dieve, laimink Ameriką. 

- Na, šiaip ar taip, jie visą savaitę varė mus, ir darėsi aišku, kad 
jie artinasi... spaudžia iš flangų... mūsų nuostoliai auga, miegoti 
neįmanoma per šviečiančias raketas, sraigtasparnius ir triukšmą, 
kurį jie kėlė ten, krūmuose. Be to, puldinėdavo mus, supranti... 
dvi... trys dešimtys... smogia ir traukiasi, smogia ir traukiasi, ir 
taip visą laiką...ir dar darydavo vieną dalyką... - Salas aplaižė lū- 
pas staiga pastebėjęs, kad perdžiūvo burna. Dabar jis gailėjosi, kad 
atvažiavo į Peigo laidotuves. Peigas buvo geras vaikinas, bet ne 
toks, kad galima būtų pateisinti šiuos prisiminimus. 

- Pastato brūzgynuose keturis penkis minosvaidžius... viena- 
me iš mūsų flangų, supranti... o šalia kiekvieno surikiuoja aštuo- 
nis devynis žmogelius su minomis. Žmogeliai juodomis pižamo- 
mis, išsirikiavę it pirmaklasiai prie vandens fontanėlio. Tada pa- 
gal komandą kiekvienas mesdavo savo miną į minosvaidžio vamz- 
dį ir - galvotrūkčiais pirmyn! Bėgdavo taip greitai, kad stodavo į 
kovą su priešu - sų mumis - maždaug tuo metu, kai jų minos kris- 
davo ant žemės. Aš niekad nepamiršau istorijos, kurią mums pa- 
pasakojo virš Bobio Garfildo gyvenęs senis, kai treniravomės pa- 
duoti kamuolį priešais Bobio namą. Apie beisbolininką, kuris ka- 
daise žaidė už “Dodžersus". Tedas sakė, kad tas vaikinas buvo toks 
greitas, jog pats sviedęs kamuolį spėdavo nubėgti ir sugauti jį, kai 
atmušdavo. Tai... žodžiu, išmušdavo iš pusiausvyros. 

Taip, štai kaip dabar jis išmuštas iš pusiausvyros, išsigandęs 
kaip vaikas, kuris iš paikumo pats sau tamsoje prikūrė istorijų apie 
vaiduoklius. 

- Ugnis, kuria apšaudė aikštelę su nukritusiais sraigtasparniais, 
buvo tokia pat, tik blogesnė. 

Na, buvo ne visai taip. Vietkongiečiai tą rytą taupė ugnį, vie- 
nuoliktą sustiprino, o vėliau ištraukė visus kamščius, kaip mėgo sa- 
kyti Mimsas. Šaudymas iš krūmų buvo ne nelaukta liūtis, o nesi- 
baigiantis lietus. 

“Kaprio" daiktų skyrelyje buvo cigarečių, senas “Vinston" pa- 
kelis, kurį Salas saugojo ten dėl visa ko, perdėdamas iš vienos ma- 
šinos į kitą, kai jas keisdavo. Vienintelė cigaretė, kurią susižvejojo 
iš Difenbeikerio, pažadino tigrą, ir dabar jis ištiesė ranką pro se- 
nutėlę mamasan, atidarė skyrių, pasikuitė popieriuose ir surado pa- 
kelį. Cigaretės bus suplėkusios, išgrauš jam gerklę, bet tegu. Jam 
reikėjo kaip tik tokios rūšies. 

- Dvi apšaudymo ir puldinėjimų savaitės, - ištarė jis, įspausda- 
mas pridegiklį. - Kretėk, kepk ir nevark ieškodamas prakeiktų šiau- 
riečių. Jie visuomet turėjo įdomesnių darbų kur nors kitur. Mergy- 
tės, piknikėliai ir biliardo turnyrėliai, kaip sakydavo Meilfantas. 
Pas mus vieni nuostoliai, jokios priedangos iš oro, kai to reikia, 
niekas nemiega, ir, atrodė, kuo daugiau vaikinų prisijungia iš A 
Šau, tuo blogiau darosi. Pamenu, vienas iš Vilio vaikinų, Heiver- 
sas, o gal Heberis ar dar kažkoks - gavo kulką tiesiai į galvą. 
Bliamba, į galvą, griuvo ant tako, o akys atmerktos, vapa kažką. 
Kraujas kliaukia iš skylutės štai čia... - Salas pabaksnojo į savo 

galvą virš ausies, - mes negalime patikėti, kad jis gyvas, o kad dar 
kalbėtų... Vėliau - sraigtasparniai... 000, čia tai tikrai buvo kaip 
iš filmo: dūmai, šūviai - tra-ta-ta-ta. Štai kas atvedė mus į tavo kai- 
mą. Užėjome į jį ir, velnias... štai taburetė ant gatvės, na, tokia vir- 
tuvinė, raudona sėdyne, o metalo kojytės į viršų rodo. Šūdų šūdas. 
Atleisk, bet jis taip ir atrodė - nebuvo vertas, kad gyventum jame, 
o mirti už jį - juo labiau. Jūsų vyrukai iš Šiaurės, jie juk nenorėjo 
mirti už tokias vietas, tai kodėl mes turėjome? Jis dvokė, trenkė 
mėšlu - ir kiti taip pat. Štai kaip viskas atrodė. Na, į kvapą aš dė- 
mesio labai nekreipiau. Man rodos, mane ta taburetė pribaigė. Ta 
viena taburetė išreiškė visai viską. 

Salas ištraukė pridegiklį, prikišo šviečiančią spiralytę prie ci- 
garetės ir prisiminė, kad jis demonstraciniame modelyje. Žinoma, 
jis gali rūkyti ir tokiame - po galais; mašina juk iš jo salono, - bet 
jeigu kuris nors iš pardavėjų užuos tabako kvapą ir padarys išva- 
dą, kad bosas leidžia sau tai, už ką kitiems gresia atleidimas, bus 
labai nemalonu. Maža taisykles nustatinėti, reikia jų ir laikytis... 
jeigu nori, kad tave gerbtų, bent jau. 

- Excusez-moi*, - tarė jis senutei mamasan. Išlipo iš automo- 
bilio, kurio variklis ūžė, užsirūkė ir pasilenkė prie lango įstatyti de- 
giklį į ertmę prietaisų skydelyje. Diena buvo karšta, ir tarp ketu- 
rių mašinų veikiančiais varikliais eilių jūros buvo dar karščiau. Sa- 
las jautė aplinkui augantį nekantravimą, bet girdėjo tik savo radi- 
ją; visi žmonės mašinose sėdėjo už stiklų, užrakinti mažuose ko- 
konuose su kondicionieriais, ir klausėsi šimtų įvairios muzikos va- 
riantų, nuo Lizos Feir iki Viljamo Akermano. Jis pagalvojo, kad 
visi kiti kamštyje įstrigę veteranai, jeigu po ranka neturi mėgsta- 
mų kasečių, greičiausiai surado “WKND"' stotį, kur praeitis nemi- 
rusi, o ateitis dar neatėjusi. 

Salas žengė prie savo mašinos kapoto, prisidengė akis nuo sau- 
lės ir pamėgino surasti kamščio priežastį. Žinoma, jis nieko nepa- 
matė. 

“Mergytės, piknikėliai, turnyrėliai", - pagalvojo jis, ir ta min- 
tis įsikūnijo į veriantį valdingą Meilfanto balsą. Košmarišką bal- 
są po dangaus žydryne, tarp krūmų. “Na, vaikinai, kas turi Švirkš- 
tą? Aš su devyniasdešimt, laikas atsibusti, laikas nelaukia, pradė- 
kim sumautą spektaklį ant sumauto kelio!" 

Jis giliai įtraukė “Vinstono", po to iškosėjo kartų pelėsių prie- 


*Atleiskite (pr.). 

skonio dūmą. Saulės atspindyje staiga sumirgėjo juodi taškai, ir jis 
pažvelgė į suspaustą tarp pirštų cigaretę beveik su siaubu. Ką jis 
daro, vėl ragaudamas šitą mėšlą? Jis ką - visai trenktas? Na, taip, 
žinoma, trenktas: visi, kas mato mirusias senes ant sėdynės maši- 
noje, negali nebūti trenkti, bet tai nereiškia, kad jis vėl turi bandyti 
šitą mėšlą. Cigaretės - toks pat Oranžinis defoliantas, tik pirktas už 
jūsų pinigus. Salas nušveitė cigaretę. Jautė, kad pasielgė teisingai, 
tačiau sprendimas nesulėtino sutankėjusio širdies plakimo, nepa- 
šalino jausmo - tokio įprasto patruliavimo metu, - kad gerklė 
džiūsta, traukiasi, raukiasi it nudeginta. Yra žmonių, kurie bijo mi- 
nios - agorafobija, štai kaip ta turgaus aikščių baimė vadinasi, - bet 
Salas patirdavo “per daug" pojūtį tik šitokiais momentais. Liftuose, 
pilnuose koridoriuose ir žmonėmis knibždančiuose traukinių pero- 
nuose jis jausdavosi normaliai, bet kai aplinkui stovėdavo kamš- 
tyje įstrigę automobiliai, jam pasidarydavo riesta. Juk nėra kur 
bėgti, nėra kur pasislėpti, vaikeli. 

Keli žmonės taip pat išlipo iš savo kondicionuotų ankščių. Mo- 
teris griežtu rudu kostiumėliu stovėjo prie tokio pat rudo “BMW", 
auksinė apyrankė ir sidabriniai auskarai fokusavo saulės šviesą, 
aukštas kulniukas, atrodė, tuoj ims nekantriai kaukšėti į grindinį. 
Ji susitiko Salo akis, užvertė žvilgsnį į dangų lyg sakytų: “Įpras- 
ta, ar ne?“, ir dirstelėjo į savo laikroduką (taip pat auksinį, taip pat 
blizgantį). “Jamaha" raketos raitelis išjungė kriokiantį savo mo- 
tociklo variklį, pastatė ant kojelės ir nusimovęs šalmą padėjo ant 
ištepto tiltelio prie pedalo. Jis vilkėjo juodus motociklininko šor- 
tus ir berankovius marškinėlius su užrašu “NIUJORKO KELNY- 
ČIŲ NUOSAVYBĖ" per krūtinę. Salas apskaičiavo, kad tas tipe- 
lis neteks septyniasdešimt procentų savo odos, jeigu nulėks nuo sa- 
vo jojamos raketos bent penkių mylių per valandą greičiu. 

- Kad tave kur, - pasakė motociklininkas. - Susidūrė, ne kitaip. 
Tikiuosi, nieko radioaktyvaus. - Ir nusijuokė rodydamas, kad pa- 
juokavo. 

Toli priekyje, kairioje kraštinėje juostoje - greitojoje, kai ma- 
šinos juda ta magistrale, - moteris teniso kostiumėliu stovėjo prie 
“Tojotos" su lipduku “BRANDUOLINĖMS GALVUTĖMS NE!" 
buferio kairėje, o dešinės pusės lipdukas skelbė: “JŪSŲ KATYTEI 
- BALTA “AZER" MĖSYTĖ". Vairuotojos sijonas buvo trumpu- 
tis, kojos įdegusios ir labai ilgos, o kai ji pakėlė saulės akinius ant 
sruogelėmis išblukusių plaukų, Salas pamatė jos akis. Plačiai at- 

merktas, mėlynas ir kažko sunerimusias. Taip ir prašėsi paglosto- 
ma arba broliškai apkabinama. Norėjosi jai pasakyti, nebijok, vis- 
kas bus gerai. Salas puikiai prisiminė tą žvilgsnį. Žvilgsnį kuris iš- 
versdavo jį. Ten stovėjo Kerolė Gerber, Kerolė Gerber su teniso 
bateliais ir kostiumėliu. Jis nematė jos nuo vieno vakaro 1966 me- 
tais, kai užsuko pas ją, ir abu sėdėjo ant sofos (su Kerolės mama, 
nuo kurios smarkiai trenkė vynu), žiūrėdami televizorių. Baigėsi 
tuo, kad jie susiginčijo dėl karo ir jis išėjo. “Grįšiu, kai žinosiu, 
kad galiu suimti save į rankas," - pagalvojo jis, važiuodamas iš jos 
kiemo senu “Ševrolė" (net ir tada tik “Ševrolė" jis laikė mašina). 
Tačiau taip ir negrįžo. Baigiantis šešiasdešimt šeštiesiems ji buvo 
iki kaklo įklimpusi į antikarinį mėšlą - tik to ir pramoko per se- 
mestrą Meino universitete, - ir vien pagalvojus apie ją sukildavo 
pyktis. Prakeikta buka idiotė - va, kas ji buvo. Prarijo kabliuką su 
komunistinės propagandos masalu. O vėliau visai prisijungė prie 
psichų, PTT, ir galutinai kuoktelėjo. 

- Kerole! - šūktelėjo jis, puldamas prie jos. Praėjo salotinę 
raketą, prasmuko tarp galinio pikapo buferio ir sedano, pametė ją 
iš akių, kol turseno palei burzgiantį šešiolikos ratų šaldytuvą, ta- 
da vėl ją pamatė. 

- Kerole, ei, Kerole! 

Tačiau kai moteris atsisuko į jį, Salas pagalvojo: kas, po šimts, 
jam užėjo - kas jam darosi? Jeigu Kerolė gyva, jai penkiasdešimt, 
kaip jam. O tai moteriai trisdešimt penkeri, ne daugiau. 

Salas sustojo - vis dar kitoje eilėje. Visur birzgė ir pukšėjo 
lengvieji automobiliai ir furgonai. Ir dar kažkoks švilpinas ore, kurį 
galėjai palaikyti vėju, jeigu ne karšta ir visiškai rami diena. 

- Kerole? Kerole Gerber? 

Švilpimas tapo garsesnis. Lyg traukiant orą pro vamzdeliu su- 
spaustas lūpas; sraigtasparnio tratėjimas tolumoje. Salas pažvelgė 
į viršų ir pamatė, kad iš balzganai žydro dangaus tiesiai ant jo 
krenta šviestuvo gaubtas. Jis instinktyviai atšoko, bet visus metus 
mokykloje prasportavęs, dabar sukdamas galvą ištiesė ir ranką. Ir 
vikriai sugavo šviestuvą. Ant jo buvo išpiešta valtis, plaukianti 
rausvame saulėlydyje. “MUMS PATINKA MISISIPĖJE", kažkas 
senoviškomis raidėmis išvedžiojo po piešiniu. 

“Iš kur jis čia išdygo?" - pagalvojo Salas, ir tada moteris, ku- 
ri labai priminė Kerolę Gerber, veriančiai suspigo. Jos rankos kils- 
telėjo lyg nuleisti akinius ant akių, bet sustojo pusiaukelėje ir ėmė 

mėšlungiškai drebėti it pavargusio simfoninio orkestro dirigento. 
Taip atrodė sena mamasan, kai išbėgo iš apgailėtinos savo trobe- 
lės tame sumautame kaimelyje Dong Ha provincijoje. Kraujas nu- 
dažė balto tenisininkės kostiumo pečius - iš pradžių apvaliais la- 
šais, vėliau čiurkšlėmis. Jis tekėjo įdegusiomis rankomis ir kapsėjo 
ant žemės. 

- Kerole? - apstulbęs suvapėjo Salas. Jis stovėjo tarp džipo 
“Džordž Rem" ir “Mak Traks“, pasipuošęs tamsiai mėlynu kostiu- 
mu, kuriuo visuomet vilkėdavo per laidotuves, ir laikė šviestuvo 
gaubtą, suvenyrą iš Misisipės. Jis žiūrėjo į moterį, kurios galvoje 
kažkas styrojo. Ji sverdėdama paėjo į priekį plačiai atmerkusi akis, 
mataruodama rankomis - ir Salas įžiūrėjo mobilų telefoną. Nustatė 
iš antenos, kuri siūbavo kiekviename žingsnyje. Telefonas nukri- 
to iš dangaus, praskriejo vienam Dievui žinoma kiek mylių ir da- 
bar styrojo jos galvoje. 

Moteris žengė dar žingsnį, atsitrenkė į tamsiai žalio “Biuiko" 
kapotą ir ėmė lėtai leistis ant jo. Lyg povandeninis laivas, pagal- 
vojo Salas, tiktai kai jis dings iš akių, vietoj periskopo kyšos trum- 
pa mobiliojo telefono antena. 

- Kerole? - sukuždėjo jis, bet ten negalėjo būti ji: juk supran- 
tama, kad nei viena moteris, kurią jis pažinojo vaikystėje, nei vie- 
na, su kuria jis kada nors miegojo, negalėjo būti pasmerkta mirti 
nuo traumos, padarytos iš dangaus nukritusio telefono. 

Žmonės ėmė šaukti, rėkti, vaitoti. Riksmai daugiausia buvo 
klausiami. Pypsėjo signalai, burzgė varikliai, lyg kur nors būtų ga- 
lima išvažiuoti. Netoli Salo šešiolikos ratų “Mako" vairuotojas 
spaudė iš savo jėgainės kurtinantį prunkštimą. Sukaukė sirena. 
Kažkas aiktelėjo ar tai iš nuostabos, ar iš skausmo. 

Viena drebanti balta ranka įsikibo į tamsiai žalio “Biuiko" ka- 
potą. Riešą puošė teniso apyrankė. Plaštaka lėtai nuslydo. Dar kurį 
laiką moters, tokios panašios į Kerolę, pirštai kabinosi už kapoto, 
po kurio laiko dingo. Kažkas vėl švilpė iš dangaus. 

- Gult! - suriko Salas. - Gult, po velnių! 

Švilpimas virto širdį draskančiu kaukimu, ir krentantis objek- 
tas atsitrenkė į “Biuiko" kapotą, įlenkdamas jį. Ant “Biuiko" va- 
riklio gulėjo mikrobangų krosnelė. 

Dabar aplinkui girdėjosi vien krintančių daiktų švilpimas, lyg 
žemės drebėjimas būtų kažkaip prasidėjęs ne Žemės gelmėse, o 
virš jos. Aplinkui jį krito nekalti žurnalai “Seventyn", “GK", “Ro- 

ling Stounz“ ir “Stereo revju". Plevenantys puslapiai priminė pa- 
šautus paukščius. Iš dešinės, sukdamasis ant savo stovo, nusileido 
kabinetinis krėslas. Trenkėsi ant “Fordo universalo“ stogo. Prieki- 
nis automobilio stiklas ištiško baltais stikliukais. Krėslas pasišoki- 
nėjo, pasviro ir nurimo ant “Universalo" kapoto. Ant lėtinimo 
juostos krito nešiojamas televizorius, plastikinė šiukšliadėžė, kaž- 
kas panašaus į kamerų kekę supainiotais diržais ir guminis kilimė- 
lis. Paskui kilimėlį atsekė beisbolo lazda. Kukurūzų spragintuvas 
driokstelėjo į asfaltą ir pažiro šukėmis. 

Motociklininkas, rėksmirtgai žalios “jamahos" raitelis, neišlai- 
kė ir nubėgo siauru tarpu tarp automobilių, įstrigusių greitkelyje, 
sukiodamasis tarsi kalnų slidininkas tarp veidrodėlių, prisidengęs 
galvą ranka it prasidėjus vasaros liūčiai. Salas, vis dar laikydamas 
šviestuvą, pagalvojo, kad vyrukui reikėjo užsimaukšlinti savo šal- 
mą, bet, suprantama, kai ant galvos ima kristi visokiausi daiktai, 
daraisi užmaršus ir pirmiausia pamiršti tai, kas tau reikalingiausia 
ir sveikiausia. 

Dabar iš dangaus leidosi dar kažkas, arti ir didelis - didesnis 
už mikrobangę, atsidūrusią ant “Biuiko" kapoto, tai jau tikrai. Kri- 
to ne švilpdamas kaip bomba arba mina, krito kaip lėktuvas, sraig- 
tasparnis ar net namas. Vietname visa tai krito netoli Salo (namas, 
be abejo, nuolaužų pavidalu).Tačiau šitas garsas skyrėsi iš esmės: 
jis buvo dar ir melodingas kaip pats didžiausias pasaulyje metalo- 
fonas. 

Žemėn lėkė koncertinis rojalis, baltas, puoštas auksu - toks, ant 
kurio aukšta šalta moteris uždainuos “Naktis ir diena": ir mašinų 
triukšme, ir tuščių mano namų tyloje, du-du-du, da-ra-ra. Iš Ko- 
nektikuto dangaus vartydamasis, vartydamasis, mesdamas ant įka- 
lintų mašinų į medūzą panašų šešėlį, skleisdamas muziką vėjo ko- 
šiamomis stygomis krito baltas koncertinis rojalis. Jo klavišai tai 
įsispausdavo, tai vėl išlįsdavo it pianolos, dulsva saulė auksavo pe- 
dalus. 

Jis krito tingiai sukdamasis, ir augantis jo kritimo garsas panė- 
šėjo į garsą kažko, be galo vibruojančio geležies tunelyje. Jis kri- 
to ant Salo, išplaukęs jo šešėlis ėmė telktis į taikinį - užverstą į 
dangų Salo veidą. 

- ORAS! - suriko Salas ir metėsi bėgti. - OOORAS! 

Rojalis pikiravo ant kelio, balta taburetė atskubėjo įkandin jo. 
Po jos kometos uodega leidosi natų lapai, 45 apsisukimų plokšte- 

lės su didelėmis skylėmis, smulkūs daikteliai, plevenantis geltonas, 
panašus į šlavėjo, apsiaustas, “Gudjier" padanga, kortų stalelis ir 
arbatos puodelis su užrašu “GERIAUSIAI SENELEI PASAULY- 
JE". 


- Galiu cigaretę? - pasiteiravo Salas Difenbeikerio už laidoji- 
mo salono sienos, kur Peigas gulėjo šilku išmuštame karste. - Nesu 
rūkęs “Danhi!"'. 

- Bet kokio kuro tavo kateriui. - Difenbeikeris kalbėjo šiek tiek 
pašaipiai, lyg gyvenime neketino prikrauti į kelnes iš baimės. 

Salas vis dar atsimena: Difenbeikeris stovi kaimo gatvėje prie 
apverstos taburetės: koks jis išbalęs, kaip virpa lūpos, kaip jo dra- 
bužiai trenkia dūmais ir ištiškusiais sraigtasparnių degalais. Difen- 
beikeris pasižiūrėjo į Meilfantą, senutę, tada į tuos, kurie ėmė pleš- 
kinti į trobeles, į klykiantį vaiką, kurį pašovė Mimsas; jis prisimi- 
nė, kaip Difas pažvelgė į leitenantą Širmeną, bet pagalbos iš jo ga- 
lėjai nesitikėti. O ir iš paties Salo, jeigu jau apie tai prakalbom. Dar 
jis prisiminė, kaip Sloukomas spigino akimis į Difą, Difą - naują 
leitenantą po to, kai Pekerį nušovė. Ir Difas galiausiai pasisuko į 
Sloukomą. Slajus Sloukomas nebuvo karininkas - nepriklausė net 
tiems trims skardžiabalsiams strategams krūmuose, kurie kažkaip 
viską išmanė geriau už kitus, - ir negalėjo jiems priklausyti. Slou- 
komas buvo tiesiog vienas iš paprastų eilinių, kuris manė, kad gru- 
pė, dainuojant kaip “Reir Erf", turėjo būti juodukų. Kitaip sakant, 
pėstininkas, pasiruošęs padaryti tai, kam kiti buvo nepasiruošę. Nė 
sekundei nepamesdamas kontakto su suglumusiu naujojo leitenan- 
to žvilgsniu, Sloukomas kryptelėjo galvą į kitą pusę - į Meilfanto, 
Klemsono, Pizlio, Mimso ir visų kitų savavalių teisėjų, kurių vardų 
Salas nebeprisiminė, pusę. Tada vėl pažiūrėjo tiesiai į leitenantą. 
Septyni žmonės kaip pasiutę bėgo purvina kaimelio gatve pro 
kraujuojantį vaiką vis gilyn į kaimelį, kurtinančiai rėkalodami vis- 
ką, kas užėjo ant seilės - raginimus, lyg žaistų futbolą, “Nagi, Snu- 
pi" priedainį ir kitokį mėšlą - o Sloukomas klausė akimis: “Ei, ko 
jūs norite? Jūs dabar vadas, ko pageidaujate?" Ir Difenbeikeris 
linktelėjo. 

Ar būtų galėjęs jis, Salas, tada linktelėti? Ko gero, ne. Veikiau- 
siai, jeigu spręsti būtų reikėję jam, Klemsonas, Meilfantas ir kiti 
puspročiai būtų toliau žudę, kol būtų turėję šovinių - juk taip el- 

gėsi Keilio ir Medini* pavaldiniai? Bet Difenbeikeris, tenka pripa- 
žinti, buvo ne Viljamas Keilis, Difenbeikeris nežymiai linktelėjo. 
Sloukomas atsakė jam linktelėjimu, pakėlė automatą ir ištaškė Ral- 
fo Klemsono kaukolę. 

Tą sekundę Salas nutarė, kad Klemsonas kulką gavo todėl, jog 
Sloukomas bendravo su Meilfantu; su pastaruoju ne taip retai rū- 
kė šėtono lapus, be to, dalį laisvalaikio Sloukomas medžiojo Kekšę 
su kitais “čirvų" mėgėjais. Bet sėdėdamas čia, raičiodamas tarp 
pirštų Difenbeikerio cigaretę, Salas staiga pagalvojo, kad Slouko- 
mui buvo nusispjaut į Meilfantą su visais jo lapais; kaip ir į mėgs- 
tamą Meilfanto žaidimą. Vietnaihe užteko bchango ir pasisėdėji- 
mų prie kortų. Sloukomas pasirinko Klemsoną todėl, kad šūvis į 
Meilfantą nebūtų sulaukęs atgarsio. Visą tą mėšlą apie galvas, pa- 
smeigtas ant iečių, kad vietkongiečiai žinotų, kas laukia negražiai 
žaidžiančių su Delta, Meilfantas stūgavo toli užpakalyje, ir tie, ku- 
rie šlepsėjo ir maknojo per kaimą šaudydami kur pakliuvo, nebū- 
tų atkreipę dėmesio. Be to, senutėlė mamasan nužudyta, tegu ją 
mėsinėja. 

O dabar Difas virto Difenbeikeriu, pliku kompiuterių pardavė- 
ju, kuris liovėsi važinėti į susitikimus. Jis leido Salui prisidegti nuo 
savo “Zipo" ir žiūrėjo, kaip draugas giliai įtraukia ir iškosėja dū- 
mą. 

- Seniai nerūkai? - pasiteiravo jis. 

- Dveji metai, beveik. 

- Nori sužinoti blogą naujieną? Per kiek laiko vėl įsitrauksi? 

- Aš tau pasakojau apie senę? 

- Aha. 

- Kada? 

- Berods per praeitą susitikimą, per kurį tu... tą, Džersio kran- 
te, tą, kur Derginas nutraukė palaidinę nuo padavėjos. Šlykšti sce- 
na. 

- Taip? Nieko neprisimenu. 

- Tuo metu buvai visiškai atsijungęs. 

Žinoma, ta programos dalis visuomet būdavo vienoda. Apskri- 
tai, visos programos dalys būdavo vienodos. Rasdavom diskžokė- 
jų, kuris paprastai išeidavo anksti, nes kas nors grasindavo išdau- 
žyti snukį dėl to, kad jis leidžia ne tas plokšteles. Iki tol garsiakal- 


* Amerikiečiai karininkai, vadovavę būriui, kuris 1968 metais iššaudė per tris 
šimtus vietnamiečių kaimo Mi Lai gyventojų. 

biai skleisdavo ką nors tokio, kaip “Pikto mėnulio patekėjimas", 
“Uždek mano ugnį", “Mylėk mane švelniai" ir “Mano mergaitė" 
- dainas iš tų filmų apie Vietnamą, kurie buvo filmuoti Filipinuo- 
se, garso takelių. Esmė ta, jog dauguma vaikinų, kuriuos prisimi- 
nė Salas, šniurkščiodavo grojant “Karpenteriams" arba “Rytiniam 
angelui". Štai tokia muzika visiškai atitiko džiunglių garso takelį 
ir skambėdavo, kai vaikinai vaišindavo vienas kitą cigaretėmis, ro- 
dydavo savo merginų nuotraukas, pešdavosi ar liedavo ašaras prie 
“Alavinio kareivėlio", džiunglėse žinoma kaip “Su...to Bilio Dže- 
ko tema". Salas negalėjo prisiminti, kad būtų Vietname girdėjęs 
“Doors"; visuomet “Stouberi Alarm Klok“ traukė “Smilkalus ir 
mėtą“. Širdyje jis pajuto, kad karas pralaimėtas, kai išgirdo tą ap- 
gailėtiną gabalą, trykštantį iš valgyklos grotuvo. 

Susitikimai visada prasidėdavo muzika, čirškančios mėsos 
kvapu (kvapu, Salui kažkodėl primindavusiu degančio sraigtaspar- 
nių kuro kvapą) ir alaus skardinėmis kibirėliuose su ledu - šita da- 
lis buvo nebloga, teisybę sakant, šita dalis buvo net labai maloni. 
O vėliau - taukšt! - ateidavo kitas rytas, šviesa nudegindavo akis, 
širdis virsdavo augliu, o skrandis, atrodė, pilnas nuodų. Vieną to- 
kį rytą Salas pro pagirias prisiminė, kad vertė diskžokėjų šimtus 
kartų sukti Nilo Sedakos “O, Kerol", grasindamas užmušti jį, jei- 
gu uždės ką nors kita. Kitą tokį rytą Salas pabudo šalia buvusios 
Frenko Pizlio žmonos. Ji garsiai knarkė, nes nosis buvo sulaužy- 
ta. Moters pagalvė buvo sukruvinta, kaip ir žandai, o Salas neįsten- 
gė prisiminti, ar tai padarė jis, ar tas avigalvis Pizlis. Jis mieliau 
būtų pasirinkęs antrąjį variantą, bet Žinojo, jog visai įmanoma, kad 
čia jo rankų darbas. Kartais, ypač IV (iki viagros) laikais, kai 10- 
voje jam ne visuomet pavykdavo, suimdavo neapsakomas įtūžis. 
Laimė dama pabudo, taip pat nieko neprisimindama. Tačiau ji pri- 
siminė, kaip jis atrodė nuogas. “Kodėl turi tik vieną?“ - paklausė 
ji. 

“Man ir taip pasisekė," - atsakė tada Salas. Galva trupėjo. 

- O ką aš pasakojau apie senę? - paklausė jis Difenbeikerio da- 
bar, kai jie sėdėjo ir rūkė už laidojimo salono. 

Difenbeikeris patraukė pečiais. 

- Na, kad anksčiau dažnai ją matydavai. Sakei, kad apsirengusi 
būna visaip, bet vis ta pati, senoji mamasan, kurią pribaigė Meil- 
fantas. Vos sugebėjau užkimšti tau burną. 

- Velniop, - metė Salas ir suleido laisvą ranką į plaukus. 

- Tu dar sakei, kad palengvėjo, kai persikėlei į Rytinę pakrantę, 
- tęsė Difenbeikeris. - Paklausyk, kas čia blogo, kad kartais matai 
senę? Kai kas mato skraidančias lėkštes. 

- Tik ne žmonės, kurie dviems bankams skolingi beveik mili- 
joną dolerių, - atsakė Salas. - Išgirstų jie... 

- Na, išgirstų, tai kas? Atsakysiu: visiškai nieko. Kol tų moki 
procentus, atneši jiems pasakiškus pinigus, visiems padėt ant to, ką 
matai užgesinęs šviesą... arba kai gesini, jei nori. Jiems vis vien, 
ar vilki moteriškus drabužius, muši žmoną ir dulkini savo labrado- 
rą. Beje, ar nemanai, kad tavo bankuose irgi yra tokių, buvusių 
džiunglėse? 

Salas užsitraukė “Danhil" cigaretę ir pažvelgė į karo bendra- 
žygį. Reikia pripažinti, apie tai jis nepagalvojo. Jo reikalus tvarkė 
du paskolų skyriaus darbuotojai, kurie tiktų pagal amžių, bet nie- 
kad apie tai nekalbėjo. Jis juk irgi neprasitarė. “Kitą kartą, kai juos 
pamatysiu, - pagalvojo, - man teks paklausti, ar naudojasi “Zipo". 
Taktiškai, suprantate? 

- Ko šypsaisi? - paklausė Difenbeikeris. 

- Šiaip. Na, o tu, Difai? Turi savo senutę? Aš ne apie draugę, 
o senę. Mamasan. 

- Ei, nevadink manęs Difu! Manęs niekas taip nevadina. Ir man 
niekad nepatiko. 

- Vadinasi, yra? 

- Ronis Meilfantas - jis mano mamasan, - atsakė Difenbeike- 
ris. - Kartais matau jį. Ne taip, kaip tu savo. Lyg gyvą priešais sa- 
ve, bet prisiminimai juk irgi realūs. 

- Aha. 

Difenbeikeris papurtė galvą. 

- O, kad tai būtų tik prisiminimai! Supranti? Paprasti prisimi- 
nimai. 

Salas sėdėjo tylėdamas. Vargonai už sienos dabar grojo ne 
giesmę, o šiaip muziką. “Atostogos", taip, berods, ji vadinasi. Mu- 
zikinė priemonė pasakyti liūdintiems, kad laikas žinoti. Eik namo, 
Džo. Mama laukia. Difenbeikeris tarė: 

- Būna prisiminimai, o būna tai, ką aiškiai matai galvoje. Na, 
kai skaitai tikrai gero rašytojo knygą, o jis aprašo kambarį - matai 
tą kambarį. Skutu pievelę, sėdžiu pasitarime ir klausau pranešėjo, 
skaitau pasaką vaikaičiui prieš miegą, myliuosi su Mere ant sofos 
ir - paukšt! - Meilfantas, spuoguotas snukis po garbanotais plau- 

kais. Prisimeni, kai sukosi jo plaukai? 

- Aha. 

- Ronis Meilfantas, visada blevyzgojantis visokias nesąmones. 
Etniškus anekdotus kiekviename žingsnyje. Ir dar futliariukas. Pri- 
simeni futliarą? 

- O kaipgi. Odinį, kurį nešiojosi ant diržo. Jame laikė savo kor- 
tas. Dvi kalades. “Ei, vaikinai, einam medžioti Kekšę! Penki centai 
už akį! Norinčių yra?“ Ir visi sulėktlavo. 

- Taip. Prisimeni. Prisimeni. O aš ma-tau, Salai, iki baltų pū- 
linukų ant jo smakro. Užuodžiu narkotiko, kurio prisišvampė, kva- 
pą... bet dažniausiai matau, kaip jis nuspiria ją ant žemės, kaip ji 
raitosi ir grasina kumščiu, kažką vapėdama... 

- Užteks! 

- ...ir aš negalėjau patikėti, kad taip gali atsitikti. Manau, iš 
pradžių ir pats Meilfantas netikėjo. Iš pradžių jis tik gąsdino jai 
durtuvu, badė pačiu galiuku, lyg kvailiodamas... o vėliau įvarė 
durtuvą senei į pilvą. Prakeikimas, prakeikimas, Salai ir dar kartą 
prakeikimas! Ji rėkė, ėmė tampytis, o Ronis, prisimeni, apsižergė 
ją. Visi kiti bėgo gatve - Ralfas Klemsonas, Mimsas, dar kažkas. 
Niekad negalėjau pakęsti to šikniaus Klemsono - net labiau nei 
Meilfanto, nes Ronis nors nebuvo prielipa - su juo ką matei, tą ir 
pajutai. O Klemsonas buvo trenktas ir dar prielipa. Aš mirtinai per- 
sigandau, Salai, su... tai persigandau. Žinojau turįs nutraukti tą be- 
protybę, bet bijojau, kad jie mane pribaigs, jei pamėginsiu, jie visi 
- JŪS visi, nes tą minutę buvote JŪS ir buvau aš. Širmenas... prieš 
jį neturiu nieko, jis iššoko į laukymę, kai nukrito sraigtasparniai, 
negalvodamas apie rytdieną, tik apie tą minutę. Bet kaime... pa- 
sižiūrėjau į jį, ir - nieko, visiškas nulis. 

- Vėliau jis išgelbėjo mano kailį, kai patekome į pasalą, - ty- 
liai ištarė Salas. 

- Žinau. Griebė ir išnešė ant rankų kaip tas suknistas Superme- 
nas. Laukymėje jis turėjo kažką tokio, vėliau tai sugrįžo ant tako, 
bet tarp jų, kaime... nič-nie-ko. Kaime spręsti teko man. Lyg bū- 
čiau vienintelis suaugęs... tik aš, matai, nesijaučiau suaugusiu. 

Salas nekartojo, kad draugas nutiltų. Difenbeikeriui reikėjo iš- 
sikalbėti, ir nutildyti jį galėjo tik kumštis į dantis. 

- Prisimeni, kaip ji rėkė, kai jai smeigė? Senė? O Meilfantas 
stovi virš jos ir riaumoja apie šiokius ir anokius siauraakius, bady- 
damas kur papuolė. Dievui dėkoju už Sloukomą. Jis pažiūrėjo į 

mane, ir privertė kažko imtis... nors mano darbas baigėsi tuo, kad 
įsakiau jam šauti. 

“Ne, - pagalvojo Salas, - tu ir to nepadarei, Difai. Tu tik link- 
telėjai. Teisme jie tokio mėšlo nepraleistų, priverstų tave garsiai 
kalbėti. Jie priverčia padaryti tokius pareiškimus protokolui". 

- Aš įsitikinęs, kad tą dieną mus išgelbėjo Sloukomas, - tęsė 
Difenbeikeris. - Žinai, jis nusižudė? M-hm. Aštuoniasdešimt šeš- 
taisiais. 

- Maniau, autokatastrofa, nelaimingas atsitikimas. 

- Jeigu ramų vakarą rėžtis į tilto atramą septyniasdešimt my- 
lių per valandą - nelaimingas atsitikimas, vadinasi, nelaimingas at- 
sitikimas. 

- O kaip Meilfantas? Girdėjai ką nors? 

- Na, nė viename susitikime jis nedalyvavo, tačiau buvo gyvas, 
kai paskutinį kartą apie jį girdėjau. Endis Branigenas matė jį Pie- 
tų Kalifornijoje. 

- Ežiukas matė jį? 

- Na, taip, Ežiukas. Ir žinai kur? 

- Iš kur? 

- Mirsi, Salai Džonai. Nulūši. Braningenas priklauso “Anoni- 
miniams alkoholikams". Tai jam kaip religija. Sako, gyvenimą iš- 
gelbėjo, greičiausiai, taip ir buvo. Jis siurbė labiau nei kuris kitas 
iš mūsų, gal net už visus kartu sudėjus. O dabar jis pamišęs ne dėl 
tekilos, o dėl AA. Lankosi maždaug dvylika kartų per savaitę, už- 
ima kažkokį politinį postą bendruomenėje ir sėdi prie pasitikėjimo 
telefono. Be to, kiekvienais metais važiuoja į Nacionalinę konfe- 
renciją. Prieš penkerius metus chroniai rinkosi San Djege. Penkias- 
dešimt tūkstančių girtuoklių stovi petys į petį Konferencijų centre 
San Djege ir sako padėkos maldą. Gali įsivaizduoti? 

- Ko gero, galiu, - atsakė Salas. 

- Tas žaltys Braningenas pasuka galvą kairėn - ir, kaip manot, 
ką mato, ogi Ronį Meilfantą! Pasibaigus posėdžiui jis griebia Meil- 
fantą už parankės ir nusitempia pasėdėti. - Difenbeikeris susimė- 
tė. - Na, matyt, alkoholikai irgi mėgsta pasėdėti. Geria visokius li- 
monadus, koką ir panašiai. Ir Meilfantas praneša Ežiukui, kad jau 
dveji metai švarus ir blaivas kaip agurkėlis, atrado aukščiausiąją 
jėgą, kurią linkęs vadinti Dievu. Jam buvo lemta atgimti, jis gyve- 
na pagal gyvenimo dėsnius, jis deda viltis, o Dievas tvarkosi, na 
ir taip toliau. Braningenas nesugebėjo ištverti nepaklausęs, ar paki- 

lo Meilfantas ant Penktojo laiptelio, tai reiškia, ar išpažino visas 
savo nuodėmes, pasiryžęs jas išpirkti. Meilfantas nė nemirktelėjęs 
atsakė, kad ant Penktojo pakilo prieš metus ir jaučiasi daug geriau. 

- O, velnias! - leptelėjo Salas, nustebęs dėl sukilusio pykčio. 
- Senutė mamasan, žinoma, labai apsidžiaugs, kad Ronis apsiva- 
lė. Būtinai pasakysiu jai, kai pamatysiu kitą kartą. 

Aišku, jis negalėjo žinoti, kad pamatys ją dar tą pačią dieną. 

- Žiūrėk, nepamiršk. 

Jie pasėdėjo valandėlę beveik nekalbėdami. Salas paprašė dar 
vienos cigaretės, ir Difenbeikeris ištiesė jam pakelį, po to spragte- 
lėjo “Zipo"'. Iš už kampo girdėjosi pokalbio nuotrupos ir kažkieno 
juokelis. Peigo laidotuvės baigėsi. Kažkur Kalifornijoje Ronis 
Meilfantas skaito Didžiąją AA Knygą ir bendrauja su mitine aukš- 
čiausia jėga, kuria teikiasi vadinti Dievu. Salas gailėjosi, kad Ro- 
nis gyvas. Gailėjosi, kad jis nenudvėsė vietkongietiškoje duobėje: 
ant nosies opos, dvokia žiurkių šūdais, vidinis kraujavimas, vėmi- 
mas skrandžio sultimis. Meilfantas su futliaru ir savo kortomis. 
Meilfantas su durtuvu. Meilfantas apžergęs seną mamasan žalio- 
mis kelnėmis, raudonais batais ir oranžine palaidine. 

- Ir apskritai, ko mes važiavom į Vietnamą? - paklausė Salas. 
- Be visokių išvedžiojimų ir filosofijų, tu sau tai paaiškinai? 

- Kas sakė: “Tas, kuris nepasimokė iš praeities, pasmerktas ją 
pakartoti"? 

- Ričardas Dousonas, “Šeimos pykčio" vedantysis. 

- Eik žinai kur... Salivanai. 

- Nežinau, kas pasakė. O tai svarbu? 

- Velniai rautų, ir dar kaip, - tarė Difenbeikeris. - Nes mes iš 
ten taip ir neišsikapstėme. Taip ir neišlindome iš džiunglių. Mū- 
sų karta jose žuvo. 

- Skamba truputį... 

- Truputį kaip? Truputį perdėtai? Kurgi ne. Truputį kvailai? 
Kurgi ne. Truputį savimyliškai? Taip, sere. Bet tai ir esame mes. 
Nuo pradžios iki galo. Ką padarėme po Vietnamo, Salai? Tie iš 
mūsų, kurie keliavo tenai, tie, kurie dalyvavo protestuose, tie, kurie 
paprasčiausiai sėdėjo namuose, žiūrėjo “Dalaso kaubojus“, gurkš- 
nojo alutį ir bezdėjo į sofos pagalves? 

Naujojo leitenanto skruostai paraudo. Jis atrodė kaip pabalno- 
jęs savo žirgelį ir lipąs į balną, nes nieko kito jam neliko, kaip tik 

joti į priekį. Jis ėmė lenkti pirštus, kaip Salas, vardindamas tai, ką 
gavome iš Vietnamo. 

- Na, pažiūrėkim. Mes esame karta, išradusi Superbrolius Ma- 
rio, Ei-Ti-Bi, lazerinę raketų nutaikymo sistemą ir kreką iš kokai- 
no. Mes atradome Ričardą Simonsą, Skotą Peką ir “Martos Stiu- 
art stilių". Mūsų revoliucinio gyvenimo būdo pakeitimo idėja - tai 
šuns pirkimas. Merginos, deginusios savo liemenėles, dabar per- 
ka “Viktorijos paslaptis" apatinį trikotažą, o berniukai, kurie be 
baimės lipo ant durtuvų vardan taikos, dabar riebūs užpakaliai, sė- 
dintys prie savo monitorių iki vidurnakčio, tašantys alų ir pūkš- 
čiantys, spoksodami į nuogas aštuoniolikmetes iš interneto. Tokie 
mes, broli: mes mėgstame žiūrėti. Filmus, videožaidimus, lenkty- 
nes tiesioginiame eteryje, boksą “Džerio Springerio šou", Marką 
Makgairą, imtynių čempionatą, impičmento teismo posėdį - mums 
vis vien, kad tik sėdėtume ir žiūrėtume. O buvo laikai... ne, nesi- 
juok, buvo, kai viskas iš tikro buvo mūsų rankose. Tu tai žinai? 

Salas linktelėjo ir pagalvojo apie Kerolę. Ne apie tą, kuri sė- 
dėjo ant sofos su juo ir savo mama, prasmirdusia vynu, ir ne apie 
tą, kuri pasuko taikos ženklą į kamerą, kai skruostu sruvo kraujas 
- ta jau buvo beviltiška ir beprotė, kaip matėsi jos šypsenoje, pla- 
kate, kurio žodžiai atmetė bet kokią abejonę. Ne, jis galvojo apie 
Kerolę tą dieną, kai jos mama pasiėmė visus į Seivin Roką. Jo 
draugas Bobis išlošė pinigų iš kortų sukčiaus, o Kerolė pliaže buvo 
su žydru maudymosi kostiumėliu, žvilgčiojo į Bobį tuo žvilgsne- 
liu... žvilgsneliu, kuris sakė, kad Bobis žudo ją ir mirtis - vienas 
džiaugsmas. Taip, tuomet viskas iš tikro buvo jų rankose; Salas 
tvirtai tą žinojo. Bet vaikai linkę pamesti, jiems viskas slysta iš 
pirštų ir pro skyles kišenėse, jie pameta viską. 

- Mes kimšome savo pinigines biržoje, prakaitavome sporto sa- 
lėse, lankėmės pas psichologus, ieškodami savęs. Pietų Amerika 
liepsnoja, Malaizija liepsnoja, su...tas Vietnamas liepsnoja, bet 
mes atsikratėme neapykantos sau, pagaliau ėmėm sau patikti, to- 
dėl tegu sau pleška į sveikatą. 

Salas įsivaizdavo, kaip Meilfantas atranda save, kaip jam pa- 
tinka vidinis Ronis, ir užgniaužė drebulį. 

Dabar prieš Difenbeikerio veidą buvo išskėsti visi pirštai; Sa- 
lui jis priminė Elą Džolsoną, susiruošusį dainuoti “Memi". Paju- 
tęs tai Difas nuleido rankas. Jis atrodė pavargęs, netrikęs ir nelai- 
mingas. 

- Man patinka daugelis mūsų bendraamžių, kartu ir atskirai pa- 
ėmus, - tęsė jis. - Aš neiškeliu ir neniekinuų mūsų kartos, Salai. Mes 
turėjome galimybę viską pakeisti. Ne, tikrai. Bet mes pasirinkome 
modeliuotojų džinsus, porą bilietų į Marajos Keri koncertą Reidijo 
Sičio koncertų salėje, Džeimso Kamerono “Titaniką" ir riebų pen- 
sijinį aprūpinimą. Vienintelė karta, kurią daugmaž galima lyginti 
su mūsų - vadinamoji trečiojo dešimtmečio “prarastoji karta", ta- 
čiau daugumai jų užteko padorumo gerti neišsiblaivant. O mes net 
to nesugebėjome. Mes mirkstame mėšle. 

Salas pamatė, kad naujasis leitenantas vos neverkia. 

- Difai... 

- Žinai, kokia parduotos ateities kaina, Salai Džonai? Negali 
iki galo atitrūkti nuo praeities. Negali jos įveikti. Turiu galvoje - 
esi visai ne Niujorke. Tu Deltoje, atsirėmęs į medį, prisiliuobęs 
kaip paršas, trini į kaklą priemonę nuo uodų ir kitokių bjaurybių. 
Pekeris vis dar tavo vadas, todėl vis tie patys šešiasdešimt devin- 
tieji. O tai, kas tau šmėkščioja tavo “gyvenime vėliau“, - sumau- 
tas burbulas verdančiame katile. Ir geriau, kad yra taip. Vietnamas 
geriau. Štai kodėl liekame tenai. 

- Manai? 

- Garantuoju šimtu procentų. 

Iš už kampo išlindo tamsiaplaukė rudakė moteris mėlyna suk- 
nele ir pasakė: 

- Štai kur tu! 

Difenbeikeris atsistojo ją pasitikdamas, o rudakė lėtai ir grakš- 
čiai artinosi prie mūsų kaukšėdama aukštakulniais. Salas taip pat 
pakilo. 

- Mere, čia Džonas Salivanas. Jis tarnavo su manim ir Peigu. 
Salai, čia gera mano draugė Merė Tereza Čarlton. 

- Malonu susipažinti, - atsakė Salas ir ištiesė ranką. 

Jos paspaudimas buvo tvirtas ir pasitikintis, ilgi vėsūs pirštai 
prisiglaudė prie jo pirštų, bet žiūrėjo ji į Difenbeikerį. 

- Misis Peigan nori pasišnekėti su tavimi, mielasis. Gerai? 

- Žinoma, - atsakė Difas, paėjo kelis žingsnius kampo link ir 
atsisuko į Salą. 

- Palauk truputį, - paprašė. - Nueisim išgerti. Pažadu nepa- 
mokslauti. - Bet tai sakydamas jis žiūrėjo pro Salą, lyg žinodamas, 
kad savo pažado neišpildys. 

- Ačiū, leitenante, bet man tikrai jau metas. Noriu aplenkti 
kamščius. 


Bet šito kamščio jis neaplenkė, ir dabar ant jo iš dangaus, ži- 
bėdamas saulėje ir skambindamas sau, krito rojalis. Salas griuvo 
ant pilvo ir pasirito po mašina. Rojalis trenkėsi į asfaltą vos už trijų 
žingsnių nuo jo, detonavo ir klavišai sprogo į šalis tarytum dantys. 

Salas išlindo iš po automobilio, nusidegindamas nugarą į įkai- 
tusį duslintuvą, ir šiaip taip atsistojo. Jis pažvelgė palei greitkelį į 
šiaurę netikėdamas savo akimis. Iš dangaus krito visokio šlamšto 
kolekcija: magnetofonai ir kilimėliai, žoliapjovė (žole aplipę ašme- 
nys sukosi po gaubtu) ir juodas purkštuvas, akvariumas su žuvy- 
tėmis. Jis pamatė stabdymo juosta bėgantį senuką teatrališkai iš- 
kilminga žila šukuosena, ir staiga ant jo nukrito laiptinės maršas, 
nuplėšė kairę ranką, parmetė ant kelių. Staliniai ir pripildomi laik- 
rodžiai, rašomieji stalai, kavos staliukai, liftas su vingiuojančiu 
paskui jį trosu it alyvuota bambagysle. Ant bėgančios moters nu- 
krito kailinis manto, supainiojo rankas ir kojas, o tada ant jos už- 
lėkė lova ir priplojo. Ore įsisiautėjo šviesos audra - iš dangaus lėkė 
oranžerijos rėmai su stiklais. Pilietinio karo kareivio statula pramu- 
šė furgoną. Lyginimo lenta atsimušė į viaduko turėklus priekyje ir 
nukrito ant apačioje stovinčios mašinos, sukdamasi kaip propele- 
ris. Ant pikapo nukrito liūto iškamša. Visur lakstė ir klykė žmonės. 
Stovėjo automobiliai pramuštais stogais, išdaužytais stiklais; Sa- 
las pastebėjo “Mersedesą", iš kurio liuko styrojo nenatūraliai raus- 
vos manekeno kojos. Oras aidėjo nuo švilpimo ir kaukimo. 

Ant jo krito naujas šešėlis, ir išsisukdamas Salas suprato pavė- 
lavęs: jeigu tai lygintuvas, skrudintuvas ar dar koks nors naminis 
prietaisas, jis sukiužins jam kaukolę. Jeigu kas nors sunkiau - iš jo 
liks tik šlapia vieta. 

Krentantis daiktas atsitrenkė į jo ranką, nesukeldamas skaus- 
mo, ir šleptelėjo ant asfalto prie jo kojų. Salas pažvelgė į jį nuste- 
bęs, po to kaip į tikrą stebuklą. 

- Tegu mane skradžiai! - sumurmėjo jis. 

Salas pasilenkė, pakėlė iš dangaus nukritusią beisbolo piršti- 
nę. Pažino ją net po tiek metų: gilus brėžimas palei paskutinį pirštą 
ir juokingi mazgeliai ant žaliaminių dirželių buvo nepakartojami, 
kaip pirštų atspaudai. Jis patikrino vietą, kur Bobis buvo užrašęs 
savo vardą. Jis buvo ten, tik raidės atrodė ryškesnės nei turėjo būti, 

o pirštinės oda toje vietoje atrodė nutrinta, subraižyta, lyg ten buvo 
rašomi ir vėl trinami kiti vardai. 

Prikištos prie veido pirštinės kvapas svaigino ir buvo nepakar- 
tojamas. Salas užsidėjo ją ant rankos, ir kažkas sušnarėjo po ma- 
žuoju jo pirštu - popieriukas, įkištas į pirštinę. Salas nekreipė į jį 
dėmesio. Jis prispaudė pirštinę prie veido, užsimerkė ir giliai įkvė- 
pė. Oda, tepamieji riebalai, prakaitas, žolė. Joje kiekviena vasara 
- visos iki vienos. 1960-ųjų vasara, kai jis grįžo iš stovyklos - ir 
viskas pasikeitė: Bobis paniuręs, Kerolė užsigalvojusi ir nutolusi 
(bent jau kurį laiką), o šaunus seniokas, kuris gyveno trečiajame 
aukšte virš Bobio - Tedas, - išvažiavo. Viskas pasikeitė... bet va- 
sara liko, jam buvo vienuolika, ir viskas atrodė... 

- Amžina, - sumurmėjo jis į pirštinę, vėl giliai įtraukdamas jos 
aromatų, o netoliese į duonos furgono stogų sudužo stiklinė dėžė 
su drugeliais, ir “Stop" signalas įsirėžė į stabdymo juostą, it kaž- 
kieno mesta ietis. Salas prisiminė savo jo-jo ir juodus sportbačius, 
dražė iš pistoletuko skonį, kai rutuliukas atsimušdavo į gomurį ir 
nukrisdavo ant liežuvio; jis prisiminė, kaip jausdavosi su beisbo- 
lo kauke, priglundančia prie veido taip, kaip reikėjo, ir vandens 
purkštukų čirškimą palei Plačiąją gatvę; prisiminė, kaip širsdavo 
misis Konlan, kai per daug priartėdavai prie neįkainojamų jos gė- 
lių, ir misis Godlou iš “Ešerio Ampyro“, kuri reikalaudavo gimi- 
mo pažymėjimo, jeigu jai atrodė, kad tau negali būti mažiau dvy- 
likos, jeigu tu toks aukštas; ir Bridžitos Bardo afišą 

(jeigu ji šiukšlė, aš eičiau į šiukšlininkus), 

kur ji susisupusi į rankšluostį; ir žaidimą su pistoletais, ir ka- 
muolio perdavimus, ir garsų pirptelėjimą delnais galiniame suole, 
misis Sviters pamokoje, ir ... 

- Ei, amerikone! 

Tik ištarė ji “amelikone", ir Salas suprato, ką pamatys nulei- 
dęs Alvino Darko modelio pirštinę, kuri kadaise priklausė Bobiui. 
Senutėlė mamasan stovėjo tarp šaldiklio (pro kurio išdužusias du- 
reles pasipylė šaldytos mėsos paketai) sutraiškytos raketos, ir “Su- 
baru", iš kurio stogo styrojo metalinis flamingas, skirtas puošti ve- 
jas. Senutėlė mamasan žaliomis kelnėmis, oranžine palaidine ir 
raudonomis kurpėmis, sena mamasan, ryški it baro iškaba praga- 
re. 

- Ei, amerikone, eik man, aš gelbėju. - Ir ji ištiesė rankas. 

Salas nuėjo pas ją per televizorių, naminių baseinų, cigarečių 

blokų, aukštakulnių batelių, didžiulio džiovintuvo plaukams ir tak- 
sofono, kuris atsitrenkęs pažiro ketvirtukų fontanu, lietumi. Jis ėjo 
pas ją, jausdamas palengvėjimą lyg grįžtant namo. 

- Aš gelbėju. - Senė išskėtė rankas. - Vargšas berniukas, aš gel- 
bėju. 

Salas žengė į mirtiną jos glėbį, o žmonės rėkė ir bėgo, o iš dan- 
gaus krito visokiausi amerikietiški daiktai, akindami 1-95 greitkelį 
į šiaurę nuo Bridžporto. Ji apkabino Salą. 

- Aš gelbėju, - pasakė ji, ir Salas atsidūrė savo “Ševrolete". 
Aplinkui, visose keturiose sustingusiose juostose stovėjo automo- 
biliai. Radijas veikė, nustatytas ties “WKND"' stotimi. “Pleteriai"" 
dainavo “Tamsos metą“, o Salas negalėjo įkvėpti. Lyg iš dangaus 
niekas nekrito, ir jeigu nebūtų kamščio, viskas lygtai būtų gerai, ar 
ne taip? Kaipgi taip, jeigu ant jo rankos ta sena Bobio Garfildo 
pirštinė? 

- Aš gelbėju, - kartojo senutėlė mamasan. - Vargšas amerikie- 
tiškas berniukas, aš gelbėju. 

Salas nepajėgė įkvėpti. Jis norėjo jai nusišypsoti. Norėjo pasa- 
kyti jai, kad gailisi, nors kai kurie iš jų turėjo pačių geriausių ke- 
tinimų, bet jam trūko oro, ir jis labai pavargo. Salas užsimerkė, pa- 
mėgino paskutinį kartą pakelti Bobio pirštinę prie veido, paskuti- 
nį kartą įtraukti to tiršto vasaros aromato, bet ji buvo per sunki. 


Kitą rytą, kai Difenbeikeris vienais džinsais stovėjo prie virtu- 
vinio stalo ir pylėsi kavos, į virtuvę įėjo Merė. Ji vilkėjo trikota- 
žinius marškinėlius su užrašu “DENVERIO BRONKO NUOSA- 
VYBĖ" ir laikė Niujorko “Post"*. 

- Bijau, kad pasakysiu liūdną naujieną, - tarė ji ir patikslino. 
- Sąlyginai. 

Jis įsitempęs atsisuko. Apie liūdnas naujienas reikėtų praneš- 
ti po pietų, pagalvojo jis. Po pietų žmogus daugiau mažiau pasiruo- 
šęs blogoms naujienoms. O iš ryto bet kas žeidžia labai skaudžiai. 

- Kokią? 

- Tas žmogus, su kuriuos supažindinai mane vakar per draugo 
laidotuves, juk sakei, kad jis prekiauja mašinomis Konektikute, 
taip? 

- Taip. 

- Norėjau patikrinti, nes Džonas Salivanas ne pats rečiausias... 

- Apie ką tu, Mere? 

Ji ištiesė jam laikraštį, atverstą per vidurį. 

- Čia rašoma, kad viskas įvyko jam grįžtant namo. Man labai 
gaila, brangusis. 

Žinoma, ji apsiriko! Tokia buvo pirma jo mintis. Žmonės ne- 
miršta iš karto po to, kai susitinkame juos, pasišnekame - tai lyg 
nelaužoma taisyklė. 

Bet ten buvo jis, netgi trimis egzemplioriais: Salas mokyklos 
beisbolo uniforma su užsmaukta ant kaktos kauke, Salas karine 
uniforma ir seržanto antsiuvais ant rankovės ir Salas solidžiu kos- 
tiumu aštuntojo dešimtmečio pabaigoje. Po trimis nuotraukomis 
buvo antraštė, kuriomis garsėja tik “Post". 


KAMŠTIS! 
VIETNAMO KARO VETERANAS, SIDABRINĖS 
ŽVAIGŽDĖS KAVALIERIUS MIRŠTA KONEKTIKUTO 
GREITKELIO KAMŠTYJE 


Difenbeikeris greitai perskaitė straipsnį sunerimęs, pasijutęs iš- 
duotas - taip visuomet pasijusdavo skaitydamas pranešimą apie ko- 
kio nors pažįstamo vienmečio mirtį. “Mes per jauni mirti," - visuo- 
met galvodavo jis, puikiai suprasdamas, kaip tai kvaila. 

Salas, atrodo, mirė nuo širdies smūgio įstrigęs kamštyje, kuris 
susidarė per vidurį kelio išsiskaidžiusiam tralui su priekaba. Visai 
gali būti, kad jis mirė matydamas savo salono “Ševrolė" iškabą, 
dejavo straipsnio autorius. Kaip ir antraštė “Kamštis!"", tokie išve- 
džiojimai galėjo pasirodyti tik “Post". “Taims" - protingųjų laik- 
raštis, o “Post" - girtuoklių ir poetų dienraštis. 

Salas buvo išsiskyręs, vaikų jie neturėjo. Laidotuves rengia 
Normanas Oliveris (“Ferst Konektikut Benk and Trast" kompani- 
ja). 

“Jį laidoja bankas!" - pagalvojo Difenbeikeris, ir jo rankos 
pradėjo drebėti. Nežinojo, kodėl ta mintis sukėlė tokį siaubą. Bet 
sukėlė. “Su...tas bankas! O dangau!" 

- Mielasis? - Merė žiūrėjo į jį nervindamasi. - Tau negera? 

- Ne, - atsakė jis. - Jis mirė eismo kamštyje. Matyt, greitoji ne- 
galėjo iki jo nusigauti. O gal jį rado tik tada, kai eismas išjudėjo. 
Viešpatie. 

- Nereikia, - pasakė ji ir atėmė laikraštį. 

Sidabrinę žvaigždę Salas, žinoma, gavo už gelbėjimą, sraigtas- 

parnių pilotų gelbėjimą. Siauraakiai šaudė, bet Pekeris ir Širmenas 
vis tiek išvedė ten amerikiečių kareivius, daugiausia iš Delta 22 
būrio. Dešimt dvylika kareivių iš Bravo bataliono sudarė ne itin 
efektingą priedangą gelbėjimo operacijai... ir per stebuklą du iš 
nukritusių sraigtasparnių pilotų liko gyvi, bent jau buvo gyvi, kai 
juos išnešė iš laukymės. Džonas Salivanas vienas nunešė savąjį iki 
priedangos, o lakūnas kriokė jo glėbyje aplipęs gesintuvo putomis. 

Meilfantas irgi išbėgo į aikštelę - jis laikė gesintuvą lyg rau- 
doną kūdikį ir staugė vietkongiečiams džiunglėse, kad nušautų jį, 
jeigu pavyks, - bet nepavyks, jis žino, kad ne, jie sumauti šikniai, 
sifilitikai, ne jiems į jį pataikyti, jie ir į daržinę nepataikytų. Meil- 
fanto kandidatūrą taip pat pateikė Sidabrinei žvaigždei gauti ir jis 
tikriausiai ją gavo, nors Difenbeikeris nebuvo įsitikinęs. O Salas 
ar žinojo? Bet jis tikriausiai būtų pasakęs ką nors, kai sėdėjo abu 
prie laidojimo biuro salės? Gal taip, gal ir ne. Laikui bėgant ordi- 
nai ir medaliai praranda reikšmę, vis labiau panėšėja į prizą, kurį 
pradinėje mokykloje gauni už išmoktą eilėraštį, arba padėkos raštą 
už gerą metimą beisbolo aikštelėje. Tampa relikvija, kurią saugai 
ant lentynos. Niekučiu, kuriuo seniai uždegdavo vaikus, niekučiu, 
kuriuo gundė tave šokti aukščiau, bėgti greičiau, pulti nesigręžio- 
jant. Difenbeikeris pagalvojo, kad be senių pasaulis tikriausiai būtų 
geresnis (ir tai suprato tik pats ėmęs virsti seniu). O štai senutės te- 
gu gyvena. Senutės paprastai niekam blogo nedaro, o seniai pik- 
tesni už pasiutusius šunis. Sušaudyti juos visus, lavonus aplieti 
benzinu ir padegti. Tegu vaikai susiima už rankučių, eina ratelius 
aplinkui laužą, dainuoja senas Krosbio ir Nešo dainas. 

- Tikrai viskas gerai? - pasiteiravo Merė. 

- Tu apie Salą? Žinoma. Aš juk nemačiau jo daug metų. 

Jis gurkšnojo kavą ir galvojo apie senutę raudonomis kurpė- 
mis, tą, kurią nužudė Meilfantas, tą, kuri lankėsi pas Salą. Daugiau 
nesivaidens. Nors tiek. Senutės mamasan lankymo dienos baigė- 
si. Atrodo, karai iš tikro baigiasi taip - ne už derybų stalo, o vėži- 
ninkų palatose, įstaigos kavinėse ir gatvės kamščiuose. Karai mirš- 
ta po gabaliuką, po gabaliuką ir kiekvienas gabaliukas - kažkas 
gęstančio kaip atmintis, ir kiekvienas nusitęsia į tolį it aidas. Ka- 
da nors netgi karas iškelia baltą vėliavą. Bent jau jis to tikėjosi. Jis 
tikėjosi, kad karas kada nors kapituliuos. 

1999:' Eik tu, kalės vaike, eik namo 


NAKTIES ŠEŠĖLIAI 
LEIDŽIAS Iš DANGAUS 


Paskutinės vasaros prieš 2000-uosius pavakare Bobis Garfildas 
grįžo į Harvičą Konektikuto valstijoje. Iš pradžių jis apsilankė 
Vestsaido kapinėse, kur prie Salivano šeimos sklypelio vyko lai- 
dotuvių apeigos. Senis Salas Džonas surinko padorią minią. Žinutė 
“Post" pritraukė žioplių. Dešimt vaikučių pravirko iš netikėtumo, 
kai iškilminga Amerikiečių legiono sargyba saliutavo šautuvais. Po 
laidotuvių buvo surengtas priėmimas vietiniuose Amerikos vete- 
ranų namuose. Bobis užsuko dėl padorumo - tik tiek, kad išgertų 
puodelį kavos su tortu ir pasisveikintų su misteriu Oliveriu, bet nė 
vieno pažįstamo nesutiko, o miestelyje buvo daug vietų, kurias no- 
rėjo aplankyti prieš tamsą. 

Harviče jis nebuvo jau beveik keturiasdešimt metų. 

Prekybos centras užėmė Sent Gabrielio mokyklos vietą. Iš pa- 
što liko statyboms paruošta dykynė. Geležinkelio stotis ir toliau ki- 
lo virš aikštės, tik betoninės viaduko atramos buvo išrašinėtos gra- 
fiti, o misterio Bertono laikraščių kioskas stovėjo užrakintas. Tarp 
River aveniu ir Housitoniko ir dabar tebesidriekė veja, tik antys 
dingo. Bobis prisiminė, kaip šveitė vieną į vyrą smėlio spalvos 
kostiumu. “Duosiu tau du žalius, jeigu leisi pačiulpti", - sakė vy- 
ras, ir Bobis metė į jį antį. Dabar jį ėmė juokas, bet tas išgama 
anuomet mirtinai jį išgąsdino - dėl daugelio priežasčių. 

“Ešerio Ampyro" vietoje kilo balzganai žalias “Siuntinių sky- 
riaus“ sandėlis. Toliau į Bridžporto pusę, kur Ešerio aveniu įsiliejo 
į Puritan Skver aikštę, “Viljamo Peno grilis“ taip pat užleido vie- 
tą “Picai Uno“. Bobis ketino ten užeiti, bet ne rimtai. Jo skrandžiui 
suėjo penkiasdešimt, kaip ir jam visam, ir jis nebe taip gerai susi- 
dorodavo su picomis. 

Tik priežastis ne ta. Taip lengva viską įsivaizduoti, taip leng- 
va įsivaizduoti didžiules vulgarias mašinas priešais piceriją... to- 
kias ryškias, kad jos, atrodė, stūgauja. 

Ir todėl jis grįžo į Harvičą, ir tegu prasmegs, jeigu “Kolonijos" 
užkandinės neras savo vietoje, ir tegu jį skradžiai, jeigu valgiaraš- 
tyje nebus keptų dešrelių. Tos dešrelės nė kiek ne geresnės už tą 
prakeiktą picą, jei ne blogesnės, bet kam, jeigu ne gastronomi- 
niams pasivaikščiojimams po prisiminimus, tada egzistuoja “Pri- 
losek"'? Jis išlenkė taurelę ir užkando ją dviem dešrelėmis. Jas ir 
dabar patiekdavo dėmėtose nuo riebalų popierinėse dėžutėse, ir 

skonis buvo dieviškas. 

Dešreles jis užsigardino “a la mod" pyragėliu, tada išėjo ir pa- 
stovėjo prie savo automobilio. Nutarė palikti jį čia: reikia aplan- 
kyti dar dvi vietas, bet jos - ranka pasiekiamos. Bobas pasiėmė 
sportinį krepšį nuo dešinės sėdynės ir lėtai nuėjo pro Spaiserio 
“Bef kokią bakalėją“', kuri evoliucionavo į “Seven-ileven" su de- 
galine priešais fasadą. Einant pro šalį jį pasiekė vaiduokliški Sigsbi 
dvynukių balsai. 

“Mamytė ir tėvelis ginčijasi". 

“Mama liepė eiti pasivaikščioti". 

“Kas tau, kvailas Bobi Garfildai?“ 

Kvailys Bobis Garfildas, taip, taikliai pasakyta. Galbūt metams 
slenkant jis įgavo proto, bet ne per daugiausiai. 

Plačiosios gatvės pusiaukelėje jis pastebėjo “klases". Priklaupė 
ant kelio ir saulėlydžio šviesoje atidžiai apžiūrėjo brėžinėlį, brauk- 
damas per kvadratus pirštų galiukais. 

- Misteri? Jums bloga? - Jauna moteris su “Seven-ileven" mai- 
šeliu. Ji žiūrėjo į Bobį su užuojauta ir baime. 

- Ne, viskas gerai, - atsakė jis stodamasis, šluostydamasis del- 
nus. Ir tikrai, jautėsi puikiai. Nė vieno pusmėnulio ar žvaigždės, 
jau nešnekant apie kometas. O per tą laiką, kol klaidžioja po mies- 
tą, nepastebėjo nė vieno skelbimo apie dingusį keturkojį. - Viskas 
gerai. 

- Džiaugiuosi, - atsakė moteris ir skubiai nuėjo savo keliu. Ji 
nesišypsojo. Bobis palydėjo ją akimis, o tada pats nuėjo toliau, 
spėliodamas, kas nutiko Sigsbi dvynukėms ir kur jos dabar. Jis pri- 
siminė, kaip Tedas Brotigenas kadaise kalbėdamas apie laiką pa- 
vadino jį senu pliku sukčiumi. 

Tik pamatęs 149 namą Bobis suvokė, kaip stipriai tikėjo, jog 
namas virs nuomos punktu, sumuštinių kavine ar apskritai koope- 
ratiniu bokštu. O namas liko toks pat, koks buvo, tik žali dažai bu- 
vo pakeisti kreminiais. Verandoje stovėjo dviratis, ir jis prisiminė, 
kaip beprotiškai svajojo apie dviratį paskutinę vasarą Harviče. Net- 
gi turėjo skardinę pinigams taupyti, užrašė ant jos “2račio fondas" 
ar kažkaip panašiai. 

Kol jis ten stovėjo, o šešėlis ilgėjo, vėl pasigirdo vaiduokliš- 
ki balsai. 

“Būtume turčiai, tau nereikėtų skolintis iš savo skardinės dvi- 
račiui, kai nori pasukti savo meilutę merginą ant Mirties Kilpos." 


446 


“Ji ne mano mergina! Ji ne mano meilutė!" 

Bobis prisiminė, kad ištarė tai garsiai, išrėkė savo mamai... 
nors truputį abejojo. Jo mama buvo ne iš tų, ant kurių galima rėkti. 
Tai yra, jeigu brangus savas skalpas. 

Be to, Kerolė juk buvo jo mergina, taip? Buvo, taip, buvo! 

Prieš grįžtant į mašiną reikėjo nueiti dar į vieną vietą, todėl 
paskutinį kartą pasižiūrėjęs į namą, kuriame su mama gyveno iki 
1960 rugpjūčio, Bobis ėmė leistis Plačiąja gatve, mosuodamas 
sportiniu krepšiu. Tą vasarą čia buvo magijos, tuo Garfildas tikė- 
jo ir sulaukęs penkiasdešimtojo gimtadienio, tik nežinojo kokios. 
Galbūt jis, kaip dauguma mažų miestelių vaikų, turėjo Bredberio 
stiliaus vaikystę, arba tokią bent jau prisiminė; vaikystę, kurioje re- 
alusis pasaulis kartais užklodavo fantazijų pasaulį, sukurdamas 
magiją. 

Na... taip... bet vis dėlto... 

Juk buvo aksominiai raudoni rožių žiedlapiai, kurie atkeliavo 
per Kerolę... tik ar jie reiškė ką nors? Kadaise atrodė, kad taip - 
taip atrodė vienišam, beveik pražuvusiam vaikinukui, tačiau tie la- 
peliai seniai dingo. Jis pametė juos tuo metu, kai pamatė sudegu- 
sio namo Los Andžele nuotrauką ir suprato, jog Kerolės Gerber ne- 
bėra. 

Jos mirtis perbraukė ne tik magiją, bet ir, atrodė Bobiui, pačią 
vaikystės idėją. Kas iš jos, jeigu baigiasi šitaip? Prastas regėjimas, 
blogas kraujospūdis - tai viena, blogi sapnai, blogos mintys ir blo- 
gas galas - tai visai kas kita. Po kurio laiko norisi Dievui pasaky- 
ti: paklausyk, Vaikine, liaukis, a! Augdamas netenki nekaltybės, 
tai, žino visi, normalu, bet negi reikia prarasti ir viltį? Kokia nauda 
bučiuoti mergaitę Apžvalgos Rato kabinoje, kai tau vienuolika, jei- 
gu dar po vienuolikos metų reikės atsiversti laikraštį ir perskaity- 
ti, kad ji sudegė užkampio trobelėje nuošalioje gatvelėje? Kokia 
nauda prisiminti nuostabias jos akis arba tai, kaip saulė tviskėjo jos 
plaukuose? 

Jis būtų pasakęs visa tai - ir daug daugiau - prieš savaitę, bet 
čia išsijudino baltosios magijos gija ir palietė jį. “Eik namo, - su- 
šnibždėjo ji. - Eik, Bobi, eik, kalės vaike, namo.“ Ir štai jis čia, 
Harviče. Atidavė duoklę buvusio draugo atminčiai, pasivaikščio- 
jo po seną miestelį (ir jo akys nė karto nesusidrumstė), o dabar at- 
ėjo metas išvažiuoti. Tačiau prieš tai reikia dar kai kur užeiti. 

Buvo vakarienės metas, ir Gerovės parkas ištuštėjo. Bobis pri- 

ėjo prie tinklo tvoros, juosiančios “B" aikštelę. Priešais mynė trys 
užsibuvę beisbolininkai. Du nešėsi didelius raudonus krepšius su 
reikmenimis, o trečias - magnetolą, iš kurios visa galia griaudėjo 
“Atžalos". Visi trys vaikinai nepatikliai pašnairavo į jį, ir Bobis ne- 
nustebo. Jis buvo suaugęs vaikų šalyje, gyvena epochoje, kai visi 
tokie, kaip jis, įtariami. Jis labiau negadino situacijos linktelėjimu, 
pamojavimu arba kokia panašia kvailyste: “Kaip sekėsi, vaikinai?" 
Jie praėjo nelėtindami žingsnio. 

Bobis stovėjo įsikabinęs į tvoros rombus, žiūrėjo, kaip raudona 
besileidžiančios saulės šviesa krenta ant aikštės žolės, atsispindi 
nuo tablo ir “LIKITE MOKYKLOJE" ir “KAIP MANAI, KODĖL 
JUOS VADINA “KVAIŠALAIS*'?* plakatų. Ir vėl jis pajuto ma- 
gijos buvimą, pojūtį, kad aplinkinis pasaulis yra tik plona plėve- 
lė, užtempta ant kažko kita, kažko šviesesnio ir tamsesnio. Balsai 
skardeno visur, sukosi it vilkelio žiedai. 

“Nedrįsk vadinti manęs kvaila, Bobi!"* 

“Nereikia mušti Bobio, jis ne toks, kaip jie". 

“Tikras meilutis, vaikeli, jis leisdavo Džo Stefordo dainą." 

“Tai ka... o ka - tai likimas“. 

“Tedai, aš myliu tave". 

- Tedai, aš myliu tave. - Bobis ištarė tai garsiai, ne deklamuo- 
damas, bet ir ne pašnibždomis. Sverdamas žodžius. Jis net gerai 
neprisiminė, kaip atrodė Tedas Brotigenas (tik jo “Česterfild" ci- 
garetes ir neištuštėjančius vaisvandenių butelius), tačiau tie žodžiai 
vis tiek jį sušildė. 

“Žinai, Bobi, aš norėčiau būti fokusininku, kai užaugsiu. Va- 
žinėčiau su cirku, vaikščiočiau su juodu fraku ir cilindru..." 

- Trauktum iš jo triušius ir kitokį mėšlą, - baigė Bobis, nusi- 
sukdamas nuo “B" aikštelės. Jis nusijuokė, nusišluostė akis, tada 
persibraukė pirštais per galvą. Jokio plaukelio, paskutinius išmė- 
tė tiksliai kaip pagal grafiką - prieš penkiolika metų. Kirto takelį 
(1960 metais žvyruotą, dabar asfaltuotą ir su įspėjimais: “Tik dvi- 
račiams, jokių riedučių!"") ir atsisėdo ant suolo, galbūt net to paties, 
kur sėdėjo tą dieną, kai Salas pakvietė eiti į kiną, o Bobis atsisa- 
kė, nes norėjo baigti “Musių valdovą". Sportinį krepšį pasistatė ša- 
limais. 

Tiesiai priešais augo tankūs medžiai, ir Bobis neabejojo, kad 
į jų tankmę tada nusivedė Kerolė, kai jis pravirko. Nusivedė, kad 
niekas nematytų jo verkiančio kaip mažas vaikas. Niekas išskyrus 

ją. Ir laikė jį apkabinusi, kol išsiverkė? Nebuvo įsitikinęs, bet grei- 
čiausiai. Geriau prisiminė, kaip po kelių dienų jų vos nesumušė 
trys iš sentgabiečiai. Juos išgelbėjo Kerolės mamos draugė. Nepri- 
simena jos vardo, bet ji pasirodė paskutinę akimirką... kaip desan- 
tininkai laiku spėjo išgelbėti Ralfą “Musių valdovo“ pabaigoje. 

Rionda, toks jos vardas. Ji pagrasino bernams, kad pasiskųs 
dvasininkui, o šis papasakos jų tėvams. 

Bet Riondos šalia nebuvo, kai tie trys sugavo Kerolę. Ar būtų 
sudegusi ji Los Andžele, jeigu tie trys gorilos nebūtų jos lietę? Ži- 
noma, į tai atsakyti neįmanoma, tačiau Bobiui atrodė, kad ne, ne- 
būtų sudegusi. Ir net dabar rankos gniaužėsi į kumščius pagalvo- 
jus: “Bet aš atsiskaičiau su tavimi, Gari, taip? Dar kaip atsiskai- 
čiau!" 

Tik buvo per vėlu. Viskas buvo pasikeitę. 

Jis patraukė krepšio užtrauktuką, pasikuitė viduje ir išsitraukė 
radiją. Nepalyginsi su magnetola, kuri ką tik nuplaukė sporto in- 
ventoriaus sandėlio pusėn, bet jam tinka ir šitas. Užteko tik įjungti: 
jau buvo nustatytas ties “WKND" stotimi, Pietų Konektikuto Se- 
nių Prieglauda. Trojus Šondelas dainavo “Paskutinį kartą". Bobiui 
tiko. 

- Salai, - ištarė jis, žvelgdamas į tankmę, - buvai kietas kalės 
vaikis. 

Už nugaros moteriškas balsas labai mandagiai ištarė: 

- Jeigu keiksies, su tavimi neisiu. 

Bobis atsigręžė taip staigiai, kad radijas nukrito į žolę. Moters 
jis nematė: ji buvo tik siluetas, apsuptas raudono dangaus lyg spar- 
nų. Bobis bandė atsakyti, bet neįstengė. Kvapą užėmė, liežuvis pri- 
lipo prie gomurio. Smegenų gilumoje mąslus balselis ištarė: “Tai 
štai kaip atrodo vaiduokliai". 

- Bobi, tau negera? | 

Ji greitai apėjo suolą, ir raudona saulė smogė jam tiesiai į akis. 
Bobis aiktelėjo, pakėlė delną, prisimerkė. Užuodė kvepalų aroma- 
tą... ir vasaros žolę? Nežinia. O kai atsimerkė, vėl nieko nematė, 
tik juodą dėmę nuo saulės; ten, kur turėjo būti jos veidas. 

- Kerole? - paklausė jis. Kimiu, užsikirtinėjančiu balsu. - Die- 
ve, čia tikrai tu? 

- Kerolė? - perklausė moteris. - Jokios Kerolės aš nepažįstu. Aš 
esu Deniza Šunover. 

Ir vis dėlto ten buvo ji. Jai buvo tik vienuolika, kai matė pas- 

kutinį sykį. Bet Bobis neabejojo. Beviltiškai pasitrynė akis. Radijo 
vedantysis pranešė: 

- Su jumis WKND, kur jūsų praeitis visuomet su dabartimi. 
Klaidas Makfeteris. “Įsimylėjusiojo klausimas". 

“Tų žinojai, kad ji ateis, jeigu gyva. Žinojai." 

Na, žinoma, ar ne todėl jis pats čia? Ne dėl Salo juk, mažų ma- 
žiausiai dėl Salo. Ir tuo pat metu jis buvo visiškai įsitikinęs, kad 
draugė žuvusi. Neabejojo nė sekundės, kai pamatė sudegusio na- 
mo fotografiją. O širdyje taip sopėjo, lyg būtų matęs ją ne prieš ke- 
turias dešimtis metų, kai ji nubėgo per Gerovės gatvę, bet likęs 
draugu iš gretimos gatvės arba per telefono skambučio nuotolį. 

Kol jis stengėsi nuginti plaukiantį priešais akis žalią kiaušinį, 
moteris stipriai pabučiavo jį į lūpas ir sušnibždėjo į ausį: 

- Man reikia namo. Turiu paruošti salotas. Kas tai? 

- Paskutiniai žodžiai, kuriuos pasakei man, kai tau buvo vie- 
nuolika, - atsakė jis ir pasisuko į ją. - Tu atėjai. Tu gyva ir atėjai. 

Saulėlydžio šviesa krito ant jos veido, o dėmė nublanko tiek, 
kad galėjo ją matyti. Kerolė buvo graži, nepaisant to, kad jos vei- 
dą nuo dešinės akies kampučio iki smakro vagojo randas, panašus 
į grubų žvejo kabliuką... o gal kaip tik dėl jo? Aplinkui akis ma- 
žos raukšlelės, bet kakta liko lygi, o nedažytos lūpos nebuvo įso- 
dintos į raukšlių kabutes. 

Kerolės plaukai, nustebęs pastebėjo Bobis, buvo beveik praži- 
lę. 

Lyg skaitydama jo mintis, moteris ištiesė ranką ir palietė jo 
galvą. 

- Man taip gaila, - pasakė ji... nors Garfildui pasirodė, kad jos 
akyse šokinėja įprasti velniukai. - Turėjai tokius puikius plaukus! 
Rionda sakydavo, kad esu įsimylėjusi juos. 

- Kerole... 

Ji vėl pridėjo pirštą prie lūpų. Ant jos rankos Bobis pamatė 
daugiau randų, o mažylis buvo beformis, lyg išsilydęs. Nudegimų 
žymės. 

- Jau sakiau tau, kad jokios Kerolės nepažįstu. Mano vardas 
Deniza. Kaip senoje Rendžio ir “Reimbous" dainoje. - Ji paniūnia- 
vo melodiją. Bobis gerai ją žinojo. Jis žinojo visas senas dainas. 
- Jeigu patikrinsi mano asmens kortelę, tai nerasi nieko, išskyrus 
“Denizą Šunover". Mačiau tave per laidotuves. 

- O aš tavęs ne. 

- Aš moku likti nematoma, - atsakė ji. - To labai seniai mane 
išmokė vienas žmogus. Būdo likti nepažintai. - Ji nusipurtė. Bo- 
bis buvo skaitęs pigiuose romanuose, kad žmonės nusipurto, bet 
niekad nebuvo to matęs. - O minioje moku likti toli, užpakalyje. 
Vargšas senis Salas Džonas. Prisimeni jo-jo? 

Bobis linktelėjo ir nusišypsojo. 

- Prisimenu, kaip jis norėjo pademonstruoti savo sugebėjimus 
ir raičiojo jį ne tik tarp rankų ir už nugaros, bet ir tarp kojų. Kar- 
tą gerokai užvažiavo per sau per tarpukojį, o mes vos nemirėm iš 
juoko. Pribėgo mergaitės - tu irgi tarp jų, ėmė klausinėti, kas ir 
kaip, bet mes tylėjome. O, kaip supykai! 

Moteris nusišypsojo, pakeldama prie lūpų delną, ir tas gestas 
vėl ryškiai priminė mergaitę, kokia ji buvo. 

- Kaip sužinojai, kad jis mirė? 

- Perskaičiau Niujorko “Post"". Dar viena šiurpi firminė antraš- 
tė - “KAMŠTIS!", ir jo nuotraukos. Gyvenu Pokipsyje, kur “Post 
atveža reguliariai. - Kiek patylėjusi pridūrė: - Aš dėstau Vasare. 

- Dėstai Vasare ir skaitai “Post"*? 

Ji šypsodamasi patraukė pečiais. 

- Visi turi slaptų kliaudų. O tu, Bobi? Tu irgi perskaitei 
“Post"*? 

- Aš “Post" negaunu, man pranešė Tedas. Tedas Brotigenas. 

Kerolė tylėdama žiūrėjo į jį, ir jos šypsena tirpo. 

- Tu prisimeni Tedą? 

- Maniau, kad liksiu be rankos, o Tedas išgydė mane lyg bur- 
tininkas. Žinoma, prisimenu jį. Bet, Bobi... 

- Jis žinojo, kad būsi čia. Aš iš karto pamaniau taip, kai atplė- 
šiau jo siuntinį, bet nepatikėjau, kol savo akimis nepamačiau. - Bo- 
bis ištiesė ranką ir vaikiškai natūraliai perbraukė per randą pirštu. 
- Los Andželas, taip? Kas atsitiko? Kaip tu ištrūkai? 

Ji papurtė galvą. 

- Apie tai aš nepasakoju. Niekam niekad nesakiau, kas atsiti- 
ko tame name, ir niekad nepasakysiu. Ten buvo kitas gyvenimas. 
Ten buvo kita mergina. Ir ta mergina mirė. Ji buvo labai jauna, 1a- 
bai idealistiška, ir naivi. Prisimeni žmogelį su kortomis Seivin Ro- 
ke? 

Bobis linktelėjo, šyptelėjęs paėmė ją už rankos. Ji stipriai su- 
spaudė jo pirštus. 

- Aukštyn žemyn, tik pirmyn, vienur kitur, žiūrėki kur, kaip 

padėta, pažymėta. Makanas, jo pavardė, arba Makozlendas. 

- Nesvarbu. Svarbu tai, kaip jis įtikinėjo, kad gali laimėti. 
Taip? 

- Taip. 

- Ta mergina susidėjo su tokiu žmogumi. Su žmogumi, kuris 
mokėjo keisti kortas šiek tiek greičiau, nei iš jo tikėjosi. Jis ieškojo 
sutrikusių, įskaudintų vaikų ir rado juos. 

- Jis turėjo geltoną apsiaustą? - paklausė Bobis, nežinodamas, 
pajuokavo ar ne. 

Moteris ilgokai žiūrėjo į jį kilstelėjusi antakius, ir Bobis supra- 
to, kad to ji neprisimena. O ar pasakojo apie žemuosius žmones? 
Greičiausiai taip. Jam atrodė, kad pasakojo jai apie viską, tik drau- 
gė neprisiminė. Gali būti, jog įvykis Los Andžele išdegino skylių 
atmintyje. Bobis galėjo suprasti, kaip tai nutinka. Juk ji ne išim- 
tis, ar ne? Daug jų bendraamžių labai stengėsi užmiršti, kuo jie 
buvo ir kuo tikėjo tarp Džono Kenedžio nužudymo Dalase ir Džo- 
no Lenono žmogžudystės Niujorke. 

- Nesvarbu, - ištarė jis. - Tęsk. 

Ji palingavo galva. 

- Jau pasakiau viską, ką ketinau apie tai sakyti. Viską, ką ga- 
liu sakyti. Kerolė Gerber mirė Benefit Stryte Los Andžele. Deni- 
za Šunover gyvena Pokipsyje. Kerolė nekentė matematikos, nesu- 
gebėjo išsiaiškinti net dešimtainių trupmenų, o Deniza DĖSTO 
matematiką. Kaip jos gali būti vienas ir tas pat žmogus? Neteisinga 
prielaida. Byla baigta. Aš noriu išgirsti, kuo čia dėtas Tedas. Jis 
juk negali būti gyvas, Bobi. Jam jau būtų virš šimto metų. Gero- 
kai virš. 

- Nemanau, kad laikas daug reiškia laužytojui, - ištarė Bobis. 
Nedaug jis reiškė ir “WKND"' stočiai, kur Džimis Gilmeris dabar 
dainavo apie “Nendrių palapinę" pritariant instrumentui, panašiam 
į okariną. 

- Laužytojui? Bet ką... 

- Nežinau, ir tai nesvarbu, - tarė jis. - O svarbu štai kas. Todėl 
įdėmiai klausyk, aišku? 

- Aišku. 

- Gyvenu Filadelfijoje. Turiu nuostabią žmoną, profesionalią 
fotografę, tris puikius suaugusius vaikus, nepakartojamą seną šu- 
nį su prasta nugara ir geru charakteriu, seną namą, kuriam verkiant 
reikia remonto. Mano žmona sako, kad batsiuvys be batų, o daili- 

dės stogas visada kiauras. 

- Vadinasi, tu dailidė? 

Bobis linktelėjo. 

- Gyvenu Redmont Hilse ir, kai prisimenu, kad reikia nusipirk- 
ti laikraštį, perku Filadelfijos “Inkvaier". 

- Dailidė, - susimąstę Kerolė. - Visad maniau, kad būsi rašy- 
tojas, ir šiaip... 

- Aš irgi taip maniau. Bet buvo laikas, kai maniau baigsiąs gy- 
venimą Konektikuto kalėjime. Tačiau taip neįvyko, ir viena atsve- 
ria kita. 

- Kokį siuntinį tu minėjai? Ir kaip jis susijęs su Tedu? 

- Siuntinys atėjo federaliniu ekspreso paštu nuo tipo, vardu 
Normanas Oliveris. Bankininko. Jis - Salo testamento vykdytojas. 
Viduje radau štai ką. 

Jis vėl įkišo ranką į krepšį ir ištraukė seną, nutrintą beisbolo 
pirštinę. Padėjo ant moters, sėdinčios greta, kelių. Ji iškart ją ap- 
vertė ir apžiūrėjo vardą, įrašytą šone. 

- Viešpatie, - ištarė ji bespalviu balsu. 

- Nemačiau jos nuo tos dienos, kai radau tave su išsuktu peti- 
mi po tais medžiais. Tikriausiai koks nors berniukas ėjo pro šalį, 
pamatė ją žolėje ir pasiėmė. Nors ir tada buvo ne nauja. 

- Ją pavogė Vilis, - vos girdimai ištarė Kerolė. - Vilis Širme- 
nas. Man jis atrodė visai nieko. Matai, kokia buvau kvaila, spręs- 
dama apie žmones? Jau tada. 

Bobis žiūrėjo į draugę nustebęs, bet ji to nematė, nes apžiūri- 
nėjo seną, Alvino Darko modelio, pirštinę, čiupinėjo žaliaminių 
virvelių raizgalyną, kuris nesuprantamu būdu laikė viską krūvoje. 
Tada ji nudžiugusi pasielgė taip, kaip jis pats, atsidaręs siuntinio 
dėžutę: pakėlė prie veido ir įtraukė įteptos odos kvapo. Tiesa, jis 
pirma užsimovė pirštinę ant rankos, net nejausdamas ką daro. Na- 
tūralus beisbolininko judesys, nevalingas berniuko judesys, auto- 
matiškas kaip kvėpavimas. Normanas Oliveris kadaise buvo ber- 
niukas, suprantama, tačiau, atrodo, beisbolo nežaidė, nes nerado 
popieriaus lapelio, įkišto giliai į paskutinį pirštinės pirštą - pirštą 
su giliu įbrėžimu. Raštelį rado Bobis. Užkliudė mažojo piršto na- 
gu, ir tas sušnarėjo. 

Kerolė padėjo pirštinę. Nepaisant žilų plaukų ji vėl atrodė jau- 
na ir gyvybinga. 

- Pasakok. 

- Ją buvo užsimovęs Salas, kai jį rado negyvą automobilyje. 

Kerolės akys suapvalėjo. Dabar ji ne tik priminė mergaitę, kuri 
suposi Apžvalgos Rate kartu su juo, bet ir BUVO ta mergaitė. 

- Pažiūrėk ten, kur buvo Alvino Darko autografas. Matai? 

Šviesa ryžtingai traukėsi, bet ji aiškiai perskaitė: 


8.6. 
"Diupon Sekls Round 1464 
Redmont 1lilsas, Pensilvanija 
17 20na 


- Tavo adresas, - sušnibždėjo ji. - Dabartinis tavo adresas. 

- Taip, žvilgtelk čia. - Jis pabaksnojo į eilutę “11 zona“. - Pa- 
što žinyba panaikino zonas septintajame dešimtmetyje. Aš tikri- 
nau. Tedas arba nežinojo, arba pamiršo. 

- O gal jis tyčia? 

Bobis linktelėjo. 

- Visko gali būti. Šiaip ar taip Oliveris perskaitė adresą ir iš- 
siuntė ją man - pridurdamas, kad nemato priežasties įtraukti seną 
beisbolo pirštinę į turto sąrašą. Jis, esą, norėjęs man pranešti apie 
Salo mirtį, jeigu dar nežinau, ir kad laidotuvės vyks Harviče. Ma- 
nau, jis norėjo, kad atvažiuočiau, norėjo išgirsti pirštinės istoriją. 
Bet nieko negalėjau jam papasakoti. Kerole, tu įsitikinusi, kad Vi- 
lis... 

- Mačiau ant jo rankos. Pareikalavau, kad jis atiduotų ją, sa- 
kiau, nusiųsiu ją tau, bet jis atsisakė atiduoti. 

- Manai, vėliau perdavė ją Salui Džonui? 

- Iš visko sprendžiant, taip. 

Tik kažkodėl nenorėjau tuo tikėti. Ji jautė, kad tiesa daug keis- 
tesnė negu paaiškinimas. O ir Vilio santykis su pirštine buvo keis- 
tas, nors ji negalėjo prisiminti kodėl. 

- Kad ir kaip ten buvo, - pasakė jis, baksnodamas į adresą ant 
pirštinės, - tai parašė Tedas. Neabejoju. Užsimoviau pirštinę ir ra- 
dau joje kai ką. Atvažiavau dėl šito. 

Jis trečią kartą paieškojo krepšyje. Dangus jau prarado raudo- 
nį, vakaras buvo rausvas kaip miškinė erškėtrožė. Radijas, gulin- 
tis žolėje, grojo “Ar tu nežinai" Hju Smito ir “Klounų" balsais. 

Bobis ištraukė suglamžytą popierėlį. Prakaito prisigėrusi pirš- 
tinė paliko ant jo kelias dėmes, bet šiaip jis atrodė neįtikimai nau- 

jas ir švarus. Bobis ištiesė jį Kerolei. 

Ji pakreipė raštelį į paskutinius saulės spindulius, atitraukusi 
nuo veido - akys, suprato Bobis, nebe tos. 

- Titulinis lapas, - tarė ji, tada nusijuokė. - “Musių valdovas", 
Bobi. Mėgstamiausia tavo knyga. 

- Pažvelk apačion, - patarė jis. - Perskaityk. 

- “Faber ir Faber, limited... 24 Rasel Skveer... London". - Ji 
klausiamai pakėlė akis. 

- Lapas iš šešiasdešimtųjų leidimo lanksčiais viršeliais, - pasa- 
kė Bobis. - Raštelis kitoje pusėje. Bet, pažiūrėk, Kerole, jis atro- 
do visai kaip naujas. Man atrodo, kad knyga, iš kurios jis išplėš- 
tas, buvo 1960-ųjų vos prieš kelias savaites. O pirštinė - ne, ji su- 
trinta daug labiau nei tada, kai ją pamečiau. Tik puslapis. 

- Bobi, ne visos senos knygos gelsta, jeigu jas saugo. Netgi se- 
ni pigūs leidiniai... 

- Perversk, - pasiūlė jis. - Pažiūrėk kitą pusę. 

Kerolė apvertė. Po eilute “Išskirtinės teisės"... buvo štai kas: 
“Pasakyk jai, kad ji buvo drąsi kaip liūtė“. 

- Tada aš supratau, jog privalau atvažiuoti, nes jis mano, kad 
būsi čia, kad esi gyva. Negalėjau patikėti tuo, buvo lengviau pati- 
kėti juo negu... Kerole? Kas tau? Šitas užrašas apačioje? Ką jis 
reiškia? 

Dabar ji verkė, verkė graudžiai, laikydama titulinį lapą rankoje 
ir žiūrėdama į tai, kas buvo įsprausta į siaurą tarpelį po pardavimo 
sąlygomis: 


4 + (= informacija 


- Ką tai reiškia? Žinai? Tu juk žinai? 

Kerolė papurtė galvą. 

- Nesvarbu. Tai man labai brangu. Tik tiek. Brangu, kaip pirš- 
tinė tau. O senis puikiai žino, kokius mygtukus spausti, ar ne? 

- Ko gero. Galbūt tokia laužytojo paskirtis. 

Ji pakėlė į Bobį akis. Ašaros dar biro iš akių, bent neatrodė 
skaudžios, pagalvojo Bobis. 

- Bobi, kodėl jis taip padarė? Ir kaip jis sužinojo, kad mes grį- 
šime? Keturiasdešimt metų - ilgas tarpas. Žmonės bręsta. Auga ir 

palieka praeityje vaikus, kuriais buvo. 

- Argi? 

Ji žiūrėjo į jį tirštėjančiose sutemose. Už jų medžių šešėliai pa- 
juodo. Ten - po medžiais, kur jis verkė tą dieną, o kitą rado sumuš- 
tą, visai vieną draugę - jau įsiviešpatavo tamsa. 

- Kartais lieka truputį magijos, - ištarė Bobis. - Štai ką aš mąs- 
tau. Mes grįžom, nes dar girdime teisingus balsus. Tu juos girdi? 
Balsus? 

- Kartais, - lyg prieš savo valią atsakė Kerolė. - Kartais girdžiu. 

Bobis paėmė pirštinę. 

- Galiu minutėlei? 

- Žinoma. 

Bobis nuėjo prie medžių, atsiklaupė, kad galėtų palįsti po že- 
ma šaka, ir padėjo savo seną beisbolo pirštinę. Tada grįžęs atsisėdo 
ant suolo prie Kerolės. 

- Jos vieta ten. 

- Rytoj koks nors berniukas eis pro šalį ir paims ją, juk žinai? 
- Ji nusijuokė ir nusišluostė akis. 

- Gali būti, - sutiko Bobis. - O gal ji dings, grįš ten, iš kur at- 
keliavo. 

Kai danguje neliko rausvumo, Kerolė padėjo galvą Bobiui ant 
peties, o jis apglėbė ją viena ranka. Jie sėdėjo taip tylėdami, o ra- 
dijuje prie kojų traukė “Pleteriai". 

Nuo autoriaus 


Žinoma, Orone yra Meino universitetas. Aš tiksliai tai žinau, 
nes mokiausi jame nuo 1966 iki 1970 metų. Tačiau šio romano 
veikėjai visiškai išgalvoti, o daugelis mano aprašytųjų studentų 
miestelio topografinių elementų neegzistuoja ir neegzistavo. Har- 
vičas taip pat išgalvotas, o Bridžportas, nors ir realus, aprašymu 
neatitinka tikrovės. Kad ir kaip sunku tuo aptikėti, septintasis de- 
šimtmetis neišgalvotas. Jis tikrai buvo. 

Be to, aš leidau sau laisvai interpretuoti chronologiją, pavyz- 
džiui, panaudojau “Belaisvį"" dviem metais anksčiau nei JAV te- 
levizija jį parodė, - bet stengiausi likti ištikimas laiko dvasiai. Ar 
to įmanoma pasiekti? Nežinau, bet aš stengiausi. 

Ankstyvas ir visai neblogas “Neregio Vilio" variantas buvo iš- 
spausdintas “Anteus" žurnale, 1984 metais. 

Noriu padėkoti Čakui Berilui, Sjuzen Moldou ir Nanui Gre- 
mui, kurie padėjo man sukaupti drąsos parašyti šią knygą. Ir dar 
noriu padėkoti savo žmonai. Be jos niekad nebūčiau baigęs darbo. 


S.K. 
1998 gruodžio 22 


* + (= informacija 


DAUGIAMILIJONINIS 
BESTSELERIS 


Septintojo dešimtmečio Amerika - 
karas Vietname, 
seksualinė revoliucija, Vudstokas... 
Visa tai tarsi kokia Atlantida, 
nugrimzdusi giliai 
"į užmarštį. 

Tačiau neįtikėtina 
Stiveno Kingo talento 
jėga leidžia mums pajusti 
to laikmečio dvasią... 
Romane meistriškai atskleisti 
Bobio, Kerolės bei kitų 

. Atlantidos gyventojų likimai... 

